
Arthurui... rytoj aštuoniolika! 


Sutinkate ant skardžio krašto gražią merginą? 
Netieskit jai rankos! 
Dar pagalvos, kad jūs ją nustūmėte. 


Nacionalinė žandarmerija, Etretato apylinkių terito- 
rinė brigada, Pajūrio Senos departamentas, 
2014 m. Liepos 13 d. 


Nuo Leitenanto Bertrano Donadjė 


Ponui Žerarui Kalmetui, Nelaimingų atsitikimų aukų 
identifikavimo žandarmerijos padalinys, Nacionalinės 
žandarmerijos Kriminalinių tyrimų institutas, Roni 


su Bua 


Pone direktoriau, 


2014 m. liepos 12 d. naktį, maždaug 2 val. 45 min., 
aukščiau Valez Etig* apylinkės, trys kilometrai į vaka- 
rus nuo Iporo komunos, nugriuvo maždaug 45 000 kubinių 
metrų skardžio dalis. Mūsų pakrantėje tokio pobūdžio 
griūtys nėra retos. Vos po valandos į vietą atskubėjusi 
pagalba galėjo tiksliai nustatyti, kad nelaimė neparei- 


kalavo aukų. 


* Normandijoje, Ko krašte, valleuse (tar. valez) - plynaukštės paviršiaus įduba, 
kuria galima pasiekti jūrą. Visoje kitoje pakrantėje priėjimą prie jūros gožia 
aukšti kreidiniai skardžiai. (Čia ir kitur - vert. past., jei nepažymėta kitaip.) 


Vis dėlto, - tuo ir paaiškinamas šis pranešimas, - nors 
tarp nuolaužų nebuvo rasta jokio kūno, gelbėtojai aptiko 
keistą radinį. Tarp pažirusių po paplūdimį kreidos luitų 
gulėjo trijų skeletų kaulai. 

Atskubėjusios į vietą žandarmerijos pajėgos šalia 
kaulų nerado jokių drabužių ar kito asmeninio daikto, 
leidžiančio nustatyti tapatybę. Peršasi hipotezė, kad 
tai speleologai, užspeisti skardyje; tų kreidinių šlaitų 
karstinis reljefas dažnai iškrečia pokštų požeminių iš- 
kylų mėgėjams. Tačiau pastaraisiais mėnesiais ar netgi 
metais nesame gavę pranešimo apie jokius dingusius spe- 
leologus. Galbūt skeletai dar senesni, bet kiek pavyko 
juos ištyrinėti be atitinkamų įrenginių, neatrodo, kad 
tokie būtų. 

Čia iš karto norėčiau patikslinti, kad kaulai įvykus 
griūčiai pasklido po paplūdimį maždaug per keturias de- 
šimtis metrų. Pulkininko Bredeno įgaliota departamento 
Informacijos ir tyrimų brigada jo pavedimu sudarė atski- 
rų skeletų dalių apyrašą. Jų pirminis tyrimas patvirtina 
mūsiškį: ne visi kaulai atrodo esą panašiai suirę, tar- 
si, kad ir kaip tai gali pasirodyti keista, tuos Žmones 
mirtis skardžio ertmėje būtų ištikusi skirtingu metu, ko 
gero, kelerių metų skirtumu. Jų mirties priežastis taip 
pat neaiški: paviršinė kaulų ir kaukolių apžiūra neat- 
skleidžia jokio mirtino smūgio, galėjusio kainuoti jiems 
gyvybę. 

Neturėdami nė menkiausio įtikinamo rodiklio ar atspir- 
ties taško mes negalime imtis jokių tapatybės nustatymo 
veiksmų ante arba post mortem. Tad klausimas lieka atvi- 
ras: kas tie trys žmonės? Kada jie žuvo? Kokia jų mirties 
priežastis? 

Savaime suprantama, tas radinys nepaprastai kursto 
vietos gyventojų smalsumą, per pastaruosius mėnesius jau 
sužadintą kraupaus įvykio, tačiau a priori nesusijusį su 


rastais trimis nežinomais kūnais. 

Štai kodėl, pone direktoriau, net ir suvokdamas, kiek 
daug jūs turite skubesnių reikalų, už kuriuos esate at- 
sakingas, taip pat kaip sielvartauja šeimos, laukiančios 
oficialaus neseniai mirusių artimųjų identifikavimo, 
drįstu primygtinai išimties tvarka prašyti, kad jūsų tar- 
nyba suteiktų šiai bylai pirmumo teisę ir kuo greičiau 


atliktų trijų skeletų tapatybės nustatymą. 


Su nuoširdžia pagarba 


Leitenantas Bertranas Donadjė, 


Etretato apylinkių teritorinė brigada 


Prieš penkis mėnesius, 2014 mety vasario 19 dieną 


- Atsargiai, Džamalai, žolė ant skardžio bus slidi. 

Andrė Žosviakas, „Sirenos“ šeimininkas, čia pat supyko ant 
savęs už tuos atsargumo patarimus. Apsivilkęs neperšlampamą 
apsiaustą jis stovėjo priešais savo viešbučio restorano duris. Virš 
valgiaraščio pakabinto termometro gyvsidabrio stulpelis vos 
siekė mėlyną liniją, žyminčią nulį. Beveik jokio vėjo. Vėtrun- 
gė, - kaltinės geležies burlaivis, pritvirtintas prie vienos fasado 
gegnių, - atrodė prišalusi per naktį. 

Andrė Žosviakas kurį laiką stebėjo virš paplūdimio brėkš- 
tančią dieną, ploną ledo sluoksnį ant automobilių, pastatytų 
priešais kazino, žvirgždo akmenėlius, prigludusius vienas prie 
kito it sužvarbę kiaušiniai, palikti kažkokio milžiniško plėšrūno, 
dar apsnūdusią saulę, sunkiai kylančią virš jūros už negyvo uolos 
skardžio Pikardijoje, už šimto kilometrų stačiai į rytus. 

Džamalas tolo smulkiais žingsneliais. Andrė matė, kaip jis 
praėjo kazino ir ėmė kopti įkalnia Žano Elijė gatve. Viešbučio 
šeimininkas šildydamas papūkšnojo delnus. Jau reikėjo patiekti 
pusryčius negausiems klientams, leidžiantiems žiemos atostogas 
prie Lamanšo. Iš pradžių jam pasirodė keista: jaunas luošas ara- 
biūkštis kas rytą leidžiasi risnoti pasivaikščiojimų taku - viena 
koja raumeninga, kita baigiasi dirbtine pėda, įtvirtinta į sport- 
batį. Dabar jis jautė tam vaikinui iš tiesų švelnius jausmus. Kai 

pačiam dar nebuvo trisdešimties, kai buvo Džamalo amžiaus, 
Andrė kiekvieną sekmadienio rytą sukardavo daugiau kaip šim- 
tą kilometrų dviračiu: Iporas-Ivto-Iporas, ir tris valandas niekas 
jam nekvaršindavo galvos. Taigi apskritai jam buvo suprantama, 
kad Paryžiaus vaikėzas su savo netikusia koja sulig pirmaisiais 
saulės spinduliais nori paprakaituoti skardžių slėniuose. 

Pasalus Džamalo šešėlis vėl išniro ties laiptų, kylančių į skar- 
džius, kampu ir bemat dingo už kazino šiukšlių konteinerių. 
„Sirenos“ šeimininkas žengtelėjo į priekį ir prisidegė Winston 
cigaretę. Jis nebuvo vienintelis Iporo gyventojas, kuris atsikėlė 
nepaisydamas šalčio: tolumoje ant drėgno smėlio išryškėjo du si- 
luetai. Sena ponia už be galo ilgo pavadėlio vedėsi mažą juokingą 
šunytį it kokį nuotolinio valdymo modeliuką su elementais, tokį 
arogantišką, kad jo isteriškas kiauksėjimas dirgino net žuvėdras. 
Už poros šimtų metrų nuo jų gan augalotas tipas, susibrukęs ran- 
kas į rudą odinę nudėvėtą striukę, stypsojo priešais jūrą, įbedęs į 
bangas niekinamą žvilgsnį, tarsi pasišovęs atkeršyti horizontui. 

Andrė išspjovė nuorūką ir grįžo į viešbutį. Nenorėjo, kad 
kas pamatytų jį tokį: nesiskutusį, apsiskarmalavusį, sutaršytais 
plaukais it kokį pirmažmogį, lendantį iš savo olos, kurią ponia 
kromanjonietė bus jau senokai palikusi. 


Džamalas Salaju tiksliai kaip metronomas ropštėsi ant aukš- 
čiausio Europos skardžio. Šimtas dvidešimt metrų. Už pasku- 
tinių vilų kelias virto pasivaikščiojimų taku. Vaizdas vėrėsi iki 
Etretato už dešimties kilometrų. Paplūdimio gale Džamalas pa- 
stebėjo du šmėžuojančius siluetus: senę su mažu šunyčiu ir tipą, 
nusisukusį į jūrą. Trys žuvėdros, turbūt išbaidytos šaižaus pude- 
lio kiauksėjimo, nusklendė nuo skardžio, niekais paversdamos 
šunyčio pranašumą, paskui pakilo apie dešimt metrų viršum jo. 


Pirmas dalykas, kurį Džamalas pamatė kiek toliau už kelro- 
džio, nurodančio Pajūrio stovyklavietę, buvo raudonas šalikas. 
Jis kybojo ant aptvaro lyg skelbdamas pavojų. Tokia buvo pirmo- 
ji Džamalo mintis. 

Pavojus. 

Įspėjimas apie griūtį, potvynį, apie kritusį gyvulį. 

Paskui čia pat šmėstelėjusi mintis dingo. Tai tik šalikas, pa- 
kibęs ant spygliuotos vielos, pamestas kokio nors turisto ir nu- 
blokštas jūros platumų vėjo. 

Jis sudvejojo, ar sustoti, ar ištempti kaklą ir apžiūrėti tą ka- 
rantį audinio galą, - visai mažai trūko, kad būtų bėgęs toliau. 
Tada viskas būtų susiklostę kitaip, viskas būtų pakrypę kita vaga. 

Bet Džamalas sulėtino žingsnį, paskui sustojo. 

Šalikas atrodė naujas. Švytėjo ryškiu raudoniu. Džamalas jį 
palietė, ištyrinėjo etiketę. 

Kašmyras. Burberry kašmyras... Toji audinio skiautė verta 
solidžios krūvelės pinigų! Atsargiai nukabinęs šaliką nuo ap- 
tvaro, Džamalas pagalvojo, kad tuoj nuneš jį į „Sireną. Andrė 
Žosviakas visus Ipore pažįsta, jis žinos, ar kas nors pametė šaliką. 
Jei ne, Džamalas jį pasiliks. Nelėtindamas žingsnio jis paglostė 
audinį. Dar neaišku, ar grįžęs namo į 4000 gyvenvietę: jis ryšės jį 
ant savo sportinės aprangos. Kašmyras už penkis šimtus eurų - 
tai bent būtų pokštas! Bet savo kvartale jis tikrai ras kokią mielą 
mergytę, kuri mielai apsivynios juo sau kaklą. 

Prie bunkerio dešinėje kokia dešimtis avių pasuko į jį galvas. 
Jos laukė, kad atitirptų žolė, spoksodamos tokiu pat apdujusiu 
žvilgsniu kaip tie paikšiai vidurdienį darbe priešais mikrobangų 
krosnelę. 


Iš karto už bunkerio Džamalas pastebėjo merginą. 

Akimirksniu įvertino atstumą tarp jos ir skardžio krašto. 
Mažiau kaip metras! Mergina stovėjo ant stataus daugiau kaip 
trisdešimties metrų skardžio krašto! Jo smegenys užvirė. Jos len- 
gvapėdiškumui priskyrė ir kitas aplinkybes: lengvą nuolydį iki 
pragarmės, šerkšnotą žolę; čia užsikorusi šita mergina rizikuo- 
ja labiau, nei stovėdama ant pačios aukščiausios trisdešimties 
aukštų namo palangės. 


* 4000 gyvenvietė (La citė des 4000) - La Kurnevo kvartalas (1971 m. jame buvo 
17 000 gyventojų, iš jų 10 800 kilę iš metropolijų, 5500 - iš Šiaurės Afrikos), 
vėliau nugriautas. 

— Panele, ar viskas gerai? 

Keturi Džamalo žodžiai nuaidėjo šaltyje. Jokio atsakymo. 

Džamalą ir merginą skyrė dar šimto penkiasdešimties metrų 
atstumas. 

Nors buvo labai žvarbu, ji tevilkėjo plačia raudona suknele, 
perplėšta į dvi dalis - viena jų kadaravo apie bambą ir šlaunis, 
kita karojo nuo kaklo sulig krūtine, atskleisdama raudono kaip 
fuksija liemenėlio kaušelį. 

Ji drebėjo nuo šalčio. 

Graži. Tačiau tą akimirką Džamalui tas vaizdas anaiptol ne- 
pasirodė erotiškas. Įstabus, jaudinantis, trikdantis - bet nieko, 
kas galėtų sužadinti seksualinį potraukį. Kai vėl pagalvojo apie 
tai vėliau, kad jį paaiškintų, tinkamiausias palyginimas, atėjęs 
jam į galvą, buvo suplėšytas meno kūrinys. Šventvagystė, neat- 
leistinas grožio išniekinimas. 

— Ar viskas gerai, panele? - pakartojo jis. 

Ji atsisuko į jį. Jis žengė į priekį. 

Aukštos žolės siekė kelius, ir jam toptelėjo, kad galbūt mer- 
gina nepastebėjo protezo, pritvirtinto prie jo kairės kojos. Dabar 
jis stovėjo prieš ją. Dešimt metrų. Mergina pasitraukė dar arčiau 
bedugnės, nugara į pragarmę. 

Buvo apsiverkusi, bet versmė, atrodo, jau išsekusi. Dažai 
aplink akis nutekėję ir išdžiūvę. Džamalui buvo sunku surikiuoti 
prieštaringus signalus, besigrumdančius jo galvoje. 

Pavojus. 

Skubus atvejis. 

Svarbiausia, jaudulys. Jį užliejęs jaudulys. Dar niekada jis ne- 
buvo matęs tokios gražios moters. Jo atmintyje amžiams įsispaudė 
tobulas veido ovalas priešais, tarsi užapvalintas dviejų juodų kaip 
derva plaukų kaskadų glamonės, dvi anglies juodumo akys balto- 
je kaip sniegas odoje, antakių ir lūpų piešinys, subtilus ir ryškus, 
lyg trys linijos, nubrėžtos pirštu, suvilgytu kraujyje ir suodžiuose. 
Vėliau jis pamėgino įvertinti, ar jo sprendimui įtakos turėjo nuo- 
staba - taip pat situacija, nepažįstamosios sielvartas, neišvengiama 
būtinybė nutverti ją už rankos nelaukiant atsakymo. 

— Panele... 

Džamalas ištiesė ranką. 

— Nesiartinkit, - pratarė mergina. 

Veikiau maldaujamai negu įsakmiai. Jos anglies juodumo 
rainelėse, regis, galutinai išblėso žarijos. 

— Gerai, - sulemeno Džamalas. - Gerai. Jūs taip pat nejudė- 
kite, mes niekur neskubame. 

Džamalo žvilgsnis slystelėjo begėdiška suknele. Jis įsivaizda- 
vo, kad mergina išėjo iš kazino šimtu metrų žemiau. Vakarais 
Sea View spektaklių salėje vykdavo diskoteka. 

Galbūt blogai pasibaigęs kelias iš klubo? Aukšta, liekna, sek- 
suali, mergina turėjo kuo sužadinti geismą. Naktiniai klubai pil- 
ni vyriokų, kurie tik to ten ir eina: nusirėkšti vakarėlio bombą. 

Džamalas prabilo ramiausiu, kokiu tik įstengė, balsu: 

- Aš iš lėto eisiu į priekį, paduosiu jums ranką. 

Mergina pirmą kartą nuleido akis, ir jos žvilgsnis stabtelė- 
jo ties protezu. Ji neįstengė suvaldyti nuostabos, tačiau bemat ją 
užgniaužė. 

- Žengsite bent žingsnelį, aš šoksiu... 

— OK, OK, aš nejudu... 

Džamalas suakmenėjo, net sulaikė kvapą. Tik jo akys lakstė 
nuo tos iš niekur išnirusios merginos už dešimties žingsnių iki 
oranžinės aušros horizonto tolybėse. 

„Prisiliuobę vyriokai, kurie gano akis, sekdami kiekvieną 
šokių aikštelės karalienės judesį, - vėl pagalvojo Džamalas. - Ir 
tarp jų bent vienas nesveikas, gal ir keletas ganėtinai sugedusių, 
kad pasektų išeinančią merginą. Ją užspęstų. Išprievartautų.“ 

- Jus... jus nuskriaudė? 

Angliniai rutuliukai paplūdo ledinėmis ašaromis. 

- Kur jums suprasti. Eikit savo keliu. Eikit sau! Greičiau! 

Idėja... 

Džamalas pasigraibė rankomis sau apie kaklą. Labai lėtai. 
Tačiau nepakankamai. Mergina šastelėjo atgal - jos koja beveik 
pakibo tuštumoje. 

Džamalas sustingo. Toji mergina - tikras įbaugintas žvirble- 

lis, kurį reikia pagauti į delną. Paukščiukas, iškritęs iš lizdo ir 
nemokantis skristi. 

— Aš nejudėsiu, panele. Tik pametėsiu jums savo šaliką. Lai- 
kysiu jį už vieno galo. Tiesiog nusitverkite už kito. Jums spręsti, 
paleist jį ar ne. 

Mergina, ir vėl nustebusi, sudvejojo. Tuo pasinaudojęs Dža- 
malas švystelėjo raudono kašmyro galą. Nuo jaunosios savižudės 
jį skyrė pora metrų. 

Audinys nukrito jai prie kojų. 

Ji atsargiai pasilenkė, iš vargano drovumo suknelės skiaute 
prisidengė apnuogintą krūtinę, paskui atsitiesė, nusitvėrusi Dža- 
malo pasiūlyto šaliko. 

— Po truputį, - tarstelėjo Džamalas. - Aš trauksiu audinį, 
vyniosiu jį apie rankas. Leiskite prisitraukti jus iki manęs - per 
porą metrų, tik per porą metrų toliau nuo prarajos. 

Mergina tvirčiau suspaudė audinį. 

Tada Džamalas suprato, kad jo viršus, kad jis teisingai pasi- 
elgė sviesdamas šaliką, kaip kad jūreivis sviedžia skęstančiajam 
gelbėjimo ratą, palengva traukdamas ją į paviršių, centimetras 
po centimetro, be galo atsargiai, kad neplyštų audinys. 

— Po truputį, - pakartojo, - eikite prie manęs. 

Staiga jam toptelėjo, kad jis ką tik sutiko gražiausią merginą, 
kokią kada nors yra matęs. Ir ką tik išgelbėjo jai gyvybę. 

To pakako, kad jis sutriktų, - sekundės dalelę. 

Netikėtai mergina trūktelėjo šaliką. Džamalas tikėjosi kokios 
tik nori reakcijos, tik ne tokios. Staigus, ūmus judesys. 

Šalikas išslydo jam iš rankų. 

Visa kita truko akimirksnį. 

Merginos žvilgsnis įsmigo į jį - neišdildomas merginos 
žvilgsnis tolstančio traukinio lange. 

— Neee! - suriko Džamalas. 

Paskutinis dalykas, kurį jis pamatė, buvo raudono kašmyro 
šalikas, plazdantis tarp merginos pirštų. Po akimirkos ji krito į 
pragarmę. 

Džamalo gyvenimas taip pat - bet tada jis to dar nežinojo. 


TYRIMAS 


Džamalo Salaju dienoraštis 


Man ilgai nesisekė. 

Ilgainiui, sėkmei vis krypstant į vieną pusę - ir niekad į rei- 
kiamą, gyvenimas man pradėjo rodytis kaip didžiulis sąmokslas, 
suregztas bendrininkų, prisiekusių prieš mane susivienyti. Jų va- 
deiva - tarsi koks dievas, panašus į sadistą mokytoją, „užsisėdu- 
sį klasės silpniausiąjį. O visi kiti jo bičiuliai, didžiai patenkinti, 
kad smūgiai tenka ne jiems, taip pat vaidina uolius kankintojus. 
Iš tolo. Kad išvengtų rikošeto. Tarsi nesėkmė būtų užkrati. 

Vėliau, bėgant metams, aš supratau. 

Tai iliuzija. 

Gyvenime jūs susitinkate ne ką daugiau patvirkusių dievų 
negu mokytojų, paverčiančių jus atpirkimo ožiu. 

Dievams, kaip ir mokytojams, į jus nusispjaut. Jūs jiems ne- 
egzistuojate. 

Kad moneta vieną dieną nukristų gerąja puse, tiesiog reikia 
žaisti - dažnai, daug, pradėti iš naujo, visada. 

Primygtinai. 

Tai tiesiog tikimybės klausimas. Ir galbūt - galiausiai - 
sėkmės. 


Mano vardas Džamalas. 
Džamalas Salaju. 

Ne iš tokių vardų, kurie neša sėkmę a priori. 

Nors... 

Jei pastebėjote, mano vardas toks pat kaip Džamalo Maliko, 
vaikino iš filmo „Lūšnynų milijonierius“. Beje, tai ne vienin- 
telis mūsų bendrumas. Mes abu - musulmonai ne musulmo- 
nų krašte, ir mums nusišvilpt. Jis išaugo Daravyje, Bombėjaus 
lūšnyne, aš - 4000 gyvenvietėje La Kurneve, Balzako daugia- 
aukštyje. Nežinau, ar čia galima lyginti. Fizine prasme taip 
pat - nežinau. Jis ne itin dailus su savo atlėpusiomis ausimis 
ir baikštaus žvirblio išvaizda. Aš irgi ne. Dar blogiau - aš turiu 
tik vieną koją, na, bent jau vieną su puse: antroji siekia kelį ir 
baigiasi kūno spalvos anglies pluošto protezu. Kada nors jums 
papasakosiu. 

Tai buvo vienas tų kartų, kai moneta nukrito ne gerąja puse. 

Bet svarbiausias bendrumas akivaizdus. Džamalo Maliko 
koziris - ne milijonai rupijų, o Latika, jo mylimoji, graži kaip 
saulė, ypač pabaigoje, su geltonu šaliu, kai jis vėl susitinka ją 
Bombėjaus stotyje. Tai ji - jo aukso puodas. 

Mano atvejis panašus. 

Prieš mane neapsakomai patraukli mergina. Ji ką tik apsivil- 
ko mėlyną tulpės formos suknelę. Jos krūtys šoka po šilkine iš- 
kirpte, į kurią aš turiu teisę panardinti žvilgsnį tiek ilgai, kiek pa- 
norėsiu. Kaip jums geriau paaiškinti? Ji - mano moters idealas, 
maždaug taip, lyg būtų viliojusi mane sapnuose daugybę naktų 
prieš išnirdama priešais vieną gražų rytą. 

Aš su ja vakarieniauju. 

Jos namuose. 

Židinio liepsnos tarsi glamonėja baltą jos veido odą. Yra ir 
šampano. Piper-Heidsieck, 2005. Po kelių valandų mes mylėsi- 
mės, galbūt net nebaigę valgyti. 

Mylėsimės bent vieną naktį. 

O gal ir kelias. 

Galbūt ir visas kitas mano gyvenimo naktis - tai kaip sapnas, 
kuris rytą neišblėsta, kuris lydės mane po dušu, paskui sukleru- 

siu liftu paskutiniame dar nenugriautame 4000 gyvenvietės dau- 
giaaukštyje, paskui iki RER* B stoties La Kurnevas-Oberviljė. 

Ji man nusišypso. Pakelia prie lūpų šampano taurę; įsivaiz- 
duoju, kaip burbuliukai sproginėdami leidžiasi žemyn jos kūnu. 
Priglaudžiu lūpas prie jos lūpų. Drėgnų nuo Piper-Heidsieck kaip 
tirpstanti šnypščioji tabletė. 

Jai buvo labiau prie širdies jos jaukūs namai nei koks praš- 
matnus vietinis restoranas. Galbūt iš tiesų ji truputį gėdijasi ro- 
dytis su manimi, gėdijasi žvilgsnių nuo kaimynų staliuko į luo- 
šą arabą, lydintį gražiausią vietos merginą. Aš ją suprantu, nors 
man nė motais jų niekingas pavydas. Šios akimirkos nusipelniau 
labiau už visus kitus. Viską pastačiau ant kortos. Peržaisdavau 
partiją kas kartą, kai moneta nukrisdavo blogąja puse. Niekada 
nenuleisdamas rankų. 

Aš laimėjau. 

Tą merginą pirmą kartą sutikau prieš šešias dienas pačioje 
neįtikinamiausioje vietoje pamatyti fėją. Ipore. 

Per tas šešias dienas aš kelissyk vos nenumiriau. 

Aš gyvas. 

Tas šešias dienas mane kaltino žmogžudyste. Keliomis 
žmogžudystėmis. Šlykščiausiomis, kokios tik gali būti. Pats vos 
tuo nejtikėjau. 

Aš nekaltas. 

Mane persekiojo policija. Teisė. Nuteisė. 

Aš laisvas. 

Matysite, jums irgi bus sunku patikėti vargšo luošo arabiūkš- 
čio kliedesiais. Stebuklas jums pasirodys per daug neįtikimas. 
Policijos versija - kur kas įtikimesnė. Matysite, jūs taip pat abe- 
josite. Iki pat galo. 

Grįšite prie to pasakojimo pradžios, vėl perskaitysite šias ei- 
lutes ir pagalvosite, kad aš beprotis, kad spendžiu jums spąstus 
ar kad viską prasimaniau. 


* RER (Rėseau express rėgional) - regioninis ekspreso tinklas Paryžiaus metro 
linijų sistemoje. 

Tačiau aš nieko neprasimaniau. Aš ne beprotis. Jokių spąstų. 
Prašau jūsų tik viena: pasikliaukite manimi. Iki pat galo. 
Viskas baigsis gerai, pamatysite. 


Dabar 2014 metų vasario 24-oji. Viskas prasidėjo prieš de- 
šimt dienų, vieną penktadienio vakarą, keturioliktą dieną, tuo 
metu, kai Šv. Antano terapijos instituto vaikiščiai grįžta namo. 

Pasikliauti manimi iki galo? 


Šaltas lietus netikėtai prapliupo ant trijų Šv. Antano terapijos 
instituto Banjolė raudonų plytų pastatų, ant trijų parko hektarų 
ir baltų kilniaširdžių žymių, bet dabar pamirštų praėjusių amžių 
geradarių statulų. Dešimt siluetų netikėtai sujudo, sukurdami 
iliuziją, kad liūtis grąžino skulptūroms gyvybę. Gydytojai, slau- 
gai ir sanitarai baltais chalatais puolė slėptis tarytum vaiduokliai, 
bijantys sušlapti savo marškas. 

Kai kurie rado priebėgą po stogeliu virš lauko durų, kiti — 
dvidešimtyje automobilių, minivenuose ir autobusiukuose, išri- 
kiuotuose vienas paskui kitą žvyro alėjoje - dar praviromis du- 
relėmis, su susigrūdusiais vaikais viduje. 

Kaip ir kiekvieną penktadienio vakarą, savarankiškiausi pa- 
augliai grįžo savaitgalio į savo šeimas. Šį penktadienį - savaitga- 
lio ir dviejų savaičių Žiemos atostogų. 

Kaip ir kiti, aš puoliau slėptis, įspraudęs Gregorį į Renault 
Scenic ant užpakalinės sėdynės ir palikęs mirkti liūtyje jo tuščią 
krėslą ant ratukų. Tiesiog mečiau žvilgsnį už trijų automobilių, 
greitosios kryptimi - jos mirksiukas sukdamasis skrodė lietų — 
ieškodamas Ofelijos, paskui įžengiau į personalo salę. 

Čia vyravo slidinėjimo kurorto poilsio salės atmosfera. 
Šv. Antano instituto kolegos, beveik vienos moterys - slaugyto- 
jos, pedagogės ir psichoterapeutės - sužvarbusiais pirštais spau- 

dė arbatos ar kavos puodelius. Kai kurios net nepasuko į mane 
akių, kitos slystelėjo žvilgsniu, Sara ir Fani, jauniausios auklėto- 
jos, man nusišypsojo, Nikolė, vyriausioji psichiatrė, kaip visada 
kiek per ilgai sulaikė žvilgsnį ties mano nelanksčia koja. Apskri- 
tai dauguma instituto merginų mane mėgo - nelygu jų amžius, 
sentimentalumo ištekliai ir profesinis sąmoningumas. Veikiau 
motinos teresės negu merilinos. 


Iš karto man įkandin įžengė tas kvailys Žeromas Pinelis, kad- 
rų skyriaus viršininkas. Įvertino draugiją, paskui nudelbė mane 
faro žvilgsniu. 

- Jie išleidžia Ofeliją. Manau, didžiuojiesi savimi? 

Ne taip jau labai. 

Įsivaizdavau greitosios mirksiuką kieme. Ofeliją, klykiančią, 
kad paliktų ją ramybėje. Kelias sekundes bandžiau sumesti kokį 
nors paaiškinimą, bent jau pasiteisinimą, kad nuo manęs atsto- 
tų. Bandžiau nesitikėdamas jokios paramos iš aplinkinių. Nieko. 
Merginos nuleido galvas. 

- Išsiaiškinsime po atostogų, - užbaigė Pinelis. 

Prie kasdienių kankintojų, ieškančių sau aukos, prie patvir- 
kusių dievų ir mokytojų sadistų dar reikia priskirti smulkius fa- 
šistuojančius viršininkėlius: Žeromą Pinelį. Penkiasdešimt trejų 
metų. Kadrų skyriaus viršininkas. Mažiau kaip per pusmetį jo 
sąskaitoje - vienas svetimavimas, dvi depresijos ir trys atleidimai. 

Jis sustojo prieš didelį Monblano plakatą, kurį buvau pri- 
smeigęs prie personalo salės sienos. Metras iš dviejų. Visa ke- 
teros linija. Monblanas. Modi viršukalnė, Midi smailė, Milžino 
Dantis, Žalioji smailė... 

- Po paraliais, - tarstelėjo Pinelis, - tų debilų paauglių man 
tikrai netrūks. Gana... Nepraeis nė dešimt valandų, ir aš jau Kur- 
ševelyje*... 

Jis lėtai apsisuko apie savo ašį, leisdamas moterų būreliui pa- 
sigėrėti savo profiliu, paskui atsistojo prieš mane ir atvirai įsi- 
spoksojo į mano protezą. 


* Prancūzijos kalnų kurortas. 

— O tu? Vyksti į sniegynus, Salaju? Cool, tiesa? Su savo dirb- 
tine koja tau pakaks išsinuomoti vieną slidę! 

Jis nusikvatojo. Slidi dirva... Slaugytojų būrelis nesiryžo pa- 
sekti jo pavyzdžiu. Merilinos sukikeno, motinos teresės nebyliai 
pasipiktino. 

Pinelis nespėjo uždėti dar vieno plepalų sluoksnio ar nusi- 
šnekėti - jo kišenėje nuaidėjo pirmieji I gotta feeling akordai. Jis 
išsitraukė mobilųjį, bambėdamas: „Velniava!“, paskui neskubė- 
damas išėjo iš kambario, nepamiršęs paskutinįsyk nuverti ma- 
nęs žvilgsniu. 

— Kai grįšim, reikės suvesti sąskaitas, Salaju. Mažytė nepilna- 
metė - aš negalėsiu amžinai tavęs dangstyti. 

Pašlemėkas! 

Čia įėjo Ibu ir užtrenkė duris jam prieš pat nosį. 

Ibu - vienintelis tikras mano sąjungininkas šioje įstaigoje. 
Jis - instituto sanitaras, be to, tvarkosi su tramdomaisiais marš- 
kiniais, kai tenka jų griebtis, sprendžia ginčus, kai susikimba 
du jaunikliai. O kartais padeda man palaikyti tvarką. Pastatyti 
pastolius ar perstumdyti baldus, pakeisti Citrožn Jumper ratą. 
Ibu - įstiklinta spinta, pagaminta iš baobabo. Toks Omaras Si*. 
Tas tipelis sutaikydavo merilinas ir tereses: dailus, šaltakraujis, 
valiūkiškas. Sportiškas. 

Sportiškas... Jos nežinojo, kad net jeigu jis kas ketvirtadienį 
nubėga su manim penkiolika kilometrų nuo La Kurnevo parko 
iki Monmoransi girios, per paskutinį sprintą aš visada jį aplen- 
kiu puse bėgimo tako. 

Jis patapšnojo man per ranką. 

— Nugirdau to kvailio pokštus apie slidę. Be juokų, Džamai - 
važiuoji atostogauti? 

Jis atsisuko į Alpių plakatą. Taip pat įsistebeilijo į amžinuo- 
sius ledynų sniegus, prismeigtus prie salės sienos. 

— Į Iporą. Be to, ačiū tau! 

- Į Iporą? Oho! Ten esama trasų? 


* Omar Si (g. 1978) - prancūzų aktorius ir humoristas. 

- Tai Normandijos miestelis, mielasis. Prie Etretato. Per 
dešimtį kilometrų tūkstančiu metrų iškilęs paviršius. Bet jokio 
sniego nei keltuvų... 

Netaręs nė žodžio Ibu švilptelėjo, paskui kreipėsi į moterų 
auditoriją: 

— Ojuk tas slapukas Džamalas jums nesakė, kad jis - aukštos 
klasės sportininkas! Tas kietakaktis nė už ką nesutinka dalyvauti 
parolimpinėse žaidynėse, kurios galėtų atnešti Šv. Antano insti- 
tutui garbę, šlovę ir medalių, bet įsikalė į galvą tapti pirmu viena- 
koju, pasieksiančiu Monblano ultramaratono finišą... 

Akimirksniu pajutau, kaip pasikeitė merginų žvilgsniai. Ibu 
paslaugiai dėstė toliau: 

- Sunkiausia pasaulio trasa. Mažylis ne iš kelmo spirtas, a? 

Merginų akys bėgiojo nuo manęs prie baltai melsvo plaka- 
to. Mano akys savo ruožtu nukrypo trim tūkstančiais metrų 
aukščiau. Ledo jūra. Valorsenas. Midi smailės keltuvo kabina. 
Ultramaratonas - tai 168 kilometrai kelio, 9600 metrų aukščio 
skirtumas, 46 valandos bėgimo... Viena koja. Ar pakaks jėgų to- 
kiam žygiui? Leistis iki paskutiniųjų, pamiršus savo skausmą? 
Slaugytojos jau gailėjosi manęs su ašaromis akyse. Man atrodė, 
kad raustu kaip nekalta mergelė. Mano akys sekiojo neregimas 
detales, baltą nešvarų sienos tinką, pelėsių ir rūdžių dėmes, nu- 
varvėjusias nuo lubų. 

- Be to, Džamas viengungis, - nesiliovė Ibu. - Ar nėra nė 
vienos, kuri vyktų su juo? Iporas, po šimts velnių! 

Jis pamerkė į mane. Buvau pasiruošęs. 

— Nagi, mergaitės... - neatlyžo jis. - Tik savanorė! Svajonių 
savaitė greta olimpinio čempiono, puoselėjant jo koją. 

Ačiū, Ibu. Atsigavau kaip per treniruotę. 

- Kita vertus, rimtai, mergaitės. Šįsyk reikės jį man grąžinti. 

Net pamiršus savo skausmą? 


Prie mano kojų jūros nugludintų akmenėlių guolyje ilsėjosi 
lavonas. 

Jam iš po galvos pamažu sunkėsi kraujas, virsdamas raudono 
šilko paklotu, tempiamu nematomos rankos, skaisčiai raudona 
banga, švelniu nuolydžiu srūvančia atgal į jūrą. 

Netgi mirusi nepažįstamoji išliko nepaprastai graži. Jos juo- 
di kaip derva plaukai dengė šaltą baltą veidą it dumbliai, prilipę 
prie nepaliaujamų jūros potvynių ir atoslūgių nugludintos uolos. 
Merginos kūnas jau tebuvo paplauto skardžio dalis, kurią jūra 
pasistengs nusvidinti, kad ji amžiams ištirptų aplinkoje. 

Mano akys nukrypo nuo kūno, slystelėjo aukštyn stačiu kal- 
kiniu skardžiu. Tiesiai priešais mane. Nuo to laiko, kai prieš tris 
dienas įsikūriau Ipore, niekada dar tie kriaušiai neatrodė man 
tokie įspūdingi. Molio srovelės lėtai varvėjo iš pievučių, kurias 
nujautei esant viršuje, kaip ir rūdžių, drėgmės ir purvo pėdsakai. 
Man atrodė, kad stoviu prieš milžiniškas sienas kalėjimo, kurį 
prasimanė dievai žmonėms uždaryti. Mėginti pasprukti, peršok- 
ti per viršų - vadinasi, prarasti gyvybę. 

Žvilgtelėjau į laikrodį. 

8 valandos 28 minutės. 

Prieš mažiau negu ketvirtį valandos išėjau iš „Sirenos į savo kas- 
dienę treniruotę. Vėl prisiminiau viešbučio šeimininko įspėjimus. 

Atsargiai, Džamalai, žolė ant skardžio bus slidi. 

Paskui pagalvojau apie raudoną šaliką, pakibusį ant aptva- 
ro, apie avis, bunkerį... Vaizdai plūste plūdo. Įkyrūs. Vėl mačiau 
merginą ant bedugnės krašto, suplėšytą suknelę, girdėjau pasku- 
tinius jos žodžius: „Nesiartinkit. Kur jums suprasti, begalinę jos 
žvilgsnio gėlą prieš jai puolant į pragarmę su sugniaužtu kumš- 
tyje Burberry kašmyro šaliku, kurį buvau jai ištiesęs. 

Mano širdis daužyte daužėsi per visą pašėlusį bėgsmą - vos 
ji nušoko, iki pat paplūdimio, tarsi būčiau galėjęs pirma jos nusi- 
leisti žemyn ir sugauti į glėbį. Išgelbėti. 

Juokinga. 


— Aš mačiau, kaip ji krito, - sukuždėjo žemas balsas man už 
nugaros. 

Tai buvo tas tipas ruda odine striuke. Jis lėtai prisiartino prie 
kūno, vilkdamas paplūdimiu kojas, lyg visas tas nutikimas jam 
būtų neapsakomai atkarus. 

- Išgirdau, kaip jūs surikote, - dėstė jis toliau tuo pačiu al- 
siu tonu. - Atsisukau ir štai - matau merginą, krintančią kaip 
akmuo. 

Pasidygėjimo grimasa iškreipė jo veidą, aiškiai bylodama, 
kad jis matė, kaip kūnas suguro nuo smūgio į žemę. Jo tiesa: kai 
mergina susverdėjo, aš riktelėjau abejingo dangaus akivaizdoje. 
Turbūt girdėjo visas Iporas. 

- Ji nenukrito, - radau reikalą patikslinti. - Ji nušoko. 

Tipas nutylėjo. Ar jis bent suvokė niuansą? 

— Vargšas vaikelis! - pratarė sena moteris man dešinėje. 

Tai buvo trečioji tragedijos liudininkė. Kiek vėliau sužino- 
jau, kad ji vardu Deniza. Deniza Žuben. Ji, kaip ir vyriškis ruda 
striuke, atėjo į paplūdimį dar anksčiau už mane, bet buvo nuo 
kryčio vietos daugiau kaip per šimtą metrų. Po savo pašėlusio 
sprinto aš atsidūriau prie kūno keliomis sekundėmis anksčiau 
jų. Deniza mūvėjo storomis geltonomis puskojinėmis, stirksan- 
čiomis iš plastikinių žvejo batų ir dingstančiomis po nebalintos 
drobės suknia ir pilku apsiaustu. Ji glaudė prie savęs šunį, ši cu, 

apvilktą šviesiai gelsvu nertinuku raudonais dryžiais - jie primi- 
nė man megztukus, kuriuos vilki knygelių „Kur Čarlis?“ serijos 
personažai. 

— Ramiai, Arnoldai, - pakuždėjo ji šuniui į ausį, paskui vėl 
pareiškė: - Tokia graži mergaitė... Jūs tikrai įsitikinęs, kad ji nu- 
šoko pati? 

Denizos mintis pasirodė man absurdiška. 

Aišku, kad pati. 

Vėliau aš suvokiau, kad buvau vienintelis tos savižudybės 
liudininkas. Kiti du vaikštinėjo paplūdimiu, nusisukę į jūrą, ir 
atsigręžė tik po mano riksmo. 

Ką Deniza turėjo galvoje? Kad tai buvo nelaimingas atsiti- 
kimas? 

Begalinė gėla tame angelo veide, jos beviltiškas šuolis vėl iš 
naujo mane sutrikdė. 

- Žinoma! - atsakiau. - Aš užkalbinau ją viršuje, prie bunke- 
rio. Bandžiau atvesti į protą... 

Deniza Žuben sviedė į mane tiriamą žvilgsnį, tarsi mano 
oda, akcentas ir nelanksti koja būtų jai trys dingstys manimi ne- 
pasitikėti. 

Ką ji sau mano? Kad tai nebuvo nelaimingas atsitikimas? Kad 
kas nors ją nustūmė? 

Aš dar paikai riečiau kaklą, žvelgdamas į skardžio viršūnę, 
paskui kalbėjau toliau, lyg būčiau privalėjęs pasiteisinti: 

- Viskas įvyko labai greitai. Aš prisiartinau kiek tik galėda- 
mas. Pabandžiau ištiesti jai ranką. Sviesti jai... 

Žodžiai staiga įstrigo man gerklėje. 

Pirmąsyk pastebėjau vieną per metrą nuo manęs tysančio 
kūno detalę... Neįtikėtiną detalę. 

Tai neįmanoma! 

Tragedijos vaizdai lėkė pro mane kaip karuselėje. 

Sielvartingas gražiosios savižudės žvilgsnis. 

Burberry šalikas, besiplaikstantis jos rankoje. 

Tuščias horizontas. 

Prakeikimas! Aš kažko neįstengiau suvokti. 

Mano akys buvo įsmeigtos į raudoną audinį po pat mano ko- 
jomis... 

Būtinai turi būti kažkoks racionalus paaiškinimas... 

Turi būti... 


- Reikia ką nors daryti! 

Atsisukau. Tai ištarė Deniza. Akimirką sudvejojau, ar ji krei- 
piasi į mane, ar į savo šunytį, vis prigludusį jai prie krūtinės. 

— Ji teisi, - pabrėžė vyriškis ruda odine striuke. - Reikia 
kviesti farus... 

Jis kalbėjo prarūkytu balsu. Vilkėjo nutrintą striukę, o ilgus 
retus žilus plaukus buvo susibrukęs po tamsiai žalia kepuraite, 
užsmaukta ant dviejų paraudusių nuo šalčio ausų. Nuojauta 
sakė, kad jis vienišas, išsiskyręs ir bedarbis. Bent jau ganėtinai 
įklimpęs mėšle, kad jam rūpėtų kritiškai įvertinti padėtį čia, šiuo 
metu, nors niekas jo neverčia. Čia pat prisiminiau Lanoelį, nuo- 
lat prislėgtą matematikos mokytoją, kuris mums dėstė penktoje 
klasėje Žano Vilaro mokykloje ir kurį trys mokinių kartos pra- 
vardžiavo Ataraksu. Mintyse taip pakrikštijau tą vyruką iš pa- 
plūdimio. Ataraksas. Iš tiesų, kaip sužinojau netrukus, jis vadi- 
nosi Kristianas Le Medefas... Tada dar nežinojau, kad vėl išvysiu 
jį tame pačiame paplūdimyje kitą dieną, beveik tuo pačiu laiku, 
dar labiau sugniužusį, ir jis man pateiks informaciją, paversian- 
čią mudu bendrininkais, saistomais tos pačios paranojos. 


Arnoldas kiauktelėjo tarp savo šeimininkės krūtų. 

Kviesti farus? 

Mano dešinės rankos delnu perbėgo drebulys, tarsi iš jo it 
pasali gyvatė būtų slydęs kašmyro šalikas. Akys manęs nebeklau- 
sė - vėl įsmigo į raudono audinio skiautę priešais. Matyt, nekaip 

O gal laukė, kad imčiausi iniciatyvos... 

Kviesti farus? 

Pagaliau susiprotėjau, kad nei vienas, nei kitas turbūt neturi 
mobiliojo. Išsitraukiau savo išmanųjį telefoną ir surinkau 17. 

— Fekano žandarmerija, - atsiliepė vyriškas balsas po kelių 
sekundžių. 

Aš paaiškinau padėtį. Savižudybė. Vieta. Taip, mergina ne- 
gyva, be jokios abejonės - šimto dvidešimt metrų krytis ant 
žvirgždo. Vienas liudininkas matė, kaip ji nušoko, kiti du - kaip 
atsitrenkė į žemę. 

Kitame gale jie viską užsirašinėjo. Bruzdėjo. Paprašė darsyk 
pakartoti tikslią vietą, paskui padėjo ragelį. 

Nusišypsojau Denizai ir Ataraksui. 

— Žandarai jau važiuoja... Bus po dešimties minučių. 

Jie tik linktelėjo. Ilgą laiką tylą tedrumstė jūros ridenamų 
akmenėlių čežėjimas. Ataraksas dirsčiojo į savo laikrodį kone 
sulig kiekviena banga. Gerai į jį įsižiūrėjus atrodė, kad jis ne taip 
jau kremtasi dėl negyvos merginos prie kojų - bodėdamasis irzo 
kaip tais atvejais, kai susidūrusios mašinos sukelia siaubingą 
spūstį, o jūs susigriebiate, kad ne tiek išgyvenate dėl vargšų žmo- 
nelių, užspęstų tarp geležies lakštų, kiek dėl susidariusios gai- 
šaties. Tačiau neatrodė, kad Ataraksas būtų per daug užsiėmęs, 
šitaip slankiodamas po paplūdimį nuo aštuonių ryto... 


Netikėtai Deniza paleido Arnoldą ant žemės. Ši cu pasislėpė 
tarp šeimininkės batų, o ji nutvėrė man už rankos. 

- Ir tie farai nesirodo! Nagi, duok šen savo striukę, bernaiti. 

Ne išsyk supratau, ko ji iš manęs nori. Kad aš nusirengčiau? 
Lauke vos penki laipsniai... Deniza valdingai pakartojo: 

— Duokš savo sportinukę! 

Sportinukę? Ji taip vadina mano vėjastriukę? 

Daug negalvodamas paklusau. Deniza palinko virš lavono, 
mano violetine vėjastriuke pridengė merginos veidą ir viršutinę 
kūno dalį. 

Religinė paskata? Prietaringumas? Noras apsaugoti vargšą 
Arnoldą nuo psichologinės traumos? 

Nesvarbu - širdies gilumoje buvau jai dėkingas už iniciatyvą. 

Paskutinįsyk pažvelgiau į šaliką, kol Deniza dar neužklojo 
savo tariamos drobulės. Paklaikęs balsas galvoje šūkčiojo: 

Kaip taip gali būti? 

Ilgą laiko tarpą tik apie tai temąsčiau. Peržvelgiau įvykių eigą 
nuo pat ryto, kiekvieną sekundę, kiekvieną gestą - niekaip nega- 
lėdamas rasti jokio logiško paaiškinimo. 


Ant žvirgždo tysojo negyva mergina. Jos kaklas buvo apsuk- 
tas raudono kašmyro Burberry šaliku. 

Kaip taip gali būti? 


Šaltis niršiai gnaibė mano nuogas rankas. Trumpam šmės- 
telėjusi už skardžio aukščiau Fekano, saulė, rodos, vėl paniro 
po debesų patalais. Kad sušilčiau, trepsėjau vietoje. Temperatū- 
ra, matyt, smuktelėjo arčiau nulio, bet aš neketinau prašyti ant 
žvirgždo tysančios merginos grąžinti man vėjastriukę. Be to, fa- 
rai netruks pasirodyti - jau dešimt gerų minučių, kai juos iškvie- 
čiau, Visi trys tylėjome. Virš mūsų galvų krykė kelios žuvėdros. 

Arnoldas, šeimininkės pririštas už plono odos pavadėlio, tu- 
pėdamas stebėjo jų skrydį su baime ir nuostaba. 

Baimė ir nuostaba. 

Aš tikriausiai atrodžiau ne mažiau kvailai nei tas šuo. 

Ant žvirgždo tysojo negyva mergina. Jos kaklas buvo apsuktas 
raudono kašmyro Burberry šaliku! 

Vis iš naujo mintyse narsčiau argumentus, ieškodamas ra- 
cionalaus paaiškinimo. Neabejojau tik tuo, kad mergina išplėšė 
audinį man iš rankų, paskui tuo pačiu judesiu puolė į pragarmę. 

Įsistebeilijau į tuščią molą, ištuštėjusią kazino stovėjimo aikš- 
telę, tris dešimtis žiemą apleistų persirengimo būdelių. Vis dar 
jokio žandaro akiratyje. 

Kas galėjo apsukti tą šaliką lavonui apie kaklą? Aš pirmas 
prisistačiau prie kūno skardžio papėdėje. Aplinkui nė gyvos dva- 
sios, išskyrus Ataraksą ir Denizą, bet abu jie buvo gerokai ato- 

kiau kryčio vietos negu aš. Negali būti, kad vienas ar kitas būtų 
spėjęs tekinom nubėgti nuo kūno, paskui grįžti lėtai, nė kiek ne- 
uždusęs. Beje, ir ko jiems taip elgtis? 

Visiška beprasmybė! 

Tai tada kas kitas? 

Niekas! Niekas nebūtų galėjęs prisiartinti prie lavono tame 
neaprėpiamai tuščiame paplūdimyje taip, kad Deniza ar Ata- 
raksas nebūtų jo pastebėję. Jie pamatė nuo skardžio krintančią 
merginą, paskui pasuko prie jos, nenuleisdami nuo kūno akių... 

Šiurpas nusmelkė man rankas. Šaltis. Jaudulys. Baimė. Man 
reikėjo samprotauti, atmesti viską, kas neįmanoma. Tad teliko 
viena galimybė: mergina krisdama nuo uolos pati apsivyniojo 
šaliką sau apie kaklą! 

Beprotybė... 

Tačiau kaip kitaip išspręsti tą lygtį? Bandžiau įvertinti skar- 
džio aukštį, įsivaizduoti, kiek kūnui reikia laiko nukristi nuo vir- 
šaus. Kelių sekundžių. Trijų ar galbūt keturių. Turbūt to pakan- 
ka, kad apsivyniotum audinio skiautę. 

Techniškai tai tikriausiai įmanoma. 

Techniškai... 

Svaiginamai krintant žemyn, tuštumoje maskatuojančiom 
rankom, veidą čaižant vėjui... 

Aš nužvelgiau žuvėdrą, nepaisančią nesvarumo ir sklandan- 
čią tarp dangaus ir kreidos. 

Kad pavyktų, reikėtų susidaryti planą, viską apgalvoti gerokai 
iš anksto, reikėtų bebaimio ryžto, daugybę kartų pakartotų gestų, 
kad atsikratytum bet kokių emocijų. Susitelkti į vienintelį tikslą: 
prieš mirtį apsivynioti kaklą tuo sumautu šaliku greičiau kaip per 
keturias sekundes, kad suspėtum prieš atsitrenkdamas į žvirgždą... 

Tai ne mažesnė beprasmybė! 

Daugybę sykių pakartoti judesiai? Šitas šalikas netgi nepri- 
klauso tai merginai! Radau jį tako pakrašty, instinktyviai ištie- 
siau savižudei — toji mintis man toptelėjo akimirksniu. O tas 
angelas ant prarajos krašto niekaip negalėjo numatyti, kad rau- 
donojo audinio skiautė atsidurs jo rankose. 

Mano žvilgsnis nukrypo į Denizą ir Ataraksą. Jis prisidegė 
cigaretę, O ji tempė Arnoldą už pavadėlio, kad jos ši cu išvengtų 
dūmų. 

Samprotauti atmetant viską, kas neįmanoma, toliau mintijau 
aš. Tad koks lieka sprendimas? Net jei įsivaizduosime, kad mer- 
gina paskutiniu refleksu spėjo apsisukti tą audinį apie gerklę, o 
ne kristi kaip akmuo ar maskatuoti rankomis kaip nevilties pa- 
kirsta žuvėdra, liko vienas toks pat neišsprendžiamas klausimas: 

Kurių galų toks beprasmiškas gestas? 

Staiga vėl išniro saulė, plykstelėjo spinduliais į skardį, auksu 
ir sidabru nutvieksdama molio rūdis ir kreidą. 


Ir čia prisistatė žandarai. Savo Boxer furgonėlį jie paliko ka- 
zino stovėjimo aikštelėje. 

Jų buvo du; jie artėjo prie mūsų. Jaunesnysis guvumu nepasi- 
žymėjo. Keturiasdešimtmetis pailga jūros nugludinto akmenėlio 
formos galva keiksnojo kas kartą, kai batas slystelėdavo ant šlapių 
dumblių. Vienas tų apsnūdusių farų, nespėjusių nugurkti kavos 
prieš pasitinkant dieną, prasidedančią auštant savižudės lavonu. 

Antrasis žandaras gurino nuzulintus akmenėlius padais, lyg 
tai būtų paprastas žvyras. Patirtis... Laikėsi jis kaip policininkas, 
jau nuo neatmenamų laikų balansuojantis ant pensijos ribos, lyg 
nužengęs stačiai iš Olivjė Maršalo filmo. Striukė, atlapota ant 
kresno stuomens ir storo pilvo. O svarbiausia, snukis. Žili pu- 
silgiai lygūs plaukai, užšukuoti atgal iki sprando, atidengė plačią 
raukšlėtą kaktą. Marlono Brando stilius į pabaigą. 

Kai jis dar labiau prisiartino, mano įspūdis pasitvirtino. 

Marlonas Brando. Arogancija, prilipusi prie lūpų. 

Kitas faras dar sliūkino, atsilikęs per dešimtį metrų, o Bran- 
do jau išdygo prieš mus, tiesiai virš lavono. 

- Kapitonas Pirozas, - mestelėjo atsainiai. - Jau seniai šitame 
užkampyje neturėjom savižudės! Nuo to laiko, kai pastatė Nor- 
mandijos tiltą, madingiau pulti į upės žiotis. 

Jis abiem rankom perbraukė kaktą, lyg norėdamas išlyginti 
raukšles, ir kalbėjo toliau: 

— Pažįstate ją“ 

Visi trys papurtėme galvas. 

— Ką jūs tiksliai matėte? 

Pirmasis atsiliepė Ataraksas. Jis matęs, kaip mergina puolusi 
į pragarmę, paskui šimtu metrų žemiau atsitrenkusi į akmenis. 
Deniza patvirtino; aš tik pritariamai linktelėjau. 

— Tai visi buvote čia? Niekas nematė, kas įvyko viršuje? 

Pirozas įbedė į mane akis, lyg užuosdamas mano sutrikimą. 
Aš, matyt, atsiliepiau kiek per greitai: 

- Taip, aš mačiau. Bėgau pajūrio taku kaip kiekvieną rytą. 
Ji stovėjo prie bunkerio ant skardžio krašto. Aš kreipiausi į ją. 
Bandžiau sulaikyti, bet... 

Pirozas nuleido akis į mano protezą, atrodo, svarstydamas, 
ar suderinamas mano luošumas ir kasdienis bėgiojimas. Suve- 
blenau: 

- Aš... kasdien treniruojuosi. Esu aukšto lygio sportininkas. 
Parolimpinės kategorijos. Jūs... suprantate. 

Jei ir suprato, kapitonas neišsidavė. Tik suraukė kaktą d la 
Brando, paskui pasilenkė prie tysančio kūno. Mano vėjastriukę 
padėjo šalia, ant žvirgždo. 

Jokio stebuklo - tas prakeiktas šalikas tebebuvo apsuktas mer- 
ginai apie kaklą. 

Nemačiau nieko kita - tik tą audinio skiautę, bet Pirozas, 
suplėšytą audinį, paskui jo dėmesys nukrypo į skardį, lyg būtų 
dairęsis kokio krūmo, įsikirtusio į pliką uolą. Pagaliau atsisuko 
į mus. 

- Ji negalėjo susiplėšyti suknelės krisdama. 

Aš patvirtindamas pertariau farą: 

- Kai sutikau merginą viršuje, jos suknelė jau buvo suplėšyta. 
Makiažas taip pat nutekėjęs. Ji atrodė persigandusi. 

Deniza ir Ataraksas keistai mane stebėjo, tarsi priekaištauda- 
mi, kad nepateikiau jiems tų detalių anksčiau. Pirozas vėl persi- 
braukė ranka savo raukšles, matyt, kad padėtų mintims pakilti 
iki smegenų. Kitas faras tebeatrodė apdujęs. Jis dėbsojo į šalį - į 

bangas, į šviežiai perdažytas persirengimo būdeles, vėjo jėgaines 
virš Fekano - tiek pat susidomėjęs visu tuo reikalu, kiek šunelis 
Arnoldas. 

Pirozui tai, regis, nebuvo pirmiena. Galbūt jie pakeliui susi- 
kivirčijo automobilyje. 

Jis priklaupė ant akmenėlių apžiūrėti kūno. 

- Savižudybė? - iškošė tarp dantų. - Vis dėlto be rimtos prie- 
žasties į prarają nepulsi... 

Pirozas apžiūrinėjo suplėšytos suknelės klostes. 

Kai apgalvosiu tai vėliau, man dingosis, jog tai buvo vienin- 
telė akimirka, kada būčiau galėjęs pasikalbėti su farais. Pasakyti, 
kad tas šalikas tam tikra prasme buvo mano, paaiškinti, kas įvy- 
ko viršuje prie bunkerio, kad ji išplėšė tą sumautą skiautę man iš 
rankų, nors ir kaip sunku tai pripažinti... 

Tačiau aš nutylėjau. Tik laukiau, kad iš dangaus nukristų ra- 
cionalus paaiškinimas. Ar kad viskas aprimtų, kad visi tai pa- 
mirštų ir mes pereitume prie ko kita. Negalėjau numatyti, ką 
aptiks Pirozas, kilstelėjęs merginos suknelę. 

- Prakeikimas, - švilptelėjo žandaras. 

Prisiartinau. Ataraksas ir Deniza taip pat. 

Po merginos suknele nieko nebuvo. 

Nei mezginiuotų fuksijų spalvos kelnaičių, nei siaurikių. 

Šlaunys nusėtos violetinėmis žymėmis. Ir įdrėskimais - ketu- 
ri siauri ir lygiagretūs sulig kirkšnimis, dešiniau nuo depiliuotos 
gaktos. 

Deniza užmerkė akis ir vėl prisispaudė Arnoldą tarp krūtų. 
Atarakso veido spalva - tablečių spalva, kurias jis, matyt, prari- 
jo rytą, - pasikeitė. Jis visas pamėlo. Mano protezas įstrigo tarp 
akmenėlių, ir aš tik vargais negalais išsilaikiau neparvirtęs. 

Pirozas nuleido suknelę ant tarpkojo, lyg nuleisdamas scenos 
uždangą. 

— Prakeikimas. Tą mažytę išprievartavo. Daugių daugiausia 
prieš keletą valandų. (Jis sučiaupė lūpas.) Man tai atrodo pasiu- 
tusiai rimta priežastis nušokti nuo skardžio. 

Jis atsitiesė, dar kartą vertinamai nužvelgė kreidos sieną, go- 
žiančią gamtovaizdį, paskui galop nukreipė akis į šaliką, apsuktą 
jai apie kaklą. 

Atsargiai pirštų galais jį nuvyniojo. 

Man aptemo akyse. Pirozas kalbėjo apie išprievartavimą. 
Mano pirštų atspaudai - ant to audinio skiautės. Dekalitrai pra- 
kaito, prilipusio prie plaušelių. Cisterna DNR. 

Per vėlu. Ką pasakyti? Kas galėtų manimi patikėti? 

Pirozas perbraukė pirštu tarp audinio ir merginos kaklo, lė- 
tai kaip gydytojas, auskultuojantis užkimusį pacientą. Jo kaktos 
raukšlės susiklostė ir virto banguotu paviršiumi. 

— Mažytę ne tik išprievartavo... Ją pasmaugė... 

Suakmenėjau lyg elektros trenktas. Atsiliepiau negalvo- 
damas: 

— Aš... aš kalbėjau su ja ten,viršuje. Ji... buvo gyva. Nušoko 
pati. Ji... 

Pirozas mane pertarė: 

- Tada mėgino pasmaugti. Pasirodęs take jūs, matyt, išbai- 
dėte prievartautoją, ir jis nespėjo to padaryti. Jūs išgelbėjote tai 
merginai gyvybę. Žodžiu, būtumėte galėjęs... 

Būtumėte galėjęs? 

Tas pasakymas man pasirodė keistas. Faro versija - irgi. Iš- 
girdęs mane artėjant prievartautojas galėjo pasislėpti bunkeryje, 
bet visa kita? Kodėl mergina nieko nepasakė? Kodėl tiesdamas 
tai merginai ranką aš nepastebėjau jokios smaugimo žymės? Ne- 

— Ką jūs darote? 

To paklausė Deniza. Dabar Pirozas keturpėsčias stovėjo ant 
žvirgždo ir uostė lavono odą. Arnoldas keistai jį stebėjo. Polici- 
ninkas pakėlė galvą ir patenkintas šyptelėjo kaip šuo pėdsekys, 
užuodęs tikruosius pėdsakus. 

- Jos oda sūri. 

Man atrodė, kad atsidūriau siurrealistinėje scenoje, kur ak- 
toriai improvizuoja kiekvieną repliką. Antrasis faras vis taip pat 
atokiau klausėsi savo partnerio tyrimų išvadų be jokios reakci- 

jos. Gal tokia buvo jų taktika. Kiekvienam savas vaidmuo. Pir- 
masis užtikrina šou, o antrasis tik tylom stebi mūsų reakciją. 

— Sūri? - priblokštas pakartojo Ataraksas. 

— Uhu... Tačiau bent jau tai lengva paaiškinti. (Pirozas ilgam 
nuščiuvo.) Ta mergina maudėsi. 

Mūsų žvilgsniai vieningai nukrypo į Lamanšą. 

Maudėsi? Vasario devynioliktą? Vidury nakties? Mažiau 
negu dešimties laipsnių vandenyje? 

— Nuoga, - patikslino Pirozas. - Jos drabužiai sausi. 

Deniza prisigretino prie manęs. Jai darėsi silpna. Negalvoda- 
mas pakišau jai ranką, kad ji įsikibtų. 

— Maudėsi nuoga, - toliau dėstė faras. - Galų gale galbūt tai 
supaprastina, ne apsunkina reikalą. Mergina dailiai nuaugusi — 
matyt, tai ir priviliojo prievartautoją. 

Jis kaip šukomis pirštais perbraukė glotnius plaukus. 

— Mes padarėme savo ir su nusikaltimo scena galime baigti. 
Iškviesti teisininkus ir visą tą cirką. Apgailestauju - jūs turėsite 
pateikti man savo tapatybę, adresą, telefoną ir visa kita. Paprašy- 
siu jus užsukti duoti parodymų į Fekano brigadą, jeigu galima, 
iškart po vidurdienio, kai jau būsime spėję daugiau išsiaiškinti, 
pradedant tos mergiotės tapatybe. 

Deniza rėmėsi į mane visu svoriu. Dabar aš kaip reikiant 
žvarbau. Pirozas tai pastebėjo, įsmeigė į mane akis, paskui pasi- 
lenkė ir padavė man vėjastriukę. 

- Šekite, manau, tai jūsiškė. Apsivilkit, neperšalkit - man 
jūsų prireiks. 

Kas galėtų manimi patikėti? 


Tiesiai prieš save mačiau Etretato smailę. Ji panėšėjo į dėlio- 
nės gabalėlį, atitrūkusį nuo skardžio, į dalį kažkokio mechaniz- 
mo, įmontuoto į didžiules duris, kad atvertų nežinia kokią slaptą 
ertmę. 

Palikęs farus paplūdimyje bėgiojau apie valandą - trumpiau 
negu paprastai. Prabėgau vos tuziną kilometrų. Iporas-Etretatas 
per Vokotų slėnį ir Etigo išlaužą. 

Bet pakankamai, kad pravėdinčiau galvą. Kad pagalvočiau. 
Suprasčiau. 

Turbūt buvo ne daugiau kaip trys laipsniai šilumos, bet aš vi- 
sas suplukau. Kalkinėse pievutėse žolė pamažu atitirpo, siauros 
šalto vandens vagelės tekėdamos krito į prarają mažučiais krio- 
kliukais, po truputėlį rausdamos rusvus griovelius kreidiniame 
paviršiuje. Tas amžinybės peizažas buvo tik iliuzija. Skardis buvo 
puolamas iš visų pusių: vanduo, ledas, lietus, jūra; jis priešinosi, 
lenkėsi, pasidavė, merdėjo akyse milijono turistų, nepastebinčių 
nė menkiausio gamtovaizdžio pakitimo. 

Tobulas nusikaltimas. 

Dabar aš virpėjau. 

Jau gerą valandą nuo tada, kai palikau Iporo paplūdimį, 
leisdamas policininkams dirbti savo darbą, nesilioviau mintyse 
narstęs argumentų. Kapitono Pirozo išvados, regis, aiškiai pa- 

teikė įvykių eigą. Nežinoma mergina pasideda raudoną suknelę 
Iporo paplūdimyje - labai ankstyvas rytas, saulė turbūt vos vos 
patekėjusi. Ji maudosi nuoga. Prievartautojas netikėtai ją už- 
klumpa ir stebi besirengiančią. Seka paskui, kol ji kopia pajūrio 
taku. Jis pameta savo šaliką, užspendžia merginą prie bunkerio, 
išprievartauja, mėgina pasmaugti. Čia išgirsta mane, pasislepia 
bunkeryje, kol aš dar nepriartėjau. Per vėlu. 

Pagauta nevilties mergina puola žemyn. 

Priešais mane, kitoje užutėkio pusėje, keletas skruzdės dy- 
džio pasivaikščioti išsiruošusių žmonių atsargiai žingsniavo sli- 
džiu lieptu, vedančiu į Panelių menę*. Pažvelgiau į laikrodį. 

11 valandų 3 minutės. Metas grįžti. 


Slėnius iki Iporo įveikiau vos per keturiasdešimt penkias mi- 
nutes. Nesutikau nieko, tik dviratininką Vokotų slėnyje ir asilą 
Saulėlydžio kelyje, šis, manding, mane atpažino, juk mato kas 
rytą prabėgant. Užbėgau paskutiniu šlaitu iki Valetės plynės. Vė- 
jas pamiršo sukilti. Tolumoje sustingusios vėjo jėgainės panėšėjo 
bunkerį, aplink pasklidusias avis. 

Baisus nerimas užgniaužė man gerklę. 

Jeigu Pirozo prielaida teisinga, prievartautojas mane matė. 
Patykojo manęs bunkeryje. Aš - vienintelis liudininkas... 

Pasivaikščiojimų takas lengvai leidosi žemyn. Paspartinau 
žingsnį tiek, kiek leido dirbtinė koja. 

Vienintelis liudininkas? 

Praėjau Pajūrio stovyklavietę. Ryto šviesoje nutvisko Iporo 
užutėkis. Jūra ir toliau lėtai slūgo, atskleisdama į mėnulio pavir- 
šių panašų peizažą. Smaragdiniai dumbliai kuokštais kabinosi 
už išvartytų akmenų, panašių į įdrėkusioje dykumoje pabirusias 
oazes. 

Aš šlubčiojau į taktą kitai hipotezei. 

O jeigu Pirozas klydo? 


* Grotos Etretato uoloje (aut. past.). 

Jeigu prievartautojas merginą užpuolė, išprievartavo, pri- 
smaugė ir paliko Iporo paplūdimyje? Merginai susisuka galva, ji 
lekia ant skardžio, pakeliui pameta šaliką. Ji traumuota. Ir puola 
žemyn, nepaisydama mano pasirodymo. 

Po mano protezu aidėjo laiptai, vedantys į kazino. 

Arją išprievartavo paplūdimyje, ar skardžio viršuje, iš esmės 
tai vargšei mergaitei jokio skirtumo... Bet man tarp tų dviejų 
galimybių piršosi klausimas. Klausimas, kurį apmąstyti reikėtų 
savo labui, kol manęs dar nekamantinėja Pirozas. 

Ar aš buvau susitikęs prievartautoją, ar ne? 


Dar trys pakopos. Peržergiau kazino šiukšlių maišus ir nu- 
žengiau ant betoninio molo. Atsidūriau priešais „Sireną . 

Ar aš buvau susitikęs prievartautoją? 

Klausimas nedavė man ramybės, ir aš supratau, kad jis slepia 
kitą, dar labiau gluminantį klausimą, kuris Pirozui nepraslys pro 
akis. 

Kaip tas sumautas raudonas šalikas galėjo atsidurti ant mer- 
ginos kaklo? Tas Burberry šalikas, kuriame buvo įsirašę mano 
pirštų atspaudai? 


Kaip ir kas rytą darydamas prisitraukimus, aš pasinaudojau 
mediniais „Sirenos“ turėklais. Niekam nekliudžiau - lauke nebu- 
vo nei stalo, nei kėdės ir juolab jokio kliento. Tik greta valgiaraš- 
čio - viskas už 12 eurų 90 centų: jūrinių sraigių lėkštė, jūreiviški 
moliuskai, „plūduriuojančios salos“ - Andrė buvo prismeigęs 
orų prognozę. 


Dargana 
Aukščiau 400 metrų tikėtinas sniegas. 
Temperatūra gali kristi iki minus 15 laipsnių. 


Nieko sau! 
Andrė Žosviakas priėjo prie manęs, jau visai nebepanašus į 


tą pirmažmogį, kuris auštant kėlėsi paduoti man pusryčių - jis 

spėjo nusiskusti, susišukuoti ir pasikvepinti. Balti marškiniai. 
Nepriekaištingas švarkas. Pasiruošęs priimti Paryžiaus turistą, 
užklydusį į šį užkampį. Andrė buvo horsain*; prieš įsikurdamas 
Ipore, jis turėjo viešbutį ir restoraną Brė Diune, paskutiniame 
Prancūzijos paplūdimyje prie Belgijos sienos. Mėgdavo pasakoti 
leidęsis į pietus ieškoti saulės. O kad geriau įtikintų skeptikus, 
kas dieną paskelbdavo blogiausią Prancūzijoje orų prognozę. 
Kas vakaras ieškodavo internete Prancūzijos Šešiakampyje vie- 
telės, kurią užgrius vandens sūkuriai, kur smarkiausiai šėls au- 
dra ar žemiausiai kris termometro stulpelis. Šį rytą - smulkiomis 
raidelėmis buvo patikslinta po prognoze - jis pasirinko Šo Nevą 
Muto kantone, pačioje Juros masyvo glūdumoje. 

Pirma mintis buvo papasakoti jam apie savižudės lavoną pa- 
plūdimyje. Jau penkiolika metų jis laiko „Sireną“ ir pažįsta visus 
miestelio gyventojus. Tikrai galėtų atpažinti tokią gražią mergi- 
ną, jeigu ši gyveno Ipore. 

Dar nespėjau praverti burnos, jis mane jau aplenkė ir ištiesė 
storą stangraus rudo popieriaus voką. 

- Paštas, mano berniuk! 


Atsisėdau ant lovos savo kambaryje. Septintas numeris. Pa- 
skutinis aukštas. Vaizdas į jūrą, po pačiu čerpių stogu. Kai užsisa- 
kiau kambarį „Sirenoje , tariausi aptiksiąs tikrą viešbučio kičą... 

Kur ten! 

Kambariai buvo švarūs ir puošnūs. Apipavidalinimas nese- 
niai atnaujintas, linkstantis į žydrą spalvą, puoštas kriauklelių 
juosta, inkaro virvės ant užuolaidų. Stovėdamas priešais langą 
žvilgsniu aprėpdavau visą pakrantę iki Fekano švyturio. Atsisė- 
dęs ant lovos dar jausdavau skardžių viršūnes. 

Plėšiant voką man virpėjo pirštai. 

Kas man gali rašyti? Niekas nežino, kad aš Ipore, išskyrus 
Ibu, Ofeliją ir kelias kitas Šv. Antano pedagoginės terapijos insti- 


* Žmogus, kilęs iš kito krašto ir persikėlęs į Normandiją (aut. past.). 

tuto merginas. O be to... Jie žinojo miestelio, kuriame apsistojau, 
bet ne viešbučio pavadinimą. 

Ant voko jokio siuntėjo vardo. Tik maniškis - ir mano adre- 
sas, išvedžiotas ranka apskrita moteriška rašysena. 


Džamalui Salaju 
Viešbutis ir restoranas „Sirena“ 
Aleksandro Diumono bulvaras Nr. 7 
76111 Iporas 


Laiškas išsiųstas iš Fekano. 

Iš visai arti... 

Rusvo popieriaus skiautės nukrito ant lovos. 

Voke buvo koks dvidešimt lapų. Į akis krito pirmasis. Lai- 
kraščio Le Courrier cauchois straipsnio kopija. Leidžiamas Feka- 
ne. Visą pirmą puslapį gožia antraštė riebiomis raidėmis: 


19 mety. Rasta negyva Iporo skardžių papėdėje 


Už lango susiūbavo skardžiai. 

Mano pirštai mėšlungiškai sugniaužė popierių. Kaip vietinis 
laikraštis jau spėjo nutverti šią informaciją? Dar nepraėjo nė trys 
valandos, kai mergina nušoko žemyn, policininkai turbūt dar 
apžiūrinėja lavoną paplūdimyje. 

Vos ne vos apmaldžiau pašėlusiai besidaužančią širdį. Akys 
nurimo, įsmigo į lapą sijodamos informaciją. Kvėpuoti staiga 
pasidarė kiek lengviau. Mano rankose buvo senas Courrier cou- 
chois egzempliorius. 

Labai senas. Beveik dešimties metų senumo. 2004 metų bir- 
želio 10-oji. 

Prakeikimas! 

Kurių galų siųsti man laikraščio kopiją su tokiais senais tra- 
giškais įvykiais? 

Virpančia ranka perverčiau kitus lapus. Visi jie minėjo tą 
patį įvykį. Iporo skardžių papėdėje rasta negyva devyniolikmetė 


46 


mergina. Voke būta ir kitų vietinių ar nacionalinių laikraščių iš- 
karpų - taip pat, kaip man pasirodė, slaptesnių dokumentų: tar- 
dymo išrašų, vietinės žandarmerijos apklausų užrašų, korespon- 
dencijos tarp tardytojo ir komisaro, kuriam buvo patikėta byla. 

Skaitydamas toliau netrukus primiršau siuntėjo tapatybės 
klausimą. 

Dokumentuose, kuriuos man atsiuntė nežinomasis, viskas 
atrodė teisinga. Tačiau nė vienos jų aprašomo nusikaltimo deta- 
lės man atrodė neįmanoma pripažinti. 

Po dešimties metų. 

Ar aš buvau susitikęs prievartautoją? 


Morganos Avril byla, 2004 m. birželio 6 d., sekmadienis 


Tai buvo pirmas kartas, kai jaunesnysis policininkas Maksi- 
mas Baronas matė lavoną. Atkurnėję paaugliai nutvėrę tempė jį 
už rankovės ir jam nebuvo kaip išsisukti. 

„Pone policininke, pone policininke, paplūdimyje negyvėlė.“ 

Maksimas nespėjo jiems paaiškinti, kad jis - tik mokinys, po- 
licijos praktikantas Fekano žandarmerijoje, Žano Polio Lorano 
aikštėje, Ipore, atsidūręs atsitiktinai, iš tikrųjų jis ne tarnyboje, 
o kapitonas Grima tenai, laukia, kol atidarys tabako krautuvėlę, 
kad nusipirktų cigarečių. Kad jis ėjęs... 

Jam teko sekti paskui paauglius. 

Merginos Iporo paplūdimyje kiaušas buvo sutriuškintas. 

Be jokios abejonės, ji nukrito nuo skardžio. Galva žemyn. Jos 
dailus veidelis buvo išterliotas smegenų tyre. 

Pirmiausia, stebimas nustėrusio jaunimėlio aplinkui, Maksi- 
mas išvėmė ant žvirgždo savo pusryčius. Paskui nusišluostė atga- 
lia rankove ir paskambino šefui. 

- Filai, turime negyvėlę. Paplūdimyje. Tiesiai sulig „Sirenos“ 
viešbučiu, restoranu ir kazino. 

Maksimas pakėlė akis. 

Ant kazino sienos puikavosi didžiulis plakatas - du metrai 
iš trijų. 


Riff on Cliff festivalis 
Nuo 19 iki 4.00 val. ryto 


Po pasidabruota gitara, nesvariai sklandančia prieš skar- 
džius, penkiolika vietinių roko grupių pavadinimų. Ant betoni- 
nio molo mėtosi tušti butelaičiai ir buteliai. 

Iporas budo iš pagiringo miego. 

Kapitonas Filipas Grima prisistatė greičiau kaip per minutę — 
per tą laiką Maksimas išsivėmė dar kartą, o paplūdimyje susispie- 
tė būrelis žmonių. Maksimas nebuvo įsitikinęs, kad šefo patirtis 
lavonų srityje didesnė negu jo. Viršininkas buvo vos penkeriais 
metais už jį vyresnis ir neseniai baigęs Monliusono žandarme- 
rijos mokyklą. Tiek pat bičiulis, kiek ir šefas. Dar vakar, gerai 
paprakaitavę Fekano skvošo klube, pajūrio bare jie porą valandų 
aptarinėjo futbolą, dviračius ir panas, paskui Grima nuėjo namo. 
Vyresnysis inspektorius buvo vedęs ir jau tėtis. 

Penkeriais metais vyresnis... Juos skiria kone ištisas gyve- 
nimas. 

Įrodymas: kapitonas Grima neapsivėmė. Laikėsi kaip bosas. 
Baigtas sėbravimas su jaunesniuoju policininku Baronu - jis 
net nesiteikė šiam pamerkti ar pliaukštelėti per nugarą. Sausai, 
tiksliai žarstė įsakymus, kuriuos Maksimas uoliai vykdė, nėmaž 
neįsižeidęs, veikiau didžiuodamasis šefo santūrumu. Tikras pa- 
vyzdys! Jis pats po penkerių metų? 

Pirmiausia kapitonas Grima liepė jaunesniajam policininkui 
Baronui apsišluostyti lūpų kampučius ir nuginti šalin žioplius. 
Paskui išsiėmė iš kišenės mobilųjį ir padarė geras tris dešimtis 
tos scenos nuotraukų. Galop atsisuko į kokį dvidešimt susispie- 
tusių Žmonių, daugiausia paauglių. 

— Ar kas nors pažįsta tą merginą? 

Tarp kitų buvo Žmogynas raudona liemene, susagstyta pa- 
auksuotomis sagomis. Pažiūrėti tikras paplūdimio liokajus, uo- 

lose išrausto lifto liftininkas. Ties jo širdimi, virš geltonų lieps- 
nų, kazino grafinio ženklo, buvo išsiuvinėtos šešios auksinės 
raidės. Žeremi. 

- Taip, aš. Sunku jos neprisiminti. Ji praleido visą naktį Sea 
View diskotekoje. 


Merginos tapatybei nustatyti neprireikė nė valandos. 

Morgana Avril. 

Devyniolikos metų. 

Pirmo kurso medicinos studentė. 

Gyvena su motina, Karmen Avril, įsikūrusia Do dAne, Fu- 
karmono kelyje, Nešatelyje an Brė. 

Kapitonui Grima atkurti įvykių eigą prieš tragediją buvo 
visai nesudėtinga. Vakar vakare Morgana Avril atvyko į Iporą, 
į roko festivalį, organizuotą Iporo kazino. Riff on Cliff. Drauge 
buvo jos sesuo Oseana ir dar trys draugai: Nikola Gravė, Klara 
Bartelemi ir Matjė Pikaras. Nikola Gravė savo Clio su keturiais 
keleiviais išvyko iš Nešatelio an Brė - šimtas kilometrų nuo Ipo- 
ro - apie šeštą valandą vakaro. Morganos motina ilgai dvejojo, ar 
išleisti mergaites, nors ir pilnametes. 

Perdėta globa? Nerimas? Nuojauta? 

Tai buvo pirmas jų vakarėlis diskotekoje! Morgana kiaurus 
mėnesius džiovino smegenis Ruano Medicinos fakultete ir sė- 
kmingai baigė pirmuosius metus. Motinai buvo nelengva užda- 
ryti dukrą. 

Teismo gydytojas, iškviestas į paplūdimį, iš pat pradžių be 
šešėlio abejonės nustatė merginos mirties aplinkybes. Tarp 
penktos ir šeštos valandos ryto Morgana Avril buvo išprievar- 
tauta, paskui pasmaugta ir galop numesta nuo Iporo skardžio 
viršaus. 

Veidas paburkęs. Galūnės išsiklaipiusios nuo smūgio. Sukne- 
lė suplėšyta. Apatiniai nudrėksti. Morganos kelnaitės - fuksijų 
spalvos siaurikės - buvo rastos tik kitą dieną skardžio papėdėje 
už kelių dešimčių metrų po bunkeriu, matyt, nublokštos vakarų 
vėjo. Ant siaurikių rasta spermos pėdsakų ir keli prievartautojo 

gaktos plaukai, tapatūs tiems, kurie aptikti ant Morganos kūno. 
Ir atvirkščiai, jokių merginos rankinės pėdsakų - nei Sea View 
drabužinėje, nei ant skardžio, nei nuotakioje bangų nuskalauto- 
je pakrantėje. Trys policininkai dvi dienas naršė be menkiausio 
rezultato. 


Apie šešioliktą valandą, tai yra praėjus maždaug dešimt 
valandų nuo tada, kai buvo aptiktas Morganos Avril lavonas, 
kapitonui Grima pavyko išklausyti dvidešimt tris liudytojus, 
daugiausia Iporo gyventojus, praleidusius vakarą diskotekoje. 
Penkiolika vyrų ir aštuonias moteris. 

Riff on Cliff festivalis subūrė apie tūkstantį žiūrovų, dauguma 
jų išvykus paskutinei grupei linksminosi Sea View organizuota- 
me vakarėlyje. Ir visi be išimties liudytojai sugebėjo tiksliai apra- 
šyti Morganą Avril. 

Graži. 

Gundanti. 

Įsijaudrinusi. 

Vėliau kapitonas Grima ištisas valandas praleido vis iš naujo 
skaitinėdamas tuos pirmus gyvus liudijimus. Dažnai varžyda- 
miesi liudytojai kalbėjo apie mirusiąją, merginą, kurią išprie- 
vartavo kažkoks tipas, matyt, vienas iš tų, kurie rijo ją akimis 
diskotekoje. Bet visų jų komentarai krypo į viena. Tiek vaikinų, 
tiek ir merginų. 

Gundytoja. 

Karštutėlė. 

Seksuali iki pat siaurikių. 

Jie pasakojo apie jos improvizuotą striptizo šokį aplink vieną 
iš ąžuolinių salės kolonų - apie peršlapusią suknelę, prilipusią 
prie drėgnos krūtinės odos jai grįžus iš tualeto, apie besiraitantį 
kūną, rankas, žaidžiančias audiniu ant šlaunų, apie jos pečius - 
slystančius, sklendžiančius, atsiveriančius. Apie žvilgsnį, kryps- 
tantį į vyrus it snaiperio taikiklis. 

Pavyzdinga medicinos studentė įsisiautėjo. 

Po penktos valandos ryto Morganos daugiau niekas nebema- 
tė. Niekas nepastebėjo, kaip ji išėjo iš diskotekos. Niekas negalėjo 
patikslinti, ar išėjo viena, ar su kuo nors. 

Apie šeštą vakaro kapitonas Grima priėmė Karmen Avril, 
Morganos motiną. Sąmoningai privertė ją gerokai palaukti. Ofi- 
cialiai - nes pirmiau reikėjo užsiimti neatidėliotinais reikalais, 
dar šviežiomis aplinkybėmis, tiesioginiais parodymais. Neoficia- 
liai - nes jo smegenyse niekaip nesiderino du paveikslai: sumai- 
toto Morganos lavono ir jos kūno, prieš keletą valandų geidžia- 
mo šimtų patinų... Ir jis baisiausiai bijojo paliesti tą klausimą 
kalbėdamasis su motina, ko gero, maždaug to paties amžiaus 
kaip jo paties mama. 

Karmen Avril įžengė į kabinetą. Seifas: toks buvo pirmasis 
kapitono Grima įspūdis. 

Sunkiai įveikiamas seifas. 

Žandaro akys slystelėjo jos storu kaip statinė siluetu, ankš- 
tu zomšos švarku, susagstytu metalinėmis sagomis, aulinukais, 
suvarstytais ant kreivų nerangių kojų. Visas Karmen Avril kū- 
nas atrodė užsklęstas - iki akinių storais stiklais, prikabintų prie 
grandinėlės ant kaklo, ir odinės rankinės su sunkia metaline ar- 
matūra. Ko gero, įsivaizdavo inspektorius, ji po savo švarku sle- 
pia raktą, pakabintą ant kaklo. 

Raktą, atveriantį jos širdį. 

Prarastą amžiams, dar toptelėjo Grima. Šįryt įmestą į šulinio 
dugną! 

Ją lydintis vyriškis, atrodo, jau daug metų vilko ant pečių 
nepakeliamą lemties naštą. Blankus veidas tarytum varvėjo iki 
smailo smakro, o dvi rankos sruveno palei kūną it guminės. Jis 
priminė jam poną Kutulį* ir jo be galo nutįsusias rankas, bet Gri- 
ma tas palyginimas šią akimirką pasirodė visai ne vietoje. 

Jie tarpusavy nedera, pagalvojo inspektorius. 

Jis mostelėjo į dvi kėdes prie stalo. 

— Ponas ir ponia Avriliai? 


* Vaikiškų knygelių serijos personažas be galo ilgomis lanksčiomis rankomis. 


52 


- Tik ponia, - atsiliepė seifas. - Žilberas - Morganos dėdė. 
Jis mane lydi. 

— O Morganos tėvas? 

— Morgana neturi tėvo. 

— Jis... 

Inspektorius sudvejojo ieškodamas žodžio. Miręs. Iškeliavęs 
amžinybėn. Atsisveikinęs su gyvenimu... 

Karmen Avril jį aplenkė. 

— Morgana niekada neturėjo tėvo... 

— Norite pasakyti, kad... 

Kapitonas neįsivaizdavo, kad ką, bet pakankamai užtęsė in- 
tonaciją, kad Karmen Avril vėl jį pertartų: 

— Aš išauginau ją viena. Jau dvidešimt penkerius metus nuo- 
moju namą Do dAne, Nešatelyje an Brė. Taip pat viena. 

Ji atsisuko į brolį. Jos rankinė žvangtelėjo kaip katorgininko 
grandinė. 

- Norėjau, kad Žilberas šiandien mane lydėtų. Bet šiaip... 

Šįsyk pagalbos ranką Karmen ištiesė Grima. 

- Jūs susidorojate su išbandymais pati. Suprantu. 

Jis sakė tiesą. Karmen Avril buvo kone nepaplaunama uola, 
jis puikiai tai suvokė iš tų kelių žodžių, kuriais juodu persitarė, 
ir, beje, vėlesnėmis dienomis tyrimas tai patvirtins. Karmen Av- 
ril Nešatelyje an Brė buvo ištisa institucija. Puikios reputacijos 
stalo ir trijų žvaigždučių būsto šeimininkė, Brė krašto plėtros 
bendrijos vicepirmininkė, turizmo ir kultūros atstovė; prieš 
penkiolika metų - municipalinė patarėja, turinti šešerių metų 
mandatą. Tvirta, energinga, ryžtinga moteris. Gyvenime jokio 
vyro. Jos brolis, Žilberas Avrilis, buvo Gurnė an Brė bendrovės 
tolimųjų reisų vairuotojas ir pusę gyvenimo praleido Djepo- 
Niuheiveno kelte, sunkvežimiu šaldytuvu gabendamas į Angliją 
pieno produktus. 

Kapitonas neatlyžo. Jis įdėmiai pažvelgė į Karmen. Jos švarko 
kilputės su metalo strypeliais panėšėjo į šaudymo angas. 

— Turiu Žinoti apie Morganos tėvą. 

Ji nutaisė nepatenkintą išraišką ir ši nepatiko Grima. 

— Ar man pakartoti, kapitone? Ji neturi tėvo. 

— Tai tik pasakymas, ponia. Joks tėvas, aišku, jos neaugino. 
Bet genetine prasme turiu žinoti, kas... 

— Prieš devyniolika metų aš atlikau IV F-. 

Grima kurį laiką mąstė. Jis žinojo įstatymą. Apvaisinimas 
mėgintuvėlyje galimas tik susituokusiems ar bent galintiems įro- 
dyti, kad bendrai gyvena dvejus metus, asmenims. 

- Tam reikia būti pora, tiesa? 

— Belgijoje - ne! 

Po velnių, pagalvojo Grima. Karmen Avril pasidarė abi savo 
mergaites viena. Kitomis aplinkybėmis jam tikriausiai būtų ma- 
gėję išrėžti, kaip jam tai atrodo savanaudiška. Jau keturi mėnesiai 
kaip jis kasnakt kas trys valandos pabusdavo duoti buteliuko du- 
krelei Lolai, penkiems virpulio kupiniems kilogramams ant savo 
nuogo stuomens, ir kas kartą dėkodavo dangui, kad jo žmona 
Sara nepanoro maitinti krūtimi. 

Karmen Avril timptelėjo savo akinių grandinėlę, kad nu- 
šluostytų stiklus popierine nosinaite. Truputis rasos, pagalvojo 
kapitonas. Beveik ašaros. Galų gale asmeninis Karmen Avril 
gyvenimas ir tai, kaip ji augino dukrą, neturi nieko bendra su 
Morganos išprievartavimu ir nužudymu. Motinos psichologija 
tik sujauks jo užduotį, jis tai nujautė. 

— Ponia Avril, turėsiu pateikti jums klausimų apie Morganą. 
Intymių klausimų. 

Ūmai jis pasijuto per jaunas, ne ką išmanesnis už Maksimą, 
jaunesnįjį policininką. Karmen buvo dvidešimt metų vyresnė už 
jį. Grima santykiai su dukra apsiribojo tik euforišku kelių mėne- 
sių supratimu. 

— Klauskite. 

— Morganai buvo devyniolika. Ji pirmą kartą ėjo į diskoteką. 
Daugelis liudytojų ją vakarėlyje mums aprašė kaip, tarkim... 

Jis apsimetė ieškąs žodžių, norėdamas sušvelninti jų svorį, 
kai bus ištartas paskutinis. 


* IVF - apvaisinimas mėgintuvėlyje (in vitro). 

— Provokuojančią, - leptelėjo. 

— Provokuojančią? 

Šarvuota rankinė tarp mėšlungiškai sugniaužtų Karmen ran- 
kų susiraitė lyg iki baltumo įkaitintas metalas. Išsipūtė, tačiau 
metaliniai strypai atlaikė. Akinių rėmų grandinėlė, rodos, laikė 
stiklinę užtvarą jai prieš akis. Bet visas skausmas telkėsi už jos 
drėgnų rainelių, užtvindydamas ją iš vidaus. 

- Ką norite pasakyti tuo „provokuojanti“, inspektoriau? 

Grima regimai rinkosi kryptį. Jis taikė į konkretų tašką, bet 
neapskaičiavo, kiek kartų teks užgriebti irklais, kad jį pasiektų. 

- Geistina, ponia Avril. Graži. Traukianti vyrų žvilgsnius. Ne 
tik žvilgsnius. Ji tai suvokė - jūs žinote ne blogiau už mane, po- 
nia Avril. 

Spyna neatlaikė. Tolimųjų reisų vairuotojas ištiesė glebią 
ranką, ramindamas seserį. Ji tirtėjo kaip ką tik išminkytas molis. 

— Ką norite pasakyti, kapitone? Kad Morgana ieškojo to, kas 
ją ištiko? Ją išprievartavo, kapitone. Išprievartavo, pasmaugė ir 
numetė nuo skardžio. O jūs manęs klausiate, ar ji elgėsi provo- 
kuojamai. 

Grima susivaldė. Pagalvojo apie Lolą. Keturių mėnesių, o jau 
patraukli. Ir savaip provokuojanti. Jis sumurmėjo: 

- Juk mes einame išvien, ponia Avril. Mes stengiamės ras- 
ti jūsų dukters žudiką. Svarbi kiekviena minutė. Morgana tapo 
žiauriausio nusikaltimo auka, niekas dėl to nesiginčys. Bet kad 
užspęsčiau žudiką, man reikalingi visi parodymai. 

— Parodymai liudytojų, kurie pasakoja, kad mano dukra to 
ieškojo? 

Pats nelabai suvokdamas kodėl, kapitonas Grima pakilo. 

— Ponia Avril... Pasistengsiu kalbėti aiškiai; mes teturime dvi 
galimybes: arba jūsų dukros žudikas - iškrypėlis, psichinis ligo- 
nis, susitikęs Morganą tą naktį lauke, galbūt kazino stovėjimo 
aikštelėje arba paplūdimyje, po žibintu. Tokiu atveju mes beveik 
neturime kaip identifikuoti to pašalaičio, jo turbūt niekas nebu- 
vo susitikęs. Ar antra galimybė: Morganos žudikas vakar vaka- 
re buvo kazino diskotekoje, pamatė Morganą, šoko toje pačioje 


55 


aikštelėje, galbūt net su ja kalbėjosi. Galbūt jie iš diskotekos išėjo 
drauge, galbūt Morgana ėjo su juo sava valia. Sutikime, vėliau 
reikalai pakrypo į bloga. Tas tipas - pabaisa, o Morgana - auka, 
nekalčiausia, kokia tik gali būti. Bet supraskite, ponia Avril, an- 
troji hipotezė smarkiai apriboja galimų kaltininkų sąrašą. 

Karmen Avril nesureagavo. Ji pravėrė odos ir geležies ranki- 
nę ir vėl išsiėmė popierinę nosinaitę, tačiau nesiryžo pakelti jos 
prie akių. Grima pagalvojo apie sutampančius liudijimus. 

Morgana, besiraitanti apie ąžuolinę koloną. Kelnaitės, krūtis, 
išsprūdusi iš strateginiais sumetimais kaip reikiant nesusiaus- 
tos suknelės. Gražiausia diskotekos mergina... Tų detalių Grima 
motinai negalėjo pateikti. Ne šitaip. Ne dabar. Jis pakeitė taktiką. 

- Kalbėsiu dar tiksliau, ponia Avril. Visi tie, kurie pažinojo 
Morganą, patvirtino: mergaitė buvo gera, stropi, išmintinga. Toji 
išvyka į festivalį buvo atlygis už įtempto darbo metus... Kaip jūs 
manote, ar Morganai ši išvyka buvo ypač svarbi? Tarsi kokia... 
(Grima paieškojo tiksliausios metaforos)... jau seniai trokštama 
pirmoji patirtis. 

Karmen pervėrė jį triuškinamu žvilgsniu. 

- Arjai knietėjo bet kokia kaina prarasti nekaltybę - štai kas 
jūsų galvoje? Nekalbėkit užuolankom, kapitone. Ar ji veržėsi at- 
siduoti pirmam pasitaikiusiam, taip? 

Grima papurtė galvą ir patikslino: 

- Ji galėjo pataikyt ant blogo žmogaus... Jei sutiko eiti su ne- 
pažįstamuoju, mes lengvai galėsime nustatyti jo tapatybę. 

Atrodė, kad iš už švarko grotų tuoj išsiverš pykčio apakinta 
pabaisa. Kapitonas manė, kad reikalus galbūt pataisys kompli- 
mentas, juolab nuoširdus. 

- Jūsų duktė buvo graži, ponia Avril. Labai graži. Turbūt gra- 
žiausia vakarėlio mergina. Pasistenkite sekti mano minčių eigą, 
tai svarbu. Morgana galėjo rinktis, ką norėjo. Pasirinkti vaikiną, 
su kuriuo išeis iš diskotekos. Jeigu savo žudiką pasirinko ji, o ne 
atvirkščiai, mes jį rasime. Lengvai surasime. 

Karmen Avril pašoko nuo kėdės. Grandinės sutraukytos. 
Įsiūtis prasiveržė lauk. 

— Pasirinko savo žudiką? Ar gerai nugirdau, kapitone? Pasi- 
rinko savo žudiką! Paklausykit, Grima: mano duktė su niekuo 
neišėjo! Mano duktė nėjo sava valia. Mano dukterį išprievartavo. 
Suprantate? Išprievartavo, pasmaugė ir sviedė į pragarmę kaip 
gyvulio maitą. 

Filipas Grima vėl pagalvojo apie šiltą savo mažosios Lolos 
kūnelį. Auginti dukrą iki devyniolikos metų, kad... 

Taip, jis suprato. Žinoma. Dėl to ir norėjo kuo greičiau įgrūs- 
ti tą tipą už grotų. 

— Aš tik noriu rasti tą niekšą, kuris taip padarė... 

Ponas Guminis vis tebesėdėdamas ištiesė ilgą it gluosnio 
šaka ranką, truktelėjo Karmen už rankovės. Šioji žengė į priekį, 
kad išvengtų brolio rankos prisilietimo, ir iš aukšto nužvelgė ka- 
pitoną Grima. 

- Jūs tik jaunas paikas neišmanėlis. 


Morganos Avril skrodimas buvo atliktas kitą dieną. 

Jis patvirtino jau žinomus duomenis. Morganą Avril išprie- 
vartavo tarp penktos ir šeštos valandos ryto, paskui pasmaugė ir 
nusviedė nuo Iporo skardžio. Tokia eiga. Ekspertai patvirtino, 
kad prieš nusviedžiant į pragarmę ji veikiausiai buvo jau mirusi. 
Morganos vaginoje teismo gydytojai aptiko spermos pėdsakų, 
kuriuos, atsižvelgdami į įvykių eigą, nėmaž neabejodami identi- 
fikavo kaip priklausančius prievartautojui. 

Gera naujiena kapitonui Grima. Kitas žingsnis būtų pati- 
krinti visų tipų, dalyvavusių Riff on Cliff festivalyje kazino salėje 
ar net visų suaugusių Iporo vyrų DNR. Kelių laikraščių antraštės 
pabrėžė panašumą su Bretanėje 1996 metais išprievartautos an- 
glų moksleivės Karolinos Dikinson byla. Savo genetinius pėdsa- 
kus tada turėjo pateikti visi Plein Fužero vyrai... paskui galimi 
įtariamieji Bretanėje ir už jos ribų, daugiau kaip trys tūkstančiai 
penki šimtai asmenų, esančių laisvėje ir praeityje teistų už sek- 
sualinius nusikaltimus. Ar tyrėjui pakaktų drąsos po aštuonerių 
metų išjudinti tokį mechanizmą Normandijoje? 

Skrodimas atskleidė ir kitų faktų, tiksliau, du gana netikėtus 
faktus; tačiau tiek vienas, tiek kitas patvirtino kapitono Grima 
hipotezes. 

Visų pirma Morgana Avril prieš nužudymą ir išprievartavi- 
mą maudėsi jūroje. Nuoga. Teismo gydytojai buvo kategoriški: 
jodo ir druskos pėdsakai nekėlė jokių abejonių. Iš pradžių ji iš- 
simaudė, paskui vėl apsivilko suknelę. Ją išprievartavo tik vėliau. 
Skaitydamas raportą inspektorius kapitonas Grima pasuko galvą 
į Fekano uosto pusę. Tas elementas - dar vienas susiklosčiusių 
aplinkybių, kaip jis jas įsivaizdavo, fragmentas. Morgana išei- 
na su nepažįstamuoju, kurį įkaitino diskotekoje. Įkaitina jį dar 
labiau. Naktinės maudynės, abu nuogi, atokiau nuo smalsuolių 
žvilgsnių. Reikalas perauga į dramą tik vėliau. Morgana apsiren- 
gia, nusprendžia tuo ir apsiriboti, pakšteli nepažįstamajam į žan- 
dą - ir tada tas praranda savitvardą. 

Antrasis faktas buvo dar keistesnis. Prievartautojas pasmau- 
gė Morganą Avril ne rankomis, o šaliku. Skrodimas buvo net kur 
kas tikslesnis: plaušeliai, nuimti nuo aukos kaklo, buvo iš tikrų- 
jų reti: kelių atspalvių raudono aukščiausios kokybės kašmyro 
plaušeliai, kuriuos identifikuoti ekspertams nebuvo sunku: fir- 
minis Burberry ženklo šalikas - ši firma vienintelė siūlo tokį itin 
prabangų modelį. 

Keturi šimtai dvidešimt penki eurai už audinio skiautę. 

Raudonas šalikas... 

Kapitonas Grima švilptelėjo pro dantis. 

Gniaužtai apie prievartautoją sparčiai vėrėsi. Jaunų Iporo 
gyventojų, muturiuojančių kaklą tokiu daikčiuku, neturėtų būti 
gausu. 


*+4+1X* 


Aš pakėliau akis. 

Vėl iš naujo perskaičiau išspausdintus lapus, laikraščių 
straipsnius, žandarmerijos raportus - visas tyrimų detales, su- 
kauptas kapitono Grima. 

Devyniolikmetė mergina, išbrievartauta, pasmaugta ir nu- 

mesta nuo Iporo skardžio. 

Beveik prieš dešimtį mety. 2004 metų birželį. 

Išsimaudžiusi jūroje nuoga. 

Pasmaugta raudono kašmyro Burberry šaliku? 

Kambarys, atrodė, sukasi aplink mane. Mano nešiojamasis 
kompiuteris stovėjo ant stalo. Įjungtas. 

Karštligiškai surinkau kelis raktažodžius naršyklėje. 

Morganos Avril išprievartavimas. Iporas. 

Greičiau kaip per sekundę Google išspjovė atsakymą man į 
veidą: dešimtis straipsnių, skirtų Morganos Avril bylai. Perme- 
čiau akimis santraukas. Jokios abejonės: puslapiuose, kuriuos ką 
tik perskaičiau, viskas buvo neginčijamai tikslu. 

Atsistojau. Pro langą iš manęs šaipėsi skardžiai. Aplink bun- 
kerį ramiai ganėsi avys, lyg šįryt nebūtų įvykusi jokia tragedija. 
Tarytum būčiau susapnavęs tą sceną - sceną, kuri galbūt įvyko 
ne prieš keletą valandų, o prieš dešimtį metų. 


Aš krausčiausi iš proto. 
Vėl čiupau voką ir pirštu perbraukiau antspaudą. 


Fekanas 
17 val. 43 min. 
14-02-18 
Prancūzija 


Kažkas vakar išsiuntė tą korespondenciją man iš Fekano. 
Kažkas, kas, vadinasi, žinojo, kad kitą dieną aš susitiksiu ant 
skardžio tą merginą. Kažkas, kas žinojo ir tai, jog toji mergina 
žus tokiomis pat aplinkybėmis kaip kita prieš dešimtį metų, iš- 
skyrus viena... Ši nebuvo numesta nuo skardžio po mirties kaip 
Morgana Avril, bet nušoko gyva ir pati. 

Velniai rautų, tai visiška beprasmybė. 

Kas būtų galėjęs nuspėti? Kaip? Kodėl? 

Pažvelgiau į nepriekaištingą be jokios raukšlelės lovą, į pagal- 
ves, ramiai atremtas į žydrus apmušalus. 

Ne, aš nesusapnavau! Kaip tik priešingai. Įkyrus žadintuvo 
ciferblatas - švytintis, žalias - priminė man kaip įsakymą: 

12 valandų 53 minutės. 

Lygiai tiek, kad suspėčiau į 13 valandos 15 minučių autobusą 
ir laiku prisistatyčiau į pasimatymą su Pirozu Fekano žandarme- 
rijoje. 

Pasmaugta raudono kašmyro šaliku? 


Užkopiau trimis Fekano žandarmerijos laipteliais. Mergina 
priėmime mėlynomis kaip jos palaidinukės apykaklaitė akimis 
apdovanojo mane stiuardesės šypsena. 

— Man paskirtas susitikimas su kapitonu Pirozu. 

Jos balsas buvo kaip sirenos, viliojančios į žandarmerijos tin- 
klus visus jaunus vietinius plevėsas. 

- Paskutinės durys į dešinę, niekaip nesuklysite - ant jų už- 
rašyta jo pavardė. 

Įžengiau lyg ir į kokį vestibiulį, užgriozdotą kopijavimo apa- 
rato ir metalinių spintų, linkstančių po dosjė krūsnimis. Sienos 
buvo išklijuotos plakatais: „Žandaras - ir kodėl ne jūs?“ Ilgu ko- 
ridoriumi ėjau toliau. Prie kompiuterių plušėjo uniformuoti vy- 
rai. Greta durų išrikiuotos kėdės. 

Už dvidešimties metrų sėdėjo Ataraksas. Jis vilkėjo tą pačią 
odinę striukę kaip rytą. Nutūpiau šalia jo. Jis nusišypsojo man - 
bent jau vyptelėjo plačiau negu anksčiau. 

— Deniza jau viduje, - pranešė. - Arnoldas taip pat... Paskui 
bus mano eilė. 

Atsilyginau jam šypsena už šypseną; paskui nepratarėme nė 
žodžio. Bandžiau prisiminti jo tikrąjį vardą - tą, kurį jis pasisakė 
farams rytą. Po kelių minučių prisiminiau. Vardas - kaip pirštu 

į akį tokiam tipui, velniškai panašiam į sistemos auką: Le Mede- 
fas. Kristianas Le Medefas. 

Mes laukėme. Trūko tik žurnalinio staliuko, Le Figaro ma- 
gazine ir Paris Match. Nesiryžau atsidaryti savo išmaniojo ir už- 
mesti akį į internetą. Man siaubingai knietėjo daugiau sužinoti 
apie Morganos Avril bylą. Nežinia, kas man atsiuntė į „Sireną tą 
korespondenciją, bet žandarai būtinai turėjo sugretinti šį reikalą 
su senąja byla, ta bendrybių virtine. 

Prievartautojas raudonu šaliku grįžo po dešimties metų. 

Ataraksas suirzęs vis dėbčiojo į savo laikrodį. Koridoriu- 
mi šen ir ten siuvo žandarai. Kiek tolėliau, prie kavos automa- 
to, pastebėjau vieną iš negausių vietos moterų - merginą, kurią 
mačiau tik iš nugaros. Ji širdo, sprausdama į automatą monetą, 
kuri kaskart iššokdavo lauk. Mūvėjo aptemptus džinsus, gražiai 
išryškinančius jos užpakaliuką, o rudus plaukus buvo susirišusi 
į „arklio uodegą . Ji žadino mano smalsumą. Kas dar tebenešioja 
„arklio uodegą? Nekantriai laukiau, kad ji pasuktų galvą ir aš 
pamatyčiau jos veidą. 

Nepavyko! Kai atsidarė Pirozo kabineto durys, ji vis dar buvo 
atsukusi man nugarą. Pasirodė Deniza, pasispraudusi po pažas- 
timi Arnoldą. Šis vienintelis iš tragedijos liudytojų pakeitė apda- 
rą ir puikavosi puošniu raudonu ir mėlynu - kone nacionalinių 
žandarmerijos spalvų - žakardinių raštų nertinuku. Pirozas ją 
išlydėjo, paspaudė ranką. 

— Ponas Le Medefas. Jūsų eilė... 

Ataraksas ir Pirozas dingo už durų, kurias vyresnysis inspek- 
torius uždarė paskui juos. Nepaliaudama glostyti Arnoldo it ko- 
kio gležno vaiko, išėjusio iš gydytojo kabineto, Deniza įsmeigė į 
mane savo šviesias akis. 

— Turite laiko - jis užtruks ne mažiau kaip penkiolika minu- 
čių. Jiems rūpi viską Žinoti, netgi tai, ko mes nematėm. 

Raukšlėtos Denizos rankos paniro į ši cu kailį, o kojos tryp- 
čiojo, lyg ją būtų spaudęs noras į tupyklą. 

Arba pasikalbėti su manimi. 

Ji palinko prie manęs - lėtai, skersuodama į žandarus, šmiri- 
nėjančius iš kabineto į kabinetą. 

— Turiu atsiprašyti, bernužėli. Buvau priversta pasakyti jiems 
tiesą. 

Tiesą? 

Matyt, atrodžiau visiškai apstulbęs. 

— Kokią tiesą? 

Deniza palinko dar labiau. 

- Prisimeni, šįryt tu pasakei policininkui, kad mes matėme, 
kaip mergina nušoko pati. Visi trys. Jie ypač pabrėžė šį punktą. 
Tad buvau priversta patikslinti. 

Kol pro mus ėjo žandaras, ji aptampė Arnoldo nertinuką ir 
tyliai kalbėjo toliau: 

— O aš nemačiau, kaip ji nušoko. Pamačiau mergaitę atsitren- 
kiant į gargždą, čia tai tikrai, manau, toks ir pono, kuris dabar su 
inspektoriumi, atvejis. Bet aš nemačiau, kaip ji nušoko! Beje, iš 
ten, kur buvome, nematyti, kas vyksta ant skardžio - žandarai 
patikrino. 

Ji keistai mane stebėjo, tarytum aš būčiau žydas, kurį ji įskun- 
dė gestapui, - dirbtinai apgailestaujančiu veidu. Šaunios poniu- 
tės, kuri tiesiog atlieka savo pareigą, veidu. 

- Supranti, bernužėli, aš negalėjau pasakyti nieko kita. 

Nutaisiau išraišką, kurios ji tikėjosi, - klusnaus berniuko iš- 
raišką. 

— Aišku, ponia. Nieko baisaus. Nesirūpinkit, tyrimas ilgai ne- 
truks, tai... tai savižudybė. 

Deniza atsitiesė ir įsispitrijo į mane dar įdėmiau, beveik 
nepatikliai, lyg aš būčiau pirmasis pasaulio naivuolis. Galop ji 
nuleido Arnoldą ant žemės ir nutolo. Ši cu sekė jai pavymui, 
uostinėdamas kiekvieno kabineto duris it pėdsekys mėgėjas, su- 
žavėtas, kad atsidūrė pas profesionalus. 

Ištiesiau savo pastirusią koją. Galvoje viskas jaukėsi. 

Rudaplaukė mergina priešais mane galų gale įveikė automa- 
tą. Švytėdama atsisuko. Jos žvilgsnis akimirką kliudė manąjį, net 

neslystelėjęs žemiau mano kelio. Retas atvejis, turbūt toks pat, 
kaip vaikino žvilgsnis į merginą, nesiekiant jos krūtinės. 

Ji praėjo pro mane su stiklinaite rankoje, paskui jos dailus 
užpakaliukas dingo už koridoriaus posūkio. Buvo veikiau dailu- 
tė - veidas nusėtas strazdanėlėmis, šiek tiek panašus į Marlenos 
Žober* jaunystėje. Įžūlus snukutis, skirtas farams apkvaišinti. 


— Pone Salaju! 

Praėjo jau dvidešimt gerų minučių, kai Ataraksas pradingo 
už durų. Mudu prasilenkėme ant slenksčio, nepratarę nė žodžio, 
ir aš įžengiau į kapitono Pirozo kabinetą. 

- Prisėskite, pone Salaju. 

Paklusau. Prieš mane ant Pirozo stalo stovėjo didžiulis make- 
tas - tristiebis burlaivis, užtupdytas ant raudonmedžio cokolio. 

Kapitonas atstatė krūtinę. 

— Tiksli „Kalėdų žvaigždės“ kopija! Laivas pastatytas Dan- 
di 1920 metais, vienas paskutinių laivų, išplaukusių žvejoti prie 
Niufaundlando iš Fekano prieš Antrąjį pasaulinį karą. Mano 
prosenelio laivas! Matote, tai nepadeda mums atjaunėti. 

Ar Pirozas pats sukonstravo šį maketą? 

Aš, manding, vėl atrodžiau kaip visiškas kretinas. Prisimenu, 
kartą iš įstaigos, kurioje mano motina dirbo patarnautoja valgy- 
kloje, per Kalėdas gavau dėžutę su modeliuku: penkiolikos cen- 
timetrų ilgio motociklu, kuris įspraustas tarp nykščio ir smiliaus 
riedėdavo kilimu. Genialu! Man buvo dvylika metų, ir kiekvieną 
savaitgalį aš jau krapštinėdavau savo pusbrolio Latifo Yamaha 
VMAX motociklą. 

- Trys šimtai valandų darbo! - nesiliovė Pirozas. - Žvejybos 
muziejus man užsakė kitą, „Dofeną“, paskutinį Fekano tralerį. 
Visas miestas aplaistė tą laivą ašaromis, bet jiems teks palaukti, 
kol išeisiu į pensiją, kad galėčiau imtis maketo. Po nepilnų metų. 
Turbūt pajėgs ištverti, tiesa? 


* Marlėne Jobert (g. 1940) - prancūzų aktorė, dainininkė ir rašytoja. 

Linktelėjau galvą, nelabai žinodamas, ką atsakyti. Pirozas 
delnu subraukė plaukus aukštyn. 

— Jums, Salaju, nusispjaut į mano maketus, a? Tas senas faras 
tinka tik kvailių vakarienei - štai ką jūs tikriausiai galvojat? 

Nesivarginau atsakyti. Palaukiau. Nujaučiau, kad Pirozas ne- 
turi ant liežuvio jokios replikos. Ant rašomojo stalo už žvejybinio 
laivo buvo sukrauti dosjė. Man nesisekė perskaityti pavadinimo, 
flomasteriu užrašyto ant tamsiai žalio aplanko pačiame viršuje. 

Raukšlės Pirozo kaktoje ūmai pailgėjo. 

- Tai ne savižudybė, pone Salaju. 

Informacija nuskambėjo kaip antausis. Pirozas turėjo tempo 
jausmą - jis neleido man atsitokėti. 

— Mes nustatėme aukos tapatybę. 

Jis atvertė dosjė ir atkišo man asmens pažymėjimo kopiją. 

- Šekite, Salaju, galų gale tai nėra konfidencialu. 

Mano akys įsmigo į abi ant lapo nukopijuotas pažymėjimo 
puses. 


Magali Veron 

Gimė 1995 m. sausio 21 d. 
Šarlbūre, Kvebeke 

1 m 73 cm ūgio 

Ypatingos žymės: nėra 


Informaciją įsiminiau. 

- Apgailestauju, kapitone. Niekada nesu girdėjęs apie šią 
merginą. 

Pirozui, atrodo, mano nuomonė nerūpėjo, jis toliau skaitė 
savo dosjė: 

- Ji buvo farmacijos pramonės atstovė, atsakinga už Havro 
sektorių didelėje farmacijos įmonėje. Vakar susitiko su dešim- 
timi Fekano ir Krikto V'Esnevalio apygardų gydytojų. Pagal jos 
užrašų knygutę dar tiek pat jai liko aplankyti. Spėjama, ji turėjusi 
nakvoti Ipore ar kur nors netoliese, bet kol kas jokių jos pėdsakų 
vietiniuose viešbučiuose nerasta. 

Pirozas pervertė dosjė lapą ir pakėlė į mane akis, lyg norėda- 
mas įsitikinti, ar aš stropus mokinys. 

- Ir, priešingai, įvykių eiga pradedant nuo šio ryto pakan- 
kamai aiški. Apie penktą valandą ryto Magali Veron išsimaudė 
jūroje. Paskui apie šeštą buvo išprievartauta - teismo gydytojai 
šiuo klausimu kategoriški. Spermos pėdsakai vaginoje, violeti- 
nis kūno atspalvis, suplėšyta suknelė. Užtat vis dar neradome 
jos kelnaičių, tikriausiai siaurikių, priderintų prie rausvai viole- 
tinės liemenėlės. Mes ieškome. Taip pat ir su jos rankine. Jokio 
pėdsako. 

Kiekvienas Pirozo žodis dūžiu ataidėjo mano galvoje. 

Žinoma, jis sugretino šį įvykį su Morganos Avril žmogžudys- 
te prieš dešimt metų. Visos detalės tiksliai analogiškos. Išprie- 
vartavimas. Užpuolimo vieta ir laikas. Aukos amžius. Maudynės 
jūroje. Dingusios kelnaitės. 

Išskyrus jos mirtį... 

Atsikrenkščiau, norėdamas įsiterpti ir iškloti apie Avril bylą, 
bet kapitonas Pirozas rankos mostu mane sulaikė. 

- Po išprievartavimo Magali Veron buvo pasmaugta. (Jis il- 
gam nutilo.) Šaliku, kurį radome apsuktą jai apie kaklą. Prisi- 
menate? Raudono kašmyro šalikas - tarsi koks Škotijos firminis 
ženklas, bent jau sužinojau tai šiandien. Burberry firmos šalikas. 
Daikčiukas, kainuojantis nemažą krūvelę perkamųjų. Pasaky- 
čiau jums sumą, Salaju, nepatikėtumėt. 

Nepatikėtumėt? 


Kapitonas Pirozas paseilino pirštą ir perbraukė juo per „Ka- 
lėdų žvaigždės“ korpusą, šluostydamas nematomą pėdsaką. 

Neprašiau jo pakartoti. 

Nepaklausiau, ar jis pasikliauja teismo gydytojų ekspertize, 
ar gali rimtai tvirtinti, kad Magali Veron mirė pasmaugta tuo 
raudonu šaliku ir prieš nukrisdama nuo skardžio. 

Nepasakiau nieko, kas galėtų sužadinti jo įtarumą. Tik tylėjau 
ir dar sykį peržvelgiau įvykius nuo šio ryto pradžios. Šalikas, paki- 
bęs ant spygliuotos vielos pasivaikščiojimų take, mano ranka stab- 
teli ore, paskui jį nukabina, ta pati ranka sviedžia jį Magali, šioji 
ranka jį nutveria, traukia, išsprūsta. Tas pats šalikas po keturių se- 
kundžių šimtu dvidešimt metrų žemiau apvyniotas apie jos kaklą. 

Papasakok apie tai! 

Įsakmiai šaukė man kažkoks balsas iš mano minčių gelmių. 

Pasakyk apie tą šaliką! Viską papasakok tam farui. Ant tos 
audinio skiautės veikiausiai esama prievartautojo pirštų atspau- 
dų, bet esama ir tavųjų. Farai būtinai juos aptiks... 

— Kapitone Pirozai... 

Aš nurijau seilę. 

Ką pasakyti? 

Kad Magali apsivyniojo šaliką apie kaklą, puldama nuo skar- 
džio? Atskleisti, kad buvau paskutinis, lietęs tą audinio skiau- 


67 


tę? Tai reikštų apkaltinti save. Išprievartavimu. Žmogžudyste. 
Įklampinti save į bjauriausią mėšlą. 

- Klausau, pone Salaju. 

Encefalogramoje ant Pirozo kaktos - jokių permainų. Jis lau- 
kė su klinikiniu šaltumu. 

- Aš... 

Pernelyg sudvejojau. Neįmanoma nerti. Argumentai, skati- 
nantys mane tylėti, pilte pylėsi. Pirozas kalbėjo apie spermos 
pėdsakus, kraujosruvas ant Magali Veron odos; tyrėjai identi- 
fikuos genetinį prievartautojo pėdsaką mažiau kaip per savai- 
tę - tikriausiai tą patį kaip Morganos Avril žudiko prieš dešimtį 
metų. Tada būsiu išteisintas. Tada ir bus metas išdėstyti savo 
versiją. 

Ūmai pasiryžau; nusprendžiau pakeisti kursą. 

- Turiu jums klausimą, kapitone Pirozai. Ar jums neatrodo, 
kad ši istorija keistai panaši į Morganos Avril bylą? Iporas, 2004 
metų birželis. Tai turėtų jums šį tą priminti, tiesa? 

Pirozas smūgį atlaikė. Turbūt nenumatė, kad kris taip greitai, 
bet atrėmė jį: 

— Prisimenate tą bylą, pone Salaju? 

Aš improvizavau. Negali būti nė kalbos, kad papasakočiau 
jam apie gautą siuntą. 

- Ir po dešimties metų Iporo gyventojai tik apie tai ir šneka! 
Sunku nepastebėti tokių sutapimų, tiesa, kapitone? Išprievarta- 
vimas, maudynės jūroje, suplėšyta raudona suknelė... 

Aš kiek per ilgai sudvejojau, ar vardyti toliau. 

- Raudonas kašmyro šalikas, - pridūrė Pirozas. - Vienas ir 
tas pats ginklas abiem nusikaltimams... (Jis įsmeigė žvilgsnį man 
į akis.) Žinoma, pone Salaju, mes tai sugretinome su Morganos 
Avril byla. Patikėkite, dirbame šia linkme... Bet, kaip žinote, tai 
istorijai jau daugiau kaip dešimt metų... Artimiausiu laiku, jums 
leidus, sutelksime dėmesį į Magali Veron nužudymą. 

Pirozas pervertė dar vieną dosjė lapą, tarsi duodamas man 
laiko pamąstyti. Kuo greičiau išpyškinau: 

- Kai susitikau Magali ant Iporo skardžio, ji buvo gyva. Ma- 
tyt, aš išbaidžiau jos prievartautoją, ir jis nespėjo jos pasmaugti. 
Nevisiškai. 

Kapitonas ilgai žiūrėjo į mane. Jo kakta susiraukšlėjo V rai- 
dės forma, sudarydama strėlę, nukrypusią į jo dosjė medicinos 
ekspertizes. 

— Teismo medikų versija kitokia, pone Salaju. Jie veikiau tvir- 
tina, kad Magali mirė užtroškusi, o paskui - tik paskui - buvo 
nusviesta ant žvirgždo. 

Pagaliau Pirozas nušvito šypsena ir patikslino: 

— Tačiau sutinku su jumis, kad tai abejotina. Viskas įvyks- 
ta maždaug per keletą minučių. Apie visa tai pakalbėsime. Jie 
patikslins. Mes taip pat, pone Salaju. Man reikia kuo tikslesnio 
Magali Veron aprašymo - tokios, kokią sutikote ją šį rytą. 

Kapitonas užsirašė visas detales: tikslią vietą, suplėšytą su- 
knelę, kelis Magali ištartus žodžius. 


Nesiartinkit. 

Žengsit bent žingsnelį, aš šoksiu. 
Kur jums suprasti. Eikit savo keliu. 
Eikit sau! Greičiau! 


Taip pat Magali žvilgsnį, kiekvieną jos gestą. 

Pirozas užsirašinėjo viską - tai užtruko daugiau kaip dešimt 
minučių. 

— Gerai. Labai gerai, pone Salaju. 

Jis palinko į priekį, smiliaus galu per penkis milimetrus pa- 
stūmėjo prie „Kalėdų žvaigždės“ vairalazdės locmaną, lengvai 
pakrypusį trim ketvirčiais. 

— Dabar, jums leidus, mažumą šnektelėsime apie jus. 

Jis kilstelėjo vieną savo žaliojo dosjė lapą. Atpažinau logotipą 
kito lapo viršuje. 

Šv. Antano psichologinės terapijos instituto logotipą. 

Velniai rautų! 

Pirozas čiupo man už gerklės. 

— Jūs dirbate beprotnamyje? 

— Ne, kapitone! Terapiniame auklėjamajame institute. Mes 
nepriimame kvaištelėjusių vaikiščių - tiesiog vaikus, kamuoja- 
mus psichikos sutrikimų. 

- Jūs priklausote auklėjamajam personalui? 

— Ne, kapitone. 

- Terapiniamė 

- Taip pat ne. Aš užsiimu priežiūra. Automobilių, durų ran- 
kenų, vandens nuleidimo sistemos - suprantate, koks darbas. 
Aštuonių šimtų kvadratinių metrų pastatas, sodas - trigubai 
tiek, šešių Jumper furgonėlių parkas. 

Kapitonas kilstelėjo parkerį; tokios smulkmenos jam nerū- 
pėjo. 

- Jūs jau seniai Šv. Antano institute? 

„Jūs jau seniai? - paklausė jis, ne „Jau seniai ten dirbate?“ 
Užuominą supratau. Man buvo gana slėpynių. Mano nelanksti 
koja nervingai brūžavo į kabineto grindų plokštes. 

— Sudėsiu taškus ant i, kapitone. Aš nepraleidau vaikystės Te- 
rapijos institute. Nesu kvaištelėjęs berniokas, su kuriuo, sulau- 
kusiu aštuoniolikos, nežinia, ką daryti, ir kurį laiko namuose. 
Turiu visuomeninių pastatų priežiūros diplomą. Institute buvau 
įdarbintas prieš šešerius metus. 

Pirozas pūstelėjo į didįjį stiebą, lyg pūkšnodamas dulkes. 
Akimirką stebėjo, kaip išsipūtė popierinės burės, paskui vėl įsi- 
kniaubė į savo užrašus. 

- Puiku. Priimtas 2008 metais. Jūsų darbdaviai man pateikė 
visas detales. 

Tas kvailys manęs ieškojo. Iš jo elgesio nujaučiau, kokie tie 
vieninteliai faktai, kuriuos jis apie mane įsiminė, lyg jie būtų pa- 
braukti švytinčiu žymikliu. 

Džamalas Salaju. 

Arabas. Luošas. Dirba beprotnamyje. 

Idealus prievartautojo paveikslas. 

Prie kasdienių kankintojų, patvirkusių dievų, mokytojų sa- 
distų ir smulkių fašistuojančių viršininkėlių sąrašo dar reikėjo 
pridurti reakcingus farus... 

Pirozas uždėjo dar vieną potėpį. 

— Pone Salaju, šįryt mes neturėjome per daug laiko, bet vis 
dėlto mums pavyko susisiekti su jūsų tiesioginiu viršininku 
ponu Žeromu Pineliu. 

- Jis atostogauja! 

Pirozas pirmąsyk parodė man savo pageltusius dantis. Be- 
veik šypseną. 

- Aš prisiskambinau jam į Kurševelį. Jis buvo La Tanjė kuror- 
te, slidininkų keltuvu kilo juodosios Žokėjų trasos link. Jis man 
patvirtino. 

Ką tas mulkis patvirtino? 

Mano eilė sviesti triuškinamą žvilgsnį. 

- Jūsų tapatybę, pone Salaju. Jūsų pareigas Šv. Antano insti- 
tute. Taškas jūsų naudai: jūs nesate teistas - jei esi teistas, negali 
dirbti specializuotoje jaunimo įstaigoje. Vadinasi... 

Man pasiutiškai knietėjo sprigtu nušluoti velniop visus tuos 
dažytus neūžaugas, dykinėjančius ant „Kalėdų žvaigždės“ denio. 

— Vadinasi, ką? 

- Žeromas Pinelis išreiškė abejonių. 

Ką tas mulkis galėjo prasimanyti? 

— Abejonių? 

- Jis man papasakojo apie Ofeliją Parodi. Penkiolikmetę ma- 
Žytę, prieš pusantrų metų priimtą į tą įstaigą. 

Šunsnukis! Sviesti ant mano galvos visa tai - su slidėmis ant 
kojų, su akiniais nuo saulės, užtupdytais ant jo veidmainiško 
snukio. 

Pirozas kalbėjo toliau. Juodu su Pineliu turėjo akimirksniu 
rasti bendrą kalbą. 

- Jis leido suprasti, kad jūs labai artimas mažylei Ofelijai — 
gerokai per daug, pasak instituto psichologų. Kad ne kartą buvot 
įspėtas laikytis tvarkos... 

Dar geriau negu sprigtas į lakuotus nykštukus būtų tvokste- 
lėti per tris laivo stiebus - vien dėl malonumo išvysti, kaip persi- 
kreips Pirozo snukis. 

Pliaukšt! 

Tačiau išlikau stebėtinai ramus. Galbūt padėjo raminamas 
Ofelijos paveikslas. 

- Turėsite palyginti savo šaltinius, kapitone. Kadrų skyriaus 
viršininkas - ne visad tinkamiausias asmuo savo darbuotojams 
apibūdinti; turiu daug kitų kolegų, kurie jums pateiks versiją, vi- 
siškai kitokią nei Žeromo Pinelio versija. Bet... bet nesuprantu, 
koks ryšys tarp mano tarnybos Terapinės psichologijos institute 
ir Magali Veron mirties. Arba sakykite aiškiai, inspektoriau. Aš 
kaltinamas? Kuo? Kad nustūmiau tą merginą žemyn? Išprievar- 
tavau ją, jeigu jau taip“ 

Pirozas lėtai persibraukė ranka plaukus. Tas niekšelis jau ku- 
ris laikas laukė tokios mano reakcijos. Jis neskubėdamas užvertė 
žaliąjį dosjė. 

- Ramiau. Ramiau, pone Salaju. Kol kas jūs tik pagrindinis, 
tarkim, mūsų mažų mažiausiai painios bylos liudytojas. Vienin- 
telis, matęs Magali Vernon šokant žemyn sava valia, vienintelis, 
prabilęs apie savižudybę - o tai prieštarauja pagrindiniam eks- 
pertų teiginiui... 

- „Kol kas“? 

— Nepraraskite sveikos nuovokos, pone Salaju. Su visais fak- 
tais, kuriuos turiu, išmintingiausias tyrėjo poelgis būtų jus su- 
imti. 

Priblokštas susmukau ant kėdės. 

— Jūs greitai lakstote, pone Salaju, net ir su viena koja - tai 
įrašyta jūsų dosjė. Jeigu jūs - prievartautojas, o aš leidžiu jums 
pasprukti... 

Pirozas jautė, kad jo viršus. Jis neatsakė sau to malonumo. 

- Taigi prieš apkaltindamas mane kabinėjimusi, pone Salaju, 
kaip reikiant įvertinkite padėtį. Savo padėtį! Aš nusiteikęs rizi- 
kuoti, palikti jus laisvėje ir palaukti keletą valandų, kol bus su- 

lyginti tam tikri genetiniai atspaudai. Noriu vėl jus matyti rytoj 
keturioliktą valandą šiame kabinete. 

Jis vienu trūksniu pakilo, nusitvėrė žaliąjį dosjė, paskui apėjo 
stalą ir atsistojo už manęs. 

— Kas jums nutiko, pone Salaju? 

— Ką turit galvoj? 

— Noriu pasakyti - kojai. 

Man nepatiko, kaip jis į mane žiūri. 

Ant Pirozo stalo, ant dosjė krūvos, draikėsi kažkoks lapas. Jis 
mane sudomino. Buvo tuščias, išskyrus keturių langučių lente- 
lę - juose įrašyti aštuoni skaitmenys. 


Bene koks matematinis galvosūkis? Kad prastumtų paskuti- 
nius mėnesius iki pensijos, Pirozas užsiima sudoku? 

- Jūs neatsakėte man, pone Salaju. 

Turėjau persukti kaklą, kad galėčiau su juo šnekėtis. 

—- Apmaudi klaida, kapitone. Į mane šovė vienas faras. Api- 
plėšiau Paryžiaus banką Suflo gatvėje, Penktojoje apygardoje. 
Tada aš jau greitai bėgiojau, bet, atrodo, nepakankamai sparčiai. 
Likau neteistas, nes manęs neatpažino. Buvau užsidėjęs Betės 
Bup* kaukę... 

— Jūs iš manęs tyčiojatės? 

— Kad sumažinčiau įtampą. 

Pirozas patraukė pečiais, žengtelėjo į priekį ir atidarė stalčių. 

- Žinote, jei jau kalbame apie Betę Bup... 

Jis švystelėjo man seną Playboy numerį. 

— Užsukite į gretimą kabinetą ir pripildykite man mėgintu- 
vėlį... 

— Spermos? 

- Aha. Ne plaktos grietinėlės. 


* Populiari animacinių filmų serijos herojė. 

Pirozo reikalavimas pasirodė man kone siurrealistinis. 

— Tai įprasta procedūra? 

Kapitonas atsiduso. 

— Kodėl turėtumėt atsisakyti, jei Magali Veron vaginoje rasta 
sperma - ne jūsų? Ir dar - ištieskite man rankas, turiu pats at- 
kirpti jums gabalėlį nago ir kuokštelį plaukų. 

Sukinėjau Playboy rankose. Jo tiesa. Neturėjau ko sau prikiš- 
ti. Paskui, kai jie jau bus sulyginę mano ir prievartautojo DNR, 
viskas klostysis kur kas paprasčiau. Tada sukimšiu Pirozui, Pine- 
liui ir visiems kitiems atgal į gerklę jų užuominas... 

Bent jau taip buvau įsitikinęs. 

Kaip tada būčiau galėjęs galvoti kitaip? 

Mano sperma, mano plaukai, mano nagai... 

Nė vienas jų nebuvo nei prisilietęs, nei prisiartinęs prie tos 
merginos. 

Nuo to laiko aš dažnai mąstydavau apie Denizos žvilgsnį, kai 
jai pasakiau, kad Magali Veron nusižudė. Tą žvilgsnį, kuriame 
įskaičiau sutrikimą, kad pasirodžiau toks naivus... 

Ji buvo teisi. 

Naivus... 

Būti nekaltam, nepadaryti nieko bloga, neturėti, ką sau pri- 
kišti, nepakanka. 

Nėra dūmų be ugnies. Nesvarbu įrodymai, nesvarbu tiesa — 
sukirba dvejonė. 

Nepaisant nieko. 


Prieš jūsų valig? Nepaisant jūsų? 


Juk gerai pamąsčius - argi ne paprasčiau patikėti farų ir eks- 
pertų, o ne luošo arabo, dirbančio beprotnamyje, versija? 

Nėra dūmų be ugnies? 


- Ji nepriima penkių centų monetų. Dvidešimt - praryja, aš 
išmėginau. Ima tik vieno euro monetas ir neatiduoda grąžos. 

Pasitraukiau nuo automato ir atsisukau į moterišką balsą, 
kalbantį man už nugaros. 

- Visi farai - sukčiai! - pridūrė ji. 

Tai buvo rudaplaukė mergina. Marlena Žober jaunystėje. Ji 
šypsojosi man visu savo kirstuko veideliu. Dvi juodos žvitrios 
akutės, riesta nosytė, rausvos lūpos, vos prasiveriančios virš pie- 
no baltumo dantukų; tetrūko tik plonų nailoninių ūselių, stirk- 
sančių iš strazdanėlių, nubėrusių jai skruostus. 

Atsakiau į šypseną šypsena. 

- Visiškai pritariu. 

Paklausiau jos patarimo - įspraudžiau vieno euro monetą ir 
užsisakiau amerikietiškos kavos be cukraus. Ji ištiesė savo stikli- 
naitę. Aš susidaužiau. 

— Jie mane verčia čia trintis jau keturiasdešimt penkias mi- 
nutes! O jus? 

— Ašjau baigiau... Bent jau šiandien. Bet, jaučiu, reikės įsigyti 
abonementą... 

Ji ištuštino stiklinaitę, padėdama sau rausvu liežuvėliu kaip 
tikras graužikas. Man tas vaizdelis pasirodė mielas, truputį pa- 
našus į pašto kalendorių paveikslėlius - juos mano motina ka- 

bindavo virš praustuvės. Katės, lakančios iš dubenėlių pieną, 
mergaitės baleto sijonėliais greta pianino. Mano pirmosios ke- 
rinčios nuotraukos. 

Mergina taip pat smalsiai mane stebėjo. 

— Jūs čia dėl ko? 

Sudvejojau tik akimirką, vos ne vos ilgėliau. 

- Liudytojas. Nuo Iporo skardžio nušoko mergina. Buvau 
ten kaip tik prieš jai neriant žemyn, bet nieko negalėjau padaryti. 

Ji sučiaupė lūpas. Laukų pelytės žvilgsnis apniuko. 

- Nelinksma. Ar... ar žinoma, kodėl ji taip padarė? 

- Įtariama. Pasak tyrėjų, prieš pat savižudybę ją išprievartavo 
ir bandė pasmaugti. 

— Dieve mano... 

Pelytė ranka prisidengė priekinius dantukus kone persigan- 
dusi, paskui tuoj pat suėmė save į rankas. Aiškiai mėgo vaidybą. 

- Jūs bent jau ne prievartautojas? 

Kaip pirštu į dangų! Negalėjau nesigėrėti jos gebėjimu tai- 
kliai atsikirsti. Lygiai tokiu, kaip mudviejų su Ibu. Kokteilis: to- 
bula žaismingumo ir juodojo humoro proporcija. 

— Ne, nemanau. Netrukus sužinosim, aš ką tik daviau sper- 
mos policininkui. 

Ji kurį laiką mąstė, tarsi mintyse įsivaizduodama tą sceną — 
vyrioką, besimasturbuojantį už gretimo kabineto užuolaidos, 
paskui įdėmiai mane nužvelgė, žvilgsnis slystelėjo žemyn iki 
mano šakumo, rodos, nė nepastebėjęs geležinės kojos. 

Pagarba, mis! Nors neabejojau, kad ją patraukė mano luošu- 
mas. Mano kitoniškumas. Ji buvo iš tų mergaičių, kurios dievi- 
na viską, kas nukrypsta nuo normos. Ji įsmeigė į mano akis dvi 
tamsias akutes. 

— Tuomet tai gera naujiena! Jei jūs prievartautojas, man bent 
keletą minučių jūsų draugijoje niekas negresia. Liūtas sotus. 

Žvilgtelėjau į laikrodį. 

— Nenuvertinkite manęs... Seksualinis smurtas žandarmeri- 
joje būtų stilinga, tiesa? 

Aš nusikvatojau, bet kirstukė nebuvo tokia rami, kaip būtų 
norėjusi atrodyti. Jos maži balti dantukai įsikirto į plastikinį sti- 
klinaitės kraštą. Prabilau vėl jai dar nespėjus įsirausti į kokį nors 
urvelį: 

- O jūsė 

— O aš? 

— Dėl kokios sumautos priežasties farai verčia jus keturiasde- 
šimt penkias minutes laukti? 

Užuot atsakiusi ji pasimuistė, iš užpakalinės džinsų kišenės 
išsitraukė suglamžytą lapą. 

- Aš tiesiog laukiu antspaudo. Leidimo paplūdimyje rinkti 
akmenėlius. 

— Atsiprašau? 

Ji nusikvatojo. 

— Mano eilė stebinti! 

Ji ištiesė man ranką. 

— Mona Salina. Nors taip neatrodau, esu nuobodi ir rimta 
mergaitė. Buvusi eksperimentinės chemijos doktorantė. Gaunu 
stipendiją, finansuojamą Panshee Computer Technologies, tai 
indoamerikietiška tarptautinė bendrovė, kurios specializacija - 
elektroninių komponentų informatika... 

— Koks ryšys su akmenėliais? 

Ji sumaigė stiklinaitę tarp pirštų. Atrodė sudirgusi, gal dėl tos 
išprievartavimo istorijos. Metė į mane kandų žvilgsnį. 

- Leidžiu jums atspėti... 

Ryšys tarp informatikos ir pajūrio akmenėlių? Neįsivaizduoju! 

Vis dėlto suvaidinau, kad suku galvą. Keista, man patiko 
mergaitės moksliukės - klasės pirmūnės, kalikės. Dauguma ber- 
niokų, su kuriais bendravau La Kurneve, bėgdavo nuo jų kaip 
nuo maro... Tik ne aš. Pastebėjau, kad yra atvirkščiai: kai jas iš 
tikrųjų pažįsti, jos dažnai pasirodo pačios įdomiausios. Ir ne to- 
kios pasipūtėlės. O svarbiausia, buvusios eksperimentinės che- 
mijos doktorantės - ne iš tų merginų, kurios dažnai tarstelėtų 
man žodelį. 

Mano kirstukė neteko kantrybės. 

— Pasiduodate? 

Apgailestaudamas linktelėjau galvą. 

— OK! - tarstelėjo ji. - Pasistengsiu trumpai. Silicis - būtinas 
komponentas informatikoje. Jis veikia kaip elektros laidininkas. 
Niekada nesate girdėjęs apie Silikono slėnį Jungtinėse Valstijose? 
Pavadinimas „Silikonas“ kilęs iš silicio, o ne iš želatininių kali- 
forniečių krūtų. 

Šmakšt! Mano akys neišvengiamai smuktelėjo prie jos pa- 
laidinukės sagučių, prasegtų iki pat mažų plokščių sportininkės 
krūtų, baltų, nusėtų strazdanomis. Pienas ir medus. 

Kaip akrobatas per stebuklą atgavau pusiausvyrą ant pokal- 
bio lyno. 

— Galbūt aš visiškas kvailys, bet vis dar neįžvelgiu ryšio su 
jūsų akmenėliais. 

Ją pralinksmino mano sutrikimas. 

- Kantrybės. Tuojau pasakysiu. Silicis, taigi silicis - supran- 
tate, a? - natūralaus būvio randamas vieninteliu kompaktiniu 
pavidalu. Akmenėliai! O Lamanšo akmenėliai turi didžiausią 
pasaulyje silicio procentą. 

- Tikrai? 

— Moksliškai įrodyta. Šiandien pasaulinė žvirgždo sostinė yra 
Pajūrio Kajė Pikardijoje... Bet normandai tvirtina, kad jų žvirgž- 
das dar grynesnis... Didžiausios silicio atsargos Žemėje kiekybės 
ir kokybės prasme. 

Man pro akis praplaukė pilkų jūros nuzulintų akmenėlių 
vaizdas ir jiems abejingi praeiviai. Sunku įsivaizduoti, kad juose 
slypi aukštosios technologijos lobynas. 

— Ir kad galėtum rinkti akmenėlius, reikia farų leidimo? 

— Taip! Prieš šimtmetį tūkstančiai jų tonų buvo panaudota 
visiems vietiniams keliams tiesti, namams ir bažnyčioms statyti. 
Bet vėliau pastebėta, kad akmenėliai apsaugo skardžius ir vis- 
ką, kas ant jų stovi. Taigi šiandien - baigta! Rankiojimas griežtai 
draudžiamas, nebent gautum specialų leidimą. 

— Kaip kad gavo stambi tarptautinė indoamerikiečių bendro- 
vė, galinti investuoti kapitalą šiame regione. 

— Jūs viską supratote. O aš paimsiu tik kelis šimtus akmenė- 
lių. Kad galėtumėt įsivaizduoti: elektronikoje naudojamas silicis 
turi būti 99,9999999 procento grynumo. (Jos burna leido devin- 
tukus it mažus muilo burbuliukus.) Tai dabartinė norma, bet 
Panshee, mano darbovietei, reikia dar grynesnio! Dar dviejų 
trijų papildomų devintukų. Toks mano darbas: išsiaiškinti, ar 
pasitelkus Fekano, Iporo ir Etretato pajūrio akmenėlius galima 
laimėti tuos kelis papildomus skaitmenis po kablelio. 

- Ir jūs apsiginklavusi visa chemikų įranga? 

— Taip! Plaktuku, žnyplėmis, mėgintuvėliais, mikroskopu ir 
mobiliuoju, prikimštu sudėtingų programėlių... 

Man magėjo likti su ja. Nesupratau viso to, ką ji man čia dės- 
to, galbūt netgi skiedžia su savo siliciu ir devyniais skaitmenimis 
po kablelio, bet man tai labai patiko! Atrodė nuostabu įsivaiz- 
duoti, kad toks paikas daiktas kaip akmenėliai gali būti nepri- 
lygstamas lobis. 

Abu tylomis ištuštinome savo stiklinaites. Jeigu Mona norėtų 
artimiau susipažinti, dabar jai reikėtų pasiteirauti, kuo aš vardu 
ir kokį galą veikiu Ipore. Buvau rimtai pasiryžęs prieš ją išskleisti 
Monblano ultratrasos lankstinuką ir pateikti kiekvieną savo bū- 
simo neprilygstamo žygdarbio detalę - žygdarbio, kuriam nėra 
lygių luošių sporto metraščiuose. 

Tyla užsitęsė. 

Sviedžiau savo stiklinaitę į šiukšliadėžę. 

Kiauras! 

Ji pasekė mano pavyzdžiu. 

Vienas - vienas. 

Supratau, kad Mona nebežengs nė žingsnelio toliau. 

— Buvo labai malonu su jumis susipažinti, Mona. Iki greito? 
Galbūt, kai rytoj aš vėl pasirodysiu su antrankiais ant riešų, jūs 
dar tebelauksite savo antspaudo... 

Ji uždėjo ranką man ant peties ir palinko prie ausies kuždė- 
dama: 

— Mano čiuptuvėliai man sako, kad pasimatysime dar iki ryt- 
dienos. 

Jos švelnus delno spustelėjimas buvo toks malonus, kad nie- 
ko neatsakiau. Ta mergaitė dievino mįsles, kurių rakto aš netu- 
rėjau. 

— Mano čiuptuvėliai galingi. Jie man sako ir tai, kad jūs na- 
kvojate Ipore. „Sirenos“ viešbutyje, septintame kambaryje. 

Ji per daug pasakė. Ta mergaitė - ragana, persirengusi grau- 
žike, pasiųsta manęs šnipinėti. Tokia pat smalsi kaip farai. Piro- 
zas - katinas, o jinai - pelė. 

- Iš kur jūs žinote? 

Ji palinko dar arčiau. Oranžiniai dažyti jos nagučiai, įremti 
man į raktikaulį, panėšėjo į žiurkėno letenėles, šmirinėjančias 
mano petimi. 

— Mano čiuptuvėliai! Tokios vargšės gazelės kaip aš turi būti 
gerai informuotos, kad išliktų jūsų plauko plėšrūnų akivaizdoje. 

Ji ūmai atsitraukė, dirstelėjo į laikrodį. 

- Trylika minučių. Turiu jus palikti. Liūtas tuoj atsibus, man 
nebesaugu jūsų draugijoje. 

— Nesurysiu čia jūsų. Vidury žandarmerijos. 

- Čia - ne. O vėliau? 

Vėliau? 

Vis dar neatrodė, kad Mona būtų nusiteikusi ką nors paaiš- 
kinti. Ji žengtelėjo keletą žingsnių koridoriaus link, prisiartino 
prie vieno kabineto. 

— Labai gaila jus palikti, bet iš tiesų kuris nors iš farų turi 
man pasirašyti tą sumautą popierių! 

— Tada sėkmės. 

Patraukiau koridoriumi iš žandarmerijos. Prieš pat dingda- 
ma viename iš kabinetų Mona atsisuko į mane ir lyg niekur nie- 
ko kaip akivaizdžiausią dalyką mestelėjo man paslaptingiausią iš 
kvietimų: 

- Iki šio vakaro! Nevėluokite. 

Iki šio vakaro? 


Autobusas išleido mane Ipore, Žano Polio Lorano aikštėje, 
ir nuriedėjo toliau į Havrą. Vos penkiolika minučių kelio, bet 
beveik trys ketvirčiai valandos laukimo Fekane. Laiko Pirozo 
apklausai apmąstyti nestigo. Jaučiausi kone atsipalaidavęs. Prie- 
vartautojo sperma, jo atspaudai, sutapimai su Morganos Avril 
nužudymu prieš dešimtį metų - visa tai įrodo (įrodys!), kad aš 
čia niekuo dėtas. 

Apie šešėlines zonas galvoti vengiau... 

Jos išryškės. Sulig atoslūgiu. Kaip ta blandi saulė prieš mane, 
kurios paskutiniai gaisai pašo debesis į vaivorykštinius nėrinius. 
Garsioji impresionistų šviesa! Matyt, tikrai ją atpažinau - nors 
niekad nebuvau kojos įkėlęs į muziejų, Iporas vien dėl to vertas 
lanksto! 

Patraukiau jūros link. Vėl prisiminiau Moną. Jos veidas lydėjo 
mane visą kelią, tarsi įsispaudęs saulėlydyje... Jam stigo tragiško 
Magali Veron veido subtilumo, jos nevilties kupino grožio - to, 
kuris perveria jums širdį kaip peilio ašmenys. Ne... Mona buvo 
veikiau it bičiulis, su kuriuo drauge būtų smagu išgerti alaus, - 
tik kitos lyties. Su kuriuo drauge taip pat smagu sugulti į lovą ir 
tai padaryti ne ką sudėtingiau, negu išgerti alaus. Galbūt tai ir 
yra meilė. 

Taip, kaip ją supranta vaikinai. 

Kiek aš apie tai išmanau. 

Praėjau pro vieną Iporo mėsinių. Šeimininkė iš už stiklo 
šnairavo į mane, lyg aš iškreivosiu jos šaligatvį žingsniuodamas 
vienu puspadžiu. 

Kvaila senė! 

Monos veidas užgožė mėsininkės fizionomiją. 

Kodėl ji manimi susidomėjo? 

Kodėl mane užkalbino? 

Todėl, kad tarp vyro ir moters, pasimetusių kokiame nors 
užkampyje, kur jie - maždaug du vieninteliai bendraamžiai pa- 
šalaičiai, nėra nieko natūralesnio pasaulyje? Ko gero. Aš niekada 
negalėjau atsikratyti to nevisavertiškumo, beveik kaltės jausmo. 
Kaip mergina galėtų manimi susidomėti, jei aš nesigriebsiu ko- 
kios nors gudrybės? Rinkoje tiek daug kitų. Kitų, geresnių už 
mane... 

Nužengiau nuo šaligatvio, praleisdamas dvi senes, besistu- 
miančias į priekį su lazdomis rankoje, dar luošesnes už mane. 

Vasarį Iporas atrodo tikra senių buveinė, daili senelių prie- 
glauda pajūryje, padalyta į kelis šimtus statinių. Net daugiau 
negu senelių prieglauda: Iporas pats buvo sena ponia. Močiutė, 
aplankoma tik tada, kai gražus oras, sekmadienį, per atostogas, 
močiutė, kuriai atvežami anūkai, kad užpildytų pokalbį, kad su- 
keltų šurmulį. Močiutė, turinti didelį sodą, prižėlusį piktžolių, ir 
sūpuokles, rūdijančias ištisus metus. 

Iporas man panašus į mano senelę Džamilą. Ne todėl, kad ji 
gyveno pajūryje, kokioje nors Esauiroje ar Agadyre*, toli gražu 
ne! Ji gyveno Dransi**, Žeriko daugiaaukštyje už žiedinio bul- 
varo, bet irgi turėjo didelį sodą, viešąjį sodą, kurį stebėdavo iš 
septintojo aukšto. Kai atvažiuodavom ten su pusbroliais ir kai 
mums dar nebuvo aštuonerių, daugiaaukščio B žaidimų parkas 
buvo mūsų Nuotykių šalis. Kai paskutinįsyk ten užsukau, atrak- 
cionai tebestovėjo vietoje - supamieji arkliukai, beždžionių til- 


* Maroko pajūrio miestai. 
** Bendruomenė Paryžiaus šiaurės rytų priemiestyje, maždaug 11 kilometrų nuo 
centro. 

tas, - bet sėdėjo ten tiktai seniai, įsitaisę ant aplinkinių suoliukų, 
ir jokio vaiko, kurį reikėtų prižiūrėti. Neabejoju, jei ten būtų iš- 
dygęs koks vaikiukas, jis būtų it koks egzotinis gyvis pensininkų 
zoologijos sode. 

Nusileidau žemyn į pajūrio bulvarą. Veidą gairino vėjas. Dar 
dvidešimt metrų, ir pasiekiau „Sireną.. 

Mona man sužadino mintis apie vaikystę, nors pats nežinau 
kodėl. 

Kai įžengiau į viešbutį, prieš mane išdygo Andrė Žosviakas. 

Visas švytėdamas. 

Su voku rankoje. 


Mano delnas mėšlungiškai susigniaužė ant gipsinio lipdinio 
kurjerių tarnybos antspaudą. Matyt, kurjeris pristatė siuntą šian- 
dien po pietų. Andrė smaginosi. 

- Kaip žmogus, kuris niekad negaudavo laiškų... Turi ran- 
kraštį, ir visos leidyklos jį atmeta? 

Jis atkišo man voką. Pamačiau savo pavardę, atpažinau raš- 
tą - tą patį, kaip rytą. Šviesiai mėlynu rašalu. 

Andrė nesiliovė: 

- Susiradai draugužę, o tavo buvusiosios grąžina tau tavo 
meilės laiškus? 

Nutvėriau siuntą ir sprukau laiptais, vedančiais į mano kam- 
barį. 

— Ačiū, Andrė. 

Jis neatlyžo: 

— Rašto darbai patikrinimui? Gavai mokytojo diplomą, jie 
ten organizuoja kursus? 

Atsisukau sviesti jam replikos, kurios jis laukė. 

- Tai žurnalai paštu. Medicinos žurnalai. Vien guminių kai- 
riųjų pėdų nuotraukos. 

Trankus šeimininko kvatojimas nuaidėjo ant laiptų. 

— Vakarieniaujame septintą vakaro. 

Atplėštas vokas gulėjo ant lovos. 

Turinys toks pat, kaip rytą. Žiniasklaidos straipsniai, smul- 
kios vyresniojo inspektoriaus Grima ataskaitos, liudytojų paro- 
dymai. 

Morganos Avril bylos tęsinys: siuntėjas sugebėjo išlaikyti lū- 
kestingą įtampą... 

Išdėliojau lapus ir įnikau skaityti. Jeigu mano paslaptingasis 
korespondentas nori sudirginti mano smalsumą, aš neatimsiu iš 
jo to malonumo. 


Morganos Avril byla, 2004 m. birželis 


Kad ir koks jaunas ir stokojantis patirties, kapitonas Filipas 
Grima pademonstravo įstabų veiklumą. Nepraėjus dar nė trims 
dienoms po Morganos Avril nužudymo 90 procentų vyriškosios 
lyties Iporo gyventojų nuo penkiolikos iki septyniasdešimt pen- 
kerių metų savo valia pateikė žandarmerijai genetinį atspaudą: 
kiek daugiau nei 70 procentų vaikinų, dalyvavusių Riff on Cliff 
festivalyje (jeigu visiškai tiksliai, 323 spermos pavyzdžiai). Žino- 
ma, nė vienas jų neatitiko prievartautojo DNR. 

Kapitonas Grima labai greitai susigriebė, kad toks krūvos lai- 
ko reikalaujantis sprendimas kone juokingas. Beprasmiškas ty- 
rimas, pagrįstas žudiko gera valia bendradarbiauti su policija ir 
pateikti jai savo spermą, kuri jį demaskuos. Bet jis leidžia įrodyti 
artimųjų nekaltumą, spyriojosi tyrėjas Nado-Lokė, vieną po kito 
atmesti įtariamuosius, taigi susiaurinti jų ratą. 

Kapitonui Grima rūpėjo pačiam dalyvauti pokalbiuose su 
pagrindiniais liudytojais, tarp jų ir su tais, kuriuos jų geneti- 
nis atspaudas išteisino. Iš pradžių jis praleisdavo žandarmeri- 
joje dvylikos valandų darbo dieną, o naktį namie su pašildyta 
vakariene ant vieno kelio ir mažosios Lolos galvute - ant kito. 
Galiausiai užmigdavo - tai paskutinių liudytojų akivaizdoje, tai 
savo keturių mėnesių dukrytės glėbyje. Žmona Sara vykstant ty- 

rimui išgrūdo jį lauk, ir jis tris savaites - nuo 2004 metų birželio 
21-osios iki liepos 12 dienos - miegojo ant sudedamosios love- 
lės žandarmerijos kavinėje, kas trečią dieną grįždamas aplankyti 
savo mažosios šeimynėlės nešinas raguoliais. 


Jo hipotezė pamažu tvirtėjo. Tam padėjo ir tikslus Morga- 
nos Avril vakarėlio tvarkaraštis. Sulaukusi devyniolikos, 2004 
metų birželio 5-3ją Morgana dalyvavo savo pirmame tikrame 
naktiniame žygyje. Jos motina Karmen nesipriešino tik todėl, 
kad drauge važiavo Nikola Gravė, kuris vairavo Clio - dvidešimt 
trejų metų draugas, Aukštosios technikos mokyklos Menjere an 
Brė girininkystės baigiamojo kurso studentas. Dėl Morganos ir 
kitos jos dukros, Oseanos, globos ji taip pat pasikliovė dviem ki- 
tais Clio keleiviais - devyniolikmete Klara Bartelemi, Nešatelio 
Šarlio Pero vaikų darželio darbuotoja, ir dvidešimt vienų metų 
Matjė Pikaru, kaip ir Morgana, medicinos studentu, bet jau tre- 
čio kurso. 

Draugų būrelis. Patikimas ekipažas. 


Visi patvirtino įvykių chronologiją. Išvažiavę iš Nešatelio an 
Brė apie šeštą valandą vakaro, į Iporą jie atkako kiek vėliau nei 
po valandos. Susėdę paplūdimyje ant žvirgždo priešais kazino, 
užkirto kebabų kaip šimtai kitų jaunų roko festivalio žiūrovų, 
paskui dalyvavo koncerte. Atmosfera šventiška, jokių ekscesų. 
Morgana jau buvo įsiaudrinusi, bet dar nieko ypatinga. 

Vakaro kulminacija buvo „Istorija A, gera vietinė grupė. Pir- 
mą valandą estafetę perėmė naktiniai diskžokėjai. 

Štai tada Morgana, pasak Nikola ir Matjė, ir paleidusi vadžias. 

Erotiškas šokis, dviprasmiškos pozos... 

Nikola ir Matjė prisipažino lyg ir mėginę atvesti ją į protą - ji 
buvo truputį išgėrusi, keletą bokalų alaus. O iš tikrųjų - eksper- 
tizė čia bus kategoriška - jos kraujyje buvo rasta kiek mažiau nei 
0,9 gramo alkoholio. Matyt, pakako, kad atpalaiduotų stabdžius. 

Nikola Gravė ir Klara Bartelemi veikiai prasitarė ir pateikė 
kitą informaciją: nuo antros valandos juodu visą likusią nak- 

ties dalį praleido bučiuodamiesi ir glamonėdamiesi ant vienos 
Sea View sofučių. Toji išvyka buvo pretekstas, kiti trys kelei- 
viai — alibi; jie jau kelios savaitės slapčia vaikščiojo drauge. 
Kad Morgana dingo, jie susigriebė tik tada, kai bare apie šeštą 
ryto kilo sąmyšis - vienas paklaikęs tipas, lakstydamas apie 
sofas, ėmė klykti: 

— Lavonas, po velnių! Paplūdimy išvsnas 

Matjė ir Oseana vakarėlyje jautėsi kaip pašaliniai visame 
tame meilės siautulyje. Jie liovėsi šokę aikštelėje ir apie trečią 
valandą nakties pradėjo nuobodžiauti. Tarp trečios ir ketvirtos 
tai persimetinėjo decibelų gožiamų frazių nuotrupomis, tai il- 
gam imdavo knapsėti nosimis. Nė vienas jų nesuko galvos dėl to, 
ką veikia Morgana; paskutinįsyk buvo ją matę apie pusę keturių 
šokių aikštelėje. Matjė Pikaras tiesiog prisipažino nujautęs, kad 
vakarėlį ji baigs ne viena, ir jaudinęsis ne ką daugiau nei dėl to, 
kad ji dings. Sea View klubas su jūra priešais buvo virtęs tikru 
seksodromu... Jis netgi prisipažino be didesnio įsitikinimo iš- 
mėginęs laimę su Oseana, nors ši taip pat buvo išgėrusi daugiau 
negu paprastai. Su Morganos seserimi jis bičiuliavosi nuo darže- 
lio, ji nebuvo iš tų, kurios vadinamos mergina vienam vakarui. 
Priešingai nei Morgana. Ši veikiau panėšėjo į motiną. Į Karmen. 
Valdinga - kito žodžio jis nesurado. 

Trumpai tariant, kapitonas Grima susidūrė su juoda dviejų 
valandų duobe: tarp trečios trisdešimt ir penktos trisdešimt — 
nuo Morganos dingimo iki aptikto jos lavono. 

Tiksliau, ne visai dviejų. Klubo drabužinėje Sonia Turo, blon- 
dinukė, tikra nesėkminga lėlės barbės kopija su polinkiu į gotų 
stilių, prisiminė mačiusi, kaip apie trečią keturiasdešimt Mor- 
gana išėjusi parūkyti. Sonia tvirtai laikėsi savo. Morgana, pasak 
jos, buvo didžiausia vakarėlio bomba. Veidu srūvantis prakaitas, 
prigludusi, maksimaliai persišviečianti suknelė, pasikėlusi ant 
šlapių šlaunų, išryškėję rausvai violetiniai apatiniai drabužiai. 

— Tada ji buvo su kelnaitėmis ir liemenėle, - patikslino Sonia. 

— Pastabi! - pagyrė ją Grima. 

— Kurgi ne, kapitone. Mielai būčiau pačiulpusi jai putytę! 

Sonia Turo taip atkirto it niekur nieko, ir tai sukrėtė žandarą, 
juolab kad jos žvilgsnis, vis toks pats pastabus, įsmeigtas į ka- 
pitono kūną, iškalbingai bylojo, kad jokių ypatingų seksualinių 
prioritetų ji neturinti. Vėliau, kai įvyko antras svarbus pokalbis 
su Sonia, apklausą jis patikėjo žandarui, labiau priartėjusiam 
prie pensinio amžiaus. 

„Išėjo parūkyti...“ 

Pokalbiui pasibaigus kapitonas ilgai mąstė apie tą detalę. 

Morgana Avril nerūkė... 

Ir vėl aklavietė. 


Netrukus kapitoną Grima nuojauta įspėjo, kad tyrimo reikia 
imtis priešinga tvarka. Ne tik kaupti liudijimus, atkurti kiekvie- 
ną Morganos Avril praleistą minutę, bet, atvirkščiai, sutelkti pa- 
stangas į nusikaltimo įrankį. 

Raudoną Burberry šaliką. 

2004 metų liepos 19-ąją tyrėjas Nado-Lokė atsiuntė jam ži- 
nutę, sveikindamas su pastebima tyrimo pažanga - tyrimo ta 
kryptimi, kuria iš tikrųjų tikėjo vien tik kapitonas. 

Šalikas. Daugiau kaip keturių šimtų eurų vertės audinio 
atraiža. 

Grima neskubėdamas patikrino visus liudijimus, sugretino 
visas versijas; kelias dešimtis jų - regis, nerealių - atmetė. 

Pagaliau tik trys patikimi liudytojai prisiminė tą šaliką. 

Sonia Turo savo drabužinėje raukė nosį prieš žilstelėjusį 
policininką, vėl prisistačiusį jos apklausti, galop prisiminė lan- 
kytoją, kurį apibūdino kaip tėvelio sūnelį. „Įdegęs - vienintelis 
bruožas, kurį ji sutiko patvirtinti savo parodymuose. Atsisakė 
„tamsiaodžio“, „magribiečio“, „metiso“ ir visų kitų terminų, ku- 
riuos jai piršo senasis žandaras. 

— Su tuo tviskančiu rutuliu, plieskiančiu tau į snukį, manai, 
mano vargšiuk, galėjau įžiūrėti, kiek tamsus jo veidas... 

Tėvelio sūnelis drabužinėje paliko lininį švarką ir kašmyro 
šaliką. Tokia apranga gana reta roko festivalyje - dėl to Sonia jį 
ir įsiminė. 

- Šalikas raudonas? Burberry firmos? 

Firmos įsidėmėti ji nespėjusi, bet taip, jis galėjęs būti panašus 
į Burberry. Sonia nematė, kaip tas tipas išėjo, matyt, drabužius 
jam atidavė kuri nors kolegė, tačiau nė viena to neprisiminė. Ka- 
pitonas Grima apsvarstė hipotezę, kad Sonia Turo tą paslaptingą 
lankytoją prasimaniusi. Avril byla žiniasklaidai greitai tapo „Žu- 
diko su raudonu šaliku byla“. Niekas nesuteikė pagrindo to teigti. 
Kai netriūsdavo kazino drabužinėje, Sonia Turo Ruane stropiai 
studijavo lyginamąją Europos istoriją. O svarbiausia, jos liudiji- 
mą patvirtino kiti du liudijimai. 

Gerai pakamantinėjus, laikinai einantis apsauginio pareigas 
Mikis, kuris naktį iš birželio penktosios į šeštąją praleido slam- 
pinėdamas po stovėjimo aikštelę ir klausydamasis bangų mūšos, 
gožiančios džiazo melodijas, pagaliau neaiškiai prisiminė tipą, 
kuris rūkė prie kazino šiukšliadėžių, po skardžiu, rodos, tikrai 
apsivilkęs švarku ir su šaliku. Spalvos įžiūrėti jam nepavykę. Ne- 
prisiminė jis ir valandos. Po trijų nakties - tai viskas, ką galėjo 
pasakyti; tuo jis neabejojo, nes tai buvusi jo atokvėpio valandėlė. 
Tiksliau nieko pasakyti negalįs. Šešėlis buvęs vienas - tuo Mikis 
neabejojo. 

— Tarsi būtų ko nors laukęs? - paklausė Grima. 

— Galbūt. 

— Merginos? 

— Aha... arba bičų. Aš budėjau toliau. 

Mikis nebeturėjo ko daugiau apibūdinti - tik siluetą, paste- 
bėtą žibinto šviesoje ir jo žibintuvėlio spindulių rate. Tik tiek, 
kad valanda puikiausiai galėjo sutapti su ta, kai Morgana Avril 
išėjo iš klubo... Daugiau niekas nebematė jos gyvos. 

Vensanas Karė, trečiasis liudytojas, dvidešimt vienų metų 
chemijos studentas, maždaug 17 valandą atvyko į Breotė stotį, 
artimiausią Iporui geležinkelio linijos Paryžius-Ruanas- Havras 
stotelę. Iš čia autobusas turėjo nugabenti keliauninkus tiesiai į 
festivalį. Vensanas ketino pasinaudoti ta paslauga ir koncerte su- 
sitikti su bičais iš savo stalo teniso klubo. Kokią dešimtį minučių 
jis lūkuriavęs greta savo bendraamžio, stilingai apsirengusio - 

balti marškiniai, lakuoti bateliai, ant pečių švarkas, o ant kaklo — 
raudonas šalikas. Tokia išvaizda nesiderino prie kitų festivalio 
dalyvių aprangos. Jie persimetė keliais žodžiais. 

- Išsipustei kaip princas, - tarstelėjęs Vensanas. 

— Merginoms patinka, - paaiškinęs princas. 

— Varai ten dėl muzikos ar dėl merginų? 

Vensanas Karė tiksliai prisiminė atsakymą: 

„Muzika ar merginos? Tu rimtai? Gera muzika - retenybė, 
bičeli, ir ne Ipore atrasi naująjį Hendriksą! Bet merginos... Uhu, 
merginos visur gražios! 

Atvažiavo autobusas. Vensanas įsitaisė ne šalia princo. Iš 
tikrųjų ne jo stilius. Abu susibruko į ausis savo MP3 grotuvus. 
Epizodas baigtas. 

Tipą su šaliku Vensanas vėl pastebėjo Sea View diskotekoje. 
Jis šoko minioje ir tolydžio gretinosi prie gražiausios vakarėlio 
merginos, Morganos, nors tada Vensanas nežinojęs jos vardo. 
Aiškiai ją mergino. 

Šokių aikštelėje jis buvo be šaliko, bet dešimtys kitų liudyto- 
jų patvirtino, kad kažkoks vaikinas rėžęs sparną apie Morganą. 
Oseana ir Matijė taip pat. Visi, tarp jų ir Vensanas, susirinko kurti 
fotoroboto. Dailus, gan kampuotas veidas, rudos akys, labai tam- 
si oda, galbūt, nors neaišku, netgi išeivis iš Magribo. Dailininkas 
darbavosi porą dienų, kol pavyko sukurti tiek neapibrėžtą, tiek 
banalų fotorobotą, kuris vis dėlto buvo visur išplatintas. Šimtai 
atsiliepimų - visi patikrinti - ničnieko nedavė. Kapitonas Grima, 
beje, tuo portretu netikėjo. Tik ne diskotekos salės prietemoje, 
tik ne remiantis prisiminimais prieš tragediją, tada, kai liudyto- 
jai neturėję jokio pagrindo įsidėmėti to veido. 

Nepažįstamąjį raudonu šaliku Vensanas Karė vėl išvydęs kitą 
rytą. Iporas kunkuliavo, ką tik buvo rastas Morganos Avril lavo- 
nas - policininkai šukavo miestelį. Tas tipas, užsimetęs ant pečių 
švarką, lūkuriavo Žano Polio Lorano aikštėje priešais kepyklą. 
Vensanas pralėkė pro jį paknopstom, sukrėstas tragedijos: nu- 
sivaręs nuo kojų jis miegojo namie nuo antros nakties; jį ką tik 
pažadino. Paplūdimyje negyva mergina! Išprievartauta! Kaip ir 

kiti vaikinai, jis turėjo nedelsdamas prisistatyti farams ir pateikti 
savo DNR... Prasilenkdamas su nepažįstamuoju, Vensanas apie 
tą įvykį nieko daugiau nežinojo. Nei kas nužudyta, nei kaip. 

Tas tipas sveikindamasis pakėlė ranką. Jis atpažino Vensa- 
ną. Jei nebūtų kilstelėjęs rankos, Vensanas nebūtų jo pastebėjęs. 
Keista, apie žŽuvusią merginą jie nekalbėjo - Vensanas Karė ne- 
įstengė pasakyti kodėl. Vienintelis paaiškinimas, kurį jis galėjo 
pateikti, buvo tai, jog nepažįstamasis neatrodė žinąs. Arba jam 
buvo nusišvilpt. 

- Na, patiko koncertas? - paklausęs Vensanas. 

Anas nusikvatojo. 

- Turbūt juokauji... 

- O Iporo merginos? 

— Gražios. Labai gražios. 

— Mačiau šiąnakt. Pasirinkai ne bjauriausią... 

— Ir, patikėk, ne mažiau karštą... 

Tada Vensanas Karė jį palaikė išpuikėliu. Ir dar pastebėjo, 
kad ant nepažįstamojo kaklo nebėra raudono šaliko. 

— O tavo šalikas? 

- Palikau jį mažytei, - atsakė nepažįstamasis. - Atminimui. 

- Tikiesi vėl ją pamatyti? 

— Tikrai būtų keista... 

Jis vėl nusijuokė tuo juoku, kurį vėliau psichologai vertė Ven- 
saną aprašinėti šimtus kartų, jei įmanoma, atkurti menkiausius 
jo niuansus. 

Nuoširdus? Dirbtinis? Ciniškas? Nuožmus? 

Vensanas nežinojo. Tik prisiminė nepažįstamojo atsakymą į 
paskutinį jo klausimą. 

— Važiuoji autobusu? - pasidomėjo Vensanas. 

— Ne, braukiu pas savo senius. Normandijos pakrantėje jie 
turi vilą. 


Visos Morganos Avril bylos kertinis akmuo! Vensano Karė 


liudijimo tikimybė neišvengiamai buvo patikrinta. Jis atrodė pa- 
tikimas, nors policininkai suko galvą dėl „skylės“ jo tvarkaraš- 

tyje: Vensanas nuėjęs gulti apie antrą nakties, palikęs savo stalo 
teniso bičiulius vienus baigti vakarėlio. Nepanašu į jį... 

Kapitonas Grima pateikė jam tą klausimą. Vensanas Karė at- 
sakė, kad buvo pavargęs, savaitė buvusi sunki. Primygtas suirzo, 
įniršęs, kad jį įtaria, o juk jis - vienintelis liudytojas, bent kiek 
išjudinęs tyrimą. Jis buvo teisus - Grima neturėjo jokio pagrindo 
įtarti Vensaną Karė labiau negu bet kurį kitą diskotekos dalyvį. 
Beje, jo ir prievartautojo DNR nesutapo. 

Taigi buvo ieškomas maždaug dvidešimties metų vaikinas, 
kurio tėvai turi vilą Normandijos pajūryje. Ta proga kapitonas 
Grima sužinojo, kad Normandijos pajūryje tokių vilų esama per 
trisdešimt penkis tūkstančius... Atkapstyti tikrąją - neįveikiamas 
uždavinys, nors policininkų komandos ištisom savaitėm ėjo nuo 
durų prie durų su fotorobotu rankose, brėždamos koncentrinius 
apskritimus - iš pradžių po artimiausius miestelius: Etretatas, 
paskui Sen Valeri an Ko, paskui Honfleras, paskui Dovilis, Ka- 
būras, Djepas... 

Bergždžios pastangos. 

Nieko. 

Nepažįstamasis raudonu šaliku ištirpo kaip dūmas. 


Kapitonas Grima raportą tardytojui Nado-Lokė įteikė 2004 
metų rugpjūčio 20-ąją. Tyrimas jau beveik penkias savaites tryp- 
čiojo vietoje. Nieko nauja, bet Grima neabejojo: Morgana Avril 
su nepažįstamuoju, kuris sukęsis apie ją šokių aikštelėje, ėjusi 
sava valia. Šis niekieno nepastebėtas drabužinėje pasiėmęs savo 
švarką ir šaliką, paskui stovėjimo aikštelėje palaukęs, kol ateis 
Morgana. Jie, matyt, kartu išsimaudė jūroje, kokiame nors ato- 
kiame kampelyje. Paskui viskas, matyt, apsivertė aukštyn kojom. 

Morgana atsisako peržengti įprasto flirto ribas. Nepažįsta- 
masis ją mygia. Reikalas pakrypsta į bloga, jis ją išprievartauja, 
panikos pagautas pasmaugia, velka ant skardžio ir sviedžia la- 
voną žemyn galbūt tam, kad išloštų laiko, iš pradžių įpiršdamas 
mintį apie savižudybę. 

O paskui dingsta... 

Nors ir neturėdamas įtariamojo, kurį galėtų įduoti tardyto- 
jui Nado-Lokė, kapitonas Grima savo raportą baigė optimistine 
gaida. Morganos Avril žudikas iš dalies buvo nustatytas. Ilgai- 
niui jis praras budrumą, ir kas nors galiausiai galbūt atpažins jį 
Normandijos pajūryje ar kur kitur. Kapitonas Grima neabejojo 
tik vienu dalyku, kurį taip pat išdėstė paskutiniame savo rapor- 
to skyriuje: 

Morganos Avril žudikas niekada daugiau to nebedarys. 

Jis apibūdino jį kaip jaunuolį, kilusį iš pasiturinčios aplinkos, 
išsilavinusį, gerai išauklėtą, bet tą vakarą iškrėtusį savo gyveni- 
mo kvailystę. Ir jis gyvens su ta siaubinga paslaptimi, glūdinčia 
jo gelmėse. Iki pat mirties. 

Jei nebus užspęstas anksčiau... 


Fekano žandarmerijos raportas sukėlė Avrilių klano įsiūtį. 

Karmen Avril ir jos giminė savo advokato lūpomis įnirtin- 
gai pasipriešino kapitono Grima teorijai. Jie netikėjo teiginiu, 
esą padorios šeimos sūnelis paslydęs. Jiems žudikas buvo iškry- 
pėlis, plėšrūnas, kuris veikė iš anksto apgalvotai. Svariausias jų 
argumentas tą tragedijos rytą buvo pagrįstas nepažįstamojo su 
raudonu šaliku elgesiu, aprašytu Vensano Karė. Kapitono Grima 
įtariamasis Nr. 1 ramiai sau laukė, kol tėvai atvažiuos jo pasiimti 
į Žano Polio Lorano aikštę - be streso, be panikos, o juk dešim- 
tys policininkų šukavo Iporo gatves. Tokia ramybė nesiderino su 
naktinio flirto, išvirtusio į dramą, teorija. 

Policininkai, advokatai ir teisėjai valandų valandom narstė 
keturias Vensano Karė pateiktas frazes. 

- O tavo šalikas? 

- Palikau jį mažytei. Atminimui. 

- Tikiesi vėl ją pamatyti? 

- Tikrai būtų keista... 

Arjas interpretuoti kaip greitomis sumestus atsakymus varg- 
šo, ką tik kone atsitiktinai nužudžiusio žmogų ir pastačiusio savo 
laisvę ant kortos? Ar kaip ciniško, kraupiai šaltakraujiško nusi- 

kaltėlio? Ar tiesiog kaip nekaltojo... kuris vis dėlto neprisistatys 
policijai? 

Paskutinį kartą kapitonas Grima savo nuomonę viešai išdėstė 
rugpjūčio 23 dieną laikraštyje Le Havre libre. Jis netikėjo tinka- 
mą akimirką išdygstančiu sadistu, kuriam pavyktų prisigretinti, 
o vėliau užpulti Morganą Avril, ir niekas nebūtų to pastebėjęs. 
Kodėl tada maudynės jūroje? Kodėl tada Burberry šalikas? 


Paskui, 2004 metų rugpjūčio 26-ąją, jo teorija žlugo. 

Jos tikimybė taip pat. 

Visas kantrus jo triūsas, bemiegės naktys, praleistos ne na- 
mie, prarasti trys iš šešių pirmųjų jo mažosios Lolos gyvenimo 
mėnesių - visa tai nuėjo šuniui ant uodegos. 

Protiškai atsilikusio paauglio slystelėjimas. Jokio išankstinio 
apmąstymo. Per vieną dieną raudonojo šaliko byla pakilo į na- 
cionalinės tragedijos rangą - ši savo apimtimi pranoko viską, ką 
galėjo įsivaizduoti kapitonas Grima. 

Byla išsipūtė, pasiekė aukščiausias teisėtvarkos ir policijos 
sritis. 

Gerokai pranokdama jo kompetenciją. 


Nuaidėjęs varpas atplėšė mane nuo skaitymo. 

Jis gaudė be paliovos kaip pavojaus signalas, primygtinai 
kviesdamas jūreivius burtis denyje. 

Koridoriuje pasigirdo Andrė balsas: 

— Džamalai, mes vakarieniaujame! 

Žvilgtelėjau į staliuką galvūgalyje, kelinta valanda. 

19 valandų 17 minučių. 

Po šimts velnių! 

Tikiesi vėl ją pamatyti? 


Vasarį „Sirena“ labiau panėšėja į šeiminį pensioną negu į 
viešbutį ir restoraną. Vakarienė 19 valandą ir vienas valgiaraš- 
tis negausiems klientams: dviem pensininkams, apsistojusiems 
vienai nakčiai prieš išvyką į Šventojo Mykolo kalną, anglų porai, 
išsilaipinusiai Djepe su raudonveidžiu kūdikiu, vienišam tipui, 
pasirišusiam kaklaraištį, lyg ir kokiam pasiklydusiam prekybos 
agentui. 

Nusileidau keletą pakopų. 

Valgomasis buvo erdvus, įsivaizdavau, kad jame gali tilpti 
per trisdešimt staliukų. Beveik nuo visų jų galėjai netrukdomai 
gėrėtis vaizdu į jūrą pro didelį langą. Vos žengęs dar žingsnį per 
restoraną, aptikau netikėtą viešnią. 

- Vėluojate, Džamalai. 

Mona! 

Apsiginklavusi nerūdijančiojo plieno smaigeliu prieš jūri- 
nių sraigių lėkštę, ji vakarieniavo viena prie staliuko. Už kelių 
staliukų tylomis valgė pensininkų pora. Kitame salės kam- 
pe abu anglai iš kailio nėrėsi, mėgindami sukimšti kūdikiui 
dubenėlį varlės žalumo daržovienės. Mona įbedė akis į kėdę 
priešais. 

— Norite vakarieniauti vienas ar prisėsite prie manęs? 

Kaip čia atsisakysi? 

Įsitaisiau priešais ją. Šitas pokštas, matyt, buvo suderintas su 
Andrė - mano lėkštė ir stalo įrankiai išdygo viens du. Jis dingo 
su sąmokslininko šypsena, nežinau, skirta jai ar man. 

— Mažoji slapuke, jūs atvykote į „Sireną šį rytą? 

Monos akys spindėjo pasididžiavimu dėl tos paslapties, ku- 
riai ji leido tvyroti ore žandarmerijoje. 

— Tikrai taip. Vakar tyrinėjau Vel le Roz sektorių, o dabar 
turiu apeiti plotą tarp Antifero ir Paliuelio*, dvi didžiausias vieti- 
nių akmenėlių sankaupas. Susitikau jus šį rytą, kai grįžote pabė- 
giojęs. Aš atsukusi nugarą stovėjau prie registratūros, jūs manęs 
nepastebėjote. 

Nieko nuostabaus - kaip tik tada Andrė įteikė man pirmąjį 
voką. 

- Jums galiausiai pavyko įtikinti farus dėl to antspaudo? 

— Taip! Bet turėjau pergulėti su puse žandarmerijos. O jūs - 
jokių naujų savižudžių? 

— Kiek žinau, ne... 

Kaip tik tuo metu Andrė atnešė man jūrinių sraigių su ma- 
jonezu. Jis, aišku, nugirdo užuominą apie „naujas savižudybes“, 
tačiau neišsidavė. 

— Užsisakom butelį vyno, - pasiūlė Mona. - Aš vaišinu! 

Dėl tvarkos paprieštaravau, bet Mona neatlyžo. 

- Įrašysiu į išlaidų sąskaitą. Mano finansinis užsakovas ne- 
suka galvos dėl kelių eurų. La Pdnshee Computer Technologies 
praeitais metais užkalė bene penkis milijardus pelno. Kodėl tuo 
turėtų naudotis tik pensininkai iš Ki Biskeino**? 

Ji užsakė Andrė 2009 metų burgundiško šardonė. 

Septyniasdešimt penki eurai! 

Jos savaitės apyvarta. 

Įsivyravo ilga tyla. Stebėjimo raundas. Neturėjau jokio noro 
kalbėtis apie rytinę savižudybę, Burberry šaliką, dar mažiau - 
apie Morganos Avril bylą. Tame klausimų be atsakymų sraute su 
neįtikėtinais sutapimais Mona buvo man žavus intarpas. 


* Antiferas - pajūrio naftos terminalas, Paliuelis - atominė elektrinė (aut. past.). 
** Saloje įsikūręs miestas Floridoje, Jungtinėse Valstijose. 

Mano žvilgsnis klaidžiojo po salės puošmenas, krypo prie 
romantiškų drobių, vaizduojančių audras prie skardžio, prie 
jūreiviškų mazgų, išrikiuotų mediniuose ir variniuose rėmuo- 
se, prie karališko mėlio spalvos plūduro „Sveiki atvykę į denį , 
prie milžiniško kompaso, kabančio ant sijos. Jūreiviška aplinka. 
Žvilgsnis slysčiojo į menkiausią niekutį, kad tik nenugrimztų 
Monos iškirptėje - po pietų ji prasisegė dar vieną savo palaidi- 
nukės sagutę. 

Kad sugundytų mane ar kad įtikintų farus? 

Mona prabilo pirma: 

- Žinote, kaip Panshee generalinis direktorius susikrovė 
turtus? 

— Neįsivaizduoju... 

— Neįtikėtina istorija. Jūs būsite sužavėtas, Džamalai... Panši 
Kumaras Šindė - toks jo vardas - buvo indų imigrantas. Jis at- 
kako į San Fransiską septintojo dešimtmečio viduryje be rupijos 
kišenėje. Naktimis miesto centre valydavo kontorų šikinykus, o 
dienomis lankė vadybos kursus. „Kaip pradėti savo verslą - Ži- 
note, tokio pobūdžio mokykla už dešimt tūkstančių dolerių per 
metus, kuri, pasibalnojusi amerikietišką svajonę, lupa pinigus iš 
daugybės svetimšalių studentų, prasiskolinusių trims kartoms į 
priekį. Metų viduryje Panši turėjo paruošti kursinį darbą: įmo- 
nės įkūrimo projektą su rinkodaros planu, finansinio paskolos 
padengimo programa ir visa kita tokio pobūdžio muzikėle. Bet 
nualintas naktinio darbo neturėjo kada sukurpti nė eilutės. Jau 
norėjo viską mesti. Panardinęs abi rankas į mėšlą pradėjo su- 
vokti, kaip funkcionuoja Amerika. Tos dienos, kai reikėjo pa- 
teikti darbą, išvakarėse jis dar valė Transamerica Pyramid tuale- 
tus keturiasdešimt aštuntajame aukšte, neįsivaizduodamas, kaip 
įkurti įmonę, kad ir virtualią. Dar proziškiau - jis koneveikė 
to aukšto avigalvius, kurie pasibaigus tualetiniam popieriui už- 
kemša unitazus popierinėmis nosinėmis arba A4 formato po- 
pieriaus lapais... 

Mona pasigardžiuodama gurkštelėjo šardonė ir porino toliau: 

- Ir čia jam į galvą šovė mintis... 

- Šikinykuose? 

— Taip, kvailiausia pasaulyje idėja. Užuot kabinus kontorų 
tualetuose standartinį dvidešimties metrų ilgio ritinėlį, kaip ka- 
biname namuose, kodėl tiesiog neįtaisius kur kas ilgesnio ritinio. 
Dviejų šimtų, trijų šimtų metrų, įtvirtinto metaliniame laikikly- 
je. Pasirinkęs tokį atspirties tašką ir nieko geriau nesugalvoda- 
mas, per likusią nakties dalį jis sukūrė savo projektą. Kitą dieną, 
kaip ir kas rytą, jam reikėjo išlipti Civic Center metro stotyje ir 
traukti į kursus. Paskutinę akimirką jis praleido stotelę, išlipo po 
penkių stočių, West Portal stotyje, įžengė į Wells Fargo“ agentūrą 
parduoti savo projekto bankininkui ir užregistruoti patentą. 

- Ir jam pavyko. 

Mona džiūgavo. 

— Nepraėjo nė metų, ir jis tapo multimilijonieriumi. Vienas 
iš šimto didžiausių pasaulio turtuolių. Ar žinote bent vieną stotį, 
viešbutį, bent vieną viešąją įstaigą, kurioje šiandien nebūtų tokio 
tualetinio popieriaus skirstytuvo? Dėl įdomumo paskaičiuokite, 
kiek centimetrų tualetinio popieriaus kasdien atsivynioja kie- 
kvienas šios planetos gyventojas. 

Mona ištuštino taurę ir kalbėjo toliau: 

— Pelningiausias amžiaus patentas! Pasakojama, kad po to 
Panši investavo į informatiką, paskui nusipirko salą Mikronezi- 
joje, kad gyvena ten kiaurus metus nuogas kaip kulnas ir valosi 
užpakalį palmių lapais. 

— Tikrai? 

Ji nusikvatojo. 

— O kaip jūs manote? 

Vos vos sudvejojau. 

— Jūs viską prasimanėte? 

— Galbūt. Baisiai mėgstu kurti istorijas. 

Panorau jai paploti, suspausti ją glėbyje, tekinomis leistis su 
ja ant molo, visą naktį leipti juokais mėnesienoje. Niekada ne- 


* Amerikos daugianacionalinė banko ir finansinių paslaugų holdingo bendrovė, 
kurios centrinė būstinė yra San Fransiske. 

buvau susitikęs mergaitės, tokios artimos mano pasaulio vizi- 
jai. Tolima tikrovei, tik viena koja realybėje. Ant palangės tarp 
dviejų pragarmių - automobilių, knibždančių gatvėje, apačioje, 
ir žvaigždžių ten, aukštai. Antrąsyk per dieną prisiminiau Dža- 
milą. Mona buvo panaši į mano senelę, Dransi Šachrazadą, pa- 
krikštytą „Kanalas + visų tų vaikiūkščių, kurie klausydavosi jos 
istorijų — išsižioję, išpūtę akis - Žeriko daugiaaukštyje, laiptinėje 
C kiekvieną šeštadienio vakarą tol, kol Džamilą įgrūdo į Blan 
Menilo karšinčių prieglaudą, ir jos nepaprastas pasakas slaugės 
pavertė pakrikais kliedesiais, toli pažengusio Alcheimerio įrody- 
mais. Man buvo aštuoneri. Aš nepamiršau nė vienos jos istorijos. 

Kol skendėjau svajose, Andrė paėmė mano lėkštę ir pastatė 
katiliuką su jūreiviškais moliuskais. Iš to, kaip dvejojo ir delsė, 
spėjau, kad nori pasikalbėti, - turbūt apie tą savižudybės istoriją, 
apie kurią nugirdo mus kalbant. Naujiena tikriausiai apskriejo 
visą miestelį. Mergina, rasta negyva po didžiojo šuolio nuo skar- 
džio! Galbūt net prasisunkė žinia apie mėginimą pasmaugti... 

Įsivaizdavau paniką, kilusią žvejų namuose. 

Ar po dešimties metų grįžo prievartautojas su Burberry ša- 
liku? 

- Ojūs? - staiga paklausė Mona. 

— Aš? 

— Taip! Jūsų eilė papasakoti man nepaprastą istoriją. 

Papurčiau galvą be jokio įkvėpimo, lyg moliuskų knebinėji- 
mo padaže pakaktų visam mano susitelkimui. Mona sutrepsėjo. 

— Neapvilkite manęs, Džamalai! Jei nebūčiau buvusi tikra, 
kad mane nustebinsit, nebūčiau kvietusi prie savo stalo. Nagi, 
kokį nors beprotišką dalykėlį! 

Neskubėdamas nusivaliau pirštus servetėle. Už trijų staliu- 
kų abu pensininkai, nusitvėrę po išmanųjį telefoną, naršė po 
internetą. 

— OK, Mona. Pati prisiprašėte. Beprotišką dalykėlį? Jums ne- 
teks nusivilti! Tad štai, aš išradau revoliucinę priemonę mergi- 
noms vilioti. Veiksmingą metodą pasiguldyti pačias gražiausias 
į savo lovą. 


98 


Mona užkibo. Kilstelėjo krūtinę, išplėtė akis, pravėrė lūpas. 
Keista, man toptelėjo žodžiai, tinkantys apibūdinti jos jukios lė- 
lės veideliui - vieninteliai žodžiai, kurių, manau, niekada gyve- 
nime nebuvau ištaręs, žodžiai, kuriuos vartoja tik seniai: 

Mielas snukutis. 

Merginos, katės ir pelės veido mišinys. Personažo, nužengu- 
sio iš Lafonteno pasakėčios, veidas. 

- Jūs, atrodo, pernelyg geros nuomonės apie save, Džamalai... 

— Jūs manimi netikite? 

— Pažiūrėsiu... 

Neskubėdamas išsiėmiau iš kišenės piniginę, o iš jos - vizi- 
tinę kortelę. Čiūžtelėjau ja per stalą, pridengęs delnu, kad Mona 
negalėtų perskaityti. 

- Štai mano slaptasis ginklas. 

— A, - nutęsė Mona, stengdamasi pabrėžti nusivylimą. 

Kiek stumtelėjau kortelę jos neatidengdamas. 

— Jau dešimt metų niekada niekur neinu be savo kortelių. 
Visada turiu kelias kišenėje. Mano kasdienybė: vietiniai greitie- 
ji traukiniai, priemiestiniai traukiniai, miesto šaligatviai... Kar- 
tais susitinku merginą, kuri man patinka. Tada net nestabtelėjęs 
įspraudžiu vieną tų kortelių jai į ranką, dar nespėjus jai apsvars- 
tyti, kas aš per vienas. 

Atitraukiau ranką ir perskaičiau kortelę. 


Panele, 

juokais apskaičiavau, kad kas dieną Paryžiaus gatvėse 
susitinku kelis tūkstančius moterų. Kas dieną įteikiu po 
kortelę vienai tų moterų, kartais dviem, retai trims, nie- 
kada daugiau. 

Viena moteris iš kelių tūkstančių. 

Jūs. Šiandien. 

Jūs kitokia. Toje minioje kažkas jus išskiria iš visų 
kitų. 

Jei esate mylima vyriškio ir Laiminga su juo, galbūt 


vis dėlto jus sujaudins mano gestas. Jeigu nesate mylima 

ir Laiminga - tai neteisinga, nes jūs to verta. Kur kas 
Labiau nei kuri nors kita. 

Mano akyse. 

Ačiū už šią nedidelę nuostabią akimirką. 


jamalsalaouigyahoo. fr 


Aš palikau kortelę Monai, ji nusitvėrė jos kaip kokio paslėptų 
lobių žemėlapio. 

— Tai bent! Ir veikia? 

Savo ruožtu ištuštinau šardonė taurę, deramai gardžiuoda- 
masis juo pagal kainą. Vienas euras už centilitrą. 

- Užtikrintai! Blogiausiu atveju moterys pasijunta pamalo- 
nintos. Geriausiu - apsvaigsta. Aš pasikliauju nuostaba, jų ego, 
kontrastu tarp visuotinio paryžietiško abejingumo ir nedide- 
lio savo romantizmo štricho, nusileidusio iš dangaus. Matot, 
Mona - tobulas kompromisas tarp virtualaus merginimosi pa- 
žinčių svetainėse ir negrabaus spaudimo, kurį merginos nuolat 
patiria gatvėje. 

Mona stvėrė butelį ir pripildė mūsų taures. Švilptelėjo pro 
dantis. 

- Viena mergina iš tūkstančių. Kaip jūs pasirenkate? 

— Čia visa esmė, Mona. Kaip jums paaiškinti... Jei yra kas 
nors, ko aš niekada nesupratau - tai meilė iš pirmo žvilgsnio. Ta, 
kuri užgriūva jus gatvėje kaip perkūnas iš giedro dangaus. Minia 
lėtai atsitraukia. Atvirai kalbant, Mona, beveik visos turi žave- 
sio, beveik visos turi tą mažutį „kažką , kuris leidžia jas įsimylėti, 
mylėti visą gyvenimą ir nesigailėti. Gerai, tarkim, meilei iš pirmo 
žvilgsnio to nepakanka... Pagaliau nežinau - bent viena moteris 
iš trijų, norinti patikti, tampa iš tikrųjų graži. O paieškojus rim- 
čiau, bent viena moteris iš dešimties, galbūt iš dvidešimties yra 
tobula. Kiekviena savaip, tačiau tobula! Tad suprantate, Mona, 
meilė iš pirmo žvilgsnio - vienintelio žvilgsnio - mane pribloš- 
kia. Moterų, galinčių perverti mane žaibu, susitinku po vieną 
kiekviename metro vagone, po dešimt - kiekvienoje Paryžiaus 
aikščių terasoje, saulėkaitoje, po šimtą - vasarą paplūdimyje... 

Mona susidomėjusi nužvelgė mane, savo katytės iltimis 
triaukšdama moliuskus. 

— Nelengva apvynioti jus apie pirštą, Džamalai. Ar jūs - blo- 
giausias iš mačų, ar postromantizmo išradėjas? 

Ji stabtelėjo ir pamąstė, lyg ieškodama silpnos mano metodo 
vietelės. 

- Jūs išties išdalijate tik vieną tris korteles per dieną? 

Nutaisiau susigėdusio demaskuoto vaiko išraišką. 

- Juokaujat! Kartais išplatindavau po keletą šimtų... 

Ji nusikvatojo. 

- Sukčius! O dabar esminis klausimas. Ar jos jums atsako? 

— Rimtai? 

- Taip... 

- Atsakymų - maždaug 80 procentų... Prie veiksmų beveik 
visos pereina po trijų elektroninių laiškų. Aš pergulėjau su gra- 
žiausiomis sostinės merginomis, „bombomis“, kurias raškau 
gatvėje lengviau, negu būdamas didžiausios Paryžiaus modelių 
agentūros bosas. 

— Jūs mane maustote? 

- Galbūt - baisiai mėgstu kurti istorijas. 

Mona kilstelėjo šardonė taurę ir susidaužė su manimi. 

— Gražu, Džamalai. Nulis - nulis. 

Ji padvejojo, paskui išpyškino: 

— O jei būtumėt susitikęs gatvėje mane, ar būtumėt įdavęs 
man kortelę? 

Supratau, kad nereikia per daug skubėti; iš lėto nuvėriau 
žvilgsniu kiekvieną jos odos porą, rusvus atšvaitus ant skruosti- 
kaulių, blakstienų šešėlius ant žavios riestos nosytės. Mona man 
padėjo: nutaisė pozą, įsmeigė žvilgsnį į jūrą, kad galėčiau pasigė- 
rėti jos profiliu, pasirąžė, atstatė man krūtinę, pakaušį. 

Galop atsiliepiau, pasverdamas kiekvieną skiemenį: 

— Taip. Ir tą dieną būčiau padavęs tik vieną. 

Mona paraudo. Pirmą kartą jaučiau, kad ji sumišo. 

— Melagis! - susigriebė atsikirsti. 

Ji pasistengė nukreipti pokalbį. Prieš paklausdama giliai 
įkvėpė oro. 

- O jūsų... jūsų koja... Nelaimingas atsitikimas? 

Apskritai ji ne ką tesiskyrė nuo kitų. Neatsispyrė pagundai. 
Mano atsakymas buvo paruoštas. Jau daug metų. 

- Taip. Port Majo metro stotis. Gražiausia iš merginų lūku- 
riavo kitoje bėgių pusėje - kaipgi leisi jai nueiti, neįdavęs korte- 
lės... Šokau ant bėgių, bet tuo metu privažiavo metro! 

Ji nusijuokė. 

- Kvailutis! Kada nors man pasakysit? 

— Pažadu. 

- Keistas jūs tipas, Džamalai. Įdomus, bet melagis! Beje, ne- 
abejoju, kad nebūtumėt įdavęs man savo kortelės. Spėju, kad 
mėgstate romantiškas moteris, fatališkas gražuoles, trumpai 
šmėstelinčias plaštakėles. Ne tokias stačiokes kaip aš. Mano 
nuomone, tai jūsų technikos problema: jūs pritraukiat atvaiz- 
dus, kolekcionuojate juos kaip figūrėles. Neužčiuopiate tų, ku- 
rių jums reikia! 

— Ačiū už patarimą. 

Mona rijo mane akimis. 

- Atleiskite, - pratarė balsas mums už nugaros. 

Andrė stypsojo už mūsų su dviem „plūduriuojančių salų“ 
deserto dubenėliais rankose. Pastatė juos per plauką išvengda- 
mas cunamio, paskui galiausiai ryžosi prabilti: 

- Džamalai, ką tik kalbėjai apie savižudę. Tai... tai įvyko ne- 
seniai? 

Andrė aiškiai nieko nežinojo apie šio ryto įvykį. Keista! 

Trumpai išdėsčiau faktus, tiesiog neužsimindamas radęs 
Burberry šaliką, užkibusį už spygliuotos vielos ant skardžio, ir 
kad jis nepaaiškinamai atsidūręs ant Magali Veron kaklo. Kuo 
toliau pasakojau, tuo labiau Andrė sprogino akis. Kai nutilau, 


“< v 


„Sirenos šeimininkas, išblyškęs kaip jo staltiesė, suvebleno: 
— Tavo istorija man primena... 
Aš jį aplenkiau: 


— Morganos Avril išprievartavimą. Prieš dešimtį metų. 

Andrė lėtai linktelėjo galvą pritardamas. 

— Aš buvau čia, - kalbėjo toliau. - Pirmosiose eilėse! Toji mer- 
gina, Avril, mirė, galima sakyti, po mano langu. Festivalis Riff on 
Cliff atnešė man netikėtą pelną. Aš išpardaviau litrus moliuskų, 
tonas keptų bulvyčių ir kebabų, mano terasa nusidriekė per visą 
molą, oras tą vakarą buvo gražus, jaunimas plūdo iš visų pusių. 
Pirmą ir paskutinį kartą Ipore buvo organizuojamas toks renginys. 

— Suprantu. 

Nesugalvojau, ką gudresnio pasakyti. 

- Aš neketinu skųstis, - patikslino Andrė. - Po žmogžudys- 
tės pusę metų mano viešbutis buvo pilnutėlis. Žurnalistai, poli- 
cininkai, ekspertai, liudytojai, advokatai. 

— Taigi naujiena gera, - įsiterpė Mona. - Sulig šia žūtimi jūsų 
viešbutis vėl bus sausakimšas. 

Nebuvau tikras, kad Andrė įvertino Monos humorą taip pat, 
kaip aš. Jis nesureagavo ir tik ilgam nuščiuvo. 

- Bent tikiuosi, - pridūrė galiausiai, - kad kitų nebus. 

— Ko kitų? 

- Kitų aukų... 

- Po vieną kas dešimt metų, - nenurimo Mona. - Tai palieka 
pakankamą veiksmų laisvę. 

Andrė metė į ją žvilgsnį - keistą, tuščią, smingantį per Moną 
kiaurai, lyg jaunosios moters čia nebūtų, lyg ji klaidžiotų kur kas 
toliau, kažkur tarp jūros ir žvaigždžių. Man susidarė įspūdis, kad 
labiau, nei jausdamas panieką nederamam Monos humorui, jis 
vylėsi, jog mes atjausim jo nerimą. Atsisukau į jį. 

— Kodėl, Andrė? Kodėl turėtų būti kitų aukų? 

Šeimininkas atrodė per vieną vakarą pasenęs dešimčia metų. 
Jis pasiėmė kėdę ir prisėdo šalia. Ilgam įsmeigė žvilgsnį į juodą 
horizontą, paskui tyliai prabilo: 

— Tai tu nežinai visos tos istorijos, Džamalai? Sužinojai tik 
apie Morganą Avril? 

Vėl prisiminiau paskutines straipsnio eilutes, perskaitytas 
prieš vakarienę, žlugusią kapitono Grima teoriją, bylą, įgavusią 
nacionalinį mastą. 

— Keturi mėnesiai po Morganos Avril nužudymo, - toliau 
dėstė Andrė, - buvo įvykdytas antras nusikaltimas. Mergina iš 
Elbefo prie Ruano. Tai nutiko Žemutinėje Normandijoje, taip 
pat pajūryje, baigiantis atostogoms; ji dirbo vadove paauglių 
stovykloje. Tas pats prievartautojas. Ta pati sperma. Pasmaugta 
tuo pačiu raudonu Burberry šaliku. Tuo laikotarpiu Normandija 
visai pakvaišo. Kilo panika! Visi bijojo, kad žudikas maniakas 
nesustos... Bet tuo viskas ir baigėsi... Dvi merginos... 

Jis ilgam nutilo. 

- Iki šio ryto. 

Pabandžiau rasti racionalų paaiškinimą: 

— Vadinasi, tas psichas dešimt metų atsėdėjo cypėje, išėjo ir 
pradeda vėl? 

— Niekas niekada jo nepasodino, - monotoniškai tarstelėjo 
Andrė. 

Jis tebemąstė, nugrimzdęs prisiminimuose. „Plūduriuojan- 
čios salos“ lėtai smego į kremo jūrą. Galop Andrė nuėjo nukraus- 
tyti anglų stalo - šie dingo su savo vaikiuku, palikę sau pavymui 
žalios tyrės tvaną. 

Mona įbedė akis į savo desertą kaip į plaukiojančių ledų san- 
grūdą - klimato atšilimo auką. 

— Velniška istorija. 

Mąsčiau net nepakeldamas į ją akių. 

Dvi žmogžudystės. 

Prievartautojas, pradingęs jau dešimtį metų ir akivaizdžiai 
vėl ėmęsis savo šį rytą. 

Tik šį kartą jis nenužudė. 

Magali pati puolė nuo skardžio. Prieš tai apsivyniojusi šaliką 
apie kaklą. 

Šaliką su mano pirštų atspaudais. 

Kažkas žinojo. Kažkas iš manęs tyčiojosi ir lašas po lašo 
sunks man informaciją. 

Kodėl man? Kuo visoje šitoje istorijoje būsiu dėtas aš? 

Monos pirštai žaidė mano kortele. 

- Einam? - paklausė. 

Neatsiliepiau. Ji atrodė nusivylusi taip pakrypusia vakarienės 
pabaiga, tarsi būtų per daug žiauru panirti į tikrovę. Balsu per- 
skaitė kelis žodžius mano kortelėje: 

— „Ačiū už tą nuostabią akimirką.“ Šį tą jums prisipažinsiu, 
Džamalai. Man būtų be galo patikę, jei koks nors nepažįstamasis 
būtų man įspraudęs į ranką tokį laiškelį priemiestinio traukinio 
perone. Manau, leisčiausi suvedžiojama, kad ir kas jis būtų. 

Kurį laiką ji pro stiklą stebėjo pririštų žvejų valčių šokį žibintų 
šviesoje. Tuščių valčių. Ar valdomų vaiduoklių. Paskui pridūrė: 

- Bet vakarienė su panoraminiu vaizdu į jūrą taip pat šio to 
verta. 

Ji atstūmė kėdę ir atsistojo. Aš pasitryniau akis, sujaudin- 
tas neįtikėtinos virtinės įvykių, vienas po kito prasidėjusių nuo 
šio ryto, paskui nusišypsojau jai. Reikia manyti, šypsena Monai 
buvo prie širdies. 

- Aš laikausi vieno principo, Džamalai. Jei vaikinas man pa- 
tinka, visada sugulu su juo pirmąjį vakarą. 

Kodėl aš? 


Mona pravėrė langą. Bangų ridenamų akmenėlių čežėjimas 
užtvindė kambarį, paversdamas jį lyg kokia laivo kajute atviroje jū- 
roje. Mona stovėjo tarp dviejų užuolaidų - nuoga, atstačiusi kūną 
putų purslams, tyškantiems nuo molo, kol dar jų neišblaškė vėjas. 

Tysojau ant lovos. Gėrėjausi Mona iš nugaros. Žvelgiau į 
nuotakius jos klubus, įlinkusius virš apvalaus užpakaliuko, pas- 
kui į dvi kojas - vandenyno išsižadėjusios sirenos kojas. Mėnuo 
dažė tamsą prieblanda. Ištuštėjusio paplūdimio blyksniai šoko 
ant Monos. Kazino neonų raudonis, šviesus halogenų geltonis. 

Pomiškio, sakų, pušyno atmosfera. 

Ji atsisuko. Priekiu. Du rudi riešutėliai stirksojo ant šviesių 
krūtų kopų. Iš depiliuotos gaktos stiebėsi keli rusvi daigai. 

Nuostabi. 


Kai Mona lovoje nusiėmė gumelę, veržiančią „arklio uode- 
g3, plaukai kaskadomis pasruvo jai ant pečių, suteikdami nere- 
gėtą apimtį jos pelytės veideliui. Kone orumą, kurį ji išsprogdino 
juoko pliūpsniu. 

Mona mylėjosi juokdamasi. 

Kupina įgimtos energijos, nepaliaujamo išradingumo. Tarsi 
žaisdama. Be perstojo. Išvien. Slėpynes. Kvadratą. Užmerk akis, 
duok man ranką, praverk lūpas. 

Pasityčiojimo iš savęs lavina! Niekada nebuvau to patyręs. 
Nei vienas, nei kitas neturėjome prezervatyvo - jai buvo nu- 

sišvilpt. Ji švelniai spaudė mano nugaros apačią, kad likčiau joje. 
Ji pasakė man „tu“ prieš pat patirdama malonumą. 


Žvilgtelėjau į žadintuvą. Dešimt po trijų nakties. 

Mona stumtelėjo langą ir nesivaržydama pasuko prie manęs. 
Įsivaizdavau ją nutveriant vieną kriauklelių, prilipdytų rėmuose 
ant sienos, ir prisidengiant ja lytį kaip Botičelio Venera. 

- Aš turiu būstą ir Vokotuose, - pratarė. - Žinai tokius? 

Žinojau. Kas rytą treniruodamasis prabėgdavau Vokotų slė- 
nį. Vieną iš gražiausių žalumos intarpų visoje pakrantėje. Tą 
miškingą slėnį ir kišeninį jo paplūdimį buvo užgrobusios kelios 
barokinės XIX amžiaus vilos. 

— Ten mano disertacijos vadovo šeimos namas, - patikslino 
Mona. - Jis įdavė man raktus, bet aš dar nebuvau įkėlusi ten ko- 
jos. Iš nuotraukų tai sena pirkia, prašmatni ir niauri. „Psichozės“ 
stiliaus. Labai ačiū... 

— Tu su juo gulėjai? 

Klausimas, atrodo, ją kone nustebino. 

- Juokauji! Aš tokia pat velniška nuoboda darbe, kiek pasiu- 
tusi sekse. Tad jeigu imčiau painioti vieną ir kitą... Ojojoi... 

Mona stryktelėjo ant antklodės. Man sėdantis ant lovos kraš- 
to jos pirštai nuslydo mano nugara. 

— Jau pavargai? Labai anksti bėgioji? O juk mamytė mane 
perspėjo: „Dukrele, niekada nesugulk su aukšto lygio sporti- 
ninkais! 

Pabučiavau jai į lūpas, perbraukiau ranka jos dešinę krūtį. 

— Tik kelias minutes. Sutarta? 

Nelaukdamas atsakymo užsitempiau apatinukes ir atsidariau 
nešiojamąjį kompiuterį, stovintį ant stalo priešais lovą. Kaip ir 
tikėjausi, pasipylė Monos sarkazmai: 

- Pataikiau ant maniako! Ką tu darai? Rašai į tviterį, kad pra- 
neštum praradęs skaistybę su kiečiausia pakrantės pana? 

Šyptelėjau. 


107 


— Ne, čia tai, ką mums ką tik papasakojo Andrė. Toji dvigubo 
išprievartavimo byla... 

— Ta dešimties metų senumo istorija ar taviškė, rytinė? 

- Ta dešimties metų senumo. 

- Ir tai negali palaukti? 

Ne... Man reikia žinoti. 

— Duok man porą sekundžių, Mona. Paskui papasakosiu tau 
beprotiškiausią dalykėlį, kokį kada nors esi girdėjusi. 

Buvau nusprendęs viską iškloti Monai, be kita ko, ir apie Bur- 
berry šaliko kelionę nuo spygliuotos vielos ant jaunos ir gražios 
savižudės kaklo. 

Mano senas nešiojamasis kompiuteris krovėsi pasiutusiai 
ilgai. 

— Gali padaryti man paslaugą, Mona? Mano striukės kišenė- 
je, piniginėje, yra „Sirenos“ belaidžio interneto slaptažodis. 

Paklodė lėtai slydo Monos linkiais, kol ji rangėsi ant lovos, 
rankiodama mano daiktus. Ji išpyškino man skaičių ir raidžių 
seriją. 

Sumišai surinkau keletą pirmųjų žodžių: 


Žudikas maniakas 
Žemutinė Normandija 
2004 

Burberry šalikas 


Google pasiūlė man gerą šimtinę atsakymų - beveik visi pa- 
našūs. Kai kurie žodžiai nuolat kartojosi pabrauktose antraštėse 
ar straipsnio santraukų eilutėse. 


Mirtijė Kamiu 

2004 metų rugpjūčio 26 diena, ketvirtadienis 
Pajūrio Izinji poilsio bazė 

Išprievartauta 

Nužudyta 

Vienas iš pavadinimų įstrigo man galvoje: 

Pajūrio Izinji 

Pats nežinau kodėl - juk to miestelio Normandijos pakrantė- 
je net negalėjau lokalizuoti. Pabandžiau susikaupti, bet tą pačią 
akimirką man į nugarą smigo Monos balsas: 

- Slapukas. Tu - faras! 

Faras? 

Mona kliedi! Sumišęs atsisukau į ją. 

— Kodėl taip sakai? 

Ji pakratė man po nosimi šerifo žvaigždę - paauksuotą, su- 
lamdytą. 

Mano žvaigždė! 

Mona ne tik paieškojo mano piniginės - ji išnaršė visas mano 
striukės kišenes. 

— Vaikystės prisiminimas? - tarstelėjo. 

— Tikrai taip! Prašom padėti ją atgal į vietą. 

Vėl prisiminiau tą rudens rytą, kai socialinis darbuotojas 
parvedė mane tiesiai pas motiną, nes užklupo sekantį Chakimą 
ir jo bičiulius. Man buvo septyneri metai. Užuot aprėkusi mo- 
tina nusivedė mane į žaislų parduotuvę prekybos centre kitoje 
aplinkkelio pusėje. Tais laikais aš ištisom dienom žiūrėdavau 
senų vesternų vaizdajuostes, kurias kolekcionavo dėdė Kamelis. 
Motina nupirko tą paauksuotą geležinę žvaigždę - turbūt ji kai- 
navo ne daugiau kaip penkis frankus - ir netardama nė žodžio 
prisegė ją man prie striukės, paskui parvedė namo ir pasodino 
priešais kaubojišką filmą. Nesvarbu, kokį - jai tai nerūpėjo. Ji 
tiesiog norėjo, kad aš suvokčiau, kurioje įstatymo pusėje turėčiau 
būti. Visiems laikams. 

- Ar tu parašei tuos Žodžius? 

Ta ožka Mona nepadėjo mano žvaigždės į vietą. Priešingai, 
tyrinėjo visus jos galus. 

- Veiksmažodžiai, - kalbėjo. - Penki veiksmažodžiai. Po vie- 
ną ant kiekvieno spindulio. 

Ji neskubėdama iššifravo žodžius, flomasteriu užrašytus ant 
žvaigždės: 

Tapti 

Pasimylėti 

Turėti 

Būti 

Grąžinti 

Atsidusau. 

— Tai nelyg principai, Mona. Jeigu nori, kryptys. Tarsi koks 
kompasas. 

— Papasakok! 

Monos akys spindėjo. Per vėlu išplėšti žvaigždę jai iš rankų. 
Paklodė visiškai nusmuko ant jos žavaus užpakaliuko, bet aš jau- 
čiausi apnuogintas dar labiau negu ji. Apsimečiau abejingas ir 
vėl įsikniaubiau į Google atsakymus. 


„Beseno kurjeris“ 
Vietovė, kuri vadinasi Didieji Karjerai, už Pajūrio Izinji. Pa- 
vakarys. Lavonas, rastas prie senųjų kalkių degimo krosnių. 


- Rimtai, - neatlyžo Mona. - Kas tie penki veiksmažodžiai? 

— Mano kompasas. Juk sakiau... 

Palinkęs prie kompiuterio ekrano vėl vaidinau nerūpestingą, 
nepastebėdamas, kaip ji toliau naršo po mano piniginę. Po aki- 
mirkos pergalingai iškėlė keturlinkai sulankstytą popierėlį. 

— Radau! - riktelėjo. 

Niekas niekada nebuvo taip rausęsis po mano daiktus, nie- 
kas niekada neįtarė apie penkias eilutes, slypinčias tame rašte- 
lyje, ir vis dėlto nepajudinau nė piršto, kad sukliudyčiau jai jas 
perskaityti. 

Ji perskaitė jas balsu. Man atrodė, kad girdžiu, kaip po krūti- 
mi plaka jos širdis. 


l. Tapti... pirmuoju luošu sportininku, dalyvaujančiu 
Monblano ultramaratone. 

2. Pasimylėti... sa moterim, gražesne už mane. 

3. Turėti... vaiką. 

4. Būti... apverktam moters, kai mirsiu. 
5. Grąžinti... skolą prieš mirštant. 


Ji nutilo ir ilgai žiūrėjo į mane. 
— Aš ne viską suprantu, Džamalai. Tu man paaiškinsi? 
Spragtelėjau ties kitu straipsniu. 


Vakarų Prancūzija. Bajė leidinys 

Prievartautojo persekiojimas intensyvėja. Avril ir Kamiu bylą 
perima Kano srities kriminalinės policijos viršininkas Leo Bas- 
tinė. Laukiama netrukus į Žemutinę Normandiją atvykstant 
psichologės kriminologės, specialiai skubos tvarka pasiųstos 
Vidaus reikalų ministerijos. 


- Tu man paaiškinsi? - pakartojo Mona. 

Nenorom pakėliau akis virš ekrano. 

— Tu maža klastūnė, Mona! Esu tikras, kad jau viską supra- 
tai. Tai lyg ir principai, kuriais pagrįstas mano gyvenimas. Jeigu 
nori, siekiai. Mano pasirinktas kursas, kad pranokčiau savo luo- 
šumą. Jei pavyks nemirti, kol nepadėsiu varnelių ant tų penkių 
langelių. Nesvarbu, kiek man bus metų, kai išsklaidys mano pe- 
lenus, jei aš būsiu pasiekęs tą penketą tikslų... 

— Tu tikrai nesveikas! 

— Tai tave ir patraukė, ką? 

Galvojau, kad duos man ramybę. Atsidariau PDF rinkmeną. 


France-Soir 

Žudikas maniakas, keliantis siaubą Normandijai. Apytikris jo 
portretas: maždaug dvidešimties metų tipas balta ir mėlyna 
Adidas kepuraite su snapeliu. 


- Kryptis Nr. 1, - tarė Mona. - Žygis į Monblaną! Tą aš su- 
pratau. Dėl jo tu kasryt treniruojiesi. Maratonas vyksta vasaros 


pabaigoje, tiesa? Laiko yra. Taigi pirmas tikslas pasiektas! 

Nejučiom nusišypsojau. Ar ji bent kiek nutuokia, kokia sun- 
ki distancija ir užmojis to žygio, kurį įsikaliau į galvą įvykdyti? 
Ilgiausia pasaulyje trasa! Mano vaikystės svajonė. Ką jau kalbėti 
apie kvalifikacinius bėgimus ištisus mėnesius prieš tai... 

— OK, - toliau skambėjo pašaipus balsas. - Dedu varnelę ir 
ant krypties Nr. 2: Pasimylėti su moterim, gražesnė už mane - 
įvykdyta po vakar vakaro! 

Mona pėda nusviedė paklodę ir nuoga išsitiesė ant lovos, tar- 
si kviesdama mane įvertinti tai, ką siūlo. 

Ką atšauti? Prisipažinti, kad taip - Mona iš tiesų gražiausia 
mergina, su kuria esu gulėjęs. 

Nesulaukusi atsakymo Mona postringavo toliau: 

- Kryptis Nr. 3 ir kryptis Nr. 4. Vaikas. Apsiverkusi našlė. 
OK, Džamalai, bet čia peršasi svarbus klausimas: ar visus tuos 
tikslus turi pasiekti su viena moterimi? Ta iš Nr. 2? 

Aš tebespoksojau į ekraną, neatverdamas naujų rinkmenų. 

— Na? - neatlyžo Mona. - Meilužė, motina ir našlė. Viena, 
dvi ar trys moterys? 

— Nesvarbu. 

— Melagis! 

— Ne... Moteris, kuri rauda, žarstydama mano pelenus, gali 
būti ir mano dukra, jei būsiu senas senutis... 

— Puiku! Ir pagaliau - kryptis Nr. 5. Kas čia per istorija: grą- 
žinti skolą prieš mirštant? Tu ką nors nužudei? 

Atsisėdau ant lovos ir uždėjau ranką jai ant šlaunies. 

- Aš kalbu apie skolą, kurią turime mes visi. Apie gyvenimą. 
Tiesiog noriu pasakyti, kad prieš mirdamas noriu būti naudin- 
gas. Išgelbėti kam nors gyvybę, kad atsilyginčiau už savąją. 

— Nekokia pradžia! Tu net neįstengei sukliudyti mažajai Ma- 
gali nušokti nuo skardžio... 

Mano ranka slystelėjo jos linkiais. Mona buvo absoliuti tabu 
laužytoja. Niekada niekam nebuvau išsipasakojęs apie penkias 
savo kompaso kryptis - net Ibu ar Ofelijai. Man pasirodė, kad ne 
pro šalį patikslinti: 

— Sustabdyti žudiką taip pat. Sukliudyti jam pradėti vėl. 

— Prievartautoją su Burberry šaliku? 

— Pavyzdžiui... 

Mona švelniai paėmė man už rankos, delnu uždengė akis ir 
nukreipė mane vienos jos slaptųjų vietelių link. 

— Pamiršk jį... 


Žali žadintuvo diodai rodė 4 valandas 3 minutes. Mes vėl 
pasimylėjome, paskui, įsitaisęs tarp Monos kojų, viską jai papa- 
sakojau, neslėpdamas nė raudonojo šaliko, apsukto apie Magali 
kaklą, paslapties. Baigiau klausimu: 

- Netrukus turiu vėl vykti pas farus. Ar patartum viską jiems 
pasakyti? 

— Nežinau. Apskritai nieko nuostabaus, kad radai tą šaliką, 
pakibusį ant aptvaro. Tas tipas, kuris išprievartavo Magali Veron, 
išgirdęs tave artėjant, matyt, puolė į paniką ir paliko jį ten, bet 
paskui... 

Mona suraukė kaktą ir susimąstė, o drauge užsirietė ir jos 
vėžlio nosytė. Umai ji atsitiesė. 

- Žinau! Prievartautojas buvo kaukėtas. Arba su gobtuvu. 
Arba Magali nespėjo įžiūrėti jo veido. Po kelių minučių pama- 
čiusi tave su šaliku rankoje, pagalvojo, kad grįžta užpuolikas. Ji 
tave palaikė užpuoliku! 

Mintyse peržvelgiau visą sceną. Prisiminiau žodžius, Magali 
ištartus prieš jai puolant žemyn: 


Nesiartinkit. 
Dar bent žingsnis, aš šoksiu... 
Eikit savo keliu. Eikit sau! Greičiau. 


Ar aš buvau toks kvailas? Ar pergąsdinau ją kaip medžiotojas, 
kuris užspendžia triušį? Sukaustyta siaubo. Pasirengusi viskam, 
kad tik vėl nepatektų budeliui į nagus? Pasirengusi nusižudyti. 

Monos hipotezė persmelkė mane šalčiu. 

Jei nebūčiau prisiartinęs su tuo šaliku rankoje, Magali nebū- 
tų šokusi žemyn. 

Mona, atrodo, nepastebėjo, kad aš tirtu. Ji toliau rezgė negai- 
lestingus savo samprotavimus: 

— Džamalai, tai netgi paaiškintų neįtikinamiausią dalyką: ji 
apsivyniojo tą sumautą šaliką apie kaklą krisdama... 

Ji trumpam nutilo. 

— Kad apkaltintų tave! 

Kad apkaltintų mane? 

Mano nuoga oda virto šaldyta mėsa. Ir kaip Mona gali ištver- 
ti sąlytį su ja? Atsitraukiau. Šįsyk Mona pastebėjo mano sutriki- 
mą ir sulaikė mane už peties. 

Ant stalelio galvūgalyje šerifo žvaigždė atspindėjo jūreiviš- 
kos lempos šviesą. Monos glamonė sušvelnėjo. 

— Nesikrimsk, Džamalai. Tu už nieką nesi atsakingas. Iš kur 
galėjai žinoti. 

Atsikėliau. Monos pirštai įsikibo tuštumos. 

— Tu nepadarei nieko bloga, Džamalai! Tu nekaltas. Tau nėra 
ko bijoti farų. Tavo sperma - ne Magali Veron prievartautojo 
sperma ir ne tų dviejų merginų prievartautojo sperma prieš de- 
šimt metų. 

Žiūrėjau pro langą į juodus skardžius. Man už nugaros Mona 
kartojo: 

— Tau nėra ko bijoti farų, Džamalai. 

Tačiau ji klydo. 

Ji siaubingai klydo. 

Veikiai aš suvoksiu, kokiu mastu. 

Savo budelio naguose? 


10 valandų 22 minutės. Vokas gulėjo šalia manęs ant suo- 
lo, tiesiai prieš kokią dešimtį žvejų valčių, snūduriuojančių ant 
žvirgždo. Jūra traukėsi. Atoslūgis. Protakoje, išraustoje užlieja- 
moje pakrantėje, kad valtims būtų lengviau nusileisti į jūrą, du 
burlentininkai baigė tvirtinti savo balansyrus. Jaunesnysis, ilgais 
šviesiais susitaršiusiais plaukais, išblukintais druskos, ant savo 
lentos buvo atvaizdavęs vikingo šalmą; kitas, žilstelėjęs keturias- 
dešimtmetis, pasirinko stilizuotą dviejų auksinių Normandijos 
leopardų versiją raudoname fone. 

Nuotykių ieškotojai! Gryniausi! Kadangi tuo slydimu pagrįs- 
tu sportu gali užsiimti tik nebijodamas stichijų: ledinio vėjo, pa- 
pilkusios jūros, kreidinės sienos, o tie, kurie čiuožia ant bangų, 
užsimovę bermudus, po palmėmis, Honolulu ar Sidnėjuje, bur- 
lenčių sporte yra tas pats, kas savaitgalio risnotojai prieš kalnų 
trasų užkariautojus. 

Pasikeičiau su jais kolegiškomis šypsenomis. Voko atplėšti 
neskubėjau. Mėgavausi ryto ramybe. Pirmą kartą buvau atsibu- 
dęs apie pusę aštuonių. Pirmiausia nutvėriau savo šerifo žvaigž- 
dę ir prisegiau ją prie Monos palaidinukės, numestos ant lovos 
krašto. Išvirkščia puse ant širdies. 

— Saugok ją, Mona, - murmtelėjau mieguistu balsu. - Patikiu 
ją tau. 

Jos šiltas kūnas prigludo prie manęs. 

— Oho! Didelė atsakomybė! 

— Milžiniška! 

Ir taip vėl užmigau. Po valandos Mona išsmuko lauk, paliku- 
si man trumpą laiškelį: 

Manęs laukia darbas. Aš kur nors paplūdimyje. 


Kai apsivilkęs sportinę aprangą nusileidau į „Sirenos“ vesti- 
biulį, buvo jau beveik devynios. 

- Geram ryžtui galas, - pašmaikštavo Andrė, dirstelėjęs į 
savo laikrodį. - Su tokiais pasimiegojimais šlubio neatrinks į ul- 
tramaratoną. 

— Yra švelninančių aplinkybių. Mergaitė iš tikrųjų graži... 

— Kokia mergaitė? - nusistebėjo Andrė, merkdamas man akį. 

Turint omenyje vidutinį jo klientų amžių, jam turbūt ne taip 
dažnai tenka piršliauti. 

Buvau numatęs greitą įtemptą bėgimą apie penkiolika kilo- 
metrų tiesiai į vakarus Etretato kryptimi, paskui apsukti Raman- 
dezių taku iki Grenvalio slėnio. Prieš leisdamasis į kelią mečiau 
žvilgsnį į orų prognozę. 


Sniego griūties grėsmė 
Nepertraukiamas sniegas 
Įdienojus laukiama vėjo šuorų 
-159 C 
05350 Sen Veranas 
Aukštutinės Alpės 


Kasdieniai Andrė pokštai nejučiom privertė mane suvirpė- 
ti. Lauke skaisti šviesa kūrė šilumos iliuziją. Leidausi smulkia 
ristele. Vos pasiekiau pajūrio taką, po kojomis sutreškėjo pasti- 
rusi žolė. 

Maždaug pusiaukelėje prabėgau virš Vokotų; buvau kiek pri- 
dusęs ir svarsčiau, kuris iš tų keistų nykštukų namelių, pasikly- 
dusių žmogėdrų girioje, Monos disertacijos vadovo būstas. Kai 

nusileidau į Iporą ilgu sunkiai įveikiamu taku, kaktomuša susi- 
dūriau su laiškininko furgonėliu. 

Jis nužvelgė mane kaip berniūkštį, kaulijantį savo širdies 
draugės atviruko. 

— Vokas? Džamalo Salaju vardu? Taip, šiandien buvo, bet aš 
jau iš „Sirenos . Pasiklausk Dėdė, vyruti... 

Taip ir maniau; man rūpėjo kas kita. 

— Ar įmanoma rasti laiško siuntėją? Pavyzdžiui, per apmokė- 
jimą, jei tai spaudas, o ne pašto ženklas? 

Laiškininkas atrodė kaip mokytojas, su didžiausiu malonu- 
mu pasišovęs atidirbti papildomas valandas. 

— Teoriškai - taip. Bet tavo voką, vyruti, prisimenu, gavau į 
rankas mažiau kaip prieš ketvirtį valandos; jis apmokėtas auto- 
matiniu būdu. Tokį žymeklį turi bet kuri nedidelė įmonė ar ad- 
ministracija. Jei tikiesi rasti gerbėją, kuri tau įkyri, turėsi veikti 
kitaip. 


Man įėjus į „Sireną“ Andrė ištiesė voką. 

— Tavo prenumerata, Džamalai! Pomme dapi, Tėlėrama ar 
Playboy? 

— Pif gadget... 

Nenorėjau atplėšti voko kambaryje. Atkakli saulė įnirtingai 
tvieskė į paplūdimį; patraukiau prie suoliuko ant molo. Dar ne- 
atplėšęs žinojau, kas voke. 

Teismo kronikos tęsinys. 

Visi fragmentai, reikalingi, kad suprastum, kaip rutuliojosi 
įvykiai prieš dešimt metų. 


10 valandų 29 minutės. Du burlentininkai slydo Anglijos 
link. Man trumpam šmėstelėjo mintis, kad liko mažiau kaip ke- 
turios valandos iki susitikimo su Pirozu Fekano žandarmerijoje. 
Atplėšiau voką ir išskleidžiau lapus, tvirtai spausdamas juos tarp 
sustingusių nuo šalčio pirštų, kad jų neišsklaidytų vėjas. 


* Vaikiškas komiksų žurnalas. 

Mirtijės Kamiu byla, 2004 m. rugpjūčio 26 d. 


Iš savo traktoriaus aukštybių Viktoras Tubervilis žvelgė į 
kukurūzų jūrą. Iš pradžių jis pagalvojo, kad tai maišas, numes- 
tas nevalyvų turistų. Paskui įžiūrėjo perplėštą suknelę. Vėliau — 
merginos lavoną. 

Du Pajūrio Izinji apylinkės brigados žandarai prisista- 
tė nepraėjus nė dešimt minučių. Jie iš sykio sugretino įvykį su 
Morganos Avril žmogžudyste prieš tris mėnesius. Jiems užteko 
nuovokos iš negausių nusikaltimo scenos liudininkų, Vikto- 
ro Tubervilio ir penkiolikmečio jo sūnaus, pareikalauti visiško 
diskretiškumo; paskui jie susisiekė su aukštesniais viršininkais, 
kurie pritarė jų parodytai intuicijai. Dvidešimt keturias valan- 
das - nė žodžio spaudai; per tą laiką įsitikinti, kad tarp dviejų 
nusikaltimų esama ryšio. Radijo bangomis paskleisti naujieną, 
Normandijos pakrantėje sukelsiančią paniką taip pat neabejo- 
tinai, kaip sukelia miško gaisras Viduržemio jūros pakrantėse, 
tikrai pakaks laiko ir vėliau. 

Tų žodžių nusitvers visi žurnalistai. 

Žudikas maniakas. 

Visoms abejonėms išsklaidyti užteko dvidešimt keturių va- 
landų. 

Dvidešimties metų ir trijų mėnesių amžiaus Mirtijė Kamiu 
buvo paauglių stovyklos, jau dvi savaites išskleidusios savo pala- 
pines Pajūrio Izinji poilsio bazėje, vadovė. Paskutiniai liudytojai, 
matę ją gyvą, buvo susitikę ją apie trečią dienos Grankano kelyje, 
traukiančią iš Izinji. Ji ėjo viena. Tą dieną jai buvo laisvadienis. 

Kiekvienas skrodimo ataskaitos punktas patvirtino tai, ko 
bijojo visi tyrėjai, kuriems buvo patikėtas antrasis nusikaltimas. 

Mirtijė Kamiu buvo išprievartauta, paskui pasmaugta raudo- 
nu kašmyro šaliku, veikiausiai Burberry firmos. 

Merginos prievartautojo sperma sutapo su Morganos Avril 
prievartautojo sperma. Išsamesni testai, atlikti po skubotų pir- 

mųjų, be jokios abejonės, patvirtino dviejų genetinių atspaudų 
tapatumą. 

Tų dviejų veiksnių savaime pakako išvadai, kad žudiko būta 
vieno, bet ataskaitoje buvo pateikta ir kitų, dar labiau gluminan- 
čių faktų. 

Prieš tai, kai buvo išprievartauta ir pasmaugta, Mirtijė Ka- 
miu išsimaudė jūroje. Tikriausiai nuoga, nes buvo be maudy- 
muko, o ant jos apatinių nerasta jokio jūros vandens pėdsako. 
Tačiau palikus Pajūrio Izinji niekas jos nematė jokiame paplūdi- 
myje. Mirtijė Kamiu vilkėjo žydrą vasarinę suknelę, išmargintą 
dideliais violetiniais kinrožių žiedais. Labai puošnią. Perplėštą 
kone per visą ilgį. 

Kaip ir Morganos Avril, Mirtijės Kamiu lavonas dar segė- 
jo liemenėlę - rausvai violetinę, kinrožių spalvos, bet kelnaitės 
buvo nuplėštos. Jas rado tik kitą dieną Vė užutėkio protakoje, 
išterliotas prievartautojo sperma. Paskutinis abiejų bylų sutapi- 
mas: per petį kabinamas krepšys, kurį nešėsi Mirtijė, buvo din- 
gęs. Tyrėjai ištisus mėnesius bergždžiai jo ieškojo. 

Toks pat barbariškas poelgis. Tas pats prievartautojas. Tas 
pats nusikaltimo įrankis. Tas pats žvėriškumas - iki smulkmenų; 
apie tai policija niekada neužsiminė. 

Toks pat veikimo būdas. 

Jisai vėl pradės. 

Tokia buvo išvada po dvidešimt keturių valandų griežto re- 
žimo tyrimo. 

Tuo jis neapsiribos. Žudikas vėl smogs. 


Filipui Grima iš Fekano žandarmerijos buvo mandagiai padė- 
kota už trijų mėnesių triūsą, taktiškai nutylint, kad savo ataskaitos 
išvadoje jis buvo atmetęs bet kokią recidyvo grėsmę; paskui tyri- 
mas buvo iš jo atimtas, ir abi bylos - Morganos Avril ir Mirtijės 
Kamiu - patikėtos duetui, kurį vidaus reikalų ministras ir teisin- 
gumo ministras vertino kaip abipusiškai vienas kitą papildantį. 

Leo Bastinė, Kano srities kriminalinės policijos viršininkas, 
likus penkeriems metams iki pensijos buvo sukaupęs neginčija- 

mą patirtį. Taktas, organizaciniai gebėjimai, komandinio darbo 
dvasia ir britiškas humoras... Bastinė buvo iš tiesų retas atvejis, 
vertinamas tiek savo vyrų, tiek viršininkų. Pakeitus tardytoją 
Nado-Lokė jam buvo priskirtas Polis Hugas Lagardas, jaunas 
teismo pareigūnas, neseniai atkakęs į Kalvadosą. Dailus, ambi- 
cingas, nesivaržantis su žiniasklaida... Jei Lagardas persistengs, 
Bastinė sugebės jį pažaboti. Jei jaunasis tardytojas svajoja apie 
karjerą, tai gaus pasitenkinti kaupdamas archyve visas bylos 
detales, kad suėjus senaties terminui galėtų išleisti bestselerį. 
Vidaus reikalų ministras, įbaugintas žudiko maniako šmėklos, 
pasirinkusios mokslo metų pradžią, kad dar labiau išgarsėtų, rei- 
kalavo tardytojui ir policijos viršininkui priskirti trečią specialis- 
tą - psichologą kriminologą. Trisdešimt šešerių metų Elen Nil- 
son, apsišarvavusiai diplomais, pasak Bovo aikštės specialistų“, 
vunderkindei, pavesta sekti bylos eigą laisvos samdos pagrindu 
ir pareikšti savo nuomonę, kur ir kada ji matys tam reikalą. 

Tikslas, paskirtas šiam trejetui, buvo aiškus - jį sudarė trys 
reikalavimai. 

Nedelsti. Nedramatizuoti. Užspęsti tą iškrypėlį. 

Visos paieškos patvirtino, kad Morganos Avril ir Mirtijės Ka- 
miu niekas nesiejo. 

Žudikas smogė aklai. Blogiau pataikyti nebūtų galėjęs. 


Į Mirtijės Kamiu laidotuvių apeigas Elbefo Šv. Jono bažny- 
čioje susirinko daugiau kaip penki tūkstančiai žmonių. Maždaug 
kas dešimtas miesto gyventojas. 

Mirtijė Kamiu tapo simboliu. Ji to nusipelnė. 

Visi jautė neapykantą žudikui. 

Galbūt visi, išskyrus jos artimuosius. 

Šarlis ir Luiza Kamiu buvo žinomi mieste žmonės. Žinomi ir 
vertinami. Šarlis jau beveik dvidešimt metų direktoriavo Elbefo 
muziejuje, pagarsėjęs kaip vienas geriausių aglomeracijos žino- 
vų, išmanančių viską - nuo Senos archeologijos prieš 200 000 


* Bovo aikštėje Paryžiuje įsikūrusi Prancūzijos vidaus reikalų ministerija. 

metų iki gelumbės audimo staklių XIX amžiuje. Luiza vedė šo- 
kių kursą Gambeta alėjoje ir kovojo už cirko teatro, didžiausios 
miesto paveldo puošmenos, išsaugojimą. 

Humanistų pora. Pažangos puoselėtojai. Centristai. 

Luiza ir Šarlis turėjo tik vieną dukrą; susilaukė jos vėlai. Tikrą 
lobį - jie tai suvokė, ir dėl to stengėsi neuždaryti Mirtijės į seifą. 

Mirtijė lankė savo motinos šokių kursus, cirko teatro užsiė- 
mimus ir visiems socialiniams sluoksniams „lygių šansų“ Piušo 
kvartalo mokyklą. Per jos gimtadienius mažame Senos pakran- 
tės namelyje, įsispraudusiame tarp daugiaaukščių pastatų, pra- 
maišiui spiesdavosi turtingiausios Elbefo šeimos, bedarbių du- 
kros ir afrikiečių imigrantų sūnūs. 

Tai buvo sąmoningas Luizos ir Šarlio pasirinkimas - netgi 
ne politinis: tiesiog gyvenimo būdo pasirinkimas. Mirtijė buvo 
vienturtė dukra, mylima, privilegijuota. Jie norėjo, kad Mirtijė 
būtų graži - ne fizine prasme, tokia ji jau buvo, nors tai ir ne jų 
nuopelnas; ne, jie norėjo, kad Mirtijė būtų graži asmenybė. Kai 
pagalvoji, tai savanaudiška ir pretenzinga. Jie norėjo, kad ji per- 
imtų jų vertybes: dosnumą, gebėjimą dalytis, atlaidumą - ir savo 
ruožtu perduotų jas, kai jų nebebus. 

Dar gerokai prieš gimstant Mirtijei Luiza ir Šarlis neturtin- 
giems Elbefo vaikams buvo įsteigę „Aukso gelumbės bendriją. 
Ėjo 1964 metai, sulig tekstilės pramonės saulėlydžiu pusė miesto 
darbininkų neteko vietos; reikalo nepataisė ir Senos pakrantėse 
pastatytos Renault gamyklos. „Aukso gelumbė“ kas vasarą or- 
ganizuodavo stovyklas vaikams ir paaugliams, nevažiuojantiems 
atostogauti - stovyklas, kurioms Luiza ir Šarlis patys vadovavo 
daugiau kaip trisdešimt metų. Drauge pasiimdavo ir Mirtiję, šiai 
dar nė neišmokus vaikščioti, tad mažylė tapo tarsi kokiu būsi- 
mųjų bosų talismanu: vasarą jie diktuodavo savo įstatymus mie- 
gamuosiuose, likusią metų dalį - ant kvartalo šaligatvių. Luiza 
ir Šarlis pasitraukė tik 1999 metais, užleisdami vietą Frederikui 
Sen Mišeliui, Elbefo jaunimo kultūros namų direktoriui. Jis ir 
padėjo Mirtijei žengti pirmuosius jos kaip vadovės žingsnius, kai 
tik šiai sukako septyniolika. 

Frederikui Sen Mišeliui patikdavo, kai jį vadindavo Šišenu:, 
kito Frederiko - Les Rita Mitsouko grupės gitaristo - vardu. Sen 
Mišelis atrodė iš tikrųjų „kietas“: ilgi plaukai, kelių dienų barz- 
dos šeriai, žemas balsas. Iš griežto auklėjimo ir dešimties savo 
skautiškų metų jis išsaugojo padorumo jausmą, raminamai vei- 
kiantį Šarlį ir Luizą, o iš kelionės aplink pasaulį - keliavo vienas, 
dar nesulaukęs nė dvidešimties - krislelį padūkimo, kuris traukė 
mergaites, tarp jų ir gerokai jaunesnes už jį. 

Taip pat ir Mirtiję. 

Nepaisant akivaizdaus amžiaus skirtumo niekas kažkaip ne- 
abejojo, kad Mirtijė ir Frederikas vienas kitą įsimylės. Jai tada 
buvo aštuoniolika, jam - trisdešimt septyneri, bet Luiza ir Šarlis 
neįžvelgė tuose santykiuose nieko peiktino. 

Frederikas taip pat buvo puikus žmogus. 

Jų vestuvės buvo numatytos 2004 metų spalio 2-ąją. Ant Mir- 
tijės lavono bevardžio piršto buvo sužadėtuvių žiedas. 

Į Mirtijės vestuves būtų susirinkę daug žmonių. 

Daug, bet turbūt mažiau, negu susirinko į laidotuves. 


Tyrėjų trijulė darbavosi išsijuosusi. Tardytojas, policijos vir- 
šininkas ir psichologė kriminologė. 

Iš pradžių tardytojui Lagardui telikdavo pritarti policininko 
sprendimams, o psichologei kriminologei - žiovauti prieš nesi- 
baigiančius DNR kodų sąrašus. Vienas po kito, kad papildytų 
Normandijos genetinių atspaudų banką, sukauptą po Morganos 
Avril nužudymo, buvo pravaryti Vė užutėkio gyventojai, vasaro- 
tojai, stovyklautojai. 

Jokių rezultatų - nebent visų jų išteisinimas. 

Sistemingai būdavo iškabinamas kapitono Grima sukurtas 
fotorobotas: jaunuolis su raudonu Burberry šaliku, pastebėtas 
Ipore, tas, kurio tėvai esą turį vilą Normandijos pakrantėje. 

Kitų pėdsakų nebuvo, tad jis liko įtariamasis Nr. 1. 


* Fred Chichin (1954-2007) - prancūzų muzikas, kompozitorius. Drauge su 
Catherine Ringer įkūrė grupę Les Rita Mitsouko. 

Įtariamasis - šmėkla. 
Niekas niekada šiuose kraštuose jo nebuvo matęs, o gal por- 
tretas buvo ne kažin ko vertas. 


Karmen Avril spustelėjo tyrėjus. Rugsėjo mėnesį žurnalas 
Femme actuelle kone visą lapą skyrė pokalbiui sau Morganos mo- 
tina. Reikšmingiausia interviu frazė virto straipsnio antrašte: 

„Jeigu būtų paklausę manęs, Mirtijė Kamiu būtų dar gyva!“ 

Karmen Avril aiškino žurnalistei niekada neabejojusi, kad 
jos dukra tapusi sadisto auka. Kad jis pasirinkęs ją atsitiktinai. 
Kaip atsitiktinai pasirinks naują auką, jei niekas jo nepažabos. 
Jei kapitonas Grima nebūtų sugaišęs viso to laiko prie savo hipo- 
tezės: nelaimingas atsitikimas; šaunus berniukas, pagautas pani- 
kos, kiek per smarkiai spusteli savo vakaro pergalei kaklą; šau- 
nus berniukas, kuris niekada daugiau taip nebedarys... - Mirtijė 
Kamiu būtų dar gyva. 

Policijos viršininkas Bastinė, taktiškai apribodamas šio in- 
cidento reikšmę, pasikvietė Karmen, šnektelėjo su ja. Jai buvo 
pažadėta, kad bus imtasi be galo rimtų priemonių. 

Tai buvo tiesa. 

Tardytojas Lagardas ir policijos viršininkas Bastinė visą Nor- 
mandiją apraizgė milžinišku tinklu. Žygiai nuo durų prie durų, 
gaudynės, sistemingai kaupiami parodymai, rinkmenų sugreti- 
nimas. Bastinė tvirtino, kad turint reikalą su žudiku maniaku 
kova bus ilga, o tyrimą lems viena detalė, menka smulkmena, 
slypinti informacijos gigabaituose. Stropių, išmanių skruzdžių 
triūsas... Iš esmės tas pats darbas, kokį vykdė Fekane kapitonas 
Grima, tik dabar kur kas veiksmingesnėmis priemonėmis. 

Elen Nilson, psichologė kriminologė, nesitvėrė iš nuobodu- 
lio. Priešingai nei policijos viršininkas Bastinė, ji viską statė ant 
vieno liudijimo. To vienintelio. 

Tarp Morganos Avril ir Mirtijės Kamiu nužudymo buvo vie- 
nas esminis skirtumas. 

Prieš žmogžudystę Mirtijė Kamiu jautė, kad jai grasina. 

Ir jos artimieji žinojo kas. 


123 


Aš pakėliau akis. Skaityti jau beveik baigiau, bet pažįstamas 
siluetas paplūdimyje už kokio šimto metrų mane išblaškė. 

Ataraksas! 

Jis tebevilkėjo savo rudą striukę, nelyg kokią antrąją odą, nu- 
dėvėtą, aptrintą - tarytum Ataraksas, o ne Magali Veron būtų 
turėjęs šokti nuo skardžio. Jis lėtai tolo atviros jūros link, beveik 
taip, lyg neskubiai stumdamasis į priekį būtų laukęs, kol pradžius 
jūros paviršius paskui besitraukiančias bangas. 

Visi neša kudašių, net ir jūra. 

Matyt, nuo to paūmėjo jo neurozė. 

Paskubomis sugrūdęs lapus į voką pasileidau jo link. 

Mes priklausėme labai uždaram trijų vienintelių Magali Ve- 
ron savižudybės liudininkų būreliui. Kadangi pagal visas tikimy- 
bes praėjus dešimčiai metų po dvigubos žmogžudystės žudikas 
su raudonu šaliku vėl pasirodė, galbūt Ataraksas turės savo as- 
meninę taip neįtikėtinai susiklosčiusių įvykių versiją. 

Jis vėl pradės? 


— Kristianai! Kristianai Le Medefai! 

Kiek įkabindamas leidausi jūros apnuogintomis uolomis. 
Dykumos gamtovaizdis po stebuklingo lietaus. Aibė smailių, 
lomelių, ertmių, išgremžtų vėjo ir tūkstantmečių. Smailių. Žvil- 
gančių. Mano kairė koja užkibo už gūbrio, įstrigo griovelyje. 
Mintyse keikiausi. Jei su savo netikusia koja nesugebėčiau išlai- 
kyti pusiausvyros ant slidžios uolėtos platformos, neverta būtų 
ruoštis kovai su snieguotais Monblano šlaitais. 

Pašaukiau vėl: 

— Le Medetfai! 

Šįsyk Ataraksas atsisuko ir įsmeigė į mane pavargusį žvilgsnį. 

— A... Tai jūs. 

Jis aiškiai nebeprisiminė mano vardo. Prisiartinau, paspau- 
džiau jam ranką. 

— Džamalas. Džamalas Salaju. 

Jis nužvelgė mano vėjastriukę. Tą, kurią vilkėjau vakar rytą ir 
visais kitais rytais. 

— Tai lakstot kas dieną? 

— Aha... 

Neturėjau noro leistis į savo treniruočių smulkmenas. Pa- 
svarsčiau, kaip čia perėjus prie Magali Veron savižudybės. 

— Netrukus vėl vykstu pas Fekano žandarmerijos farus. Esu 
kviestas keturioliktą valandą. O jūs? 

Le Medefas atrodė nustebęs. 

— Aš - ne. Savo parodymus pasirašiau vakar. Kaip paprastas 
liudytojas. Kapitonas Pirozas pasakė: jei reikės, vėl su manimi 
susisieks... Žinote, aš dėl to neketinu skųstis. 

Jis, rodos, neskubėdamas apmąstė mano išskirtinę darbo- 
tvarkę. Skardžio papėdėje iki begalybės tęsėsi uolėta platforma. 
Dykynė, nusagstyta tik juodais sulinkusiais Iporo gyventojų še- 
šėliais - jie rinko valgomuosius moliuskus. Kelios dešimtys, pa- 
sklidusios grupelėmis po du tris. 

— Tai draudžiama, - pasakė Le Medetfas. 

— Kas? 

— Rinkti moliuskus. Draudžiama! Gelbėjimo stotyje iškabin- 
tas plakatas, ir vis tiek visi taip daro... Policija tyli. Tai pranoksta 
mano supratimą... 

Jis prakalbo garsiau, matyt, vildamasis, kad kuri nors rankio- 
tojų grupelė jį išgirs. 

— Arba tai pavojinga ir reikia priversti laikytis įstatymo, arba 
ne, ir tegu sau gerieji žmoneliai renka sau savo moliuskus... Bet 
drausti ir sykiu taikstytis - nėra nieko veidmainingesnio, jums 
taip neatrodo? 

— Neįsivaizduoju... niekada nesu rinkęs moliuskų. 

— Farai jums neatrodo veidmainiai? 

— Netgi nusikalstamai! 

Nusiviepiau, tarsi reikšdamas pasidygėjimą vien mintimi, 
kad būtų galima valgyti glitų vėžiagyvį, atluptą nuo uolos, kurią 
pusę dienos šildė saulė. Le Medefo raukšlės mažumą išsilygino. 
Susigriebiau, kad mintyse nuo šiol vadinu jį Le Medefu - galų 
gale tikrasis jo vardas man atrodė dar komiškesnis už Ataraksą. 

- Vadinasi, - paklausė jis, - kapitonas Pirozas nori vėl jus 
matyti? | 

— Aha... 

- Galų gale tai logiška... Aš, Deniza, nepamirškim ir to šau- 
nuolio Arnoldo - tiesą sakant, mes nieko nematėme. Tik mergi- 
ną, atsitrenkusią į žemę. Tačiau jūs... jūs buvot balkone. 

Jo žvilgsnį, atrodė, vėl kaip magnetas pritraukė pėstieji žū- 
klautojai. 

— Tik įsivaizduokit, kad jie apsinuodija, Džamalai. Kad visi 
gauna galą. Ar tik kuris nors vienas jų. Senis. Arba vaikas. Su- 
šveitęs kokį krabą, knibždantį bakterijų. Čia, tarp naftininkų ir 
atominės elektrinės, tai vis dėlto ne mokslinė fantastika. 

Iš artimiausios rankiotojų grupelės, nutolusios per kokius 
penkiasdešimt metrų, šūksnių nuotrupų galėjai suprasti, kad tai 
senelis ir du jo anūkai. Ilgi guminiai batai, geltoni neperšlampa- 
mi apsiaustai ir kibirėliai. 

Ne, man nesisekė įsivaizduoti. 

— Keistas reikalas, ką? — vėl prabilo Le Medefas. 

Supratau, kad jis vėl kalba apie Magali Veron. 

— Kodėl? 

— Manau, kapitonas Pirozas jums sakė. Farams tai ne savižu- 
dybė. Mažytė buvo išprievartauta, paskui pasmaugta. Bet jūsų 
versija šiek tiek skiriasi, tiesa? 

Nespėjau atsakyti - jis jau dėstė toliau: 

— Reikia pasakyti, ji mane truputį nustebino ta jūsų versija. 
Mergina pati puola nuo skardžio. Taigi truputį panaršiau, apsi- 
klausinėjau apie tą Magali Veron. 

Jis prisigretino prie manęs ir pritildė balsą. Abu jo batai mir- 
ko sūraus vandens duobutėje, bet jam, regis, tai nerūpėjo. 

— Aptikau tokių dalykėlių! Dalykėlių, kuriais sunku patikėti. 
Reikia pasakyti, laiko naršyti kiauras dienas man pakanka. 

— Ką turit galvoje? 
dabar mokosi kitame Prancūzijos gale... 

Velniai rautų! Aš tikėjausi informacijos apie Magali Veron, 
o jis man dėsto savo gyvenimą. Ir dar prikišęs man prie peties 
apšepusį smakrą. 

— Aš dirbau Paliuelio elektrinėje. Kvalifikuotas inžinierius! 
Ne pyragai, a? - ypač jeigu kaip aš turite ekologo gyslelę. Vie- 
ną dieną prieš aštuonerius metus viską mečiau ir investavau į 
vėjo jėgaines. Tai buvo ateitis: Žmona tarytum pritarė - ji taip 

pat yra ar bent jau buvo ekologė. Iš pradžių viskas gerai klostėsi, 
aš įsteigiau smulkią įmonę Kani, net pasamdžiau du technikus 
ir prekybos agentą; mes važinėjome pas vietinius žemdirbius ir 
pardavinėjome jiems vėją... Niekad man taip netiko ta sumauta 
pavardė: Le Medefas*. 

Jis sukikeno, įkvėpė oro. Aš - ne. Jo išsivadėjęs tualetinis van- 
duo maišėsi su jūros purslais. Balsas skambėjo melodramatiškai. 
Kiek perdėtai - bet tada neatkreipiau į tai dėmesio. Prisiminiau 
tik vėliau, gerokai vėliau. 

— Paskui netikėtai, - dirgliai toliau porino Le Medefas, - rin- 
koje išdygo stambios įmonės: Nordex. Veolia. Suez. Kaip tik tuo 
metu, kai įstatymas galų gale uždraudė privatiems asmenims įsi- 
rengti vėjo jėgaines. Daugiau nė vieno stulpo, pastatyto be vie- 
šosios gerovės tyrimo ir urbanistinio plano patikros. Aš neper- 
dedu: visi smulkūs amatininkai per pusmetį nugarmėjo į dugną, 
O pyragą pasidalijo tarptautinės įmonės. Savanoriška likvidacija! 
Žmona parodė padus su kolega, kuris užėmė mano vietą Paliue- 
lio elektrinėje. Kad užmokėčiau už savo vaikų mokslą, iki kaklo 
įklimpau skolose. Jei norit žinoti, dar kas mėnesį tebegaunu sko“ 
lų apmokėjimo sąskaitas, o iš savo vaikų - atviruką rečiau kaip 
kartą per metus. 

Le Medefas man panėšėjo į daugybę tipų, sėdiniuojančių 
ant suolelių 4000 gyvenvietėje. Vienišių, kurie kaip užsukti vis 
leidžia savo gyvenimo filmą. Lyg galėtų užkrauti savo bėdą pir- 
mam pasitaikiusiam, vien tik ją jam išklodami. 

- Prieš metus, - pasakojo jis toliau, - vos netapau benamiu. 
Laimei, susitikau senį, kuris ieškojo, kas prižiūrėtų jo namą Ipo- 
re. Jis įsileido mane į savo vasarnamį... Niekad ten nesilanko, bet 
parduoti nenori. Jo reikalas, tiesa? Aš meistrauju, nupjaunu veją, 
prižiūriu namą, o jis leidžia man gyventi už dyką. Ten ir lūku- 
riuoju, kol vėl nušvis saulė. Reikia pasakyti, nesiskundžiu - tai 
nėra pati nemaloniausia vietelė vėl viską pradėti iš naujo. 


* MEDEF (Mouvement des entreprises de France) - Prancūzijos įmonininkų 
konfederacija. 

Kol jis kaip netekęs kvapo plaukikas bandė įkvėpti oro, aš 
atvirai įbedžiau akis į savo laikrodį. Jis suprato užuominą. 

— Ką gi, pasakodamas apie naują pradžią, aš pereinu prie tos 
vargšės Magali Veron. Pirozas jums apie ją papasakojo? 

— Sakė, kad ji farmacijos produktų platintoja, apvažiuodavo 
vietinius gydytojus. Kad veikiausiai nakvojo Ipore, tačiau jie ne- 
žino kur... 

Le Medetfas vėl įsmeigė sielvartingą žvilgsnį į vaikus ir jų se- 
nelį, tarytum šiems grėstų mirtinas pavojus. 

— Panašiai. Panašiai sakė ir man, taigi aš pasiknaisiojau. Pa- 
liuelio elektrinėje dirbau su vietinėmis ligoninėmis, na, ir gy- 
dytojais. Oro kokybės patikra, dozimetrų ir jodo pastilių tieki- 
mas - visas tas cirkas. Susisiekiau su dešimčia vietinių gydytojų. 
Jie pažinojo jaunąją Veron... Reikia pasakyt, pašėlusi lėlytė! Dir- 
bo Bayer-France bendrovėje. Visi kalbėjo man apie ją kaip apie 
meilutę, veiklią ir viliokę lygiai tiek, kiek reikia, kad jie pradėtų 
skirti pacientams jos prekę. Jūs matėte geriau už mane. Noriu 
pasakyti, gyvą. Tokia graži mergina... jei būtų siūliusi jiems ha- 
liucinogeninių antiradiacinių grybų, būtų užsakę ir jų. Žodžiu, 
trumpai tariant, eilinė mergina... Bent jau iš pažiūros. 

Le Medetas pasižymėjo talentu užtęsti malonumą ir prikaus- 
tyti prie savęs jo klausantį mulkį. 

— Kodėl iš pažiūros? 

Jis žengtelėjo ant uolų. Jo apavo apačioje išryškėjo tamsus 
apvadas. 

— Batai peršlapo! Grįžtu į miestelį. Einate drauge? 

Aš nekrustelėjau, spyriojausi: 

— Ką jūs atkapstėte apie Magali Veron? Ji nebuvo eilinė mer- 
gina? 

— Sakau jums, eime drauge. Kad suprastum, reikia būti vie- 
toje... 

Pasirinkimo nebuvo. Nusekiau jam pavymui. Žingsniuojant 
molo link man toptelėjo mintis, kad Kristianas Le Medefas gy- 
vena šiuose kraštuose jau daugiau kaip dešimt metų. Tikriausiai 
jis taip pat sugretino Magali Veron savižudybę su Morganos Av- 

ril ir Mirtijės Kamiu nužudymu. Raudonas šalikas... Padvejojau, 
ar to neišpyškinus, bet galop nutariau verčiau patylėti ir taikyti 
jam į koją. 

Vienas atradimas po kito... 

Mes praėjome „Sireną“. Le Medefas patraukė prekybine 
Emanuelio Fojaus gatve. 

- Pamatysite, - pasakė man. - Tai neįtikėtina! 

Sąmokslininko veidu sustojo prieš spaudos krautuvėlę. 

- Žvilgtelėkit į laikraščius stende. 
antraštes. Nepastebėjau nieko ypatinga. Klausiamai pažvelgiau į 
Le Medefą. 

- Aš... nieko nematau. 

— Taigi! Nesupratote? Tai ir yra neįtikėtina. Mergiotė nušoka 
nuo skardžio - veikiausiai išprievartauta, prismaugta. O vietiniai 
dienraščiai kitą dieną apie tai nė neužsimena. Ničniekas... 

Staiga supratau, kur taiko Le Medefas. Tačiau pabandžiau 
ginčytis: 

— Savižudybė. Neverta pirmojo puslapio... 

Praleidau žmogelį, išeinantį iš krautuvėlės su Eguipe, sporto 
apžvalgos laikraščiu, po pažastimi. Le Courrier cauchois postrin- 
gavo apie urbanistinės Fekano bendruomenės augimą, Le Havre 
Presse - apie darbo vietų Por Žerome mažinimą. Paris Norman- 
die - apie augančias nekilnojamojo turto kainas pakrantėje. 

— Neverta pirmo puslapio? - atkirto Le Medefas, pakelda- 
mas toną. - Tik nesakykite, kad jūs nesugretinote. Šnekėjotės su 
vietiniais, tiesa? Po velnių, jūs žinote. Tas prakeiktas žudikas ma- 
niakas sugrįžo! Išprievartavimas, mergina, pasmaugta raudonu 
šaliku, kurio kaina - bent mėnesio valstybinė pašalpa! Po per- 
kūnais, tai įvyko prieš dešimtį metų, o aš prisimenu, lyg tai būtų 
buvę vakar. Visą pusmetį visi laikraščiai puikavosi stambiomis 
antraštėmis. O čia? Nieko! Ničnieko! 

- Tai įvyko visai neseniai, - priminiau. - Vakar rytą... 

— Kaip tik taip. Po velnių. Kokia sensacija! Kaip jie gali ne- 
kreipti dėmesio! 

Atidžiai apžiūrėjau pirmus dienraščių puslapius, vildamasis 
aptikti bent trumpą žinutę. Le Medefas man netrukdė, kupinas 
pasitikėjimo savimi. Matyt, jau buvo išnaršęs visus laikraščius. 

Mėginau rasti kitą paaiškinimą. 

— Tai policija. Ji neleido niekam prasprūsti. Ji laukia. Maž- 
daug taip, kaip... kaip per avariją atominėje elektrinėje - išsyk 
niekas nieko nesako, kad praneštų žmonėms, laukia, kol bus už- 
gniaužtas pavojus... 

Le Medefas neatrodė įtikintas. 

— O ką farai galėjo daryti, kad išsaugotų informaciją? Mes - 
jau trys liudininkai. Papasakojau apie tai visiems savo bičams. 
Jūs savo ruožtu taip pat, tiesa? Deniza irgi, tai labai panašu į ją... 
Nepamirštant visų tų, kurie vakar rytą matė farus paplūdimy- 
je apžiūrinėjant lavoną... Ir niekam nebūtų kilę jokių klausimų? 
Tokiame miestelyje kaip Iporas, kur niekada nieko nevyksta ir 
kur seniai neturi ką veikti, nebent varinėti apkalbas? 

Kristianas Le Medefas buvo teisus. Negali būti, kad joks žur- 
nalistas nebūtų gavęs informacijos, kad niekas nebūtų sugretinęs 
šio įvykio su Avril ir Kamiu byla prieš dešimtį metų. Kad, be 
mūsų, niekas nežinotų... 

Tačiau taip ir buvo. 

— Na? - neatlyžo Le Medefas. - Ar galit paaiškinti? 

Aš papurčiau galvą. 

- Ir aš ne. Patikėk, vaikine, šitas reikalas dvokia. 

Suvokiau, kad jis man sako „tu , lyg ieškodamas bendrininko 
prieš šį tyrimą, pranokstantį mudu abu. Jis nukreipė akis ir pirš- 
tu parodė man nediduką žvejų namelį. Mėlynos langinės, titnago 
uolienos sienos, pagražintos raudonomis plytomis, čerpių sto- 
gas. Ne blogiausias nubyrėjęs būstas buvusiam benamiui. 

— Mano būda! Išgersi kavos? 

Mane spaudė laikas. Iki susitikimo su Pirozu buvo likusios 
mažiau kaip trys valandos. 

— Ne. Labai gaila. Bet gal jūs žinote, kur gyvena Deniza, tre- 
čioji liudininkė? 

Kristianas Le Medefas atrodė nusivylęs. 

— Turbūt su Arnoldu... (Jis šyptelėjo panosėje.) Kitko nejsi- 
vaizduoju. Nuo vakar dienos jos nebemačiau. Tiesą sakant, net 
nežinau jos pavardės... O tu - tu apsistojęs pas Andrė Žosviaką 
„Sirenoje“? 

— Taip. Savaitei. 

- OK. Jei sužinosiu ką nauja, duosiu ženklą. Pašniukštinė- 
siu toliau, kad daugiau atkapstyčiau apie tą Magali Veron. Kad 
pralaužčiau tylos sieną - tu supranti, ką noriu pasakyti. Vakar 
vakare kalbėjausi telefonu su daktaru Šarjė - jis turi kabinetą 
Dudvilyje; tai vienas iš gydytojų, kuriuos Magali Veron aplankė 
savo lemtingojo šuolio išvakarėse. Supranti, tai dar vienas tipas, 
kuris žino apie tą įvykį! Su panom Šarjė ne iš tų, kuriuos lengva 
nustebinti. Pamatytum jo sekretores... bombos... Na, štai, o mie- 
loji Magali jį pakerėjo. Jis net pamėgino ją suvilioti. Šnektelėjo su 
ja, ir galop ji prisipažino, kad užsiima šokiu, - taigi vieną vakarą 
jis pasikvietė ją į naktinį klubą, atseit, parodys jai, kad ir jis ne iš 
kelmo spirtas. Neslėpė nuo manęs, kad buvo nutupdytas. Reikia 
pasakyti, gražioji Magali šokdavo ne diskotekose, o šiuolaikinius 
rytietiškus šokius: rags shargi* - štai tokius dalykėlius... 

Rags shargi... 

Mano smegenyse plykstelėjo elektros iškrova. Bergždžiai 
bandė vėl susijungti neuronai. 

Kristianas Le Medefas kalbėjo toliau, matyt, įsivaizduoda- 
mas Magali Veron su blizgučiais nusagstytu sariu ir saldžiai jai 
suokiantį daktarą. 

Ašjo nebesiklausiau. 

Skubiai mostelėjęs atsisveikinau. 

- Iki greito, Kristianai. Praneškite man apie savo paieškas. 

Jis liko stovėti gatvėje, nustebintas staigaus mano pasišalinimo. 

„Sirena buvo vos už šimto metrų. Susivaldžiau, kad nepasi- 
leisčiau bėgte. 

Rags shargi. 


* Pažodžiui: „rytietiškas šokimas“ - klasikinis egiptietiškas pilvo šokio stilius, 
atsiradęs XX a. pirmoje pusėje. 

Andrė nė kvapo. Užlėkiau viešbučio laiptais, atplėšiau duris, 
paskui puoliau prie savo kompiuterio, iš anksto koneveikdamas 
jo nepaslankumą. Windows pakrovos ratukai sukosi lėčiau negu 
mano mintys. 


Rags shargi. 

Pirmą kartą tuos žodžius perskaičiau vakar viename iš ru- 
dųjų vokų. 

Biografinėje žinutėje, skirtoje Morganai Avril. 

Kol mano kompiuteris bergždžiai galavosi, aš paskleidžiau 
ant lovos visus lapus, pasakojančius apie Morganos Avril gyveni- 
mą. Laikraščių straipsnius, policijos užrašus, pokalbius... 

Pagaliau strėliukė mano ekrane patvirtino, kad iniciatyva 
mano rankose. 


Karštligiškai surinkau vardą. 
Magali Veron. 


Išniro apie dešimt atsakymų. 

Facebook. Copains davant. Twitter. LinkedIn. Daily Motion. 

Nusitvėriau popieriaus lapą. Pirmu po ranka pasipainiojusiu 
rašikliu nubrėžiau brūkšnį. Viena skiltis - Magali, kita - Morga- 
nai. Rastą informaciją užrašinėjau iš eilės, paskui rūšiavau pagal 
svarbą. 

Gimimo data ir vieta, jų mokyklos, mėgstama muzika, lais- 
valaikis, aplankytos šalys... 

Žodžiai, žodžiai kone nejučiom rikiavosi abiejose lapo pu- 
sėse. 

Kiekvienas stulbindamas labiau už ankstesnį. 

Paieškojau dar, kol visa informacija išseko. 

Pašėlusios eilutės šoko man prieš akis. Siurrealizmas. 

Ar atsitiktinumas galėjo taip iš manęs pasityčioti? 

Eilinė mergina 


- Alio, Mona? Kur tu? 

- Džamalai, čia tu? Pabudai! Pakrante grįžtu iš Grenvalio. 
Jau netoli Iporo. 

— OK, aš tave pasitiksiu. Reikia pasikalbėti. Skubiai, kuo sku- 
biausiai. Kažkokia beprotybė. 

- Susijusi su tavo žudiku maniaku? 

— Veikiau su jo aukomis. 


Pasiekęs molą išgirdau mane šaukiantį balsą: 

— Džamalai, aš čia! 

Mona. 

Ji sėdėjo ant sūpynių vaikų žaidimų aikštelėje aukščiau pa- 
plūdimio. Šliaužynė. Nedidukė laipiojimo sienutė. Beždžionių 
tiltas. Mona lėtai sūpavosi, tarsi džiovindama savo neopreno 
kombinezoną, prasegtą iki krūtinės. Prie kojų buvo pasidėjusi 
kuprinę su surinktu laimikiu - tais retais akmenėliais, galinčiais 
padaryti perversmą informatikos pramonėje. 

Artinantis mane pribloškė viena detalė. Prie kombinezono 
Mona segėjo mano šerifo žvaigždę. Kam kitam, jei ne šitai mer- 
gaitei aš galiu patikėti savo beprotiškus atradimus? 

Įsitaisiau prieš ją ant mažyčio baseino krašto; jame, matyt, 
pliuškenamasi tik gražiomis dienomis, jei tokių čia pasitaiko. 

Varinė žuvis, turinti purkšti į baseinėlį vandenį, vėpsojo į mus, 
pražiojusi tuščią burną. 

— Na? - paklausė Mona. - Ką norėjai man parodyti? 

Stumtelėjau jai ką tik mano primargintą lapą. 

- Žiūrėk, Mona! Dvi skiltys. Viena - Magali Veron, žuvu- 
sios vakar rytą. Kita - Morganos Avril, sadisto nužudytos prieš 
dešimt metų. Užrašiau viską, kas apie jas žinoma. Paklausyk... 
Morgana Avril buvo pažangių aštuntojo dešimtmečio roko gru- 
pių - Pink Floyd, Yes, Genesis - aistruolė; taip parašyta tyrimo 
ataskaitoje - todėl ji taip veržėsi į Riff on Cliff festivalį Ipore. Savo 
Facebook profilyje Magali Veron priklausė kelioms muzikos ais- 
truolių grupėms. Tiksliau, trims. Pink Floyd, Yes ir Genesis. 

— Kaip keli tūkstančiai kitų aistruolių, tiesa? 

Monos sūpynės cypė gailiai it paukštis. Nuleidau akis į lapą. 

— OK, toliau. Morgana Nešatelyje užsiiminėjo rytietiškais šo- 
kiais, tiksliau - rags shargi... 

- Žinau. Bolivudo stilius. Labai madinga... 

— Magali taip pat šoko rags shargi Havre. 

— Sakiau tau... 

— Kaipgi, sutapimas! Dėmesio, Mona. Tai tik pradžia. Visi 
mokykliniai Morganos metai praėjo viešosiose savo gimtojo 
miesto, Nešatelio an Brė, mokymo įstaigose - nuo 1986 iki 2003 
metų. Užrašiau visus pavadinimus: Šarlio Pero vaikų darželis, 
Klodo Monė pradinė mokykla, Alberto Šveicerio vidurinė mo- 
kykla, Žoržo Brasanso licėjus. Klasikinis atvejis, kaip šimtų kitų 
mažųjų brajonų*. Nieko bendra su Magali Veron, gyvenančia 
Val de Marnė, į pietus nuo Paryžiaus. Baigusi pradinę mokyklą, 
2004 metų rugsėjį, ji, žinoma, mokosi Kretėjo vidurinėje moky- 
kloje... Atspėk, kaip vadinasi ta mokykla? 

Vietoj atsako vėl trissyk kvyktelėjo sūpynės. Aš kone rikte- 
lėjau: 

— Alberto Šveicerio! 


* Brajonais vadinami Kanados frankofonai, gyvenantys Naujojo Bransviko pro- 
vincijoje. 

Mona ūmai iškrypo iš savo tiesialinijinės trajektorijos. Neat- 
sakęs į jos nustebusį žvilgsnį variau toliau: 

- Žinoma, dar vienas sutapimas! Magali licėjus - dvidešimt 
kilometrų nuo Kretėjo, tiksliau - Kurkurone. Kaip, tavo nuomo- 
ne, vadinasi Kurkurono licėjus? 

— Žoržo Brasanso? - spėjo Mona. 

— Teisingai! Aš patikrinau: Prancūzijoje bent dešimt Žoržo 
Brasanso vardu pavadintų licėjų... Iš jų vienas Nešatelyje an Brė 
ir vienas Kurkurone. 

— Tikrai keista. Bet... 

Aš neleidau Monai atsikvėpti. 

- Vėliau tiek Morgana, tiek Magali studijavo mediciną: Mor- 
gana - Ruane, Magali - Evri Val d Esono universitete. 

Mona pėda pristabdė įsilingavusias sūpynes. 

- Gal jos buvo giminaitės? Ar tiesiog draugės? 

- Ne. Nė viename Avril bylos straipsnyje nei dosjė neradau 
jokio Magali Veron pėdsako. Beje, kai nužudė Morganą, Magali 
buvo dešimt metų. Ir gyveno ji ne Normandijoje. 

Jūros vėjas toliau lingavo sūpynes, kai nuo jų nušoko Mona. 
Šaltas vėjas. Ji iki kaklo užtraukė kombinezono užtrauktuką. 
Žvaigždė sutvisko jai ant širdies. 

— OK, - tarė ji. - Pasvarstykime ramiai. Vienu atžvilgiu tu 
teisus: tai negali būti sutapimas. Taigi tarp tų dviejų merginų ne- 
išvengiamai esama ryšio... A priori, pasak tavęs, Morgana nepa- 
žinojo Magali Veron. Magali buvo jaunesnė už ją dešimt metų. Ji 
gyveno II de Franse. 

Jos veidas susimetė raukšlelėmis, nosytė užsirietė ir sukrutė- 
jo it nepatiklaus triušiuko, uostinėjančio kelią. Netikėtai jos akys 
išmaniai sužibo. 

- Bet, Džamalai, gali būti ir atvirkščiai! Magali tikrai girdėjo 
šnekant apie Avril bylą, apie žudiką su raudonu šaliku. Tada jai 
buvo dešimt metų; galbūt ta istorija traumavo jos vaikystę... Tad la- 
bai įtikėtina - kodėl ne? - kad ji susitapatina su Morgana, mėgdžio- 
ja jos pomėgius, laisvalaikį, net pasirenka mokyklą, paskui licėjų, 
kurie vadinasi taip pat, kaip tie, kuriuose mokėsi Morgana Avril... 

Nutaisiau skeptišką grimasą. 

— Tiek, kad po dešimties metų taip pat nusižudo? Leidžiasi 
išprievartaujama? Suvaidina, kad yra pasmaugta Burberry šaliku? 

Rausva Monos noselė garsiai įkvėpė oro. 

— Sutinku - tuo sunku patikėti. 

Priėjau prie Monos. Prieš kalbėdamas toliau padvejojau, ar 
man priglusti prie drėgno jos kombinezono ir ją apkabinti. 

— Tai dar ne viskas, Mona. Magali Veron ne tik nukopijavo 
Morganos Avril mirtį. (Mano balsas nusileido dviem oktavomis 
žemiau.) Ji gimė 1993 metų gegužės 10-ąją, tai yra dešimt metų - 
diena į dieną - po Morganos Avril. 

— Morgana gimė 1983 metų gegužės 10 dieną? 

- Taip, Nešatelyje an Brė, Fernano Langlua ligoninėje. 

Morgana net žagtelėjo. 

— O kur... kur gimė Magali Veron? 

— Maždaug už šešių tūkstančių kilometrų nuo Normandijos, 
šiauriniame Kvebeko priemiestyje... 

Leidau Monai išspausti ilgą palengvėjimo atodūsį prieš vėl 
užgniauždamas jai kvapą. 

— Palieku tau atspėti to priemiesčio pavadinimą... 

Ji delsė atsakyti, lyg atsakymas būtų užstrigęs gerklėje. 

— Nešatelis? 

— Taip! Kad ir kaip tai atrodo neįtikėtina, ji gimė Nešatelyje - 
miestelyje tarp Šarlbūro ir Loretvilio. 

Netikėtai visi Monos veidelio - tykančios pelytės snuku- 
čio - raumenys atsipalaidavo. Tarsi ji būtų atsisakiusi suprasti. 
Žengtelėjo prie manęs ir prigludo savo neoprenu prie mano vė- 
jastriukės. Keistokas, kiek glitus kontaktas. Mudu buvome du 
kosmonautai Marso planetoje. 

— Magali Veron ne tik nukopijavo Morganos Avril mirtį, 
pakartojau. - Ji nukopijavo ir jos gimimą! Aš paieškojau: visa- 
me pasaulyje tėra penki miesteliai, pavadinti Nešateliu - keturi 
Prancūzijoje ir vienas Kanadoje. Magali Veron atvyko į Prancū- 
Ziją sulaukusi septynerių. 

— Velniai griebtų, Džamalai, kas čia per istorija? 

- Neįsivaizduoju, Mona. Neįsivaizduoju. Mes kažko nesuvo- 
kiame. Būtinai turi būti koks nors racionalus paaiškinimas. 

Neatsitraukdamas pakuždėjau jai į ausį: 

— Kopijuoti kitos gyvenimą. Kiekvieną jo etapą - nuo pra- 
džios iki pabaigos. Kiekvieną jos pomėgį, kiekvieną aplankytą 
vietą - kaip veidrodis, tik per atstumą. Lyg kokia holograma. 
Prakeikimas, tai neįmanoma! 

Mona pamėgino rasti argumentų, pati ne per daug įsitikinusi. 

- Žudikas maniakas ieško aukų, kurios būtų panašios, tiesa? 
Supranti, ką noriu pasakyti? Panašių merginų, kurios jam prime- 
na jo motiną, buvusią žmoną ar kokią nors konkrečią fantaziją. 

— Bet čia viskas atvirkščiai, Mona! Tarytum šita mergina, 
Magali Veron, būtų stengusis atkartoti auką, įlįsti į grobio kailį. 
Tarytum tam, kad priviliotų plėšrūną ir jis ją surastų... 

— Kad pati baigtų reikalą, - pridūrė Mona. - Kad apsivynio- 
tų sau apie kaklą nusikaltimo įrankį. Paskutinis jos gyvenimo 
gestas. 

Nutylėjau. Keletą sekundžių klausiausi bangų mūšos, pas- 
kui švelniai pabučiavau jai į lūpas, ranka perbraukiau per jos it 
delfino odos linkius. Ranka nuslydo iki klubų. Monos alsavimas 
patankėjo. Mažoje jos kombinezono kišenėlėje užėiuopiau kaž- 
kokį iškilumą. Patyrinėjęs pirštais galop ištraukiau geltono šilko 
kaklaskarę. 

- Plaukams, - sukuždėjo Mona. - Normandiškas apdai- 
rumas. 

Skara slystelėjo man tarp pirštų. Nesąmoningai kilstelėjau 
rankas, pabrukau audinio galą jai po smakru. 

Neskubėdamas. 

— Kiek laiko tau reikėtų užsirišti šitą daikčiuką? 

Prikišau šilko stačiakampį dar arčiau jos kaklo. Monos akys 
aptemo. 

Įskaičiau jose baimę. Netikėtai didelę baimę. Iki tuštumos. 

Koks kvailys! 

Bemat nuleidau rankas, tačiau blogis jau buvo pasėtas. 

Jos balse virpėjo ašaros. 

— Būk geras, Džamalai, aš taip nežaidžiu. 

Suveblenau: 

- Atleisk. Aš nenorėjau... 

Ji išplėšė geltoną skarelę man iš rankų. 

— Baik. Tai aš turiu atsiprašyti, šita baimė buvo absurdiška. 

— Nori sužinoti, ką aš manau, Džamalai? 

— Ką? 

— Tai neįmanoma. 

Ji nužvelgė skardį priešais mus, bunkerį, avis, tiksliai tą vietą, 
kur vakar susverdėjo Magali, ir pakartojo: 

— Neįmanoma, kad iš viršaus krintanti mergina galėtų tai pa- 
daryti. Apsivynioti šaliką apie kaklą. 

Staigiu judesiu ji sunėrė rankas, paskui kilstelėjo jas sau už 
galvos ir apsivyniojo geltoną audinį aplink kaklą. 

Kiek jai prireikė laiko? Mažiau kaip sekundės. 

— Tai ne laiko klausimas, Džamalai! - atkirto Mona. - Galbūt 
tai įmanoma - kaip čia pasakius? - techniškai. Bet ar įsivaizduo- 
ji? Atlikti tokį gestą, skriejant oru ar veikiau krintant akmeniu. 
Tikslų gestą... O visa kita - atotrūkis nuo tikrovės. Tai neįmano- 
ma, Džamalai, - štai ką aš manau. Ir vis dėlto tavimi tikiu. Skar- 
džio viršuje Magali buvo be šaliko ant kaklo, o apačioje - su... 

— Būtinai... Būtinai turi būti koks nors racionalus paaiški- 
nimas. 

- Jau sakei, Džamalai. 

Nutilau. Ji buvo teisi. Visa ta istorija kaip kortų namelis. 

Ir vis dėlto... 

Mona įsibruko kaklaskarę į kišenę. Apžergė spyruoklinį su- 
pamąjį motociklą ir pažvelgė į mane kaip slaugytoja, pakančiai 
besiaiškinanti su besispyriojančiu pacientu. 

— Reziumuojant tai, kas pasakyta, Džamalai: žudikas mania- 
kas išprievartauja ir nužudo dvi moteris 2004 metais: Morganą 
Avril ir Mirtiję Kamiu. Po dešimties metų tokiomis pačiomis 
aplinkybėmis žūva mergina. Dvi hipotezės. Iš pradžių beprotiš- 
ka: toji mergina vienas prie vieno atkuria Morganos Avril liki- 

mą, visą jos gyvenimą, jos mėgstamą muziką, mokyklas, kurias 
ji lankė, laisvalaikį... Tiek, kad taip pat nusižudo! 

- Ir pasirenka tą pačią gimimo vietą ir dieną kaip Morgana, - 
įsiterpiau aš. - Nesąmonė! 

— Nesąmonė! Sutinku. Tada pereikime prie antrosios hipote- 
zės, logiškiausios. Žudikas vėl smogia. Bet šį sykį neatsitiktinai, 
turint galvoje tai, kas žinoma apie Magali Veron. Jis pasirenka 
auką, ją išprievartauja, smaugia. Taip veikiau būtų galima paaiš- 
kinti, tiesa? 

— Taip pat visiška nesąmonė! Magali mirė ne pasmaugta - ji 
nusižudė. 

Mona pamažu linktelėjo galvą ir kurį laiką mąstė. 

- Išskyrus tai, - kalbėjau toliau, - kad greičiau kaip po dviejų 
valandų turiu pasimatymą su kapitonu Pirozu ir, atvirai kalbant, 
Mona, man pasiutusiai dreba kinkos. Aš... aš per daug panašus į 
tobulą kaltininką... 

- Jie negali nieko tau padaryti. Sperma ne tavo, Džamalai. Ar 
esi teistas? 

— Ne! 

— Niekada nesi nieko nužudęs? Apsivogęs? 

Ji lėtai sūpavosi ant motociklo. Su savo latekso kombinezo- 
nu, palaidais ant pečių plaukais buvo panaši į Pragaro Angelą ant 
miniatiūrinio Harley motociklo. 

Šyptelėjau jai, nutaisęs tą sielvartingą Drupio* išraišką, kuri, 
regis, buvo visas mano žavesys. 

- Taip, vogti teko. Kad apmokėčiau studijas. Bet manęs nie- 
kada nenutvėrė - taikiau užtikrintą metodą. 

Jos vyzdžiai sužibo. Ji aiškiai džiaugėsi, kad pasikeitė tema. 

— Dar vieną? 

— Vaginėdavau tik vasarą, paupiuose, Tarno ar Ardešo tar- 
pekliuose. Žinai, tie plentai skirti kanojų ir kajakų mėgėjams. 
Semdavau tiesiai iš metalinių dėžių, kuriose turistai palieka savo 


* Drupis - animacinių filmų herojus, šuo sielvartingu snukiu. Iš čia jo vardas: 
Droopy (angl.) - nusiminęs. 

dokumentus, laikrodžius ir mobiliuosius, ypač ten, kur ištempia 
laivelius ant kranto ir eina pašokinėti nuo uolų. Stovyklavietėje 
ar paplūdimyje krepšių neišnaršysi - visi vieni kitus stebi. Bet kai 
tu geltona gelbėjimo liemene stovi prieš trisdešimt kanojų, visos 
kaip viena... niekas nekreipia dėmesio. 

Mona vos nenusirito nuo motociklo. 

— Velniai griebtų! Geniali kombinacija! Tu tikrai taip darei? 

Ji vėrė žvilgsniu kiekvieną mano blakstienėlę. 

— Galbūt... Baisiai mėgstu kurti istorijas. 

Atsakymas nuskambėjo kaip antausis: 

— O tas raudonas šalikas... jį taip pat sukūrei? 

Tie žodžiai jai sprūste išsprūdo. Ji pratarė tai automatiškai. 
Bent jau taip man tada pasirodė: kad iš anksto tai nėra apgalvota. 

Mano veidas sustingo. 

— Po velnių, tik ne tu, Mona! 

— Ką ne tu? 

— Mona, paklausyk: aš nekrėsčiau juokų su tos merginos žūti- 
mi. Nekrėsčiau juokų su išprievartavimu. Prakeikimas, ketverių 
metų vaikas supranta skirtumą tarp to, kas yra žaidimas, apsi- 
metinėjimas, ir to, kas rimta. Maniau, tu to nepamiršai, Mona... 

Pažvelgiau jai tiesiai į akis ir kalbėjau toliau: 

- Jei negaliu pasitikėti tavimi, tai tada kuo? 

Ji atrodė įsižeidusi. Atsistojo ir pasistengė nekelti balso. 

— Gerai, Džamalai. Nusiramink. Aš tavim tikiu. 

Mano širdis pašėlusiai daužėsi. Aš nedūmiau akių. Buvau 
persigandęs. Neįmanoma vienam atlaikyti tos beprotiškos isto- 
rijos. 

Jeigu Mona mane palieka... 

Jeigu Mona mane palieka, tai kas manimi patikės? 

Farai? 

Andrė? Kristianas Le Medefas? Deniza ir Arnoldas? 

Jūs? 

Dar vienas sutapimas? 


Tyla tarp Monos ir manęs grėsė užtrukti visą amžinybę. Ir 
čia, mokslininkei dar nespėjus nutolti, nuaidėjo ZZ TOP grupės 
dainos La Grange motyvas. 

Mano mobilusis. Aš gavau žinutę. Nervingai išsitraukiau te- 
lefoną iš kišenės dugno. 

- Gerbėja? - smalsiai pasiteiravo Mona. 

Ji atrodė patenkinta, kad kažkoks išorinis dalykas sutraukė 
voratinklį, kuriame mes plakėmės. Perskaičiau žinutę ir pasiju- 
tau atlėgęs. 

- Nė neįsivaizduoji, kad pataikei kaip pirštu į akį... 

— Jauna ir graži? 

— Taip, graži. Ir labai jauna. 

— Kokio amžiaus? 

- Penkiolikos metų... 

Pasistiebusi per kelis centimetrus ant pirštų galų Mona išpū- 
tė į mane nustebusias akis. 

- Ji vardu Ofelija. Paauglė iš Šv. Antano instituto. Išprievar- 
tauta tėvo. Dovanėlė aštuntam jos gimtadieniui. Liko šiokių to- 
kių pasekmių. Įniršis. Sunkiai tramdomas elgesys. Seksualiniai 
sutrikimai. Jokiam suaugusiajam - auklėtojui, psichologui ar 
mokytojui - nesiseka jų įveikti. Bet aš neblogai su ja sutariu. 

- Ir ji skambina tau per atostogas? 

— Aha. Institute jie mane dėl to užkniso. Esą aš per daug su ja 
suartėjęs, trikdąs terapinį procesą... 

— Jie teisūs, - pasakė Mona. - Kiekvienam savas darbas, juk 
taipė Ko ta mergiotė iš tavęs nori“ 

Padaviau Monai mobilųjį, kad parodyčiau Ofelijos atsiųstą 
nuotrauką. Ji pozavo, prigludusi prie augaloto juodaodžio, kurio 
pusę šnervės dengė įvertas auskaras. Nuotrauką lydėjo trumpa 
žinutė. Pora žodžių. 

Koks pažymys? 

— Ką reiškia „koks pažymys '? 

Aš atsiėmiau telefoną. 

— Toks mudviejų žaidimas. Savaitgaliais ar per atostogas, kai 
Ofelija „pakabina“ kokį vaikiną, atsiunčia man jo nuotrauką, o aš 
jį įvertinu... Jei nori, ištaisau jos rašto darbą. Parašau pažymį ir 
įvertinimą. Ką nors tokio: „Galėjai labiau pasistengti, „Pažanga“, 
„Ne į temą . Mainais kartais irgi nusiunčiu jai savo panų nuo- 
traukas... 

Aprimusi Mona pagaliau nusikvatojo. 

— Ir dar stebiesi, kad tavo instituto auklėtojai tave puola! 

Skubiai parašiau atsakymą: 

5iš 20. Vaizduotės stoka. Venk imitacijų. 

„Kai spustelėjau klavišą, siųsdamas žinutę, Mona netikėtai pra- 
sisegė kombinezoną, nepaisydama vėjo, įsisukusio tarp molo ir 
persirengimo būdelių. Po neoprenu švelniai išryškėjo jos krūtys. 

— O aš? Koks pažymys? 

Ta mergina buvo tikra pakvaišėlė. 

— Rūpi mano bičiulės nuomonė, taip? 

Nukreipiau savo iPhone vaizdo ieškiklį Monai į veidą. 

— Išsiųsta. Saugokis, Ofelija - pikčiurna. Iki šiol nė viena 
mano panų neištempė iki vidurkio. 

Prisiartinau prie Monos. 

- Apsirenk, kol dar negavai galo. Aš tave palieku, turiu vykti 
pas farus. 

Pats užsegiau užtrauktuką, kad Monos iškirptė virstų saikin- 
ga aukšta atraitojama apykakle. 

Prieš sėsdamas į Fekano autobusą, vykstantį žandarmerijos 
kryptimi, suspėjau užsukti į viešbutį persirengti ir sukirsti su- 
muštinio. 

Kai įžengiau į „Sirenos“ vestibiulį, Andrė dėliojo Benedikti- 
nų rūmų lankstinukus. Jis tolydžio išdygdavo ir pranykdavo už 
savo prekystalio, tarsi jo žinioje būtų slaptas įėjimas - anga po 
baru ar kas nors panašaus. 

Aiškiai jokios naujos korespondencijos man... Sustojau prie- 
šais jį. 

— Ar tarp tavo klientų, Andrė, nėra buvę farmacijos bendro- 
vės atstovės? Magali Veron. Jai priklausė Havro srities gydytojų 
sektorius. Kartais ji, matyt, nakvodavo viešbutyje. Pavyzdžiui, 
užvakar vakarą... 

- Tai ta mergina, kuri nusižudė? 

Jis toliau abejingai dėliojo kitus reklaminius leidinėlius. Etre- 
tato bėginė dviračių trasa. Terre-Neuvas* žvejybos muziejus. Pir- 
ma man šmėstelėjusi mintis: kaip jis spėjo taip greitai sugretinti? 

— Aha... 

- Man tai nieko nesako. Žinai, apygardoje yra gera dešimtis 
viešbučių, ką jau kalbėti apie kitus, esančius Etretate, ir apie nuo- 
mojamus kambarius, o tuo užsiima visi vietiniai kaimo gyvento- 
jai. Nuotraukos neturi? 

— Ne... 

Pabandžiau kuo tiksliau aprašyti Magali Veron. Nenutylėjau 
apie jos kerintį grožį ir nevilties kupino žvilgsnio traukos galią. 

Andrė atsakymas nuskambėjo kaip neginčijama tiesa: 

- Tokios gražios merginos nebūčiau praleidęs pro akis... 

O kaipgi. 


Kopiant mediniais laiptais, pradėjo vibruoti mano telefonas. 


Nauja žinutė! 
Ofelijos atsakymas apie Monos nuotrauką... 


* Žvejai, kurie XVI-XX a. kas metus leisdavosi nuo Europos krantų žvejoti 
menkių prie Kanados Niufaundlando (pranc. Terre-Neuve) provincijos. 

Įsmeigiau žvilgsnį į tekstą, neabejodamas, kad mažoji globo- 
tinė sutriuškins mano rusvąjį kirstuką pavydulinga, čaižia kriti- 
ka. Nuo žinutės netekau žado. 

21 iš 20. Šitos nepaleisk - tai tavo gyvenimo moteris. 


Kai pravėriau savo kambario duris, į mane dvelktelėjo ledinis 
skersvėjis. Langas buvo paliktas atviras. 

Kambarinė. Vėdino. 

Lova nepriekaištingai paklota. Nauji rankšluosčiai. Probėgš- 
mais prisiminiau netvarką kambaryje po nakties, praleistos su 
Mona. 

Ir staiga suakmenėjau. 

Ant rašomojo stalo, prie pat nešiojamojo kompiuterio, gu- 
lėjo rudas vokas. Naujas, neatplėštas vokas. Šį sykį jokios pašto 
žymės. Jokio adreso. Tik mano vardas: 

Džamalui Salaju 

Tas pats moteriškas braižas, kaip ir ant ankstesnių siuntų. 

Prieš paimdamas voką persilenkiau per atvirą langą. Vėjo 
gūsis stingdė mano besilydantį kūną. Pasiekti mano kambarį iš 
lauko nelabai sudėtinga: plokšti „Sirenos“ restorano ir jo priesta- 
to stogai buvo tarsi kokie milžino laiptai. Bet kas būtų rizikavęs 
taip ropštis? Prieš pat jūrą, kone visų akyse? Kad padėtų voką 
man ant stalo. 

Akimirką sudvejojau: gal nulipti žemyn, pasiklausti Andrė, 
ar, išskyrus kambarinę, kas nors buvo užėjęs į mano kambarį. 
Atsisakiau tos minties. 

Vėliau... 

Uždariau langą. Man reikėjo nusiraminti. Prakaitas — tas, 
kurį esą turėjo sugerti mano vėjastriukė - žliaugė oda drungno- 
mis srovelėmis. Nusirengiau atsisėdęs ant lovos, paskui atkabi- 
nau savo protezą. Sudrėkusios rankos paliko rudus pėdsakus ant 
atplėšto voko. Jis buvo plonesnis negu ankstesnieji. Tik trys su- 
segti lapai. 

Iš karto atpažinau trispalvę nacionalinės policijos juostelę. 

Kano srities kriminalinės policijos tarnyba. Mirtijės Kamiu byla 
2004 m. rugpjūčio 28 d. protokolas 
Dokumentas Nr. 027. Alinos Mason liudijimas 


Nuogas ant lovos, tik su trumpikėmis, nukoriau savo vienin- 
telę koją iki grindų, stengdamasis suvaldyti ją krečiantį nervingą 
virpulį. 


Mirtijės Kamiu byla, 2004 m. rugpjūčio 28 d., šeštadienis 


— Aš buvau geriausia Mirtijės draugė. 

- Žinome, - atsiliepė Bastinė. 

Kano kriminalinės policijos skyriaus policijos viršininkas ir 
psichologė kriminologė Elen Nilson sėdėjo prieš keturis liudy- 
tojus: Luizą ir Šarlį, Mirtijės Kamiu tėvus; Frederiką Sen Mišelį, 
jos sužadėtinį; Aliną Mason, geriausią jos draugę, kuri ką tiktai 
prisistatė. 

Tą, kurios liudijimas galėjo būti lemiamas. 

Policijos viršininkui Bastinė neprireikė žvilgtelėti į savo už- 
rašus - dosjė jis mokėjo mintinai. Nuo tos akimirkos, kai miške 
prie Izinji buvo rastas išprievartautos ir pasmaugtos jaunos mer- 
ginos kūnas, jis nenumigo nė penkių valandų - po pusvalandį 
kitą it narsus jūrininkas, vadovaujantis lenktynėms. Maždaug 
taip ir buvo. 

Lenktynės. 

Prieš laiką. 

Vienišos. 

Kad užspęstų tą niekšą, kuris per tris mėnesius smogė jau 
dusyk: Morgana Avril Ipore birželį ir Mirtijė Kamiu - dabar. 

Tiesą sakant, jis ne itin pasikliovė tos Elen Nilson - mergi- 
nos, ministerijos užkartos jam ant sprando - paslaugomis. Ne, 
jis nebuvo nusistatęs prieš psichologus kriminologus, atvirkš- 
čiai - tai ne jo sritis, bet jam dažnai buvo tekę kreiptis į smegenų 

specialistus, kad geriau perprastų nevispročius, su kuriais turė- 
davo bendrauti. Tačiau svarstė, kaip ta išstypusi blondinė, apsi- 
ginklavusi tik dėklu su Dupont firmos parkeriu, bloknotu vietoj 
šarvų ir Activia jogurtu kaip vieninteliu mitalu, galėtų būti jam 
naudinga. 

— Panele Mason, jūs vadovavote paauglių stovyklai, kurioje 
žuvo Mirtijė Kamiu? 

Alina patvirtino. 

„Mergiūkštė!“ - pagalvojo Bastinė. 

Alinai Mason buvo viso labo dvidešimt vieni metai - vos 
keliais mėnesiais vyresnė už Mirtiję Kamiu. Pajūrio Izinji sto- 
vykloje, organizuotoje Elbefo „Aukso gelumbės“ sąjungos, tarp 
merginų nebuvo jokios hierarchijos. Tik ilga bendrystė. 

Bastinė nusprendė eiti tiesiai prie tikslo. 

— Mirtijė jautė, kad jai grasinama? Kad grasina kažkoks vyras 
ir ne kartą? Juk taip, panele Mason? 

— Ne visai, viršininke. 

Bastinė susiraukė. Elen Nilson, neatplėšdama akių nuo savo 
smaragdinių nagų, pakartojo klausimą kitais žodžiais. 

— Neskubėkite, panele Mason. Išdėstykite mums faktus. Tik 
faktus. Kas buvo tas vyriškis? 

— Pirmą kartą pamačiau jį prie Izinji poilsio bazės tvenki- 
nio, - paaiškino Alina. - Jis sukiojosi per kokį šimtą metrų nuo 
mūsų. Jis... spoksojo į Mirtiję. 

— Kokia buvo jūsų reakcija? - pasiteiravo Bastinė. 

— Jokios. Tąsyk aš tikrai neatkreipiau dėmesio. Tai buvo - 
kaip čia pasakius? - dažnas reiškinys. 

— Dažnas reiškinys? - pakartojo policijos viršininkas. 

Alisa susidrovėjusi dirstelėjo į Frederiką Sen Mišelį. Moste- 
lėdamas ranka Mirtijės sužadėtinis parodė, kad ji gali kalbėti to- 
liau. Kol policijos viršininkas Bastinė ragino liudytoją tęsti, Elen 
kažką brūkštelėjo bloknote. 

— Mirtijė paprastai kas rytą sukviesdavo paauglius pusvalan- 
dį pasimankštinti prie tvenkinio. Jie užleisdavo muzikinį foną, 
Mirtijė šokdavo, o vaikai kartojo jos judesius. Po kelių dienų 

Mirtijės mankšta tapo kasdieniu visos stovyklos sambūriu. Šei- 
mų, turistų, paauglių... 

- Į ją buvo nukreipti visų žvilgsniai, - įsiterpė Elen. 

— Tikrai taip... 

Alina padvejojo, klausiamai pažvelgė į Luizą Kamiu ir virpte- 
lėjusiu balsu kalbėjo toliau: 

- Mirtijė buvo labai graži mergina. Šoko grakščiai, energin- 
gai, ir abejingų nelikdavo. 

Luizos akių krašteliuose tviskėjo ašaros. Buvusi šokių moky- 
toja spaudė raukšlėtą vyro ranką. 

- Ar galite mums aprašyti vyriškį, nenuleidusį akių nuo Mir- 
tijės? - toliau klausinėjo Bastinė. - Tą, kuris spoksojo į ją labiau 
už kitus... 

— Mačiau jį tik iš tolo, viršininke. Normalaus ūgio. Veikiau 
jaunas. A priori, mūsų metų. Balta ir mėlyna kepuraite su sna- 
peliu ir trimis Adidas juostomis. Ir akiniais nuo saulės. Pasirodė 
man gan įdegęs. 

Bastinė keiktelėjo. Aprašymas galėjo tikti nepažįstamajam 
raudonu šaliku, kurį buvo susitikę trys liudytojai Ipore, Morga- 
nos Avril nužudymo įtariamąjį Nr. 1, tą, kurio bergždžiai ieškojo 
kapitonas Grima. Bet galėjo tikti ir daugybei kitų vyrų... 

— Kada vėl pamatėte tą tipą? 

- Jis slankiojo po stovyklą, bent kelissyk atpažinau jo kepu- 
raitę. Man atrodo, jis veikiausiai vietinis. Ar kitų grupių vadovas. 
Izinji bazėje buvo susibūrę bent dešimt stovyklų... 

- Tiksliau, septynios, panele, - pataisė Bastinė. - Šimtas try- 
lika paauglių ir dvidešimt aštuoni suaugę jų vadovai. 

Elen Nilson užvertė akis į dangų, lyg išvarginta smulkmeniš- 
ko policijos viršininko tikslumo. 

- Jeigu jau tiksliai, - toliau kalbėjo Alina, - antrą kartą paste- 
bėjau jį atviroje jūroje prie Sen Markutfo. 

Bastinė skubiai peržvelgė savo užrašus. Sen Markuto salos, 
esančios už septynių kilometrų nuo Normandijos pakrantės - 
dvi vienintelės Prancūzijos salos nuo Kalė iki šiaurinės Kotan- 
teno pusiasalio dalies. Du akmens luitai, stūksantys jūroje, ant 

kurių Napoleonas buvo įrengęs fortą gynybai nuo anglų. Valsty- 
bės nuosavybė - nakvoti čia draudžiama, bet išsilaipinti į krantą 
galima. Sen Markutfo salos buvo neišvengiamas vietinių pramo- 
gų maršrutas. Savaime suprantama, „Aukso gelumbės stovy- 
kla suorganizavo burlaivių iškylą į salas penkios dienos prieš 
Mirtijės žūtį. 

— Mirtijė ir jos penkių paauglių grupelė praleido dieną sa- 
lose, - pasakojo Alina. - Aš su kita grupe prisidėjau prie jų 
maždaug dvidešimt po trijų, po vidurdienio. Aš... atpažinau tą 
tipą. Ta pati kepuraitė, tie patys akiniai. Jis sėdėjo „Zodiake“ - 
tai toks nedidelis laivelis, kaip tie, kuriuos nuomoja... ir irstėsi 
aplink salas. 

— Kaip ilgai? - paklausė Elen. 

— Nežinau... Kai priartėjome prie Sen Markuto, jis jau buvo 
ten. Apsuko dar kelissyk. Spoksojo į Mirtiję - tai buvo akivaizdu. 
Paskui dingo. Turbūt tai truko viso labo ne ilgiau kaip penkias 
minutes, bet... 

— Bet tą kartą, - pertarė Bastinė, - jūs sunerimote. 

Elen atvirai atsiduso. 

— Ne visai taip, viršininke, - patikslino Alina. - Veikiau pa- 
galvojau kažką tokio: „O tasai jau pradeda mus užknisti sukinė- 
damasis aplinkui.“ 

— Suprantu. Budrios direktorės refleksas. Kada susitikote tą 
vyriškį paskutinį kartą? 

— Po dviejų dienų. Mirtijė turėjo laisvą dieną ir pėsčiom pa- 
traukė į Grankano Mezi paplūdimį; buvome susitarusios, kad 
paimsiu ją važiuodama mikroautobusu apsipirkti. Sutartą va- 
landą radau ją paplūdimyje. Ji miegojo - su maudymuku, aukš- 
tielninka, su skepeta ant akių. Pažadinau ją. Tik paskui paste- 
bėjau, kad jis čia, ant rankšluosčio, už kokių trisdešimt metrų 
nuo jos. Grįžtant pakeliui Mirtijė man prisipažino pramiegojusi 
kaip maišas ant smėlio daugiau kaip dvi valandas... (Jos virpan- 
tys pirštai kišenėje paieškojo nosinaitės. Jinai jos nerado, atsisakė 
tos užmačios ir pasakojo toliau.) Vadinasi, visą tą laiką tas tipas 
galėjo ją apžiūrinėti, vaizduotis, ką nori, kurti savo scenarijų... 

Alina ūmai nutilo ir apsipylė ašaromis. Frederikas Sen Miše- 
lis, mėšlungiškai sugniaužęs rankomis krėslo ranktūrius, nė ne- 
krustelėjo jos link. Jis, atrodo, užsisklendė virdamas neapykanta 
savo sužadėtinės žudikui, tarsi būtų išgyvenęs kiekvieną akimir- 
ką, kai vujaristo neurozė galbūt išvirto į žudikišką postūmį. 

Kol Elen tiesė Alinai dailų mėlyną popierinių nosinaičių pa- 
kelį, Bastinė neatlyždamas ją mygo: 

— Ar galėtumėt mums jį aprašyti? 

Alina buvo tvirta mergina. Šniurkštelėjo, atsikrenkštė ir kal- 
bėjo toliau: 

- Tiesą sakant, ne. Jis gulėjo kniūbsčias. Vis su ta pačia kepu- 
raite ant galvos ir akiniais nuo saulės. Buvo lieknas, gan raume- 
ningas, raumenys pailgi kaip sportininko. Tačiau neįstengčiau jo 
atpažinti. 

Vėliau policininkai jai parodė Iporo nepažįstamojo fotoro- 
botą, raudoną šaliką Photoshop programa pakeitę į Adidas kepu- 
raitę, pridėję akinius nuo saulės. 

Gal tai ir jis. 

Arba ne. 

Policijos viršininkas Bastinė nušvito supratinga šypsena. 

— OK, panele Mason. Paskutinis patikslinimas - beje, skirtas 
tik jums. Jūs tvirtinate, kad Mirtijė rašė dienoraštį? 

— Nevisiškai, viršininke. Ne visai dienoraštį. 

Tėvai, sužadėtinis ir draugė vienas per kitą ėmė aprašinėti 
žydrą dirbtinės odos knygelę, kurią Mirtijė pildžiusi nuo paau- 
glystės ir kurią visada turėjusi po ranka ar krepšelyje. 

Tiek knygelė, tiek krepšelis dingo - matyt, prievartautojo 
rankose. 

Tai knygelei Mirtijė patikėdavo slapčiausias savo mintis. Vie- 
ną kitą trumpą frazę, kartais valiūkišką, kartais melancholišką. 
Mirtijė labai mėgo rašyti. 

Bastinė jau rengėsi padėkoti keturiems liudytojams, bet čia 
Elen kilstelėjo ranką. Psichologė kriminologė ilgai nesiryžo pateik- 


ti savo paskutinio klausimo girdint Mirtijės Kamiu sužadėtiniui. Ji 


150 


varžėsi Frederiko Sen Mišelio. Matyt, dėl jo ir sužadėtinės amžiaus 
skirtumo, nors jis, būdamas trisdešimt septynerių, pasižymėjo ne- 
priekaištingu charizmatiško auklėtojo žavesiu, o jo švelnų budistų 
vienuolio žvilgsnį papildė dziudo imtynininko stuomuo. 

Elen nutaisė maloniausią, kokį tik įstengė, balsą ir kreipėsi 
tiesiai į Aliną: 

- Panele Mason, kodėl, jūsų nuomone, žmogžudystės dieną 
Mirtijė Kamiu buvo taip puošniai apsirengusi? 

Alina sustingo. Ji nustebo. 

— Ką norite pasakyti? 

Elen nukreipė smaragdinį pirštą - žiedas ir nagas suderinti - 
duodama Bastinė ženklą nesikišti, ir patikslino: 

— Mirtijė buvo paauglių stovyklos vadovė. Jūsų vadovauja- 
mos stovyklos. Manau, darbui su berniukais dėvimi praktiški 
drabužiai: šortai, marškinėliai, teniso bateliai... Ne violetiniai 
apatiniai ir tokia trumpa suknelė... 

— Tai buvo... jos laisva diena, - murmtelėjo Alina, nustebusi, 
kad psichologė to neprisimena. 

Bastinė pervėrė kolegę žvilgsniu. Frederikas Sen Mišelis vėl 
mėšlungiškai įsitvėrė kėdės, tramdydamas įniršį, sudarantį ryškų 
kontrastą Luizos ir Šarlio romumui - šie pakilo tyliai it šmėklos. 

Policijos viršininkas nužvelgė iš kambario einantį Frederiką 
Sen Mišelį. Aukštas. Tiesus. Vis dar išdidus. Ilgi plaukai suveržti 
juodu raišteliu. 

Bastinė neabejojo, kad gedulas per kelis mėnesius pakirs tą 
įžūlią jaunystę. Ar jie ras, ar ne jo sužadėtinės žudiką, tai nieko 
nekeičia - Sen Mišelis susiraukšlės greičiau nei kas kitas, pražils, 
sutręš visai taip, kaip gundantis pernokęs vaisius. 

Pasak dosjė, visi jį vadino Šišenu. 

Meilės istorijos blogai baigiasi, paikai toptelėjo Bastinė. Ap- 
skritai... 


Vėliau Elen Nilson klausimas skynėsi kelią Alinos Mason 


sąmonėje kaip nedidelis įskilimas jos prisiminimų veidrodyje, 
pamažu nusitęsdamas ir virsdamas ilgu įtrūkiu. 

Ji šimtus kartų mąstė apie tą trumpą suknelę, apie tuos raus- 
vai violetinius apatinius. 

Alina nesiryžo grįžti prie pokalbio su Elen Nilson. Kelissyk 
buvo nusitvėrusi mobilųjį, bet nė karto nesurinko numerio, kurį 
jai davė psichologė. Niekaip negalėjo visiškai pasikliauti ta glot- 
naus veido specialiste. 

Net jei ta moteris veikiausiai numatė teisingai. 

Vien tik ji. 

Alina nutarė verčiau tylėti. Krimtosi dėl to - ir kasdien vis 
labiau, bet išdėstyti savo abejones reiškė išduoti Mirtijės paslaptį. 
Jos geriausios, vienintelės draugės. 


Vėliau Šarlis ir Luiza Kamiu dar labiau suartėjo su Karmen 
Avril. 

Net būdami visiškos priešingybės, jie suvienijo pajėgas. 

Šarlis ir Luiza siekė taikos, Karmen - karo. 

Šarlį ir Luizą skatino teisingumo, Karmen - neapykantos 
jausmas. 

Bet iš esmės jų tikslas sutapo. 

Sužinoti tiesą. 

Atskleisti Morganos Avril ir Mirtijės Kamiu žudiko tapatybę. 


Vėliau policijos viršininkas Bastinė savo vyrams įsakė sutelk- 
ti dėmesį į įtariamojo Nr. 1 paieškas. 

Vyriškio su Adidas kepuraite. 

Paieškų rezultatai patvirtino Alinos Mason parodymus - ke- 
letas kitų liudininkų taip pat buvo sutikę tą vaikiną Pajūrio Izinji 
stovyklavietėje, Grankano Mezi paplūdimyje, netoli buriuotojų 
klubo... 

Buvo sutikę... tačiau niekas negalėjo jo identifikuoti. Šiose 
apylinkėse jis nedirbo - policija apėjo visus galimus darbdavius. 

Vienišas plėšrūnas, ištirpęs vasarotojų minioje? 

Jau vien faktas, kad jis neprisistato į policiją duoti parodymų, 
dar labiau sustiprino Bastinė įsitikinimą, kad jis ir yra prievartau- 
tojas ir žmogžudys. Tas pats, kuris Ipore ryšėjo raudoną šaliką. 

Bėgo dienos, ir policijos viršininko viltis aptikti jo pėdsakus 
vis labiau blėso. Tas tipas prasprūdo pro tinklo akutes. Jie nieka- 
da nesužinos, kas jis, nebent netikėtai nusišypsotų laimė, o tuo 
Bastinė iš patirties netikėjo. 

Jis klydo. 

Lemtis tyrėjų labui pakrypo po dviejų mėnesių, tiksliau — 
2004 metų lapkričio 3-iąją. Tą dieną, kai policininkai atskleidė 
vaikino su Adidas kepuraite tapatybę. 

Dabar jau buvo per vėlu. 

Kamiu ir Avril bylą apniaukė dvi kitos mirtys. 

Likimo posūkis? 


Vos nepavėlavau į Fekano autobusą. Pasivijau jį Koleno tako 
ir Kremuazano gatvės sankryžoje. Vairuotojas nedvejodamas 
pažeidė taisykles ir leido man stryktelėti į važiuojantį autobusą — 
toks privalumas, kai vejiesi autobusą viena koja. 

Pasinaudojau pusvalandžiuku kelionės, kad apgalvočiau visą 
reikalą. Bemaž nejučiom buvau apsėstas neįtikėtinų sutapimų 
tarp Magali Veron savižudybės ir Morganos Avril nužudymo 
prieš dešimtį metų. Tokios sutapimų sekos negali įkirsti joks fa- 
ras. Tačiau neabejojau, kad lygia greta turiu sekti ir kita kryptimi: 
Mirtijės Kamiu nužudymo, antrojo žudiko maniako išprievarta- 
vimo. Jei kažkoks nežinomasis pramogauja siuntinėdamas man 
visas to tyrimo smulkmenas, vadinasi, čia vienaip ar kitaip sly- 
pi atsakymas į mano klausimus. Man reikėjo įsiminti kiekvieną 
nuorodą. Visa tai sudaro vieną ir tą pačią visumą. Nuoseklią visu- 
mą. Ir, matyt, akivaizdžią, jei pritaikysi tinkamą dėlionės gabalėlį. 

Fekane, Vikontė krantinėje, autobusas išleido mane be pen- 
kiolikos antrą. Kepyklėlėje priešais spėjau nutverti sumuštinį 
su kumpiu ir žaliomis daržovėmis ir sukimšti jį uoste priešais 
molą. Žandarmerijos priimamajame savo nervingumą nuslėpiau 
šmaikštaudamas su stiuardesės šypsenos žandariuke. 

- Esu iškviestas pas Pirozą, - pareiškiau nutaisęs pas direkto- 
rę nuvaryto mokinuko veidą. 


154 


»-v-- 


pažįstama giži šefo nuotaika. Netgi tarstelėjo: „Sėkmės!“, prieš 
man įsukant į koridorių. 


Lygiai antra valanda. 

Stovėjau priešais kapitono Pirozo kabinetą. 

Durys praviros. Stabtelėjau - vos sekundę. 

— Prašom, pone Salaju. 

Pirozas mostelėjo man, kad uždaryčiau paskui save duris. 
Žili plaukai, sušukuoti atgal, sviro jam ant pečių kaip apšerkšni- 
jusio gluosnio svyruoklio šakos. 

— Sėskitės. 

Jis nebuvo panašus į direktorių, kuriam įgriso pamokslauti 
bjauriam vaikėzui, - veikiau į specialistą, negalintį nudžiuginti 
paciento gera naujiena. Už „Kalėdų žvaigždės“ maketo kūpsojo 
dosjė šūsnis. 

— Turiu jūsų rezultatus, pone Salaju. 

Į ne bet kokį specialistą. Vėžio. 

- Jie nėra geri, pone Salaju. 

— Ką tai reiškia? 

- Pirštų atspaudai... (Pirozas it šukomis pirštais perbraukė 
savo riebius plaukus.) Jie jūsų. 

Net jei ir buvau pasiruošęs, smūgį atlaikiau tik vargais ne- 
galais. 

— Ant Burberry šaliko? 

Pirozas linktelėjo galvą. 

- Aš jums paaiškinsiu, kapitone. 

Žandaras nė karto manęs nepertraukė, kol dėsčiau jam savo 
faktų versiją: kaip aptikau šaliką, pakibusį ant spygliuotos vielos 
prie bunkerio, apie savo absurdišką retleksą švystelėti jį Magali 
Veron. Apie jos šuolį į pragarmę, šaliką, besiplaikstantį jos ran- 
koje. Savo kalbą buvau paruošęs autobuse, bet vis tiek mikčiojau 
dėstydamas, kas buvo toliau. 

Paplūdimys. 

Šalikas, apvyniotas apie savižudės kaklą. 

tautojo veido, supainiojusi mane su juo, persigandusi ir puolusi 
žemyn, kad nuo manęs paspruktų, kad mane apkaltintų. Netikė- 
jau tuo pats, tačiau man rūpėjo pasirodyti nuoširdžiam, - nujau- 
čiau, kad Pirozą įtikinti bus nelengva. 

Mano smarkiai klysta. 

— Jūsų versija įdomi, pone Salaju. Bet ką tik jūs mane per- 
traukėte. Pirštų atspaudai - jie jūsų - ant raudono kašmyro šali- 
ko, žinoma... 

Jis atsivertė žaliąjį dosjė. Iš patirties žinojau, kad tai nėra ge- 
ras ženklas. 

— Bet turėsite man paaiškinti, pone Salaju, kodėl jūsų pirštų 
atspaudus taip pat radome ant Magali Veron kaklo, kojų ir krū- 
tinės... 

Sustingau. 

It paralyžiuotas. 

Mano kūnas virto šalto plieno karkasu, tokiu pat nelanksčiu 
kaip mano kairė koja. Netekęs žado dar bandžiau atgauti kvapą. 
- To... to negali būti, kapitone, tos merginos aš neliečiau. 

Pirozas pakėlė akis nuo dosjė ir atmetė galvą, tarsi tempiamą 
atgal vilnijančių plaukų kaskados. 

— Nelietėte iki jai nušokant - tą man sakėte. O paplūdimyje, 
kai ji buvo jau negyva? 

Man nepatiko ta dirva, kurios link norėjo mane nukreipti 
Pirozas. 

- Aš jos neliečiau, kapitone! Nei iki jos mirties, nei po jos. 
Kristianas Le Medefas ir senoji Deniza tikriausiai jums sakė... 

- Aš tiesiog mėginu jums padėti, pone... 

Rupūs miltai... 

Neskubėdamas atkūriau mintyse tą sceną, stengdamasis pri- 
siminti kiekvieną smulkmeną. Jokių abejonių. Nė akimirkos aš 
nebuvau tiesiogiai prisilietęs prie Magali Veron. 

Ką reiškia tas naujas kliedesys? 

Nusišaipiau Pirozui į veidą. 

— Nė už ką nepatikėsiu jūsų paistalais, kapitone. Na, kas to- 
liau? Pranešite, kad Magali Veron vaginoje rasta mano spermos? 

Pirozas ramiai išlygino žilą sruogą tarp nykščio ir smiliaus. 

— Tai man atrodytų visiškai logiška, pone Salaju. Vyriškis, pa- 
smaugęs Magali Veron, tikriausiai ją išprievartavo. 

Nebeištvėriau. „Kalėdų žvaigždė“ siūbavo prieš mano išspro- 
gusias akis. 

— Prakeikimas! Aš norėjau išgelbėti tą merginą! Neleisti jai 
nukristi, o jūs mane kaltinate, kad aš ją... 

Man pristigo jėgų baigti. Pirozo šypsena padvelkė į mane 
ledu. Ir mane persmelkė dar didesnė baimė. 

Jis man ne viską pasakė. 

Išpyškinau kitą klausimą: 

- Jūs turite DNR rezultatus? Tiesa? 

— Ne... dar šiek tiek per anksti, gal šįvakar... 

— Bet spėjimų yra“ 

— Taip. Jeigu norite, apytikriai vertinimai. Jie nėra palankūs. 
Nėra palankūs jums. 

Po šimts velnių! 

Sėdėjau kaip ant elektrinės kėdės, kuri ką tik pervėrė mano 
kūną dviem tūkstančiais voltų. Mano sperma Magali Veron va- 
ginoje... Štai ką man ką tik leido suprasti tas šunsnukis Pirozas. 

Žandaro ramybė ryškiai skyrėsi nuo audros, kuri siautė 
mano galvoje. 

— Manau, jūs nutuokiate, kaip toliau klostysis įvykiai, pone 
Salaju. Tardytojas šį rytą pasirašė jūsų kaltinamąjį aktą. Mums 
teks pasirūpinti tam tikrais formalumais. Pavyzdžiui, skubiai 
rasti jums advokatą. 

Jis leido man akimirką ištraukti galvą iš vandens, kad čia pat 
dar nuožmiau mane prismaugtų. 

— Bet jeigu jau atvirai, pone Salaju, prieš visa tai pradedant 
norėčiau su jumis mažumą šnektelėti. (Pirmą kartą jo rankos iš- 
davė lengvą dvejonę.) Aptarti ką kita, ne Veron bylą. Dvigubą 
Morganos Avril ir Mirtijės Kamiu žmogžudystę. Prieš dešimtį 
metų. Prisimenate, pone Salaju? 

Ar aš prisimenu? 

Staiga man pasirodė, kad Pirozas žengia netvirta dirva, — 
tiek, kiek leis tardytojas. Atsitiesiau ant kėdės. 

— Vadinasi, taip, kapitone? Trys negyvos merginos. Iš pra- 
džių mane apkaltina nužudžius pirmąją, paskui, iš karto po to, 
man užkaria ant sprando kitus du nusikaltimus, prie kurių poli- 
cija trypčioja jau dešimt metų. 

Pirozas vos vos suraukė antakius; iš tiesų jam tai nepadarė 
per didelio įspūdžio. 

- Regis, jūs atlikote savo tyrimėlį, pone Salaju. Regis, paste- 
bėjote tam tikrų sutapimų tarp Morganos Avril ir Magali Veron 
likimo. Stulbinamų, tiesa? Šis žodis netgi per silpnas - jums taip 
neatrodo? Jūsų tiesa, mes trypčiojame vietoje... Tačiau bent jau 
neabejojame, kad tie trys nusikaltimai susiję! 

Nebedrįsau nieko tvirtinti. Tik kiauksėjau kaip šuva, nutver- 
tas už sprando. Galėjau tik kandžioti tuos, kurie man bus pasie- 
kiami. 

- Išaiškinti sutapimus - jūsų darbas, ne mano. 

- Iš tikrųjų. 

Pirozas vėl įsikniaubė į savo dosjė - šį sykį į gelsvą. 

— Pateiksiu jums svarbų klausimą, pone Salaju. Labai papras- 
tą ir labai svarbų jums. Ar prieš dešimtį metų jūs dar valdėte abi 
kojas? Jūsų dosjė šiuo klausimu, taip sakant, gana miglotas. 

Supratau, kas pastatyta ant kortos, Pirozui neprireikė man 
aiškinti. Avril ir Kamiu bylos įtariamojo Nr. 1, nepažįstamojo su 
Burberry šaliku ir galbūt po trijų mėnesių su Adidas kepuraite, 
aprašymas galėjo neaiškiai atitikti mano išvaizdą. 

Tamsiaplaukis, vidutinio ūgio, sportiškas, įdegusiu veidu. 

Tik jis nešlubčiojo... 

Tačiau niekas neprivers manęs pasakyti Pirozui tiesos. 

Bent jau šiuo klausimu. 

- Ne, kapitone. Toks jau aš gimiau... Žodžiu, beveik toks. Pa- 
aiškinsiu: man nenuskilo, palinkusi prie mano lopšio fėja turėjo 
tarties defektą. 

Pirozas nepatikliai pažvelgė į mane. Savo kaltinimais jis galė- 
jo mirtinai mane įbauginti - aš jam keršijau. Iš anksto džiūgavau 
matydamas, kaip išvirsta iš orbitų jo akys. 

- Ta sumauta fėja mostelėjo savo burtų lazdele man virš kak- 
tos ir ištarė burtažodį: abrakadabra, na, kažką tokio, o paskui 

tarė - teisybių teisybė, kapitone: „Tegul šis mažylis bus didesnis 
šlubis už visus kitus pasaulio mažylius!“ 

Suglumęs Pirozo veidas. 

— Tik tarties yda*, kapitone. Kvaila, tiesa? 

Mano plaunamos smegenys burbuliavo, burbuliukai spro- 
ginėjo kaip fejerverkas. Man atrodė, kad mosuoju kardu prieš 
tanką. 

Pirozas tamsiai išraudo. 

— Menki juokai, Salaju. Prakeikimas... Aš bandau jums pa- 
dėti. 

Pasinaudojau savo pranašumu. 

— Arba mane užspęsti! Luošį. Arabiūkštį. Viengungį. Dir- 
bantį pas psichus. Tobulas atpirkimo ožys, tiesa? Dešimt metų 
policija ieško... 

Pirozas įsirėmė alkūnėmis į stalą. Aš nesilioviau: 

— Aš neliečiau tos merginos, kapitone. Ant jos kaklo ne mano 
pirštų atspaudai. Ir sperma ne mano. Ieškokite kito paukštelio! 

Akimirką žandaras dingo už „Kalėdų žvaigždės“ fokstiebio, 
paskui kuo ramiausiai vėl prabilo: 

— Negera strategija, Salaju. Viena koja mažiau neišgelbės jūsų 
prisiekusiųjų akyse... 

Bukagalvis! Kokia ta geroji strategija? 

Kad ir kiek hipotezių kūrė mano protas, kad ir kiek ieškojo 
landų, galimas paaiškinimas buvo tik vienas. 

Policijos machinacijos. 

Jie kūrė kaltininką, kurio jiems reikėjo. Nelaimėlį, atsitiktinai 
vieną rytą netinkamu metu atsidūrusį ant skardžio. 

Mane. 

Čia pat kitas mano smegenų pusrutulis man kuštelėjo, kad 
aš - Fekano žandarmerijoje, ne Šiaurės Korėjoje ar Pietų Afri- 
koje... Niekas čia neklastoja įrodymų, kad užspęstų niekuo dėtą 
žmogų. Tik ne čia. Ne Prancūzijoje. 

— Aš turiu teisę į advokatą. 


* Mignon (pranc.) - mielas; moignon (pranc.) - bigė. 

- Žinoma, Salaju. Negalima piliečiui pareikšti kaltinimo, jei- 
gu jis drauge su advokatu nėra išklausęs kaltinamųjų išvadų. 

Atmintyje išplaukė migloti prisiminimai serijų, peržiūrėtų 
ant nutrintos mūsų buto La Kurneve kanapos. Navaras* ir Ko — 
tokio stiliaus migdantys dalykėliai, kuriuos žiūrėdavo mano mo- 
tina ir prieš kuriuos trainiodavausi aš, kad nereikėtų eiti į savo 
kambarį kartoti pamokų. 

Avril ir Kamiu bylai beveik dešimt metų. Dešimt metų - ma- 
tyt, tai žmogžudystės senaties terminas. Mano galvoje kirbėjo 
beprotiška mintis. 

Ojei aš - paskutinis jų šansas? 

Po kelių mėnesių Avril ir Kamiu byla būtų pasiųsta į archyvą. 

O jeigu prieš nusileidžiant uždangai farai nusprendė nutverti 
pirmą pasitaikiusį? 

- Pažįstate kokį nors advokatą, Salaju? 

Neatsakiau. Dabar nepasitikėjau niekuo. Mane nustebino 
kita detalė, į kurią iki šiol nebuvau atkreipęs dėmesio. Vis kulti- 
nių mano motinos serialų prisiminimas. 

- Ar apklausoje neprivalo dalyvauti du žandarai? 

— Ne, pone Salaju... Paprastoje apklausoje - ne. 

Pirozas suirzęs pakilo. 

- Šį tą jums prisipažinsiu - trys mano vyrai triūsia prie Ma- 
gali Veron mirties paslapties, naršo visus kitus pėdsakus, ieško 
visų tų tipų, su kuriais ji buvo susitikusi pastarosiomis dienomis. 
Ir taip pat lygina visus tuos Magali Veron ir Morganos Avril po- 
mėgių ir studijų sutapimus, visus panašumus, kuriuose niekas 
nieko nesupranta. Jums pasisekė, kad pataikėte ant manęs, Sa- 
laju. Tada, kai viskas, absoliučiai viskas krypsta prieš jus, aš ir 
toliau ieškau kitur. Tarkim, nesu visiškai įtikintas jūsų kaltumu 
tame nelemtame dosjė, tad nereikia visko gadinti. 

Pastarąją tiradą Pirozas išdėstė keistai iškilmingai. Kovotojo 
už teisybę pamokslas. Lyg jis vienas galėtų pasipriešinti lemčiai, 
kuri grasinasi mane sutriuškinti. 


* Policijos detektyvas Navaras (Navarro) to paties pavadinimo prancūzų televi- 
zijos seriale, kuris buvo rodomas 1989-2006 m. 

Spąstai? Dar vieni spąstai? Pirozas klastingas. 

Jis palinko prie manęs, ilgi jo plaukai slystelėjo jam per kaklą, 
apgaubdami smakrą it kokia atsiklijavusi dirbtinė barzda. 

— Paskutinį kartą, Salaju - tai labai svarbu. Ar prieš dešimt 
metų jūs vaikščiojote abiem kojom? 

Mano užsitęsusią tylą Pirozas turbūt traktavo kaip apmąsty- 
mą, bet aš jau buvau priėmęs sprendimą 

Aš juo netikėjau. 

Buvau kaltas. 

Jo akyse. Kitų farų akyse. Visos aplinkybės sukauptos čia: 
įrodymai, faktai, liudytojai. 

Ko vertas mano vieno žodis prieš įsitikinimų sieną? 

Nieko. 

Nežinau, kas jie, bet jie mane užspendė. 

Aš nebeturėjau pasirinkimo - man reikėjo prasprūsti pro 
tinklo akutes - tinklo, kuriuo jie mane gaudė. 

Dabar. Kas bus, tas bus. 

Tas gestas truko ne daugiau kaip sekundę. Palinkau į priekį 
lygiai tiek, kad abiem rankom nutverčiau „Kalėdų žvaigždės“ ma- 
keto raudonmedžio cokolį, tuo pačiu judesiu įsukčiau jį iškėlęs 
aukštyn ir sutrupinčiau lentą į žandarmerijos kapitono kiaušą. 

Pirozas nespėjo niekaip sureaguoti. Susmuko kaip maišas. 
Rankos bandė įsitverti tuštumos, bet kojos nebelaikė. Tik akys 
dar kabinosi. Paklaikusios. 

Išdidi jų savikliova virto beviltiška panika. 

Kraujo srovelė tekėjo iš burnos, ji maldavo: 

— Salaju, ne... 

Kas ne? 

Ką jis labiausiai bijo prarasti? 

Savo maketą? Savo grobį? Gyvybę? 

Jis pamėgino atsistoti, abiem rankom įsirėmęs į plytelių grin- 
dis. Primuštas. Jo kakta rasojo skaisčiai raudonais lašais, jie lašė- 
jo per plaukus. 

Mečiau paskutinį žvilgsnį į „Kalėdų žvaigždę, plonas virve- 
les, suklijuotas tiksliai kaip laikrodininko, įmantriai nudažytus 

plūdurus ir vėliavėles, jūreiviukus, kruopščiai sustatytus ant de- 
nio - visa tai sugurinau į Pirozo pakaušį. 

Jis vėl sukniubo ant grindų. 

Keletą sekundžių stovėjau nejudėdamas, įsitikinęs, kad tuoj į 
kabinetą įsiverš kokia dešimtis žandarų, kuriuos ant kojų sukels 
triukšmas. 

Tyla. Uždarytos durys. 

Sakytum, jie įpratę, kad tarp jų sienų būtų mušamasi. 

Skubiai įvertinau padėtį. Kaip dabar dingti? Išlipti pro lan- 
gą? Dėti į kojas koridoriumi iki laukiamojo? Tempti Pirozą už 
apykaklės, įrėmus peilį popieriui pjaustyti į jo miego arteriją, ir 
trauktis šitaip jį velkant. 

Juokinga! 

Vienintelis mano šansas - išeiti taip, kaip atėjau. Atsainiai. 
Neaiškiai susirūpinus. Su sąmokslininko šypsena, skirta žanda- 
riukei laukiamajame. 

Kuo tyliau atplėšiau nuo užuolaidos, tariamai skirtos patal- 
pai apsaugoti nuo nedažnos Fekano saulės, obuolio žalumo au- 
dinio juostą, paskui mažiau kaip per minutę užkimšau Pirozui 
burną ir suraišiojau jį užuolaida. 

Jis alsavo, bet nejudėjo. Akys užmerktos, apkepusios krauju, 
prilipusiais plaukais ir blakstienomis. Dar kelias sekundes sugai- 
šau, kol bėgdamas nustvėriau žaliąjį dosjė. 

Magali Veron. 

Sudvejojau, ar išsinešti kitus. Ant kapitono stalo buvo su- 
krauta ištisa kolona kitų, bet aš neturėjau kada rūšiuoti. Ir ap- 
sikrauti. 

Paskutiniu judesiu įspraudžiau į dosjė iš krūsnies stirksantį 
lapą, tą, kuris mane sudomino vakar. 

Lentelę, nubraižytą baltame lape. 

Aštuoni skaičiai keturiuose langeliuose. 

Dar viena paslaptis? 
Šita palauks... 


Išėjau iš kabineto. 

Pirmas faras prasilenkė su manimi; antras išniro man iš de- 
šinės ir praėjo mane užkliudęs; du kiti artėjo prie manęs iš ko- 
ridoriaus galo su revolveriais prie diržo; jie įsmeigė į mane akis, 
sulėtino žingsnį, prasiskyrė. 

Praėjau tarp jų neatsigręždamas. 

Atsidūriau vestibiulyje. 

— Išgyvenote? - juokais pasidomėjo dailioji žandariukė re- 
gistratūroje. 

Atsakydamas šypsena į jos šypseną aš beveik pajutau sąžinės 
graužimą. Jos kolegos apkaltins ją. Ji šmaikštavo su sprunkančiu 
prievartautoju - nieko neįtardama, nekeldama aliarmo. Ar išdrįs 
ji pasakyti, kad jis pasirodęs jai visai malonus? Kad nebuvęs, ti- 
krai nebuvęs panašus į žudiką? Kad jie galbūt klysta? 

Akimirką man toptelėjo mintis, kad machinacijos, farų rez- 
gamos prieš mane, jų nepaslankumas iš pašaknų skiriasi nuo to, 
kaip lengvai aš pasprukau iš žandarmerijos. 

Neketinau dėl to skųstis. 


Vos nusileidau žandarmerijos laiptais, jodo pritvinkęs vėjas 
siūbtelėjo man į veidą. 

Aš laisvas. 

Kiek ilgai? 

Skubriu žingsniu nutolau nuo policijos skyriaus ir patrau- 
kiau uosto link. 

Kiek laiko praeis, kol Pirozas sukels aliarmą? 

Probėgšmais prisiminiau penkias savo žvaigždės kryptis. 
Tapti vienakoju Monblano ultramaratono didvyriu, pasimylėti 
su savo svajonių moterimi, turėti vaiką, būti apraudotam, apmo- 
kėti skolą... 

Nekokia pradžia... 

Aš paspruksiu nuo farų tik keletui valandų; geriausiu atveju 
keletui dienų. Neįmanoma nakčiai grįžti į „Sireną“ ar bent prisi- 
artinti prie Iporo. 

Ko aš tikiuosi? 

Vienas pats įrodyti savo nekaltumą? Kad paslapčių ūkai išsi- 
sklaidys kaip blogas sapnas? Kad farai ras kitą kaltininką? Tikrąjį 
žudiką? 

Pajūrio bulvaras liko man už nugaros. Tuščias. Šaltis nevi- 
liojo retų vaikštinėtojų paėjėti toliau nuo betoninio molo. Mane 
pasitiko paplūdimio akmenėliai; niekas manęs nepastebėjo. 

Ir neišgirdo. 

„Aš nekaltas!“ - plyšojau mintyse. 

Nekaltas! 

Vanduo po truputį kilo, bet sparčiai žingsniuodamas įsten- 
giau ganėtinai nutolti, kol jis dar neapsėmė visos platformos. 
Tarp Fekano ir Iporo, maždaug dešimt kilometrų pajūriu, tebu- 
vo vos viena prieiga prie jūros - Grenvalis, ir dešimtys plakatų, 
nurodančių, kad vaikštinėti po skardžiais griežtai draudžiama. 

Vietiniai farai jau seniai liovėsi žaidę slėpynių su kontraban- 
„Niekas neateis manęs čia ieškoti 


“ 


dininkais „muitininkų take 
tarp jūros ir kreidos. 


Man po kojomis žiro akmenėliai. Iš Fekano jau liko tik pil- 
kų neryškių pastatų linija. Spausdamas rankose žaliąjį dosjė, vėl 
mąsčiau apie Pirozą, jo kaltinimus. 

Man nedavė ramybės vienas klausimas. 

Ar smogdamas jam ir pasprukdamas aš pačiu laiku sutrau- 
kiau voratinklį, kuris buvo rezgamas aplink mane? 

Ar nusileidau dar viena pakopa žemiau prie tos pragarmės, 
kuri mane siurbė? 


* „Muitininkų takas“ Prancūzijoje - pajūrio takas pasivaikščiojimams pėsčio- 
mis jūros ar vandenyno pakrantėje. 


|| 
SUĖMIMAS 


Roni su Bua, 2014 m. Liepos 22 d. 


Nelaimingų atsitikimų aukų identifikavimo žandarme- 
rijos padalinys, Nacionalinės žandarmerijos kriminalinių 
tyrimų institutas 


Nuo Žeraro Kalmeto, padalinio direktoriaus, 

Leitenantui Bertranui Donadjė, Nacionalinė žandarmeri - 
ja, Etretato apylinkių teritorinė brigada, Pajūrio Senos 
departamentas 


Pone, 


atsiliepdama į jūsų 2014 m. liepos 13 d. laišką apie 
tris skeletus, 2014 m. liepos 12 d. aptiktus Iporo pa- 
plūdimyje Pajūrio Senos departamente, mūsų tarnyba itin 
kruopščiai atsidėjo šio jaudinančio fakto tyrimui. 

Nors iki šios dienos nė vieno iš tų trijų individų ta- 
patybė nėra nustatyta, pirmosios ekspertizės patvirtino 
keletą nepaneigiamų faktų. 

Visų pirma tvirtai galime teigti, kad kaulai priklauso 
trims vyriškiams - suaugusiesiems, kurie žuvo būdami 20-30 
metų amžiaus. 

Vėlesni tyrinėjimai neatskleidė jokio smūgio nė į vieną 
iš trijų kaukolių nei į kitas skeletų dalis - tai, atro- 

do, atmeta išorinio smūgio išprovokuotos žūties hipote- 
zę, pavyzdžiui, žūties įgriuvus vienai iš uolėtų pertvarų 
ertmėje, kuria vyrai bus šliaužę. Vis dėlto smurtinės ar 
nenatūralios mirties hipotezė lieka pagrindine versija ir 
mes jos laikomės atsižvelgdami į aplinkybes, kuriomis buvo 
aptikti kūnai. Papildomi cheminiai tyrimai leis ištirti 


nunuodijimo tikimybę. 


Trijų individų mirties data - vienas labiausiai trik- 
dančių šio tyrimo aspektų. Kaip įprasta atliekant iden- 
tifikavimo procedūrą, kiekvienam iš trijų skeletų mes su- 
teikėme laikiną tapatybę, kuri galioja tik tyrime - šiuo 
atveju tris vardus, kurių abėcėlinė tvarka atitinka jų 
mirties chronologiją. 

Iš tikrųjų - ir čia mes susiduriame su faktu, kurį mums 
ypač sunku paaiškinti - trijų individų mirties datos skir- 
tingos, o tai atmeta galimybę žūties, kurią būtų galima 
apibūdinti kaip „kolektyvinę“ arba „vienalaikę“, ar tai 
būtų nelaimingas atsitikimas speleologų grupėje, triguba 
žmogžudystė ar net kolektyvinė savižudybė. 

Tiksliau, pirmasis šių skeletų, kurį mes praminėme Al - 
beru, mirė vėliausiai 2004 m. vasarą. 

Antrasis, Bernaras, mirė keli mėnesiai po Albero, gal- 
būt 2004 m. rudenį-2005 m. žiemą. 

Trečiasis, Klovisas, mirė 2014 m. vasarį ar kovą, taigi 
maždaug prieš penketą mėnesių. Atsižvelgiant į titnagi- 
nių klinčių ertmių, kuriose išbuvo lavonai, rūgštingumą, 
greitai suiręs jo kūnas ne per daug stebina. 

Ir pabaigoje, pone leitenante, kaip jūs pats minėjo- 
te savo pirmajame laiške, rodos, sunku atsieti tų trijų 
skeletų tapatybės nustatymo procedūrą nuo vadinamosios 
„žudiko su raudonu šaliku“ bylos - viena jo aukų, Morgana 
Avril, buvo rasta nužudyta 2004 m. birželį netoli tos vie- 


tos, kur aptikti ir patys skeletai. 

Tačiau dar neturėdami papildomų tyrimų, taigi geneti- 
nės analizės rezultatų, mes negalime nusakyti, koks tie- 
sioginis ryšys galėtų sieti, pirma, tų trijų vyrų, apie 
kuriuos mes nieko nežinome, žūtį ir, antra, tų jaunų mer- 


ginų nužudymą. 


Patikėkite, pone leitenante, mes dedame visokeriopas 
pastangas, kad kuo greičiau išjudintume šį tyrimą. Vis 
dėlto negaliu nuslėpti, kad, atsižvelgiant į ribotas mūsų 
pajėgas ir į tolydžio augantį darbo krūvį, mūsų tarnyba 
privalo susidoroti su kitais skubiais atvejais. Kadangi 
Albero ir Bernaro žūčiai nuo šiol taikoma legali dešimties 
metų senatis, tai griežtu mūsų tarnybos reglamento požiū- 


riu pirmumo teisė jai nebetaikoma. 


Pagarbiai ir su nuoširdžiausiais linkėjimais, 


pone leitenante. 


Žeraras Kalmetas, Nelaimingų atsitikimų aukų identi- 
fikavimo žandarmerijos padalinio direktorius 

Kiek dar laiko? 


Gerą dalį popietės pralaukiau, kol sutems, pasislėpęs vienoje 
iš nesuskaičiuojamų skardžio ertmių, kiek aukščiau nuo Voko- 
tų slėnio, kaip moliuskas įsikirtęs į uolų paviršių, kurio nesiekė 
banguojanti jūra. 

Ir permirkęs. 

Jūra patausojo maždaug metro pločio akmenėlių juostą tarp 
savęs ir klinčių sienos, bet kai kurios narsesnės bangos smaginosi 
duždamos į uolą, o atsimušusios apšlakstydavo paikšį, kuris čia 
slapstėsi. Atsilygindamas už mano pastangas gailiaširdis Dievas 
dovanojo man prašmatniausią saulėlydį prieš pat man užkopiant 
liepsnojančiu slėniu Vokotų link. 

Prieš išeidamas iš Ogo miško truputėlį luktelėjau. Dešimt 
minučių. Kol sutirštės sutemos ir drėgni mano drabužiai su- 
stings į ledo įkapes. 

Vis dar laisvas, bet užšaldytas. 


Pilka naktis. Prietemoje Vokotų slėnis vis labiau panėšėjo į 
vaiduoklių lomą. Trys dešimtys namų, pasiklydusių pušų, laz- 
dynų ir ąžuolų džiunglėse, atrodė pastatyti kaip po kažkokio 
prakeiktųjų architektų konkurso. Kiekviena vila varžėsi su kito- 
mis barokinėmis išmonėmis. Šveicariškų šalė stogai, tirolietiškos 
varpinės, angliški erkeriai, mauriški fasadai. Įsitikinęs, kad nebe- 

šmėžuoja joks automobilis, užkopiau paplūdimio keliu. „Orse- 
na“, Monos disertacijos vadovo vila, slėpėsi už kryžkelės. 

Martenas Denenas 

Saulėlydžio kelias 123 

„Raktus rasi po šulinio rentinio plokšte, - per telefoną paaiš- 
kino man Mona. - Šalia stoginės. Sodininkas, prižiūrintis val- 
das, išeidamas padeda ją į vietą. Jauskis kaip namie. Ateisiu pas 
tave, kai tiktai galėsiu.“ 

Ji pasiuntė man virtualų bučinį ir išjungė telefoną. Nieko 
daugiau neklausinėdama, tenkindamasi trumpa sujaudinta ata- 
skaita, kurią jai pasiunčiau: 

Farai mina man ant kulnų. 

Turiu slapstytis. 

Privalai man padėti. 

Mona buvo fantastiška mergaitė. 

Nutvėriau geležinį raktą iš po plokštės, durys atsidarė, ir aš 
radau priebėgą už „Orsenos“ sienų. 


Jauskis kaip namie... 

Pirmiausia dušas - karštutėlis. Paskui apžvelgsime padėtį. 
Viską papasakosiu Monai, kai tik ji bus čia... 

Ieškodamas vonios kambario paklaidžiojau po koridorių, 
mažučiukų, bet nesuskaičiuojamų kambarėlių, laiptų per tris 
aukštus nuo pusrūsio labirintą. Matyt, Martenas Denenas, Mo- 
nos disertacijos vadovas, savo užmiesčio name rodydavosi ne 
per dažniausiai. Ne, namas nebuvo apleistas, kaip tik priešingai. 
Sodininkas pjovė pievutę ir nepriekaištingai apgenėdavo rožy- 
nus, valytojai turbūt buvo mokama aukso kaina, kad vaikytų 
vorų kolonijas ar blizgintų vitražus, puošiančius kiekvieną vir- 
šutinio aukšto langą. 

Vila, švari... ir tuščia. 

Tą kontrastą suvokiau rangydamasis prieš didžiulį aukso la- 
pais papuoštą veidrodį, kad nusimaučiau nuo kojų peršlapusius 
džinsus. Mano protezas terkštelėjo į mėlyno Delfto fajanso plokš- 

tes. Man pasirodė, kad aidas nuskambėjo tūkstantyje ir viename 
tuščios vilos kambaryje, žadindamas šešėlius ir vaiduoklius. 

Tekantis vanduo užgožė vilos garsus. Stovėjau po dušu ant 
vienos kojos. 

Rausvojo flamingo tualetas! Šitas posakis aiškiai būtų patikęs 
Monai. 

Užmerkęs vokus mintyse peržvelgiau „Orsenos“ aplinką. 
Martenas Denenas pavertė savo namus iškamša - pats tas žodis. 
Iškamša. Lyg norėdamas po ilgų nebuvimo mėnesių rasti juos 
lygiai tokius pat. 

Gyvenimo regimybė! 

Gėlės ant židinio ir lovų galvūgalyje. Dirbtinės. 

Vaisių pintinė ant virtuvės stalo. Nuostabi imitacija. 

Lentynos koridoriuje, ant kurių sumišai susikaupusios ki- 
šeninio formato knygelės, žurnalai ir stalo žaidimai, rodos, pa- 
miršti čia nuo amžių amžinųjų. 

Leisdamas šiltam vandeniui tekėti nuoga oda pagalvojau, 
kad toji vaiduoklių dvarelio aplinka atrodo keista, kone nereali, 
lyg išplaukusi tiesiai iš kokio nors rašytojo vaizduotės. 

Beje, lygiai kaip ir Monos asmuo... 

Tyrinėtoja, išdygusi iš niekur. 

Guvi. Daili. Originali, nevaržomo elgesio. 

Lyg išplaukusi iš rašytojo vaizduotės... arba mano - viengun- 
gio, ieškančio meilės. 

Pakėliau galvą, leisdamas vandens čiurkšlei čaižyti odą. 

Ne, kai pamąstai, tai antroji hipotezė netinka! Mona turi vel- 
niško žavesio, bet jei man kas būtų pasiūlęs sukurti tobulos mo- 
ters portretą, būčiau pavaizdavęs ne ją. 

Ir kaip užkerėtas man prieš akis po šilto lietaus kaskada šoko 
blyškus Magali Veron veidas. 


Jauskis kaip namie. 

Prisitvirtinau protezą ir apsisiaučiau gelsvu chalatu nuo 
pakabos. Calvin Klein. Monai skambinti nesiryžau. Turiu būti 
atsargus, farai neišvengiamai įžvelgs ryšį tarp jos ir manęs. Ži- 

nojau, kad mano slėptuvės ji neišduos, bet jie gali ką nors įtarti, 
ją pasekti... 

Nuginiau tas mintis. Vėl leidausi per tuščius kambarius, kad 
nereikėtų galvoti, jog neturiu jokios strategijos, išskyrus bėgimą 
toliau. Nė menkiausio sumanymo, kaip įrodyti savo nekaltumą, 
užuominos, nebent tik išlošti laiko. 

Po pusvalandžio pradėjau orientuotis tame barokiniame la- 
birinte. Išskyrus rūsį, matyt, tokį pat didžiulį kaip vila, apėjau 
kiekvieną kambarį. Svetainėje ant kaltinės geležies lentynos buvo 
išrikiuoti vario spalvos buteliai. 


Jauskis kaip namie. 

Įsipyliau kalvadoso. Etiketė skelbė: „Labai senas“. 

Kaip namie. 

Vos maktelėjau gurkšnelį, gerklę nutvilkė liepsnos. Mano 
kosulys atsimušė į sienas, nuaidėjo tyloje, paskui žagčiodamas 
nutolo per aukštus it koks baugštus bildukas, kurį kažkas sutrik- 
dė. Kad ir kiek rausiausi atmintyje, grįždamas iki ankstyvos vai- 
kystės La Kurneve ir vienas kitą keičiančių butų, - nuo vieno iki 
penkių kambarių, kuriuose gyvenau, pamažu didėjant šeimai, 
niekada gyvenime nebuvau įkėlęs kojos į tokį didžiulį namą. 

Tai veikiau kėlė baimę. 

Nutariau laukti Monos kambaryje, kurį buvau pakrikštijęs 
„erelio lizdu : pats aukščiausias vilos kambaryje, įrengtas maža- 
me bokštelyje, per kelis metrus iškilusiame virš stogo ir kamino. 
Iš lauko tą nedidukę kičinę varpinę buvau palaikęs architekto 
įnoriu, snobišku donžono erzacu. Aš klydau! Apskritame erelio 
lizdo kambaryje pro kiekvieną siaurą langą, panašų į romantišką 
šaudymo angą, vaizdas į Vokotų slėnį, paplūdimį ir jūrą buvo 
tiesiog stulbinamas. 

Švyturys! 

Martenas Denenas čia buvo įsirengęs savo kabinetą. Žema 
knygų lentyna, 360 laipsnių lanku juosianti du volteriškus krės- 
lus ir ąžuolinį stalą, aptrauktą storu violetiniu aksomu. 

Laukiau čia ilgai - tarp dangaus ir jūros, - gal ilgiau kaip 
valandą. Man jau pradėjo lipti vokai, ir tada ant pečių nusileido 
Monos rankos. 

Negirdėjau, kaip ji įėjo, negirdėjau, kaip lipo laiptais. 

Fėja. 

Savo burtų lazdelės žvaigždę ji segėjo prie širdies. 

- Ačiū, - pasakiau jos dar net nepabučiavęs. 

Ilgu bučiniu. 

Kurį laiką gėrėjomės mėnuliu ir virpančiu jo dvyniu, skęs- 
tančiu Lamanše. 

- Pasakok, - galop tarė Mona. 

Nieko nuo jos nenuslėpiau. Pirozo kaltinimai. Mano pabėgi- 
mas. Mano įsitikinimas. Aš - policijos machinacijų auka. Išklau- 
siusi mane nė karto nepertraukdama, Mona ištarė tris žodžius — 
vienintelius tris žodžius, kuriuos norėjau išgirsti: 

- Aš tavimi tikiu. 

Vėl pabučiavau ją. Sutaršiau auksinius jos plaukus, leidau 
jiems sruventi man tarp pirštų. 

— Kodėl? Kodėl visa tai dėl manęs darai? 

Jos ranka šmurkštelėjo tarp atlapų mano chalato skvernų. 

- Žinok, kad nori. Nežinomybės aromatas? Nesaikingas kas- 
dienybę pranokstančių istorijų pomėgis? Nuoširdus įsitikinimas, 
kad tu nė musės nenuskriausi... 

— Musės - ne. O faro? 

Ji nusikvatojo. 

- Jei pasiūlyčiau tau paskambinti advokatui ir ryt rytą prisi- 
statyti žandarams, padarytum tai? 

Suspaudžiau Moną glėbyje. 

— Ne! Nenoriu patekti į jų žabangas. Noriu perprasti pats. 

— Ką perprasti“ 

— Viską! Būtinai yra koks nors logiškas sprendimas. Raktas 
atrakina duris, vedančias iš šitų prakeiktų ledo rūmų. 


Kol Mona kraustė virtuvės atsargas - žąsų kepenėlių paštetą, 


konservuotą antieną ir raudonąjį Bergerac vyną, - aš atsiverčiau 
Magali Veron dosjė, nušvilptą nuo Pirozo stalo. 

Mintyse plūdausi: aplanke nebuvo nieko, ko jau nežinočiau. 
Smulkus CV, patvirtinantis informaciją, sukauptą iš interneto: 
vaikystė Kanadoje, paskui Val de Marnė, įvairios mokymo įstai- 
gos, kurias ji lankė, darbas Bayer France bendrovėje. Kitą dos- 
jė dalį užpildė išprievartavimas ir žūtis. Sudėtinės medicininės 
ataskaitos vardijo kiekvieną sumušimą: kraupios juos iliustruo- 
jančios nuotraukos, jos kraujo grupė, DNR, detalus uždusimo 
pasmaugiant aprašymas; „kuris išprovokavo mirtį, patikslino 
ataskaitą. 

Prakeikimas, jie klydo! Gal keliom minutėm, bet klydo. 

Gailėjausi, kad ilgiau nepasirausiau po dosjė ant Pirozo stalo, 
kad rasčiau ką nors apie Kamiu ir Avril bylas, kitų nuorodų negu 
tos, kurias geranoriška siela siuntinėja man lašas po lašo. 

Ir ką nors apie tą skaičių eilę, tą lygtį, kuria domėjosi Pirozas. 


— Prie stalo! - užkrečiamai žvaliai šūktelėjo Mona; tai trum- 
pam išvaikė klausimų spiečių, dūzgiantį mano galvoje. 


Disertacijos vadovo atsargos nenusileido „Sirenos“ valgia- 
raščiui. Mona tiesiog padėjo ant stalo luitą pašteto ir karštame 
vandenyje atšildė konservuotos antienos stiklainį. 

— Į Marteno sveikatą! - tarė kilstelėdama beržerako taurę. - 
Podnshee per metus jam pakloja sumą, prilygstančią trims kelio- 
nėms aplink pasaulį. Iš tiesų reikia padėti mažumą jį apšvarinti. 

Susidaužiau. Su liūdna šypsena. Širdis į tai nelinko. 

— Ką tu ketini daryti? - staiga paklausė Mona. 

— Nežinau... 

- Gaila. 

Ji užsitepė pašteto ant minkšto paplotėlio, aptikto celofano 
pakuotėje giliai spintoje. 

- Gaila. Galų gale jie tave neišvengiamai nutvers. Tada prara- 
si viską. Viską, kuo mane suviliojai. (Jos pirštai lengvai perbrau- 
kė žvaigždę, prisegtą prie palaidinukės.) Ta geniali idėja prika- 

binti prie gyvenimo penkias svajones. Tu... ką tu darysi su tomis 
svajonėmis? 

— Aš neturiu iš ko rinktis, Mona. 

Ji ilgai įdėmiai žiūrėjo į mane, nebesistengdama manęs įtiki- 
nėti. Taip nusvyra rankos prieš užsiožiavusį vaiką. Kai ji kėlėsi 
paimti už jos stovintį prikaistuvį, kambaryje nuaidėjo mano mo- 
biliojo signalo motyvas. 

Nežinomas numeris. 

Atsiliepiau. 

— Salaju? 

Pirozo balsas! 

— Salaju, nenutraukite ryšio. Nekvailiokite. Grįžkite, velniai 
jus nujotų! Jūs turėsite teisę į advokatą. Galėsite prieiti prie tyri- 
mo dosjė. Galėsite gintis. 

Nutariau neatsiliepdamas paklausyti dar bent penkiolika se- 
kundžių. Turbūt tas šunsnukis mėgina mane lokalizuoti. 

- Salaju, jūs bjauriai mane suknežinote, bet tai išsiaiškinsime 
vėliau. Aš susisiekiau su Šv. Antano institutu - su visais jūsų ko- 
legomis, be kita ko, su profesionalais, psichoterapeutais. Jūs ne 
vienas! Mes galime jums padėti. Negadinkite savo... 

Dvidešimt penkios sekundės. 

Spustelėjau klavišą ir išjungiau telefoną, tačiau mano ranka 
tebevirpėjo. Mona švelniai uždėjo delną man ant rankos. Kalbė- 
jo dar švelniau, tarsi stengdamasi mane prijaukinti: 

- Tas faras iš esmės savais žodžiais sako tau tą patį, ką ir aš. 

Pasiduoti. 

Tai būtų taip paprasta. 

- Jie nori užkart man ant sprando tas žmogžudystes, Mona. 
Tu girdėjai jį su jo psichoterapeutais - jie padarys iš manęs pa- 
mišėlį... 

Ji dar stipriau suspaudė man ranką. Kalbėjau toliau: 

— Ant tos merginos kūno negali būti mano pirštų atspaudų! 
Ašjos neliečiau. Farai meluoja. Jie kažką rezga. Kodėl niekas ne- 
žino apie Magali Veron mirtį? 

- Aš žinau, Džamalai. Andrė Žosviakas žino ir tikriausiai pa- 
skleidė žinią visiems Iporo gyventojams, kurie lankosi jo bufete. 

— Apie tai šiandien neužsiminė joks laikraštis. 

— Užsimins rytoj... Džamalai, kurių galų farai rizikuotų, 
kurpdami suklastotas nuorodas? 

— Neįsivaizduoju, Mona. Bet jei nori minti mįsles, klausimų 
turiu su kaupu! Kodėl kažkas smaginasi, siuntinėdamas man vo- 
kus su kiekviena Avril ir Kamiu bylos smulkmena? Kodėl Maga- 
li Veron nusižudė, atkartojusi Morganos Avril gyvenimą? Kodėl 
tas raudono kašmyro šalikas atsirado pakibęs mano kelyje kaip 
žibinto šviesa, kurios neįmanoma išvengti? 

Mona atstūmė vos prapjautą pašteto luitelį. 

— OK, tavo viršus. Pasiduodu. 

Nerūdijančiojo plieno žnyplutėmis ji nutvėrė dvi marinuotas 
anties šlauneles. Ryškiai raudonas. Jos man pasirodė it dvi ko- 
jos, nuplėštos nuo naujagimio kūno, užkonservuoto stiklainyje 
teismo gydytojo. Net be menkiausio gesto Mona pajuto mano 
pasišlykštėjimą. Ji uždėjo ranką man ant peties. 

- Žinau tik tiek, kad tu - ne žudikas! Net neturiu tokios min- 
ties. Bet kažkas tuo tiki... 

Suvirusi mėsa vertė mane vemti. 

— Velniai rautų, kodėl aš? 

Mona kurį laiką mąstė. Akimirką mane nejučiom sujaudino 
jos kirstuko snukutis, nejudrus, labai susikaupęs, virpančiomis 
šnervėmis, plazdančiomis blakstienomis, priešakiniais dantu- 
kais, kramtančiais viršutinę lūpą. 

- Kodėl tu... Štai geras klausimas, Džamalai. Ar jau kada nors 
esi lankęsis Ipore? Iki šios savaitės? 

- Ne... 

Jos dantukai paleido lūpą, pasirengę krimstelėti man. 

— Man reikia tiesos, Džamalai! Aš ne policininkas. Jeigu nori, 
kad tau padėčiau, liaukis apsimetinėjęs. 

— Sakau tau, kad ne. Bet... bet vos nebuvau. 

— Po velnių, Džamalai, kalbėk aiškiai. 

— Tai buvo maždaug prieš dešimt metų. Per internetą flirtavau 
su mergaite, kuri man patiko; įkalbėjau ją praleisti savaitgalį pa- 
jūryje, ji, atrodo, buvo pasiruošusi vykti į Etretatą, bet man buvo 
per brangu, tad užsisakiau kambarį Egijo priemiestyje. Čia, Ipore. 

— Na ir ką? 

- Ir tą, kad vos pamačiusi, jog jos nuostabusis princas turi tik 
vieną koją, toji kekšė atšaukė mūsų medaus mėnesį. 

— Tu nebuvai jai sakęs? 

— Ne. Buvau pamiršęs po stalu pastatyti internetinę vaizdo 
kamerą... 

— OK. Ir tu niekada nebuvai įkėlęs kojos į Iporą? 

— Netgi vienos! 

Mona nusikvatojo. Įpylė mums beržerako. 

— Labai gaila. Įtrauksime tavo Iporo katytę į sutapimų sąrašą. 
O kurių galų atvažiavai čia šią savaitę? Ar pasaulyje nėra kitų 
vietų tam tavo strakaliojimui po ledynus? 

— Prieš kelis mėnesius telefonu užpildžiau anketą. Apie turiz- 
mą Normandijoje. Paskui vyko lošimas. Aš laimėjau savaitę Ipo- 
ro viešbutyje. Įskaitant pusryčius, vakarienę ir didžiausią lygių 
skirtumą visame Paryžiaus baseine kaip teritoriją treniruotėms... 
Supranti, kodėl ilgai nedvejodamas čia atkakau ir užsikasiau. 

— Suprantu. 

Mona ištuštino taurę, priėjo prie lango, paskui pakėlė akis į 
bokštelį, jo šešėlis šmėžavo virš stogo. 

- Turėsime elgtis protingai, Džamalai, - aš negaliu čia na- 
kvoti. Farai greit susies tave ir mane. Nuo pat ryto prisistatys į 
„Sireną su teismo įgaliojimu. 

Priėjau prie jos. Uždėjau ranką jai ant liemens. 

— Iki ryto turim laiko, tiesa? 

Jos žvilgsnis slystelėjo mano plaukuota krūtine, ryškiai išsi- 
skiriančia šviesiame atlapo chalato pūkų fone. 

— Ne čia, - sušnibždėjo ji, įsmeigusi akis į erelio lizdą. - Vir- 
šuje... 


19 


Nepažįstamojo aromatas? 


Prieš užkopdama pas mane į apskritą kambarį, iškilusį virš 
vilos, Mona panoro palįsti po dušu. Girdėjau jos žingsnius ant 
laiptų. Ji taip pat įsisupo į Calvin Klein firmos chalatą. Rubinų 
spalvos. 

Ji pabučiavo man į lūpas, kurį laiką gėrėjosi panorama, įmi- 
gusiu slėniu, skalaujamu aklų bangų, paskui išslydo man iš ran- 
kų ir iš vienos mus supančių lentynų išėmė seną knygą užsirie- 
tusiais puslapių kampais. Grakščiai stryktelėjo ant violetine oda 
aptraukto rašomojo stalo. 

— Morisas Leblanas! - pareiškė rodydama pageltusį tomą. — 
Arseno Liupeno tėvas. Savo pirmuosius romanus parašė čia, Vo- 
kotuose. Šiame slėnyje netgi vyksta vienos jo novelės veiksmas... 

Man buvo nusišvilpt, ką ji čia pasakoja. 

Aš norėjau pamiršti Veron, Avril ir Kamiu bylą. 

Pamiršti farus, minančius man ant kulnų. 

Norėjau pamiršti viską, išskyrus baltą Monos kūną, apsiaustą 
rubinų spalvos chalatu. 

Ji kilstelėjo vieną kelį ant stalo, kad kilpinis audinys, suverž- 
tas ant liemens medvilnine juosta, prasiskleistų per keletą centi- 
metrų. 

- Paklausyk, Džamalai, toji Moriso Leblano novelė tave su- 
domins. Tai vargšo žmogelio istorija; jis eina pro vieną Vokotų 

dvarą. Jo vardas Linanas - gražus vardas, tau neatrodo? Įsmunka 
ko nors nudžiauti, kad pamaitintų savo sergančius vaikus. Tačiau 
nesėkmė - prieš kelias minutes dvaro savininkas svetainėje pa- 
leido kulką sau į kaktą. Savižudybė! 

Priėjau prie jos. Lėtai praskleidžiau jos chalatą, išvaduoda- 
mas dvi alebastro krūtis. 

— O paskui? - pakuždėjau. 

Sprigtas. Chalatas pamažu nuslydo jos nuoga oda iki juos- 
mens. Mona virto raudonu vaisiumi, kuriam nulupo odelę, kad 
geriau paskanautų minkštimu. Ji leido mano rankoms bėgioti 
po jos krūtinę. Balsas truputį prikimo, tačiau pasakojimo gijos 
ji nepametė. 

— Linanas sukelia per daug triukšmo, panikos, kažką apver- 
čia, prisistato tarnas, randa jį prie savo šeimininko kūno lovos 
kojūgalyje... Kas buvo toliau, gali atspėti. Areštas. Teismas. Visi 
įsitikinę, kad dvaro savininką nužudė tas vargšas Linanas, niekas 
netiki savižudybės istorija. 

Dabar mano rankos slankiojo žemiau, po jos pilvą, stabtelėjo 
ties rubinų spalvos juosta, sumegzta žemiau bambos. Šnipštelė- 
jaujai į ausį: 

- Ir kaip viskas baigiasi? 

Virpulys perbėgo jos sprandu. Ji kilstelėjo knygą prie krūtų. 

- Hmmm. Nori, kad perskaityčiau tau paskutines eilutes? 
Klausyk, tai pamokoma - tau labai patiks. 

„Vieną rytą nuaidėjo teisingumo balsas: 

- Ruoškitės mirti, Linanai. 

Jį aprengė. Surišo. Jis nesipriešino - kaip nuolankus gyvulys, 

kaip daiktas. Iki ešafoto jį teko nešte nešti. 

Jo dantys kaleno. Jis vapėjo: 

- Aš nežudžiau... Nežudžiau.“ 

Mano pirštų mygiama chalato juosta slystelėjo apie liemenį. 
Du raudonos medvilnės skvernai prasiskliautė kaip rožė sulig 
pirmuoju saulės spinduliu. 

- „Ešafotas“, - pašnibždėjo Mona. - Apsakymas, išspausdin- 
tas Gil Blas žurnale 1893 metų vasario 6-ąją. Vienas iš pirmųjų 
pamfletų prieš mirties bausmę! 

Ji padėjo knygą ir atsitiesė, sėdėdama ant stalo. Buvo man 
panaši į Konseti, anglų mokytoją, kuri tokia poza įkaitindavo 
visą mūsų trečiąją* klasę. Tik mažiau apsirengusi. 

Mano rankos nušliuožė nuogais jos klubais. 

Savižudybė? Nekaltasis. Tariama žmogžudystė, kurią jam už- 

karia ant sprando. 

Ačiū, Mona. Žinia priimta. 

- Ir tu norėjai, kad aš pasiduočiau farams? 

Atsirėmiau į stalą. Kai glaudžiau lūpas prie jos kaklo, jos 
pėda per kažkokį stebuklą atmazgė mano chalato raištį. Šituo 
žygdarbiu Mona nepasitenkino - jos kojų pirštai leidosi tyrinėti 
po atlapais gelsvos medvilnės skvernais. 

Staiga ji abiem delnais įsirėmė į violetinį stalo aksomą ir 
išsirietė. Krūtys šovė į dangų. Dvynės kalvelės, iškilusios po to 
paties išsiveržimo. Įsikibau abiem rankom, o mano liežuvis lei- 
dosi jos pilvo čiuožyne - svaigau nuo šio nesibaigiančio slydimo, 
išmestas ant lygios drėgnos vejos. 


Mona miegojo ant aksominio rašomojo stalo, susirietusi į 
kamuoliuką kaip vaikas. Užmigdama ji išgavo iš manęs pažadą 
prikelti ją dar neišaušus, kad galėtų įsmukti į savo kambarį „Si- 
renoje . 

Daili vampyriukė... Geisminga, narsi. 

Norom nenorom galvoje sukosi klausimas, kas labiausiai 
įkaitina Moną. Mylėtis su bėgliu, kaltinamu išprievartavimu ir 
žmogžudyste, ar atsiduoti tam vyriškiui ant savo disertacijos va- 
dovo rašomojo stalo liepsnojančiu kūnu ten, kur jis veikiausiai 
taisinėja jos darbą? 

Matyt, ir viena, ir kita. 

Miegas neėmė. Sukau ratu po kambarį, tiek tiesiogine, tiek 
perkeltine prasme. Mano žvilgsnis jau kelios valandos klaidžiojo 
tarp žvaigždžių, kurias įžiebė atoslūgis, nuogo Monos kūno ir 
šimtų mane supančių knygų. 


* Prancūzų švietimo sistemoje trečioji - ketvirta ir paskutinė vidurinės moky- 
klos klasė. 

Senos knygiūkštės minkštais viršeliais glaudėsi prie didžiulių 
fotografijų rinkinių, storų mokslinių vadovų ir dešimčių karto- 
tekos dėžių. Nesigilindamas perskaičiau užrašus ant nugarėlių: 

1978, 1983, 1990, 1998, 2004. 

2004? 

Morganos Avril ir Mirtijės Kamiu žūties metai. 

Priėjęs atidariau dėžę. Tikėjausi rasti paskaitų konspektus, 
studentų rankraščius, mokslinių tyrimų straipsnių kopijas. 

Kaip aš klydau! 

Prikandau lūpą, kad neriktelėčiau. 

Profesorius Martenas Denenas, molekulinės chemijos specia- 
listas, smaginosi, karpydamas iš Courrier cauchois visus straips- 
nius, susijusius su Morganos Avril byla. 

Susijaudinęs padėjau dokumentų rinkinį ant artimiausios 
kėdės ir nučiupau keletą po ranka pasipainiojusių lapų. Pagel- 
tę straipsniai dėstė vis tą pačią istoriją, mano jau skaitytą doku- 
mentuose, kuriuos man atsiuntė nežinomasis. 

Nieko nauja - daugumą tų straipsnių jau buvau skaitęs. 

Nieko nauja - tik viena išimtis. 

Kodėl tas profesorius, kuris nekelia kojos į Iporą, kolekciona- 
vo tuos laikraščius? 

Nesiryžau pažadinti Monos ir pateikti jai klausimo. 

Vėliau. 

Vėl palinkau prie dėžės - mano žinioje buvo visa likusi nak- 
tis tiems straipsniams perskaityti, rasti kokią detalę, kuri man 
būtų prasprūdusi pro akis ir kuri galėtų įžiebti kibirkštį - tą Žy- 
mųjį raktą, kuris viską paaiškintų. 

Koks aš buvau naivus... 


Jau buvau peržvelgęs kokią dešimtį straipsnių, staiga atsklei- 
džiau dvigubą spalvotą lapą. 

Avril byla. 

Specialus Courrier cauchois numeris. 

2004 m. birželio 17 d. 

„Apie tave, Morgana“ - taip vadinosi ilgas straipsnis. 

To aš nesitikėjau. 

Ne iš karto pastebėjau didžiulę jaunos merginos fotografiją - 
besišypsančios, rytietišku apdaru, turbūt viename iš rags shargi 
pasirodymų. 

Paskui netikėtai sustingau - nusvirusiom rankom, pražio- 
ta burna. Pirmąsyk išvydau Morganos Avril veidą. Nė viename 
straipsnių, atsiųstų man paštu, jos fotografijos nebuvo. Arba kas 
nors pasistengė jas iškirpti. Dabar supratau kodėl. 

Suklikau kaip išprotėjęs. 

Apskritas kambarys aplink mane sudrebėjo it kylanti raketa. 

— Velniai rautų! Tai negali būti ji! 

Mano akys vėl nepatikliai įsmigo į straipsnį. 

Visą puslapį 2004 metų laikraštyje užėmė ne Morgana Avril... 

Tai buvo Magali Veron! Mergina, gimusi po dešimties metų 
ir nušokusi nuo skardžio mano akyse. Vakar. 


Mona prabudo ir pašoko. Apsisiautė chalatą net neužsirišda- 
ma juostos ir sunerimusi priėjo prie manęs. 

— Košmaras? 

Virpėdamas ištiesiau jai dvigubą lapą. 

- Prakeikimas! Žvilgtelėk į šitą nuotrauką, Mona. 

Ji perskaitė pavadinimą: „Apie tave, Morgana , paskui sutel- 
kė dėmesį į atspaudą. 

— Koks grožis, - sušnabždėjo. 

— Po velnių... Mona, tu pamanysi, kad aš trenktas... 

— Ne, kodėl? 

Perbraukiau ranka jai per lūpas, lyg nuvalydamas pašaipią 
šypsenėlę. 

- Toji mergina nuotraukoje. Ta, kurią jie sename laikraštyje 
vadina Morgana Avril. Tai ji vakar nusižudė. Tai... Magali Veron. 

Mona ilgai žiūrėjo į mane, lyg jos smegenys būtų dėjusios 
visas pastangas sudėtingai lygčiai išspręsti, įvertinti visus para- 
metrus prieš suformuluodamos hipotezę. Susiskliautė chalato 
skvernus, bet jie tuojau pat vėl prasiskyrė. 

— Jos panašios, Džamalai. 

— Ne, Mona! Tai ne paprastas panašumas. Tai... Po šimts vel- 
nių, tai ji! 

— Tu buvai susidūręs su Magali tik keletą sekundžių... 

— Galbūt. Bet jos veidas liko įsirėžęs man atmintyje - gali tai 
suprasti ar ne? Kiekvienas menkiausias jos veido bruožas... 

— Kalbi taip, lyg būtum ją įsimylėjęs. 

Mona tarstelėjo man tai ramiu balsu. Truputį ciniškai. Nesi- 
teikiau jai atsakyti ir atsukęs nugarą išnaršiau likusią dokumen- 
tų dėžę. Žiūrinėdamas straipsnius aptikau kitų Morganos Avril 
nuotraukų: iš priekio, iš profilio, portretinių ar visos figūros. 

Tai buvo ji! Kad ir kaip tai atrodo absurdiška, tai buvo Maga- 
li - aš tuo neabejojau ir negalėjau klysti. 


Dabar Mona atrodė suerzinta mano manijos. Iki pat kaklo 
susiskliautė chalatą, prispaudė delnus prie stalo krašto ir įbedė į 
mane akis kaip į kokį bukagalvį studentą. 

— Po velnių, Džamalai, bent kiek pamąstyk. Mes sutarėme, kad 
šioje byloje esama nelemtų tamsos zonų, bet yra bent du visiš- 
kai tikri dalykai. Pirmas: Morgana Avril žuvo 2004 metų birželio 
5-ąją. Visos šalies žiniasklaidos priemonės apie tai rašė, visi Pran- 
cūzijos farai mėnesių mėnesius nėrėsi iš kailio prie šitos bylos. An- 
tras tikras dalykas: Magali Veron žuvo 2014 metų vasario 19-ąją, 
vakar - pats esi tiesioginis to liudininkas. Dėl viso kito mielai pri- 
tariu tau - visiška mįslė, tačiau tos dvi žūtys - aksiomos... 

— Kas? 

— Aksiomos! Faktai, kuriuos galima laikyti tikrais ir kuriais 
galima remtis samprotaujant toliau. 

— Toliau! Kokie tie tavo samprotavimai? 
laikraštyje LEclaireur brayon. 

— Ką gi, mes žinome, kad Magali Veron stengėsi supanašėti 
su Morgana Avril. Po dešimties metų. "Tos pačios mokyklos, tie 
patys pomėgiai, tas pats amatas... Ta pati mirtis. Beprotiška mi- 
mikrija. Apskritai nieko nuostabaus, kad ji stengėsi panėšėti į ją 
ir fiziškai. 

— Tai ne tik panašumas, Mona. Tai ji. 

- Taigi daugiau negu panašumas? Tu nori pasakyti tai? 

Mona įsisiūbavo. Pradėjau suprasti, kodėl ji yra puiki moks- 
linė darbuotoja: ji gebėjo rasti įtikimą paaiškinimą bet kokiam 
absurdui. 

- Net ir viena kitos nepažinodamos, Magali ir Morgana gali 
būti giminaitės! Juk sakei man, kad Morgana gimė iš apvaisini- 
mo in vitro, Belgijoje? Magali galėjo gimti iš to paties biologinio 
tėvo po dešimties metų. Ji pamato Morganos nuotrauką - pavyz- 
džiui, per televiziją po žmogžudystės. Suka galvą dėl to panašu- 
mo, klausinėja, teiraujasi, aptinka, kad jų tėvas tas pats, ir tai ją 
traumuoja... 

— Tiek, kad apsimeta išprievartauta, pasmaugta, paskui šoka 
nuo skardžio... 

— Kodėl ne? Aš ieškau, Džamalai. Kaip ir tu, ieškau racionalių 
paaiškinimų. 

- Šioje istorijoje nėra nieko racionalaus. 

Kambaryje stojo nejauki tyla. Mudu buvome it du švyturio 
sargai, kuriuos audra atkirto nuo likusio pasaulio. 

Pakartojau: 

— Nieko racionalaus. Kodėl, pavyzdžiui, tavo disertacijos va- 
dovas, kuris niekada čia nesilanko, skyrė tiek laiko iškarpoms iš 
vietinio laikraščio kolekcionuoti? 

- 2004 metais jis gynėsi akreditaciją vadovauti moksliniam 
darbui - tai buvo kelių šimtų lapų mokslo veikalas: privalomas 
etapas, norint tapti universiteto profesoriumi. Jį delegavo Nacio- 
nalinis mokslinių tyrimų centras. Metai be paskaitų. Praleido čia 
keletą mėnesių, šnekučiuodamasis tik su akmenėliais, mikros- 
kopu ir redaguojamu tekstu. Matyt, nuobodžiavo. Turbūt jį su- 
domino ta byla, kurios veiksmas vyko už kelių kilometrų nuo jo 
mokslinio darbo vietos. Kaip ir visus šiame užkampyje. 

Kaip ir visus šiame užkampyje? 

Mona vėl į viską turėjo atsakymą. 

Man susidarė įspūdis, kad ji išpyškino gerai iškaltą pamoką. 

- Keista, ne? Kas kartą, kai koks nors mokslininkas atvyksta 
į Iporą rankioti akmenėlių, nusižudo mergina! 

Pasigailėjau savo replikos jos dar net nebaigęs. Mona nesitei- 
kė reaguoti. Pasipureno plaukus, padėjo Moriso Leblano knygą 
atgal į lentyną, paskui susiveržė chalatą apie juosmenį. 

Rami. Natūrali. 

- Einu rengtis, Džamalai. Trečia valanda nakties. Turiu grįž- 
ti į „Sireną . Farai būtinai mane iškamantinės apie vakar vakarą, 
mudviejų vakarienę, vieną kambarį dviem, ilgą gulinėjimą iš ryto. 
Turėsiu jiems paaiškinti, kad tu - tik vakaro įgeidis, kad pasiro- 
dei man mažumą paranojiškas su savo pakvaišusiom istorijom. 
Ir kad, Dieve mano, ne, visiškai neįsivaizduoju, kur tu gali būti. 

- Aš tavimi pasikliauju, Mona. Tu labai gabi kurti istorijas. 

Neradau, ką daugiau pasakyti. Mano beprotiška vaizduotė, - 
ta, kuri ją suviliojo, - išblėso. Stebėjau, kaip Mona leidžiasi laip- 
tais Žemyn. 

Ji paskutinį kartą atsisuko į mane. 

— Tik vienas techninis patikslinimas, Džamalai. Mūsų tyri- 
nėjimų komanda rankioja akmenėlius Ipore kas metai - nuo to 
laiko, kai egzistuoja mūsų laboratorija, jeigu visiškai tiksliai — 
dvidešimt trejus metus. 

Ir ji dingo. Palikusi mane vieną būti švyturio sargu. 

Ji laiko mane pamišėliu. O kaipgi kitaip? 


Pro langą stebėjau, kaip Monos Fiat 500 manevruoja žvyro 
alėjoje ir dingsta už pirmo kelio vingio. 

Paklausyti jos? Viską mesti? Paskambinti farams? Laukti, kol 
jie atsibels manęs suimti? 

Dar ne metas! 

Prieš sudėdamas ginklus aš dar neatverčiau visų savo kortų. 
Aš nebuvau vienintelis liudininkas. Kristianas Le Medefas ir se- 
noji Deniza taip pat stebėjo šaltą Magali Veron veidą; jie galės jį 
palyginti su Morganos Avril veidu. 

Išplėšiau visą 2004 metų Courrier cauchois lapą su Morganos 
Avril fotografija. 

Jokia logika negali palaužti mano įsitikinimo. 

Tai ne šiaip sau panašumas. 

Košmaras? 


Kai aš su lempa rankoje leidausi į kelią, buvo šiek tiek po ke- 
tvirtos ryto. Pajūriu, skardžio papėde, nužingsniavau iki Iporo. 

Užmigęs nebuvau. Tam bus laiko rytoj. Visa diena, užsikasus 
viename iš savo vaiduoklių namo rūsių. Nebent farai būtų gu- 
drūs ir aptiktų mano slėptuvę. Nebent Mona mane įduotų. 

Žibinto šviesoje kreidos siena atrodė kaip tvirtovę juosiantis 
aptvaras, neįveikiamas ir nesibaigiantis. 


Iporas miegojo. Mėlynų terasą nutvieskusių kazino neonų at- 
spindyje tarp dešimties automobilių, paliktų stovėjimo aikštelėje 
pajūrio bulvare, žvilgsniu paieškojau Monos fiato. Ir neradau. 
Matyt, Mona paliko jį kurioje nors iš gretimų gatvių. 

Visos pastelinės „Sirenos“ kambarių langinės buvo užda- 
rytos. 

Mano kambario. 

To, kuriame miega Mona. Viena. 

Nematoma ranka suspaudė man širdį. Prisiverčiau nueiti 
ant tamsaus molo, nebeleisdamas savo mintims klajoti. Gaišti 
nebėra kada. Rizikingiausi bus paskutiniai du šimtai metrų - iš 
tuščios miegančio miestelio gatvės gali išnirti bet kokia grės- 
mė. Farai veikiausiai įkainojo mano galvą ar kas nors panašaus: 
raginimas įskųsti, gražus atlygis tam, kuris jiems išduos šlubą 

prievartautoją. Dar niekada nebuvau jautęsis toks pažeidžia- 
mas. Čia neištirpsi laiptų narvelių labirintuose ar požeminėse 
stovėjimo aikštelėse, jungiančiose atskirus 4000 gyvenvietės 
daugiaaukščius. 

Iki Kristiano Le Medefo namų reikėjo atvira vieta įveikti du 
šimtus metrų. 


Tylomis stūmiausi į priekį, nedrumsdamas Iporo gyventojų 
miego gūdžiu „tuk tuk“, it koks Ilgšis Džonas Silveris, grįžtantis 
į savo Hispaniola. Ilgainiui išmokau čiaužti kairės kojos protezu 
per kelis bitumo milimetrus. 

Kažkoks garsas privertė mane krūptelėti. 

Už manęs. 

Paspartinau žingsnį, paskui staigiai stabtelėjau. 

Garsas tebeaidėjo - pastovus. Stiprėjo. Artėjo. 

Įsispraudžiau YportImmo agentūros vartų šešėlyje, širdis pa- 
šėlusiai daužėsi. 

Šaltoje gatvėje aidėjo kimus alsavimas. Trepenimas šaligatviu 
dar paspartėjo. Ilgos sekundės tęsėsi iki begalybės, paskui šešėlis 
puolė ant manęs. 


Senas šuo, sutikęs naktibaldą, atrodė nustebęs ne mažiau už 
mane. 

Prispaudžiau pirštą prie lūpų rodydamas, kad nekeltų triukš- 
mo. Jis klusniai pritūpė, tačiau vėl pakilo, vos tik aš patraukiau 
gatve, tiesiog praleisdamas mane per kelis metrus į priekį. 

Jo geltonos akys už manęs panėšėjo į du nebešviečiančius ži- 
bintus. Vargšas, pilkas kaip naktis šuo klibikščiavo ant trijų kojų. 
Jokios medinės, aliumininės ar anglies pluošto letenos daliai pa- 
lengvinti - tik pastirusi gauruota bigė, sulenkta stačiu kampu. 
Galbūt jis sekė man įkandin, vedamas paprasto pavydo? 


Sustojau priešais Le Medefo namą. Išsyk pastebėjau šviesos 


spindulį, besisunkiantį pro uždarytas antro aukšto kambario 
langines. 

Mano liudininkas nemiega! Kankinamas nemigos ir depresi- 
jos - būčiau galėjęs lažintis. 

Šuo atsitūpė ant šaligatvio ir manęs laukė. 

Stumtelėjau vartelius, paskui tyliai pasibeldžiau į duris. 

Jokio atsakymo. 

Paspaudžiau rankeną neabejodamas, kad ji nepasiduos, ir 
man teks sugalvoti, kaip įspėti Kristianą Le Medefą apie savo vi- 
zitą nesukėlus ant kojų viso kvartalo. 

Bergždžias reikalas! 

Durys prasivėrė, tarsi Le Medefas būtų laukęs mano apsilan- 
kymo. Įžengiau į vidų; tyliai tarstelėjau, kone sušnibždėjau: 

— Kristianai? Kristianai Le Medefai. 

Neturėjau noro, kad tas paranoikas pykštelėtų į mane iš 
viršaus. 

Jokio atsako. Šviesa antrame aukšte nutvieskė laiptų viršų. 
Galbūt depresijos auka prisirijo migdomųjų. 

Ataraksas... 

Lipdamas aukštyn pasistengiau sulig kiekviena pakopa 
dunkstelėti koja. Sudrėkusioje rankoje sujudėjo turėklas - net 
pamaniau, kad tuoj atsikabins. Argi Kristianui Le Medefui moka 

Mano pėda įsmigo į kilimą laiptų aikštelėje. 

— Kristianai? 

Vis dar jokio atsako. 

Atsargiai stumtelėjau kambario duris, tikėdamasis rasti Le 
Medefą, kniūbsantį ant lovos. Apsikvaišinusį ar girtą. 

Mano akys aprėpė tik tuštumą. 

Kambarys buvo tuščias. Paklodės ant lovos nepriekaištingai 
išlygintos. Galvūgalyje greta degančios lempos padėta knyga. 
Keletas drabužių - pižama, marškinėliai ir rusvas megztinis, su- 
lankstyti ant lentynos. 

Senbernio kambarys! 


Stabtelėjau pamąstyti tyloje. Mane sutrikdė vos girdimas 
traškesys. Strimagalviais nugarmėjau laiptais. 

Senbernio kambarys, pakartojau mintyse. Tačiau ankstyvo 
paukštelio! Turbūt Le Medetfas jau atsikėlęs. Zirzimą, kurį girdė- 
jau, skleidė nenustatytas tranzistorius! Le Medefas, matyt, pus- 
ryčiauja. Žengiau juodų ir baltų plytelių grindimis. Be korido- 
riaus, pirmame aukšte buvo tik viena patalpa - virtuvė išvien su 
nedideliu kambariu. 

Viduryje stalas. Kėdė. 

Likau stovėti ant slenksčio, nebylus ir sustingęs. 

Prakeikimas, kas galėjo atsitikti? 

Ant stalo lėkštė. Perkeptas mėsos griežinys lakštinių jūroje. 
Priešais - puspilnė vyno taurė. Apytuštis butelis. Peilis, šakutė, 
ant stalo krašto - languota servetėlė. Pusė ilgo batono. 

Le Medeto - nė kvapo. 

- Kristianai? - pašaukiau vėl. 

„France Bleu, nakčiai baigiantis“, - dusliai atsiliepė man tran- 
zistorius, paskui užtraukė Danielio Gišaro „Seni!“ Riktelėjau 
garsiau, jeigu jis kartais būtų tupykloje ar po dušu. 

Beviltiška. 

Šiąnakt Le Medefas namie nenakvojo. Netgi vakar vakare ne- 
baigė valgyti. 

Mano smegenys trūkčiojo. 

Prakeikimas, kas galėjo atsitikti? 

Paskui išnaršiau visus žvejo namelio užkaborius. Vos še- 
šiasdešimt kvadratinių metrų - tai ilgai netruko - vien tam, 
kad įsitikinčiau, jog Le Medefas čia nesislapsto. Nei jis, nei jo 
lavonas... 

Nieko. Tik keletas asmeninių bedarbio daiktų: drabužiai, 
knygos, nešiojamasis kompiuteris, kurio kodo aš neturėjau, arti- 
pilnis šaldytuvas, vietiniai laikraščiai - visa šūsnis, vaistai, anti- 
depresantai - ne atoraksas, o anafranilas. 

Tarytum Le Medefas būtų turėjęs skubiai išvykti. 


Kada? 
Spjovęs į atspaudus, pačiupinėjau duoną ant stalo. Minkšta. 


Pamaišiau pelenus židinyje. Šilti. 

Matyt, Le Medefas dingo mažiau kaip prieš dešimt valandų, 
turbūt per vakarienę. Maždaug tuo metu, kai Mona atvažiavo 
pas mane į Vokotus. Vėl apžvelgiau kambarį. Jis man pasirodė 
panašus į dėdės Jusefo butą. Kai įžengiau ten su motina, man 
buvo septyneri. Jis buvo miręs nuo infarkto prieš tris valandas, ir 
motina turėjo paimti dokumentus laidotuvėms. Dubenėlyje dar 
stovėjo ataušusi sriuba, ant stalo - pusiau nuvalgyta skrudinta 
duona, o po kėde - dvi šlepetės. 


Ar Kristianas Le Medefas miręs? 

Gal jie jį nužudė? Pagrobė? Privertė sprukti? 

Kodėl? 

Mano galvoje nuaidėjo paskutiniai jo žodžiai, ištarti vakar 
priešais spaudos krautuvėlę: 

Šniukštinėsiu toliau, kad daugiau sužinočiau apie tą Magali 
Veron. 

Ta visuotinė tyla nenormali. 

Ar jis ką nors aptiko? 

Buvo įsitikinęs, kad tai sąmokslas, machinacija. 

Laikraščių tyla. 

Žandarų tyla. 

Ar farai išsiųsdino Kristianą Le Medefą, kad jis nešnekėtų? 


«< 
! 


„Juokinga! - kuždėjo man išmintingas balselis. Policija 
Prancūzijoje netardo piliečių vakarais, net neleidusi jiems baigti 
vakarienės. 

Žvilgtelėjau į laikrodį. Keturios valandos trisdešimt penkios 
minutės. Skyriau sau dešimt papildomų minučių šiems namams 
apeiti prieš grįžtant į Vokotus. Kol Iporas nepabudo. Varsčiau 
stalčius, kaišiojau ranką po baldais, traukiau iš lentynų knygas, 
nuiminėjau nuo pakabų drabužius. Nieko. 

Tik viena detalė. 

Baltas lapas telefonų knygoje, ant kurio kažkas, matyt, Le 
Medefas, buvo pakeverzojęs eilę skaičių keturiuose langeliuose. 

Užverčiant žinyną mano pirštai virpėjo. Ar Le Medefas seka 
tais pačiais pėdsakais, kaip Pirozas? Ar dėl to jie jį pašalino? 

Prakaito lašai tekėjo rankomis iki plaštakų, sudrėkindami 
kiekvieną daiktą, kurį aš liečiau. 

Rankenas, durų velkes, jungiklius... 

Litrai DNR, leisiantys užkarti man ant sprando Kristiano Le 
Medefo dingimą, vos tik kaimynai sukels aliarmą. 

Mečiau žvilgsnį pro langines. Gatvė vis dar tuščia, tik trikojis 
šuo po žibintu. Įsidėjau lapą su aštuoniais skaičiais į kišenę ir 
išėjau. 

Ar jis ką nors surado? 


Išmiegojau iki dešimtos valandos ryto. Mane pažadino Mo- 
nos SMS žinutė: 


Farai prisistatė į „Sireną“. 

Tavęs ieško. Nieko nesako. 
Atrodo, tu reikalingas gyvas. Uf) 
Saugokis. 

Boni 


Ilgai gulėjau nejudėdamas. Lepinausi. Virš Vokotų slėnio pa- 
kibusios saulės spinduliai skverbėsi pro stiklus, auksindami lino 
paklodes. Pasibrukau po nugara didžiulius pūkuotus patalus ir 
išsiunčiau atsakymą: 


Išgraus! 

Paslaptis Nr. 123: KLM, vadinamas Ataraksu, Magali Veron 
savižudybės liudininkas Nr. 2, nuo vakar vakaro dingo. 
Spąstai! 

Būk atsargi. 

Klaidas 


Kelias minutes palaukiau Monos atsakymo. Tačiau jo nebuvo. 
Keltis. Praustis. Rengtis. Pusryčiauti. Nusiraminti. 

Matyt, Mona sąmoningai apribojo mūsų susirašinėjimą. Ji 
teisi. Farai buvo su ja susitikę, galbūt ją įtaria. Seka. 


Apie vienuoliktą, ištuštinęs dėžutę pikantiškų paplotėlių su 
prieskoniais, suvilgytų kavoje, nusileidau į rūsį - vienintelę Mar- 
teno Deneno namų dalį, kurioje dar nebuvau apsilankęs. 

Mano kovinio plano tęsinys mintyse liko ganėtinai pakrikas. 
Pirmiausia visą dieną slapstytis šioje viloje, pasitelkti mano ži- 
nioje esančias komunikacijos priemones, viliantis aptikti pėd- 
sakus. Internetą. Telefoną. Kaip tas tipas Hičkoko filme, kuris 
išpainioja bylą neišeidamas iš namų, sugipsuota koja. 


Sprendžiant pagal storą dulkių sluoksnį į universiteto pro- 
fesoriaus rūsį turbūt jau daug metų niekas nebuvo įkėlęs kojos. 
Mano asimetrinių kojų pėdsakai įsispaudė ant pilko betono, 
raiškesni, nei kad būčiau perėjęs per sniegą. Kai įsižiebė nuoga 
lemputė, karanti ant laido, patalpoje pasklido skrudintų vabz- 
džių kvapas. 

Čia buvo sukrauti seni griozdai, naudojami saulėtais savait- 
galiais. Dviračiai, skėtis nuo saulės, šezlongai, keptuvas, sodo 
baldai, badmintono tinklelis, sviediniai, raketės. 

Pasieniais - pilnos kartoninės dėžės. 

Prieš akis buvo visa diena - neatsispyriau pagundai, nuplė- 
šiau nuo pirmosios rudą lipniąją juostą. Dėžėje buvo maždaug 
dešimt nuotraukų albumų. 

Neskubėdamas juos perverčiau, tarsi kiekvienas būtų vaizda- 
vęs kokį nors situacijų komedijos epizodą. 

Denenai, sezonas Nr. 1. 

Universiteto profesorius pozuoja prieš Etretato smailę, 
sprendžiant iš oranžinio Renault 5, pastatyto už jų, maždaug de- 
vintajame dešimtmetyje - susikibęs už rankų su žmona, dailia 
šviesiaplauke, liekna, susitaršiusiais plaukais, besišypsančia. Jo 
gyvenimas plaukė pro mane nuotraukų po celofanu eile. Marte- 
nas paplūdimyje. Martenas meistrauja. Martenas žvejys. 

Kitas albumas. Nebe toks jaunas Denenas pozuoja prieš 
Etretato smailę - sprendžiant iš Audi A4, pastatyto už jų, maž- 
daug 2000 metais - susikibęs už rankų su žmona, stamboka 
griežtos išvaizdos blondine trumpais plaukais. Martenas plau- 
kioja banglente. Martenas žaidžia golfą. Martenas žaidžia tenisą 
su sūnumi, tamsiaplaukiu berniuku, veikiausiai mano amžiaus, 
kurį versdamas lapus matai augantį sulig jo viešnagėmis šeimos 
užmiesčio name. 

Ir toliau kaip papuola žiūrinėjau kitus albumus, kol suradau 
tai, ko ieškojau: Monos nuotrauką. Iš šimtų atspaudų jų buvo dvi. 

Pirmojoje Martenas Denenas su Mona renka akmenėlius. 
Antrojoje mokslininkas su Mona pozuoja prieš Etretato smailę. 
Jų rankos nesiliečia, bet Mona - gražesnė negu bet kada. 

Profesorius Denenas buvo laimės kūdikis. 

Sakytum telepatiškai tą pačią akimirką suskambo mano mo- 
bilusis. Boni atsakymas! 


Su Medefu neišdegė, mielasis. 
Pasikliaujame liudytoju Nr. 3. 
Senąja Deniza. 

Kitaip - iškart tramdomieji! 


Nusišypsojau, paskui užčiuopiau išplėštą dvigubą Courrier 
cauchois lapą. Monos tiesa. Le Medefui iškritus iš žaidimo vien 
Deniza gali paliudyti, kad Magali Veron veidas - identiškas Mor- 
ganos Avril veidui. Tik Deniza gali įrodyti, kad aš nesu visiškai 
trenktas... nors težinau tik jos vardą ir amžių. 

Deniza. Septyniasdešimtmetė. 

Ne mažiau retas egzempliorius kaip penkiasdešimtmetė Na- 
tali ar trisdešimtmetė Stefani. 

Nesiruošiau skambinėti visoms kantono Denizoms, esan- 
čioms telefonų knygoje. Nei prašyti Pirozo jos adreso... 

Nervingai surinkau trumpą atsakymą. Du paprastus žodžius, 
tarytum SOS: 

Kokia Deniza? 


Tarytum Mona galėtų žinoti. Le Medefas man sakė, kad Ipo- 
re Denizos niekada nebuvo matęs. Ji kuo puikiausiai galėjo gy- 
venti kokiame nors aplinkiniame kaime. 

Toliau tęsiau savo tyrinėjimus rūsyje. 

Ant vienos iš aukščiausių lentynų aptikau mažą raudoną dė- 
žutę. Man pavyko iššifruoti pusiau išsitrynusias raides: 

Winchester AM Munition 

Šovinių dėžė! 

Nėra šovinių be ginklų... Profesorius Denenas akivaizdžiai 
turėjo slėpti revolverį kur nors rūsyje, matyt, toliau nuo vaikų. 

Naršiau geras penkiolika minučių, kol atidaręs vieną iš pa- 
skutinių komodos stalčių aptikau, ko ieškojęs; per kopėtėles ir 
stalo teniso stalą prieiti prie jo buvo beveik neįmanoma. Pir- 
miausia nukėliau krūvas drabužių. Firminiai daikčiukai, nu- 
mesti čia kaip skarmalai. Nebemadingi? Išaugtiniai? Pamiršti? 
Nudėvėtos Vuitton pirštinės. Eden Park polo marškinėliai. Paau- 
gliški Armani marškinaičiai. Languotas medvilninis kaklaraištis 
su Burberry ženklu. 

Leidau audinio skiautei nuslysti tarp delnų, lyg nenoromis 
pagalvodamas, kad visi tipai bent kiek prie pinigo tikriausiai turi 
savo garderobe tokio pobūdžio tualeto priedų. Vis dėlto juk ne- 
pradėsiu vaizduotis, kad per naują sutapimo stebuklą atsidūriau 
ir knaisiojuosi žudiko su raudonu šaliku rūsyje... tai yra Marteno 
Deneno, molekulinės chemijos profesoriaus. 

Revolveris buvo paslėptas po drabužiais. 

Pavadinimas, baltai išrašytas ant juodo metalo - King Cobra. 
Naujas. Bent taip spėjau - pirmą kartą laikiau rankose šaunamąjį 
ginklą. 

Žinutės signalas nuaidėjo rūsyje, kai mano pirštai mėgino 
gaiduko jautrumą. 


Pasiklausk šuns! 

Kad perprasčiau Monos žinutę, man prireikė kelių sekundžių. 

Šuns? Kokio šuns? 

Iš pradžių įsivaizdavau, kad žinutė turi dvigubą prasmę, pas- 
kui prisiminiau Arnoldą, Denizos ši cu. 

Ketvirtasis liudininkas? 

Mona iš manęs tyčiojasi! 

Mąsčiau, kaip sumetus kokį sąmojingą atsakymą, pavyz- 
džiui: „Jei ne per daug užimta pajūryje, pasiklausk ir žuvėdrų, 
bet čia mano nykštys sustingo virš telefono klavišo. 

Sprendimas nušvito it akivaizdus faktas. 

Mona iš manęs nesityčiojo! 

Patarimas negalėjo būti aiškesnis. Pasiklausk šuns! Su trupu- 
čiu įžūlumo ir didele doze sėkmės man gali pavykti. 


Strimagalviais užlėkiau aukštyn iš rūsio, net nespėjęs paskui 
save apsitvarkyti. Šiuose namuose būtinai turi būti telefonų kny- 
ga; puoliau į svetainę jos ieškoti, traukydamas kiekvieno baldo 
stalčius. 

Padangų girgždėjimas vilos sode sustingdė paskutinį mano 
gestą, lyg geležinė ranka būtų drėkstelėjusi mintis mano smege- 
ninėje. 

Farai! 

Instinktyviai nėriau po palange. 

Aiškiai išgirdau atidaromų durelių garsą. Žingsnius per žvy- 
rą. Nesirengiau leistis paikai nutveriamas. Atsargiai kilstelėjęs 
mečiau žvilgsnį pro lango stiklą. 

Automobilis stovėjo prieš vilos duris. Žmogus ėjo į priekį, 
rodos, visiškai pasitikėdamas savimi. 

Nors tai atrodė niekaip neįmanoma - net farams nepavyko. 

Jis mane surado. 

Neskubėdamas prisidegė cigaretę, paskui nedvejojo nė se- 
kundės. 

Laiškanešys priėjo prie laiškų dėžutės, įspraudė į ją didelį rudą 
voką, paskui sėdo į geltoną Kangoo ir nuvažiavo savais keliais. 

Dviprasmybė? 


Džamalui Salaju 

Per Marteną Deneną 
Orsena 

123, Saulėlydžio kelias 
Vokotai 

76111 Pajūrio Vatetas 


Virpėdamas dar sykį perskaičiau adresą: 


Džamalui Salaju 
Per Marteną Deneną 


Rankraščio eilutės šoko man prieš akis. 

Kas gali žinoti, kad aš čia slapstausi? 

Niekas! Niekas, išskyrus tą, kuri man parūpino šitą slėptuvę. 

Vienintelę, kuri man padėjo pasprukti nuo farų. 

Vienintelę pasaulyje, kuri sutiko manimi patikėti. 

Mona. 

Ar ji nuo pat pradžių, nuo pat mūsų susitikimo žandarmeri- 
joje vaidino komediją? 

Dar sykį pro langą nužvelgiau slėnį; mano žvilgsnis nuslydo 
iki paplūdimio. Ką bendra mano akmenėlių rankiotoja gali tu- 

rėti su Magali Veron mirtimi? Su Morganos Avril ir Mirtijės Ka- 
miu mirtimi? Visiška beprasmybė. Vien tik Mona galėjo atsiųsti 
man tą korespondenciją, bet siųsdama man ją čionai, pas savo 
disertacijos vadovą, neišvengiamai rodė į save pirštu. 

Aš ir vėl neįstengiau suvokti. Smalsumas paėmė viršų - nu- 
jaučiau, kad tame voke slypi kitos Avril ir Kamiu bylos detalės - 
detalės, kurių nepaminėjo internetas ar spauda. 

Įsitaisiau patogiausiame svetainės fotelyje prieš užgesusį Ži- 
dinį. Plėšiant voką mano rankos tebevirpėjo. 


Jame buvo tik du lapai. 
Frederiko Sen Mišelio parodymų protokolas. 
Daiktiniai įrodymai MC-47, MC-48, MC-49, MC-50. 


Mirtijės Kamiu byla, 2004 m. rugpjūčio 30 d. 


Elen Nilson paprašė policijos viršininko Bastinė leisti jai iš- 
klausyti Frederiko Sen Mišelio, Mirtijės Kamiu sužadėtinio, pa- 
rodymus. Viršininkas mielai patenkino psichologės prašymą. Jis 
linko po dosjė krūsnimis, tardytojo Polio Hugo Lagardo rezulta- 
tų reikalavimais, partizaniniu karu, vadovaujamu Karmen Avril, 
kuri su savo advokatu atsisakė tikėti, jog policija daranti viską, 
kas įmanoma, kad surastų jos dukros žudiką. Įtampą didino dar 
ir tai, kad Bastinė tolydžio nerimavo, jog bus aptiktas dar vienas 
išprievartautos merginos lavonas. 

Per neplanuotą rytinę ataskaitą priešais kavos automatą Basti- 
nė atkreipė dėmesį, kad jo raukšlėti bruožai ir maišeliai paakiuose 
ryškiai skiriasi nuo glotnios psichologės kaktos ir švelnių skruos- 
tikaulių. „Penki tūkstančiai eurų! - patyliukais nusišaipė jo pa- 
vaduotojas Beranžė. Standartinis veido odos patempimo tarifas. 

Tai pranoko Bastinė supratimą! 

Kaip mergina, taip besirūpinanti savo išvaizda, gali verstis 
amatu, kurio pagrindas - dėmesys privačiam kitų gyvenimui? 

— Pone Sen Mišeli, - kreipėsi psichologė kriminologė, - ar tai 
iš tikrųjų Mirtijės laiškas? 

— Taip. Paskutinis, kurį iš jos gavau. Jinai atsiuntė jį man iš 
stovyklos likus kelioms dienoms iki savo žūties. 

Frederikas Sen Mišelis sėdėjo greta Alinos Mason. Ši pri- 
tariamai linktelėjo. Kovinga geriausios Mirtijės Kamiu draugės 
energija ryškiai skyrėsi nuo vangios Sen Mišelio žvilgsnio me- 
lancholijos. 

— Jūs bendravote ne SMS žinutėmis? 

— Taip, ir jomis. Bet... 

Frederikui Sen Mišeliui vis dar buvo taip pat skaudu kalbėti 
apie savo būsimąją žmoną. Jis pirštais maigė kišenėje cigarečių 
pakelį, žvilgsnis kone maldavo leidimo rūkyti komisariate. 

Žodį perėmė Alina Mason: 

— Mirtijė buvo romantikė. Ji mėgo korespondenciją. Noriu 
pasakyti, korespondenciją popieriuje. Mėgo rašyti. Stovykloje 
mes kartais baigdavome sambūrius po vidurnakčio, o jai dar pa- 
kakdavo ryžto rašyti palapinėje žibintuvėlio šviesoje. 

Kiekvienas Mirtijės charakterio bruožas, nuskambėjęs iš jos 
geriausios draugės lūpų, buvo it nauja strėlė, sminganti į Sen Mi- 
šelio prisiminimus. Jis suspaudė tarp lūpų nepridegtą cigaretę ir 
delnais susiėmė galvą. Elen stebėjo jį taip, kaip entomologas stebi 
musę, besidaužančią į užvožtos stiklinės kraštus. Nepaisydamas 
duoto pažado, viršininkas Bastinė neištvėrė neįsikišęs: 

- Jeigu perskaitytumėte mums tą laišką? 

Elen kiek galėdama suraukė savo patemptą kaktą, paskui ra- 
minamu tonu apglaistė šefo prašymą: 

— Pone Sen Mišeli, žinau, tai intymus laiškas, turint omenyje 
tai, ką mums sakėte, eilėraštis. Veikiausiai tai paskutiniai žodžiai, 
kuriuos Mirtijė parašė prieš netekdama gyvybės. Bet galbūt ten 
rasime kokią nuorodą... 

Prieš atsakydamas Frederikas Sen Mišelis suspaudė delne ci- 
garetę. 

— Mes turėjome susituokti. 

Be jokio ryšio. 

Psichologė sumirksėjo ilgomis blakstienomis. Per ilgomis. 
Dirbtinėmis. 

- Žinau, Frederikai. Mes norėtume išgirsti, ką ji jums parašė. 

Sen Mišelis pakėlė prieš akis lapą, kurį išsitraukė iš kišenės. 
Sunkesnį nei rietuvė knygų. Jo lūpos sujudėjo, tačiau neišsprūdo 
joks garsas. 

Po stalu Elen Nilson uždėjo pirštus ryškiai raudonai lakuo- 
tais nagais, priderintais prie purpurinės suknelės, viršininkui ant 
kelių. Iš pradžių nustebęs, šis suprato, kad ji tiesiog prašo jo tru- 
putėlio kantrybės. 

Ji ištiesė į liudytoją riešą, slypintį po ištisu apyrankių tuneliu. 

— Nieko tokio, Frederikai. Patikėkite tą laišką mums. 

Lapas nuslydo ant stalo. Psichologė perskaitė, garsiai ir 
raiškiai: 


Mirtijė, 2004 m. rugpjūčio 24 d., 
Pajūrio Izinji, 2 val. 25 min. 


Mano meile, 


Aš pavogsiu iš laiko jo rodykles 
Kad neleisčiau jam bėgti 


Pavogsiu iš dienos jos ramentus 
Kad neleisčiau jai brėkšti 


Iš pavasario - jo narcizus 
Kad neleisčiau jam vysti 


Iš kokono - jo vikšrą 
Kad neleisčiau jam dingti 


Aš aptversiu pasaulį grotomis 
Kad neleisčiau jam mūsų išskirti 

Aptaisysiu mūsų turtą nuodėvomis 
Kad neleisčiau jam mūsų nupirkti 


Išžudysiu visas kitas merginas 
Kad neleisčiau joms tavęs mylėti 


Ir prašysiu gyvenimo šeimos 
Kad neleisčiau jam mums nusibosti 


Aš išmūrysiu aplink mus tvirtovę 
Ir ją ginsiu 
M20 


Sugniaužusi popierinę nosinaitę, Alina Mason nusišluostė 
akių kraštelius. Sen Mišelis įsikišo tarp dantų naują cigaretę ir 
žvelgdamas tuščiu žvilgsniu sukando ją taip, kad išryškėjo vagu- 
tė virš filtro. 

— Nuostabus eilėraštis, - pasakė Elen. 

Tai nebuvo įprastas komplimentas - jai iš tiesų taip atrodė. 
Mirtijei netrūko talento. Talento, suniokoto kaip rankraščio la- 
pas, kurį sugniaužia į kamuoliuką ir nusviedžia į šiukšlių dėžę. 

Ji geriau suvokė reakcijas tų, kurie gyveno, nutvieksti Mir- 
tijės žavesio šviesos - jų pyktį ir neviltį. Buvo pakvietusi Šarlį ir 
Luizą Kamiu dalyvauti duodant parodymus, bet Mirtijės tėvai 
mandagiai atsisakė. Jie nebeturėjo noro dalytis dukros atmini- 
mu su policininkais ar tardytojais. Mirtijė buvo palaidota Elbefe, 
Šv. Stepono kapinėse, ten jie mėgdavo kas rytą pamąstyti. Vieni. 
Tyrėjams be galo narstant menkiausias Mirtijės gyvenimo smul- 
kmenas, jiems atrodė, kad jie sklaido prisiminimus taip, lyg žars- 


tytų pelenus. 


Bastinė nieko nepridūrė. Buvo nusivylęs. Ne, jis nebuvo abe- 
jingas tiems širdį draskantiems rimams, bet neįžvelgė tame eilė- 
raštyje nieko, kas galėtų padėti nustatyti žudiko tapatybę, net jei 
vis iš naujo skaitytum kiekvieną posmelį. Jo pirštas slystelėjo lapu. 

— Ką reiškia šitas parašas: M20? 

- Jungtuvės spalio antrąją*, - paaiškino Sen Mišelis. - Tokia 
buvo paskirta apeigų data. Orivalio bažnyčioje, Elbefo merijoje. 
Jaunimo kultūros namai „iškilmių vynui **. Cirko teatras vakaro 
pokyliui. 

Jis nugnybo cigaretę ir išspjovė galą sau į delną. Alina padėjo 
ant stalo sudrėkusią nosinaitę. 

— Tas eilėraštis tikrai gali jums padėti? 

Bastinė neaiškiu galvos kryptelėjimu išreiškė abejonę; neke- 
tino išpyškinti jai, kad sugaišo laiką, kad vienintelė tikra nuoro- 
da - žydro moleskino knygelė, ta, kurią Mirtijė nuolatos pildė, 
kurioje galėjo būti paminėta kokia nors nežymi smulkmena apie 
dienas ir valandas prieš jos išprievartavimą. Knygelė, kurią pa- 
vogė prievartautojas. 

Bastinė atsistojo. Įdėmiai pažvelgė į Sen Mišelį, ir jam nepa- 
tiko jo fizionomija - daugiau nieko bendra su gitaristu Šišenu, 
kurstančiu Jaunimo kultūros namų vadovių - taigi ir gražiosios 
Mirtijės — svajas. 

Jungtuvės spalio antrąją. 

Jo galvoje nuaidėjo keletas svaiginamų akordų. 

Pasakyk man taip, Fredi. 

Kokia nesąmonė. 


Stumtelėjęs kabineto duris Bastinė paaiškino turįs kitų sku- 
bių reikalų ir paliekąs Elen vieną baigti pokalbį - jis visiškai ja 
pasikliaująs. 

Kad ši toliau kalbėtų apie poeziją, pagalvojo, nederamą sek- 
sualią Mirtijės Kamiu aprangą tragedijos dieną, jungtuvių datą 
ir atšauktą keliaaukštį vestuvinį tortą. Jis žinojo, kad tiriant tokią 
bylą nėra vietos gailesčiui. Kam domėtis auka, jei ne tam, kad 
apmaldytum sąžinę? Visas tyrimas turi sutelkti dėmesį į žudi- 
ką. Per tą apklausą, kuri truko mažiau nei dvidešimt minučių, 


* Mariage, 2 octobre (pranc.) - jungtuvės spalio antrąją. 
** Vin dhonneur (pranc.) - nedidelis priėmimas iškart po jungtuvių ceremonijos. 

jam buvo perduoti trys nauji tariamai atpažinusių nežinomą- 
jį su Adidas kepuraite, besisukinėjusį aplink Mirtiję prieš žūtį, 
skambučiai. Jie papildė kelias dešimtis kitų, gautų nuo savaitės 
pradžios. Iš principo reikėtų patikrinti kiekvieną liudijimą, nors 
Bastinė ir buvo tikras, kad prievartautojas nesileis taip lengvai 
nutveriamas. 


Valonės žandarmerijos brigadininkas paskambino po trijų 
valandų. Tuo metu Bastinė vedė derybas, kad visose departa- 
mento turizmo agentūrose būtų iškabinėti nežinomojo su baltai 
mėlyna kepuraite ir kone jo dvynio - nežinomojo su raudonu 
Burberry šaliku - fotorobotai. Tariamas žudikas gyvena savo 
tėvų užmiesčio viloje, tad reikia taikyti į turistines zonas, - bet 
merijos spyriojosi. 

„Kabinkit, ką norit, viršininke, tik ne turistų panosėje.“ 

Turistai? Rugsėjį? 


— Leo? 

— Aha. 

- Čia Larošelis iš Valonės brigados. 

— Aha. 

Seržantas ilgam nutilo. „Paskubėk, kvaily, - pagalvojo Bas- 
tinė. 

Larošelis negalėjo atsispirti nė menkiausią akimirką viešai 
pasipuikuoti savo triumfu. Jau kitą sekundę jis prikaustė Bastinė 
prie kėdės. 

— Mes jį užspendėme! 

— Ką taip“ 

— Jūsų tipelį su Adidas kepuraite. Tą, kuris sukinėjosi apie 
mažąją Kamiu. Prirėmėme jį Morsaline. Pasikliauk manimi - tai 
tikras reikalas, jis mūsų rankose. Net žinau jo vardą ir adresą! 

Jo vardą ir adresą? 


Vis iš naujo skaičiau tą eilėraštį. 

Sujaudintas. Sutrikęs. 

Ir kelintą kartą svarsčiau: koks ryšys sieja Mirtijės Kamiu 
bylą... ir mane?! 

Kokia tų gausių detalių prasmė? Kuo antrojo žudiko su rau- 
donu šaliku nusikaltimo tyrimas gali man padėti išspręsti pir- 
mąjį - Morganos Avril nužudymą? Taigi ir Magali Veron savi- 
žudybės prieš porą dienų mįslę? Ištrūkti iš aklagatvio, kuriame 
esu įstrigęs“ 

Vis dėlto dabar sužinoti istorijos tęsinį, vardą to Valonės farų 
identifikuoto tipo, įtariamojo Nr. 1 Mirtijės Kamiu byloje, ne- 
buvo skubu, nes kažkas pasistengs, kad jis mane pasiektų. Tai jo 
plano dalis. 

Atsistojęs Žingsniavau po svetainę, sutelkdamas dėmesį į kie- 
kvieną posmelį. Lakuotas parketas girgždėjo po kojomis kaip 
įkyrus televizijos viktorinos varpelis. Perskaičius tą protokolą 
mane ėmė kankinti nuojauta. 

O jei ta korespondencija - ne spąstai? O jei kas nors, atvirkš- 
čiai, siuntinėja tuos laiškus, kad aš rasčiau sprendimą? Kad po 
dešimties metų tarp daugybės nuorodų aptikčiau tai, ką buvo 
praleidę pro akis farai. Dvigubo žudiko tapatybę. 

Tas eilėraštis - vienas iš dėlionės elementų. Dar vienas. 

Vėl priėjau prie lango. Lauke kažkoks kaklaraištį pasirišęs 
žmogėnas žingsniavo paplūdimio link, prispaudęs prie ausies te- 
lefoną, tolydžio gręžiodamasis. 

Mintyse gliaudžiau klausimus: sumišai, netvarkingai. Beveik 
dešimtį. 

Kodėl man patikėti šitie vokai? Kuo ypatinga mano kompeten- 
cija, kad išspręsčiau tą bylą, apie kurią vos prieš porą dienų dar 
ničnieko nežinojau? 

Kas kitas, be Monos, galėjo žinoti, kad aš slapstausi Marteno 
Deneno viloje? 

Kur dingo Kristianas Le Medefas? Pagrobtas? Nužudytas? 

Ką reiškia keturi langeliai ir aštuoni skaičiai, kuriais domėjosi 
Le Medefas ir Pirozas? 

Lauke šviesiaplaukė moteris leidosi stačiu nuolydžiu, temp- 
dama du vaikus, keturratį dviratį ir paspirtuką. 

Jei man į galvą nėjo jokia mintis, kaip atsakyti į keturis pir- 
muosius klausimus, nors jie atrodė man logiški, racionalūs. Nie- 
ko bendra su šešiais kitais, vienas už kitą keistesniais. 

Kaip farai galėjo rasti mano pirštų atspaudus ant Magali Ve- 
ron lavono, jeigu aš jos neliečiau? 

Kaip ji krisdama nuo skardžio galėjo apsivynioti aplink kaklą 
tą raudoną šaliką? 

Kodėl spauda nieko neparašė apie Magali Veron žūtį? 

Kaip paaiškinti tuos fantastiškus sutapimus tarp Magali Ve- 
ron ir Morganos Avril: gimimas, pomėgiai, mokymo įstaigos.:. ir 
identiški veidai?! 

Ar gali būti, - kaip buvau įsitikinęs, - kad Morgana Avril ne- 
būtų mirusi prieš dešimtį metų, kai visi Prancūzijos laikraščiai 
skelbė apie jos nužudymą? 

Ir papildomas klausimas: 

Ar galima įsivaizduoti, kad vienas parametras galėtų išspręsti 
šios lygties su dešimt nežinomųyjų visumą? 

Vėl mečiau nepatiklų žvilgsnį į lauką. Pravažiuoja paskutinis 
iškylaujančios šeimos kemperis, bitumu vilkdamas kojas sliūki- 
na paauglys, atsiribojęs nuo pasaulio dideliausiomis MP3 grotu- 
vėlio ausinėmis. 

Neabejojau tik tuo, kad neišspręsiu tos mįslės vienas, vien 
savo pilkųjų ląstelių pajėgomis kaip tuose senuose filmuose, kur 
aptukęs tyrėjas išpainioja intrigą, net nesikeldamas iš krėslo. 

Man reikėjo veikti, ir pirmasis iš tų veiksmų buvo išsiaiškinti 
trečiojo liudininko tapatybę. 

Denizos. 

Mona buvo teisi! Pasiteirauti adreso pakanka jos šuns... 


Negaišdamas išnaršiau Marteno Deneno svetainę, kol po 
senų žurnalų šūsnimi atkapsčiau telefonų knygą. Įknibau į infor- 
macijos lapus. Dvidešimties kilometrų spinduliu - tik trys vete- 
rinarijos klinikos. Pradėjau nuo artimiausios Abasjalio klinikos 
Fekane. Man atsiliepė miaukiantis sekretorės balselis. 

- Atleiskite, - miauktelėjau savo ruožtu. - Skambinu jums 
savo močiutės Denizos vardu dėl jos šuns Arnoldo. 

- Arnoldas, - saldžiu balseliu pakartojo mergina. - Luk- 
telkit... 

Klaviatūros fanatikė. Spausdino pašėlusiu tempu. 

- Arnoldas, vienuolikos metų ši cu. Ar tas? 

Vos neklyktelėjau iš džiaugsmo. 

— Taip! Ka... kaip čia jums pasakius? Mano močiutei mažumą 
šlubuoja atmintis. Pamiršta susitikimus, skiepus. Taigi perimu 
rūpestį dėl Arnoldo, kaip, beje, ir dėl viso kito. 

„- Suprantu, palaukite, tuoj patikrinsiu. 

Vėl išgirdau spragsint klavišus, paskui nuaidėjo salsvas bal- 
selis: 

— Prieš pusę metų išsiuntėme jūsų močiutei priminimą. Ar- 
noldas turi prisistatyti iki birželio skiepų nuo piroplazmozės. 

- Taip ir maniau! Močiutė pamiršo. Ar galite man iš naujo 
atsiųsti tą laišką? 

- Jūsų adresu ar jos? 

- Geriau močiutės. Kas savaitę ją aplankau. 

Sekretorę sužavėjo toks dėmesingumas. Jos balsas virto tikru 
saldainiuku. 

- Išsiųsiu jums jį šiandien, pone... 

Padvejojau saikingai apskaičiuotą dozę. Vėl nusitvėriau jos 
prieš pat jai padedant ragelį. 

— Palaukite! Kokį adresą jums davė močiutė? Kai dabar pa- 
galvoju, tai ankstesnė korespondencija galėjo prapulti - prieš ke- 
lis mėnesius teko perkraustyti ją į vienaukštį namelį. 

Trumpa tyla ir jokio barbenimo. Numaniau, kad ji manipu- 
liuoja pele. 

- Deniza Žuben. Senoji stotis, Kukmedžių kelias Kukmedžių 
Turvilyje. Teisingai? 

— Puiku, panele. 

Panele. 

Ji suuldavo saldų „ačiū“, ir aš tuo pasinaudojęs padėjau ragelį. 

Po minutės ant svetainės stalo jau buvo išskleistas 1 : 25 000 
mastelio žemėlapis. Kukmedžių kaimelis buvo šeši kilometrai 
nuo Iporo, vidury laukų. Sugaišau nemažai laiko, žymėdamasis 
miškingas zonas, apsodintas atšlaites, nuošalius takus, kad ga- 
lėčiau nustatyti maršrutą, kuris leistų man nukakti pas Denizą 
Žuben kuo labiau apribojant tikimybę susitikti kokį liudininką, 
galintį įskųsti mane farams. Šeši kilometrai - nemenkas kelio 
galas šlubiui, skuodžiančiam per miškus ir lankas, kad niekam 
nekristų į akis. 

Mėginti susitikti su ta sene rizikinga, suvokiau aš. Bet ar tai 
blogiau, negu kiaurą dieną trūnyti šioje viloje? 

Tai paskutinis mano koziris. 

Deniza ir Arnoldas. 

Ir tikėjausi dabar juo sužaisti. 

Jai mažumą šlubuoja atmintis? 


Keletą kilometrų žingsniavau apleistu geležinkeliu. Senoji 
Fekano linija, kadaise jungusis su Ruano-Havro traukiniu, neat- 
laikė turizmo nuosmukio Normandijos pakrantėje. Iš jos teliko 
ilgas randas pelkėtuose laukuose. Gerų dešimties metrų gylio. Iš 
dalies vėl užgožtas lazdynų, ąžuolų ir guobų. 

Mano žingsnių ritmas atsimušė į pabėgius, slidžius nuo šal- 
tos dulksnos. Iki Turvilio nesusitikau nieko, nebent vieną kitą 
žuvėdrą, stebinčią mane iš dangaus, ir suopį, sustingusį ant pla- 
tano kamieno ir, atrodo, nuo XX amžiaus pradžios lūkuriuojan- 
tį, kad vėl pravažiuotų traukinys. 

Sulig Kukmedžių gyvenviete užsiropščiau atšlaite, ir štai tas 
adresas, kur esą gyvenanti Deniza. 

Senoji stotis! Šeimininko namas - mėlynas kaip linai, sie- 
nos nutinkuotos iki pat čerpių stogo, virš jo stiebiasi du kami- 
nai oranžiniais antgaliais ir didžiulis laikrodis. Laikas čia buvo 
sustojęs kažkokią tolimą dieną 7 valandos 34 minutės. Niekas 
neįžvelgė reikalo nuimti nuo fasado fajanso lentelę „Geležinke- 
lis“, ir beveik galėjai įsivaizduoti, kaip atsidaro ąžuolinės durys, 
išleisdamos elegantiškų moterų krinolino suknelėmis, ūsuotų 
bankininkų plokščiomis šiaudinėmis skrybėlėmis ir mažųjų pa- 
ryžiečių, apvilktų jūreiviškais drabužėliais, pulką. 

Jų laukė traukiniai. 

Po apleistą geležinkelį buvo pasklidę dešimtis vagonų ir trys 
garvežiai. Rytų ekspreso vagonas-kupė, Pulmano vagonas, Pa- 
cific Chapelon garvežys. Naujutėlaičiai, tarsi būtų atriedėję tik 
vakar. 

Aplinka man pasirodė siurrealistinė, nors ir ruošdamas savo 
maršrutą buvau aptikęs, kad visai šalia senosios stoties yra įsi- 
rengusi generalinę būstinę buvusių geležinkeliečių sąjunga, kuri 
čia atnaujina surūdijusius vagonus, kad geležinkelio bendrovės iš 
visų keturių pasaulio kraštų galėtų suteikti jiems antrąją jaunystę. 

Dulksna pasmarkėjo. Matyt, todėl šiandien niekas ir netriū- 
sia darbo aikštelėje. Priėjau prie durų, niekaip neįstengdamas 
atsikratyti tvirto įsitikinimo, kad ir vėl niekas nesiklostys taip, 
kaip numatyta. 

Kad senosios Denizos nebus namie. 

Kad jai taip pat bus užčiaupę burną. 

Kad... 


Už lango pratrūko Arnoldo kiauksėjimas, paskui išniro juo- 
das jo snukelis, įrėmintas nėrinių užuolaidos. Jis isteriškai liejo 
tulžį porą gerų minučių, kol Deniza Žuben atidarė man duris. 

Išpūtusi akis ji apžiūrinėjo mane nuo galvos iki kojų, tarsi aš 
su savo violetine vėjastriuke būčiau kažkoks kosminis keliauto- 
jas, atkakęs iš ateities. 

— Pone“ 

Ji manęs nepažino. O juk vis dėlto pasistengiau vilkėti tais 
pačiais drabužiais kaip tąsyk, kai buvau ją susitikęs prieš porą 
dienų. 

— Džamalas. Džamalas Salaju. Prisimenate: Iporo paplūdi- 
mys, Magali Veron, mergina, kuri nusižudė? 

Rausdamasi giliausiuose savo atminties kloduose Deniza 
mane įsileido daugiau nieko neklausinėdama. Arnoldas ilgai ne- 
patikliai spoksojo į mane, paskui nuėjęs atsigulė ant žalios pagal- 
vėlės, priderintos prie jo liepžiedžių spalvos nertinuko. 

Didelė patalpa - vestibiulis, valgomasis ir svetainė - buvo 
dailiai dekoruota išsikišusiomis sijomis, normandiškomis spin- 


211 


tomis ir komodomis, nėriniais ir džiovintomis gėlėmis, bet la- 
biausiai akį traukė fotografijos, iškabinėtos ant sienų. Dešimtys 
traukinių, sustingusių nuostabiausiuose pasaulio peizažuose. 
Neaprėpiamos snieguotos stepės, svaiginantys Andų šlaitai, be- 
galiniai molai, išvagoję jūrą. 

— Mano vyras buvo geležinkelininkas, - paaiškino Deniza. - 
Dabar Žakas jau daugiau kaip devyneri metai miręs. 

Ji atsisuko į Venecijos lagūną kertančio Rytų ekspreso pla- 
katą. 

— Mes tuo kaip reikiant pasinaudojome... 

Išsitraukiau iš kišenės dvigubą lapą, išplėštą iš Courrier cau- 
chois 2004 metų birželio 17-osios numerio. 

- Aš taip pat, Deniza, norėčiau jums parodyti vieną nuotrauką. 

Pakišau jai po nosim Morganos Avril portretą, pasistengęs 
pridengti straipsnio pavadinimą „Apie tave, Morgana, ir datą. 
Nors senutei šiek tiek šlubuoja atmintis, ji negalėjo būti pamir- 
šusi Magali Veron veido po savižudybės paplūdimyje prieš porą 
dienų. Tas pats veidas kaip laikraštyje. 

— Atpažįstate ją? 

Deniza atsiprašė, kelioms sekundėms paliko mane vieną ir 
nuėjo atsinešti akinių iš miegamojo, pirmo kambario iš dešinės. 
Žiūrėdamas, kaip ji tolsta, pagalvojau, kad atrodo man ne tokia 
guvi kaip Iporo paplūdimyje savižudybės rytą. Lyg per tas dvi 
dienas būtų porą metų pasenusi. Pagaliau ji palinko ties nuo- 
trauka. 

— Taip... Ta mergina mirė išprievartauta. 

Vos nestvėriau Denizos į glėbį ir neišbučiavau. Kaip ir bu- 
vau numatęs, ji taip pat supainiojo Morganos Avril nuotrauką su 
Magali Veron veidu. Aš ne pamišėlis. Neprasimaniau šito nejįti- 
kėtino panašumo)! Ar senoji ponia gali tapti mano sąjungininke? 

Išskleidžiau dvigubą Courrier cauchois lapą. 

— Pažiūrėkit į datą, Deniza, pažiūrėkit, kelintų metų šitas lai- 
kraštis. 

Ji pasitaisė akinius, tarytum jos žvilgsnio skvarbumas būtų 
nustatomas ant nosies milimetro tikslumu. 

— 2004 metų birželio 17 diena, ketvirtadienis? Dieve mano... 
Ta siaubinga istorija man atrodo įvykusi taip neseniai... 

Nužvelgiau ant priešingos sienos greitąjį japonų Shinkansen 
traukinį, neriantį tarp kažkokio japonų miesto, galbūt Osakos 
dangoraižių. 

— Prieš porą dienų? - tarstelėjau. 

Deniza suskardeno krištoliniu juokeliu. Neskubėdama atsi- 
sėdo ant medinės kėdės su šiaudine sėdyne. Arnoldas trim šuo- 
liais atsidūrė jai ant kelių. Ji atsiliepė su pašaipos gaidele balse: 

— Žinau, aš šiek tiek prarandu laiko nuovoką. Bet porą dienų 
vis dėlto man atrodo kiek perlenkta, tiesa? Kai pamąstai, laikraš- 
tis teisus: tiriant tą bylą Žakas buvo dar gyvas. Jis paliko mane 
2005-aisiais... 

Ji kilstelėjo raukšlėtą ranką, kviesdama mane prisėsti. Vis dar 
neklausė, kas aš toks nei kodėl ją kamantinėju. Paėmiau antrą 
kėdę - medis ir šiaudai - ir įsitaisiau priešais ją. Arnoldas apuos- 
tė mane, lyg būtų rimtai ketinęs persikelti ant kitų kelių. 

Mano susijaudinimas augo; iš visų jėgų stengiausi užgniaužti 
išorines jo apraiškas. 

Deniza prisimena Morganos Avril nužudymą! 

Apskritai tai logiška, juk ji visą laiką čia gyveno. Tačiau ne- 
atrodo, kad įžvelgtų ryšį tarp dviejų merginų, žuvusių dešimties 
metų skirtumu. 

- Jūsų tiesa! - patvirtinau. - Tai Morganos Avril fotografija 
merginos, išprievartautos ir nužudytos Ipore 2004 metais. Bet 
aš atėjau su jumis pakalbėti apie kitą merginą, Magali - tą, kuri 
nusižudė užvakar, nušokusi nuo skardžio. 

Jos tirtanti ranka kedeno ilgaplaukį Arnoldo kailį. Ji pažvelgė 
į mane, lyg būtų nelabai suvokusi, ką aš čia šneku, padvejojo, ar 
paprašyti pakartoti, paskui lėtai saumurmėjo septynis žodžius: 

— Aš buvau ten, kai buvo rastas lavonas. 

Aišku, Deniza. Aš taip pat. Mes buvome ten abu. Visi trys su 
Le Medefu. 

Ji užsimerkė. Man bemaž pasirodė, kad užmigo. Prakalbo lė- 
tai, tarsi pasakodama sapną: 

— Aš ėjau paplūdimiu. Manding, buvo ankstyvas rytas, bet iš 
tikrųjų nešalta. (Jos ranka slystelėjo ši cu pilveliu; šis sumurkė iš 
pasitenkinimo.) Arnoldas tada buvo visai jaunas... 

Kažkur mano galvoje sužybsėjo aliarmo signalas. 

Arnoldas? Visai jaunas? 

- Diena Ipore buvo gan pašėlusi, - toliau pasakojo Deniza. - 
Visur priešais kazino šoko jaunimas. Grojo muzika - daug, visą 
naktį, rokas. Aš taip pat mėgdavau šokti pagal roką, kai buvau jų 
amžiaus - na, kitokį, ne tą, kurį jie grojo tą vakarą. Beje, keista — 
jums neatrodo? - kad jaunimas pakeitė muziką, bet išsaugojo pa- 
vadinimą. Jie visi atrodė laimingi. Žinoma, prieš tragediją. Prieš 
tai, kai skardžio papėdėje buvo rastas tos vargšės mergaitės kūnas. 

Umai panorau stverti kailio kamuoliuką, įsitaisiusį ant De- 
nizos kelių, ir sviesti jį iki lubų, kad sukelčiau tai senei elektros 
šoką. Kad ji susitelktų į savo poros dienų, o ne dešimties metų 
prisiminimus. Kad, pavyzdžiui, patvirtintų mano versiją, jog aš 
niekada nebuvau prisilietęs prie Magali Veron lavono. 

Aš pakėliau balsą. Arnoldas pastatė ausis. 

— Ponia Žuben, aš atėjau ne tam, kad jūs man papasakotumėt 
apie Morganos Avril mirtį, o apie tai, kas įvyko, kai susitikome 
trečiadienį, prieš porą dienų. Prisiminkite pasivaikščiojimą su 
Arnoldu Iporo paplūdimyje... 

Denizos veidą nutvieskė šypsena. Man net pasirodė, kaip su- 
lig žodžiu „pasivaikščiojimas“ vikstelėjo Arnoldo uodega. 

— Dieve mano, teisybė, aš vaikštinėjau... Arnoldas taip pat. 
Bet tai buvo taip seniai. Žinote, aš nelabai kur beišeinu. Jau daug 
metų kojos manęs toli nebeneša. Arnoldo letenėlės taip pat... 

Jaučiau, kaip paskutiniai atsparumo likučiai mano smegeny- 
se virsta griuvėsiais. 

Ką čia paisto ta sena pamišėlė? 

Tai buvo taip seniai... Kojos jos nebeneša... 

Dar užvakar ji žygiavo Iporo paplūdimiu su savo ši cu už pa- 
vadėlio! 

Deniza kalbėjo toliau, lyg neįstengdama pažaboti nostalgijos 
srautų: 

— Aš kaip tie traukiniai, palikti lauke. Kaip ta aprūdijusi ge- 
ležinkelio linija. Kartais atvažiuoja taksi ir nuveža mane pas gy- 
dytoją arba nugabena Arnoldą pas veterinarą. Net pirkinius man 
pristato moteris iš „Pagalbos į namus“. 

Pagautas svaigulio įsistebeilijau į rėmelius ant sienų. Trauki- 
niai ten sukosi kaip manevrinėje stotyje, kreipiami išprotėjusio 
iešmininko. Deniza pasekė mano žvilgsnį. 

— Aš tiek keliavau. Su Žaku mes kelissyk apkeliavome pasau- 
lį. Mums tai nieko nekainavo. Jis buvo genialus mechanikas... 
Prisimenu šešiasdešimt antrųjų metų kovą, Baikalo-Amūro ma- 
gistralę, užverstą sniegu iš karto už Taišeto ir... 

Šiurkščiai ją pertraukiau. Arnoldas pastatė ausis ir grėsmin- 
gai iššiepė dantis, ilgumo sulig meliono sėkla. 

— Užvakar susitikau jus žandarmerijoje... Jūs ėjote iš kapito- 
no Pirozo kabineto. 

- Jūs... jūs policininkas? - suvebleno Deniza. 

— Ne... Ne. Priešingai. 

Iš karto pasigailėjau to „priešingai . Rizikuodamas, kad Ar- 
noldas man krimstelės, uždėjau ranką Denizai ant kelių. 

- Jums baisu? Jums liepta pamiršti užvakarykštį įvykį? Nie- 
kam apie tai nepasakoti? Ypač žurnalistams? 

Deniza staiga pakilo. Arnoldas kvykdamas nuslydo jai nuo 
kojų. 

- Jūs - Žurnalistas? Taip? Sugrįžote šniukštinėti dėl tos senos 
istorijos? 

Aš irgi atsistojau. Raukšlėtas jos veidas siekė man kaklą. Be- 
veik rėkte rėkiau: 

— Mes daugiau kaip ketvirtį valandos drauge pralaukėme pa- 
plūdimyje, kol atvažiuos žandarai. Jūs pridengėte tos merginos 
kūną mano vėjastriuke. Merginos kaklas buvo apvyniotas rau- 
donu šaliku... 

Deniza atsitraukė per keletą žingsnių. Ant kabyklos prie lau- 
ko durų kabojo pilka neperšlampama striukė, šiaudinė skrybėlė 
ir rusvo šilko šalikas. Mūsų žvilgsniai sustingo, įsmigę į tą audi- 
nio skiautę, paskui susitiko. 

Denizos akyse įžvelgiau siaubą. 

Mano rankos nusileido jai ant pečių, balsas skambėjo nebe 
taip garsiai: 

- Aš nepadarysiu jums nieko bloga. Nenoriu su jumis šiurkš- 
čiai elgtis. Tiktai no... 

Iš karto nesupratau jos gesto. Ji tik uždėjo dešinę ranką ant 
kairio riešo judesiu, kuris atrodė visai natūralus. 

Kambaryje pratrūko šaižus garsinis signalas, o ant dešinio 
jos riešo, ant laikrodžio, ėmė žybčioti šviesos signalas. 

Tai, ką aš maniau esant laikrodžiu... 

Deniza kaip daugelis pagyvenusių žmonių, kurie gyvena vie- 
ni, segėjo aliarmo apyrankę, tikriausiai sujungtą su jos gydytojo 
ar greitosios pagalbos telefonu. 

Prakeikimas! 

Jeigu ji nenutildys to daikčiuko, po kelių minučių prisistatys 
pagalba. 

Čia pat suskambo telefonas. Ji žengtelėjo prie jo, bet aš nu- 
tvėriau jai už rankovės. Vos tik įsijungė atsakiklis, kambaryje nu- 
aidėjo sunerimęs balsas: 

- Ponia Žuben? Čia daktaras Šarjė. Kažkas ne taip? Atsakyki- 
te, ponia Žuben, kas nors negerai? 

Tas daktarėlis tuoj sukels aliarmą. 

Reikia nešdintis... 

Pabandžiau savo šansą. Paskutinį kartą. 

— Deniza, maldauju, pažiūrėkit į mane. Jūs mane tikrai atpa- 
žinsite. 

Jos akys pervėrė mane kiaurai, tarsi aš būčiau tik perregimas 
vaiduoklis, o ją domintų tiktai durys, prieš kurias stoviu. Paskui, 
matyt, aprimusi, nes tuoj prisistatys „greitoji pagalba, ji atsiliepė 
atlėgusiu balsu: 

- Taip, aš jus atpažįstu. Jūs buvote greta manęs paplūdimyje... 

Dar man nespėjus pasidžiaugti ta paskutine viltimi, senutė 
paėmė man už rankos. 

- Jūs irgi buvote jaunesnis. Priešingai nei kiti vaikinai, jūs 
nešokote. O būtumėt galėjęs. Tada turėjote abi kojas... Jūs... 


216 


Nebeįstengiau daugiau išklausyti nė žodžio. Puoliau lauk, 
palikęs atlapas duris. Paskutinis vaizdelis iš senosios stoties, kurį 
išsaugojau atmintyje, buvo Arnoldas, keletą metrų kurnantis 
stovėjimo aikštele, paskui skalijantis, lyg pyškintų man, kad nie- 
kuomet nebekelčiau čia kojos. 


Nugarmėjau atšlaite tarp dviejų vagonų, pastatytų ant blo- 
kų, ir nudūmiau apleistais bėgiais, dingstančiais tolybėse kaip be 
galo ilgas užtrauktukas, kažkokio milžino užsegtas virš žemėje 
slypinčių paslapčių. 


- Alio, Mona? 

Pirmą kartą nusprendžiau jai pameluoti. Bent jau sąmonin- 
gai nutylėti. Neatskleisti, kad senoji Deniza Žuben neįstengia 
prisiminti nelaimės, įvykusios prieš porą dienų... tačiau, priešin- 
gai, puikiai prisimena Morganos Avril nužudymą prieš dešimtį 
metų. 

Kad ji viską painioja, - be kita ko, ir dieną, kai mane susitiko. 

Kad laiko mane kažkuo kitu. 

Kad tiesiog yra beprotė. 

Telefonas suskambo tuščiai. Pabėgiai slinko man po kojomis 
kaip nesibaigiančių kopėčių į pragarą skersiniai. Už šimto metrų 
turėsiu palikti saugią apleistų bėgių įdubą ir išdrįsti leistis ap- 
sodinta atšlaite. Dulksna virto šalta migla, ji stingdė man odą, 
tačiau aš tapau tik neaiškiu siluetu tam, kuris būtų išdrįsęs slam- 
pinėti laukais tokiu oru. 

Buvau vienas. 

Kristianas Le Medefas dingęs. Deniza Žuben suvaikėjusi. 

Aš - vienintelis Magali Veron mirties liudininkas. 

Nervingai suspaudžiau delne mobilųjį. 

Vienintelis liudininkas, išskyrus farus, Pirozą, jo padėjėją ir 
visus Fekano brigados žandarus, kurie apžiūrinėjo tą lavoną. 

Nepriimtas skambutis. Perskambinti. 

Spustelėjau žaliąjį savo iPhone mygtuką. 

— Alio, Mona? 

Ji atsiliepė: 

— Na? Radai savo senę? 

— Ne. Apskritai taip, bet tai paini istorija... 

— Papasakok! 

— Vėliau, Mona. 

Sustojau po lazdynu. Sodrūs šalti lašai kapsėjo nuo šakų ir 
tiško į sintetinį mano vėjastriukės audinį. 

- Ar galiu pasiskolinti tavo automobilį? 

Kurį laiką kitame gale girdėjau tik jūros skalaujamų akmenė- 
lių čežėjimą, paskui vėl pasigirdo linksmas Monos balsas: 

— Kad nuvažiuotum prisistatyti farams? 

— Ne, Mona. Kad nuvažiuočiau į Nešatelį. 

— Ką? 

- Į Nešatelį an Brė. Ten Do dAno sodyboje tebegyvena Kar- 
men Avril, Morganos motina. Mažiausiai valanda kelio. Turiu 
patikrinti visas detales, Mona... Man reikia įrodymų, reikia, 
kad tu... 

— OK, mielasis. Nesivargink. Imk mano vežėčias, jei nori. Jos 
niekur nejuda, pastatytos ant molo priešais kazino... 

Net nespėjau žodžiais išreikšti begalinio dėkingumo, kurį 
jaučiau Monai. 

- Priešais kazino? Velniai rautų! Niekaip negaliu vidury die- 
nos artintis prie Iporo paplūdimio. Netgi tokiu oru - mane su- 
sems... 

Mona atsiduso kaip motina, kuriai nelieka nieko kita, kaip 
nusileisti savo vaikiščio kaprizui. 

- Užknisai mane, Džamalai! Paliksiu savo fiatą prie išvažiavi- 
mo iš Iporo, už miesto kempingo, prie teniso kortų. Raktelis bus 
viršuje. O durelės ir bagažinė neužsirakina nuo pat pradžios... 

— Ačiū, Mona. Aš tau įrodysiu, kad pastatei ant geros... 

— Užsičiaupk. Išsijunk, kol neapsigalvojau... 


Brukdamas telefoną į kišenę, vėl pagalvojau apie laiškanešį, 


apie rudą voką, savo vardą ant jo, apie Marteno Deneno adre- 
są. Adresą, kurį žinojo tik Mona - Mona, kuriai aš nutylėjau 

ir neprisipažinau, kad joks liudininkas negali patvirtinti mano 
versijos. 

Kuris iš mudviejų išduoda kitą? 

Vėl patraukiau užšalusiu taku. Rūkas viršum plynaukštės 
tirštėjo. Nebegalėjau įžiūrėti topolių eilių palaukėje su aukštos 
įtampos linijų stulpais, išrikiuotais tiesiai atominės elektrinės 
kryptimi. 

Mano vieno liudijimas prieš visų kitų liudijimus. 

Kas nuo šiol galėtų manimi patikėti? 

Kas dar galėtų neabejoti mano nekaltumu? 

Niekas... 


Niekas, išskyrus jus? 


Ar nuo šio negrįžtamo taško į beprotybės gelmes jūs vis dar 
nusiteikę tikėti viskuo, ką tvirtinu nuo pat pradžių? 
Aš nieko neprasimanau. Viskas baigsis gerai. 


Arjūs vis dar pasirengę už mane statyti? 
Aš esu sveiko proto. Nieko neišprievartavau ir nenužudžiau. 
Ir ketinu tai įrodyti. 

Kažkas ne taip? 


Fiat 500 skriejo autostrada A13 šimto trisdešimt kilometrų 
per valandą greičiu. Mano pėda jau dvidešimt kilometrų spaudė 
akceleratoriaus pedalą, nemažindama greičio lengvoje įkalnėje, 
nusitęsusioje Brė krašto kryptimi. Greičio reguliuoti nereikėjo: 
variklis spaudė kiek išgalėdamas. 

Tolydžio dirsčiojau, ar niekas manęs neseka. Paprasčiau- 
sias principas: greitkelis tuščias, išskyrus vieną kitą sunkvežimį, 
mano lenkiamą įkalnėje - jie mažėjo, paskui pranykdavo mano 
užpakalinio vaizdo veidrodėlyje. Judėjimas priešinga kryptimi 
buvo intensyvesnis. Kelios angliškos vienvietės riedėjo pietų 
link, skrupulingai laikydamosi greičio apribojimo, su slidėmis 
ir bagažo dėžėmis ant stogo. Nežinia, ar jie pasieks kalnus, kol 
dar bus nenutirpęs sniegas. Nesibaigiantis lietus dirgino valytu- 
vus, jie cypčiojo, veikiau terliodami negu nubraukdami paskli- 
dusius lašus. 

Monotoniška Ko krašto plynaukštė staiga baigėsi. Nusidrie- 
kę klampūs laukai susitraukė, apgulti vis tankesnių gyvatvorių 
kraštovaizdžio. Ilgai kilęs aukštyn greitkelis ūmai smuktelėjo į 
tuštumą ir vėl iškilo ant šlaito priešais. Pirmą kartą išvydau Brė 
krašto kupolo pavidalo raukšlę, lyg kokį platų molingą slėnį, iš- 
raustą kreidinėje plynaukštėje. Beveik iš karto pasukau į dešinę 
Nešatelio an Brė kryptimi. 

Nauji namai atrodė išdygę prie keliaaukštės sankryžos kaip 
grybai aplink kelmą. Greitkelis nemokamas, Ruanas už penkias- 
dešimt kilometrų. Didysis priemiestis aiškiai smelkėsi laukais iki 
pat čia. 

Fiato termometras rodė tris laipsnius pagal Celsijų. Popietei 
įpusėjus maniau įvažiuosiąs į miestą vaiduoklį, apgyvendintą tik 
keleto senių, nepaisančių šalčio ir slidaus šaligatvio tarp dviejų 
parduotuvių. 

Vos pasiekiau tiltą per Arką, dviguba eile sustatytų transpor- 
to priemonių anarchija privertė mane kone staiga stabtelėti. 

Kokį velnią jie visi čia veikia? 

Po akimirkos į automobilių labirintą įsismelkė vaikiūkščių 
su margaspalvėmis kepuraitėmis vora. 

16 valandų 30 minučių. Po šimts, baigėsi pamokos! 

Pasukau pirmoje sankryžoje, kad išvengčiau spūsties. Paklai- 
džiojęs labirintu tarp vienpusio judėjimo gatvių ir aklagatvių, su- 
stojau tuščioje gatvelėje. Užsismaukiau ant galvos Nike kepuraitę, 
timptelėjau žemyn kelnes, kad paslėpčiau protezą, paskui išlipau 
iš Fiat 500. Šaligatvį dengė purvinas aptirpęs sniegas, jame mano 
nelanksti pėda brėžė siaurą griovelį. 

Įsmukau į pirmą pasitaikiusią parduotuvę aprasojusiais langais. 

Galiu lažintis, kad Pirozas dar nesukėlė ant kojų visų depar- 
tamento žandarmerijų ir kad farai nuo ryto dar neišklijavo mano 
portreto visose vietinių krautuvėlių vitrinose. 


Ankstyvųjų daržovių prekeivis. Žmogelis triūsė stengdama- 
sis, kad jo obuoliai išlaikytų pusiausvyrą ant nuolaidžios plokš- 
tumos. 

Ekologiškos daržovės ir vaisiai, skelbė aiškiai matomas pla- 
katas virš kasos. 

— Ko pageidaujate? 

— Ieškau nakvynės. Do dAno as Karmen Avril dar ją 
tebelaiko? 

Prekybininkas atsitiesė. Buvo apyplikis - tik kuokštas plau- 
kų, sušukuotų ežiuku it ananaso kotas. 

— Ko iš jos norite? 

Pamėginau nukenksminti jo įtarumą dirbtine šypsena. 

— Nemeluosiu. Esu žurnalistas, mes ruošiame reportažą apie 
jos dukros Morganos nužudymą. 

Ananaso Kotas įvertino mane nužvelgdamas nuo galvos iki 
kojų - taip tikriausiai elgiasi jo klientai, rinkdamiesi prinokusį 
vaisių. Dar gerai, kad neapčiupinėjo man kojos. 

- Nemanau, jog ji norėtų, kad dabar tuo reikalu kas nors jai 
kvaršintų galvą. Visa tai sena istorija. 

- Dešimt metų, - patikslinau aš. - Mes norėtume atnaujinti 
tyrimą keli mėnesiai iki senaties termino. 

Jis net nesiteikė man atsakyti, nusisuko į raudonų vaisių pira- 
midę. Pačiame viduržiemyje tas avigalvis pardavinėjo ekologiš- 
kas braškes, ekologiškas avietes. Ekologiškas vyšnias... 

Krūptelėjau, išgirdęs žingsnius sau už nugaros. Raudonveidė 
mergina nešė tris dėžes raudonųjų, baltųjų ir žaliųjų kopūstų. 
Neatsargiai mane stumtelėjo, sunkiai alsuodama. 

- Karmen neprieštaraus. Ne, jai ne prie širdies žurnaliūgos, 
bet net po tiek laiko ji išklausys viską, kas galėtų jai padėti pri- 
čiupti tą niekšą, kuris nužudė jos dukrą. 

Ananaso Kotas gūžtelėjo pečiais ir burbtelėjo sau vienas 
kampe: 

- Vėl padarys iš mūsų iškrypėlių miestelį. 

Prekybininkė mikliai sustatė tris dėžes. 

— Do dAno sodybą rasite už kilometro nuo Nešatelio, Fukar- 
mono kelyje. Plakatas „Prancūzijos sodybos“ nepraslys pro akis. 

Ir man einant iš krautuvėlės pridūrė, tarytum grasindama: 

- Tik nesumanykit smagintis, pūsdamas jai į akis miglą. 


Keliu, vedančiu prie automobilio, prieš mane žingsniavo ber- 
niūkščiai. Trys priekyje keliu, kad išvengtų duobių šaligatvyje, 
virtusių lediniu klanu. Nepastebėjau nė vieno juos lydinčio tėvo, 
tarsi šie eitų pasiimti vaikų tik gražiu oru. 

Man tai buvo paranku. Mažiau liudininkų. 

Papūkšnojau į sušalusius pirštus ir atidariau fiato dureles. 

Mano delnas sustingo ant metalinės rankenos lyg prišalęs. 

Ant keleivio sėdynės gulėjo rudas vokas. 

Džamalui Salaju. 

Tas sumautas dabar jau pažįstamas braižas. 

Iš karto pagalvojau apie Moną. Ji vienintelė žinojo, kad aš 
važiuoju į Nešatelį... bet materialiai negalėjo čia atsirasti. Iš 
kur būtų traukusi kitą automobilį? Kaip anksčiau manęs būtų 
atkakusi į Brė, juk aš visą kelią nenukėliau kojos nuo akcelera- 
toriaus? Kaip būtų mane pasekusi, jei aš pusę kelio nenuleidau 
akių nuo užpakalinio vaizdo veidrodėlio? 

Kam jai žaisti tokį sadistinį žaidimėlį? 

Įsėdau į fiatą. Užvedžiau variklį ir atkišau pirštus į ventiliato- 
rių, kad jie sušiltų. 

Kas galėjo žinoti, kad čia sustojau? 

Niekas. 

Kas galėjo įbrukti tą voką ant sėdynės? 

Kas tik nori. Automobilio durelės neužsirakina. 


Ilgokai laukiau, kiek tik galima atsukęs ventiliaciją ir nukrei- 
pęs ją sau į veidą, kol karšto oro alsavimas nutvilkė man odą. 
Paskui atplėšiau voką. 


Mirtijės Kamiu byla, 2004 m. spalio 8 d., penktadienis 


Policijos viršininkas Leo Bastinė trečią kartą skaitė kiekvieną 
brigadininko Larošelio fakso detalę. 

Nepažįstamasis su Adidas kepuraite, Mirtijės Kamiu nužu- 
dymo įtariamasis Nr. 1, vadinosi Olivjė Rua. 

Jam buvo dvidešimt vieni metai, jis gyveno Morsalinuose pas 
tėvus, turinčius Valonės spaudos krautuvėlę. Lankė kultūrinio 
tarpininkavimo parengiamuosius kursus Kane. 

Vaikino, kurio fotorobotas buvo iškabinėtas visose srities 
žandarmerijose, tapatybės nustatymas nebuvo joks seržanto La- 

rošelio nuopelnas: jo tėvai, Monika ir Žildas Rua, 2004 metų spa- 
lio 7-ąją prisistatė į Valonės policijos skyrių pranešti apie dingusį 
sūnų. Jokios abejonės, Olivjė iš tiesų buvo tas tipas, kurio ieško 
policija. Jis stovyklavo Pajūrio Izinji, plaukiojo laiveliu prie Sen 
Markufo salų, deginosi Grankano Mezi paplūdimyje tuo metu, 
kai ten ilsėjosi Mirtijė Kamiu. 

Tėvai paaiškino, kad Mirtijės Kamiu žmogžudystė paveikusi 
Olivjė asmeniškai, nors jie taip ir nesupratę kodėl. Po pranešimo 
apie tos merginos žūtį jis ilgam užsidarydavęs savo kambary- 
je ir išeidavęs tik vienas ilgam pasivaikščioti. 2004 metų spalio 
6-osios pavakary Kopų bulvaru patraukęs šiaurės kryptimi, Sen 
Va la Hugo link. Ir nebegrįžęs. 


Lygiai trisdešimt septynias valandas policijos viršininkas 
Bastinė neabejojo, kad kaltininkas jo rankose. Olivjė Rua tylė- 
jimą buvo galima paaiškinti kaip pastangas pasprukti nuo poli- 
cijos, jo depresiją - kaip sąžinės priekaištus, o pabėgimą - kaip 
prisipažinimą. 

Kitą dieną, apie šeštą valandą vakaro, visas kaltinimas suby- 
rėjo kaip kortų namelis. 

Olivjė Rua ir žudiko DNR nesutapo! 

Po valandos kaip perkūnas iš giedro dangaus - kita informa- 
cija: Olivjė Rua negalėjęs nužudyti Morganos Avril ar net būti 
nepažįstamuoju su raudonu šaliku, kurį buvo susitikę festivalio 
Riff on Cliff dalyviai. 2004 metų birželio 5 dienos savaitgalį jis su 
trim kitais savo laidos bičiuliais dalyvavo Bjarico gatvės menų 
festivalyje devyni kilometrai nuo Iporo. 

Olivjė Rua atsiradimas ir dingimas niekais pavertė Bastinė 
dosjė. Dar kelias savaites buvo platinami paieškos pranešimai. 
Neaiškūs fotorobotai nuplėšti ir pakeisti Olivjė Rua nuotrauka. 
Be per didelio įsitikinimo. 

Kurių galų nertis iš kailio ir ieškoti tipo, kuris geriausiu atve- 
ju tėra liudininkas? 


Prieš griebdamasis intrigų kasaciniame teisme, kad šis nu- 
šalintų jį nuo šitos klampios bylos, gresiančios sužlugdyti jo 

karjerą, tardytojas Polis Hugas Lagardas viešai apsvarstė Bastinė 
metodus. Vietiniai laikraščiai pakeitė temą. Kriminaliniai repor- 
teriai rado naują sensaciją ir nusitvėrė vieno Mondvilio darbi- 
ninko istorijos - šis nusižudė, užtroškęs nuo anglies monoksido 
savo garaže drauge su žmona ir keturiais vaikais. 

Psichologė kriminologė Elen Nilson vis rečiau kursavo trau- 
kiniu Paryžius-Kanas, paskui apskritai liovėsi važinėjusi, ir kri- 
minalinės policijos skyriaus policininkai, kirsdavę lažybų, kokia 
dabar jos kūno dalis bus atjauninta skalpelio magija, metė šią 
pramogą ir ėmėsi įprastų darbų. 

Visi tie, kurie dieną naktį ištisom savaitėm po Mirtijės Ka- 
miu nužudymo darbavosi prie to tyrimo, baiminosi tik viena: 
aptikti naują auką. Šita baimė, šitos lenktynės su laiku vertė juos 
nepasiduoti, skubėti, stimuliuojamus to paties adrenalino. Nuo 
šiol jie tikėjosi, kad antrasis išprievartavimas vėl išjudins bylą. 
Bergždžios viltys. 

Žudikas su raudonu šaliku pradingo. 


Karmen Avril susitiko su Leo Bastinė Kano kriminalinės 
policijos skyriuje 2004 metų spalio 12-ąją, praėjus kelioms die- 
noms, kai buvo atsisakyta sekti Olivjė Rua pėdsakais. Ant ko- 
misaro stalo padėjo sunkų dosjė: „Dvigubas nežinomasis“, kurį 
reziumavo keliomis baigiamosiomis frazėmis. 

Tėra vienas būdas atskleisti Morganos ir Mirtijės žudiko ta- 
patybę;: ieškoti, kas galėjęs 2004 metų birželio 5 dieną rastis Ipo- 
re, taip pat 2004 metų rugpjūčio 26-ąją Pajūrio Izinji. Tikimybė, 
kad tas asmuo nekaltas, lygi kone nuliui, juolab kad jis iš karto 
neprisistatęs į policiją. 

Bastinė linktelėjo galvą ir pavargusiu gestu atsivertė dosjė. Jį 
sudarė nesuskaičiuojami sąrašai, daugybė adresų, telefono nu- 
meriai, momentinės nuotraukos. Ieškoti kažkokio tipo, mąstė 
komisaras, vieno vienintelio Normandijos pakrantėje iš pradžių 
vieną pavasario šeštadienį, paskui vasaros pabaigos ketvirtadie- 
nį, reiškia patikrinti vardus visų turistų, išsinuomojusių vietą 
kempinge, viešbučio numerį, nakvynę. Tų, kurie buvo apsistoję 

pas draugus ar gimines. Tų, kurie praleido Normandijoje tik vie- 
ną dieną, bet sumokėjo rinkliavą greitkelyje bankomato kortele, 
pietavo restorane, krautuvėlėje nusipirko suvenyrą. Tų, kurie pa- 
liko vizitinę kortelę, čekį ar netgi tik veidą nuotraukoje. 

Policijos viršininkas atsargiai užvertė dosjė ir pakėlė į Kar- 
men akis su ratilais paakiuose. 

— Ponia Avril, būsiu atviras. Personalas, skirtas Avril ir Ka- 
miu bylai nagrinėti, šį mėnesį buvo sumažintas dešimteriopai. 
Nuo penkiasdešimt tyrėjų perėjome prie penkių. Po kelių savai- 
čių, jeigu neišplauks joks naujas faktas, daugiau jokiam polici- 
ninkui nebus skiriama ypatinga užduotis šiai bylai tirti. 

Karmen Avril nė nemirktelėjo. Bastinė suvarė vinį iki galo. 

- Oficialiai nuo praeitos savaitės ši byla neturėtų užimti dau- 
giau kaip dešimt procentų mano darbo laiko. 

Jis pastūmėjo jai „Dvigubo nežinomojo“ dosjė, net nesiteik- 
damas įvertinti tokio kruopštaus triūso vaisių. 

- Mes neišsižadame, ponia Avril. Tyrimas tiesiog pristabdy- 
tas. Turime genetinį prievartautojo pėdsaką, žinome, kad jis pa- 
sikartojo. Reikia laukti... 

Bastinė neabejojo, kad Karmen kirs jam atgal. Iš teisybės pel- 
nytai. 

Ko laukti? Kad jis išprievartautų kitą dukrą? 

Jam teko nusivilti. 

Karmen nusipurtė, nė nežvilgtelėjusi į jį pasispraudė dosjė 
po pažastimi ir trenkė durimis riktelėjusi taip, kad nuskambėtų 
per visą aukštą: 

- Apsieisime ir be jūsų! 


Jau 2004 metų birželį, praėjus kelioms dienoms po Morganos 
nužudymo, Karmen Avril subūrė grupę. Prisidėjo visi tie, kurie 
daugiau mažiau pažinojo Morganą - maždaug penki šimtai as- 
menų, bet netrukus ganėtinai veiklūs, o svarbiausia, gana dosnūs 
paremti advokatų, kuriems buvo patikėta byla, honorarus pasi- 
rodė esą tik dešimt artimųjų. 

Tą patį vakarą, kai buvo rastas Mirtijės Kamiu lavonas, Kar- 
men pakvietė Šarlį ir Luizą prisidėti prie grupės. Jau kitą dieną 
jie įsteigė „Raudonosios gijos“ sąjungą. Pirmąjį prefektūrai pa- 
teiktų įstatų punktą sudarė du žodžiai: 

Niekada nepamiršti. 

Sąjungos pirmininku tapo Šarlis Kamiu - jo ramybė ir di- 
plomatiškumas vedant derybas su policija ir teisėsauga atrodė 
veiksmingesni negu Karmen Avril įkarštis - šiai atiteko tik pir- 
mininko pavaduotojos postas. Didžiam Karmen nusivylimui. Ji 
apskritai visada sunkiai sutarė su vyrais. Ypač kai jie vadovau- 
davo. Oseana, Morganos sesuo, atstovavo sekretoriatui, o Ali- 
na Mason, geriausia Mirtijės draugė, buvo paskirta iždininke. 
„Dvigubo nežinomojo“ hipotezė po antrosios žmogžudystės ne 
vienai savaitei suvienijo dvi šeimas, bet vos paaiškėjo, kad niekas 
neparems jų tame žygyje iki tyrimų galo, grupė skilo. 

„Apsieisime ir be jūsų!“ - tėškė Morganos motina viršinin- 
kui Bastinė į veidą. 

Karmen Avril svajojo apie kryžiaus žygį, kerštą, bausmę. 

Šarlis Kamiu - apie tiesą, teisingumą, netgi atleidimą. 

Trapi „Raudonosios gijos“ sąjungos santarvė pašlijo 2005 
metais. Karmen palankiai atsakė vienam France 2 žurnalistui, 
sumaniusiam sukurti teležurnalo „Įveskite kaltinamąjį epizodą 
apie dvigubą žmogžudystės su raudonu šaliku bylą. Šarlis kate- 
goriškai prieštaravo, tačiau, pasak Morganos motinos, ši laida 
pasieksianti daugybę galimų liudininkų, ką jau kalbėti apie fi- 
nansinę sutartį dėl laidos teisių, kuri leistų apmokėti advokatus 
ir tyrėjus. Visas Avrilių klanas stojo už ją, Luiza Kamiu nutylėjo, 
Alina Mason ir Frederikas Sen Mišelis iš pradžių nesiryžo nepa- 
laikyti Šarlio nuomonės, paskui perėjo į Karmen stovyklą. 

Laida buvo numatyta 2005 metų kovo 24 dieną 22 valandą 
30 minučių. 

Kaip ir kiti „Raudonosios gijos“ nariai, Karmen dalyvavo pu- 
santros valandos filmo peržiūroje privačiame seanse Plen Sen 
Deni studijoje. Laidos autoriai atsisakė įvykių sąsajos ir naujų 
tyrimo posūkių, kaitaliodami nemalonias rekonstrukcijas, begė- 

diškas aukų fotografijas ir graudulingus kaimynų liudijimus. Ir 
nėmaž naujai nenušviesdami bylos. 

Veidai pirmoje salės eilėje suakmenėjo. 

Grynas vuajerizmas! Dvigubas Morganos ir Mirtijės išprie- 
vartavimas buvo atkurtas tik siekiant konkuruoti su „Eksper- 
tais arba amerikiečių televizijos policijos serialu, transliuojamu 
kitų kanalų. Karmen Avril mėgino uždrausti rodyti reportažą, 
bet France 2 nepasidavė. Laida sulaukė 18,6 procento žiūrovų - 
maždaug įprastas vidurkis. „Raudonosios gijos“ sąjungai kanalas 
nesumokėjo nė skatiko, dar mažiau - dviem pagrindinėms akto- 
rėms po jų mirties. 

Po kelių dienų Šarlis ir Luiza Kamiu pranešė atsiriboją nuo 
grupės. Šarlis teisinosi sveikatos problemomis, ir tai buvo priim- 
ta kaip diplomatiškas pasiteisinimas. 

Paskutinį kartą jie kreipėsi į Karmen Avril tragedijos išvaka- 
rėse. 

2007 metų gruodžio 27-ąją. 

Ko laukti? Kad jis išprievartautų kitą dukrą? 


Sudėjau lapus į voką ir viską įbrukau į Fiat 500 dėklę. 

Taip dvi bylos - Morganos Avril ir Mirtijės Kamiu - nepraė- 
jus nė metams po dvigubos žmogžudystės virto viena byla. 

Nutraukta byla! 

Užvesdamas fiatą aš šyptelėjau. Pastaroji informacija bus 
man paranki. 

Netrukus. 

Karmen Avril priims mane išskėstomis rankomis; vykstu jai 
pranešti, kad po dešimties metų jos dukros žudikas išlindo iš irštvos. 


Po kelių minučių pastačiau automobilį šimtas metrų už pla- 
kato „Prancūzijos sodybos“. Palei šlaitą traukė moteris, sulinkusi 
po trijų moksleiviškų kuprinių našta. Ji tempė tris vaikus vorele 
prie naujutėlaičių namukų, lyg už bausmę išrikiuotų Nešatelio 
aukštumose, guoto. 

— Aš ieškau Karmen Avril. 

Motina nešėja sušniokštavo: 

— Leiskitės alėja. Niekaip nepražiopsosite. Anava ji ten, savo 
sodybos terasoje. 

Ji mostelėjo man į mėlyną siluetą tarp apvaliai apkarpytų 
medžių šakų, paskui kaip garvežys truktelėjo už rankos pirmąjį 
vaiką, o kiti du vagonai nusekė jam pavymui. 

Nusileidau alėja. 

Do d'Ano sodyba buvo nusitęsusi per penkiasdešimt metrų. 
Žiemos pilkuma derėjo prie tašytų pailgo namo akmenų, bet 
pavasarį atšiaurios sienos, aišku, pradingsta už kuplių horten- 
zijų krūmynų ar žydinčių didelės, dabar plikos obels kiemo vi- 
duryje šakų. 

Terasoje įkūni moteris, apsiginklavusi kūju, įnirtingai bandė 
ištiesinti sriegio strypą - tai, kaip nujaučiau, buvo senas obuolių 
spaustuvas. Kolekcijos eksponatas, deramai užimąs savo vietą 
tame sode, vertame Normandijos meno ir tradicijų muziejaus 
vardo. 

Karmen daužė tvirtai, energingai ir tiksliai. 

Iš nugaros sakytum - vyras. 

Staiga kūjis sustingo ore. Karmen instinktyviai atsigręžė, lyg 
užuodusi, kad aš čia. 

— Kokiu reikalu? 

— Ponia Avril? 

— Taip? 

Mano širdies ritmas paspartėjo, kai kuo natūraliau pyškinau 
tiradą, dešimt sykių pakartotą mintyse pakeliui iš Iporo: 

- Aš - kapitonas Lopesas. Fekano komisariatas. Norėčiau su 
jumis pasikalbėti. 

Ji nužvelgė mane nuo galvos iki kojų. Klausimas, atrodė, su- 
kasi jai ant liežuvio galo: „Policija samdo luošius?“ - bet ji susi- 
tvardė. 

— Ko iš manęs norite? 

- Kalbėsiu atvirai, ponia Avril. Tai dėl jūsų dukros Morganos 
nužudymo. Yra... yra naujienų. 

Kūjis kaukštelėjo į terasos plokštes, Karmen dar nespėjus 
jo nutverti. Jos raudonas, suvytęs it pintinės dugne pamirštas 
obuolys veidas dar labiau susiraukšlėjo, o mane užliejo palen- 
gvėjimo banga. 

Pirozas nebuvo su ja susisiekęs! 

Kiek keistoka, atsižvelgiant į visus tuos sutapimus tarp Ma- 
gali Veron ir Morganos Avril, bet pasimatydamas su Karmen 
Avril aš ėjau lažybų. 

— Naujienų? 

— Nieko konkretaus, ponia Avril. Nenorėčiau jums suteikti 
apgaulingų vilčių. Bet pastarosiomis dienomis Ipore įvyko ne- 
mažai nerimą keliančių dalykų. Ar galiu užeiti? 


Namo interjeras nenusileido sodo gamtovaizdžiui. Nedidelis 
žavaus kaimo būsto stebuklas. Išsikišusios sijos. Didžiulis plytų 
ir smiltainio židinys, kuriame veršį galėtum iškepti. Sumaniai 
panaudoti ūkio padargai: vežimo ratas kaip svetainės stalas ir 
medinės trinkos kaip masyvios taburetės. Pasteliniai tonai, kai- 
mo vaizdai, šiek tiek stiklo ir geležies - nūdienis akcentas. Tobu- 
la kaimiško stiliaus brangenybių skrynutė užklystantiems pary- 
žiečiams. Karmen Avril būstas, jaučiu, tuščias nestovi! 

Karmen pakvietė mane prisėsti ant kanapos, kvepiančios 
karvės oda. Akimirką svarsčiau, kaip moteris - viena moteris — 
galėjo įveikti tokius renovacijos darbus. 

Paskui viską papasakojau. 

Magali Veron savižudybė, išprievartavimas prieš savižudybę, 
kašmyro Burberry šalikas, apvyniotas jai apie kaklą. Tik pamir- 
šau patikslinti, kad ant skardžio Magali susitiko besimankšti- 
nantį bėgiką. Mane... 

Karmen Avril išsižiojusi klausėsi manęs kone ketvirtį valandos. 

— Tas niekšas sugrįžo, - iškošė tarp dantų. 

Neleisdamas jai nė šnipštelėti išsitraukiau iš kuprinės Magali 
Veron dosjė, nušvilptą nuo Pirozo stalo. Mėlyna, balta ir raudo- 
na spalva virš antraštės ir oficialūs antspaudai suteikė įtaigumo 
siurrealistinei informacijai, kuria ketinau priblokšti Karmen. 

— Klausykitės manęs nepertraukdama, ponia Avril. Tik pas- 
kui paprašysiu jus paaiškinti. Jei vis dėlto įstengsite... 

Ji papurtė galvą. Susijaudinusi. Jos dukros žudikas iškilo į pa- 
viršių, ir ji buvo pasirengusi viską išklausyti. Giliai įkvėpiau oro 
ir išklojau viską, ką buvau sužinojęs apie Magali Veron. 

Gimusi 1993 metų gegužės 10 dieną Nešatelyje, Kanadoje. 
Vėliau mokėsi Paryžiaus regione pradinėje Klodo Monė moky- 
kloje, Alberto Šveicerio vidurinėje mokykloje, Žoržo Brasanso 

licėjuje ir galop studijavo mediciną. Rags shargi šokėja. Pažan- 
gaus devintojo dešimtmečio roko aistruolė. 

Karmen susijaudinimas virto apstulbimu. 

Kokią prasmę gali turėti ta daugybė bendrumų su jos du- 
kros gyvenimu? Ta pati gimimo diena ir vieta, tie patys moky- 
mo įstaigų pavadinimai, netgi pomėgiai. 

Grynas kliedesys. 

Do dAno šeimininkė netarusi nė žodžio pakilo - tiktai kiek 
netvirta eisena išdavė jos sutrikimą. Žengė keletą žingsnių virtu- 
vėlės link, paskui grįžo su standartiniu padėklu svečiams. Vieti- 
niai paplotėliai, stiklinės, vandens grafinas, oranžadas ir šviežias 
pienas. Padėklas tirtėjo drebančiose jos rankose. Ji pastatė jį ant 
žemo staliuko ir neryžtingai atsiliepė: 

— Kapitone, kaip čia jums pasakius? Viskas, ką jūs pasakojate, 
man atrodo, tarkim, neįtikima. Pernelyg neįtikima. Kas ta mer- 
gina? Toji... Magali Veron. 

Prieš suvarydamas naują vinį įsipyliau stiklinę pieno. 

- Aš dar ne viską pasakiau, ponia Avril. Magali Veron buvo 
panaši į jūsų dukrą. Daugiau negu stulbinamas panašumas... 

Nesiryžau paminėti jos dukros apvaisinimo in vitro ir hipo- 
tezės, kad Morgana ir Magali galėjo būti netikros vieno tėvo se- 
serys. Lyg skaitydama mano mintis Karmen mane aplenkė: 

- Panašumas, kapitone Lopesai? Juokinga. Morgana neturėjo 
jaunėlės sesers! Ir juolab dešimt metų jaunesnės pusseserės. Nie- 
ko daugiau - tik mane ir seserį Oseaną. 

Pakraipiau galvą, lyg mąstydamas apie kitus galimus pa- 
aiškinimus. Iš tikrųjų stengiausi laimėti laiko. Kad ištraukčiau 
Karmen iš vandens, reikėjo pamažu kelti kabliuką į paviršių. Vėl 
perverčiau dosjė „Magali Veron“ iki puslapio, detaliai pateikian- 
čio jos genetinį atspaudą. 

— Ponia Avril, tuojau prieisiu iki to, kas mane čia atvedė. Mes 
žinome, kad jūs saugote visus jūsų „Raudonosios gijos“ sąjungos 
archyvus. Norėčiau su jumis atlikti jų patikrą. 

Karmen būtinai praris jauką. Jeigu viskas, ką apie ją skaičiau, 
tiesa, ji pasirengusi leistis bet kokiais pėdsakais, galinčiais nuves- 
ti iki dukros žudiko. Netgi beprotiškiausiais. 

Nerūpestingai nusitvėriau sausą tešlainį ir stumtelėjau jai lapą. 

— Norėčiau sulyginti Magali Veron ir Morganos genetinius 
atspaudus. 

Valas akimirksniu įsitempė. Karmen tonas tapo atšiauresnis. 
Per dešimt metų ji išmoko nepasitikėti policininkais. 

- Jūs neišsaugojote mano dukros dosjė savo archyvuose? 

Suvirškinau informaciją. Žaibiškai. 

- Taip. Aišku, kad taip. Bet kad vėl atidarytum dosjė, reikia 
atlikti nepaprastai ilgą procedūrą, gauti tardytojo sutikimą, gyvą 
galą leidimų. Pagalvojau, bus greičiau atvykti pas jus. 

Ji įsmeigė į mane keistą žvilgsnį. Nebuvau įsitikinęs, kad ma- 
nimi patikėjo, bet galbūt laikė mano pasiteisinimus dar vienu 
policijos neišmanumo įrodymu. 

- Jūs dirbate su kapitonu Pirozu? - staiga paklausė. 

Guviai kramčiau sausainį. Medus ir migdolai. Truputį lipnus. 
Visą kelią į Nešatelį stengiausi paruošti atsakymus į visus gali- 
mus klausimus, bet paikai nenumačiau šito. 

Kad nuslėpčiau nuostabą, nurijau kąsnį. 

— Taip, Žinoma. Jis mane ir siunčia. 

Rausvi skruostikauliai jos išvargusiame veide nusidažė ryš- 
kiai raudona spalva. Rodos, Karmen Avril pirmą kartą atsipa- 
laidavo. 

— OK, eime su manimi į kabinetą. Pirozas - vienintelis doras 
Normandijos faras. 

Nutylėjau, kad visiškai nepritariu jos nuomonei. Mes perėjo- 
me lyg ir kokį vestibiulį. 

— Palaukite čia, - nurodė Do dAno šeimininkė. 


Ji paliko mane viename kambaryje, o pati įėjo į kitą, matyt, 
tą, kuriame kaupė visą Avril ir Kamiu bylos informaciją. Kol jos 
nebuvo, apžiūrinėjau kabinetą. Tai aiškiai buvo negyvenamas 
vaikų kambarys, kurį Karmen perstatė. Popierinius apmušalus, 
išmargintus lėktuvėliais ir balionais, puošė fotografijos. Morga- 
nos vaikystės nuotraukos. Morgana žaidžia daktarę. Morgana 
žaidžia kaubojų. Morgana žaidžia gaisrininkę. 

Keista, nepastebėjau jokios jos sesers Oseanos fotografijos. 

Karmen grįžo su archyvo dėže ir pastatė ją ant stalo, ant dvie- 
jų stovų. 

— Palieku jus ją peržiūrėti, kapitone, po minutės grįšiu. 

Ji vėl dingo gretimame kambaryje, o aš puoliau prie dėžės. 
Karštligiškai pervertęs keletą paskirų lapų, stabtelėjau prie vie- 
nos Fekano žandarmerijos dokumento kopijos. 


Genetiniai Morganos Avril atspaudai, nustatyti 2004 m. birže- 
lio 7 d., pirmadienį. Regioninė teisminės tapatybės nustatymo 
tarnyba. Ruanas. 


Šalia padėjau kitą lapą. Apipavidalinimas ir šriftas, tarnybos 
naudoti 2004 metais, pasikeitė, bet emblema, antraštės ir ant- 
spaudai išliko tie patys. 


Genetiniai Magali Veron atspaudai, nustatyti 2014 m. vasario 
20 d., ketvirtadienį. Regioninė teisminės tapatybės nustatymo 
tarnyba. Ruanas. 


Pirmiausia buvo nurodyta kraujo grupė. Tiek Morgana, tiek 
Magali priklausė B+ grupei. Pagal tai, ką prisiminiau iš medi- 
cininės biologijos kursų, lankytų Šv. Antano institute, tai nėra 
labiausiai paplitusi grupė. 

Dar vienas sutapimas. 

Mano sprandą varstė šiurpuliai. Akys slystelėjo žemyn prie 
skaičių, sudarančių dviejų merginų genetinį kodą. 

Stabtelėjau ties dviem grafikais, lydimais ilgų raidžių ir skai- 
čių serijų. 


THO1chr 11 6/9. D2 25/29. D18 16/18 
TH0O1chr 11 6/9. D2 25/29. D18 16/18 


Detalių neišmanau. Tų pasakėlių apie homozigotinius ir he- 
terozigotinius genotipus visiškai nesuprantu, bet buvau įsiminęs, 

jog moksliškai neįmanoma, kad du skirtingi individai turėtų vie- 
nodus genetinius žymenis ir išorės apraiškas. Skaičiai šoko man 
prieš akis. 


VWA chr 12 14/17 TPOX chr 15 9/12 FGA 21/23 
VWA chr 12 14/17 TPOX chr 15 9/12 FGA 21/23 


Žalios ir mėlynos kreivės panėšėjo į encefalogramas, atliktas 
milimetro dešimtosios tikslumu. Kad ir kiek ieškojau menkiau- 
sio skirtumo tarp dviejų histogramų, aš jau supratau... 

Genetiniai Magali ir Morganos profiliai buvo vienodi! 

Aš ir toliau automatiškai vedžiojau smiliumi linijas it pakvai- 
šęs mokslininkas, vis iš naujo iki beprotybės skaitantis formulę, 
metančią iššūkį visatos dėsniams. 


D7 9/10. D16, 11/13, CSF1PO chr, 14/17 
D7 9/10. D16, 11/13, CSF1PO chr, 14/17 


Tai, ką iššifravau, buvo neįmanoma. 

Du žmonės, gimę dešimties metų skirtumu, negali turėti to 
paties genetinio kodo! 

Magali. 

Morgana. 

Taigi jos abi - vienas ir tas pats asmuo? 

Kad ir koks absurdiškas buvo šis akivaizdus faktas, toks buvo 
mano įsitikinimas nuo pat pradžių. Morgana Avril nežuvo prieš 
dešimt metų. Tai ji kalbėjo su manimi trečiadienio rytą prie bun- 
kerio prieš puldama nuo skardžio. Beje, kuo daugiau galvojau 
apie stulbinamą panašumą tarp Morganos Avril ir tos merginos, 
kuri nusižudė mano akyse, - Magali Veron, tuo labiau turėjau 
pripažinti, kad iš esmės ji man pasirodė kiek vyresnė negu Mor- 
gana 2004 metų fotografijose. Tas pats veidas - bruožas į bruožą, 
tačiau keleriais metais vyresnis - gal dešimčia metų. 

Tad piršosi ta pati, dar labiau akis badanti išvada: Morgana 
Avril - prieš dvi dienas buvo gyva! 

Alelių dažnumas D3, 0,0789. Genotipo dažnumas D3 0,013 
Alelių dažnumas D3, 0,0789. Genotipo dažnumas D3 0,013 


Žaibu šmėstelėjo mintis apie milžinišką teisminį mecha- 
nizmą, išjudintą spręsti Avril bylą. Policininkai, tardytojai, liu- 
dytojai, Žurnalistai, šimtai laikraščių straipsnių. Kaip Morgana 
įstengė visus apgauti? Išgyventi? Visa tai ir vėl buvo visiška be- 
prasmybė... 


Netvirtu žingsniu patraukiau į gretimą kambarį pranešti 
Karmen. 

Jos dukra Morgana gyva. 

Dar prieš dvi dienas. 

Prieš numirštant antrąjį kartą... 

Do dAno šeimininkė neišgirdo, kaip įėjau. Atsukusi man nu- 
garą ji kalbėjo telefonu, pridengusi kaire ranka burną ir ragelį. 

- Sakau jums, turiu čia jūsų kolegą, - kuždėjo ji. - Po velnių, 
Pirozai, kas čia per istorija apie mano dukros antrininkę, užva- 
kar esą nusižudžiusią Ipore? 

Mano raumenys sustingo. 

Karmen Avril kalbėjosi su farais! 

Toji ragana manim nepasitikėjo ir panūdo patikrinti tai, ką 
pasakojau. Pirozu ji pasikliovė, pati man taip sakė... 

Prakeikimas! 

Koneveikiau save, kad nebuvau budresnis. Žengiau prie be- 
vielio telefono cokolio, spustelėjau garsiakalbio mygtuką. 

Kambaryje pratrūko isteriškas kapitono Pirozo balsas: 

- Sulaikykite jį, ponia Avril. Sulaikykite jį, po velnių, mes va- 
žiuojam! 

Klakt. 

Mano nykštys nutraukė ryšį. Tuo pačiu judesiu, beveik ne- 
galvodamas, išsitraukiau iš kišenės King Cobra, pasisavintą iš 
Monos disertacijos vadovo, ir atstačiau į Karmen. 

— Kas jūs? - riktelėjo ji. 

Ką atsakyti? 

Badyti ją nosimi į DNR kodo eilutes, kol manimi patikės? 

Palikti ją čia ir dumti lauk. Vėl sprukti. 

Kur? 

Ar dar esama pasaulyje vietos, kur galėčiau išvengti šito vo- 
ratinklio? Ar nebūtų paprasčiau mesti revolverį ir ant kanapos 
svetainėje laukti Pirozo? 


Karmen lengvai palinko į priekį, įtempusi raumenis kaip lo- 
kys, pasiruošęs šuoliui iš urvo. Sienos aplink mane drebėjo, aš 
vargais negalais išlaikiau King Cobra vamzdžio pusiausvyrą. Ši- 
tas kambarys - antrasis vaikų kambarys, paverstas sandėliuku. 
Ant sienų iškabinėtos kitos Morganos nuotraukos. 

Trimetė Morgana, raitomis ant motinos pečių kabinanti Ka- 
lėdų girliandas. 

Šešiametė Morgana traktoriuje. 

Septynmetė Morgana, įsikorusi į obelį sode. 

Karmen nežymiai slinktelėjo į priekį. Revolverio vamzdis 
nusileido per keletą milimetrų, o mano į fotografiją nukreiptas 
žvilgsnis slinko žemyn prie kitos obels šakos. 

Viskas pratrūko vienu metu, tarsi kažkoks stebuklingas pa- 
greitis būtų stumtelėjęs visas mano mintis ta pačia kryptimi, kad 
sugurintų jas į mano įsitikinimus. Ir kad jos išlakstytų tūkstančiu 
skeveldrų. 

Aš supratau. Viską. 


Žinojau, kas tokia Magali Veron... 
Tebespausdamas revolverio rankeną neįstengiau užgniaužti 
begalinio beprotiško juoko... 

Kas jūs? 


Dvi septynmetės mergaičiukės suposi ant obels šakų. 

Morgana ir jos sesuo Oseana. 

Vienodos raudonos kepuraitės, vienodi žali apsiaustėliai kai- 
liniais gobtuvais, vienodi kailiu pamušti aulinukai, vienodi vil- 
noniai šalikai apie kaklą. 

Vienodas amžius. Vienodi veidai. 


Dvynės! 


Šluostydamasis akių kraštelius, sudrėkusius nuo nervinio 
juoko ašarų, kilstelėjau King Cobra vamzdį į Karmen, kad ši nie- 
ko nebandytų griebtis. 

Morgana turėjo seserį dvynę! 

Joks dokumentas ruduosiuose vokuose neminėjo šitos deta- 
lės. Apklausoje buvo minima Oseana, Morganos sesuo, pateiktas 
jos liudijimas po festivalio vakaro, bet nė karto nepatikslintas jos 
amžius. Nė karto aš neatkreipiau į tai dėmesio. 

Viskas aišku. 

Tą informaciją užmiršo pateikti, kad geriau mane užspęstų. 

Revolverio galu mostelėjau Karmen eiti iš kambario. 

Mano mintyse dabar sutapo keletas dėlionės elementų. Mor- 
gana iš tikrųjų Žuvo, išprievartauta ir nužudyta 2004 metų birže- 
lio 5-ąją. Po dešimties metų nuo Iporo skardžio nušoko Oseana, 

jos sesuo dvynė. Tai jos nevilties kupiną žvilgsnį aš susitikau prie 
bunkerio. Matyt, Oseana neįstengė susitaikyti su sesers žūtimi. 
Taigi prasimanė, sukūrė ir suvaidino Magali Veron personažą. 
Ta pati gimimo data, tie patys pomėgiai, tos pačios mokyklos... 
Ir tas pats DNR! 


Stumtelėjau Karmen prie rašomojo stalo. Kaire ranka nutvė- 
riau abi genetines analizes. 

Kaip Oseana galėjo apgauti policiją? Kaip jai pavyko įtikin- 
ti, kad virtuali jos antrininkė, Magali Veron, gimė po dešimties 
metų Kanadoje, kad praleido ten septynerius metus? 

Įsmeigiau akis į Regioninės teisminės tapatybės nustatymo 
tarnybos tyrimą, žvilgtelėjau į Nacionalinės žandarmerijos ant- 
spaudą. 

Nebent Pirozas sąmoningai būtų pakišęs man klaidingą in- 
formaciją. 


Vamzdžio galu parodžiau į vieną nuotraukų ant sienos. Tą, 
kurioje šešiametė mergaičiukė buvo persirengusi kaubojumi. 

- Tai ji? - paklausiau Karmen. - Oseana, jūsų antroji dukra? 

- Taip. Jos buvo neišskiriamos. Oseana - tikras berniūkštis, 
Morgana - mažoji princesė, bet niekas niekada neįstengė tarp 
jų įsiterpti, netgi aš. Kai nužudė Morganą, maniau, Oseana ne- 
atlaikys. 

— Taip, bet vis dėlto dešimt metų, - įsiterpiau. - Tai Oseana, 
tiesa - tai ji prieš porą dienų nušoko nuo skardžio? 

Tardamas šiuos žodžius suvokiau, kad čia kažkas ne taip. 
Karmen Avril nepatikliai stebėjo mane, bet jos laikysenoje nej- 
žvelgiau nei sielvarto, nei pykčio. Nieko, kas galėtų pakišti mintį, 
jog ji ką tik neteko antrosios dukros tragedijoje, prilygstančioje 
tai prieš dešimt metų. 

Ji pasuko galvą į sieninį laikrodį, kabantį virš durų. 

— Ar aš panaši į gedinčią motiną? 

Vėl prisiminiau Pirozo žodžius, išrėktus į telefoną. 

Sulaikykite jį, po velnių, mes važiuojam! 

Reikėjo kuo greičiau nešdintis. Tačiau išgirdau save atsa- 
kant ramiai, pabrėžiant žodžius, kad kiekvienam jų suteikčiau 
svarumo: 

— Tai buvo jūsų dukra, ponia Avril. Oseana. Aš mačiau, kaip 
ji nušoko. Aš... mačiau jos lavoną. 

Do dAno šeimininkė man nusišypsojo. Nėmaž nesijaudin- 
dama. 

- Ir kada? 

- Trečiadienį. Prieš dvi dienas. Labai anksti rytą... 

— Man bus nelengva patikėti jūsų pasakėle, pone... pone Lo- 
pesai. 

Ji žengė į priekį; revolverio vamzdis nukrypo jai į bambą. 

— Šiandien vidurdienį, nepraėjo dar nė penkios valandos, 
kalbėjausi su Oseana telefonu. 

Atlaikiau smūgį. 

Karmen dumia akis! Toji moteris - betono luitas. Ji meluoja, 
kad duotų Pirozui laiko prisistatyti. Visiems maga užkarti man 
ant sprando trijų merginų mirtį. 

— OK, aš jumis tikiu, - pasakiau galop. - Jūsų dukra Oseana 
gyva, ji nenušoko nuo skardžio užvakar. Bet tokiu atveju aš noriu 
su ja pasikalbėti. 

— Apie tai negali būti nė kalbos! 

— Ji gyvena toli nuo čia? 

Karmen sviedė į mane niekinamą žvilgsnį. 

- Jūs - tik pavojingas psichinis ligonis. 

Laikas spaudė. Tuojau prisistatys Pirozas ar Nešatelio farai, 
kuriuos jis bus įspėjęs. 

— Dar didesnis, negu jūs manote, ponia Avril. Eime su ma- 
nim, galėsim padiskutuoti kitur. 

Ji kelias akimirkas svarstė mano sprendimą, paskui nesiprie- 
šindama pakluso. Išėjo į sodą, atsainiai padais girgždindama 
žvyrą po kojomis. Obels šešėlis klojo ant sušalusios žolės savo 
didžiulį skeletą. Kas akimirką įsivaizdavau girdįs, kaip tylą per- 
skrodžia žandarų sirena, matąs, kaip išnyra ir suka į sodybos alė- 
ją greitaeigės mašinos. 

Nieko. Fukarmono kelias buvo tuščias. Karmen Avril įsitaisė 
ant Fiat 500 keleivio sėdynės su vis dar į ją diskretiškai nukreiptu 
revolveriu. 

Man ji atrodė stebėtinai sukalbama. 

— Nebandykite sprukti, - dėl visa ko burbtelėjau, nutvėręs 
mašinos raktelį. 

- Nesijaudinkit. Nežinau, kas jūs toks, bet vienaip ar kitaip 
esate susijęs su Morganos mirtimi. Ir su tos merginos - tos iš- 
prievartautos ir pasmaugtos užvakar. 

- Išprievartautos - galbūt. Ne pasmaugtos. 

Ji įbedė į mane akis kaip į vaikėzą, sučiuptą meluojant. 

— Pasmaugtos! Pirozas spėjo pasakyti per telefoną. Toji Ma- 
gali Veron nenusižudė, kaip jūs pasakojote - ją nužudė. Neketi- 
nu jūsų paleisti, Lopesai, dešimt metų laukiau šios akimirkos... 

Kokios akimirkos? 

Nespėjau paprašyti Karmen patikslinti - ji tai padarė pati, 
verdama mane karingu žvilgsniu. 

- Kad mano dukros ir mažosios Mirtijės žudikas vėl smogtų. 

Aš atlaikiau tą geležinę valią, įrėmęs žvilgsnį jai į akis. 

— Pirozas žaidžia nešvarų žaidimą. Nežinau, ko jis jums pri- 
pasakojo, bet jis ieško atpirkimo ožio. Apgailestauju, prieš perrė- 
žiant jam gerklę jūsų bičiuliui farui dar teks šiek tiek pasijudinti. 

Karmen gūžtelėjo pečiais, tarsi mano argumentai būtų nieko 
verti. Nesvarbu, aš supratau: ji dėsis nuolanki tol, kol nežinos, 
koks konkrečiai mano vaidmuo toje istorijoje. Jos mirtis turbūt 
reiškė jai mažiau negu tiesos paieškos. 

— Ar galiu sužinoti, kur mane vežate? 

Nieko neatsakęs pajudėjau. Pravažiavome porą kilometrų ir 
palikome Nešatelį už savęs, paskui aš įsukau į žvyrkelį. „Žalioji 
alėja, įvažiavimas Nr. 11“, - skelbė medinis skydas. Sustojau po 
liepa už pirmojo posūkio. Išjungiau variklį ir vėl nukreipiau King 
Cobra į savo keleivę. 

— Duokite savo telefoną. Greičiau. 

— Kuriems galams? 

Neatlyžau. Karmen nė nekrustelėjo - nei man padėti, nei pa- 
sipriešinti, kai persilenkęs nutvėriau jos rankinę ir iš jos sužvejo- 
jau Samsung Galaxy. 

Mano nykštys nuslydo ekranu. 

Kontaktų sąrašas. 

OSEANA. 

Dusyk spragtelėjau kviesdamas. 

Išniro Oseanos fotografija. Per visą ekraną. Elektros šokas! 

Tai buvo ji. Galutinai tuo įsitikinau. 

Magali Veron ir Oseana Avril buvo vienas ir tas pats asmuo. 

Mobiliojo kadre ji šypsojosi po baltu kaip vata dangumi poza, 
beveik identiška tai, kurią buvo nutaisiusi akimirką prieš pulda- 
ma nuo skardžio - išsitaršę plaukai plazda jūros vėjyje, migdolų 
formos akys primerktos į spindinčią saulę kaip iššūkis šviesai. 

Prieš pat atsitrenkiant į žvirgždą. Mergina, kurios telefono 
numerį rinkau, žuvo užvakar. 

Sulig pirmu skambučiu man atsiliepė balsas. Tolimas, beveik 
negirdimas kuždesys: 

— Mama? Aš konsultuoju. Perskambinsiu po dešimt minučių. 

Tyloje palaukiau kelias akimirkas, kol supratau, kad ji jau iš- 
sijungė. 

Ant keleivio sėdynės triumfavo Karmen: 

- Šįsyk jūs patenkintas, Lopesai? Išgirdote Oseanos balsą. 
Juk jums neatsiliepė vaiduoklio autoatsakiklis? Nepaskambinote 
į rojų“ 

Telefonas slydo tarp mano suprakaitavusių delnų. Aš nebe- 
mąsčiau. Veikiau kone sprogstančių smegenų įsakymu. Nėra jo- 
kio įrodymo, kad atsiliepusi mergina - Oseana Avril! Kontaktų 
sąrašas slinko po mano pirštais. Stabtelėjau keliomis raidėmis 
žemiau. 

TARNYBA - OSEANA. 

Dvigubas spragtelėjimas. 

Šįsyk kažkas atsiliepė tik po trijų signalų: linksma moteris - 
kalbėjo garsiai, raiškiai tarė kiekvieną Žodį. 

— Markizo medicinos kabinetas, klausau. 

Keletą sekundžių sunkiai alsavau, paskui sumečiau: 

— Laba diena! Vargstu, niekaip negaliu jūsų rasti. Po ketvir- 
čio valandos turiu priėmimą klinikoje. Ar galėtumėte nurodyti 
kelią? 

- Jokių problemų, pone - jūs Nešatelyje? 

- Beveik... 

Kol sekretorė aiškino, kaip atvažiuoti, Karmen išgąstingai 
vartė akis. 

Nepilnas posūkis centro link, į dešinę pagrindinės gatvės 
kryptimi, vėl į dešinę priešais bažnyčią. Po trumpo pagyvėjimo 
pamokoms pasibaigus Nešatelis, atrodo, vėl nugrimzdo į žiemos 
miegą, gaubiamas lipnios, šaltos drėgmės. 

Jokių farų pėdsakų. 

Markizo aikštė buvo beveik tuščia. Pastačiau automobilį tie- 
siai priešais medicinos kabinetą. 

Nepaisydama revolverio Karmen neskubėjo lipti lauk iš fia- 
to. Pirmą kartą jos žvilgsnyje įžvelgiau baimę. Suspaudžiau re- 
volverį, murmėdamas žodžius, skambančius lyg atsiprašymas: 

— Aš nieko nežudžiau, Karmen. Tiktai noriu sužinoti tiesą. 
Kaip ir jūs. 

Kaimo turizmo sodybos šeimininkė atsakymą spjaute iš- 
spjovė: 

- Ji nebus ta, kurios jūs tikitės, Lopesai. Oseana dirba už šitų 
durų. Ji - ne ta mergina, kurios ieškote, ne toji Magali Veron, 
kurios neįstengėte išgelbėti. 

Karmen klusniai atsisegė saugos diržą ir pridūrė: 

- Nei ji, nei jokia kita mano dukrų. Patikėkite, aš neturiu try- 
nukių... 

Akimirką man buvo šmėstelėjusi tokia mintis. 

Trys, keturios, penkios. 

Merginos tarsi kokie klonai, viena paskui kitą puolančios 
nuo skardžio. Po vieną kas dešimt metų. Juokinga! Mintis, verta 
itin prasto detektyvinio romaniūkščio. 

Įsitikinau, kad stovėjimo aikštelė tuščia, ir išlipau iš fiato, pa- 
sistengęs paslėpti savo riešą ir revolverį po nešvariu skuduru, iš- 

trauktu iš dėklės. Skubančiam praeiviui tai galėjo pasirodyti kaip 
greitomis užsivyniotas tvarstis. 


Laiptelis. Stumtelėjau šlifuoto stiklo duris ir praleidau Kar- 
men į priekį. Mano akys įsmigo į keturias stačiakampes auksines 
lenteles su išraižytomis pavardėmis ir pareigomis gydytojų, prii- 
minėjančių šiame kabinete. Stabtelėjo ties trečiąja. 


Oseana Avril 
Ginekologė akušerė 


Mano nelanksti pėda slystelėjo ant laiptelio. Atgavau pu- 
siausvyrą, pasiremdamas į tinkuotą sieną, nepaleisdamas ginklo, 
slepiamo po audiniu. 

„Ne!“ - klykė balsas mano galvoje. Mergina, ką tik atsiliepusi 
telefonu, negali būti Morganos sesuo dvynė. Toji sesuo dvynė 
mano akyse krito žemyn šimtą dvidešimt metrų. It dviejų ra- 
mentų kabinausi dviejų aksiomų, Monos išdėstytų vakar vakare. 
Tikri buvo tik du dalykai. 

Morgana Avril žuvo prieš dešimt metų. 

Magali Veron žuvo prieš dvi dienas. 

Jų stulbinamą panašumą iki pat identiškų genetinių atspau- 
dų galima paaiškinti tik tuo, kad jos - dvynės! 


Įžengiau į kliniką ir gestu, kuris galėjo pasirodyti draugiškas, 
uždėjau sutvarstytą ranką Karmen ant strėnų. Iš už registratūros 
langelio mums nusišypsojo mergina baltu chalatu, paskui krei- 
pėsi tiesiai į Karmen: 

— Laba diena, ponia Avril. Jei pas Oseaną, ji priiminėja. Ne- 
turėtų ilgai užtrukti. 

Ir įdėmiai pažvelgė į duris man iš dešinės. 

Daktarė Avril. 

Ilgai negalvodamas stumtelėjau Karmen į šalį ir atidariau duris. 


Į mane nukrypo keturios poros akių. 
Sėdinti moteris virpančiais delnais prilaikė savo apvalų pilvą. 

Greta jos stovėjo vyras: ranka moteriai ant peties, kita pasi- 
ruošusi smogti tam, kas bandys prie jos prisiartinti. 

Dvejų metų vaikas, keturpėsčias kambario kampe, žaidžia su 
klibančiu lego bokštu, išimtu iš žaislų dėžės. 

Prie stalo - Oseana Avril. 

— Taip“ 

Akušerė stebėjo mane, nesuprasdama, ko aš įsibroviau. 

Mane užliejo didžiulė karščio banga. 

Tai buvo ji... Magali Veron. 

Tas pats melancholiškas žvilgsnis. 

Tas pats švelnus žavesys. 

Tas pats kiekvienas bruožas, tobuli bruožai, tartum dailinin- 
kas būtų išvedžiojęs jų kontūrus, vedamas intymiausių mano 
svajų... Mano svajonių mergaitė - kaip būčiau galėjęs apsirikti? 

Ta, kuriai ištiesiau ranką prie bunkerio... 

Ta, prie kurios lavono paplūdimyje budėjau ilgas minutes, 
kol pasirodė Fekano žandarai. 

Ta, kuri sėdi prieš mane. Sveika ir gyva, ir aiškina jaunai po- 
rai, kaip gimdyti vaiką... 

Mano ranka paikai nukaro. Skuduras nuslydo žemėn it negy- 
va medūza, atidengdamas King Cobra revolverį. 

Nėščioji sukliko, pravirkdydama sūnų. Lego bokštas susvy- 
ravo. Vaikas puolė per kambarį ir prigludo prie tėvo, sukandusio 
žandikaulius. Sugniaužusio kumščius. 

- Išeikit! - įsakė Oseana. 

Užkirsdama man kelią bet kokiam atsitraukimui, tarp durų 
ir koridoriaus stypsojo Karmen Avril. Nuo keturių sienų iš sti- 
klinių rėmelių į mane pasipiktinę spoksojo nuogi įvairių spalvų 
kūdikiai, tarsi pasiruošę suveržti mane milžiniška daugybės ra- 
sių grandine. 

Reikėjo sprukti. Galvoti - vėliau. 


Staigiai apsisukau ir iš visų jėgų pastūmiau Karmen. Ji sun- 
kiai virto aukštielninka, apversdama koridoriuje porą kėdžių. 
Nesitaikydamas atstačiau prieš save revolverį, sukeldamas nau- 
jus klyksmus - šį sykį merginos su baltu chalatu registratūroje. 

Atsilapojo stiklinės durys. 

Laiptelis. 

Akimirka - ir aš jau prie Fiat 500 vairo. Dar sekundė - ir 
automobilis atbulas pajuda tuščia aikštele, apsisuka, nė nestabte- 
lėjęs peršoka per nutekamąjį griovelį, nesumokėjęs už stovėjimą. 

Atgavau kvapą ir prisiverčiau kilstelėti pėdą, riedėti lėtai, bent 
jau iki išvažiuojant iš Nešatelio an Brė. Užpakalinio vaizdo vei- 
drodėlyje, Fukarmono kelio viršuje, tariausi matąs melsvą mirk- 
siuko aureolę - kiek žemiau šmėžavo „Prancūzijos sodybos“. 

Vėl sulėtinau greitį... 

Farai pas Karmen! 

Jiems, matyt, prireiks šiek tiek laiko, kad sužinotų mano iš- 
vaizdos aprašą, automobilio markę, galbūt numerį, jei Karmen 
pasirodė pastabi. 

Fiatas pervažiavo tiltą per Arką. „49 km/h“, mirkčiojo švytin- 
tis šypsniukas. 

Reikėjo dingti. Karmen turbūt jau iškvietė farus. Jeigu jie ne- 
nutvers manęs Nešatelyje, būtinai tykos ir pričiups greitkelyje. 

Pasukau dešinėn Mesnjero an Brė kryptimi. Nebuvo kitos 
išeities, kaip tik dingti kaimo keliukuose. 

Mano šansas. 

Farai dėl manęs nesigriebs Epervjė plano*. Tų procedūrų aš 
neišmaniau, bet toks sprendimas man atrodė itin retas, šiaip ar 
taip, retesnis negu laikraščių aprašomi eiliniai niekšingi įvykiai 
ir juos lydinti žudikų svita. Jei nekišiu nosies iš departamento 
kelių, jei sulauksiu tamsos ir būsiu atsargus, man pavyks sugrįžti 
į Vokotus. 

Paskui... 


Įjungiau žibintus. Plentas prieš mane susiaurėjo. Netrukus 


prietemoje vienintele mano gaire liko balta linija kelio viduryje. 
Ariadnės siūlas, padalijęs kelią į dvi lygias dalis. Mano akys įsmi- 


* Policijos operacija, skirta iššukuoti, padalijus kvartalą, tam tikrą perimetrą, 
lokalizuojant ir sulaikant vieną ar kelis įtariamuosius. 

go į tą liniją it užhipnotizuotos, tarytum spoksant į ją man būtų 
pavykę padalyti savo protą į dvi nepralaidžias kameras. 

Pirmosios atsisakome. Aš viską prasimaniau. Prieš dvi die- 
nas nenusižudė jokia mergina. Jei toji mergina egzistavo, ji mirė, 
pasmaugta mano paties rankų. Jos veidas nebuvo Oseanos Av- 
ril veidas - aš supainiojau jį su kitos žmogžudystės prieš dešimt 
metų veidu, su jos sesers veidu. Galbūt aš pasmaugiau ir Mor- 
ganą. Aš - beprotis, aš žudžiau, paskui pamiršdavau, painiojau 
savo aukas. Neprisiminiau ir Mirtijės Kamiu, tačiau jeigu nužu- 
džiau Morganą Avril, tai išprievartavau ir nužudžiau tą trečią 
mergaitę. 

Baltas kaspinas ryškioje žibintų šviesoje vyniojosi iki svaigu- 
lio lėtai. 

Dabar supratau tuos nekaltuosius, kurie prisipažįsta farams 
įvykdę nusikaltimą, kurio nepadarė - po kardomojo įkalinimo 
naktų, po primetamų kaltinimo argumentų, hipotezių ir įro- 
dymų. Nekaltuosius, kurie galop įtiki kitų suformuluota tiesa, 
pagaliau suabejoja savo pačių įsitikinimais, tais, kuriuos turėjo 
įžengdami į tardytojo kabinetą. 

Staigus posūkis. 

Alebastro gija virto plaukų segtuku. 

Ne! - bilstelėjo balsas mano galvoje. 

Ne! 

Antroji mano proto kamera dar nepasidavė. Yra kažkoks 
raktas, logiškas paaiškinimas. 

Jis čia, netoliese. 

Pakanka nusiraminti, pamąstyti. Vėl sukaupti visus elemen- 
tus, kitaip juos sudėstyti. 

Tik pakilti aukščiau, atsitraukti. Pranokti tik tai, kas yra re- 
gimybė. 

Pasikalbėti su kuo nors, kas sutiktų manimi patikėti. 

Mona? 

Pasikalbėti su kuo nors, 
kas sutiktų manimi patikėti? 


— Farai turi mano vežėčių aprašymą? 

Mona plyšojo į ragelį. 

Fiato žibintai apakino berniūkštį, besitaikantį pulti į kelią su 
sviediniu po pažasčia prieš pat skydą „Karvilis Po de Fer“. 

Nuspaudžiau stabdį. Greta vaikiščio iš manęs šaipėsi plaka- 
tas: „Sumažinkite greitį, pagalvokite apie mūsų vaikus“. Kartoni- 
nis vaikėzas abejingai stebėjo, kaip lėtai riedu pro šalį. 

Karvilis Po de Fer miegojo. 

Beveik valandą šokčiojau iš vieno miesteliuko į kitą pur- 
vinais ir duobėtais šalutiniais keliais, išgraužtais it grioviai Ko 
krašto plynaukštėje. 

Prispaudžiau mobilųjį prie lūpų. 

— Nežinia, Mona. Galbūt Karmen Avril neįsiminė numerio. 

— Manai! Ji dešimt metų laukia savo dukros žudiko! Pra- 
keikimas, Džamalai, farai pripaišys jį man, vos tik ji paminės 
Fiat 500. 

Berniūkščio su sviediniu brolis dvynys jau mažėjo mano už- 
pakalinio vaizdo veidrodėlyje. Karvilis Po de Fer buvo tik sužvar- 
bęs, nuo šalčio susigaužęs kaimelis. Reikėjo liepti Monai liautis; 
jai pakanka pasakyti farams, kad aš pavogęs jos automobilį, kad 
durelės neužsirakinančios, kad... 

- Atvažiuok pas mane į Vokotus, - pakuždėjau į aparatą. 

— O kaip? Ar prisimeni? Šiuo metu tu važiuoji mano auto- 
mobiliu. 

Nesiryžau siūlyti jai susitikti netoli Iporo. Pernelyg rizikinga! 
Lenkiau savo toliau. 

— Pėsčiomis. Iki Vokotų vos pora kilometrų. 

Akimirką toptelėjo, kad Mona išjungs ryšį man prieš nosį. 
Priešais išniro didžiulis apšviestas Ko krašto namas, iškilęs virš 
Diurdano slėnio. 

— Pora kilometrų! Užsiropšti ir nusileisti nuo skardžio, mie- 
lasis. Aš juk neturiu bioninių kojų! 


Lyti pradėjo apie devintą vakaro. Šaltas, smarkus lietus. Įsi- 
vaizdavau, kad kiek arčiau jūros jis turėtų virsti į sniegą. Vokotų 
slėnyje jis tik žliaugė asfaltuotu nuolydžiu, tuojau pasiliesiančiu 
ant žvirgždo. Sausvagė - taip būtų pasakiusi mano motina. Ar 
esama kokio nors sinonimo Ko krašto tarme? 

Tykojau Monos prie lango. Kelissyk sudvejojau, ar neišėjus 
į lauką, nepaėmus automobilio, palikto Marteno Deneno sode, 
ir nenuvažiavus jos pasitikti. Tačiau Mona turbūt trauks pajūrio 
taku... Kurių galų papildoma rizika? Kad apmaldyčiau savo ne- 
ramią sąžinę“ 

Po dvidešimties minučių liūtį persmelkė šviesos pluoštas, 
neryžtingas ir virpantis. Už jo į priekį stūmėsi tamsus siluetas, 
palinkęs prieš vėją ir lietaus lašus. Aš dar nesiryžau pripulti, at- 
verti durų, paduoti apklotą, riktelėti į tamsą: „Ačiū Dievui, tu 
atėjai! 

Ar į parką žengė tik Mona? 


Atpažinau ją tik tada, kai ji atplėšė ąžuolines duris. Iš pra- 
džių Mona nepratarė nė žodžio, tik nusitraukė per galvą geltoną 
neperšlampamą apsiautalą, su kuriuo atrodė kaip nykštukas, ir 
įbruko jį, peršlapusį, man į rankas. 

Aš tik atstūmiau brezentą, nuo jo lašėjo ant parketo. Pastebė- 
jau, kad pirmą kartą nuo vakar dienos Mona nesegi ant krūtinės 

mano šerifo žvaigždės. Logiškai mąstant pirmiausia ji mane iš- 
plūs. Paskui galbūt išklausys. 

Mona ilgai žiūrėjo į mane. Ji man pasirodė graži: rudi plau- 
kai, prilipę prie vandeniu pasruvusio veido - mažas miškų Žvė- 
relis, pasprukęs nuo audros ir radęs priebėgą name proskynoje. 
Baugštus. Priglausti prie širdies ir sušildyti. Paskui ji nušvito ne- 
pakartojama šypsena. 

— Manau, niekas manęs nesekė! 

Ji uždarė duris į pažliugusią naktį. 

- Palįsiu po dušu, Džamalai. Po sumautu karštutėliu dušu. 


Mona nusileido žemyn po pusvalandžio. Buvo nusimetusi 
visus šlapius drabužius ir ant nuogo kūno apsivilkusi platų pilkos 
naminės vilnos megztinį, nutįsusį iki pusės šlaunų ir slystantį 
nuo dešinio peties. Rudi plaukai sušukuoti atgal - žvilgantys, iš- 
ryškinantys kaktą. Ji įsitaisė ant kanapos, timpčiojo megztinį tol, 
kol jis pridengė nuogas, prie krūtinės pritrauktas šlaunis, paskui 
klausiamai pažvelgė į mane. 

— Nagi, pasakok. 

Viską jai papasakojau. 

Apie kelionę į Nešatelį an Brė ieškant Karmen. Apie savo 
strategiją, kad paskatinčiau ją ištraukti į dienos šviesą teisminį 
Morganos dosjė. Apie identiškus genetinius atspaudus. Apie se- 
sių dvynių nuotraukas. Apie apsilankymą medicinos kabinete. 
Apie savo susitikimą su Oseana Avril. Gyva... 

- Ji buvo tokia pat graži kaip tavo prisiminimuose? 

Klausimas mane nustebino. Nieko neatsakiau. Iš tikrųjų ne. 

- Tai buvo ji, Mona. Net jeigu sakau, kad tai neįmanoma - tai 
buvo ji. Toji mergina, kuri apsimetė Magali Veron. Toji, kuriai 
ištiesiau šaliką ant skardžio prieš jai puolant žemyn. 

Ji nesiginčijo. Paprašė padaryti jai arbatos. Po Deneno praus- 
tuve radau Twinings arbatos paketėlių. Kai grįžau į svetainę, ji 
rankomis spaudė abi kojas, atrėmusi smakrą į kelius. Buvo pana- 
ši į mažą kamuoliukan susirietusį ežiuką. 

- Vis dar neketini pasiduoti farams? 

— Jie bando mane užspęsti, Mona. 

— OK, OK, nepradėsime vėl šito pokalbio... 

— Ačiū, kad atėjai. 

— Nėra už ką. Ačiū už adrenaliną. 

Virtuvėje švilpė virdulys. Aš nekrustelėjau. 

— Ką tu dabar darysi? - paklausė Mona. 

— Važiuodamas apmąsčiau. Pasilieku sau vieną naktį. Tik 
vieną naktį! Viską pradedame nuo pradžių, ieškome sprendimo, 
kaip suderinti visus elementus. Jei iki ryto jo nerandu, skambinu 
Pirozui ir pasiduodu. 
it metronomas juda švytuoklė. 

21 valanda 40 minučių. 

— Vieną naktį? Bravo! Jei atimsiu tris valandas, kad šiek tiek 
numigtume, ir bent vieną meilei, laiko mums lieka nedaug. 

Ji pašoko. Naminės vilnos XXL dydžio megztinis žiojėjo iki 
pat baltų jos krūtų. Ji nuleido nuogas pėdas ant tamsaus parketo. 

— Nuo ko pradedam? 

Atsakiau nedvejodamas: 

— Nuo Magali Veron! Farai dešimt metų triūsė prie Avril ir 
Kamiu bylos, bet aiškiai ne kažin ką laimėjo. Visa ko raktas - toji 
Magali Veron. 

Padėjau ant stalo dvi dosjė - Morganos Avril, pasiskolintą iš 
jos motinos, ir Magali Veron, nušvilptą iš Pirozo kabineto. 

— OK, - tarstelėjo Mona. - Aš sėdu prie interneto. Galbūt 
vakar tu pražiopsojai kokią nors informaciją apie ją. 

Ji žengė į priekį ir prisiglaudė prie manęs. Dvelkė obuoline 
dušo žele. Mano rankos nuslydo nuogomis jos šlaunimis, šiltais 
sėdmenimis, liemeniu - tvirtu, išriestu po stora vilna. Ji pasistie- 
bė ant pirštų galų, na, o aš spaudžiau jai prie pilvo sukietėjusią 
varpą. Vilnonis megztinis buvo tik šilkinis kokonas, gaubiantis 
medingą jos kūną. Akimirką jis pasirodė man ganėtinai dosnus, 
kad nusimesčiau drabužius ir į jį įsiskverbčiau. Mona prigludo 
prie lūpų ilgu bučiniu, paskui švelniai mane atstūmė. 

— Prie darbo, mielasis! 

Ji įsitaisė priešais Marteno Deneno kompiuterį. Aš išdėliojau 
ant stalo dešimtį lapų - tų iš vokų, gautų per dvi dienas. 

Susikaupti. 

Buvome tarsi du įsikarščiavę studentai, kartojantys užduotis 
likus kelioms valandoms iki lemtingo egzamino. Varinė švytuo- 
klė skaičiavo laiką atgal, lyg daužydamasi į lentas, kad pabėgtų iš 
savo ąžuolinio karsto. 


Monos šūksnis perskrodė tylą. 

— Tu iš manęs tyčiojiesi? 

Nustebęs priėjau ir pasilenkiau virš jos; mano žvilgsnis bė- 
giojo tarp ekrano ir nevaržomų jos krūtų erdviame megztinyje. 

- Vakar, - toliau kalbėjo Mona, nuleidusi galvą, - Iporo žai- 
dimų aikštelėje tu man atkūrei Magali Veron gyvenimą pagal 
interneto informaciją. Facebook. Visų pirma draugai. Twitter. 
LinkedIn. Dailymotion. Prisimeni? Dvi skiltys - viena Morganai, 
kita Magali. Pink Floyd ir Ko, mėgstamiausios jų grupės, jų aistra 
rags shargi, jos pradinis išsilavinimas Kanadoje, paskui vidurinė 
mokykla ir licėjus Paryžiaus regione - jie vadinosi taip pat, kaip 
Nešatelio an Brė mokyklos. Iki pat jos gimimo datos, tos pačios 
dienos, vietos - dešimties metų skirtumu... Žodžiu, ištisa virtinė 
visiškai absurdiškų sutapimų. 

— Taip, na ir ką - ką tu radai? 

Mona pakėlė į mane sielvartingas akis. Taip šešerių metų vai- 
kui pranešama apie vieno iš jo tėvų mirtį. 

— Nieko, Džamalai. Internete nieko nėra. Aš išmėginau visas 
galimas paieškas - ten nėra jokių Magali Veron pėdsakų. Tarsi 
tokios niekada nebūtų buvę. 

Tarsi tokios niekada nebūtų buvę? 


Mano pirštai lakstė kompiuterio klavišais kaip išprotėjusio 
pianisto. Aiškiai prisiminiau, kokiais būdais man pavyko atkaps- 
tyti informaciją apie Magali Veron. Tinklavietės, kuriose milijo- 
nai jaunų žmonių eksponuoja savo gyvenimą, pasiekiamos trim 
spragtelėjimais. 

Nieko. 

Žiniatinklyje tos merginos nebuvo nė pėdsako. 

Atsisukau į Moną. 

— Kažkas ištrynė visą informaciją... 

Mano balsas virpėjo; Mona nieko neatsakė; jaučiau pareigą 
pridurti: 

— Tai gali padaryti bet kas. Ištrinti lapus interneto tinklavie- 
tėse. Tai naujas įrodymas... (Aš atsikvėpiau.) Naujas įrodymas, 
kad jie nori mane užspęsti. 

Mona atsistojo. Timptelėjo megztinį iki pusės šlaunų, tačiau 
vilna smagiai kilo aukštyn, atidengdama pašiurpusią odą. 

— O jeigu tu tą merginą įsivaizdavai? 

Pažvelgiau į Moną netardamas nė žodžio. Ji žingsniavo po 
kambarį - basa, neįstengdama nė sekundės nustygti vietoje. 

— Dieve mano, Džamalai, kas žinoma apie Magali Veron? 
Tiktai tai, ką man pasakoji tu! Sakai, kad skaitei apie jos gyve- 
nimą internete, bet čia nėra nieko, susijusio su ja. Tu man apra- 

šei jos veidą, bet tai kitos merginos veidas - merginos, mirusios 
prieš dešimt metų, arba gyvos jos dvynės. Sakai, kad ta mergina 
nušoko nuo skardžio - išprievartauta, prismaugta, bet žurnalis- 
tai apie tai nė nepyptelėjo. Joks kitas liudininkas negali patvirtin- 
ti tos scenos. Tavo Kristianas Le Medefas dingo. Deniza Žuben 
tvirtina jau keletą mėnesių nekelianti kojos iš namų... Supranti, 
Džamalai? Paaiškinimas tėra vienas. Paprastas ir akivaizdus. 

Net nepasukau į ją galvos. Ir toliau visaip rikiavau žodžius 
kompiuterio ekrane, vildamasis aptikti įrodymą - tą vienintelį. 
Magali Veron buvo pasislėpusi ten kažkur. 

Staiga Mona nutilo. Užsitraukė megztinio iškirptę ant nuogo 
dešinio peties. 

— Magali Veron nėra, Džamalai! Tu viską prasimanei. Prieš 
tris dienas nebuvo jokios savižudybės. Šitą sceną tu įsivaizdavai! 
Įsivaizdavai tos merginos veidą. Įsivaizdavai jos gyvenimą. Įsi- 
vaizdavai tuos liudininkus. 

Pašokau. Pakračiau Monos panosėje dosjė, nušvilptą iš Piro- 
zo kabineto. 

Žalią aplanką. 

Magali Veron, parašyta Pirozo ranka juodu flomasteriu. 

— O farai, kurie mane persekioja? Ar taip pat įsivaizdavau jų 
nelemtus kaltinimus? Farai šįryt buvo atvažiavę pas tave į „Sire- 
ną , argi ne? 

Ji atsakė man kantriai it mokytoja: 

— Tikrai taip. Farai ieškojo tavęs. Išbuvo porą minučių - pa- 
klausė, ar tave pažįstu, ar žinau, kur tu, bet anaiptol neužsiminė 
apie Magali Veron. Nei apie užvakarykščio išprievartavimo istoriją. 

Pakišau dosjė Monai po nosimi. 

— Velniai rautų, Mona! O tos medicininės ataskaitos? O tos 
išnarintų Magali Veron galūnių nuotraukos ir jos genetiniai tyri- 
mai su žandarmerijos antspaudu? Argi būčiau tiek iškvaišęs, kad 
pats juos sukurpčiau? 

Pirmą kartą ji, atrodo, sudvejojo. 

- Nežinau. Viskas, ką matau: jei tu viską prasimanei, tai viską 
paaiškina. Beveik viską... Be to, svarbiausia, tai būtų gera naujie- 
na, tiesa? 

Gera naujiena? 

Nustėręs stebeilijau į ją. 

- Pagalvok, Džamalai. Magali Veron lavono nėra, vadinasi, 
nebuvo ir jokio išprievartavimo. Jokio kaltinimo žmogžudyste. 
Farai nieko prieš tave neturi! Tu tiesiog paranoikas, galbūt net 
truputį prikūrei, kad mane išdulkintum... 

Aš neįvertinau jos humoro jausmo. 

— Prakeikimas, Mona, kokį velnią aš būčiau veikęs žandar- 
merijoje tą dieną, kai mes susitikome prie kavos automato? 

— Ką aš žinau. Gal buvai iškviestas kaip liudytojas dėl ko 
kito... 

Ji patylėjo. Tik sieninis laikrodis nesiliovė alsavęs. 

Staiga supratau. 

Aiškiai išvydau veidą, slypintį tame dėlionės gabalėlyje, kurį 
pritaikė Mona. 

Šitą Magali Veron aš įsivaizdavau neatsitiktinai. Jos veidą, jos 
išprievartavimą, raudoną šaliką apie kaklą, Iporo skardžius. 

Vėl regėjau sceną, kurią buvau išgyvenęs! 

Kaip tik apie tai ir galvoja Mona. Fekano farai buvo mane 
iškvietę kaip liudytoją dešimties metų senumo Morganos Avril 
nužudymo byloje. Aš supainiojau. Sumaišiau praeitį su įsivaiz- 
duojama dabartimi. 

Aš krausčiausi iš galvos... 

Įsikirtau į paskutinius nelygumus prieš galutinai nuslysda- 
mas į bedugnę. 

— Otie vokai? - paklausiau Monos, rodydamas į dokumentus 
ant stalo. - Aš pats juos sau pasiunčiau? 

Ji priėjusi uždėjo man ant peties ranką. 

— Ne, Džamalai. Ne. Bet galbūt kam nors rūpi, kad tu prisi- 
mintum tą Avril ir Kamiu bylą? Tai paaiškintų... 

Nustūmiau jos ranką ir pratrūkau: 

— Kad prisiminčiau ką? Iki šios savaitės nebuvau apie tą bylą 
nė girdėjęs! 

Mona pasibruko ranką po megztiniu. Jau gailėjausi savo re- 
akcijos. Nebežinojau, kur aš. Kaltas ar nekaltas? Ašaros gnaibė 
man akis. Apsižliumbti kaip vaikui. 

— Aš... aš neturiu su ta istorija nieko bendra, Mona. Mane 
nori paversti atpirkimo ožiu. Paversti psichu. Jei tu palieki mane 
vieną, jiems pavyks... 

Mona nukreipė žvilgsnį ir paskutinįsyk dirstelėjo į laikrodį. 

22 valandos 10 minučių. 

- Vieną naktį, Džamalai! Duodu tau vieną naktį, kad mane 
įtikintum. Kai tik virš skardžių patekės saulė, tu prisistatysi 
farams. 

- Ar iki to laiko aš galiu pasirinkti veikimo planą? 

— Nagi, klok. 

- Išskyrus Pirozą ir farus, tik du žmonės gali patvirtinti, kad 
Magali Veron savižudybės aš neprasimaniau. Kristianas Le Me- 
defas ir Deniza Žuben. 

— Tu juos jau apklausei. 

— Aha, Le Medefas prieš dingdamas viską patvirtino. Arba jį 
privertė dingti. O Deniza Žuben miršta iš baimės. Mes pas juos 
sugrįšime - abu, ir tu pati pamatysi. 

— Vidury nakties? 

- Taip. 

— O farai? Ipore tu gali užšokti ant farų. 

— Man ant kulnų mina farai? Ar tik nebūsi šiek tiek para- 
noikė? 

Mona nusikvatojo. Jos lūpos prisilietė prie mano lūpų. 

— Ar neturėjai padaryti man arbatos? 

Žiūrėjau, kaip ji tolsta virtuvės link. Riktelėjau: 

- Ar gynybos tikslu leidi man paskambinti vienam draugui? 

— Atsiprašau“ 

- Yra kitas kelias, kuriuo aš nėjau - toji skaičių eilė, rasta pas 
Pirozą ir Le Medefą. Internete neįmanoma rasti ničnieko, kas 
būtų su tuo susiję. Šv. Antano institute turiu bičą - tikrą gyvąją 
enciklopediją. Ibu. Niekad negali žinoti... 

— Tavo tiesa, skambink išmaniajam draugui; eksperimenti- 
nės chemijos daktarai - tikri mulkiai! 

Ibu atsiliepė beveik iš karto. Pertraukiau jo gražbyliavimus 
apie mano potraukį North Face“ firmos gaminiams, apie vietinę 
orų prognozę ir paskutines instituto paskalas. 

— Turi minutėlę, Ibu? Tu nieko neišloši, bet gali sukliudyti 
man stambiai pralošti... 

Aprašiau lentelę, išvardijau skaičius, neabejodamas, kad tai 
neįveikiamas kodas. 

Ragelyje nuaidėjo garsus Ibu juokas. 


- Nėra nieko lengvesnio, zuikeli. Visi tai žino! Tai kalinio di- 
lemos kvadrantas. 

- Kas? 

— Kalinio dilema! Lyg kokia teorema, išplaukusi iš žaidimų 
teorijos. 

Įjungiau garsiakalbį, kad girdėtų ir Mona. 

- Teorinis principas paprastas. Įsivaizduok, kad du įtariamieji 
suimami, pavyzdžiui, dėl ginkluoto apiplėšimo, ir atskirai apklau- 
siami. Tad kiekvienas iš jų, nenorėdamas prisipažinti, gali rinktis 
dvejopą elgesį: tylėti arba įskųsti savo bendrą. Jei įskundžia, baus- 
mė jam sumažinama, o jo sėbras, atvirkščiai, gauna maksimumą. 
Bet bėda ta, kad nė vienas kalinių nežino, kaip elgsis kitas... 

— Nieko nesuprantu, Ibu. Kur tavo istorijoje ta teorija? 

— Palauk. Įsivaizduok, kad tai išreiškiame skaičiais, atitin- 
kančiais, pavyzdžiui, metus kalėjimo. Tai žymusis kvadrantas. 
Jei abu kaliniai tyli, juos kankina abejonė, ir kiekvienas gauna 
tik po metus kalėjimo. Jei vienas kitą įskundžia, nukenčia abu, ir 
kiekvienas gauna po dvejus metus kalėjimo. 

— Tai kam tada sakyti farams? 

— Nes tam, kad teorema funkcionuotų, reikia, jog individua- 
lus interesas duotų daugiau negu interesas bendradarbiauti. Jei- 


* Amerikos bendrovė, gaminanti turistinius ir laisvalaikio drabužius, įrangą. 

gu vienas iš dviejų įskundžia kitą, o pats nėra įskundžiamas, jį 
išteisina, o anam tenka viskas - treji metai cypės bičiuliui ir nulis 
jam. Jis laisvas! 

— Po velnių, Ibu. Ir mokslininkams iš tikrųjų moka pinigus, 
kad jie išradinėtų tokius dalykėlius? 

— Aha! Ypač vienas amerikietis. Robertas Akselrodas. Jis pa- 
skelbė konkursą atrasti lygčiai, kuri užtikrintų maksimalią sė- 
kmę kalinio dilemos žaidime. 

— Tai jį galima žaisti? 

— Taip. Dviem. Dešimčiai. Šimtui. Taisyklė paprasčiausia pa- 
saulyje: tu išduodi arba bendradarbiauji. Slapčia pasirenki, pas- 
kui sulygini su kitais žaidėjais ir skaičiuoji taškus. 

— Ir tada? Kokia toji magiška formulė? 

— Pasak Akselrodo, ją sudaro trys žodžiai. Bendradarbiavi- 
mas - savitarpis - atleidimas. Paprastai tu iš pradžių siūlai ki- 
tam žaidėjui bendradarbiauti. Jeigu jis tave iškruša ir išduoda, 
tu atsakai jam smūgiu ir taip pat jį išduodi. Paskui vėl siūlai ben- 
dradarbiauti. Pasak Akselrodo, tai auksinė taisyklė, kuri turėtų 
veikti visą žmogiškųjų būtybių tarpusavio elgesį. 

— Tik tiek! 

Neįžvelgiau jokio ryšio tarp tos kvailos teorijos, Avril ir Ka- 
miu bylos ir Magali Veron savižudybės. Kodėl Pirozas ir Le Me- 
defas užsirašė ant lapo tos teoremos skaičius? 

Keletą sekundžių mąsčiau. 

- Pasakyk, jeigu klystu, Ibu, bet tas Akselrodo sprendimas 
veikia tik tada, jei žaidėjai žaidžia vienas su kitu keletą kartų. 
Trumpai tariant, principas toks: nesileisti iškrušamam du sykius 
iš eilės. Bet jei žaidžiama tik vieną kartą, galiausiai gerasis spren- 
dimas bus pelnyti pasitikėjimą to, su kuriuo žaidi, o paskui jį 
išduoti, tiesa? 

- Viską supratai, mano mielas! 

Išjungiau ryšį, nesijausdamas pasistūmėjęs į priekį. Kalinio 
dilema aiškiai neįkvėpė ir Monos. Galbūt aš lygiai taip pat prasi- 
maniau tas pakeverzotų skaičių eiles... 

Ji įgrūdo sausų paplotėlių paketą į plastikinį maišelį, ištraukė 
termosą ir įjungė kavinuką. 

— Turbūt nuo vakar miegojai ne daugiau kaip dvi valandas. 
Prižiūrėk kavą, aš einu persirengti. 

Man išsyk kilo klausimas, kur ji šiuose namuose ras sausų 
moteriškų drabužių, bet ji neleido man ilgiau svarstyti. Nervin- 
gai timptelėjo megztinį. 

— Man reikia žinoti, Džamalai. Tai svarbu... (Ji tebetąsė vilną, 
kol visai ištampė akis.) Ar prieš dešimt metų tu dar... (Iš pilko 
megztinio liko tik sietas, dryžiais išmarginęs jos nuogą odą.) Ar 
tu dar turėjai abi kojas? 

Tas pats klausimas kaip Pirozo žandarmerijoje. 

Nužvelgiau ją. Ciniškai. Lediniu žvilgsniu. 

- Ar turėjau abi kojas? Toks tavo klausimas, Mona? Nagi, 
varyk toliau, baik mintį. Ar prieš dešimt metų aš galėjau šokti? 
Užsikarti ant skardžio? Vaikytis mergaitę? Apsukti jai galvą, iš- 
prievartauti, pasmaugti - juk toks tavo klausimas, Mona? 

— Aš manau kitaip, Džamalai. 

— Šlubį šiose apylinkėse būtų pastebėję. 

- Turi man pasakyti, - pakartojo Mona. 

Atsargiai kilstelėjau kelnes, atidengdamas geležinį strypą, 
jungiantį kelį su anglies pluošto pėda. 

— Būdamas penkiolikos ėjau kiaurai per Bogrenelės preky- 
bos centro stiklinę pertvarą. Su dešimtimi bičų iš La Kurnevo 
užsiiminėjome yamakasi“. Gilusis šeivinis nervas buvo kirste 
nukirstas. 

Mona pražiojo burną kaip žuvis, ištraukta virš vandens. Aš 
buvau greitesnis. 

- Tai įvyko 2002 metų gegužę, prieš dvylika metų. 

Mona nekrustelėjo. Paleido megztinį ir jis atgavo savo mo- 
herinį pavidalą. 

— Tu mane maustai* 

- Galbūt - baisiai mėgstu kurti istorijas. 


* „Persikėlimo menas“ - Prancūzijoje 1980 m. devynių jaunuolių grupės, pasi- 
vadinusios Yamakasi („stiprus kūnas, dvasia, asmenybė), pradėta veikla. 

Vairuoti nutarė Mona. Ji apsimovė Kaporal džinsus - itin 
madingus, bet jai per didelius, matyt, pasiskolintus iš Marteno 
Deneno sūnaus drabužinės, po dar drėgna striuke pasivilko žalią 
megztinį. 

Ir jokios žvaigždės, prisegtos prie krūtinės. 

Lietus aprimo, bet termometro stulpelis smuktelėjo že- 
miau nulio. Dar Monai nespėjus pajudėti uždėjau pirštus jai 
ant rankos. 

- Jeigu viskas pakryps į bloga... 

Atidariau dėklę. Mano ranka palietė šaltą revolverio ranke- 
ną. Maniau, Mona klyktelės. 

Kur ten! 

Ji nužvelgė mane taip, lyg aš būčiau paskutinis stuobrys. 

— Čia Marteno Deneno revolveris? Tai gynybinis ginklas, 
Džamalai! Jis šaudo tik guminėmis kulkomis ar tuščiais šovi- 
niais. Martenas niekada nelaikytų pas save daikčiuko, galinčio 
ką nors nudaigoti. 

Ar tas Monos pareiškimas mane nuramino, ar išgąsdino? 

Nespėjau to apmąstyti - mano pirštai dedant ginklą atgal čia 
pat kliudė pergamentinio popieriaus paviršių. Voko paviršių. 

Rudas vokas. 

Apačioje - mano vardas. 

Prieš dvi valandas, kai pastačiau fiatą alėjos gale, dėklėje jo 
nebuvo. Atsargiai padėjau ten King Cobra. Ar įmanoma įsivaiz- 
duoti, kad kažkoks nepažįstamasis nekeldamas triukšmo įsmun- 
ka į sodą, pasinaudojęs nakties tamsa ir liūtimi? 

Kažkoks nepažįstamasis... ar tiesiog Mona? 

Nusprendęs pareikalauti jos pasiaiškinti, pakėliau akis... ir 
supratau, kad ji galvoja tą patį. 

Jai aš buvau vienintelis, kuris galėjo įbrukti tą voką į auto- 
mobilį. 

Vienintelis, kuris žino, jog atidarys dėklę, kad paimtų revol- 
verį. 

Mona įtemptai nenuleido nuo manęs akių. Prisiminiau Ibu 
žodžius. Kalinio dilema. 

Tas sumautas žaidimas... 

Du bendrininkai. Slaptas pasirinkimas. 
Išduoti ar pasitikėti. 

Paskui atplėšiau voką. 

Bendradarbiavimas - savitarpis - atleidimas? 


Alinos Mason dienoraštis, 2004 metų gruodis 


Kiek prisimenu, Mirtijė visada buvo čia. 

Aš gyvenau Piušo gatvėje, septintame aukšte, bute su vaizdu 
į Seną, į Gijnemero tiltą ir pakrantės taką priešais, kur niekada 
neidavome žaisti. 

Mirtijė gyveno Tabuelės gatvėje, mažame namelyje su sode- 
liu. Gatvelėje tiesiai priešais. 

Visada vadinau ją Mimi. 

O aš buvau Lina. 

Mimi ir Lina 

Dvi neišskiriamosios. 


Mudvi paskaičiavome, kad pirmąsyk susitikome Fegrė li- 
goninėje 1983 metais. Aš iškakau iš gimdymo namų gruodžio 
septynioliktąją, o Mimi juose gimė penkioliktąją. Bet jos mama 
Luiza mėgdavo mums pasakoti, kad iš tiesų mes susibičiuliavo- 
me būdamos trylikos mėnesių, Piušo žaidimų aikštelėje, viena 
paskui kitą leisdamosi šliaužyne. Nuo to laiko, kai Mimi nebėra, 
dažnai žiūrinėju senas mudviejų nuotraukas su kumštinukėmis, 
šalikais ir kepuraitėmis. 

Mes mokėmės toje pačioje pradinės mokyklos klasėje. Nieko 
nuostabaus! Aš dažnai eidavau pas Mimi pažaisti - su ja ir jos 
šelmiu šuneliu Biufo. Tik gerokai vėliau sužinojau, kad Šarlis taip 
jį pavadino garsaus klouno garbei. Mes jį kamuodavome, vežio- 
davome vaikišku vežimėliu, parišdavome seilinuką, maitindavo- 
me iš lėlių indelių. 

Niekada Mimi neateidavo pas mane. Aš šiek tiek gėdijausi. 
Be to, neturėjau šuns. 


Buvome tarsi dvynės - taip mus vadino pradinėje Alfonso 
Dodė mokykloje. Nors fiziškai ir nebuvom panašios. 

Luiza ir Šarlis daug dirbo. Ypač trečiadieniais, šeštadieniais ir 
per atostogas. Luiza turėjo savo šokių mokyklą, Šarlis priiminė- 
davo grupes muziejuje. Kartais mes bastydavomės Elbefo gatvė- 
mis, o dar dažniau eidavome pas Mimi močiutę Žaniną. 

Ji gyveno Orivalio Uolų kelyje, name, išskobtame Senos uo- 
loje, su grotomis sode, kur mums buvo draudžiama landžioti 
dėl galimų griūčių. Žanina mus juokindavo; mes ne per daug 
jos klausydavome. Buvome praminusios ją „močiute Nindze“. 
Žanina atvirkščiai“ - Mimi atradimas. Mimi labai mėgo žaisti 
žodžiais. 

Kartais vesdavomės pas ją Biufo. Paplūdimio bulvare prisi- 
rišdavome jį už pavadėlio. Bulvaras, atrodo, taip ir tebesivadina. 
Bet šiandien Senos pakrantėje nebėra paplūdimio kaip anksčiau. 

Sulaukusios aštuonerių drauge stovyklavome savo pirmojoje 
vasaros stovykloje Bua Pliaže an Rė pušynuose. Frederikas tada 
jau buvo vadovas, ir Mimi jis atrodė pernelyg gražus su savo il- 
gais plaukais, gitara ir raumeningomis rankomis, kurios skrai- 
dindavo ją jam virš galvos. Centrui vadovavo Luiza ir Šarlis. Kiti 
vaikiščiai, suvažiavę iš visų Elbefo kvartalų, persekiojo Mimi. Ji 
buvo lepūnėlė, direktorių dukrelė, galbūt vienintelė, kurios abu 
tėvai turėjo darbą. 

Mudvi su Mimi surėmėme pečius. 


* Jeanine - Ninja (pranc.) 

Mimi ir Lina - amžinai. 

Bua, kaip ją vadino, stovykloje Mimi dažnai verkdavo, bet 
nenorėjo nieko sakyti tėvams. Visi miegodavome dideliame 
miegamajame. Naktį Mimi kartais prisišlapindavo į lovą. Juokais 
sakydavo, kad dėl to stovykla ir vadinasi „Aukso gelumbės“ - dėl 
prisiusiotų paklodžių. O aš jai padėdavau. Pasistengdavome likti 
miegamajame vienos ir sukeisdavome čiužinius. Aš paskolinda- 
vau jai saviškį, o kai vienos iš mudviejų čiužinys per daug pra- 
dvisdavo šlapimu, sukeisdavome jį su budinčio vadovo čiužiniu 
koridoriuje. 

Niekas niekada nieko nesužinojo. 

Mūsų paslaptis. 

Jei būčiau išplepėjusi, ji būtų mane užmušusi. Niekada ne- 
prasitariau nė žodžiu. O mirė ji. 


Po pamokų susitikdavome Jaunimo kultūros centro būre- 
liuose. Ir, aišku, tam, kad vėl pasimatytume su Fredu. Mimi lankė 
šokių ir teatro būrelius. Aš tik cirko. Buvau gan gabi visokiems 
pusiausvyros triukams: rutuliui, kūliavirsčiams, siūbuojančioms 
lentoms, na, o Mimi - visai kas kita: tobula harmonija, grakštu- 
mas. Retsykiais Luiza atidarydavo cirko teatrą vien tik mums, 
ir mes užsisvajojusios vaikštinėdavome po apskritą areną. Kartą 
drabužinėje nusikabinome seną afišą: triko apsitempęs akroba- 
tas neria pro liepsnojantį lanką. Tai buvo Rustamas Trifonas iš 
Moldavijos cirko. Gražus kaip dievas, šviesiaplaukis plieninėmis 
akimis. Keisdavomės plakatu kas antra savaitė. Kliedėjome dėl 
Rustamo Trifono, jis buvo mūsų stabas. Vis dėlto tai kas kita nei 
Filipas Nikolikas iš 2Be3*. Niūniuodavome amerikiečių roko 
grupės 4 Non Blondes dainą Whats up, svajodamos leistis Pa- 
dniestrės keliais... Ten gyveno Rustamas. 


Mūsų pirmoji stovykla, kurioje dirbom vadovėmis, buvo Bua 
Pliaže an Rė. Frederikas buvo jos viršininkas; Mimi jis atrodė vis 


* Filip Nikolic (1974-2009) - serbų kilmės prancūzų aktorius ir dainininkas, 
grupės 2Be3 lyderis. 

toks pat gražus su savo labai trumpai kirptais plaukais ir ukulele. 
Vis tie patys vaikėzai iš Elbefo kvartalų ar jų pusbroliai, mažieji 
broliukai, galbūt jau jų vaikai. Kai su Mimi žadindavome juos 
naktį, kad nueitų pasiusioti, tikrindamos, ar sausi jų čiužiniai ir 
pižamos, leipdavome beprotišku juoku. 

Iš uždirbtų pinigų leidome sau Vieilles Charrues festivalį 
Bretanėje kitais metais; ten savom akim matėme Blue Brothers 
grupę. Kone galėjome juos paliesti. Flirtavome su bretonų sava- 
noriais. Dailučiai! Vieną vakarą Mimi išėjo pasivaikščioti su tuo, 
kuris, pasak jos, turbūt geriausias iš visų - jis valė tupyklas. 

Tokia buvo Mimi. 

Kai po dviejų savaičių sugrįžome iš Finistero, Biufo buvo nu- 
gaišęs. Šv. Onos dieną. Vieną popietę - tądien buvo labai karš- 
ta - jis tiesiog užmigo rožyne. Šarlis ten jį ir palaidojo - išrausė 
duobę po juo net neperkeldamas kūnelio. Nuo to laiko kas kartą, 
užsukusi pas Šarlį ir Luizą į Tabuelės aklagatvį, negalėjau žiūrėti 
į tas gėles neprisimindama Biuto. 

Manau, jam būtų patikę persikūnyti į rožę. 

2003 metais dėl sumažintų dotacijų stovykla pirmą kartą iš 
Rė salos persikėlė į Normandiją. Ir priėmė daugiau paauglių. 
Vieną rugsėjo vakarą Mimi rado mažą šunytį, pasiklydusį už 
Kodbeko lez Elbefo „Makdonaldo“. Pavadino jį Ronaldu - var- 
das kvailokas, bet tai buvo pirmas klouno vardas, kuris atėjo jai 
į galvą. Parnešė jį glėbyje Šarliui ir Luizai. Taip leido tėvams su- 
prasti, kad nuo šiol leisianti mažiau laiko namie. Stovykloje ji 
vaikščiojo su Frederiku. Tai buvo tarytum savaime suprantama, 
nors jis buvo devyniolika metų vyresnis už ją. 

Tiesą sakant, visi to tikėjomės. Netgi manėme, kad jie tru- 
putį užgaišo, kol vienas kitą surado. Kitą pavasarį Mimi paklau- 
sė manęs, ar aš norinti būti liudininke jos jungtuvėse. Jai magė- 
jo paskubėti. Vestuvės buvo numatytos spalio antrąją Orivalyje, 
Senos pakrantės uoloje įrengtoje bažnyčioje, tokioje tvirtoje 
kaip jos meilė, sakė ji. Mimi buvo didesnė romantikė negu aš 
ir didesnė katalikė, jai labiau reikėjo baltos suknelės, eilių, nuo- 
stabiojo princo. 

Pasakiau: taip. Ir pridūriau, kad prieš tai aš ją dar nustebin- 
siu. Kad prasimanysiu beprotiškiausių planų jos mergiško gy- 
venimo laidotuvėms. Tiesą sakant, buvau sukūrusi planą, kad 
iš karto po Izinji stovyklos mudvi abi su kuprinėmis ant pečių 
autostopu leisimės į kitą Europos galą, gal net iki Padniestrės... 


Mimi paliko mane 2004 metų rugpjūčio 26 dieną. 

Net neatsisveikinusi. 

Jai buvo laisva diena; ji nuėjo ne toliau už Didžiųjų Karjerų 
kelio, aštuoni šimtai metrų nuo Izinji bazės. 

Buvau viena iš pirmųjų, kuri, lydima dviejų žandarų, išvydo 
jos pamėlusį kaklą, apnuogintą kūną po suplėšyta suknele, pla- 
čiai į dangų atmerktas akis. 

Tai aš pranešiau Šarliui ir Luizai. O jie pranešė Frederikui. 

Prieš skambindama jiems paskubom permąsčiau kiekvieną 
savo gyvenimo minutę: Piušo žaidimų aikštelę, Biufo, cirką, Rus- 
tamą Trifoną, močiutėlės Nindzės grotas. 

Niekaip negalėjau įsivaizduoti, kaip man reikės ištverti visą 
gyvenimą be Mimi. 


Mes su Šarliu, Luiza ir Frederiku norėjome sužinoti tiesą. 

Bet tai iš tiesų niekada nesutapo su Karmen Avril ir tos są- 
jungos prieš užmarštį, „Raudonosios gijos“, siekiais. Tačiau tai 
buvo proga nuodugniai ir dažnai diskutuoti su Oseana, Morga- 
nos seserimi. Abi buvome beveik to paties amžiaus, abi praradu- 
sios brangiausią pasaulyje būtybę. 

Nužudytą to paties tipo. 

Skausmo dvynės. 

Tačiau mes viena kitos nesupratome. Iš tikro ne. Kaip ir jos 
motina, Oseana gyveno neapykanta. Oseana svajojo rasti sesers 
žudiką ir pribaigti jį savomis rankomis. O aš, manau, būčiau 
galėjusi kas dieną lankyti jį kalėjime ir pasakoti jam kiekvieną 
Mirtijės gyvenimo smulkmeną, kad priversčiau jį suprasti, kas ji 
buvo, priversti apgailestauti dėl savo poelgio, priversti ją pamilti 
ir maldauti jos atleidimo. 

Kad niekas niekada neatskleis tiesos apie jų vienturtės du- 
kros žūtį, Šarlis ir Luiza suprato, kai buvo nustatytas įtariamasis 
Nr. 1, Olivjė Rua. 

Paskui pripažintas nekaltu. 

Policijos viršininkas Bastinė to beveik neslėpė. Nutraukta 
byla... Nebent įvyktų kas nors netikėta. 2005 metais jie paliko 
„Raudonosios gijos“ sąjungą. Tai buvo asmeninis jų pasirinki- 
mas. Jie primygtinai prašė, kad mudu su Frederiku ir toliau da- 
lyvautume jos veikloje. 

Niekada nepamiršti. 

Tada mes nesupratome kodėl. 

Luiza apsišarvavo kantrybe iki 2007 metų gruodžio, iki iškil- 
mingo Elbefo cirko teatro atidarymo po beveik dešimties metų 
renovacijos darbų. Ta proga Šarlis ir Luiza pakvietė kelis žymius 
tarptautinius artistus. 

Dalyvavo ir Rustamas Trifonas. Jam buvo penkiasdešimt treji 
metai. Jo afiša vis dar kabojo virš Mimi lovos. Jis sutiko apsilan- 
kyti Tabuelės aklagatvyje, užlipo į jos kambarį, kildamas laiptais 
grakščiai kaip angelas. Paskui paprašiau jo nuskinti sode rožę, ir 
jis nuėjęs padėjo ją ant Mimi kapo Šv. Stepono kapinėse. Atrodė 
susijaudinęs. 

Tai buvo graži ir liūdna akimirka. 

Vakare visi trys likome arenoje: Šarlis, Luiza ir aš. Žvelgdama 
į didžiulę tamsiai raudono aksomo uždangą išrikiuotų prožekto- 
rių šviesoje, pasakiau tik tiek: 

— Mimi tai būtų be galo patikę. 

Šarlis ir Luiza nutylėjo. Galbūt jie galvojo, kad Mimi mato 
visa tai iš aukštybių. Girdi. Jaučia tą patį. O gal ir ne. Po Mimi 
mirties jie šiek tiek nutolo nuo Dievo. 

Taip ir išsiskyrėme. 

Tada pasigailėjau, kad neišdėsčiau jiems savo dvejonių. 


Kitą dieną Šarlis ir Luiza išvyko į Rė salą. Bua Pliažo an Rė 


stovyklos patalpos beveik prieš dešimt metų buvo parduotos ir 
ten įrengtas kempingas. Dar vienas. Prabangus - su baseinu ir 

teniso kortais, kur niekada neįkels kojos joks Elbefo berniūkštis. 
Maždaug 18 valandų 50 minučių, prieš pat uždarymą, jie užko- 
pė į Banginių švyturio viršų. Du šimtai penkiasdešimt septynios 
pakopos. Iš Atlanto pūtė šaltas vėjas, jie buvo vieni. 

Ranka rankon jie užlipo ant betoninio aptvaro ir šoko į pra- 
garmę. 


Nuo to laiko aš dažnai aplankau močiutę Nindzę Uolų kely- 
je. Ji vienintelė liko iš mano tikrosios šeimos. Mes daug kalbė- 
jomės. Galų gale išpažinau jai tai, kas slėgė man širdį. Ji mane 
nuramino. Gerai, kad aš nieko nepasakiau Šarliui ir Luizai. Ge- 
riau, kad jie iškeliavo taip, įsitikinę, jog Mimi buvo nužudyta 
atsitiktinai ir telieka kaltinti lemtį. Bet taip pat ji leido man su- 
prasti, kad toji abejonė taip ir neduos man ramybės. Kad turiu 
nuo jos išsivaduoti. 

— Kaip, Žanina? Kaip? 

- Viską papasakoti policijai, mano gražuole. Net jei tai turėtų 
atverti baisiausius randus. 

Tada vėl prisiminiau tą Mimi eilėraštį. 

Paskutines jo eilutes. 


Aš išmūrysiu apie mus tvirtovę 
Ir ją ginsiu. 
M20 


Mimi niekada nebūtų galėjusi to parašyti. 
Man taip stigo Mimi. 

Atverti baisiausius randus? 


Mona išjungė fiato lubų lemputę ir pasisuko į mane. 

— Na? 

Rudas vokas nukrito man prie kojų. Man buvo sunku susieti 
visa tai, ką čia perskaičiau, su Morganos Avril nužudymu, Maga- 
li Veron savižudybe, tačiau ryšys neišvengiamai buvo. 

Tereikėjo jį išnarplioti. Mintyse šmėstelėjo pernelyg stipriai 
apie kaklą suveržto šaliko vaizdas. 

Mona pastebėjo, kad mano akių krašteliuose tviska ašaros. 

- Jaudinama? 

— Labai. 

— Dėl Morganos ar dėl Mirtijės? 

- Mirtijės. Veikiau Mimi... Labai gražus meilės pareiškimas. 

Monos akys keistai žybtelėjo. Ji padvejojo, paskui atsargiai 
perbraukė pirštu man per voką ir jį nušluostė. 

— Ačiū, - tarė. 

— Už ką? 

Ji neatsakė ir įjungė atbulinį bėgį, kad išvairuotų automobilį 
iš sodo. 

23 valandos 10 minučių. 

Mona sustojo Žano Polio Lorano aikštėje tiesiai priešais 
Kristiano Le Medefo namus. Horizonte - jokio faro. Vis dėlto 

prieš pereidamas stovėjimo aikštelę užsitraukiau savo vėjastriu- 
kės gobtuvą. Sustojau priešais žvejo namą. 

— Vakar jis nebuvo užrakintas. 

Paspaudžiau rankeną. Durys atsidarė. 

— Tavo liudininkas įtarumu nepasižymi, - pajuokavo Mona. 

Palaukiau, kol abu atsidursime viduje, ir šūktelėjau: 

- Kristianai! Kristianai Le Medefai? 
raksas negrįžo. 

Pasprukęs? 

Pagrobtas? 

Nužudytas? 

Mona sekė paskui mane tamsiu koridoriumi beveik pra- 
linksmėjusi. 

Staiga sustojau. Nustėręs, lyg temperatūra kambaryje staiga 
būtų smuktelėjusi. 

Laiptus priešais mus gaubė visiška tamsa. 

- Jokios šviesos, - sušnibždėjau. 

- Logiška, tiesa? 

— Ne! Vakar viršuje, Le Medefo miegamajame, degė naktinė 
lempelė. 

— Prieš išeidamas tu ją išjungei. 

Papurčiau galvą. Buvau įsitikinęs - aš nieko neliečiau. Pirštų 
galais įjungiau žibintuvėlį savo iPhone telefone. Nenutrūkstamas 
žybsnis nutvieskė laiptus. 

Nieko. Jokio garso. Jokios gyvybės. Visai kaip per mano pra- 
eitos nakties vizitą. 

Tik ta išjungta lempa galvūgalyje. 

Užkopiau dešimt laiptelių, viršuje apšviečiau laiptų aikštelę, 
paskui stabtelėjau ir šūktelėjau vėl: 

— Le Medefai! 

Nieko. 

Aš vėl klystu. Vakar vakare spustelėjau tos sumautos lempos 
jungiklį ir išjungiau ją pats to nesuvokdamas. 

— Tuojau pamatysi, ar aš beprotis! - staiga šūktelėjau Monai, 
leisdamasis laiptais. - Eime į svetainę. 

Ji praleido mane į koridorių; mūsų kūnai lengvai susilietė. 
Mano mobiliojo telefono blykstė slydo sienomis, apšviesdama 
nuo drėgmės atsiknojusius tapetus, papilkusius elektros jungi- 
klius, apipelijusias sienų apkalas. Vakar, sujaudintas Kristiano Le 
Medefo dingimo, nepastebėjau, koks apleistas tas žvejo namas, 

Nuleidau žibintuvėlį, apšviesdamas baltą ir juodą grindų 
klojinį. Tylą drumstė tik mūsų žingsnių garsas. 

Tyla... 

Mano kūną pervėrė nauja elektros iškrova. Naujas beproty- 
bės gūsis. 

Aš nebegirdėjau jokio zvimbimo. Kažkas buvo išjungęs tran- 
zistorių! 

Sušnibždėjau į tamsą: 

— Radijas vakar buvo įjungtas. 

Mona neatsiliepė. Tiesiog jaučiau jos alsavimą sau į nugarą. 
Mano stuburą varstė šiurpuliai. Ką aš rasiu toje svetainėje? Stab- 
telėjau ant slenksčio. 

— Kristianai“ 

Juokinga. Ką aš sau įsivaizduoju? Kad grobikai dieną bus jį 
atgabenę atgal, kad jis pabaigtų savo makaronus? 

Aišku, jokio atsakymo. Nė France Bleu stoties signalo. 

Kas galėjo užeiti po mano apsilankymo? Kurių galų? Kad pa- 
liktų Le Medeto lavoną? 

Mano blykstė čiaužė per kambarį, ieškodama stalo kambario 
viduryje, paskui kėdžių, mikrobangų krosnelės, televizoriaus, 
radijo imtuvo... Kelissyk. Vis greitesniais, veikiai kone isteriškais 
ratais. 

Išprotėjusio apšvietėjo paieškos. 

Paskui staiga spjoviau į bet kokį atsargumą ir spustelėjau 
jungiklį. Balta plikos lemputės šviesa užliejo kambarį, dirginda- 
ma akių vokus. Delnu it stogeliu prisidengiau akis, nepajėgda- 
mas patikėti tuo, ką matau. 

Kambarys buvo tuščias. 

Visiškai tuščias. 

Nei kėdės, nei stalo, nei butelio, nei lėkštės ar stiklinės, nei 
televizijos programos, netgi radijo. Netgi jokio baldo. 

Svetainė ir virtuvė nuo vakar vakaro buvo visiškai ištuštintos. 

Telefonas mano rankoje ūmai apsunko visa tona. Man svaigo 
galva. Į kambarį įėjo Mona. Lengvas aidas atsiliepė į jos žingsnius. 

- Le Medefas gyveno čia? 

- Taip. 

Įveikiau svaigulį ir vieną po kito parodžiau tikslų baldų iš- 
dėstymą. Pirštais perbraukiau sienas, grindis. Dulkių pėdsakai 
ar jų stoka aiškiai rodytų, kad daiktai buvo perkelti neseniai. Kad 
jie viską paskubom išgabeno. 

- Jie viską ištuštino, - pasakiau. 

— Kas tie jieė 

- Nieko nežinau, Mona, bet tai ne per daug sudėtinga. Stalas, 
kėdė, keletas elektros prietaisų. Viskas telpa į furgonėlį... 

Mona nutylėjo. Aš toliau vijau savo minties giją. 

— Pirmiausia atsikratė neparankaus liudininko. Paskui visų 
kitų daiktinių įrodymų... 

- Sąmokslas... Jie velniškai organizuoti, Džamalai. 

Monos balse skambėjo pašaipos gaidelė. 

Atsisukau į ją, čiupau už pečių. 

— Velniai rautų, Mona! Manai, būčiau galėjęs viską prasima- 
nyti? Kiekvieną detalę? Vyno taurę, makaronų lėkštę, tyliai dūz- 
giantį radiją? Manai, aš toks trenktas? 

Per garsūs mano žodžiai atsimušė nuo plikų sienų. Mona at- 
sistojo vidury kambario, kaip tik Le Medeto kėdės vietoje. Vaka- 
rykštėje. 

— Liaukimės svarstę tokio pobūdžio klausimus, Džamalai. 
Tiesiog laikykimės programos. Tavo pažado, prisimeni? Šią- 
nakt mes leidžiam sau paskutinį netikėtą vizitą pas du tavo 
liudininkus: Kristianą Le Medefą ir Denizą Žuben. Paskui tu 
trauki pas farus. 

Aš neprieštaravau. Nebeturėjau jėgų. 

Dar kelias minutes praleidome viduje, paskui Mona paėmė 
man už rankos ir išvedė laukan. Vos iškėlus koją į gatvę virstelėjo 
namo priešais durys. Blausi šviesa nutvieskė grindinį. Instinkty- 
viai smukau į tamsą. Išėjęs į lauką žmogėnas galėjo įžiūrėti tik 
Monos siluetą. 

— Nešilta, a? 

Tarp jo kojų prasispraudė šlubčiojantis šešėlis. Atpažinau 
trikojį vakar vakaro šunį. Jo šeimininkas ištisą amžinybę degėsi 
cigaretę, ta proga liepsnelės šviesoje įvertindamas Monos veidelį. 

— Ne kasnakt pamatysi tokią gražią merginą kaip jūs, vaikš- 
tinėjančią gatve. 

Trikojis šuo klibinkščiavo prie manęs. Mona, pliaukštelėjusi 
liežuviu, spėjo jį pasišaukti ir pasilenkusi paglostyti. Šeiminin- 
kas, atrodo, įvertino šį gestą. 

— Seniai čia gyvenate? - paklausė mergina. 

— Uhu. Dabar jau bus dešimt gerų metų. 

Jis užsitraukė dūmą. 

— Ką veikėte tame name? 

Tas kvailys pastebėjo šviesą! 

- Apžiūrinėjau, - it niekur nieko atsiliepė Mona. 

Pasitraukiau dar šiek tiek į tamsą, stengdamasis kelti savo 
kairiąją pėdą per kelis centimetrus virš šaligatvio. 

— Tokiu metu? 

Jis atrodė nustebęs. Pats stebėdamasis instinktyviai suspau- 
džiau kišenėje King Cobra rankeną. Žmogėnas išpūtė dūmus, 
paskui gūžtelėjo pečiais. 

— Atrodo, jie pasirengę viskam, kad tik parduotų... 

— Parduotų? - pakartojo Mona. 

— Aha. Pusę metų ieško pirkėjo. Turiu pasakyti, Iporas - ne 
Dovilis, aha. Čia tokių namų kaip šis parduodama dešimtys... 

Mano kojos drebėjo. Išlaikiau pusiausvyrą uždėjęs ranką ant 
šalto grūdėto smiltainio. Mona suvaidino naivią. 

— Namas tuščias jau pusę metų“ 

- Aha. Nebent apsilanko kokie pirkėjai. Bet ką gi - tai vei- 
kiau retas atvejis. Ypač tokiu laiku... 

Jis išspjovė nuorūką ir pasiuntė Monai šypseną, įsivaizduo- 
damas - nors ne per daug tuo tikėdamas - ją būsiant žavinga 
kaimyne; paskui pasišaukė šunį. Jam įkandin trinktelėjo durys. 

Kiek palūkėjęs tamsoje priėjau prie fiato. Monos balsas smi- 
go Man į nugarą: 

— Patenkintas? 

Prisiverčiau išpyškinti pačius neįtikinamiausius argumentus: 

- Tuščias namas! Tobula priemonė mane užspęsti. Ramių ra- 
miausiai sustatomos ir išardomos dekoracijos. 

Mona sumirksėjo fiato žibintais. 

- Taigi Le Medefas - bendrininkas? Maniau, jis tavo sąjungi- 
ninkas? Pats tau parodė, kur gyvena, juk taip? 

— Galbūt jis manim nepasitikėjo. Kalbėjo apie sąmokslą, ty- 
los kodą. Galbūt bijojo! Galbūt... 

Mona padavė man raktelius. 

- OK, judam, Džamalai. Paskutinis etapas. Perduodu tau vai- 
rą, tu žinai kelią pas Denizą. 

Ir nė žodžio daugiau. 

O juk būtų galėjusi tėkšti man krūvą argumentų, kad įrody- 
tų, jog Kristiano Le Medefo dingimo sceną aš susapnavęs. Paskui 
visų jo baldų išgabenimą. Kad, pavyzdžiui, kaimynas - iš tų, ku- 
rie pastebi kraustytojų sunkvežimį, pastatytą priešais duris. Kad 
iš esmės vienintelis liudininkas tarp vakar ir šiandien nakties yra 
trikojis šuo. 


Pajudėjau. 

Prietaisų skydas rodė žalius švytinčius skaičius: 23 valandos 
32 minutės. 

- Denizą Žuben tokiu laiku ištiks infarktas. 

— Arba mane, - atsiliepė Mona. - Kokia numatoma progra- 
mos staigmena? Deniza ateivių perpjauta gerkle? Jos šmėkla, 
siūlanti mums arbatėlės? 

Denizos Žuben šmėkla... 

Automobilio salono tyloje prisiminiau senosios ponios Žo- 
džius. Ji tvirtino jau daug metų nekelianti kojos iš namų. Mane 

vis dėlto atpažino, buvo mane susitikusi, bet tai įvykę prieš de- 
šimtį metų Iporo paplūdimyje Morganos Avril nužudymo rytą. 
Paskutinė mano viltis pagrįsta nukaršusios senės liudijimu; jos 
kliedesiai bus dar vienas lašas, priversiantis mane patikėti savo 
paties amnezija! 


Įsitaisiusi ant keleivio sėdynės Mona uždegė lemputę palubė- 
je ir sklaidė Morganos Avril ir Mirtijės Kamiu dosjė, nušvilptas 
iš Karmen Avril ir Pirozo. Susikaupusi. Staiga man pasirodė, kad 
kažkas neduoda jai ramybės. Jos akys be paliovos bėgiojo nuo 
vieno dosjė prie kito. 

Sulėtinau greitį prieš įvažiuodamas į ilgą tiesų kelią, vedantį 
į senąją Kukmedžių Turvilio stotį. 

— Ką nors aptikai? 

Ji įsmeigė į mane keistą žvilgsnį. 

Akivaizdu. 

Ji kažką surado. Kažką, kas ją sukrėtė. 

- Ne. Žodžiu, galbūt. 

— Ką€ 

— Paskui. Po senės. 

— Kodėl? 

Mona netikėtai pakėlė balsą: 

- Po velnių, po senės. 

Tu kažką aptikai? 


Fiato žibintai iš pradžių apšvietė Rytų ekspreso vagoną, pas- 
kui Pacific Chapelon garvežį ir galop senosios stoties fasadą, ku- 
rio laikrodis teberodė 7 valandas 34 minutes. 

Vos išjungiau variklį, stotis, traukiniai ir stovėjimo aikštelė 
prasmego nakties tamsoje. Slinkome į priekį pasišviesdami ži- 
bintuvėliais. Du spindulių pluoštai dryžiais išmargino lino mėlio 
namo sienas. 

- Žadinam Denizą? - paklausė Mona. 

Prieš atsakydamas nusitvėriau durų rankenos. Šįsyk užra- 
kinta. Kukmedžių kaimelyje viso labo keli nameliai, jų siluetai 
šmėžavo už kokių penkiasdešimt metrų. 

- Jeigu belsimės, pirmiau sukelsime ant kojų visą kvartalą. 

Nė nepagalvojęs Žengiau kelis žingsnius prie lango su pinu- 
čiais. Langinės nebuvo uždarytos. Nusitvėręs kiaušinio dydžio 
akmenį smarkiai kaukštelėjau į lango stiklą arčiau velkės. De- 
šimt centimetrų iš dešimt. Tyloje blykstelėjo trumpa sudužu- 
sio stiklo kaskada. Nė kiek nesisaugodamas atidariau langą iš 
vidaus. 

Keli kraujo lašai ištryško man ant delno. Nerimti įbrėžimai. 

— Padarysime Denizai staigmeną, - pajuokavau. 

Mano tonas nebuvo linksmas. 

Ko taip laužtis į vidų? Kad susigrumčiau su tuo, kas neabe- 
jotinai yra priešais? Ko aš tikiuosi? Užklupti pas Denizą Žuben 
tuntą sąmokslininkų, ruošiančių naujas dekoracijas, statančių 
naujo iliuzijų kambario pertvaras? 


Mes įlipom pro langą. 

Arnoldas, ūmai toptelėjo man. 

Arnoldas mus pastebės! 

Keista, ši cu nepasirodė. Bandžiau prisiminti senosios sto- 
ties kambarių išdėstymą. Denizos miegamasis kitame įstrižai- 
nės gale. 

Mano žibintuvėlis nušvietė sienas. 

Mane užliejo begalinis palengvėjimas. Raminama, kone tvil- 
kinanti šiluma. Po pasaulį klajojančių traukinių nuotraukos vis 
dar puošė sienas! Rytų ekspresas dūmė per Venecijos lagūną, 
Shinkansen nėrė per Japonijos miestą. Mano žibintuvėlis toliau 
tyrinėjo kambarį, perbėgo per išsikišusias sijas, normandišką 
spintą, džiovintas gėles vazoje, per kėdes šiaudinėmis sėdynėmis. 

Kiekviena detalė sutapo su mano prisiminimais! Taigi kai 
kurie mano smegenų neuronai dar neatsijungę. Pirmą kartą po 
ilgo laiko galėjau pasikliauti savo atmintimi. To beprotiško po- 
kalbio su Deniza aš nesusapnavau. 

Dvejojau, ar pašaukti Denizą, kaip šūkčiojau Kristianui Le 
Medefui, ar užklupti ją lovoje ir sukelti elektros šoką, papurtyti, 
pakišti po dušu, kankinti, kol ji pakeis savo versiją ir prisimins 
Iporo paplūdimį, trečiadienį, Pirozą ir Magali Veron lavoną. 


Prisiartinome prie miegamojo. Kai stūmiau duris, mano 
sportbatis, pritaikytas kairės kojos protezui, primygo ant žemės 
kažką minkšta. 

Tylą perskrodė siurrealistinis cypimas. Plastikinio žaislo gar- 
sas. Mažo vaiko žirafa ar koks kitas žaisliukas. 

Beveik išsyk Denizos Žuben miegamajame įsižiebė lempa. 
Mano akių tinklainės nutvisko. Suspaudžiau kišenėje revolverį. 
Neleisti senei suklikti. Šįsyk neduoti jai laiko sukelti aliarmą. Ne... 

Senutės miegamojo sienos buvo išklijuotos popieriniais Hello 
Kitty* apmušalais. 


Virš mano galvos siūbavo mažutės fėjos, pakabintos už siūlo 
ant lubų. Kiti nykštukai ropštėsi užuolaidomis. Didžiulių minkš- 
tų žaislų kaugė. Šunys, triušiai ir drambliai. Virš turkio spalvos 
lovos lingavo kitos fėjos. Į mane stebeilijosi dvi apstulbusios 
akys. Šešerių metų vaiko akys. 

Nuo riksmo man iš dešinės, sklindančio iš kitos, mažesnės 
lovos, šįsyk rausvais skersiniais, man apkvaito galva. 

Pasirodė trejų metų mergaičiukės galva. Persigandusios 
mergaičiukės. Ji klykė nesustodama, net neatsikvėpdama, o jos 
skruostus, kaktą, kaklą užliejo raudonis. 

- Velniai griebtų, Džamalai... 

Mona, regis, neįstengė ištarti ką kita. Tarsi iki šiol būtų atlai- 
džiai taiksčiusis su mano beprotiškom lobių paieškom, bet šįsyk 
aš jau peržengiau ribas. | 

Apsisukau apie savo ašį dairydamasis, kaip čia apmaldyti 
mergaičiukę. 

Bergždžios pastangos. 

Čia tuoj pratrūko berniukas, klykė dar garsiau negu sesė, 
visu liesu kūneliu gauždamasis į pižamą su piratais. 

— Kokį velnią jūs čia veikiate? - sugriaudėjo balsas mums už 
nugaros. 

Už mūsų stypsojo du suaugusieji. Moteris naktiniais marš- 
kiniais, susivėlusi, perblyškusi, netekusi žado iš siaubo. Vyras, 
nuogas iki juosmens, keturiasdešimtmetis, apžėlęs žilsvais še- 
riais, dešinėje rankoje švytravo virtuviniu peiliu. 

Drebančioje rankoje... 

Drėgnas Monos delnas nusileido man ant peties, o aš tai- 
kiausi revolveriu į abu tėvus. 

Grynas refleksas. 


* Populiarus japonų sukurtas personažas: balta japoniška trumpauodegė katytė 
su raudonu kaspinu. 

Kambaryje dviguba jėga nuskardėjo vaikų klyksmų koncer- 
tas. Motina, atrodo, kaip vilkė tykojo menkiausios progos pulti 
du pašalaičius, atskyrusius ją nuo vaikų. 

Monos balsas suskambo maldaujamai: 

— Džamalai, ne. 

Suspaudžiau revolverio rankeną. 

— Kokį velnią jūs čia veikiate? - išpyškinau. 

— Ką? 

Šeimos tėvas, nors ir nustebęs, atlaikė mano žvilgsnį. Neleido 
išryškėti nė menkiausiai baimei. 

Pakartojau: 

— Kokį velnią čia veikiat? 

Jis, regis, nesuprato mano klausimo esmės, bet vis dėlto at- 
sakė: 

- Išsinuomojome būstą savaitei... 

Mona atsiduso ir timptelėjo man už rankovės. 

- Gerai, Džamalai. Šį kartą baigiame... 

Nejudėjau. King Cobra tebuvo nekaltas savigynos revolveris, 
bet vyras su peiliu to nežinojo. 

— O vakar? - paklausiau. - Iškart po vidurdienio buvote čia? 

— Ne, - atsakė tėvas. - Visą dieną pravažinėjome po Išsilaipi- 
nimo paplūdimius, bet... 

Kuo daugiau klausinėjau, tuo tvirčiau skambėjo jo balsas. 
Gal jis manė turįs reikalą su pasienio policija... 

Mona vėl truktelėjo man už rankos. 

— Eikš. Tu mane gąsdini. 

Lėtai nusekiau paskui ją nepaliaudamas taikytis į tėvus. Mo- 
tina puolė prie mažylės, ši lyg mostelėjus burtų lazdele nutilo. 
Tėvas, atstatęs peilį, nenuleido nuo mūsų akių. 


Monos ranka nutvėrė manąją, spustelėjo, kad paskubėčiau. 
Neprarasdamas pusiausvyros. Mano galvoje ratelį suko senosios 
stoties puošmenos. Traukiniai ant sienų, šiaudinės kėdės, fėjos 


palubėje. 

Po paraliais, visų tų detalių aš negalėjau prasimanyti! Puikiai 
prisiminiau tas nuotraukas, tuos baldus, kiekvieno daikto vietą 
tame kambaryje. 

Kai išėjome pro duris iš senosios stoties, Mona nusitempė 
mane tekinom. Prisiminiau, kad prieš kelias valandas Arnoldas 
kurnėjo paskui mane iki pat stovėjimo aikštelės, tarsi visad būtų 
čia gyvenęs ir gynęs savo teritoriją su visa bjauraus šuniūkščio 
pagieža. Į sieną atremti stovėjo du vaikiški dviratukai: vienas su 
papildomais ratukais, kitas - be. Už kelių metrų - Audi 75. 

Šįsyk Mona vairavo netardama nė žodžio. Aš kalbėjau vienas, 
lyg įtikinėdamas pats save. Įnirtingai pyškindamas argumentus 
iki paskutinio patrono: 

— Senoji stotis - kaimo turizmo sodyba, sutinku. Ta šeima 
išsinuomojo ją savaitei, OK. Bet vakar jie visą dieną buvo išvykę. 
Pakako laiko sunešti vaikų žaislus į miegamąjį. Kad tame name 
įsikurtų Deniza. Kad suvaidintų man tą komediją. Papasakotų 
savo geležinkelininko vyro istoriją. Apsimestų neprisimenanti 
Magali Veron savižudybės. 

Mona neatsiliepė. Nepravažiavus nė trijų šimtų metrų ji stai- 
giai pasuko į dešinę ir sustabdė automobilį didelėje tuščioje sto- 
vėjimo aikštelėje prieš ilgą cementinį pastatą. 

„Benediktino prekių sandėlis“ - skelbė didelės raudonos rai- 
dės. Vieta atrodė apleista. 

Mona išjungė variklį. 

- Kelio galas, Džamalai. Važiavau taip toli, kaip galėjau. 

- Paklausyk, Mona... 

Sutelkiau mintis į įrėmintas traukinių nuotraukas. Sniegu 
užversta Baikalo- Amūro magistralė, Andų šlaitai ir molai, vago- 
jantys jūrą. Vakar aš mačiau tuos vaizdus Senojoje Kukmedžių 
stotyje. 

- Ne, Džamalai, baigta. Deniza Žuben niekada negyveno 
toje stotyje. Ne ką daugiau negu Le Medefas tame name Žano 
Polio Lorano aikštėje. Tu niekada su jais nesikalbėjai, jie niekad 
nematė, kaip ta mergina nušoko nuo skardžio. Nei jie, nei kas 
nors kitas. Nei joks žurnalistas. Nei joks faras. Todėl, kad tos Ma- 

gali Veron niekada nebuvo, Džamalai. Tu ją prasimanei. Nežinau 
kodėl, bet tu iš visų gabalų sukūrei tą merginą. Matyt, tai susiję 
su Morgana Avril, nes suteikei jai jos veidą. Galbūt ir su Mirti- 
jės Kamiu nužudymu. Matyt, todėl farai tavęs ir ieško, bet viena 
čia yra tikra, Džamalai, ir tai veikiau gera naujiena. (Ji atsikvėpė 
prieš išpyškindama.) Farai negali užkarti tau ant sprando Magali 
Veron žmogžudystės ir išprievartavimo - tos merginos nėra! 

Čiupau žandarmerijos dosjė, nušvilptą iš Pirozo kabineto. 

MAGALI VERON, skelbė didžiosios raidės. 

Aš negalėjau prasi... 

Irzliu mostu Mona davė man ženklą patylėti. 

— Neseniai mes tai jau aptarėme. Aš savo sutarties dalį išpil- 
džiau, Džamalai. Tau lieka išpildyti tavąją. Vos patekės saulė, tu 
prisistatysi farams. 

Aš spyriojausi. 

— Velniai rautų, Mona, jie to ir telaukia! OK, kol kas daužo- 
mės kakta į sienas, bet dar yra kitų tamsos zonų, kurias reikia 
ištirti, tau neatrodo? Klausyk, pavyzdžiui, ta kalinio dilemos is- 
torija. Ir ta korespondencija! Vis dėlto nesu toks ligonis, kad pa- 
likčiau tuos vokus gulėti dėklėje ir po valandos juos pamirščiau. 

Mona metė į mane lipšnų žvilgsnį, kuris priminė Šv. Antano 
instituto psichologus, profesionaliai kantriai besiklausančius ne- 
įtikimų meluojant užkluptų jaunuolių pasiaiškinimų. 

Prakeikimas! Aš nesitrauksiu. 

— Raktas slypi tose raidėse! Kažkas, ko niekas nepastebėjo, 
Mona. Ką aptikti galiu tik aš vienas... 

Ji švelniai perbraukė ranka man per plaukus. Veikiau moti- 
nišku nei įsimylėjėlės gestu. 

— Pamiršk, Džamalai. Pamiršk dabartį. Viską, kas nutiko per 
tris dienas. Tu ją prasimanei, nes tiesa slypi kažkur tavo sąmonė- 
je - labai giliai užslėpta. Tau reikia paieškoti to, kas įvyko prieš 
dešimt metų, ne to, kas šią savaitę. 

Negalvodamas stvėriau jai už riešo ir suspaudžiau - stipriai, 
per stipriai, paskui bloškiau jos ranką atgal jai ant kelių it kokią 
sudžiūvusią šaką. 

Mano balsas buvo šaltas kaip ledas: 

— Tada tu taip pat. 

— Taip pat ką? 

— Tu taip pat žaidi šitą žaidimėlį. Paversti mane psichu, kad 
galėtum sviesti į mane akmenį. Užkarti man ant sprando tų dvie- 
jų merginų nužudymą prieš dešimt metų. Tikslas toks, teisybė? 
Palaužti mane? Išplėšti prisipažinimą? 

Staiga vėl prisiminiau vokus Fiat 500 dėklėje, laiškininką, 
atgabenusį į Vokotus korespondenciją, visus tuos iš anksto su- 
kurptus veiksmus, tarsi būtų įmanoma numatyti menkiausią 
mano krustelėjimą. Visa tai suorganizuoti galėjo tik Mona! Ji 
buvo pagrindinė šio sąmokslo detalė. 

— Dabar palik mane, Mona. Aš tęsiu toliau. Vienas. 

Ji vėl pabandė nuleisti delną man ant rankos. Atstūmiau ją. 

- Aš nebepasitikiu, Mona. Niekuo nebepasitikiu. 

Suvokiau, kad aš - bjauriausias niekšas. 

Galbūt... 

Mona dėl manęs nepaprastai rizikavo. 

Arba ne. 

Abejoti, vadinasi, rizikuoti. Tokios rizikos aš nebegalėjau sau 
leisti. Buvau bepakyląs, beišlipąs iš fiato ir bedingstąs tamsoje. 
Mona pravėrė dureles. 

— Pasilik automobilį, Džamalai. Tau jo prireiks labiau negu 

man... 
Mokslininkės žvilgsnis paskutinįsyk slystelėjo nuo Magali 
Veron iki Morganos Avril dosjė. Prisiminiau, kad prieš sustojant 
prie senosios stoties ji ten aptiko kažką, kas ją dar labiau įtikino, 
jog aš kliedžiu. 

Paskui. Po senės, pasakė ji. 

Teirautis jau per vėlu. 


Ji išlipo, tada palinko prie manęs. Iš už kelių metrų apšviestas 
žibinto jos veidas ištįso. Ji jau nebebuvo panaši į smagų apvalų 
kirstuką - veikiau į užpjudytą žvėrelį, mažą neatsargų graužiką, 
kuris nesulauks žiemos. Ašaros riedėjo jai skruostais. 

— Dar vienas dalykas, Džamalai. Netgi, manau, esminis. Tavo 
galvosūkiui reikia pridėti vieną dėmenį - dėmenį, kuris bado 
akis ir kurio tu vis dėlto neperpranti. 

Ašaros riedėjo dar smarkiau. 

Svarbus dėmuo, į kurį būčiau neatkreipęs dėmesio? 

Mano smegenims dar nespėjus apdoroti tos potekstės pras- 
mės Mona paaiškino. 

Tiesiu taikymu. 

— Tu įsimylėjai tą merginą, Džamalai! Tą Morganą Avril. Tą 
veidą, kurį man tiek aprašinėjai. Tokį taurų, tokį tyrą, tokį liūd- 
ną. Tą veidą, kurį tareisi vėl susitikęs ant skardžio prieš trejetą 
dienų. Rimtą, kupiną nevilties - prisimeni? Kol jis išslydo tau 
tarp pirštų ir dingo bedugnėje. Tu svajoji apie lavoną, mielasis! 
Dailų lavonėlį, jau dešimt metų mirusį ir palaidotą. Apgailestau- 
ju, man toks vaidmuo pernelyg sudėtingas. Aš negaliu pavydu- 
liauti šmėklai. 

— Ta mergina yra, Mona. 

Neatsakydama ji man nusišypsojo, paskui perėjo prie fiato 
priekio. Ilgai stebėjo tiesų tuščią kelią, paskui kažką išsitraukė iš 
striukės. 

Tamsoje žybtelėjo auksas. 

— Grąžinu ją tau, - tarė Mona. 

Ji atsargiai padėjo šerifo žvaigždę ant automobilio kapoto. 

Neįstengiau pratarti nė žodžio. 

— Sėkmės, - kuštelėjo ji pro pravertas dureles. 

Šerifo žvaigždė. Penki mano siekiai... 

Penkias mano žvaigždės kryptis, kaip ir visa kita, nušla- 
vė pastarųjų dienų škvalas. Keista, jos slinko mano mintyse, o 
Mona tuo metu tolo, tirpo aikštelės tamsoje. Tapti. Pasimylėti. 
Turėti. Būti. Grąžinti. 


Nugrimzdęs mintyse neišsyk pastebėjau, kad Mona grįžta. 
Paskui, kai ji priartėjo prie fiato, pamaniau, kad sugrįš pas mane, 
pabučiuos, apkabins, apsipils ašaromis ir paprašys atleidimo. 

Ji tik kilstelėjo valytuvą. 


283 


Po perkūnais, kas čia per žaidimas? 
Lėtai vienu pirštu ant apdulkėjusio priekinio stiklo ji išve- 
džiojo vienuolika raidžių. 


MAGALI VERON* 


Paskui pirštu ėmė trinti po vieną - vienintelę - raidę ir čia 
pat brėžti tokią pat keliais centimetrais žemiau. 

Iš pradžių M. 

Paskui O. 

Paskui R. 

Paskui G. 

Paskui visas kitas. 


Kai visos vienuolika raidžių buvo nutrintos, tada išvedžiotos 
kitoje eilutėje, kiek žemėliau, bet kitokia tvarka, priekinio stiklo 
dulkėse išniro naujas vardas: 


MORGANA AVRIL 


Mona vėl palinko prie Fiat 500 durelių. 

— Viena ir ta pati moteris, Džamalai. Mirusioji ir jos pa- 
mėklė... 

Kelio gale nušvito du žibintai, paskui, kone iš karto, žiaudri 
mirksiuko šviesa įsuko tamsą mėlynu sūkuriu. 


* Tikslią anagramą atitinka prancūziška vardų rašyba. 

Mirusioji ir jos pamėklė? 


Žandarmerijos Boxer furgonėlis ūmai išsuko iš trajektorijos, 
įveikė atšlaitę ir sustojo už kelių metrų nuo Fiat 500. 

Plieksdamas žibintais. Dvi saulės tvieskė tiesiai į mus, o visur 
aplink siūravo mėlynai elektrinės spalvos dangus. 

Akimirką svarsčiau, kaip žandarai galėjo taip lengvai mus 
rasti. Tik akimirką. 

Koks kvailys! 

Vos mums dingus iš senosios stoties būsto tėvai tikriausiai 
paskambino farams: kažkoks tipas, ginkluotas pliauške, įsilaužęs 
pas juos, stirksojęs jų vaikų kambaryje. 

Arabas. Šlubas. Įniršęs. 

Kavalerija neišvengiamai puolė į mūšį. 


Iš furgonėlio išsiropštė du šešėliai; atpažinau nerangų Pirozo 
siluetą ir kitą - ištįsusį, gunktelėjusį - jo padėjėjo. 

Tamsoje nuskardeno kapitono balsas: 

- Baigt žaidimus, Salaju! Lipkit iš mašinos, rankas aukštyn! 

Ir Pirozas, ir jo padėjėjas buvo nusitvėrę pistoletus. Jie pasi- 
slinko per metrą į priekį. Žibintai už nugaros neapsakomai iš- 
didino jų šešėlius. Mona traukėsi, kol įsirėmė į fiato kapotą, lyg 
įbauginta jų neproporcingų ginkluotų rankų. 

Pirozas sugriaudėjo vėl: 

— Nė krust, panele Salina! 

Aš suakmenėjęs sėdėjau automobilyje, nepajėgdamas ničnie- 
ko nuspręsti. Kišenėje jaučiau King Cobra svorį. Niekingo gin- 
klo, šaudančio guminėmis kulkomis. 

— Dabar lipkite lauk, Salaju! 

Atidariau dureles. Ramiai. 

Jaučiau tai, kas veikiausiai jaučiama prieš mirtį: visišką nuo- 
lankumą likimui ir kartu klastingą finalinį jaudulį... Pagaliau su- 
žinoti, kas bus po to. Atskleisti didžiąją paslaptį. 

Kas aš toks? 

Praradęs atmintį iškrypėlis ar užspęstas atpirkimo ožys? 

- Pirmyn, Salaju! 

Mano žvilgsnis aprėpė Benediktino sandėlių stovėjimo aikš- 
telę. Mažiau kaip už dešimties metrų nuo manęs bitumas tirpo 
tamsoje. 

- Jokių kvailysčių! - dar vamptelėjo Pirozas. - Neturiu jokio 
noro į jus šauti. 

Tereikėjo dėti į kojas ir ištirpti tamsoje - tik vienas klubų 
kryptelėjimas. Ar farai išdrįstų atidengti ugnį? 

- Daryk, kas tau sakoma, - maldavo Mona. 

Stodamasis kėbulo šešėlyje prispaudžiau kairį delną prie au- 
tomobilio. Mažiau kaip per metrą jaučiau Monos šilumą, trūks- 
mingą jos alsavimą. Akimirksniu apsisprendžiau. 

Kas bus, tas bus. 

Išmėginti savo šansą. Iki galo. 

Žvirblio refleksas - bet kurio priemiesčių vaikėzo reakcija į 
uniformą. Purptelėti sau! 

Lėtai lėtai iškėliau dešinę ranką, o kairioji, užstota durelių, 
naršė po vėjastriukės kišenę. 

Toliau viskas įvyko labai greitai. 


Staigiai kilstelėjau kairę ranką - ranką, gniaužiančią King Co- 
bra, nukreiptą į žvaigždes, kad Pirozą sutrikdytų dvilypė priešta- 
ringa informacija. 

Vienalaikė. 

Aš ginkluotas. Aš pasiduodu. 

Vyliausi pasinaudoti ta akimirksnio dvejone ir mestis į tam- 
są, nerti tiesiai į rytus, iš pradžių įveikti trisdešimt stovėjimo 
aikštelės metrų, paskui ištisus kilometrus plynais laukais. Šimtai 
treniruočių valandų padės man išnešti kailį. 


Be jokio perspėjimo pokštelėjo šūvis. 

Pirozas iššovė į mane. Tiesiai. 

Jokio skausmo. 

Pirozas ir jo padėjėjas vienu metu nuleido ginklus, netekę 
žado iš siaubo. 

Lėtu, beveik sulėtintu judesiu Mona susmuko ant manęs. 


Revolveris kaip padūkęs šoko mano rankoje, o Monos kūnas 
krūpčiojo man ant peties. Kraujas putomis sunkėsi iš jos krūti- 
nės, užliedamas tamsiai žalią nertinį. Kita skaisčiai raudona sro- 
velė tekėjo jai iš burnos. 

Mano širdis daužėsi taip, kad, atrodė, tuoj iššoks iš krūtinės. 

Įniršis. Baimė. Neapykanta. 

Mona duso. Neregimi žodžiai veržėsi jai iš gerklės - nebylios 
paslaptys, kuždamos angelams į ausį. Akys pamažu apsiblausė, 
lyg išvydusios peizažą, kurio niekas niekada nebuvo matęs, pas- 
kui ūmai sustingo. 

Amžiams. 

Monos kūnas nuslydo mano kūnu ir sukniubo veidu į bitu- 
mą - beveik be garso, grakščiai, kaip mažos operos žiurkytės, 
kuri miršta scenoje. 

Mano virpančios rankos bandė suvaldyti King Cobra tirtėji- 
mą. Prietemoje farams buvo sunku įžiūrėti į juos nukreipto re- 
volverio markę. Įsikibau savo šanso. 

Pliauškės vamzdis, nukreiptas tiesiai Pirozui į snukį! 

Lėtai apėjau fiatą, klestelėjau greta vairuotojo sėdynės. Abu 
farai nukorę rankas nė nekrustelėjo, tarytum palaužti savo 
apmaudžios klaidos svorio. 

Nepaneigiamas faktas smelkė man širdį. 

Farai nepaliko man jokio šanso! Šovė, kad nušautų. Mona 
atsidūrė jų trajektorijoje; ji mirė, nes nepatikėjo manimi. 

Aš buvau teisus nuo pat pradžių. 

Farai stengėsi mane užspęsti. Bet kokia kaina. 


Mečiau paskutinį žvilgsnį į dailųjį kirstuką, sutraiškytą ant 
asfalto, paskui visu savo skausmo svoriu primygau akcelerato- 
riaus pedalą. 

Tyloje nuskardėjo metalo žvangesys. Ant fiato kapoto žybte- 
lėjo aukso dulkės. 

Man persisuko žarnos. Pėda įsirėmė į grindis. 

Šerifo žvaigždė akimirką laikė pusiausvyrą, paskui krito ant 
žemės. Filmuose herojė nešioja ją prie širdies, ir nuo jos atšoka 
kulka. Ji nemiršta... 

Filmuose. 


Fiatas rovėsi iš vietos. Išgirdau, kaip priekinė dešinioji pa- 
danga pervažiavo paauksuotos geležies ženklą, mano motinos 
pirktą už penkis frankus. Tai buvo kitame gyvenime. Mano gy- 
venime, apie kokį svajojo mano mama, tame, kuriame aš sulai- 
kau niekšus. 


Pro šalį lėkė nesibaigiantys Benediktino prekių sandėliai. 
Staigiai pasukau tarp dviejų gyvatvorių, taikydamas į departa- 
mento kelią. Tamsų ir tuščią. 

Tiesiai į pragarą. Ten aš daugiau nebesusitiksiu Monos. 

Galbūt Morganos Avril pamėklę... 

Kitame gyvenime? 


Dar kurį laiką riedėjau miško keliu, paskui sustabdžiau 
Fiat 500. Kai pasukau raktelį, pasirodė, kad atjungiau pasaulį 
aplink save, vienu mostu atkirtau bet kokį civilizuoto gyvenimo 
pavidalą. Žibintus, švytintį prietaisų skydo signalą, taip pat žvaigž- 
des ir mėnulį, nematomus už medžių skliauto. Juoda naktis. 

Taip sėdėjau ilgai - visiškoje tamsoje. 

Kiek vėliau pravėriau dureles, persilenkiau ir išsivėmiau į 
žolių guolį ir ant Monos automobilio padangos. Paskui vėl atrė- 
miau pakaušį ir nugarą į vairuotojo sėdynę. Ašaros tekėjo man 
skruostais, bet aš nė nekrustelėjau, kad jas nubraukčiau. Jos te- 
kėjo iki lūpų, maišėsi su aitriu tvaiku gerklėje. Kurį laiką įsivaiz- 
davau, kad taip galėtų būti pašalintos mano kliedinčių smegenų 
sukurtos vizijos, išstumtos mano tulžies, išskirtos mano ašarų 
liaukų. Ir per kraują, jei aš kartais persipjausiu veną. 

Kvapas ir skonis darėsi nepakeliami. Mano ranka išsitiesė už- 
degti lubų lemputę. 

Čia išryškėjo dvylika raidžių, lyg išraižytų ant nešvaraus 
priekinio stiklo: 


MORGANA AVRIL 

Vėl mačiau Monos siluetą, brėžiantį jas pirštu, išvargusią jos 
šypseną, paskutinius žodžius, kai ji dėjo mano žvaigždę ant ka- 
poto. 

Sėkmės. 

Kokį pokštą mums iškirto sėkmė, Mona? 

Pomiškyje kilo lengvas rūkas, lyg iš žemės būtų rūkę dūmai. 
Fiato termometras rodė minus du laipsnius. 

Netrukus dvylika raidžių ištirpo vatinėje tamsoje. 

Iliuzija. 

Reikia grįžti į tikrovę. Magali Veron niekada neegzistavo. Ir 
drauge niekas iš to, kas galėtų turėti ką bendra su jos mirtimi. 

Nei liudininko, nei šaliko, nei išprievartavimo, nei žmogžu- 
dystės pasmaugiant. 

Anagrama. Pamėklė. Fantazija. 

Šokinėjau nuo vienos minties prie kitos it akmenimis virš 
krioklio. 

Jeigu visa tai - netiesa, kodėl Pirozas tris dienas mane perse- 
kiojo? Ir net nedvejojo mane nudėti? 

Kitas akmuo. Tasai juda. Nestabili pusiausvyra. 

Jeigu Magali Veron savižudybė - netiesa, kada aš susitikau 
Pirozą pirmą kartą? Ne Iporo paplūdimyje tą rytą su jo padėjėju. 
Ar pirmąsyk išvydau jį Fekano žandarmerijoje tą dieną, kai suti- 
kau Moną? Taigi farai mane išsikvietė dėl visai kitos priežasties. 
Dėl kitos bylos. Tada aš sukūriau tą pasakėlę. 


Vėl šuolis! Kitas akmuo. Kitas krantas be galo toli. 

Kažkas čia ne taip! Žandarai nešaudo į įtariamąjį! Nešau- 
do be įspėjimo. Ne iš arti. Ne tam, kad nudėtų. Buvau pakėlęs 
King Cobra į dangų. Nė akimirkos negrasinau Pirozui. Tačiau jis 
atidengė ugnį, kad neleistų man pasprukti. Buvo linkęs verčiau 
mane nušauti, negu leisti ištirpti gamtovaizdyje. Kodėl? 

Todėl, kad neabejojo, jog aš - Morganos Avril ir Mirtijės Ka- 
miu prievartautojas, dvigubas žudikas, tas, kurio policija ieško 
dešimt metų. Todėl, kad nors aš buvau viską pamiršęs, jie sukau- 
pė pakankamai įrodymų, kad neliktų jokių abejonių. 

Mano pirštai palietė šaltą priekinį stiklą. Dvylika neregimų 
raidžių erzino mane, neįmanoma buvo jų nutrinti. 

Šv. Antano institute dešimtis kartų buvau girdėjęs apie tai 
šnekant psichologus. Apie vaikus, kurie neigia žiaurumus, kurių 
aukomis jie buvę. Ne, jų tėvai nebuvę smurtautojai. Ne, jų niekas 
nebuvo palietęs. Taip, jie norį grįžti pas juos. Tie vaikai kurdavo 
sau kitą, pakenčiamą gyvenimą. Bent jau mintyse. 

Dabar rūkas gaubė fiatą, ir atrodė, kad jis tylomis plūduriuo- 
ja debesyse. 

Ar aš taip ir stūmiau metus? Palengva ausdamas aplink save 
šydą? Tik aš nebuvau skriaudžiamas vaikas. Ne traumuota auka. 

Aš buvau pabaisa. 

Prieš dešimt metų nužudžiau tas merginas. 

Aš - ir tik aš - atsakingas už Monos mirtį. 


Patraukiau į girią. Šaltis stvėrė mane tarsi gniaužtais, my- 
gančiais krūtinę. Nusispjaut. Po kojomis traškėjo užšalusios 
balos. Svirduliuodamas paėjau keletą metrų. Ant pirmo stores- 
nio ledo paviršiaus praradau pusiausvyrą. Mano rankos įsitvėrė 
artimiausio medžio - guobos - kamieno, jos žievė iki kraujo 
įbrėžė delnus. 

Tada nebepaisydamas proto balso suklikau į tylą: 

Ne!!! 

Dešimt metrų prieš mane suvirpo keletas lapų. Krūptelėjęs 
pabudo triušis, paukštis ar kažkoks žvėrelis. Ar miško žvėrys 
sapnuoja košmarus? Ar tik bijo tamsos? 

Netikėtai pajutau norą sukelti ant kojų visą girią. Pratrūkau 
antrą kartą: 

Ne!!! 

Mano riksmas aidėjo ištisą amžinybę, klykiau neatsikvėpda- 
mas, kol atlaikė ausų būgneliai. Paskutinė smegenų užtvara vis 
dar nepasidavė. 

Ne, pakartojau galop. 

Šį sykį beveik pakuždom. 

Ne. 

Aš neprisiminiau Morganos Avril ir Mirtijės Kamiu nužudy- 
mo. Neprisiminiau dėl paprastos priežasties. 

Aš buvau nekaltas! 

Magali Veron prieš tris dienas puolė į pragarmę mano aki- 
vaizdoje. Paplūdimyje saugojau jos lavoną drauge su Kristianu 
Le Medefu ir Deniza Žuben. Visam tam paaiškinti yra raktas — 
visai arti, pasiekiamas ranka. Viena detalė, kurią turiu iššifruo- 
ti - pavyzdžiui, toji kalinio dilema arba paskutinis Mirtijės Ka- 
miu eilėraštis, pasiųstas sužadėtiniui, tasai parašas: M20O. 


Nusišluosčiau į džinsus kraujo lašus, ištryškusius man ant 
delnų. Nuo tulžies ir ašarų, sumišusių burnoje, mane pykino. 
Nevalia palūžti, dvėsti čia šaltyje, laukti, kol farai pasirodys su- 
semti sąžinės priekaištų kamuojamo tipo. Iki paskutiniųjų nusi- 
variusio žvėries, kurį jie pribaigs ilgai negalvodami. Prisiminiau 
paskutinius Monos dėmesingumo ženklus pas Marteną Deneną 
Vokotuose: kavą ir pyragaičius. 

Priėjau prie fiato bagažinės, nepaliaujamai sukdamas minty- 
se trijų pastarųjų dienų įvykius. 

Visi tie įvykiai negalėjo sekti vienas kito atsitiktinai - jie ne- 
išvengiamai buvo susiję, turėjo savą logiką... 

Drėgmė, nusėdusi ant automobilio, jau pavirto plona ledo 
luobele. 

„tačiau logiką, neįžvelgiamą akimirkos įkarštyje, susiejant 
atskirus tarpsnius, kaip skaitytojas kad susieja detektyvinio ro- 
mano skyrius. Man reikia pakilti, apžvelgti - vienam. Sustoti, 
numigti. 

Ar išgerti litrą kavos. 

Atidariau bagažinę. 

Šaltis persmelkė mane, surakindamas priešais fiatą, leisda- 
mas šerkšnui mane sustingdyti. Į ledo statulą. 


Šalia termoso ir paplotėlių paketo gulėjo rudas vokas. 
Adresuotas man. 


Kas kitas, jei ne vaiduoklis, būtų galėjęs jį čia palikti? 

Kas kitas, išskyrus mane? 

Neskubėdamas sudorojau paplotėlius, pikantiškus sausai- 
nius, pasisavintus iš Marteno Deneno atsargų, išgėriau du puo- 
delius karštutėlės kavos - stiprios, be cukraus. 

Paskui atplėšiau voką. 

Kažkas čia ne taip? 


Avril ir Kamiu byla, 2007 metų pavasaris 


Kano regioninės teisminės tapatybės nustatymo tarnybos 
Avril ir Kamiu bylos tyrimas oficialiai buvo sustabdytas 2007 
metų birželio 9 dieną. Policijos viršininkas Leo Bastinė jau maž- 
daug metai nebuvo aptikęs jokio naujo fakto, ir daugiau niekas 
nebeatsiversdavo vieno iš trijų tūkstančių tyrimo dosjė lapų. 
Tardytojas Polis Hugas Lagardas su Leo Bastinė palaiminimu 
Avril ir Kamiu bylos administravimą pasiūlė patikėti Fekano 
operatyvinei grupei. 

Fekano žandarams, pirmiems tyrusiems žmogžudystę, visi 
tie tyrimai išliko nesvetimi, ir po antrosios žmogžudystės nuša- 
lintam kapitonui Grima faktas, kad tyrimas grįžo pas jį didžio- 
sios Regioninės tarnybos pajėgoms ničnieko nepešus buvo šioks 
toks asmeninis revanšas. 

Kapitonas Grima neprieštaravo, ir 2007 metų birželio 15 die- 
ną, penktadienį, dvigubo tyrimo dosjė buvo perduota iš Kano į 
Fekaną. Kitą dieną jį pirmąsyk aplankė Karmen Avril. Po kelių 
dienų sugrįžo vėl, paskui ištisą vasarą prisistatydavo kone kas 
savaitę. Tada Grima suprato, kad tardytojas Lagardas ne tik įbru- 
ko jam mirties taške sustingdytus dosjė, bet ir atsikratė galvos 
skausmo, jau daug metų kamuojančio teisėtvarką ir policiją. 

Niekada nepamiršti. 

Laikas nėmaž neapmaldė „Raudonosios gijos“ sąjungos pir- 
mininkės ryžto - po Šarlio ir Luizos Kamiu savižudybės sąjungai 
vadovavo ji viena. 


Po trejų metų Grima buvo perkeltas į Sen Florano - nedidelio 
Korsikos uosto, įsispraudusio tarp Korsikos iškyšulio ir Agriatės 
dykros, - žandarmeriją, matyt, nualintas betoninį Fekano molą 
skalaujančių bangų ir turbūt ne mažiau Karmen Avril išpuolių. 
Žandarmerijos kapitonas ir Do d'Ano šeimininkė niekada vie- 
nas kito nesuprato ir nesutarė dėl tos vis dar neatmestos prielai- 
dos apie vaikiną su Burberry šaliku. Prieš palikdamas skardžius 
aplink bunkerį visiems laikams, kad nukaktų prie kitų, pasišiau- 
šusių genujietiškais bokštais, bylos raktus Grima patikėjo se- 
niausiam skyriaus žandarui, ištikimiausiam iš ištikimiausiųjų, ir 
jam jau kitą dieną po žmogžudystės buvo patikėta koordinuoti 
liudytojų, mačiusių nepažįstamąjį su raudonu šaliku, - rūbinin- 
kės Sonios Turo, apsaugininko Mikio, chemijos studento Vensa- 
no Karė - apklausas. 

Kapitonui Pirozui. 

Tokiam metodiškam. Šį Karmen Avril iš tikrųjų mėgo. Piro- 
zas išsyk nusitvėrė jos dvigubo nežinomojo hipotezės. Jo neišgąs- 
dino perspektyva sudaryti du kelių tūkstančių asmenų sąrašus - 
vieną Iporo, kitą Izinji - vien tam, kad aptiktų vienintelį vardą, 
bendrą abiem sąrašams. Priešingai... Pirozui nestigo atkaklumo, 
artimo manijai. Senbernis. Nei vaikų, nei sūnėnų. Be kokių nors 
ypatingų talentų ar aistros futbolui, detektyviniams romanams 
arba domino, jis stūmė vakarus gromuliuodamas bylą, kaip kiti 
iš degtukų konstruoja Benediktinų rūmų maketą. 

Veltui... 

Pirozas nepriartėjo prie žudiko tapatybės arčiau negu kapi- 
tonas Grima, viršininkas Bastinė ar psichologė kriminologė Elen 
Nilson. 


Po Luizos ir Sarlio Kamiu žūties „Raudonosios gijos“ sąjun- 
gai vadovavo Karmen Avril, nors toji sąjunga daugiau nebetu- 

rėjo pagrindo egzistuoti - nebent prievolę iškilmingai paminėti 
aukų atminimą per niaurų nepaprastąjį metinį susirinkimą. Pro- 
ga amžiams atnaujinti nuo šiol pamėklišką įstaigą. 


Karmen Avril, Morganos Avril motina, pirmininkė 
Frederikas Sen Mišelis, Mirtijės Kamiu sužadėtinis, pirminin- 
kės pavaduotojas 

Oseana Avril, Morganos Avril sesuo, sekretorė 

Žanina Diubua, Mirtijės Kamiu senelė, sekretorės padėjėja 
Alina Mason, geriausia Mirtijės Kamiu draugė, iždininkė 


Nedažni sąjungos sambūriai Alinai buvo proga suartėti su 
Oseana. Abi buvo praradusios savo sesę dvynę - kraujo ar šir- 
dies. Amputuota antroji pusė. Jos viena kitą suprato, nors Osea- 
na ir paveldėjo iš motinos - matyt, po sesers išprievartavimo - 
neįveikiamą neapykantą vyrams, kurią sunkiai tramdydavo per 
jų ilgus naktinius pokalbius. Pirmą kartą Alina atsivėrė, drįso iš- 
dėstyti savo dvejones, neduodančias jai ramybės jau daug metų. 
Oseana ją išklausė, niekam apie tai nieko nesakė - net motinai, 
paskui patarė Alinai susisiekti su policininkais, tyrusiais Mirti- 
jės nužudymą. Verčiau su Elen Nilson nei su Bastinė. Psichologė 
kriminologė ne blogiau už policijos viršininką susipažinusi su 
dosjė, bet įstengs geriau ją suprasti. Galbūt. 


Elen Nilson kalbėtis su Alina Mason atsisakė. Avril ir Kamiu 
byla buvo nutraukta jau ketveri metai, ir ji tvirtino turinti kitų, 
skubesnių reikalų. 

Nieko nepakeitė ir dešimt telefono skambučių. 

Reikėjo kreiptis per Pirozą, kuris pats spustelėjo tardyto- 
ją Lagardą, kad psichologė savo Paryžiaus biure Obinjė gatvėje 
Ketvirtojoje apygardoje galiausiai sutiktų priimti žandarmerijos 
kapitoną ir geriausią Mirtijės Kamiu draugę. Metro, purviname 
ir dvokiančiame, Pirozas niurzgėjo, Santarvės aikštėje vos ne- 
išsitiesė, vėl plūdosi, sprausdamas savo pilvą į nedidelį kaltinės 

geležies liftą, kylantį iki Nilson kabineto penktame aukšte pietų 
pusėje su vaizdu į Seną. 

O Alina tylėjo. 

Kai Elen pati atidarė sunkias ąžuolines duris, vilkėdama 
Ralph Lauren suknele su iškirpte virš naujutėlaičių krūtų, Alina 
vos nepasuko atgal. 

Ar ji įstengs suprasti? 

Stambus Pirozo kūnas - šiam aiškiai padarė įspūdį modifi- 
kuoti buvusios švedų plekšnės išlinkimai - priešingai, it prikal- 
tas liko stypsoti ant laiptų aikštelės parketo, užkirsdamas kelią 
bet kokiam atsitraukimui. 

Jie susėdo. Odiniai krėslai. Žemas stiklinis stalelis. Šv. Liu- 
dviko salos panorama ir nesibaigiantis pramoginių laivų baletas. 
Alinai svaigo galva. Kaip priartėti prie tiesos, nesuteršus Mirtijės 
atminimo? 

Elen ištiesė savo tobulas kojas ir suraukė pernelyg glotnų veidą. 

— Norėjote su manim susitikti, panele Mason? 

Alina nebeturėjo kito kelio, kaip tik pulti į pragarmę. 

— Prisimenate, - išspaudė galop, - kai mes susitikome Kano 
kriminalinės policijos skyriuje iškart po Mirtijės žūties, jūs pa- 
teikėt klausimą. Netikėtą klausimą. 
dosjė. 

- Jūs... jūs paklausėte, kodėl išprievartavimo dieną Mirtijė 
buvo taip seksualiai apsirengusi... Trumpa suknute, žydra, su 
kinrožių žiedais. Priderintais rausvai violetiniais apatiniais. Neį- 
prastas apdaras paauglių stovyklos vadovei. 

— Gali būti. Mes nagrinėjome tiek hipotezių... 

— Ką jūs tuo metu turėjote galvoje? - neatlyžo Alina. 

Elen pasistengė panirti į atmintį, paskui išvargusi atsiliepė: 

— Nieko ypatinga. Jei gerai prisimenu, Bastinė tvirtino, kad 
domėtis reikia potencialiais kaltininkais, o ne aukomis. Jo tiesa: 
iš esmės tiek Mirtijė Kamiu, tiek Morgana Avril buvo atsitiktinai 
pasirinktas grobis. 

Pirozas nusižiovavo. 

— Visus tuos metus, - vėl prabilo Alina, - aš daug mąsčiau 
apie jūsų pastabą. Tiesą sakant, taip ir nesilioviau apie tai galvo- 
jusi. Jūs buvote teisi. Mirtijė paprastai taip nesirengdavo. 

- Bet Mirtijė žuvo savo laisvą dieną! Kiek prisimenu, jūs va- 
dovavote „Aukso gelumbės“ stovyklai Izinji ir kaip tik taip tada 
man atsakėte. 

- Netgi laisvomis dienomis Mirtijė nebūtų taip rengusis. 

Elen veidas dar labiau susiraukšlėjo. 

— Ką konkrečiai norite pasakyti, panele Mason? Kad Mirtiję 
nužudė ne valkata? Kad ji pažinojo savo prievartautoją? Kad ji... 
turėjo su juo pasimatymą, taip? 

Alina sudvejojo. Ant sienos stikliniuose rėmeliuose kabojo 
didžiulė nuogos klūpančios moters nuotrauka - veidą dengė 
šviesių plaukų vilnys. 

Elen? 

Viskas buvo pateikta taip, kad pirštųsi tokia mintis. 

- Taip, - pagaliau atsiliepė Alina, - Mirtijė turėjo pasimaty- 
mą. Su vyriškiu. Matyt, su savo žudiku. 

— Arji nebuvo susižadėjusi su tuo tipu, kuris grojo gitara? 

Alinos veidą nudažė raudonis. Visus tuos metus ji tylėjo dėl 
šios vienintelės priežasties. Apsaugoti Mirtiję. Neteršti jos pa- 
veikslo, kurį išsaugojo artimieji. Tobula. Ištikima. Įsimylėjusi. 

— Taip... 

- Šišenas - kažkas tokio? 

- Šišenas - jo pravardė. Jis vadinasi Frederikas Sen Mišelis. 

Pirmą kartą psichologė palinko prie dosjė, padėto ant žemo 
stalelio prieš ją. Pervertė kelis lapus, paskui pakėlė akis. 

— Tai Mirtijė bus tapusi kokio nors mergišiaus auka, kažkas 
panašaus? To, kuris bus apsukęs jai galvą? Žinote, panele Mason, 
jūsų įsitikinimas tiksliai sutampa su pirmine kapitono Grima 
hipoteze. Morgana Avril bus tapusi auka ne kažkokio valkatos, 
kuris netikėtai ją užpuolė, o suvedžiotojo, kuris ją suviliojo. 

Alina linktelėjo galvą nieko nepridūrusi. Aišku, ji žinojo... 

- Iš esmės tai nieko nekeičia, - toliau kalbėjo psichologė. - 
Veikiau mergininkas, o ne plėšrūnas - kuo tai gali padėti nu- 

statyti žudiką? Žinoma, nebent išsiaiškintume, su kuo Mirtijė 
turėjo pasimatymą. Turite kokią nors konkretesnę idėją, panele 
Mason? 

- Ne... 

— Kodėl ne su tuo Olivjė Rua, tuo tipu su Adidas kepuraite, 
kuris sukinėjosi aplink ją Izinji stovykloje? Su tuo, kuris dingo 
keli mėnesiai po žmogžudystės? 

Pirmą kartą prabilo Pirozas. Elen nustebusi atsisuko į kapi- 
toną. 

— Tai neįmanoma! Olivjė Rua Morganos Avril nužudymo 
vakarui turėjo geležinį alibi. O jo DNR nesutampa su prievar- 
tautojo DNR... 

- Iš tikrųjų, - sutiko psichologė. - Kaip tik tai ir sužlugdė to 
vargšelio Bastinė tyrimą. Ar tada nutuokiate su kuo? 

— Nežinau, - pratarė Alina. 

Jos akių krašteliuose sužibo ašaros, ji išsitraukė iš kišenės po- 
pierinę nosinaitę. Elen ilgam palinko prie dosjė. Tuo pasinaudo- 
damas Pirozas pasuko kaklą į nuotrauką, pakabintą ant sienos, 
ir palygino šviesiaplaukės merginos krūtinę su ta, kurią neaiš- 
kiai įžiūrėjo po neužmirštuolių spalvos psichologės suknele. Kai 
ji atsitiesė, Pirozas skubiai nukreipė žvilgsnį į pramoginius lai- 
vus. Kaip vaikėzas, užkluptas nusižengimo vietoje. Elen žvilgs- 
nis, priešingai, pakilo iki nuotraukos, stabtelėjo ties ja kaip prieš 
veidrodį, paskui ji staigiu judesiu nubraukė neregimą dulkelę, 
nutūpusią tarp krūtų. 

- Reikia pripažinti, - prabilo, - kad net po visų tų metų iš- 
lieka kelios trikdančios detalės. Pavyzdžiui, ta seksuali suknelė, 
kurios Mirtijė paprastai nedėvėdavo. Tas žydro moleskino blo- 
knotas, kurio niekas niekada taip ir nerado, o juk visi tvirtina, 
kad Mirtijė ten užrašinėdavusi slapčiausias savo mintis, galbūt 
netgi tapatybę to, su kuriuo turėjo susitikti. Tas Olivjė Rua, kuris 
slapstėsi, nepaisydamas tyrimo pranešimų, išplatintų visame re- 
gione, paskui dingo kaip į vandenį, vos policija per daug prie jo 
priartėjo. Ir tos kelnaitės. 

Alina krūptelėjo. 

— Tos kelnaitės? 

Psichologė kriminologė paeiliui pasisuko į Pirozą, paskui į 
Aliną. 

— Viena detalė. Jums ji, aišku, žinoma. Mirtijės Kamiu vagi- 
noje mes neradome spermos, tačiau radome jos ant kelnaičių, 
aptiktų už kokio šimto metrų, ant Vė užutėkio kanalo. 

Ne, Alinai tai nebuvo žinoma. Pirozui tikriausiai taip - jis vėl 
leidosi išblaškomas begėdiškos merginos po stiklu maldos. 

— Kaip tai paaiškino ekspertai? - primygtinai pasiteiravo Alina. 

- Visai paprastai. Matyt, prievartautojas prieš pasitenkin- 
damas norėjo atsitraukti, bet jam pavyko tik iš dalies, ir sėkla 
ištryško ant Mirtijės, bent jau ant jos kelnaičių. Klausimas, kurį 
mes sau kėlėme, buvo toks pat paprastas. Kodėl jis norėjo atsi- 
traukti, ar ne dėl to, kad sperma gali jį demaskuoti? 

— Todėl, - spėjo Alina, - kad jo DNR kaip visų nusikaltėlių 
užregistruotas Nacionalinėje genetinių atspaudų kartotekoje? 

— Nebent jis toks nebuvo... 

Pirozas nuleido akis ir įsiterpė: 

- Galbūt prievartautojas manė, kad Mirtijės Kamiu nužudy- 
mas nebus susietas su Morganos Avril žūtimi. 

— Mažai tikėtina, - atšovė Elen. - Būtų buvę iš tiesų sunku 
nesugretinti tų dviejų žmogžudysčių, net jeigu genetinis prievar- 
tautojo atspaudas ir nebūtų identifikuotas. Dvi merginos, išprie- 
vartautos ir pasmaugtos tame pačiame regione tuo pačiu šaliku... 

Pirozas bambtelėjo: 

— Mes turime reikalą su nestabilios psichikos individu... 

— Arba, - blankiu balsu įsiterpė Alina, - trečia hipotezė... Jei- 
gu jo DNR galėjo jį išduoti, vadinasi, jis pažinojo Mirtiję? 

Prieš atsakydama Elen Nilson patylėjo. 

- Iš pradžių mes taip ir pagalvojome. Paėmėme genetinius 
atspaudus iš daugiau kaip tūkstančio penkių šimtų asmenų - 
Mirtijės Kamiu šeimos, jos draugų, Izinji, Elbefo, apylinkių gy- 
ventojų be išimties. Visų tų, kurie būtų galėję prie jos prisigre- 
tinti. Veltui! 

Alina nutilo. 

Kodėl prievartautojas norėjo nuslėpti savo DNR, netilo bal- 
sas jos galvoje, jeigu jis nepažinojo Mirtijės? Ar jis pažinojo ir 
Morganą Avril? Viskas jaukėsi. Suplėšyta suknelė su kinrožių 
žiedais, Olivjė Rua, besisukinėjantis aplink jos geriausią draugę 
Grankano Mezi paplūdimyje ir atviroje jūroje prie Sen Markufo 
salų, žydro moleskino knygelė, tas eilėraštis, pasiųstas Frederikui 
iš stovyklos - ramentai, narcizai, skarmalai ir tvirtovė, parašas 
M20O. Jungtuvės spalio antrąją... 

- Ojūsų dvigubo nežinomojo versija, - paklausė Elen, - juda 
į priekį? 

Nugrimzdusi mintyse Alina neatsakė. 

— Po truputį, - prisipažino Pirozas. - Mes neskubame. Visas 
gyvenimas prieš akis. 

- Nevisiškai, - pataisė Elen. - Jūs ne blogiau už mane žinote: 
po dešimties metų be jokių teisminių aktų, tai yra be naujo ele- 
mento tyrime, įsigalios senaties terminas. Prievartautojo viršus... 


— Na? - paklausė Alina lifte. 

Ji spaudėsi prie kaltinės geležies, kad išvengtų riebaus Pirozo 
kūno prisilietimo. 

— Na, - pakartojo ji, - ką jūs apie tai manote? 

— Tai neji, - tarstelėjo Pirozas. 

— Kaip tai ne ji? 

- Nuotraukoje ne ji! Ta daili nuoga blondinė - ne psichologė. 
Ji mus vedžioja už nosies. 


Kiek vėliau metro tarp Bastilijos ir Šv. Povilo stočių Pirozas, 
apgultas vagoną užtvindžiusių septynmečių vaikiūkščių - visi su 
vienodomis kepuraitėmis, prisispaudė prie Alinos. Šįsyk jai ne- 
pavyko jo išvengti. Jis pakuždėjo jai į ausį: 

— Neseniai aiškiai mačiau jūsų kreivą šypsenėlę. Netikite 
dvigubo nežinomojo teze - iš tiesų gražu, bet viena yra tikra: 
žudikas buvo Ipore 2004 metų liepos 5-ąją ir po trijų mėnesių - 
Izinji... 

Vaikiūkščiai laidė gerkles; Alina turėjo pakelti balsą. 

- Kaip ir daugybė kitų žmonių. Žudikas galėjo atkakti bet 
kaip - automobiliu ar net pėsčiomis, ir niekas nebūtų jo paste- 
bėjęs nei atvykstant, nei išvykstant. Ir jo vardas niekur nebūtų 
figūravęs. 

Pirozas gūžtelėjo pečiais. 

Luvras. 

Jo žvilgsnis slystelėjo reklamine Dior afiša. Apnuogintas Šar- 
lizės Teron siluetas priminė kitą, kabantį pas psichologę. 

- Žinau, - sutiko Pirozas. - Bet to ryšio paieškos neleidžia 
Karmen ir jos dukrai Oseanai išprotėti. Laukti ir tikėtis - tai vis- 
kas, kas joms lieka. 

Santarvės aikštė. 

Apsupti dviejų mokytojų, vaikiūkščiai su kepuraitėmis išga- 
ravo greičiau negu pulkas balandžių. Alina atsitraukė ir pasisten- 
gė laikytis nuo kapitono per metrą. 

— Ko laukti? - paklausė ji. - Kad prievartautojas pradėtų vėl? 

Po Mirtijės mirties buvo praėję šešeri metai. 

— Per vėlu, - atsiliepė Pirozas. - Jis nebepradės... 

Eliziejaus Laukai-Klemanso. 

Pro šalį praplaukė kitos nuogos Šarlizės Teron. Keturi metrai 
iš trijų. Dior drumstė protus, ir Pirozas tai įvertino; Alina čiaupė 
lūpas. Ar taip randasi vidinis impulsas? 

- Jis nebepradės, - patvirtino Pirozas, įsmeigęs akis į baltos 
odos lopinėlį, padidintą tūkstantį kartų. 

Alina instinktyviai galvojo kitaip. 

Ar taip randasi vidinis impulsas? 


Seną Brotono tiltu pervažiavau apie pirmą nakties. Paskui 
riedėjau tai nacionaliniais, tai departamento keliais. Norman- 
dijos miestelių, kuriuos sistemingai aplenkdavau, pavadinimai 
plaukė pro šalį ant kelrodžių, nutviekstų fiato žibintų. Pont Ode- 
meras. Bezvilis. Pon V'Evekas. 

Mano smegenyse nepaliaujamai sukosi ką tik perskaityti 
lapai. Gromuliavau įsitikinimą, kad žudiko su raudonu šaliku 
tapatybė slypi visumoje detalių, susijusių su Mirtijės Kamiu nu- 
žudymu. Kad man jos pateikiamos ne šiaip sau. Kad mano ne- 
kaltumo įrodymas - čia, po ranka. 

Iliuzija? Dar viena iliuzija? 

Ar mano paskutinis pabėgimas iki Pajūrio Izinji turi bent 
menkiausią prasmę? 


Telefonas suskambo kišenėje prieš įvažiuojant į Troarną. 
Buvo beveik antra valanda nakties. 

Žinoma, Pirozas... 

Neatsiliepiau. Pirozas paveldėjo Avril ir Kamiu bylą, man 
pasistengta apie tai pranešti įduodant šį voką. Po visų tų metų 
maniakas faras galiausiai rado savo nusikaltėlį. 

Mane! 

Po kelių sekundžių signalas paskelbė, kad man atėjo Žinutė. 
Nesiliaudamas vairuoti nutvėriau telefoną. 

Iš nuostabos vos nepaleidau vairo. 

Aš iš esmės klydau! 

Skambino ne tas šunsnukis faras, minantis man ant kulnų, o 
Ofelija. Mane užliejo švelnus šilumos gūsis. Paauglė iš Šv. Anta- 
no instituto siuntė man fotografiją tipo, regis, iškirpto iš madų 
žurnalo: mėlynas plieninis žvilgsnis, skustas kiaušas, atlapi balti 
marškiniai ir plėšri šypsena. 

Tiesiai iš Cezario, - patikslino trumpas komentaras po nuo- 
trauka. 

20 iš 20? 

Nejučiom nusišypsojau. Apgraibom surinkau atsakymą net 
nelėtindamas greičio. 


Per gražus. Nepasikliauk išore. 
Ofelija atsiliepė nepraėjus nė minutei. 


Bukagalvis! 
O tu - kaip tau su savo gražiąja rude? 


Man nusmelkė širdį. 
Mano gražioji rudė. 
Mona. 


Netikėtai mintyse išniro jos kūno, tokio šilto greta manojo, 
vaizdas. 

Jos kūno, turbūt jau supakuoto į plastikinį brezentą farų ma- 
šinos gale pakeliui į lavoninę. Sutramdžiau norą sviesti telefoną 
pro langą, suklykti nakties tyloje, dar smarkiau spūstelėti akcele- 
ratorių ir tėkštis į pirmą pasitaikiusį plataną. Tik pasispraudžiau 
mobilųjį po šlaunimis ir sutelkiau dėmesį į kelią: artėjau prie 
Kano, ir reikėjo pasistengti neišsukti į aplinkkelį. 

Į Grankano Mezi gyvenvietę Fiat 500 įvažiavo prieš trečią 
nakties. 

„Omaha Beach - Laisvės kelias, - jau keli kilometrai skelbė 
plakatai, kviečiantys aplankyti bunkerius, artilerijos sviedinių iš- 
raustas duobes, kapines ir Sąjungininkų išsilaipinimo muziejų. 

„Laisvės kelias - dar sykį pakartojau mintyse. Keistas pava- 
dinimas beviltiškam pabėgimui. 

Sustojau aikštelėje prie bažnyčios ir išskleidžiau Norman- 
dijos kelių žemėlapį. Pajūrio Izinji buvo už trijų kilometrų nuo 
Grankano Mezi paplūdimio, bet aš ieškojau konkretesnės vietos: 
Didžiųjų Karjerų, kaimelio, kuriame, pasak policijos pranešimų, 
2004 metais rugpjūčio 26 dieną buvo rastas Mirtijės Kamiu kū- 
nas. 

Vesdamas pirštu suradau tą vietą. Išgėriau dar puodelį drun- 
gnos kavos, nenuleisdamas akių nuo bažnyčios - vienintelio ap- 
šviesto gyvenvietės pastato. 

Savotiška. Moderni. Aišku, keturiasdešimt ketvirtųjų birželį 
bažnyčia buvo nušluota nuo žemės paviršiaus, paskui paskubom 
atstatyta: betoninis kubas, vietoj varpinės - pilkas kaminas, iš- 
varpytas šaudymo angų. Net La Kurnevo bažnyčia iš tiesų atrodo 
gražiau! 

Net La Kurnevo... 

Netikėtai mane persmelkė įsitikinimas. Lyg kas būtų pasiun- 
tęs hologramą man į smegenis. 

Šitą bažnyčią jau esu matęs! 

Visą kelią plūdo prisiminimų nuotrupos: gyvenvietės pavadi- 
nimas, Grankanas Mezi, gamtovaizdis su gyvatvorėmis ir akmeni- 
niais Kano namais, čerpių stogai, tas kiekvienoje sankryžoje mi- 
nimas išsilaipinimas keturiasdešimt ketvirtųjų birželį - bet mano 
atminčiai pavyko juos išlaikyti po nepermatomo stiklo gaubtu. 

Gaubtu, ūmai pažirusiu šukėmis dėl to varpo. 

Aš jau esu matęs tą bažnyčią. Vieną kartą. Seniai. 

Dabar prisiminiau kiekvieną detalę. 

Buvo vasara. Kaip ir kiekvienais metais, aš vadovavau sto- 
vyklai Klesi, Normandijos Šveicarijoje prie Falezo, daugiau kaip 

šimtas kilometrų nuo Grankano Mezi. Laipiojimas, kanojos, žy- 
giai... Vaikai, kurie gyvenvietės laisvalaikio centre lankė Plaine 
Commune grupę, visada būdavo tie patys: iš La Kurnevo, Ober- 
viljė ar Viltanezo - daugiau kaip penki šimtai vaikiščių, išskirs- 
tytų po dešimtį Prancūzijos stovyklų - dvi iš jų Normandijoje: 
Klesi, maniškė, ir kita pajūryje, čia, Grankano Mezi. Nesaky- 
čiau, kad jūra - mano stichija, bet tą kartą buriuotojų stovyklos 
vadovui prireikė laisvos dienos. Močiutės laidotuvės ar kažkas 
panašaus. Tik prisiminiau, kad jie iš kailio nėrėsi, ieškodami pa- 
mainos vienai dienai. Kadangi turėjau šiokios tokios patirties, 
padėti paprašė manęs. Suvažinėjau ten ir atgal per vieną dieną. 
Grankane Mezi nieko ypatinga nenutiko. Maudymasis sumautai 
šaltame vandenyje, paaugliai, mezgantys pažintis paplūdimyje, 
kelių mažųjų vadeivų sutramdymas. Tas trumpas pavadavimas 
jau seniai buvo išėjęs man iš galvos. Jei ne ta betoninė bažnyčia, 
niekada nebūčiau jo prisiminęs. 

Užmerkiau akis. Prisiminti tikslią savo lankymosi čia datą 
atrodė neįmanoma. Oras buvo gražus, nes mes maudėmės. Ma- 
tyt, vasaros pabaiga. Tai vyko mažiausiai prieš dešimtį metų. 

Mano pirštai sugniaužė kelių žemėlapį. 

2004 metų rugpjūčio pabaiga? 

Jei tiksliau - rugpjūčio 26 diena, ketvirtadienis? 

Mirtijės Kamiu nužudymo diena? 

Negali būti! 

Farai užtvėrė zoną, vos aptikę lavoną, į tą kampelį plūstelėjo 
žurnalistai. Jei aš būčiau buvęs Grankane 2004 metų rugpjūčio 
gale per kelis kilometrus nuo tos vietos, kur buvo rasta išprievar- 
tauta ir nužudyta mergina, paaugliai tik apie tai būtų šnekėję ir 
aš būtinai būčiau prisiminęs. 

Atsimerkiau; atkreipiau dėmesį į Didžiųjų Karjerų kaimelio 
pastatus žemėlapyje: keturis mažučiukus juodus stačiakampius. 

Nebent Kamiu atvejis buvo paviešintas tik kitą dieną po 
žmogžudystės. Prieš pranešdami žiniasklaidai farai dvidešimt 
keturias valandas tylėjo. Aš ten nenakvojau, pavakary išvažiavau 
į Normandijos Šveicariją. Galbūt toji išprievartavimo istorija 

nuskambėjo kelios valandos po mano viešnagės Grankane, ir aš 
apie ją ničnieko nežinojau - stovyklavau Klesi, mes gyvenome 
beveik atskirti nuo pasaulio, be laikraščių, be televizijos... 

Tamsoje apšviesta betoninė bažnyčia įkyriai šaipėsi iš manęs, 
kraupi it koncentracijos stovyklos sargybos bokštas. 

Ar taip galėtų būti? 

Virpančiomis rankomis nesėkmingai mėginau sulankstyti 
kelių žemėlapį. 

Ar galėtų būti taip, kad aš tą dieną būčiau susitikęs Mirtiję 
Kamiu? Izinji kelyje, prie Didžiųjų Karjerų? Matyt, važiavau Plai- 
ne Commune bendrijos stovyklos furgonėliu, senu Renault Trafic. 

Nervingu gestu suglamžiau žemėlapį ir sviedžiau ant keleivio 
sėdynės. 

Ar įsivaizduojama, kad aš būčiau sustojęs, išprievartavęs ją, 
paskui pasmaugęs, o vėliau mano atmintis būtų ištrynusi visus 
to įvykio pėdsakus? 

Išgėriau dar kavos - šį kartą tiesiai iš kaklelio - ir pajudėjau. 


Už Osmanvilio pasukau į Karjerų fermos kelią. Dešinėje pa- 
likau didelį normandišką pastatą - sijos ir akmens luitai, užver- 
tos mėlynos langinės - ir pavažiavau iki žvyrkelio galo. 

Naujas įsitikinimas. 

Aš niekad nebuvau čia atvažiavęs. 

Fiat 500 žibintai apšvietė apylinkes; neskubėdamas įdėmiai 
žiūrinėjau menkiausią smulkmeną, kurią būčiau galėjęs prisi- 
minti. Bet kokią nuorodą, kuri būtų paliudijusi visą tą beprotybę. 

Aš lankiausi čia prieš dešimtį metų, čia palikau dvidešimt- 
metės merginos, kurią prieš tai nužudžiau, kūną. 

Kur konkrečiai? 

To nedidelio balto klintyse išrausto karjero dugne? Lazdynų 
giraitėje? Šiek tiek į vakarus, prie mažučiukės skalūno koplytė- 
lės, apgobtos šimtamečio kukmedžio šaknų? Dar toliau, už ke- 
lių metrų, viename tų gyvatvorių apjuostų laukų? Ar pačiame 
gamtovaizdžio gale, palei Virės kanalą, už dviejų kilometrų nuo 
Izinji, srūvantį į jūrą? 

Blyškiame žibintų šviesos rate miegantys laukai panėšėjo į 
Milė peizažą, tiktai be maldos į Mergelę Mariją - be maldos, be 
valstiečių, pakirdusių su aušra. Be liudininkų, išskyrus dešimtį 
juodmargių karvių, turbūt jau rupšnojusių tą pačią žolę prieš de- 
šimt metų. Nebylių, abejingų liudininkių. 


Sustojau po vieninteliu kaimelio žibintu penkiasdešimt me- 
trų prieš fermą ir išlipau iš fiato. Bemaž tikėjausi, kad viena kuri 
karvė atsisuks, atpažins mane ir svies smerkiamą žvilgsnį. 

Aš krausčiausi iš galvos. 

Aš nieko neprisiminiau. 

Nužingsniavau tiesiai į priekį. Buvo šalta, vėjas aprimo. Iš 
pradžių nesupratau, kodėl suku dešinėn, pomiškio link. Topte- 
lėjo mintis, kad mane veda kokia nors pamėkliška atmintis, kad 
rankos ir kojos tuojau atkurs gestus, kuriuos atsisako pripažinti 
mano sąmonė. 

Paskui pastebėjau blausią pašvaistę. Tiksliau, dvi pašvaistes. 

Lazdyno papėdėje liepsnojo du deglai. 

Paskui prie deglų išvydau žiedlapių kilimą. 

Paskui pamačiau dviejų prie lazdyno pritvirtintų užrašų še- 
šėlį. 

Per tokį atstumą buvo neįmanoma iššifruoti nė menkiausio 
žodžio; priėjau arčiau. 

Dviejuose porceliano induose, matyt, pripildytuose degaus 
skysčio, kuriame buvo panardinti du dagčiai, liepsnojo du de- 
glai. Rausvaspalviai obelų žiedlapiai piešė dviejų gulinčių kūnų 
kontūrus. 

Pakėliau akis į kamieną; jau žinojau, ką perskaitysiu dviejose 
medinėse lentelėse. 


Morgana Avril, 1983-2004 
Mirtijė Kamiu, 1983-2004 


Stovėjau nejudėdamas, net nesistengdamas suprasti, kas 
būtų galėjęs parengti šitą gedulingą mizansceną, nei kiek laiko 

dega tos liepsnos, nei kaip vidury žiemos galėjo išsiskleisti obe- 
lų žiedai. 

Dar mažiau - kokia viso to prasmė. 

Aš tiesiog stovėjau nejudėdamas. 

Jaučiau begalinį nuovargį, lyg iš mano rankų, šlaunų, kojos 
būtų ištekėjusi visa jėga. Nuginiau norą išsitiesti ant tų gėlių, už- 
migti ir taip viską baigti. 

Viskas buvo aišku. 


Morgana Avril, 1983-2004 
Mirtijė Kamiu, 1983-2004 


Aš nužudžiau tas dvi merginas. Farų priremta prie sienos 
mano sąmonė neatlaikė. Aš kliedėjau, kad apsisaugočiau. Pra- 
simaniau savižudybę, liudininkus, nepabaigiamą bėgimą. Įtrau- 
kiau Moną į savo beprotybę, ir prieš kelias valandas ji už tai su- 
mokėjo gyvybe. Jei ir toliau neigsiu tai, kas akivaizdu, žus ir kiti 
nekaltieji. 

Du vardai šoko liepsnų atšvaituose. 


Morgana Avril, 1983-2004 
Mirtijė Kamiu, 1983-2004 


Negalėjau nuo jų atplėšti karščiuojančių akių. Kojos linko. 
Aš stirksojau ant dviejų stiklinių degtukų. Lauksiu čia, kol farai 
atvažiuos manęs suimti. Mano smegenys stingo. Jau trys dienos 
buvau beveik be miego, bet ne tik nuovargis įsiurbė mane lyg į 
kokią baltos vatos duobę. Griuvo užtvanka - paskutinė. Pliūp- 
telėjusio kraujo potvynis grėsė užtvindyti mano sąmonę; buvau 
pasiruošęs. 

Išsitraukiau iš kišenės King Cobra. Ilgai laikiau, nukreipęs 
sau į smilkinį. 

Mano pirštai mėšlungiškai sugniaužė ledinę rankeną, nebe- 
pajėgdami paklusti. 

Nusviedžiau revolverį ant obelų žiedų guolio. 

Palauksiu savo teismo. 
Kiti man praneš, koks aš pabaisa. 


Vos vos išgirdau už nugaros artinantis šešėlius - tik keletą 
žingsnių, kurie nuščiuvo per dešimt metrų nuo manęs. Vienas 
šešėlių kalbėjo - patylom, taip kuždama bažnyčioje. Pažinojau 
jo balsą, girdėjau jį prieš kelias valandas, bet sulėtėjusi mano są- 
monė neįstengė jo atpažinti. 

- Joms buvo vos po dvidešimt metų. Jos buvo tokios gražios. 

Moters balsas. Atsisukau. Už manęs stovėjo Karmen Avril. 
Apsivilkusi kelnėmis ir juodu švarku, pagyvintu plonos raudo- 
nos gijos, pritvirtintos prie kilpelės atlape. Tarp pirštų ji laikė 
obels žiedą. Lėtu judesiu numetė jį ant vieno iš dviejų žiedlapių 
guolio - to dešiniojo. 

— Morganai gyvenimas buvo prieš akis. Jei tik ji tą naktį ne- 
būtų susitikusi jūsų... Jei tik... 

Ji nutilo, lyg nebeįstengdama daugiau ištarti nė žodžio. Žolė 
man iš kairės sugulė po lengvesnių žingsnių svoriu. Po lazdy- 
nu žengė lieknas šešėlis. Apsirengęs taip pat juodai, tik apdaras 
trumpas. Odinis švarkelis iki liemens ant juodos kaip naktis ak- 
somo suknutės. Ir plona raudona gija, prisegta prie širdies. 

Oseana. 

Ašaros tekėjo jai skruostais. 

— Jums tą vakarą reikėjo nužudyti ir mane, - sušnabždėjo 
mergina. - Morgana ir aš buvome viena. Dvi seserys. Viena 
širdis. 

Prie liepsnų ji padėjo žydinčios obels šakelę, kurią laikė ran- 
koje. 

— Taip, Džamalai Salaju, jums reikėjo mane nužudyti. Net 
Žiauriausi medžiotojai pribaigia savo grobį. Sužeistas žvėris nie- 
kada nepamiršta. 

Nemąstydamas, kaip nakviša pasukau pomiškio link, kad 
pradingčiau tamsoje. Kojos vos ne vos mane nešė, man teko 
ramstytis į kiekvieną kamieną, tačiau stūmiausi į priekį kaip gir- 
tuoklis, svirduliuojantis nuo stalo prie stalo. Karmen ir Oseana 

Avril už manęs nė nekrustelėjo. Pastebėjau tarsi kokią šviesą 
miško pakraštyje, laukuose, nusitęsusiuose iki jūros. 

Praėjau paskutinę medžių uždangą. 

Už kelių dešimčių metrų prieš mane moters siluetas, sustin- 
gęs pievoje, žvelgė į upės Žiotis. Dešinėje rankoje ji laikė žvaki- 
dę. Penkios trapios liepsnelės, kaip per stebuklą nepabūgusios 
jūros vėjų. 

Tas siluetas buvo man pažįstamas. 

Kraujas ūmai sustingo gyslose. 

— Mirtijė buvo geriausia mano draugė, - tyliai ištarė balsas. 

Žodžiai nusklendė virš gyvatvorių, horizonto link. 

— Mirtijė buvo angelas. Kam atimti gyvybę angelui, Džamalai? 

Ji lėtai atsisuko. Jau pažinojau veidą tos mergaitės, kurios pa- 
drėkusios akys pervers mane skausmu. Skausmu be neapykan- 
tos, be keršto troškimo. Tiesiog sutrikusios prieš absoliutų blogį. 

—- Kam, Džamalai? - pakartojo ji. 

Paskui Mona pasiuntė man liūdną šypseną, bylojančią, kad 
daugiau niekuo nebegali man padėti. 

Sukniubau tiesiai prieš save, keliais ir delnais į purvą. Taip 
niūksojau ilgai, laukdamas, kad mane įsiurbtų raudonas molis ar 
kad viena tų moterų ateitų manęs pribaigti. 

Oseana. Karmen. 

Monos šmėkla. 


Čia suskambo koplyčios varpai - niūrus gausmas, kuris 
truko keletą sekundžių. Instinktyviai pakilau - purvinas, sulin- 
penkiasdešimt metrų į kairę, prie bažnytėlės skalūno sienomis 
šešėlio. 

Keista, nepaisant nepertraukiamos nepaaiškinamų reiškinių 
virtinės, aš žinojau, kad tai ne sapnas. Mano sąmonė jau prarado 
viltį, kad paplūdęs prakaitu atsibusiu kambario Nr. 7 lovoje „Si- 
renoje“ ar kad būsiu užsnūdęs prie Fiat 500 vairo. 

Aš iš tikrųjų išgyvenau šiuos įvykius. Matyt, paskutinius savo 
gyvenime. 

Staiga virstelėjo koplyčios durys. Nutvieskę vidų neonai ir 
halogenai buvo tokie galingi, kad net akino. Lyg stogeliu prisi- 
dengęs akis plaštaka Žengiau į priekį. Nedidukėje navoje įžiū- 
rėjau du klauptus priešais altorių, pražydusį išblukusiomis gė- 
lėmis. Priėjęs dar arčiau pamačiau kelis šviesaus ąžuolo suolus, 
taip pat tuščius, ant jų gulėjo raudonos knygos. Matyt, Biblijos ar 
maldaknygės. 

Varpas suskambo dar kartą. Išskėčiau rankas, raudonas nuo 
žemės. 

— Mes turėjome susituokti spalio antrąją, - nuskardėjo bal- 
sas koplyčioje. - Viskas buvo paruošta. Šarlis turėjo lydėti dukrą 
prie altoriaus. Luiza - laikyti ant kelių vaikelį, kurį būčiau turėjęs 
su Mirtije. Jei tik ji nebūtų sutikusi tavęs. 

Grindimis nuaidėjo žingsniai. Vyriškas jaunikio kostiumas 
atsiskyrė nuo koplyčios durų. Iš pradžių mano akys kliudė rau- 
doną giją prie kilpelės švarko atlape, paskui kilstelėjo prie veido. 

Veido, kuris buvo man pažįstamas. 

Į mane įdėmiai žvelgė rūstus Kristiano Le Medefo veidas; 
paskui jis raiškiai pakartojo, taikydamas man: 

— Ponia Mirtijė Kamiu Sen Mišel. Skamba neblogai, tiesa? 

Traukdamasis atgal išgirdau dar keletą žodžių, kuriuos jis iš- 
tarė, - šį kartą pats sau: 

- Jei tik būčiau buvęs čia, kad ją apginčiau. 


Žingsniavau tiesiai į priekį, fermos uždaromis langinėmis 
link - ją pastebėjau aklagatvio gale už stulpo. Ketinau belsti į du- 
ris, šaukti, maldauti gyventojų atidaryti, užsklęsti paskui mane 
duris, svarbiausia, neįsileisti mano šmėklų. 

Fermos kieme nebuvo nė gyvos dvasios - net gaidžio, kad 
išsklaidytų košmarus. 

Čia sulojo šuo. Juokingas pudelio kiauksėjimas, neturįs nie- 
ko bendra su piktu sargu, serginčiu sodybą. Paskui kažkur įsi- 
žiebė šviesa, ir kaip strėlė išniro kailio gumulėlis. Jis sustingo už 
kelių metrų nuo mano molinių kojų. 

- Arnoldas? - riktelėjau. 

Ši cu pilvą dengė rusvas nertinukas raudonais dryžiais — tas, 
kurį jis dėvėjo Denizos glėbyje Magali Veron savižudybės rytą. 

— Arnoldas, - pakartojau. 

Šuniūkštis nesiteikė reaguoti į savo vardą. Jis karingai spitrijo 
į mane, šiepdamas iltis sulig menkiausiu mano judesiu. 

Beviltiškai ieškojau žvilgsniu pagalbos uždarytų fermos lan- 
ginių pusėje, paskui ryžausi žengtelėti į priekį, atkišęs į ši cu savo 
molėtą ranką. Šuns raumenys įsitempė, pražioti nasrai taikėsi 
įsisegti man į riešą. 

— Gana! - pasigirdo balsas kitame kiemo gale. 

Šuo akimirką sudvejojo, paskui atsisakė savo užmačių ir nu- 
skuodė balso link. Po poros sekundžių jis liuoktelėjo šeimininkei 
į glėbį. Deniza Žuben paleido lazdą, kurią buvo nusitvėrusi deši- 
ne ranka, ir priglaudė jį prie krūtinės. 

Akimirką mano žvilgsnis susitiko su plieniniu senosios ši cu 
šeimininkės žvilgsniu, paskui aš vėl apsisukau. Man teliko viena 
kryptis: kanalas; visus kitus atsitraukimo kelius buvo atkirtusios 
šmėklos. 

Man plyšo galva, lyg kiekvienas mano neuronų būtų įsitem- 
pęs iki begalybės, kad paskui vienu kartu sugurtų. Milijonus 
kartų vienu metu. Apsauginis tinklelis, kuris plyšta, krinta į tuš- 
tumą, nutraukdamas visus saitus. Mano rankos, kojos, pirštai, 
mano kaklas taip pat man atsakė. Jaučiau, kaip lėtėja mano krau- 
jotaka - it variklis, kuris iš pradžių čiaudo, paskui nepermaldau- 
jamai sulėtina eigą ir galutinai sustoja. 

Man reikėjo ištverti dar porą sekundžių. 

Atitolti. Atitolti. Pabėgti nuo šmėklų. 


Kone apčiuopom įveikiau paskutinę gyvatvorę, ir čia man už 
nugaros išdygo du vyrai mėlynomis uniformomis. 

— Nė krust, Salaju! 

Pirozas... 

Na, žinoma... Tik jo ir betrūko tame gyvyjų numirėlių poky- 


lyje... 
Atsigręžiau vargais negalais išlaikydamas pusiausvyrą. 

Du Boxer žibintai žilpino mane kaip medžiotojų apakintą 
triušį. Žandarmerijos kapitonas tarp tamsos ir šviesos taikėsi į 
mane revolveriu. Jo padėjėjas darė tą patį, kaip paprastai ne per 
daug įsitikinęs. Atsitraukiau per keletą žingsnių; kanalas buvo 
vos už kelių metrų. 

- Stot! Stot, Salaju. Šį sykį lenktynės baigtos. 

Automatiškai kilstelėjau rankas ir atsitraukiau dar per metrą. 

— Mes nebaigėme pokalbio, Salaju. Prisimeni? Prieš porą die- 
nų pateikiau tau klausimą. Prieš pat tau suskaldant į mano galvą 
„Kalėdų žvaigždės“ maketą. 

Stebėjau Izinji šviesas dešinėje, tolumoje. Tamsus kanalas 
nuo uosto sruveno iki jūros - milžiniškas nutekamasis vamzdis 
po atviru dangumi. 

— Paskutinį kartą, Salaju. Ar tu išprievartavai ir pasmaugei 
Morganą Avril ir Mirtiję Kamiu prieš dešimtį metų? 

Užsimerkiau. Užtvanka mano smegenyse griuvo. Mane už- 
tvindė dešimtys vaizdų: mano ranka gniaužia moters lytį po 
suknute, jos kūnas isteriškai sprūsta man iš rankų, aš plėšiu su- 
knelę, primygęs moterį prie žemės savo kūno svoriu, maigau jos 
krūtis, dreskiu kelnaites, traukiu varpą, mano kruvinos rankos 
veržia raudono kašmyro šaliką ant balto kaklo - stipriai, ilgai, 
kol kūnas suglemba. Aš pradedu vėl. Kartą, du kartus. Mona ste- 
bi mane, apsipylusi ašaromis. 

Žengtelėjau atgal; kai surikau, trys varnos pakilo virš lauko, 
įsiliedamos į žuvėdrų skrydį tolumoje. 

— Taip, Pirozai! Jūsų viršus. Aš jas išprievartavau ir pasmau- 
giau. Visas tris... 


Kai kritau į kanalą, mano valia nebe ką tereiškė. 


||| 
TEISMAS 


Roni Su Bua, 2014 m. rugpjūčio 3 d. 


Nuo Žeraro Kalmeto, Nelaimingų atsitikimų aukų identi- 
fikavimo žandarmerijos padalinys, Nacionalinės žandar- 


merijos Kriminalinių tyrimų institutas 


Leitenantui Bertranui Donadjė, Nacionalinė žandarme- 
rija, Etretato apylinkių teritorinė brigada, Pajūrio 


Senos departamentas 


Pone leitenante, 


grįžtu prie jūsų atsakymo į mano 2014 m. liepos 22 d. 
laišką, turintį sąsają su trimis žmonių skeletais, aptik- 
tais Iporo paplūdimyje Pajūrio Senos departamente 2014 m. 
liepos 12 dieną. 

Kaip paprastai, mes atlikome nuodugnų kaulų visumos ir 
kiekvieno jų atskirai genetinio atspaudo tyrimą. 

Mums apskritai gana greitai pavyko atskleisti pirmąją 
paslaptį - išsiaiškinti jų mirties priežastį. Visų trijų 
nežinomųjų, kuriuos, primenu, dėl patogumo pavadinome Al- 
beru, Bernaru ir Klovisu, mirties priežastis identiška. 

Alberas, Bernaras ir Klovisas buvo nunuodyti. Jų kau- 
luose rasta muskarino pėdsakų - tai toksinas, musmirių 


ekstraktas, o jo kiekis nekelia jokios abejonės dėl nu- 

sikalstamo jų žūties pobūdžio. Primenu, kad muskarinas - 
toksinas, sunkiai susekamas maiste ir sukeliantis ūmų cen- 
trinės nervų sistemos paralyžių, paskui neišvengiamą šir- 
dies ritmo sulėtėjimą. 

Taip pat primenu, kad taip pat kategoriškai nustatėme, 
jog Alberas, Bernaras ir Klovisas mirę su kelerių metų 
pertrauka. Tiksliau, Alberas mirė 2004 metų vasarą, Ber- 
naras - tarp 2004 metų rudens ar žiemos, Klovisas - 2014 
metais vasarį-kovą. Taigi labiausiai įtikėtina hipotezė, 
kad jie buvo nužudyti vieno asmens tuo pačiu būdu su kele- 
rių metų pertrauka. Vis dėlto niekas neleidžia to tvirtin- 
ti - lygiai taip mes galėtume iškelti hipotezę, kad Klo- 
visas nunuodijo Alberą ir Bernarą, o paskui nusižudė pats 
arba net kad Bernaras nužudė Alberą, o vėliau pats buvo 
nužudytas Kloviso. 

Ta prasme beveik neįmanoma pasistūmėti į priekį. 

Ir atvirkščiai - tai pagrindinis šio laiško tikslas - 
Albero, Bernaro, Kloviso ir Nacionalinės automatizuotos 
genetinių atspaudų kartotekos palyginimas naujai nušvie- 
čia ne tik tų trijų asmenų tapatybę, bet ir senos bylos - 
dvigubo Morganos Avril ir Mirtijės Kamiu nužudymo (vadina- 
mosios „raudonojo šaliko bylos“) sprendimą, kuriam tų tri- 
jų skeletų atradimo lokalizacija, tai yra paplūdimys prie 
Iporo skardžio, neišvengiamai teikia peno apmąstymams. 

Tiksliau, genetinių Bernaro ir Kloviso atspaudų sugre- 
tinimas su kartoteka nieko nedavė. Šių dviejų asmenų tapa- 
tybė policijos tarnybai nežinoma. 

Genetinis Albero atspaudas taip pat nesutampa su jokia 
iš kartotekos rinkmenų, tačiau jo DNR nėra mums nežino- 
mas. Taip formuluoti - eufemizmas; mes neperdėdami galė- 
tume tvirtinti, jog tai vienas žymiausių genetinių mūsų 
tarnybos kodų jau daugiau kaip dešimtį metų. Iš tikrųjų 
Albero DNR, be jokios galimos abejonės, atitinka DNR sper- 
mos, rastos ant Morganos Avril ir Mirtijės Kamiu lavonų. 


Kadangi Albero mirties data galima maždaug tarp 2004 metų 

birželio ir rugsėjo, o mes žinome, kad Mirtijė buvo iš- 
prievartauta 2004 m. rugpjūčio 26 d., taigi galima kate- 
goriškai daryti išvadą, kad Alberas žuvo nuo keleto dienų 
iki keleto savaičių po antrojo nusikaltimo. Tai paaiškina, 
kodėl, nepaisant daugybės DNR testų, atliktų su artimai- 
siais ir gyventojais, prievartautojas pagal savo genetinį 
atspaudą taip ir nebuvo identifikuotas, bet nesuteikia di- 
desnės galimybės nei nustatyti jo tapatybę, nei jo mirties 


priežastį. 


Be to, tuos pačius duomenis aš perdaviau tardytojui 
Poliui Hugui Lagardui, kuris įvertins, ar remiantis šia 
informacija į bylą galima įtraukti - visiškai ar iš da- 
lies - oficialią teoriją apie dvigubo žudiko tapatybę, 
kuri, kaip mudu žinome, buvo oficialiai atskleista 2014 m. 


vasario 22 d., šeštadienį. 


Pone leitenante, nežinau, ar ši informacija leis jums 
labiau nušviesti šią bylą. Mūsiškiai toliau darbuojasi 
prie šios įdomios mįslės. Galbūt Alberas, Bernaras ir Klo- 
visas neatskleidė mums visko, ką turi pasakyti, ir dabar 
mes atliekame tam tikrus papildomus tyrimus. Mes, žinoma, 
esame nusiteikę atlikti visus tyrimus, kurie jums pasiro- 


dys naudingi šių naujausių atradimų atžvilgiu. 


Laukdamas šio tyrimo baigties, tikiuosi, palankios, 


siunčiu jums nuoširdžiausius linkėjimus. 


Žeraras Kalmetas, Nelaimingų atsitikimų aukų 


identifikavimo žandarmerijos padalinio direktorius 

Viltis, kad bundu? 


Šviesa šoko man prieš akis - dirbtinė šviesa, kaip ta tamsaus 
vandenyno gelmėse švytinčių žuvų, ji išryškėjo tiek, kad užgožė 
man visą regėjimo lauką. 

Temačiau baltą keturkampį. 

Tai, matyt, buvo lyg kokia mokyklinė lenta, kurioje rašoma 
flomasteriu, nuvalomu rašalu ar magnetinėmis raidėmis. 

Pastebėjau mažą raudoną kortelę, prilipdytą lentos viršuje. 
Jau žinojau kiekvieną žodį. 


Karmen Avril, Morganos Avril motina, pirmininkė 
Frederikas Sen Mišelis, Mirtijės Kamiu sužadėtinis, pirminin- 
kės pavaduotojas 

Oseana Avril, Morganos Avril sesuo, sekretorė 

Žanina Diubua, Mirtijės Kamiu močiutė, sekretorės padėjėja 
Alina Mason, geriausia Mirtijės Kamiu draugė, iždininkė 


It artistė, išnirusi scenoje praskleidus juodą uždangą, prieš 
mane netikėtai išdygo Karmen Avril. Ji pravėrė burną, ir jos bal- 
sas nuaidėjo man smegenyse, tarytum jos mintys būtų stūmusios 
maniškes. 

— Ne taip sunku, pone Salaju, kam nors taip pakirsti pagrin- 
dą po kojomis, kad išvarytum iš proto. Priversti svyruoti neži- 

nomybėje visus jo įsitikinimus. Užtenka visai nedidukės ben- 
drijos - viso labo kokių penkių asmenų, jei tik jie bus ryžtingi. 
Jei tik juos vienys bendras tikslas - absoliutus, nepalaužiamas. 
Niekada nepamiršti. 

Ji žengė į priekį. Bent jau taip man pasirodė, stebint, kaip jos 
veidas įgauna didžiules proporcijas lyg aktoriui priartėjus prie 
kameros. Jos balsas taip pat suskambo garsiau, raiškiai kaldamas 
man galvoje trūksmingus žodžius, kurie, regis, daužėsi nuo vie- 
no smilkinio į kitą. 

— Turiu dvi geras naujienas, pone Salaju, jūs nei išprotėjęs, 
nei miręs. Bet turiu ir blogą. Mes, „Raudonosios gijos“ sąjungos 
nariai, kaltiname jus dviguba Morganos Avril ir Mirtijės Kamiu 
žmogžudyste. 

Taip pat staigiai, kaip pasirodė, Karmen Avril siluetas ištirpo 
tamsoje, ojo vietoje išryškėjo senosios Denizos siluetas. Tik tada 
pastebėjau spalvotas magnetines raides, prilipusias prie baltos 
lentos. Lygiai vienuolika raidžių. 


DENIZA ŽUBEN 


Deniza pažvelgė į mane - bent jau mano kryptimi, nes aš 
neįstengiau nė krustelėti, netgi pasakyti, ar aš čia, priešais ją, su- 
vokti, ar tebeturiu kūną. 

Jos balsas sugergždė: 

— Matai, mano berniuk, ne aš vienintelė praradau atmintį. 


DENIZA ŽUBEN 

Jos raukšlėtos rankos lėtai stumdė magnetines raides ant 
lentos. 

Kol sudarė kitą vardą. 


ŽANINA DIUBUA 


Vėl suvirpo balsas: 

— Dabar tu viską žinai, mano berniuk. Man savo ruožtu terū- 
pi prieš mirštant sužinoti visą tiesą. Visą tiesą. Paskutinius mano 
anūkės žodžius, paskutinį atodūsį. Gali padaryti dėl manęs bent 
jau tai. 

Vienu kvėptelėjimu ji pranyko, lyg režisierius montuodamas 
būtų iškirpęs tą sceną. Po akimirkos lenta vis dar buvo čia, tačiau 
raidės - pasikeitusios. 

Šįsyk devyniolika raidžių. 


KRISTIANAS LE MEDEFAS 


Umai priešais lentą, tarytum išspjautas tamsos, išniro su- 
gniužęs bedarbis. 

Su neaiškia šypsena lūpų kampučiuose. 

Lūpos nejudėjo, tačiau aiškiai girdėjau prikimusį prarūkyto 
jo balso tembrą, vibruojantį mano galvoje, tartum jis taip pat 
būtų drėskęs mano smegenis. 

- Tarp penkiasdešimtmečio - išvargusio, vienišo - ir to kito, 
keturiasdešimtmečio, išgyvenančio tobulą meilę su dvidešimties 
metų mylimąja, su kuria po kelių mėnesių sukurs šeimą - savo 
šeimą - daugiau nei viena raidė skirtumo, Salaju. Visas gyveni- 
mas, kurį tu iš manęs pavogei. 

Ilgi jo pirštai perkėlė savo vardo raides 


KRISTIANAS LE MEDEFAS 
sudėdami kitą: 
FREDAS SEN MIŠELIS 


— Le Medefas, - suvirpo kimus balsas mano galvoje. - Rei- 
kėjo išdrįsti jį sukurti, argi ne? Praminti bedarbį personažą Le 
Medefu... Tai buvo taip akivaizdu, taip viliojama, taip rizikinga... 
Tačiau tu patikėjai iki galo... Nors viskas buvo čia, badė tau akis! 

Jis dingo. 

Aš tebuvau gryna sąmonė - lėta, vangi, įsikirtusi slogaus 
sapno, bejėgė, pasmerkta stebėti tą vorą priešais lentą be men- 
kiausių jėgų bent pasukti galvą, kilstelėti ranką ar plaštaką. Ar 
man dar liko jėgų, glūdinčių kur nors prievartaujamos atminties 
užkaboriuose? 


Vis ta pati lenta. 
Kitos raidės. 


MONA SALINA 


Mona išniro iš niekur, galbūt iš pelės urvelio. 

Nudelbtas žvilgsnis. Silpnas balsas, kone kuždesys, bet tary- 
tum augdamas jis pynėsi su mano mintimis. 

— Ačiū, Džamalai. Tave sujaudino mano istorija, neseniai 
man pats prisipažinai. Dabar norėčiau išgirsti taviškę — tikrąją 
istoriją, Džamalai. Ne naują išmonę. Ne naują išsisukinėjimą. 


MONA SALINA 

Ji nuėmė pirmą savo pavardės raidę, įspraudė S į savo vardą... 

ALINA MASON 

— Mes neapgaudinėjome, Džamalai. Tu turėjai visas nuoro- 
das. Visus vardus, visas raides, visus raktus. Reikėjo tik pažiūrėti. 


Sudėlioti jas tinkama tvarka. Bet tu nieko neįžvelgei... 


Ji dingo. 
Pagaliau su šmėklomis baigta, galvojau. 


Naujas blyksnis. 


Lenta. 
Aštuonios raidės. 

ARNOLDAS 

Ši cu miegojo po lenta ant žemės. 

Mano regėjimo lauke šmėstelėjo nežinoma ranka. 
Ji tik sukeitė trijų raidžių tvarką. 


RONALDAS 


Šuo pramerkė akį, paskui vėl užmigo. 
Visiška tamsa. 

Tikra istorija? 


Kai atsibudau, buvo dar tamsu, o mano kūnas lingavo. Aki- 
mirką įsivaizdavau, kad paskendau, kad mano lavonas liūliuoja 
tarp juodų vandenų vandenyno gelmėse, bet per nežinia kokį 
stebuklą sąmonė išliko nepaliesta. Paskui mano dešinė ranka pa- 
lietė dugną. Šiltą. Minkštą. Švelnų. 

Čiužinys. 

Aš gulėjau ant lovos. 

Apčiuopom tyrinėjau toliau. Lovos dugnas atrodė pritvir- 
tintas prie kažkokio medinio rėmo. Pabandžiau atsikelti. Bergž- 
džiai. Kairį mano riešą laikė antrankis, prikabintas prie sienos 
lentos. 

Trūktelėjau supančiotą ranką, kad apsigraibyčiau tamsoje. 
Ranka įsirėmė į medines lubas mažiau kaip metras man virš 
galvos. 

Visur aplinkui lentos. 

Karstas“ 

Lentos judėjo. 

Karstas katafalko bagažinėje? 

Pašiurpau. Ant tos lovos buvau visiškai nuogas. Išskyrus tą 
sapną, tą šmėklų paradą priešais baltą lentą, mano paskutinis 
prisiminimas buvo geliantis ledinis į jūrą srūvančio Izinji kana- 
lo vanduo. Mano gelbėtojai - nes mane iš vandens ištraukė vei- 

kiausiai be sąmonės - pasistengė nusavinti protezą. Tarsi būtų 
nepakakę antrankių... 

Pakeičiau padėtį, susigūžiau ant lovos. Pertvaros gale mano 
ranka kliudė šiurkštų audinį, slystelėjo po juo. Pirštai prisilie- 
tė prie šalto stiklo. Langas? Užuolaida? Truktelėjau už audinio; 
silpnos šviesos užteko, kad suprasčiau. 

Į langą tiško vanduo. 

Aš buvau uždarytas laivo kajutėje! 


Vėliau - bet dar buvo naktis, nes kajutę blyškiai apšvietė tik 
mėnulio delčia - kažkas pasibeldė į duris. 

Svečias nelaukė, kad pakviesčiau į vidų. Spustelėjo jungiklį ir 
uždarė paskui save duris. Mane apakino neonas ant lubų. Balta- 
me šviesos ratile atpažinau vyresnįjį kapitoną Pirozą. Jis nešėsi 
butelį kalvadoso, du mažus stikliukus ir cilindru susuktą popie- 
riaus lapą, perrištą kaspinu. 

— Dovana, - tyliai tarstelėjo Pirozas. 

Nors jis ir nepasakė, supratau, kad jo naktinis vizitas nelega- 
lus. Nesivaržydamas nužvelgė mane nuogą ant lovos, paskui su 
pasibjaurėjimu įsmeigė akis į mano bigę. 

- Ir kas per mintis šokti į kanalą! Po velnių, mums taip pat 
teko nerti, kad ištrauktume tave iš vandens. Viro upėj turbūt 
buvo ne daugiau kaip dešimt laipsnių. Tu mums atleisi, kad ne- 
atsiklausę išrengėme tave nuogai? Kitaip būtum gavęs galą nuo 
hipotermijos... 

Susigūžiau, slėpdamas penį po suluošinta koja. 

— Turiu pasakyti, - toliau kalbėjo Pirozas, - Alina šiek tiek 
persistengė su stilnoksu* kavos termose. 

- Alina? 

- Aha... Tikriausiai prisimeni. Daili rudžiukė, kuri nedvejojo 
leistis išbarškinama luošio? Nebent geriau pažįsti ją kaip Moną? 

Mona. Alina. Didžiųjų Karjerų pamėklės vėl išniro man 
prieš akis. Neryškios. Neaiškios. Koplyčios varpai pynėsi su ši cu 


* Nervų sistemą veikiantys vaistai. 

kiauksėjimu. Matyt, kava su stilnoksu. Pamėginau nuginti šmė- 
klas ir sutelkti dėmesį į dabartį. 

— Kur aš? 

- Manau, atspėjai: laive. Paramė, olandų kateryje, kurį sure- 
montavo bretonai. Dabar tik penkta valanda ryto, mes atsišvar- 
tavome Izinji vos tave išgriebę. 

Jis patylėjo, pastatė butelį ir stikliukus gulto galvūgalyje, pas- 
kui paaiškino man net nepaklausus: 

- Sen Markufo kryptis! Turbūt šiom paskutinėm dienom tau 
teko išgirsti apie tą šūdiną salyną — vienintelės salos Lamanše 
nuo Kotanteno iki Belgijos sienos. Nebijok, kelias ne per daug 
tolimas, vos septyni kilometrai, bet mes neskubame, kad neat- 
vyktume dar neišaušus. 

Veltui aplink save ieškojau paklodės, kad prisidengčiau. 

— Ką mes veiksime Sen Markufe? - paklausiau piktai. 

Pirozas atsargiai įpylė kalvadoso į abu stikliukus. 

- Manau, tai turėtų būti lyg ir koks teismo procesas. Apklau- 
sa, prisipažinimas, bylos nagrinėjimas, teismas. Bet, man rodos, 
jie tą procedūrą paspartins. Jų tikslas - viską užbaigti per vieną 
potvynį. 

— Kas tie jie? 

Kapitonas delnu įspaudė kamštį, dėbtelėjo į mane. 

— Tai tu dar nesupratai? Tau ką tik parodė nediduką vaizdo 
montažą, kad sudėtų taškus ant i, taip pat ant kitų raidžių - pa- 
eiliui, ausinės uždėtos ant ausų, o ekranas pakištas po nosim, bet 
tu, matyt, dar buvai apspangęs. Kad paaiškinčiau kuo papras- 
čiau, pasakysiu, kad turi reikalą su aktoriais, jie visi priklauso 
vienai trupei - „Raudonajai gijai , tau tai ką nors sako? Kai kurie 
atliko savo paties vaidmenį, kiti - personažą, išdygusį iš niekur, 
bet visų tikslas buvo vienas, mielasis. Užspęsti tave! 

Užspęsti mane? 

Pro akis praplaukė trijų paskutinių dienų įvykiai. Sutapimai, 
nenuoseklumai, prieštaringi liudijimai... 

— Gražus vaidmenų paskirstymas, ką? - nesiliovė Pirozas. - 
Karmen ir Oseana vaidino pačios save. Logiška - buvo galima 

lažintis, kad tu mėginsi su jomis susitikti. Mažoji Alina prisiėmė 
sudėtingiausią personažą - Monos, ne per daug drovios mergu- 
žėlės, užklydusios į Iporą, kuri pagal scenarijų turėjo tave suvi- 
lioti ir reikalui esant netgi su tavimi pasidulkinti... Galiu tau net 
prisipažinti, kad tų paistalų apie silicį akmenėliuose idėja buvo 
mano. Žymaus molekulinės chemijos profesoriaus Marteno De- 
neno vila Vokotuose prieš metus buvo apiplėšta. Įsikišau aš, mes 
pajutome vienas kitam prielankumą - jis tuo metu šiek tiek do- 
mėjosi Morganos Avril byla. Paliko man raktus, kad aš retsykiais 
užmesčiau akį į jo vilą. Taigi galėjome parūpinti tau patikimą 
slėptuvę, net neatsiklausę to šauniojo mokslininko, kuris žiemą 
niekada nekelia kojos į šiuos kraštus. 

Mona nebuvo jokia mokslininkė. 

Monos nebuvo... 

Ji buvo tik įvaizdis, sudurstytas iš gabalėlių, vaidinamas mer- 
ginos, kuri stropiai atliko savo vaidmenį. 

Pirozas stebėjo mano sutrikimą šiek tiek sadistiškai, paskui 
kalbėjo toliau: 

- Kiti trys vaidmenys buvo ne tokie intymūs. Tas vargšas 
Frederikas Sen Mišelis, Mirtijės Kamiu sužadėtinis, apsivilko 
pirmojo liudytojo - depresyviojo Kristiano Le Medeto - kostiu- 
mą. Mirtijės senelė, močiutė Nindzė, vaidino antrąją liudytoją — 
senąją Denizą Žuben su šuneliu Ronaldu po pažasčia - tuo, kurį 
ji pasiėmė po Luizos ir Šarlio Kamiu žūties. Turiu prisipažinti, 
kad sunkiausia buvo įkalbėti paskutinį aktorių - Žilberą Avri- 
lį, Karmen brolį, bet kas nors turėjo suvaidinti policininką šalia 
manęs. Nepasakytum, kad tas stuobrys atliko savo vaidmenį itin 
įtaigiai. 

Vos Pirozas baigė vardyti aktorius, atsiliepiau negalvodamas, 
nesistengdamas mintyse dar kartą peržvelgti virtinės akis ba- 
dančių nuorodų, kurias pražiopsojau. 

- Velniai rautų, kam visas tas cirkas? Kam rengti man visą tą 
komediją? 

Žandaras padavė man taurelę kalvadoso. Įtariai ją pauosčiau. 

— „Raudonosios gijos“ sąjunga skyrė daugybę laiko šiai hi- 
potezei - dvigubo nežinomojo hipotezei - nagrinėti, kol rado 
vienintelį tipą, 2004 metų birželio 5-ąją, šeštadienį, buvusį Ipore, 
ir 2004 metų rugpjūčio 26-ąją, ketvirtadienį, Pajūrio Izinji. Galų 
gale po daugelio metų, tiksliau - 201 1-aisiais, sugretinus šimtus 
liudijimų, iš skrybėlės išniro vienintelis vardas. Tavo, mielasis! 
Džamalas Salaju. Birželio penktosios nakčiai tu buvai išsinuo- 
mojęs kambarį „Škunos“ vasarnamyje, o rugpjūčio dvidešimt 
šeštąją praleidai Grankane Mezi, buriuotojų stovykloje. Tą ir rei- 
kėjo įrodyti, Džamalai. Tu - kaltininkas... 

Atsidusau iš palengvėjimo. Ką tik man nuo pečių nusirito 
didžiulė našta, slegianti mano sąžinę. 

Visa ta absurdiška mizanscena radosi tik iš nesusipratimo! 

Kol kas nutariau neaiškinti Pirozui, kad iki šios savaitės nie- 
kad nebuvau įkėlęs kojos į Iporą, kad atšaukiau tą nakvynės už- 
sakymą, nes mergaitė, su kuria norėjau praleisti savaitgalį, mane 
pravijo, kad važiavau į Klesi Grankaną ir atgal ne per Izinji ir 
nieko negirdėjau apie Mirtijės Kamiu nužudymą. 

- Kokia psichų gauja! - iškošiau. - Ir jūs, Pirozai, sutikote 
dalyvauti tame maskarade? 

Kapitonas vienu mauku ištuštino savo kalvadosą ir pasiuntė 
man šypseną. 

- Kaip gali numanyti, toji kombinacija - Karmen Avril idėja. 
je. Tu - vienintelis galimas kaltininkas, bet prieš tave nėra jokio 
įrodymo, išskyrus tai, kad buvai tose vietose. To nepakanka, kad 
įtikintum tardytoją Lagardą po visų tų metų bent kiek pakrutinti 
subinę, tačiau aš vis dėlto bandžiau, gali neabejoti. Dar blogiau — 
mes artėjome prie lemtingos dešimties metų datos be jokios 
naujos teisminės procedūros, taigi prie galutinio bylos senaties 
termino... 

Pabandyk atsidurti jų vietoje... 

Pirozas prie jų nesidėjo. Man susidarė keistas įspūdis, kad 
kapitonas nepritaria „Raudonosios gijos“ sąjungos narių įsitiki- 
nimui. Aš neatlyžau. 

- Jūs neatsakėte, Pirozai. Nuo kada nacionalinė žandarmerija 
dalyvauja tokio pobūdžio kliedesiuose, kad užspęstų įtariamąjį? 

Jis nuvarvino paskutinį alkoholio lašą sau į burną. 

— Iš pradžių, Džamalai, tai tikrai nebuvo grėsminga. Tie- 
siog reikėjo atsivilioti tave į Iporą ir paruošti, sužadinti tavo 
atmintyje tam tikrus prisiminimus. Mizanscena turėjo trukti 
tik vieną dieną; jos konkretūs tikslai buvo du, po vieną kiekvie- 
nam tavo apsilankymui žandarmerijoje. Pirmasis: gauti tavo 
genetinį atspaudą, tavo spermos, kraujo, nagų ir lytinių organų 
plaukelių. Antrasis kitą dieną: primygti tave ir išpešti prisipa- 
žinimą dėl dviejų nusikaltimų. Viskas tuo ir turėjo apsiriboti. 
Genetiniai atspaudai ir prisipažinimas! Mes nebuvom numa- 
tę, nenaudėli, kad tu sugurinsi man į snukį „Kalėdų žvaigždės“ 
maketą ir išgaruosi. Nuo tos akimirkos improvizavome, kad 
išsaugotume pranašumą, tai yra, jeigu aiškiau, kad visai su- 
drumstume tau protą. 

Jeigu jis tikėjosi, kad aš atsiprašysiu už jo kvailą maketą, tai 
labai klydo. Pastačiau kalvadoso stikliuką savo galvūgalyje. 

— Tau reikėtų išgerti, vaikine, - patarė man Pirozas. - Tu su- 
žvarbęs. Nusigaluosi. 

— Viskas gerai, išgyvensiu! Kadangi jūs paėmėte mano sper- 
mos ir visa kita, tai spėjote sulyginti mano ir žudiko su raudonu 
šaliku DNR, teisybė? (Pasistengiau, kad mano balsas skambėtų 
pašaipiai.) Manau, tuojau man pranešite, kad mano sperma tiks- 
liai atitinka prievartautojo, kurio ieškote dešimt metų, spermą. 
Užtikrintas pasirinkimas! Kitaip būtų nei šis, nei tas, tiesa? Tiek 
vargo dėl nieko. 

Pirozas pažvelgė į mane pralinksmėjusiomis akimis. 

- Tu teisus bent dėl vieno punkto, mano berniuk - rezultatus 
aš turiu... 

Jis pamojavo man prieš nosį baltu lapu, perrištu violetiniu 
kaspinu. 

- Tas popiergalis - galutinis įrodymas. Vienas šansas iš dvie- 
jų. Išteisinimas arba vienpusis bilietas įkalinimui iki gyvos gal- 
vos. Bet prieš gaunant atsakymą tiesiog teks truputį palaukti. 

Ir vėl tas pats įspūdis, kaip ką tik. Atrodo, Pirozas nebetiki 
mano kaltumu. O gal ir vėl žaidžia su manimi katę ir pelę. 

Jis vėl pripylė man kalvadoso. 

- Pirma atsakysiu į tavo klausimą - tą ankstesnį: kodėl toks 
faras kaip aš sutiko dalyvauti tame maskarade tiek, kad iškviestų 
tave į Fekano žandarmeriją, kur nė vienas kolega nežinojo, ko 
tu čia prisistatei. Visų pirma, Salaju, po trijų mėnesių aš išeinu į 
pensiją, taigi supranti, kad į papeikimą ir bet kokią hierarchiją, 
kuri gali mane užgriūti, man nusispjaut. Tai mane beveik pra- 
linksmintų. Be to, jau beveik dešimt metų aš dirbu prie šitos dvi- 
gubos žmogžudystės bylos ir iš tiesų turiu pripažinti, kad be tos 
kvailos Karmen idėjos tave spustelėti, kad priverstume išsiduoti, 
aš neturėjau jokio fakto, dėl kurio Lagardas sutiktų oficialiai pra- 
tęsti tyrimą ir iškviestų tave kaip liudininką. 

Mano kumštis susigniaužė. 

— Po velnių! Tik reikėjo manęs paklausti. Kas jums sakė, kad 
aš nebūčiau sutikęs? Aš neišprievartavau tų merginų! Būčiau 
jums pristatęs mėgintuvėlį kraujo arba spermos, ir viskas būtų 
pasibaigę be jokio reikalo griebtis tų jūsų nesąmonių. Be to, ma- 
nau, kad prisipažinimai, išplėšti tokiomis iškrypusiomis priemo- 
nėmis, tardytojui atrodytų nieko verti. 

Pirozas nužvelgė mane, lyg aš būčiau įbauginęs jį savo įžval- 
gumu. 

- Legaliai nieko verti, tavo tiesa, mielasis. Tu visiškai teisus. 
Iš tikrųjų aš pritariau tai sumautai Karmen Avril mizanscenai 
dėl visiškai kitos priežasties - tos, kurią žinau tik aš vienas. (Jis 
kilstelėjo taurelę.) Bet, kaip ir dėl tavo DNR rezultatų, mano pa- 
aiškinimo tau tiesiog reikės truputį palaukti. Na, į sveikatą! 

Gražus vaidmenų paskirstymas, tiesa? 


Jis ištuštino antrą kalvadoso stikliuką. Negalvodamas nusi- 
tvėriau savąjį ir pasekiau jo pavyzdžiu. Stiprus prastas alkoholis 
nutvilkė man gomurį. Nusišluosčiau ledinius lašus, srūvančius 
smilkiniais, ir pamėginau balsu apibendrinti situaciją: 
mane stebėjo ir kaišiojo man rudus vokus, homeopatinėmis do- 
zėmis sunkdama man Avril ir Kamiu bylos detales bei faktus. 
Frederikas Sen Mišelis ir močiutė Nindzė žaidė slėpynių, kad 
aš imčiau viskuo abejoti. Jūs sukuriate Magali Veron personažą, 
internete prasimanote jam stulbinamo panašumo su Morgana 
Avril tapatybę, kad aš galiausiai pamanyčiau supainiojęs tas dvi 
moteris. Bet... 

Mano ranka staiga mėšlungiškai sugniaužė tuščią taurelę. 
Prieš akis švystelėjo merginos paburkusiu veidu su raudonu ša- 
liku apie kaklą paveikslas. 

— Bet, velniai griebtų, Pirozai. Kas nušoko į pragarmę prieš 
trejetą dienų? Kas mirė tą rytą? 

— Niekas, Salaju. 

- Po paraliais, juk nebelaikysit vėl manęs kvailiu. Aš ten bu- 
vau! Ji krito nuo skardžio mano akyse. 

Pirozas neskubėdamas pastatė taurelę. 

- Ar esi matęs „Svaigulį , Salaju, Hičkoko filmą? 

Neatsakydamas papurčiau galvą. 

— „Svaigulys“ - privataus detektyvo istorija. Jį pasamdo sekti 
vieno jo draugų žmoną, turinčią savižudiškų polinkių ir galop 
nusižudančią jo akyse - ji nušoka žemyn nuo bokšto. Bent jis 
taip mano. Iš tikrųjų tai buvo apgaulė, gudrybė, sumanyta jos 
vyro - vietoj savęs ji numetė manekeną. Tą detektyvą jie pasirin- 
ko dėl vienintelės priežasties: jam svaigdavo galva, taigi jis nega- 
lėjo tiesiogiai dalyvauti gražuolės šuolyje... 

— Kas bendra su manimi? 

- Tavo medinė koja, kvaily! Dėl jos tu negalėjai prieiti prie pat 
krašto ir matyti, kaip Magali Veron kūnas atsitrenkia į žvirgždą. 
Iš esmės dėl to ir radosi visos iškreiptos Karmen idėjos - idėjų 
visuma, Iporo skardis ir tavo strampas... 

— Mačiau, kaip ji puolė žemyn. Paskui, beveik iš karto po to, 
jos kruviną kūną ant žvirgždo... 

- Beveik iš karto po to... Būk tikslesnis, Salaju. Praėjus lygiai 
keturiasdešimt septynioms sekundėms! Žano Eli gatve atbėgti 
į paplūdimį, nusileisti kazino laiptais, atsidurti ant molo. Mes 
skaičiavome dešimtis kartų - tu niekaip negalėjai sugaišti ma- 
žiau laiko. Kai atsidūrei apačioje, du liudininkai, kurių nuoširdu- 
mu nebuvo pagrindo suabejoti, tau patvirtino matę, kaip Magali 
kūnas nukrito paplūdimyje. 

Pažvelgiau į Pirozą vis dar nesuprasdamas. Jis taip pat plūdo 
prakaitu. Neatrodė, kad būtų gerai jautęsis. Man dingojo, kad jis 
nesiryžta įsipilti trečios taurelės. 

- Jei aš nesu visiškas debilas, manau, Magali Veron vaidmenį 
atliko Oseana Avril. Bet tada nesuprantu vienos smulkmenos, 
Pirozai, tik vienos niekingos smulkmenėlės. Jeigu visa tai - ble- 
fas, kaip Oseana galėjo ramiai atsidurti paplūdimyje? Užsiaugi- 
no sparnus? 

- Oseana - pasiutusi mergiotė! Stulbinamai graži. Sportiška. 
O svarbiausia, ryžtinga. Pasiryžusi atkeršyti už dvynę seserį. Vos 
tik buvo subrandintas planas - dabar jau bus maždaug metai - ji 
ėmė treniruotis. 

Vardijant Oseanos privalumus keista šiluma užliejo man vi- 
durius. Mano svajonių mergaitė, toptelėjo akimirką. Angelas, 
kuris moka skraidyti. 

Prisiverčiau užsipulti Pirozą. 

— Ką treniruotis, velniai rautų? 

— BASE šuolius*. Federaciją sudaro keli šimtai narių Prancū- 
zijoje ir keli tūkstančiai visame pasaulyje. Trumpai tariant, BASE 
šuoliai - labai trumpi šuoliai nuo fiksuoto taško. Prarajos krašto. 
Daugiaaukščio pastato. Bažnyčios varpinės. Skardžio. Tavo prie- 
miestyje taip nesismaginama? 

Nieko neatsakiau; nepatikliai laukiau. 

- Jei nori viską žinoti, Salaju, BASE šuoliai atliekami mažiau- 
siai iš penkiasdešimties metrų aukščio. Iporo skardžių aukštis - 
maždaug šimtas dvidešimt metrų virš pakrantės, taigi matai — 
net nebūdama profesionalė Oseana ne per daug rizikavo. 

— Mačiau, kaip ji puolė žemyn mano akyse, - pakartojau. — 
Su raudonu šaliku rankoje. Suplėšyta suknele... 

— Toks jau BASE šuolio privalumas. Treniruotės vyksta su 
specialiu mažu apskritu ištraukiamu parašiutu su lipdukais. Jų 
žargonu jis vadinamas tail pocket - mažiau kaip dešimties centi- 
metrų storio krepšys, prigludęs prie nugaros. Labai įspūdingas, 
beveik nematomas po striuke ar apsiaustu. 

— Arba po perplėšta suknele? - vangiai pridūriau aš. 

- Teisingai, mano berniuk! Tai, ką tu palaikei įsikarščiavusio 
užpuoliko perplėšta suknele, iš mūsų pareikalavo ilgų kūrybos 
valandų. Seksuali suknelė kaip tik turėjo užmaskuoti reikalingą 
įrangą, juosiančią liemenį, praeinančią tarp šlaunų ir pečių, ir, 
žinoma, tail pocket ant nugaros, atsilaisvinantį vos tik Oseana 
puola žemyn ir trukteli savo suplėšytą suknelę. Oseana - puiki 
aktorė... ir turėjo daug argumentų, kad nukreiptų tavo dėmesį, 
teisybė? 


* Šuoliai su parašiutu nuo aukšto pastato (B - building), antenos (A - antenna), 
tilto (S - span) arba kalno (E - earth), atskira ekstremalių šuolių su parašiutu 
kategorija. 

Nutylėjau. Negalėjau patikėti. Negalėjau pripažinti tokios 
neįtikėtinos tiesos. 

Po to pokalbio, pasibaigus visai tai istorijai, aš patikrinau. 
visą naktį kaip pakerėtas stebėjau tuos pasiutėlius, besismagi- 
nančius visuose keturiuose pasaulio galuose, liuoksinčius į tuš- 
tumą nuo neįtikinamiausių vietų: katedrų, tiltų, perdavimo sto- 
čių antenų. Panaršiau ir specializuotą medžiagą. Pirozas nieko 
neprasimanė. Tail pocket gali nusipirkti per internetą; jis užima 
mažiau vietos negu kuprinukė ant nugaros. 

- Krytis trunka mažiau kaip keturias sekundes, - toliau dėstė 
Pirozas. - Tu turbūt pastebėjai, kad skardžio papėdė išvarpyta 
dešimtimis ertmių klintyse, didesnių ar mažesnių urvų, kuriuo- 
se galima pasislėpti. Net storulei Karmen! Kruvinai raudona 
spalva nuteplioti Oseanos veidą, o paskui su tail pocket pasislėpti 
artimiausioje skardžio ertmėje keturiasdešimt septynių sekun- 
džių jai pakako su kaupu. 

Vėl prisiminiau savo pašėlusį garmėjimą į paplūdimį. Kaip 
atsiradau prie kūno prieš pat Kristianą Le Medefą ir Denizą Žu- 
ben. Prie tysančio lavono. 

— Oseana vaidino negyvėlę? Velniai rautų, kaip ji galėjo iš- 
tverti visą tą laiką? Mes daugiau kaip dešimt minučių laukėme, 
kol jūs atsikapstėte žandarmerijos furgonėliu. 

Pirozas nesiginčijo. Pripildė tuščią stikliuką. 

— Prisimink, Salaju. Tąryt buvo velnioniškai šalta. Ir vis dėlto 
koks buvo pirmas Žaninos, žodžiu, tos kuoktelėjusios Denizos, 
gestas? 

Prisiminiau Denizos reakciją. Na, žinoma. Kaip aš galėjau 
būti toks bukagalvis? 

Pirozas triumfavo. 

- Ji paprašė tavęs striukės, kad pridengtų Oseanos veidą ir 
liemenį! O svarbiausia, kad leistų jai ramiai alsuoti, kol tu stings- 
ti nuo šalčio! 

Pirozas suvilgė lūpas mažoje taurelėje, lyg norėdamas užtęsti 
malonumą. 

— Mes nenumatėm tik viena - kad tau šaus į galvą mintis 
sviesti Oseanai tą raudoną šaliką, kurį buvome kruopščiai pa- 
kabinę tavo kelyje. Mes improvizavome. Oseana nušoko su juo. 
Karmen atėjo į galvą apvynioti jį apie dukros kaklą, kad suteiktu- 
me mizanscenai kiek pikantiškumo. Tai, matyt, suteikė tau peno 
apmąstymams, ką? 

- Šunsnukių gauja! 

Pirozas nusikvatojo. 

- Džiaugiuosi, kad deramai tai įvertini! 

Kol jis siurbčiojo alkoholį, nesiryždamas ištuštinti jo vienu 
mauku, aš įsmeigiau žvilgsnį į popieriaus ritinį. 

Į savo genetinį atspaudą, sulygintą su dvigubo žudiko DNR. 

Mano nekaltumo įrodymą, įrodymą, kad visas tas kliedesys 
neturi jokios prasmės. Nebent Pirozas būtų suklastojęs tą tyri- 
mą, kaip ir visa kita. 

— Tiek vargo perniek, - pareiškiau iš aukšto. - Kad ir kaip 
gerbiu tų „Raudonosios gijos“ sąjungos apsimetėlių sielvartą — 
ypač tos kekšės Monos ar Alinos, kaip panorėsit, bet jūs pastatėte 
ne už tą žirgą. Aš ne žudikas. Gaila... Perduosit tą žinią? 

Aš ištiesiau ranką, tarsi rodydamas Pirozui, kad laukiu rakto, 
atrakinsiančio antrankį, kuris saisto mano dešinį riešą su siena. 

— Manau, tu nesupratai, Salaju. Jiems nusispjaut, prievartau- 
tojas tu ar ne. Jiems tik reikia kaltininko. 

Drebulys persmelkė nuogą mano kūną nuo pakaušio iki nu- 
pjauto kelio. 

— Prakeikimas. Ką jie dar ten kliedi? 

- Visų pirma priversti tave prisipažinti. Paskui įvykdys tau 
egzekuciją. Dešimt metų gromuliuoja tą akimirką. Dešimt metų 
Karmen svajoja nurėžti kiaušius tam, kuris atėmė jos brangiąją 
dukrą. Dešimt metų ji galanda Oseanos skausmą kaip durklą. 
Dešimt metų Frederikas Sen Mišelis tramdo save tarsi greitpuo- 
dis, kuris tuoj pratrūks. Dešimt metų svajoja pasiųsti velniop vi- 
sus savo dorybingo krikščionio principus ir nuosavomis ranko- 
mis pasmaugti sužadėtinės žudiką. 

— Po velnių, Pirozai. Aš nekaltas! 

Pirozas atsargiai priartino savo taurelę prie manosios. Tas 
kvailys norėjo susidaužti! Nekreipiau dėmesio. Jis neįsižeidęs iš- 
tuštino stikliuką, staigiu judesiu užversdamas pakaušį. 

- Žinau, - tarstelėjo. 

Elektros iškrova persmelkė kiekvieną mažiausią mano odos 
lopinėlį. 

Jis žino? 

Ką jis žino? 

Kad aš nekaltas? 

Kapitonas neskubėdamas atrišo kaspiną nuo susukto lapo ir 
padavė jį man. 

— Dovana, Salaju. Man būtų neprošal, kad prievartautojas 
būtum tu. Paikas vienakojis arabas - visa tai supaprastintų rei- 
kalą. Tačiau tenka pripažinti akivaizdų dalyką: tavo DNR nea- 
titinka žudiko su raudonu šaliku DNR. Tu ne žudikas, mielasis. 

Karštligiškai ištyrinėjau nesibaigiančią trigubų raidžių virti- 
nę ant lapo, panašią į tas, kurias buvau skaitęs Morganos Avril ir 
Magali Veron dosjė. Šį sykį Pirozas neturėjo jokio pagrindo man 
meluoti. Lengviau atsikvėpiau. Mano žvilgsnis pro iliuminatorių 
nukrypo į blausią tamsą virš jūros. 

— Nuo kada jūs tai žinote? 

— Nuo šios dienos popietės. Maždaug nuo penkių... 

Neištvėręs pratrūkau: 

— Tai kam tada visas tas cirkas, jei turėjot įrodymą, kad aš 
nekaltas? Tas tariamas susišaudymas prie senosios Kukmedžių 
stoties? Toji mizanscena Didžiuosiuose Karjeruose prie Izinji - 
farsas? Kam tas kruizas į Sen Markufą, velniai jus nujotų? 

Pirozas paėmė iš manęs DNR tyrimų lapą ir vėl jį susuko. 

— Ramiau, Salaju. Mėgaukis. Policija tavo pusėje. Ji žino, kad 
tu nekaltas. Ji tave saugo. Tau nebėra ko bijoti. 

Truktelėjau savo sukaustytą riešą. 

— Paleiskit mane, kad jus kur velniai... 

— Sakau tau, ramiau. Atvirai kalbant, tas rezultatas manęs 
nenustebino. Niekada to nepasakyčiau girdint Karmen Avril - 
turbūt ji iškabintų man akis, bet aš niekada netikėjau jos dvigubo 

nežinomojo hipoteze, bent jau niekada netikėjau, kad tavo apsi- 
lankymas ir Ipore, ir Izinji neginčijamai rodytų tave esant kaltą. 
Nuo to laiko, kai dirbu prie šitos bylos, turėjau kada subrandinti 
kitą versiją. Jeigu nori, asmeniškesnę... Ir sudėtingesnę. 

- Nagi, klokite - turim visą naktį. 

- Ir visą jūros potvynį ryt rytą, pamatysi. Trumpai tariant, sa- 
kykim, kad kai Karmen Avril pabandė man įpiršti savo beprotiš- 
ką idėją tave užspęsti, privertusi visus „Raudonosios gijos“ sąjun- 
gos narius suvaidinti tam tikrus vaidmenis, aš nusitvėriau progos. 

— Nesukit apylankom, Pirozai. 

Kapitonas kostelėjo. Atrodė kiek sumišęs. 

— Tu dar nesupratai? Tada paaiškinsiu. Aš panaudojau tave 
kaip jauką! Įsitraukiau į jų kombinacijas, kad nukreipčiau jų dė- 
mesį. Kadangi... 

Pirozas vėl kostelėjo. Vėl prisiminiau rudųjų vokų turinį, 
paskutinius tyrimo postūmius, Monos-Alinos dvejones. Mirti- 
jė Kamiu pažinojo savo prievartautoją. Juodvi su Morgana Avril 
tapo mergišiaus aukomis. Turėjo su juo pasimatymus... 

Prabilau garsiau: 

- Kadangi jūs atskleidėte tikrojo kaltininko tapatybę? 

Pirozas mostu parodė man kalbėti tyliau. Šnekėjau toliau be- 
veik nepritildęs tono: 

— Aš jį pažįstu? Policija patikrino visus Morganos Avril ir 
Mirtijės Kamiu artimųjų genetinius atspaudus. Negali būti, kad 
dvigubas prievartautojas būtų vienas iš jų! 

Patylėjau, paskui pateikiau kitą klausimą: 

— Ir kokį velnią visame tame cirke vaidina toji kalinio dilema? 

Pirozas atsakė man paslaptinga šypsena: 

— Sužinosi po kelių valandų, Salaju. Viskas numatyta. Pasi- 
kliauk manimi. Prašau tavęs tik vieno: Žaisk jų Žaidimą! Pasta- 
rosiomis dienomis jie ganėtinai suko tau galvą, kad tu galėtum 
keletą valandų pavaidinti jų komediją, tiesa? Ryt rytą nieko ne- 
pasakok jiems apie mūsų trumpą pokalbį. Daugiau niekas neži- 
no. Tavo nekaltumas turi likti paslaptimi dar keletą valandų. Tai 
vienintelis būdas priversti kaltininką išsiduoti. 


339 


— Užknisote mane su savo kvaila strategija. 

Jis vėl atkimšo butelį ir prisipylė ketvirtą stikliuką. 

- Į tavo sveikatą, Salaju. Po kelių valandų viskas bus baigta. 
Tu būsi baltas kaip sniegas. Galėsi kiek lenda dulkintis su mieląja 
Alina. 

Jis paėmė iš galvūgalio taurelę, atkišo ją man, bet aš nė ne- 
krustelėjau. Pirozas patraukė pečiais. 

— Tu kritai jai į akį, mielasis. Kuo dažniau ji su tavimi susi- 
tikdavo, tuo mažiau, regis, tikėjo tavo kaltumu. Gerai paklausyk 
patarimo, Salaju. Drauge su manimi ji - vienintelė tavo sąjungi- 
ninkė šitame laive. 

Mona? 

Vienintelė mano sąjungininkė? 

Tą akimirką tai klastingai peliūkštei aš jaučiau didžiausią pa- 
nieką. 

Iliuzija. Išdavystė. Nusivylimas. 

Ir kai pagalvoji, kad Ofelija davė jai 21 iš 20 su tokiu prierašu: 

Nepaleisk jos, tai tavo gyvenimo moteris. 

Mano gyvenimo moteris? 

Vienintelė mano sąjungininkė? 

Tada dar nežinojau, kaip klydo Otelija - visai kaip Pirozas. 

Kai Pirozas kiek svirduliuodamas išėjo iš kajutės, pasiėmęs 
savo lapą, butelį ir du stikliukus, pajutau, kaip tvenkiasi inten- 
syvi šiluma, apgaubia mane, dusina, tarytum medinės kabinos 
dailylentės iš tikrųjų būtų saunos lentutės. Keista, prisiminiau tą 
dieną, kai surūkiau savo pirmąją hašišo cigaretę - vienut vienas 
šeštadienio vakarą ant Luizos Mišel mokyklos vidinio kiemelio 
stogo. Tą dieną vienu gaistu nukirtau visus lynus, atsikračiau 
viso balasto, saistančio mane su žeme. 

Atsikračiau! 

Jaučiausi lengvas. Buvau nekaltas. Farai turi įrodymą. 

Man teliko pasakyti sudiev tai pašlemėkų gaujai, kuri vos ne- 
išvarė manęs iš proto. 

Galbūt, išskyrus Oseaną... 

Žaisk jų žaidimą? 


Mane pažadino kormoranų ir kirų klyksmai, tarytum dau- 
gybė jūrpaukščių būtų per socialinius tinklus organizavę susiti- 
kimą, kad pasveikintų į Sen Markufą atvykstantį Paromė katerį. 
Diena, rodės, vos ima brėkšti. Drovi saulė kreipė raudoną akį į 
iliuminatorių, apjuostą putų ašaromis. 

Medinės sienos ūmai sudrebėjo. Šūksniai - šį sykį žmonių 
balsai. Supratau, kad laivas prisišvartuoja. Čia atsilapojo mano 
kajutės durys. Iš įspūdingos masės atpažinau Karmen Avril. Ji 
dėvėjo platų violetinį neperšlampamą apsiaustą. 

— Metas! - riktelėjo. 

Su pasidygėjimu nužvelgė mano nuogą kūną, stabtelėdama 
ties kairiojo kelio bige. Ji apžiūrinėjo pabaisą. Luošį ir iškrypėlį. 
Retai kada savo luošumo atžvilgiu teko matyti tiek sumišusio su- 
sižavėjimo ir neapykantos. 

Jos brangiosios dukros žudikas. Kaip jai atrodė... 

Atvirai pasirąžiau ant čiužinio. Praskėtęs šlaunis virš savo 
varpos. 

Aš nekaltas! Farai mano pusėj, ne jos. 

- Apsivilk! - stūgtelėjo Karmen, sviesdama man ant lovos 
drabužių gniutulą. 

Tuo pačiu judesiu ji atstatė į mane geležinį strypą, kurį laikė 
sau už nugaros. Lyg kokį žarsteklį, bet ilgesnį ir storesnį, gerų 
dviejų centimetrų skersmens ir metro ilgio. 

Instinktyviai atsitraukiau į nišos gilumą. Buvau nekaltas, bet 
su antrankiais, nuogas ir beginklis prieš pamišėlę, dešimt metų 
puoselėjančią savo kerštą. Karmen Avril prikišo geležinį strypą, 
paskui kilstelėjo jį sulig mano veidu. 

Laikas sustojo. Begalinis laikas. 

Pagaliau ji numetė jį ant žemės. Krisdama ant betono geležis 
nuskardėjo nesibaigiančiu cimbolų aidu. 

— Šitas bus tau ramentas. 

Nieko nepridūrusi ji mano galvūgalyje padėjo mažą raktelį, 
matyt, nuo mano antrankių - ir išėjo iš kajutės. 


Vos iškėliau koją ant Paramė denio, apsitempęs Karmen 
nusviestu neopreno kombinezonu, pro mane tylėdamas praė- 
jo Frederikas Sen Mišelis ir nusileido į triumą. Nespėjau jų iš- 
plūsti, riktelėti jiems, kaip žeminama, kad turiu leistis laiptais, 
išlaikydamas pusiausvyrą tame laive ant vienos kojos, ramsty- 
damasis tiesiog metaliniu strypu. Frederikas Sen Mišelis vėl 
pakilo aukštyn su antrankiais delne ir ženklu parodė man iš- 
tiesti riešus. 

Sen Mišelis... Tas šunsnukis Ataraksas! Per dešimtį metų 
jis kaip reikiant nusidėvėjo - tas brangusis jaunų mergelių Ši- 
šenas... 

Vėl prisiminiau Pirozo patarimus. 

Viskas numatyta. 

Viskas vietoje. 

Žaisk jų žaidimą. 

Paleidau geležinį strypą ir ištiesiau rankas. Paskui nustraksė- 
jau iki kaustytos skrynios prie turėklų ir prisėdau. 

Dvi supančiotos rankos, viena koja. Ar jie iš tikrųjų mano, 
kad aš ketinu pasiekti žemyną plaukte? 


Kateris buvo prišvartuotas prie Laržo salos - vienos iš dvie- 


jų Sen Markuto salų. Toje šimto penkiasdešimt iš aštuoniasde- 
šimties metrų salelėje tebuvo citadelė, pastatyta vidury jūros. Ji 

iš karto priminė man Bojaro fortą* - mano pirmąsias vaikystės 
baimes ir fantazijas: nykštukus, tigrus, vorus ir kino „žvaigždu- 
čių krūtis giliose triko iškirptėse. 

Centrinę Sen Markuto tvirtovės dalį lyg kokį Koliziejų su iš- 
kilusiu sargybos bokštu saugojo grioviai, juosiantys visą citadelę, 
paskui storos plytų sienos, beveik ištisai padengtos dumbliais ar 
samanomis. Per potvynį jūra veikiausiai apsemia gerą užtvaro 
dalį. Tik molas, prie kurio buvo pririštas Paramė, atrodė nau- 
jesnis. 

Prieš mane išdygo Karmen. 

- Per daug nesitikėk pagalbos, Salaju. Saugumo sumetimais 
nuleisti inkarą prie Laržo salos jau daug metų draudžiama. Čia 
prisišvartuoti leidimą turi tik bendrija, restauruojanti tvirtovę, 
tačiau žiemą savanoriai nedirba... Lygiai taip pat burlaiviai ne- 
plaukia į Lamanšą. 

Nutylėjau. Ant stalo, pastatyto denyje, buvo sudėti puode- 
liai, kavos termosas, bandelės. Frederikas Sen Mišelis atsisuko į 
mane su kava ir raguoliu rankoje. 

— Puodelį kavos? - pasiūlė niūriai, jo tone nebuvo nei palan- 
kumo, nei priešiškumo. 

Jam turbūt buvo visiškai nesunku įkūnyti savo personažą — 
jo veidą dengė ta pati depresijos kaukė kaip Kristiano Le Medefo. 

— Ne, ačiū, - atsakiau ganėtinai pakėlęs balsą, kad išgirstų 
Mona. (Kiek laiko man prireiks, kad pradėčiau vadinti ją Ali- 
na?) - Nuo paskutinės kavos, kurią gėriau, dar tebemaudžia širdį. 

Mona neatsisuko. 

Ji stovėjo laivo pirmagalyje, trim ketvirčiais pasisukusi į kitą 
salelę - Teros salą. Rudi palaidi plaukai pašėlusiai plaikstėsi apie 
veidą, išraudusį nuo šalčio ir galbūt nuo kelių ašarų, išdžiūvusių 
apie paburkusius vokus. Greta jos, prie liuko, Deniza Žuben, už- 
dėjusi vieną ranką ant turėklų, kita laikė savo ši cu. Arnoldas tru- 
pino gabalėliais bandelę su šokoladu, tarsi puldamas gyvą grobį. 


* Fortas tarp Ekso ir Olerono salų Atlanto vandenyne, vakarinėje Prancūzijos 
pakrantėje, filmavimo ir turistinių pramogų vieta. 

Žilberas Avrilis stovėjo virš manęs už vairininko kabinos sti- 
klo, stebėdamas nežinia kokį navigacinį instrumentą. 

Mažiausiai įsitikinęs iš tos gaujos, pagalvojau. Net septynių 
kilometrų atstumu, net prišvartuotame laive, net ramiu oru tas 
tipas turbūt ras pretekstą nesitraukti nuo vairalazdės, kad palik- 
tų purviną darbą kitiems. 

Karmen praėjo pro mane, įsipylė puodelį kavos - bent tam, 
kad sušiltų pirštus, paskui eidama pro Oseaną pasiuntė jai švy- 
tinčią šypseną. 

Santarvė tų, kurios po tiek pastangų laimėjo. 

Atlygis. Apoteozė. 

Tarp pirštų, išlindusių iš rausvai violetinių pirštinių atvirais 
galais, Oseana laikė cigaretę. Plaukus buvo susisegusi ant pakau- 
šio tokios pat spalvos segtukais. Šukuosena išryškino jos veidą ir 
tamsias akis, suteikdama jai amerikiečių aktorės eleganciją. Gra- 
žuolė transatlantinio laivo denyje, vykstanti iš Niujorko pavergti 
Paryžiaus. Priešingai nei kiti, ji mano žvilgsnio nevengė. Įdėmiai 
mūsų cigaretės dūmą. 

Lengva paslapties skraistė. Aš buvau berankis, vienakojis, ta- 
čiau jaučiausi neįveikiamas. 

Nekaltas! 

Oseana mane tyrinėjo. Ji manim domėjosi. Svarstė. Iš esmės 
proga buvo kone pernelyg graži. Be šitokios paniekos, šitokio 
nemalonaus nesusipratimo niekada tokia prašmatni mergina 
nebūtų atkreipusi į mane dėmesio. 


Viskas numatyta, pasakė Pirozas. 

Viskas vietoje. 

Žaisk jų žaidimą. 

Denyje trūko vien senojo girtuoklio. Turbūt pagirioja ir lau- 
kia, kada čia reikės ištraukti iš rankovės savo žymiąją kontrahi- 
potezę. 

Man už nugaros nuaidėjo žemas Frederiko Sen Mišelio 
balsas: 

— Baigiame su tuo? 

Karmen pastatė kavos puodelį. 

— Tavo tiesa, negaiškim, jūra kyla jau porą valandų. 

Neįžvelgiau ryšio. 

— Alina, - įsakė Karmen, - atlaisvink lynus. 

Mona reagavo automatiškai: lėtai judindama rankas, ištraukė 
oranžinius plūdurus, įspraustus tarp katerio ir Laržo salos molo. 
Manevruojant Deniza atitraukė Arnoldą. 

— Kuri? - paklausė Karmen, įdėmiai žvelgdama į plytų sieną. 

— Trečia nuo viršaus, - atsakė Frederikas Sen Mišelis, žiūrė- 
damas ta pačia kryptimi. 

Trečia kas? 

Ant užtvaro sienos nieko nemačiau - tik gličius dumblius, kai 
kurie jau buvo apsemti jūros, kiti dar kelias minutes liks sausi. 

— Mažiausiai surūdijęs, - patikslino Karmen, ištiesusi pirštą. 

Ji rodė į varinį žiedą, įleistą į užtvaro sieną daugiau kaip me- 
tras virš dabartinio jūros lygio, bet penkiasdešimt centimetrų 
žemiau aukščiausio jos lygio, sprendžiant iš nuolat įdrėkusių sa- 
manų. Akimirksniu supratau, kodėl jie man liepė apsivilkti neo- 
preno kombinezoną... 

Jie ketino prikaustyti mane prie šito žiedo! Ir palaukti, ko! 
jūra pakils. 

Aitraus prakaito srovelė nutekėjo tarp mano odos ir kombi- 
nezono. 

Ko jie siekia? Priversti mane prisipažinti įvykdžius nusikal- 
timus, kurių nesu padaręs? Išplėšti prisipažinimą, paskui įduo- 
ti policijai? Ar laikytis savo logikos iki galo ir palikti mane čia 
gauti galą? 

Prisiminiau Pirozo patarimus. 

Viskas numatyta. Viskas vietoje. 

Meldžiausi, kad žandarmerijos inspektorius nebūtų klydęs. 

Tas faras, kuris vis dar nebuvo pakirdęs. 

Oseana nuspriegė nuorūką į jūrą ir vėl metė į mane žvilgsnį. 
Nesuvokiamą žvilgsnį... 

Karmen priėjo prie manęs. 

— Šįsyk tu supratai, Salaju. Jūra kyla maždaug centimetras per 
minutę... Tu turėsi kiek daugiau nei valandą papasakoti mums 
apie savo nusikaltimus. 

Nurijau seilę. 

Žaisk jų žaidimą... 

OK, Pirozai, pasirinkimo nėra, tačiau paskubėk. 

— O paskui? - paklausiau. 

— Tikrai nori, kad patikslinčiau tau prisiekusiųjų sąrašą? 
Teismo posėdžiui pasibaigus sprendžia prisiekusiųjų teismas. 
Liaudies prisiekusiųjų teismas — savo labui kalbėk įtaigiai. 

Žaisk jų žaidimą. 

- Jūs nesveiki, - išspaudžiau. 

Karmen stojiškai atlaikė smūgį. 

- Eik, surask Pirozą! - riktelėjo ji Frederikui. - Mums reikės 
dar vieno vyro, kad nuleistume Salaju ant plausto - Žilberas at- 
sisako teptis rankas. 

Žilberas Avrilis neatsiliepė. Ko gero, nė negirdėjo sesers pa- 
stabos, apkurtintas ant vairininko kabinos stogo susispietusių 
kirų klyksmų. 


Frederikas dingo triume. Mona ir toliau gniaužė rankas ant 
laivavirvių, taškomų putų. Pamėlusias rankas. Blausią aušros 
saulę jau apgulė debesų patalai. Temperatūra lauke turbūt ne 
aukštesnė nei penki laipsniai, įsivaizduoti vandens temperatūrą 
buvo sunku. 

Oseana prisidegė antrą cigaretę. Karmen ištuštino antrą puo- 
delį kavos. 

- Ką veikia tas žioplys? - niurnėjo ji, taikydama Sen Mišeliui, 
kuris vis dar nesirodė. 

Pagaliau ant laiptų nuaidėjo jo žingsniai. Veidas buvo iš- 
kreiptas, sutrikęs. 

— Pirozo jo kajutėje nėra, - tarstelėjo jis. 

Po manim atsivėrė žiojėjanti bedugnė. Lemtis smaginosi tru- 
pindama mane į šipulius. Man pasirodė, kad gausybė kormora- 
nų krykia tik tam, kad iš manęs pasityčiotų. 

- Kitur pasidairei? - primygtinai teiravosi Karmen. - Šikiny- 
ke? Po dušu? 

Frederikas neslėpė susierzinimo. Brūkštelėjo ranka per pras- 
tai nuskustą barzdą. 

— Po paraliais, Karmen, šitas laivas - trisdešimties metrų. Juk 
sakau, kad triume jo nėra! 

Niekas nieko nepridūrė. Karmen, paskui ją Oseana, paskui 
Deniza nusileido žemyn. Išnaršė kiekvieną Paromė užkaborį. 

Veltui. 

Kapitono laive nebebuvo. 

Ar Pirozas per daug išgėrė ir girtas persivertė per turėklus? 
Ar savanoriškai šoko į nežinau kokią pripučiamą valtį lediniame 
vandenyje, kad nuplauktų į krantą pastiprinimo? Ar jam tiesiog 
užčiaupė burną, nes jis per daug žinojo, nes nebuvo ganėtinai 
atsargus“ 

Kol Karmen raginamas Žilberas Avrilis po vieną skaičiavo 
laivo gelbėjimo liemenes, aš vėl prisiminiau Pirozo žodžius. 

Daugiau niekas nežino. Tavo nekaltumas turi dar keletą va- 
landy likti paslaptimi. 

Daugiau niekas nežino. 

Žilberas Avrilis keiksnodamas pakrikai kilsčiojo skrynioje 
gelbėjimo liemenes. 

Netrūko nė vienos! 


Su siaubu pažvelgiau į varinį žiedą, įleistą į plytų sieną. 
Jūra jau buvo pakilusi per gerą dešimtį centimetrų. 

Daugiau niekas nežino? 


„Vandens iki kelių, o tas senas kvailys verčia mus žygiuoti į 
priekį.“ 

Pats nežinau, kodėl ta sena Gremo Olraito* daina, kurią pa- 
auglystėje plėšdavome stovykloje, aidėjo mano galvoje. 

Kaip užsukta. 

Ne blogesnis už kitus būdas leisti mano sąmonei atitrūkti. 
Vanduo iš tikrųjų jau sėmė mane iki pusės šlaunų. Šalta nebu- 
vo - kol kas ne, mane saugojo neoprenas. Skausmingiausia buvo 
žiedo tempiamos mano rankos. 

Jau kelios minutės mėginau įvairias pozas, įsitverdamas vie- 
na, paskui kita, paskui abiem rankomis, kad visas mano svoris 
nekybėtų ant vieno peties. Žinojau: vos tik vanduo pakils, vos 
tik mano kūnas pradės plūduriuoti, aš nebe taip kamuosiuosi. 

Kol nebesikamuosiu apskritai. 

Žilberas Avrilis gavo padėti Karmen ir Sen Mišeliui nuleisti 
mane iš laivo, pritvirtinti mano antrankius prie varinio žiedo, 
įleisto į aptvaro sieną. Atrodė suniuręs, paėmė iš Oseanos ciga- 
retę ir beveik tuojau pat nusviedė ją į šalį, kelissyk iškošęs tarp 


* Graeme Allwright (g. 1926) - prancūzų dainininkas ir dainų kūrėjas, kilęs iš 
Naujosios Zelandijos. 

dantų: „Kokia kvailystė“, paskui, vos aš buvau prikaustytas prie 
savo kankinimo stulpo, grįžo ant Paramė denio. 

Aš nesigrūmiau. Akimirką sudvejojau, ar nepalengvinus 
jiems užduoties: klykti, raitytis ant denio kaip pusiau perkirstam 
vikšrui, pridėti pažeminimą prie viso to, ką jau iškentėjau. 

Tuščia gaišatis... 

Jų buvo šešetas. Frederikas Sen Mišelis ir Oseana Avril ki- 
šenėje turėjo revolverius ir atkakliai man juos demonstravo. Aš 
buvau vienas. Supančiotas. Net jei negrasintų man ginklu, jiems 
užtektų įmesti mane į šaltą vandenį sukaustytomis rankomis, 
kad pulčiau jų maldauti prikabinti mane ištraukus iš vandens. 


Kaip numatyta, vanduo kilo po centimetrą per minutę tiksliai 
kaip šveicariškas laikrodis. Jūra buvo veikiau rami, nors tai ne- 
kliudė bangoms įnirtingai dužti į Sen Markufo forto sienas. Jūros 
vanduo tiško man į veidą, druska graužė akis ir burną - neturė- 
jau nė menkiausios galimybės jį nubraukti, kad mažiau graužtų. 
Mano kūnas vis smarkiau kilsnojo sulig kiekviena banga, paskui 
jį priplodavo prie drėgnų dumblių sienos. Iš manęs liko tik žmo- 
gaus liemuo, pakabintas audroje, siūbuojamas iki išsekimo. 

Deniza su Arnoldu glėbyje stovėjo ant katerio denio vis dar 
pasirėmusi į turėklus. Kiti keturi mano kankintojai užsiropštė 
ant citadelės, sėdėjo ar stovėjo ant neseniai atnaujintos sienos 
per penkis metrus man iš kairės. Iš savo padėties mačiau tik 
mūro sieną, centrinės citadelės dalies viršų ir sargybos bokštą, 
išryškėjusį vatiniame danguje. 

Paskutinė mano viltis... 

Ta mintis man toptelėjo, kai mane kabino prie varinio žiedo. 
Gal Pirozas nemėgino grįžti į krantą, gal slapstosi Laržo saloje? 
Laukia savo valandos, kad išnirtų, galbūt netgi lydimas arenoje 
pasislėpusio farų eskadrono. 


Iš keturių „Raudonosios gijos“ priekvaišių Mona - negalėjau 


mintyse vadinti jos Alina - sėdėjo toliausiai nuo manęs, įsitaisiu- 
si pačiame sienos gale. 

Sąmoningai? 

Jos kojos nervingai bilsnojo į sieną, tarsi laikas jai būtų atro- 
dęs begalinis. Susitaršę plaukai buvo lyg užlietų akių valytuvai. 
Sen Mišelis tupėjo šalia jos, bet kas pusė minutės kilsčiojo taip 
pat nervindamasis. Karmen, tiesi ir stojiška, kilo virš kitų savo 
mase. Ji nė karto neprisėdo. Žvilgsnį nukreipdavo tik į savo lai- 
krodžio ciferblatą. 

— Mažiau kaip valanda, Salaju. Jeigu nori, kad prisiekusieji 
spėtų apsvarstyti klausimą, kol galutinai neištuštinai savo taurės, 
patariu tau kalbėti. 

Putos tiško man į veidą. 

Tik Oseana atrodė rami. Ji atsisėdo, turkiškai parietusi kojas, 
jos striukelė dengė džinsus. Be paliovos rūkė, nenuleisdama nuo 
manęs įdėmaus žvilgsnio - be priešiškumo ir be gailesčio. Tik 
smalsumas vaiko, sode stebinčio vabzdį, kuris ryja kitą vabzdį; 
jis nė nebando jo išgelbėti, tiesiog ta proga suvokia, kad pasaulis 
Žiaurus. 

Neapsakomai graži. 

— Kalbėti - apie ką? - riktelėjau tarp dviejų bangų. 

Niekas man neatsakė. Iš manęs laukė prisipažinimų, nepa- 
kuždėję atsakymų. 


Po paraliais, kokį velnią veikia tas avigalvis Pirozas! 


Vanduo pakilo dar trisdešimt centimetrų, mygo man krūtinę 
it gniaužtuvais. 

Viskas numatyta, viskas vietoje, skandavo žandarmerijos in- 
spektoriaus balsas mano smegenyse. 

Ojo paties nė ženklo. 

— Tau lieka mažiau kaip pusvalandis, - pranešė Karmen. 

Laikas bėgo per greitai. Sugadintas vandens laikrodis. Bojaro 
fortas, snuff movie* versija. 

Išspjoviau vandenį, sumišusį su seilėmis. 

— OK, aš viską pasakysiu! 


* Filmas, kuriame aktorius nužudomas arba nusižudo. 

Man liko per mažai laiko. Tuo blogiau Pirozo patarimams, 
pagalvojau, aš nebegaliu ilgiau laukti. Tam riebiam prasigėru- 
siam farui tiesiog reikėjo aiškiau kalbėti, tiksliai nurodyti, kada 
išsilaipins kavalerija. 

Riktelėjau, kad užgožčiau bangų mūšą: 

- Jūs klystate nuo pat pradžių. Aš nesu Morganos ir Mirtijės 
žudikas! Pirozas taip pat tą žino, jis man šiąnakt viską pasakė. 

Paskui aš išklojau visas detales, baigdamas DNR testų lapu, 
kuris turbūt yra Pirozo kajutėje ar bet kur kitur, bet tegu jie pa- 
skuba, velniai juos nujotų, tegu jį suranda! 

- Eikit pažiūrėti, - įsakė Karmen Oseanai ir Sen Mišeliui. 

Juodu pakilo nė nemirktelėję. 

Per tą laiką aš aiškinau. Iporas, kur aš niekad nebuvau įkė- 
lęs kojos, nepaisant regimybės, nepaisant tos tariamos būsto 
rezervacijos. Tas Normandijos kampelis, kuriame vieną popie- 
tę buvau matęs tik betoninę Grankano Mezi bažnyčią, tačiau 
akyse neregėjęs nei Didžiųjų Karjerų, nei Pajūrio Izinji kanalo. 

Mona net nepasuko galvos. Šita versija jai jau buvo žinoma. 
Didesnė už kitas banga tėškė man į veidą, paversdama paskuti- 
nius mano argumentus sūraus vandens gurkšniu, išspjoviau jį, 
sumišusį su tulžimi. 

Mano jėgos seko. 

Nieko nebepridūriau. Nusprendžiau kol kas nieko nesakyti 
apie dvigubą Pirozo žaidimą, tikrąjį jo tikslą - panaudoti mane 
kaip masalą, kad demaskuotų kaltininką. 

Kurį nors šitame laive? 


„Vandens jau iki juostos, - niūniavo Gremas Olraitas. 

Oseana ir Frederikas Sen Mišelis pakilo iš triumo po dešim- 
ties minučių - tuščiomis rankomis, purtydami galvas. 

Nieko. Jie išnaršė visur. 

Jokių DNR tyrimų pėdsakų. Pirozas išgaravo, net nepagalvo- 
jęs išsaugoti vienintelį mano nekaltumo įrodymą. Tas faras - tik 
bjaurus, neišmanus prakeiktas kvailys! 

Mano akys drumstėsi, gnaibomos nesuskaičiuojamų nusvi- 
dintų kristaliukų. 

— Palaukite, kad jus kur velniai! - riktelėjau putų ir tulžies 
sklidina gerkle. - Pirozas šiąnakt parodė man tą lapą. Tyrimus 
atliko Ruano regioninė teisminės tapatybės nustatymo tarnyba. 
Paskambinkit jiems, po paraliais. Jie patvirtins. 

Oseana prisidegė naują cigaretę ir atsisėdo. Abejinga. Sen 
Mišelis žengtelėjo į citadelės pusę. 

— Nesistenkite išlošti laiko, - teatsakė Karmen. - Juk jo ne- 
bedaug beliko. 

Gal dvidešimt minučių... 

Daugių daugiausia. 

Vanduo apsėmė mane iki menčių. Padėtis darėsi pakenčia- 
mesnė, man šiaip ne taip pavyko įtempti kūną ir išlaikyti van- 
dens paviršiuje trapią pusiausvyrą. Netgi padedamas savo trūks- 
tamos kojos įstengiau atremti įžūliausias bangas. Karmen ir jos 
bičiulių sumanytas kankinimo būdas buvo siaubingai veiksmin- 
gas. Kiekvienas trupinėlis išlošto komforto sekundė po sekundės 
artino mane prie mirties. 

Horizontas tebebuvo beviltiškai tuščias. 

Pratrūko keli debesys. Sen Markufą apgaubė smulki dulksna. 
Apvaizdos pirštas! 

Plačiai pražiojęs burną, išplėtęs akis lūpomis gaudžiau gėlą 
vandenį, srūvantį per veidą. Paramė denyje Deniza ir dėdė Žil- 
beras pasislėpė vairininko būdelėje, su Arnoldu dingo aprasoju- 
sio stiklo narve. 


Karmen tik užsitraukė ant galvos savo violetinio neperšlam- 
pamo apsiausto gobtuvą. Sen Mišelis išskleidė juodą skėtį, kuris, 
rodėsi, neilgai teatsispirs vėjui, ir prisigretino prie Monos siūly- 
damas jai priebėgą. Ši nė nekrustelėjo - nei padėkos, nei susier- 
zinimo gesto. 

Tik Oseana nepaisė liūties. 

Lašai prausė jai veidą, plaudami blakstienų tušą ir rausvai 
violetinį grimą nuo vokų iki skruostų ir lūpų. Darydami ją dar 

nuostabesnę: lietuje pamiršta Rytų ikona, kurios aukso ir purpu- 
ro spalva skysta, kurdamos dievų tapytą stebuklą. 

Beveik nebeatplėšiau nuo jos žvilgsnio. Buvau kvailai bejsi- 
mylįs. Dabar, kai po kelių minučių gausiu galą paskendęs, jaučiau 
nenumaldomą geismą tai merginai, turbūt labiau už bet kurį kitą 
trokštančiai mano mirties. Matyt, tai buvo persikėlimas, kurį 
mano instituto psichologai būtų su malonumu ištyrę: giluminis 
pabėgimas, dalis mano smegenų, nukrypusių nuo vėžių. 

Prisitraukiau prie žiedo, stengdamasis kelioms akimirkoms 
iškelti kūną virš vandens, paskui riktelėjau, kad užgožčiau bangų 
šniokštimą, kirus ir lietų: 

— Pirozas turėjo kitą teoriją! Jis norėjo užspęsti tikrąjį kalti- 
ninką. 

Mano liemuo vėl paniro atgal į ledinį vandenį. 

— Ne aš! - kimiai riktelėjau. - Ne aš! 

Paskutinis oro gurkšnis. Paskui iškvėpiau visą orą, kuris man 
buvo likęs. 

— Vienas iš jūsų! 

Jokios reakcijos. Arnoldas, kurį Deniza išleido iš kabinos, 
kiauksėjo, vaikydamasis kormoraną, nutūpusį ant denio. 

— Niekai, Salaju, - atsiliepė Karmen. - Prisipažinimui jums 
lieka ketvirtis valandos. 


„Vandens iki krūtinės“, - smaginosi Gremas. 

„Viskas numatyta, viskas vietoje, - atsakinėjo jam Pirozas. 

Šunsnukiai! 

Kokį planą būtų galėjęs suregzti Pirozas ant to dyko akmens? 
Kodėl čia, Sen Markute? Todėl, kad Mirtijė Kamiu vieną dieną 
čia lankėsi iškyloje burlaiviais kelios dienos prieš mirtį? Koks 
ryšys tarp šio plano ir jos geriausios draugės Alinos pasėtų abe- 
jonių? Mirtijė, seksualiai pasipuošusi savo laisvą dieną, Mirtijė, 
kuri turėjo pasimatymą su savo prievartautoju, Mirtijė, išpažįs- 
tanti savo paslaptis žydrai moleskino užrašų knygelei, kurios 
niekas niekada taip ir nebematė. 


353 


Mirtijė ir tas parašas po eilėraščiu, kuris nedavė ramybės Ali- 
nai. M20. 

Taigi ji taip pat Žino, kad aš - ne žudikas. 

Alina, toji Mona, įpareigota mane suvilioti, vienintelė mano 
sąjungininkė, kaip tvirtino Pirozas. 

Alina, nepažįstamoji. Mona, išdavikė. 

Mano akys nenorom nukrypo nuo Oseanos ir įsmigo į tą, 
kurios man aiškiai nesiseka vadinti kitaip negu Mona, nusimi- 
nusią po Sen Mišelio skėčiu. 

Pasiunčiau jai maldaujamą žvilgsnį. 

Viską jiems pasakyk, Mona. Viską jiems pasakyk. Greičiau. 

Ji mane išklausė man net nepravėrus burnos, suprato mane 
be žodžių. Pamažu pakilo. Ryžtinga ranka atstūmė Sen Mišelio 
skėtį. 

— Gana, - ištarė tyliu balsu, kurį aš vos išgirdau. 

Ji kreipėsi į Karmen: 

— Juk matote, kad jis nieko nepasakys. Kaltas ar nekaltas — 
nebe mums spręsti. Nuimam jį ir perduodam policijai. 

- Jie jį paleis, - nukirto Karmen. - Be prisipažinimų jie jį 
paleis. 

Mona nepasidavė. 

— Mes buvome nutarę suorganizuoti prisiekusiųjų teismą. 
Tas teismas ir turi nuspręsti. Sprendžiame drauge - visada taip 
darėme. 

Vanduo žliaugė man per pečius. 

Po velnių, paskubėkit... 

- OK, - nusileido Karmen, - tegu tie, kurie už tai, kad iš- 
trauktume tą bjaurybę iš vandens, pakelia ranką. 

Žilberas ir Deniza kabinoje neišgirdo klausimo ar apsimetė 
negirdį. Oseana tik prisidegė naują cigaretę - jokio kito men- 
kiausio gesto. 

Mona ilgai ir klausiamai žiūrėjo į kiekvieną „Raudonosios 
gijos“ narį, paskui pakėlė ranką. 

— Prakeikimas, - tarstelėjo, - juk esama abejonės. Visi žino- 
me, kad esama abejonės. Negalima leisti tam vaikinui gauti galą 
vien dėl to, kad neturime ant ko išgiežti keršto... 

Ji atsisuko į Sen Mišelį. Ištisai amžinybei. 

Dar trys centimetrai vandens, lediniai ašmenys mygo mano 
Adomo obuolį. 

Sen Mišelis taip ir nepakėlė rankos. 

— Pritariame, - nukirto Karmen. - Vienas balsas už Salaju 
išgelbėjimą, penki prieš. Apgailestauju, Alina... 


Baigta, aš pasmerktas. 
„O dabar vandens iki kaklo, - šaipėsi Gremas Olraitas. 


Kas antra banga užliedavo man burną. Prarydavau dvi iš tri- 
jų. Aš kosėjau. Dusau. 

Viskas numatyta, pasakė Pirozas. Viskas savo vietoje. 

Pašlemėkas! 

DNR testas mane išteisino, faras tikėjo mano nekaltumu, tik 
„Raudonosios gijos“ nariams buvo į tai nusispjaut. Jiems reikėjo 
ką nors nubausti mirtimi, nes vienas iš jų buvo nužudytas. 

Gyvybė už gyvybę. 

Mirties ciklas. 


Mano kaklas niro į putas. 

Staiga pusiau apkvaitęs išgirdau ant katerio denio kiauksint 
Arnoldą. Garsiau, ilgiau negu ant kirų. 

Visi atsisuko. Mano akys išsiplėtė. 

Srovės nešamas Laržo salos kryptimi prie Paramė korpuso 
plūduriavo kūnas. 

Pirozas. 

Jis atsitiktinai nepersivertė per bortą, padauginęs viena tau- 
re, juolab nesileido ieškoti pastiprinimo. Plūduriavo aukštielnin- 
kas it skaisčiai raudonas plaustas su juokingu stiebu, stirksančiu 
iš širdies. 

Peilio rankena. 

Nužudytas. 

Viskas numatyta, viskas vietoje, užtikrino jis. 

Šūdas! 

Vakar vakare mano kajutėje mes per garsiai kalbėjomės. Pi- 
rozas nebuvo deramai atsargus. Tikrasis kaltininkas mus pasekė 
ir jį nutildė. 

Kas? 

Dabar nebesvarbu. Svarbu tik tas faktas. 

Daugiau niekas nežinojo. 

Vienintelis žmogus pasaulyje, turintis mano nekaltumo įro- 
dymą, dabar nutildytas visiems laikams. Aš neišvengiamai pa- 
smerktas mirti. 


„Raudonosios gijos“ nariai nepatikliai lydėjo žvilgsniu negy- 
vą Pirozo kūną, krypstantį į mažučiuką uostą, išputusį nuo van- 
dens, dar įkūnesnį negu paprastai. 

Visi, išskyrus Oseaną Avril. 

Viena Oseana, regis, buvo apsėsta kažin ko kito už kelių me- 
trų nuo jos, ant mūro sienos, beveik Monai po kojomis. 


Instinktyviai pasukau galvą, stengdamasis suvokti, ką ji mato. 

Iš pradžių mano akims tarp dviejų bangų nepavyko nieko 
įžiūrėti. Paskui staiga aiškiai išvydau. 

Tereikėjo nukreipti žvilgsnį į tinkamą vietą. 

Oseana atrodė tokia pat priblokšta, kaip ir aš. 

Ant rusvų plytų buvo išraižytos dvi raidės ir vienas skaičius - 
beveik nusitrynę inicialai, kokius braižo įsimylėjėliai, pažymė- 
dami savo meilę amžinybės antspaudu. 


M20 


42 
Vienas iš jūsų? 
M20 


Nepatikliai stebeilijau į plytą. 
Dvi raidės ir skaičius išryškėjo plonomis baltomis linijomis, 


išgremžtomis molio plytoje, tarytum Mirtijė Kamiu būtų prieš 
kelias dienas grįžusi į Sen Markutfą jų išraižyti ar kas nors kitas, 
ištikimas jai, būtų puoselėjęs juos dešimt metų. 


Vandens purslai tėškė man į veidą. Išspjoviau šaltų putų ir 


druskos mišinį. 


Šiuo neatidėliotinu atveju man mažai rūpėjo, kaip ta epitafija 


išniro iš praeities - svarbi buvo tik jos reikšmė. Nepaneigiama. 


Nesulaikoma kaip uždanga, kuri plyšta, vienu gaistu atskleisda- 


ma nuožmią tikrovę. 


M20O reiškė ne „vestuvės spalio antrąją“, kaip visi kad manė. 
M20O turėjo kitą prasmę, savo nenuginčijamą logiką. 
Inicialai, kokius išraižo įsimylėjėliai, pagalvojau vėl. 

Mirtijė myli Olivjė. 

MMO. 

M20*. 

Mirtijė mylėjo Olivjė. Olivjė Rua, dailų berniuką, kuris su- 


kinėjosi aplink ją Izinji stovykloje, jūroje prie Sen Markuto salų 


* Myrtille aime Olivier (pranc.) - Mirtijė myli Olivjė. 

ar Grankano Mezi paplūdimyje, - vaikinuką su balta ir mėlyna 
Adidas kepuraite, ieškomą visų policijos viršininko Bastinė tar- 
nybų, dingusį nuo 2004 metų spalio 6-osios. 

Liudydama policijoje Alina suklydo. Olivjė Rua nesisukinė- 
jo aplink Mirtiję Kamiu, nebuvo iškrypėlis, tykantis galimo gro- 
bio... Ne! Priežastis buvo kur kas paprastesnė: Mirtijė mylėjosi 
su Olivjė. Jie išgyveno vasaros romaną, ir Mirtijė keli mėnesiai 
iki vestuvių neišdrįso pasisakyti geriausiai draugei... Visus tuos 
metus Alina tai nujautė, bet taip ir neįstengė prisipažinti sau 
pačiai. 

Jūra sėmė man smakrą. Kūnas tirtėjo iš šalčio ir susijaudi- 
nimo. Adrenalinas ginė mano mintis. Mintyse plaukė įsiminta 
ankstesnių dienų informacija. Visas viršininko Bastinė ir Elen 
Nilson tyrimas. 

M20. 

Mirtijė myli Olivjė. 

Keli posmai šoko mano atmintyje... 


Aš aptversiu pasaulį grotomis 
Kad neleisčiau jam mūsų išskirti 


Ir prašysiu gyvenimo šeimos 
Kad neleisčiau jam mums nusibosti 


Aš išmūrysiu aplink mus tvirtovę 
Ir ją ginsiu 
M20 


Parašas po eilėraščiu, skirtu Olivjė Rua, o ne Frederikui Sen 
Mišeliui... 

Beviltišku mostu išskėčiau rankas, kad akimirką išsilaikyčiau 
vandens paviršiuje. Pripildžiau plaučius oro ir užrikau: 

— Ten! 

Mano riksmą palydėjo nukreiptas Oseanos pirštas. 

Visi „Raudonosios gijos“ sąjungos nariai suakmenėjo. Prisi- 
gėręs vandens kapitono Pirozo kūnas buvo priplaktas prie Sen 
Markufo forto molo, paskui įnirtingai šokčiojo kaip atkaklus ba- 
lionas, atsimušdamas į sieną sulig kiekviena sukilusia ir atslūgs- 
tančia banga. Niekas nekreipė į jį nė menkiausio dėmesio. 

Nelaukdama papildomų paaiškinimų Mona išsitiesė ant sie- 
nos krašto ir nuleido rankas iki išraižyto akmens - metras virš 
jūros lygio. Plyta nebuvo įmūryta į sieną. 

Dešine ranka Mona atsargiai ištraukė akmenį iš vietos, ati- 
dengdama dešimties centimetrų slėptuvę. Ji dar labiau persilen- 
kė. Kaire ranka apčiuopom apgraibė ištuštėjusią įdubą sienoje. 
Jau po akimirkos ji traukė iš jos permatomą plastikinį maišelį. 

Vanduo laižė mano apatinę lūpą. Po minutės užlies burną. 
Kai nauja banga plūdo man ant veido, po celofanu įžiūrėjau Žy- 
drą stačiakampį. Aišku, žinojau, ką ten rado Mona. 

Pirozo staigmena“ 

Viskas vietoje, užtikrino jis. 

Ar jis pats paruošė šitą mizansceną? Išraižė akmenį ir paslė- 
pė tą maišelį? 


Mona dantimis perplėšė plastiką. Perregimos skiautės aki- 
mirką plazdėjo Lamanšo vėjyje; o Monos pirštai sugniaužė mažą 
mėlyną knygelę. 

Moleskino bloknotas. Mirtijės bloknotas, tas, kuriame ji už- 
rašinėjo intymiausias savo emocijas. 


Tik gerokai vėliau, kai aš vėl prisiminsiu kiekvieną tos scenos 
detalę, sudarysiu visų sutapimų sąrašą, tikslią kiekvieno „Rau- 
donosios gijos“ sąjungos nario laikyseną, jų vietą Paramė denyje 
ar ant Laržo salos forto sienos, rasiu joms logišką paaiškinimą. 
Neišvengiamas ilgo, labai ilgo laukimo proveržis. Bet tada mano 
smegenys klykė tik viena: 

Paskubėk, Mona! 

Vanduo graužė man šnerves. Pieno rūgštis dilgino pečių rau- 
menis. Tačiau aš vėl įtempiau deltinius raumenis, kad iškilčiau 

virš vandens lygio atkišęs smakrą. Kai skausmas pasidarydavo 
nebepakenčiamas, atsipalaidavęs pūkšdavau užgniaužęs kvapą, 
panardinęs galvą į jūrą. Ilgas sekundes, atpalaiduojančias mano 
raumenis prieš vėl juos įtempiant, kad iškilčiau į paviršių, į orą. 
Kiek laiko įstengsiu taip išsilaikyti? 


Mona skaitė bloknotą. Judėjo tik jos lūpos. Jos siluetas išryš- 
kėjo perspektyvoje baltame danguje, o virš jos - forto sargybos 
bokštas. 

— Na, Alina? - ūmai nuaidėjo Denizos balsas laivo denyje. 

Sulojo Arnoldas. 

Frederikas Sen Mišelis mėšlungiškai sugniaužė ranką striu- 
kės kišenėje. 

Karmen ir Oseana priartėjo viena prie kitos. Tos pačios spal- 
vos jųdviejų striukės atrodė it vienas violetinis plastikinis bre- 
zentas. Įvykiams rutuliojantis motina ir dukra, atrodo, nieko 
nesuprato. 

Vėl pasinerti. Mano smegenys skaičiavo iki trisdešimt. 

Išnirau į paviršių. 

Mona pakėlė akis nuo knygelės, nukreipė žvilgsnį į Sen Mi- 
šelį. Jos balsas pasirodė man nutolęs, beveik nerealus, prasisun- 
kęs pro litrus jūros vandens. 

- Ji norėjo palikti tave, Frederikai. Mirtijė tavęs nebemylėjo... 

— Nesąmonė! - riktelėjo Sen Mišelis. 

Karmen žengė į priekį, Oseana ranka ją sulaikė. Mona vėl 
nuleido galvą į moleskiną. Jai prireikė ištisos amžinybės, kol per- 
vertė naują puslapį. 

Mona, paskubėk! 

Lamanšas vėl sėmė mane. Šį sykį ištvėriau dvidešimt sekun- 
džių. Paskui, išsirietęs virš varinio žiedo, sukaustytais riešais, vėl 
išnirau, gaudydamas deguonį taip, kad, rodos, trūks plaučiai. 

Monos balsas aidėjo vis labiau ir labiau toldamas. 

- Ji susitiko kai ką kita, Frederikai. Kai ką, kas atvėrė jai akis. 
Tą, kuris paskatino ją stoti prieš artimuosius. Prieš Šarlį ir Luizą. 
Prieš mane. Padrąsino atsisakyti to, ko visi iš jos tikėjosi... 

— Kvailystės! - pasigirdo Sen Mišelio balsas. 

Pirozo lavonas pasisuko kita kryptimi ir dabar plūduriavo už 
poros metrų nuo manęs. Pažvelgiau į jį netekęs jėgų. Banga tėškė 
man tiesiai į veidą, į pravirą burną. Man pasirodė, kad vandeny- 
nas smelkiasi į mane. Aš skendau, neįstengdamas išspausti nė 
žodžio, ir niekas nekreipė į mane jokio dėmesio. 

Visų dėmesys buvo sutelktas į Monos lūpas. 

— Tai paskutiniai jos žodžiai, Frederikai. Paskutiniai žodžiai, 
kuriuos ji įrašė šioje knygelėje. 

Žodžiai sukosi verpetu. Mano koja, vienintelis raumuo, dar 
gebantis atsispirti, beviltiškom pastangom įsikirto sienos, o jos 
pirštai po vandeniu užčiuopė siaurą plyšį tarp dviejų plytų. 

Įsiremti. Laimėti kelias sekundes netvirtos pusiausvyros, ku- 
rią pakirs menkiausia banga, kaina. 

Mano pėda plakėsi tuštumoje, nerasdama jokios atspirties. 

Neįmanoma ištraukti galvos iš vandens. 

Užmerkiau vokus, užspaudžiau burną, užgniaužiau kvapą 
ištisai amžinybei. Už kelių centimetrų nuo paviršiaus, kaip ko- 
kiame burbule, girdėjau Moną skaitant: 

- „Rugpjūčio 25 d. Trečia valanda nakties. Mano laisva die- 
na. Jis būtinai norėjo ateiti. Negali susitaikyti, kad viskas baigta. 
Paskyriau jam pasimatymą atokioje vietoje, prie Didžiųjų Karje- 
rų fermos, netoli Izinji. Tikiuosi, šį kartą jis supras. Tikiuosi, kad 
tėtis, mama ir Alina supras. Tikiuosi, kad aš jų visų nenuvilsiu. 
Tikiuosi, viskas klostysis greitai. Aš skubu, Olivjė, taip skubu vėl 
atrasti tave.“ 

Atsimerkiau. Mano krūtinės ląsta tuojau sprogs. Per vandenį 
išvydau tik pasklidus šešėlius. 

Mona žengtelėjo prie Sen Mišelio. 

— Tu buvai Izinji, Frederikai? Didžiuosiuose Karjeruose? Tą 
dieną, kai buvo nužudyta Mirtijė? 

Atkarus Sen Mišelio siluetas lenkiasi, tiesia ranką, taiko ją į 
mane. 

— Po velnių, tai klastotė. Žudikas - jis. Jis! 

Per vėlai supratau, kad ištiestoje rankoje Sen Mišelis laiko 
pistoletą, kad tuojau į mane iššaus. 

Nugrimzdau į vandenį, bet prikaustyti prie žiedo antrankiai 
laikė mane mažiau kaip pusmetrį po vandeniu. 

Tobulas taikinys... 

Čia viskas įvyko labai greitai. 

— Dvėsk! - riktelėjo Sen Mišelis. 

Paskui išgirdau Oseanos riksmą: „Ne!“ paskui šūvį, įsitiki- 
nęs, kad kulka ką tik pervėrė man kūną. 

Nieko. 

Dar trys šūviai, paskui, iš karto po jų, Frederiko Sen Mišelio 
kūnas susverdėjo ant sienos už penkių metrų nuo manęs, Ose- 
ana klykė. 

Supratau, kad ji buvo greitesnė, kad iššovė pirma. Paskui dar 
ir dar - į Mirtijės Kamiu žudiką. Į savo sesers Morganos žudiką. 


Kitą akimirką į paviršių ištiško nauji purslai. 

Mona nėrė į vandenį. 

Pajutau, kaip jos kūnas glaudžiasi prie manojo, lūpos pri- 
glunda prie mano lūpų ir bučiuoja, suteikdamos man kelias se- 
kundes, kelis papildomus deguonies gurkšnius. Iškilti, įkvėpti 
oro, vėl panirti po vandeniu ir vėl mane bučiuoti, o karštligiški 
jos pirštai kabinasi už varinio žiedo. 

Išgirdau metalinį susidaužiančių raktų žvangtelėjimą, paskui 
ūmai antrankiai atsileido. 

Aš laisvas! Gyvas. Nekaltas. 

Nuo laivo denio dėdė Žilberas neįžvelgiamu veidu sviedė 
mums du oranžinius plūdurus. 

Salos pusėje Karmen glėbyje verkė Oseana - Karmen, stačios 
kaip uola ant sienos, savo gabaritais užgožusios pusę forto. 

Mona, peršlapusi su savo Kaporal džinsais ir žaliu megztiniu, 
prigludo prie manęs ir taikėsi vėl pabučiuoti. Tik prisilietė lūpo- 
mis prie smilkinio su prilipusiais plaukais ir dumbliais. 

Nusisukau. Buvau tik šaltas medis, nutolęs nuo melų. 

Mona mane išdavė. 

Ne, ji mane išgelbėjo. 

Kabindamasis virvinių kopėčių, nukarusių nuo Paramė kor- 
puso, aš vėl nukreipiau žvilgsnį į Oseaną. 

Pakėlusi veidą ji atlaikė mano žvilgsnį. 

Lygiai taip, kaip prieš keletą dienų ant skardžio prieš pulda- 
ma į pragarmę. 

Gelmių vaivorykštė. 

Revolveris gulėjo prie jos kojų ant tvirtovės sienos. 

Oseana ką tik nužudė žmogų, kad gyvenčiau aš. 

Po velnių, tai klastotė? 


Grankano Mezi paplūdimys buvo dar už gero kilometro, bet 
kaip balti plačios šypsenos dantys. 

Karmen Avril paskambino policijai. Farai mūsų laukė uoste. 
Prisistatys ten anksčiau mūsų, užtikrino, nors atplaukti iš Sen 
Markufo galima per keletą minučių. Mūsų pasitikti jie tikriau- 
siai sutelkė visas vietines brigadas. Laržo sala jau pradingo už 
mūsų ryto migloje. Tik kormoranai virš tuščios jūros priminė, 
kad skrydžio atstumu esama žemės. 

Sėdėjau ant kaustytos skrynios. Niekam neatėjo į galvą ati- 
duoti man protezo. Mano glėbyje raudojo Oseana. Karmen, pa- 
kibusi ant telefono, patikėjo man savo dukrą nepalikusi pasirin- 
kimo. Buvau peršlapęs. Galop vanduo prasisunkė tarp neopreno 
kombinezono bei odos ir telkšojo ten - ledinis, dar atšaldytas 
žemyninio vėjo, čaižančio mums veidus. 

Nė už ką pasaulyje su niekuo nebūčiau keitęsis vietomis. 

Nebūčiau nė krustelėjęs, kad pasislėpčiau nuo vėjo, nusi- 
šluostyčiau ledines sroveles, tekančias mano stuomeniu, ranko- 
mis ir kojomis - nė menkiausio judesio, kuris bent per milime- 
trą būtų galėjęs pažeisti tą pasakišką darną. 

Oseanos veidas ant mano peties. Jos ranka, apglėbusi mano 
liemenį. Šiltos ašaros ant mano kaklo, keli karšti lašai lediniame 
upokšnyje. 

Netekusi jėgų. 

Oseana nematė, kaip Žilberas ir Karmen Avril po ilgų pa- 
stangų užkėlė ant katerio denio Pirozo ir Sen Mišelio lavonus. 
Žilberas apsiėmė vienas nutempti juos žemyn į triumą — netar- 
damas nė žodžio, tik įsispraudęs tarp lūpų Marlboro cigaretę. 

— Žinojau, kad tai kvaila istorija, — tik bambtelėjo kreipda- 
masis į seserį. Paskui grįžo į vairininko kabiną. 

Karmen neatsiliepė, prispaudusi ausį ir burną prie savo mo- 
biliojo, - matyt, kalbėjosi su farais. Jai nebūtų pakakę mūsų per- 
sikėlimo, kad jiems paaiškintų, kodėl olandų kateris savo triu- 
muose gabena du lavonus. 

Policininko ir žudiko. 


Mona sėdėjo prie turėklų laivo pirmagalyje. Įdėmiai žvelgė į 
baltą dangų Grankano bažnyčios bokšto kryptimi - vienintelio 
stiebo krante maldai užkabinti. Deniza paraudusiomis akimis 
prisirišo Arnoldą prie kojų ir glostė rudą jo kailį. Monai reikės 
laiko. Jos geriausią draugę nužudė žmogus, kurį ji pažinojo nuo 
vaikystės. Šišenas. Žmogus, kurį jos tėvai, Šarlis ir Luiza, buvo 
parinkę dukros laimei. 

Visi pradingo, palaidoti po melų lavina. 

Visi, išskyrus ją. 

Laivas sūpuodamas liūliavo Oseaną. Beveik niekad nebuvau 
laikęs glėbyje kūdikio, bet supratau tėvus, galinčius kiauras nak- 
tis glausti prie krūtinės vaiką. Supratau tą neįtikėtiną atsakomy- 
bės jausmą, kuris neleidžia daryti nieko kito - tik laukti suakme- 
nėjus ištisą amžinybę. 


Bėgo tik mano mintys. Prieš įplaukiant į Grankano uostą jos 
klaidžiojo tuštumoje. Aš nieko nesupratau, - ar beveik nieko, — 
tik kad Frederikas Sen Mišelis buvo dvigubas prievartautojas, 
žudikas su raudonu šaliku, kurio policija ieško jau dešimt metų, 
kurį Pirozas perkando ir kuriam paspendė spąstus. 


Išilgai begalinio betoninio molo, skiriančio Grankano pa- 
plūdimį nuo miestelio, nusekiau žvilgsniu tris policijos furgo- 

nėlius, riedančius uosto link. Turbūt susijaudinę. Ištempę ausis 
klausosi Karmen. 

Jie laukė dešimt metų. Tačiau paskui viskas klostysis labai 
greitai. 

Nei aš, nei jie to dar nežinojome. 


Pavakary policija bus baigusi pirmąsias moleskino bloknoto, 
rasto už plytos Sen Markufo saloje, ekspertizes ir be jokių išlygų 
nustatę, kad jis užpildytas Mirtijės Kamiu ranka prieš dešimtį 
metų. Kiti farai bus išsiaiškinę Frederiko Sen Mišelio dieno- 
tvarkę 2004 metų rugpjūčio 26-ąją. Vienas Elbefo merijos tar- 
nautojas prisimins, kad Frederiko sužadėtinės žūties išvakarėse 
Piušo laisvalaikio centro direktorius atšaukė susitikimą su tė- 
vais važiuoti apžiūrėti būsimų stovyklų vietų. Sodybų. Vandens 
sporto bazių. Jodinėjimo klubų. Niekas nepatikrino, niekas tada 
neatkreipė dėmesio. Kalba buvo apie žudiką maniaką. Kas būtų 
galėjęs įsivaizduoti, kad Frederikas Sen Mišelis tą dieną sukorė 
tris šimtus šešiasdešimt kilometrų iš Elbefo į Izinji ir atgal, kad 
išprievartautų ir pasmaugtų savo būsimą nuotaką? 

Baigiantis vakarui, apie vienuoliktą, Elbefo brigados poli- 
cininkai, gavę iš tardytojo Lagardo orderį kratai, bus apieškoję 
Frederiko Sen Mišelio butą Šv. Cecilijos gatvėje. Didžiai savo 
nuostabai, ten jie viename užrakintame stalčiuje, kurį galop ati- 
darys viniatraukiu, ras Morganos Avril rankinę. Tada paskam- 
bins tardytojui ir riktelės: taip, pirmą kartą ryšys tarp dviejų — 
Avril ir Kamiu - bylų nustatytas. 


Apie vidurnaktį Sandrai Fonten, buvusiai Piušo centro va- 
dovei, o dabar mokytojai Tiuji Simere atokiau nuo Elbefo, pa- 
skambins jaunesnysis policininkas Ašani; ji prisimins kalbėjusi 
su direktoriumi apie Riff on Cliff festivalį, o konkrečiai - apie 
vieną grupę, tą vakarą atvyksiančią į Iporą. Sandra Fonten ne- 
žinojo, ar direktorius buvo apsilankęs festivalyje, bet aiškiai pri- 
siminė pašnekesį su juo apie Riff on Cliff kitą dieną greta vienos 
kavinės. Aplinkui, beje, tądien visi kalbėjo apie festivalį. Ne jo 

muzikinę programą — apie mergaitę, rastą išprievartautą, pa- 
smaugtą ir nustumtą nuo Iporo skardžio. 


Apie pirmą valandą nakties trijų policininkų grupė, vado- 
vaujama policijos viršininko Veismano iš Ruano regioninės 
teisminės tapatybės nustatymo tarnybos, visą likusią nakties 
dalį praleido kurdama pirmąjį raportą. Matyt, Frederikas Sen 
Mišelis vienas nukako į Riff on Cliff festivalį, ten jį pakerėjo 
Morgana Avril, tą vakarą įkaitinusi visą Sea View šokių aikšte- 
lę. Matyt, Morgana Avril neliko abejinga Sen Mišelio mergini- 
muisi. Jie drauge išėjo iš klubo. Negera linkme viskas veikiau- 
siai pakrypo vėliau. Sen Mišelis merginą išprievartavo, paskui 
pasmaugė, sugrįžo į Elbefą, pasilikęs sau tik rankinę, kurios 
ieškojo policija. 

Kas nutiko po kelių mėnesių, kai Mirtijė Kamiu, jo sužadė- 
tinė, paskyrė jam pasimatymą Didžiuosiuose Karjeruose, kad 
praneštų norinti nutraukti sužadėtuves? Naujas įsiūčio protrū- 
kis? Kruopščiai sukurptas klastingas planas? Matyt, niekada to 
nesužinosime, bet Frederikas Sen Mišelis veikė taip pat, kaip per 
pirmąją žmogžudystę. Suplėšyta suknelė. Raudonas Burberry ša- 
likas, kuriuo pasmaugta auka. Taip jis nukreipė policijos dėmesį. 
Jokiu būdu ne vienas kurios nors merginos artimųjų. 


Apie trečią valandą nakties viršininkas Veismanas paskelbė 
pertrauką ir pamėgino prižadinti Leo Bastinė, jau daugiau kaip 
penkeri metai atsistatydinusį, gyvenantį prie Ambero, Piui de 
Dome, ir pranešti jam apie lemiamą Avril ir Kamiu bylos posū- 
kį. Bastinė atsiliepė po dešimties signalų ir numetė ragelį jam dar 
nespėjus ištarti nė dešimties žodžių. Kitaip buvo su Elen Nilson, 
kuriai Veismanas prisiskambino iš karto po to. 

Jau šeštą valandą ryto psichologė kriminologė davė savo pir- 
mąjį interviu i> Telė laidai. Susitaršiusi, lyg netikėtai pašokusi iš 
lovos, veidas be kosmetikos ir be raukšlių, pripumpuota krūtinė 
po paskubom užsimesta permatomo šilko palaidinuke - žurna- 
listui, dirsčiojančiam į jos nuogas kojas, ji pareiškė niekada ne- 

abejojusi, kad Mirtijė Kamiu pažinojusi savo žudiką, bet, deja, 
buvusi vienintelė, kuri taip manė. 


Dešimtą valandą ryto Ruano regioninės teisminės tapatybės 
nustatymo tarnybos operatoriai jau buvo išklausę penkis naujus 
buvusių „Aukso gelumbės“ ar Elbefo jaunimo kultūros centro 
vadovių parodymus. Visos patvirtino, kad centrams vadovau- 
jantį gražųjį Šišeną itin traukusios jaunos dailios stažuotojos, ir 
sudarė įspūdingus jo gerbėjų sąrašus: šios - nuo septyniolikos iki 
dvidešimt metų - buvo pasirengusios sekti jį iki pat patalų. Ke- 
lios merginos prisipažino pasidavusios gitaristo merginimuisi; 
jos smulkiai nupasakojo gundytojo metamortozę, vos tik sudė- 
davusios ginklus: vakarykštis apeigus dūsautojas auštant virsda- 
vęs negailestingu meilužiu. Skubančiu. Abejingu. Tačiau polici- 
ninkams nepavyko rasti jokios merginos, permiegojusios su Sen 
Mišeliu po 2003 metų vasaros, kai jis oficialiai susižiedavo su 
Mirtije Kamiu. Ar Sen Mišelis atrado savo didžiąją meilę? Tą, 
kurios nepajėgė prarasti? 


Žilberas Avrilis smarkiai suktelėjo vairalazdę dešinėn. Kateris 
pasuko uosto link, prie betoninio molo, žyminčio siaurą protaką 
į kanalą. Nors ir kaip anksti, kelios dešimtys žioplių jau būriavosi 
ant molo. Matyt, žmonės, gyvenantys priešais jūrą, ir prekybinin- 
kai, sukelti ant kojų žandarmerijos furgonėlių procesijos. 

Jie svaidė į mus smalsius žvilgsnius, baksnojo pirštais mūsų 
kryptimi, juokėsi arba kuždėjosi. Suspragsėjo kelios fotoaparatų 
blykstės. 

Oseana, vis dar susigūžusi mano glėbyje, atsuko jiems nu- 
garą. Paramė lėtai slydo ramiu vandeniu. Nujaučiau, kad vos tik 
priplauksime prie kranto, kils šurmulys. Farai užsiims kiekvienu 
„Raudonosios gijos“ sąjungos nariu. 

Nugabenti į artimiausią žandarmeriją. Apklausti po vieną. 
Priešais skyrių įsitvirtinusi žurnalistų ruja. 

Išnaudodamas paskutines ramybės akimirkas mintyse suda- 
riau sąrašą dvejonių, kurių nepaaiškino Sen Mišelio mirtis. 

Kas paslėpė Mirtijės Kamiu dienoraštį Sen Markutfo saloje? 
Pirozas, kad demaskuotų Frederiką Sen Mišelį, kaip užsimi- 
nė Paramė triume? Bet jeigu į jo rankas pateko toks lemtingas 
įrodymas kaip tas dienoraštis, kodėl jis tiesiog neapkaltino Sen 
Mišelio? Jei Pirozas perkando tikrąją parašo M2O reikšmę, ko- 
dėl sutiko dalyvauti toje beprotiškoje machinacijoje, sumanytoje 
Karmen Avril, iki kraupios atomazgos Sen Markuto saloje? 

Viskas vietoje, užtikrino kapitonas. 

Ką buvo numatęs Pirozas, kol Sen Mišelis jo nenudūrė? Kuo 
toje istorijoje dėta kalinio dilema, kuriai kapitonas skyrė tokią 
svarbą? 


Olandų kateris praplaukė pro pat budėtoją molo gale. Vyrio- 
kas jūreiviška kepure, balansuodamas ant paramsčio, apsiginkla- 
vęs fotoaparatu su teleobjektyvu, pasitiko mus plačiais mostais. 
Suskis! 

Instinktyviai nusisukau trim ketvirčiais, kad užstočiau Ose- 
anos veidą. Minia krantinėje susispietė. Mano smegenys vėl ne- 
rimo. 

Prieš kelias minutes Oseana nužudė žmogų; Frederikas Sen 
Mišelis, be jokios abejonės, buvo kaltas, net jei... 

Liko paskutinė kliūtis. Iš esmės pagrindinė, paaiškinanti, ko- 
dėl niekas niekada neįtarė Sen Mišelio. 

Jo DNR! 

Farai buvo patikrinę genetinį Frederiko Sen Mišelio atspau- 
dą, kaip ir visų Mirtijės Kamiu artimųjų. Aišku, jis neatitiko 
spermos, rastos ant Morganos ir Mirtijės kūnų. Ar gražusis Ši- 
šenas taip pat buvo neįtikėtinų sutapimų, svaiginančių sąsajų, 
pavertusių jį tobulu kaltininku, auka? O gal jis sumanė nepri- 
lygstamą klastą? 


Tada mes visi dar nežinojome, bet policija ras sprendimą jau 
kitą dieną, apie pirmą valandą. 
Tiek pat paprastą, kiek ir akivaizdų sprendimą... 

Jis atrado didžiąją meilę? 


Šešiasdešimt trys užantspauduoti plastikiniai maišai dar 
prieš vidurnaktį atkeliavo į Ruano regioninę tarnybą. Stiklinės, 
buteliai, peiliai, šakutės, dantų šepetukai, šukos, drabužiai, batai, 
akiniai, pirštinės, nosinės, rašikliai, raktai, gitaros kapodasteris, 
ausinukai... 

Elbefo brigados policininkai, paklusdami griežtiems virši- 
ninko Veismano nurodymams, Frederiko Sen Mišelio namuose 
kruopščiai surinko visus daiktus, kurie jiems pasirodė - daugiau 
ar mažiau - galį turėti genetinį atspaudą. 

Pirmasis viso to šlamšto tyrimas buvo atliktas anksti rytą: 
paprastame stiklo buteliuke, rastame tarp dušo želės ir šampūno, 
rasta labai senos spermos nuosėdų. Po kelių valandų kompiute- 
ris išspjovė genetinį kodą. 

Policininkai ilgai tikrino kiekvieną raidę, kiekvieną skaičių it 
loterijos žaidėjai, nedrįstantys patikėti, kad laimingasis bilietas - 
jų rankose. Jie dešimt metų laukė, kol ištrauks laimingą skaičių 
kombinaciją. 

Paskui pratrūko džiaugsmu. 

Sperma, rasta buteliuke, buvo ta pati, kaip ant Morganos Av- 
ril ir Mišelės Kamiu kūnų! 

Iš karto po to Veismanas surašė tardytojui Lagardui galutinį 
raportą: Frederikas Sen Mišelis apsirūpinęs kažkokio nežinomo- 

jo sperma, kad nukreiptų nuo savęs įtarimus. Tas faktas užbaigė 
bylą, padarydamas ją dar atgrasesnę. Iš paprasto meilužio, pa- 
gauto panikos dėl dviejų staiga nusigręžusių meilužių, gražusis 
Šišenas virto sadistu žudiku, kruopščiai apgalvojusiu abi žmog- 
žudystes. Kad ir kiek teismo gydytojas daktaras Kuradas tvirtino, 
jog jam atrodą techniškai neįmanoma, kad sperma, rasta Morga- 
nos Avril vaginoje, galėjo būti ten įvesta dirbtiniu būdu, dėl tos 
smulkmenos niekas ilgai nesuko galvos. Frederikas Sen Mišelis, 
net ir su trimis kulkomis pilve, užėmė savo vietą klastingų Žudi- 
kų panteone. 


Paramė įplaukė į Grankano Mezi uostą. Praplaukė kokią de- 
šimtį margaspalvių žvejų laivelių, tingiai plūduriuojančių prie- 
šais krantinę. Tarp polistireno statinaičių išsirikiavę žandarai 
atrodė pagauti į žvejybos laivo tinklus ir sustatyti čia belaukiant 
aukciono. 

Deniza nusviedė lyną artimiausiam policininkui. Mygdamas 
geltonus plūdurus kateris prisišliejo prie plytų krantinės. 

— Jie nori su tavim pasikalbėti, - šnipštelėjo Karmen Osea- 
nai į ausį. - Nori pasikalbėti su kiekvienu iš mūsų. Bet su tavimi 
pirmiausia. 

Balsas neramus. Telefonas sugniaužtas kumštyje. 

Padrėkęs Oseanos žvilgsnis nukrypo nuo motinos ir vėl ap- 
gaubė mane. It lietaus banga - tokia šilta. Žinoma, ji turėsianti 
pasiaiškinti farams. Ji nužudė žmogų. Trys kulkos kūne mažiau 
kaip prieš pusvalandį. 

Kad atkeršytų. 

Kad išgelbėtų mane... 

Jos delnas lėtai nuslydo mano ranka. 

— Atleiskit, Džamalai, - pratarė ji. — Atleiskit mums, tai 
buvo... 

- Jie tavęs laukia, - nerimo Karmen. 

Oseana atsistojo. Tariausi jos akyse įžvelgęs apgailestavimą. 

— Susiskambinsim, - pakuždėjo ji. 

Susiskambinsim. 

Tuo metu, kai Karmen ir Oseana sėdo į mėlyno Renault Tra- 
fic, pastatyto priešais Paramė, galą, kiti žandarai apsupo katerio 
denį. Kokia dešimtis. Kai kurie buvo užsitempę latekso pirštines 
ir permatomo plastiko kepuraites. Aš tebesėdėjau ant apkausty- 
tos skrynios, ir niekas, rodos, manimi nesidomėjo. Tiesiai mano 
regėjimo lauke, vis dar atsirėmusi į turėklus, Mona kažką kušte- 
lėjo prie jos priėjusiam farui. 

Per toli. Niekaip neišgirsi. 

Žmogėnas linktelėjo galvą ir nuėjo sau. Mona čia pat išdygo 
prieš mane. 

— Sveikas, Džamalai. Nuo tada, kai žuvau prie Kukmedžių 
stoties, neturėjom daug progų pasikalbėti. 

Jos juokas nuskambėjo dirbtinai. Ar veikiau tuščiai. Nėra ko 
tikėtis atgarsio iš mano pusės. 

Ji sučiaupė lūpas. Vėjas žaidė jos rudais plaukais, blokšdamas 
juos į striukės gobtuvą. 

- Apgailestauju, Džamalai. Šioje istorijoje tu niekuo dėtas. 
Mes klydome. Visi. 

Šaltas vanduo tebesruveno po mano kombinezonu. Man 
knietėjo visa tai baigti. Sukurpti parodymus farams, juos pasira- 
šyti, dingti iš čia. 

- Tau bus nusispjaut, - toliau dėstė Mona, - jeigu pasakysiu, 
kad aš jiems nepritariau. Tačiau neturėjau pasirinkimo. 

Pasukau galvą. Lydima žandaro Karmen išlipo iš Renault. 
Oseana ne. 

— Bet matai, galų gale Karmen Avril buvo teisi. Pirozas taip 
pat. Reikėjo išjudinti praeitį, kad tiesa iškiltų į paviršių. 

Išjudinti praeitį? 

Kad tiesa iškiltų į paviršių? 

Du lavonai pūna Paramė triume - ko gero, programos pra- 
džioje tai nebuvo numatyta. 

Kažkoks policininkas, iki antakių užsimaukšlinęs kepurę su 
snapeliu, priėjo prie mūsų. Dar nespėjus mums ištarti nė žodžio 
Deniza jį sulaikė, įbrukdama jam į rankas Arnoldą. Matyt, Mona 
buvo išsiderėjusi atokvėpį. Kad galėtų pasikalbėti su manimi. 

Ko ji tikisi? 

Plevenanti sruoga kuteno jai lūpas, ir ji susiraukusi ją nu- 
braukė. Nebeturėjo nieko bendra su mažu įbaugintu kirstuku. 

— Labai greitai supratau, kad tu nekaltas, Džamalai... 

Labai greitai? 

Patikslink, mano gražute... 

Nuo tada, kai drauge pergulėjome? Prieš tai? Po to? Tada? 

Pastebėjau, kad ketvirtas policininkas skubiai leidžiasi į ka- 
terio triumą. 

- Privalėjau iki galo atlikt savo vaidmenį, - teisinosi Mona. - 
Mirtijės atminimui... Luizos, Šarlio atminimui... Tai buvo - kaip 
čia pasakius - nerealu. Prisimeni, vakar vakare fiate Vokotuose, 
kai tu perskaitei rudąjį voką apie mergaičiukės iš Piušo ir jos vai- 
kystės draugės likimą? Mimi ir Lina. Pasiutusiai liūdnas gyveni- 
mas merginos, kuri ašarojo šalia tavęs, kol tu skaitei nepažįsta- 
mosios laišką... 

Vakar vakare. Vos prieš dešimt valandų. Man atrodė, kad 
nuo to laiko praėjo ištisi metai. 

Vokotai. Fiatas. Rudas vokas. 

„Jaudinama“*“ - paklausė ji manęs. „Ačiū“, - pridūrė. 

Aš nieko nesupratau. 

Išspjoviau saujelę nuodingų žodžių: 

— Prisimenu. Tu gerai iš manęs pasityčiojai. 

— Ne, Džamalai... 

- Taip... Žemai lenkiuosi. Tu pašėlusi aktorė. 

Ji pasukiojo tarp pirštų rusvą sruogą, pasistiebė ant pirštų 
galų kaip drovi mokinukė ir giliai įkvėpė oro. 

— Ne, Džamalai. Aš buvau nuoširdi. Kad ir kaip galėjo atro- 
dyti, aš buvau nuoširdi. Visiškai nuoširdi. Tu manim nepatikėsi, 
Džamalai, aš nekuriu sau jokių iliuzijų, bet turiu tau pasakyti. Da- 
bar. Išskyrus tai, kas susiję su dviguba žmogžudyste, niekada... 

Ji užbaigė savo pareiškimą lyg nerdama po vandeniu: 

— ...dar niekada nesu buvusi tokia nuoširdi su vaikinu. 

Jos nejauki šypsena atsimušė į mano veidą. 

Nuoširdi? 

Išskyrus tai, kas susiję su dviguba žmogžudyste? 

Išskyrus rudus vokus, kaišiojamus man už nugaros. 

Išskyrus naktinę iškylą pas Le Medefą. Išskyrus apsilankymą 
persigandusių vaikų kambaryje buvusioje Kukmedžių stotyje. 
Išskyrus pramanytą Magali Veron gyvenimą. Išskyrus svajonių 
gyvenimą tokios Monos Salina, kuri rašo disertaciją apie akme- 
nėlių silicį, kuri yra mylima studentė disertacijos vadovo, va- 
dovaujančio didžiausiai Prancūzijos eksperimentinės chemijos 
laboratorijai, studentė, kuriai jis skolina savo vilą. Kodėl atsisa- 
kyti, a, Mona? Išvengus pasirinkimo prisiimti valiūkiškos, pro- 
tingos ir itin išmanios mergaitės vaidmenį... Kad suteiktum sau 
visus šansus suvilioti mulkį, sėdintį priešais save prie staliuko 
„Sirenoje“. 

— Nebuvo nieko tikra, - murmtelėjau. - Nieko. 

— Nei tikra, nei netikra, Džamalai... Mes kūrėme, mes pasa- 
kojome istorijas! 

Duslus riksmas nuaidėjo virš mano galvos. 

- Eikit po velnių! 

Paramė vairininko kabinoje Žilberas Avrilis koneveikė po- 
licininką, bandantį atitraukti jį nuo vairalazdės. Sunerimusios 
žuvėdros blaškėsi nuo stiebo ant stiebo. 

Mano žvilgsnis nukrypo virš Monos pečių. 

— Ne. O aš tuo tikėjau. 

Tyla. 

Pamačiau, kaip apsupta dviejų žandarų Oseana išlipa iš Re- 
nault Trafic, paskui vėl dingsta Citroėn C4 automobilyje. Po kelių 
sekundžių automobilis pasuko į krantinės galą. 

Gumulas spaudė man paširdžius. Aš nukreipiau akis. 

- Aš tuo tikėjau, Mona, - pakartojau. - Matai, ir toliau vadi- 
nu tave Mona. Kvaila, tiesa? Monos Salina nėra! Ir niekad nebu- 
vo. Tu... nepažįstamoji! 

Jos plaukai tebesiplaikstė apie veidą, įkyrūs kaip uodų 
spiečius. 

- Jei tu taip manai... - tarstelėjo ji po ilgos pauzės. - Tačiau 
Alina ne taip jau skiriasi nuo Monos. Tai ta pati mergina, Dža- 

malai. Skiriasi tik raidžių išdėstymas. Iš tiesų mes visi vaidinome 
savo pačių vaidmenį. 

Ji žengtelėjo arčiau ir pabučiavo man į skruostą. Virpėjo. Pri- 
sivertė nusišypsoti. 

— Negaliu ant tavęs pykti. Tai būtų viršūnė, ką? Tad be pykčio... 

Nesureagavau. Nepridūriau nė žodžio. Džiugus Monos tonas 
man atrodė siaubingai dirbtinis. 

- Prisimeni mūsų pirmąjį susitikimą, Džamalai? Mudviejų 
vakarienę „Sirenoje“. Aš tavęs paklausiau, ar būtum man įteikęs 
vieną tų vizitinių kortelių, kurias dalijai gražiausioms mergi- 
noms gatvėje? 

— Aš tau atsakiau „taip“. 

— Teisingai. O prisimeni, ką aš pridūriau? 

Neįsivaizduoju. 

Vėl įtemptai nužvelgiau tuščią krantinę iki kampo, ten, už 
gelsvo pastato, buvo dingusi Oseanos C4. 

— Tada sakiau tau „jūs, Džamalai. Pasakiau tau štai ką: „Ne- 
abejoju, kad nebūtumėt įdavęs man savo kortelės. Jums patinka 
romantiškos moterys, fatališkos gražuolės, trumpai šmėstelė- 
jusios plaštakės. Ne tokios stačiokės mergiotės kaip aš. (Mona 
šaltu pirštu perbraukė man per skruostą.) Jūs pritraukiate atvaiz- 
dus, kolekcionuojate juos kaip figūrėles. Neužčiuopiate tų, kurių 
jums reikia.“ 

Blykstė blyškioje šviesoje apžilpino man akis. Vienas farų fo- 
tografavo Paramė turėklus, matyt, dairydamasis, kuriame denio 
kampelyje Sen Mišelis pervertė Pirozą per bortą. Nė vienas jų, 
regis, neskubėjo mūsų apklausti. 

Monos žodžiai tebeskambėjo mano mintyse. 

Jums patinka romantiškos moterys, fatališkos gražuolės, trum- 
pai šmėstelėjusios plaštakės. 

Neužčiuopiate tų, kurių jums reikia. 

Dabar neprisiminiau - ji man tai pasakė jau pirmąjį vakarą — 
nuojauta, į kurią nebuvau atkreipęs nė mažiausio dėmesio. 

— Be pykčio, - patvirtinau balsu. - Tu buvai teisi, Mona, 
mane traukia žvaigždės. 

Mano ranka pervėrė tuštumą po kairiuoju keliu. 

— Tos, kurias reikia užkariauti! Nepasiekiamos viršūnės. 
Ropštis į Monblaną - štai tokios kvailystės. Dėl to aš sunkiai tre- 
niruojuosi. 

- Žinau. Tiesą sakant, visada žinojau. Čiao, Džamalai. Mūsų 
laukia policija. Manau, abu galime palaidoti tą šauniąją Moną, 
taigi... 

Alina. Įsikalti tą vardą į galvą. 

Ji pasimuistė, traukdama iš kišenės kažkokį daiktą. 

— Kalbant apie tavo būsimas viršukalnės - šitą aš paėmiau 
vakar. Padėjau ją ant fiato kapoto prie senosios Kukmedžių sto- 
ties. Ji nuslydo, kai tu pajudėjai, sprukdamas nuo Pirozo. Galbūt 
ją net pervažiavai... 

Mona įspraudė man į ranką geltoną šerifo žvaigždę. Pajuo- 
dusią nuo purvo. Sulankstytą. 

Pakėliau akis į dangų. Virš mėnulio pjautuvo, blėstančio tarp 
pratisų baltų debesų, spindėjo paskutinis žvaigždynas. 

- Ačiū, Mona. Bet man jos nebereikia. 

Vėl nužvelgiau ryto žvaigždes, koketiškai besislapstančias už 
plono miglos šydo, paskui nutvėriau šerifo žvaigždę tarp nykščio 
ir smiliaus. 

Ryžtingu mostu sviedžiau ją kuo toliau į vandenį. 

Paauksuoto metalo gabalėlis ilgai skrido, brėždamas ore ele- 
gantišką lanką, kol galop rikošetu nušokavo juodu uosto van- 
dens paviršiumi. 

— Nereikėjo, - tarstelėjo Mona. - Tai buvo tavo talismanas... 

Šerifo žvaigždė pamažu grimzdo gilyn. 

- Tavo amuletas, - pridūrė ji. 

Ir nuėjo šalin. Dar net nenulipo trim katerio kopėtėlių sker- 
siniais į krantinę, o faras odine striuke jau traukė iš kišenių ran- 
kas, kad jai padėtų. 

Per denį, nešami keturių kitų žandarų, praplaukė Pirozo ir 
Sen Mišelio lavonai plastikiniuose nepermatomuose maišuose. 

Vienas faras abejingai atsigręžė į mane. Galbūt net tikėjosi, 
kad padėsiu jiems nešti lavonus. 

Užmerkiau akis, leisdamas sūpuojančiam laivui mane liū- 
liuoti. 

Penki veiksmažodžiai šoko mano mintyse. 

Penki įsakymai. 


Tapti pirmuoju luošu sportininku, dalyvaujančiu Monblano 
ultramaratone. 

Pasimylėti sa moterimi, gražesne už mane. 

Turėti vaiką. 

Būti apverktam moters, kai mirsiu. 

Grąžinti skolą prieš mirštant. 


Aš nedūmiau Monai akių - šį kartą ne. 

Man nebereikėjo žvaigždės, kuri mane vestų. Liečiau pirštu 
savo penkis spindulius. Pirmasis tebuvo treniruočių klausimas. 
Antrasis nebebuvo nepasiekiamas Everestas. 

Oseana... 

Niekada dar taip netroškau, kad viena moteris išpildytų tris 
iš mano norų. O penktasis... paskutinėm dienom buvau taip arti 
mirties, kad ji pavargo ir duos man ilgą atokvėpį. 


Sunku pasakyti, kiek laiko sėdėjau ant skrynios, nugrimzdęs 
mintyse, kol vienas policininkas priėjo manęs apklausti. Buvo 
jaunas, besišypsantis, sakytum, praktikantas. Jis padavė man ap- 
klotą, teiraudamasis, ar aš norėčiau persirengti. Linktelėjau galvą. 

— Eikite su manimi... 

Atsistojau ir nustraksėjau ant savo vienintelės kojos. Prakti- 
kantas sumišęs atsigręžė. Rodos, kažkur laive dairėsi trūkstamos 
kojos pusės. Kad kiek, būtų persilenkęs per bortą patikrinti, ar 
koks nasrus pražiojęs krokodilas nelūkuriuoja, kad surytų mano 
antrąją koją. 

Paskui ūmai pajutau, kad jo sutrikimas virto nerimu. Žvilgs- 
nis nukrypo man į veidą. 

Įtariai. 

Galbūt jam taip pat buvo sunku patikėti, kad vienakojis ara- 
biūkštis šioje istorijoje niekuo dėtas. Nėra dūmų be ugnies... 
Galų gale „Raudonosios gijos“ sąjunga buvo sukaupusi įrody- 
mus - aš buvau dvigubas nežinomasis, vienintelis, netinkamu 
metu pasipainiojęs Morganos Avril ir Mirtijės Kamiu žūties vie- 
tose. Paskutinis prieš nužudymą kalbėjęsis su Pirozu... Galiausiai 
Sen Mišelio dosjė liko daug neaiškumų. 

Galiausiai aš likau tobulas atpirkimo ožys. 

Galiausiai galbūt aš melavau nuo pat pradžių. 


Ištiesiau ranką, kad jaunasis faras pakištų man petį. Kur tie 
„Raudonosios gijos“ sąjungos šikniai galėjo nukišti mano pro- 
tezą? Nujaučiau, kad artimiausiu laiku teks vis iš naujo pasakoti 
apie neįtikėtinai susiklosčiusius pastarųjų šešių dienų įvykius. 

Ir užrašinėti, kad nieko nepamirščiau. 

Tiek blogiausia, tiek geriausia. 

Blogiausia praeityje, geriausia ateityje. 


Prisiminkite. Pirmoji šio pasakojimo scena. 

Aš vakarieniauju pas gražiausią pasaulyje merginą. 

Ji ką tik apsivilko mėlyną tulpės formos suknelę. Jos krūtys, 
nuogos, nevaržomos, šoka po iškirptės šilku - į tą iškirptę turiu 
teisę panardinti akis tiek ilgai, kiek tik panorėsiu. 

Dabar galiu atskleisti jums jos vardą. 

Oseana. 

Ruošiausi su ja mylėtis. 

Tokios buvo pirmosios šio pasakojimo eilutės, tokios bus ir 
paskutinės. 

Sensacingų nuotykių mėgėjai, apgailestauju, kad jus nuvy- 
liau... 

Pabaiga bus laiminga! 

Geriausia - ateityje? 


Šampanas: Piper-Heidsieck, 2005 metų derliaus produkcija. 

Taurė. 

Pliauskos židinyje priešais žemą tamsų kažkokio man neži- 
nomo egzotinio medžio stalelį, matyt, siaubingai brangų. 

Odinis fotelis, kuriame aš sėdžiu. Patinuotas, tokios pat švie- 
siai rudos odos, iš kokios gaminami Harley motociklo balneliai, 
gaučo auliniai, kaubojiškos skrybėlės. Krūva perkamųjų. Regis, 
ginekologės profesija pelninga. 

Oseana bruzda virtuvėje. Mano Piper-Heidsieck taurė pasta- 
tyta ant stalo šalia lapų šimtinės, tiksliau - šimto trylikos. Mano 
pastarųjų šešių dienų pasakojimas. Rašau paskutines eilutes ir 
po kelių minučių vėl užversiu jį, atiduosiu perskaityti Oseanai. 
Visiems laikams. 

Kas jį vėl atsivers? 

Kas jį perskaitys? 

Arjis liks intymia savistaba, užkišta stalčiaus gale? Ar taps 
mįslingu detektyviniu romanu, kurio pagrindinis veikėjas bū- 
siu aš“ 

Kas būsite jūs - jūs, žvelgiantys į šitą tekstą? Ar bent atsiras 
tokių? 

Apniktas abejonių marginu paskutinius lapus. 

Policininkai paleido Oseaną pavakary. Jos advokatas patvir- 
tino, kad jai niekas nebegresia. Būtinoji gintis. Tai patvirtino 
penki liudininkai. Sen Mišelis taikėsi šauti į mane ir būtų nu- 
dėjęs, jeigu Oseana nebūtų iššovusi pirma. Generalinė naciona- 
linės policijos inspekcija ir toliau tiria Pirozo vaidmenį byloje. 
Mes visi, matyt, būsime dar ne kartą apklausti kaip liudininkai. 
Viršininkas Veismanas ir trys jo padėjėjai, išklausę mano istori- 
ar aš noriu paduoti skundą. 

Paduoti skundą. Prieš ką? 

Jie, atrodo, nesuprato ir mane paleido. Farai jau dvi dienas 
ginčijasi dėl niekų, tikrina, pluša, bet iš esmės jiems nusišvilpt, 
dabar esu tuo tikras. Jie turi kaltininką, akstiną, prisipažinimus, 
o įrodymų daugiau negu reikia. 

Frederikas Sen Mišelis. 

Sulaikytas. Nuteistas. Nubaustas mirties bausme. 

Byla baigta. 


Dar nepraėjo nė valandos, kai prisistačiau pas Oseaną. Ji gy- 
vena mažame atokiame namelyje už kelių kilometrų nuo Neša- 
telio an Brė, lėlių namelyje - balandinės ir plaušmolio sienos, 
šiaudai ant stogo ir vilkdalgiai tarp keturių gyvatvorių. Šulinys, 
tvenkinys, žvyro labirintas tarp nepriekaištingai apkarpytų gė- 
lynų. Turbūt Karmen skiria papildomas valandas dukros sodui. 

Oseana mane įsileido, parodė odinį fotelį ir paliko atkimšti 
šampano butelį, kol ji nueisianti į viršų persirengti. Kai po kelių 
minučių vėl nusileido, nertinį ir džinsus buvo pakeitusi į mėlyną 
tulpės kirpimo suknelę. 

Rašiklis išslydo man iš rankų. Pajutau, kaip po manimi lydo- 
si fotelio oda. 

Plati turkio spalvos juosta, abiem galais pritvirtinta prie 
dirželio, juosė sprandą ir dengė krūtinę. Juostas vieną nuo ki- 
tos skyrė sukrečianti iškirptė. Suknelė-gėlė apačioje virto šilko 

vainikėliu, atidengiančiu dvi dailias žiedo piesteles, aptemptas 
mėlynom tinklinėm kojinėm. 

Ji palinko prie manęs, padavė taurę, paskui priėjo pakurstyti 
ugnies židinyje. Jos ilgų, veidą dengiančių plaukų šokis pasirodė 
man tarsi iššūkis liepsnų šokiui ugniakure. 

Ji man atrodė tokia graži, kad net gniaužė kvapą. 

Širdis pašėlusiai daužėsi. Kad ji neplyštų, įsmeigiau žvilgsnį 
į jos suknelės linkius. Po ja nebuvo nieko - nei parašiuto diržų, 
kad vėl paspruktų, nei liemenėlės. 

Ji žengė prie manęs. 

— Nemanyk, jog aš maloni su tavimi tik todėl, kad man at- 
leistum. 

Jos lūpos prigludo prie mano lūpų, lyg užkirsdamos kelią at- 
sakymui. 

— Tau reikėjo pamatyti savo veidą tą dieną, kai įžengei į mano 
kabinetą Nešatelyje. Tartum būtum išvydęs vaiduoklį. 

- Angelą, - sušnibždėjau. 

Ji prispaudė pirštą man prie lūpų. Pašaipūnė. 

- Ir savo žavingą siaubą tą rytą, kai aš šokau žemyn nuo Ipo- 
ro skardžio. 

- Angelą, - pakartojau. 

Ji skimbtelėjo savo šampano taure į maniškę. 

— Ar galiu? 

Nelaukdama leidimo įsitaisė man ant kelių - švelniai, mei- 
liai, lengvai kaip maža mergytė, lyg tausodama mano dirbtinę 
koją. Man atėmė žadą. 

— Tu tokia... 

Ji vėl pridėjo pirštą man prie lūpų. 

- Ššš... 

Įdėmiai, tiesiai įsmeigė į mane savo juodas kaip anglis akis. 
Geležinė ranka, vokas prie voko tol, kol aš nebeišlaikau, nudel- 
biu akis į jos nesuvaržytas krūtis, vos dengiamas turkio spalvos 
uždangos. Tramdau norą ją praskirti, delnais apglėbti krūtis, 
pirštų galais vedžioti jų kontūrus, vis sukti aplink tamsias jų au- 

reoles. Tebesėdėdama man ant kelių Oseana pasviro ir dar labiau 
palinko į priekį. Jos krūtinė prigludo prie mano stuomens, gakta 
prisispaudė prie mano džinsų praskiepo. 

Suvirpėjau. 

Gražuolė po suknele buvo nuoga. 

Dar nespėjus suspausti jos liemens ji pakilo. Jos pirštai atse- 
gė mano diržą, paskui tuo pačiu judesiu iki kulkšnių nusmaukė 
man kelnes ir glaudes. 

Maldavau dangaus, kad mano plieninio blauzdikaulio vaiz- 
das nenuslopintų jos įkarščio. Ji, atrodo, jo nė nepastebėjo. Prin- 
cesės gestu pasikėlė suknelę, nelyg tam, kad nesuglamžytų sėdė- 
dama. 

Jos šlaunys pamažu pasidavė. Kai skverbiausi į ją, jos lūpos 
suvirpėjo. 

Nuoga Oseanos oda buvo tarsi kino ekranas, ant kurio krinta 
rusvi židinio liepsnų šešėliai. 

- Tu manęs nepaklausei, - sukuždėjau jai į ausį. 

Šampanas tekėjo jos gerkle. Mane smaugė noras užversti bu- 
telį, iš kurio kaklelio ji gėrė, virš duobutės jos kakle, panardinti 
joje lūpas ir liežuvį. 

— Ko nepaklausiau? 

— To, ko manęs klausia visi. Mano koja. Kaip tai nutiko? Prieš 
2004 metus ar vėliau? 

— Man nesvarbu, Džamalai. 

Ji prigludo prie manęs savo karštu kūnu. Niekada nebuvau 
iš rimtųjų pasakojęs apie savo luošumą jokiam suaugusiajam. 
Tačiau kaip tik dabar nebeturėjau noro žaisti, sprukti, meluoti. 
Galų gale paskutinėse savo pasakojimo eilutėse aš užrašysiu kie- 
kvieną pokalbio su savo svajonių moterimi žodį. Mano būsimieji 
skaitytojai taip pat nusipelnė prieš pabaigą sužinoti tiesą. 

Perbraukiau delnu per nuogą Oseanos nugarą, nutaisiau są- 
mokslininko toną. 

— Nuo to laiko, kai gimiau, aš paskleidžiau dešimtis versi- 
jų - visos jos skirtingos. Kai kurias netgi pateikiau tavo „Raudo- 

nosios gijos“ sąjungos nariams. Narsūs žygdarbiai, tragiškos ne- 
laimės. Aš vaidinau luošą ugniagesį, nevykėlį plėšiką, neatsargų 
jamakašį... Bet tiesa kur kas paprastesnė. 

Jos ranka švelniai nusileido ant mano peties, o lūpos bučiavo 
man kaklą. 

— Kai kurios gimsta su sese dvyne - gyvenimas, padaugintas 
iš dviejų. (Nusišypsojau, atidžiai ją stebėdamas.) Man, priešin- 
gai, jis viską padalijo pusiau. Aš gimiau su vienu inkstu, vienu 
plaučiu, viena koja, su širdimi, žinoma, viena, bet pernelyg silp- 
na. Kai mano motina Nadia pastojo, jai buvo keturiasdešimt 
šešeri, tėvui — per penkiasdešimt. Aš jai buvau lyg koks mažas 
stebuklas. Penkiolika pirmųjų savo moteriško gyvenimo metų 
ji kas treji metai gimdydavo po vaiką. Paskui, penkiolika kitų 
metų, nieko... Iki manęs. 

Oseanos bučiniai leidosi žemyn mano krūtine, mano glamo- 
nės - iki jos nugaros linkio. 

— Paskutinius penkiolika savo gyvenimo metų mama pra- 
leido rūpindamasi manimi. Iki paauglystės aš ištvėriau aštuo- 
niolika operacijų, turėjau praleisti ligoninės lovoje daugiau kaip 
dvidešimt mėnesių. Pats vienas iš savo dešimties metų aukštumų 
prakiurdžiau socialinio draudimo biudžetą. Užaugau su min- 
timi, kad niekada nebūsiu suaugęs ir toli nenuvažiuosiu. Kad 
gedimas gali įvykti ir palikti mane kelio pakrašty bet kada. Tad 
prasimaniau savo ateitį, įsivaizdavau Achilo lemtį - supranti, ką 
noriu pasakyti? Mirti jaunam, bet su sąlyga, kad prieš tai pasi- 
mėgausiu gyvenimu: nusistatysiu kartelę, skaičiuodamas ne li- 
kusius gyventi metus, o užsibrėžtus tikslus. 

— Daug jų turi? - sušnibždėjo Oseana. 

Jos balsas skambėjo be galo švelniai. Tarsi mano prisipaži- 
nimai būtų įžiebęs jai meilę. Buvau bepasigailįs visų tų komiškų 
versijų, sukurtų nuo paauglystės, kad suviliočiau mergaites. 

- Penkis... Penkis savo žvaigždės spindulius. 

Ji švelniai paėmė mano ranką, klaidžiojančią jos oda, ir su- 
spaudė. 

— Gali įsivaizduoti, kad mano motina nenorėjo nė girdėti apie 
Achilo lemtį! Vienas inkstas, vienas plautis, didelė širdis - visa 
tai gali surasti, nusipirkti ar padovanoti. Ji ridinėjo savo organų 
vežimėlį po visas Prancūzijos ligonines; tapo visų žymiausių chi- 
rurgų košmaru. Su savo Ligonių kasos pažymėjimu apmokėdavo 
operacijas už milijonus eurų. Aštuoniolika operacijų, įsivaizduo- 
ji. Vos tik mano krūtinės ląsta savo dydžiu prilygo jos krūtinės 
ląstos apimčiai, - kai man sukako penkiolika, - ji atidavė man 
vieną savo plautį. Tai buvo mano paskutinė operacija. Kitą žiemą 
mama mirė. 

Jos pirštai suspaudė manuosius. 

— Mano paskutinė operacija, - pakartojau. - Aš esu žmogus, 
kurio kaina - trys milijardai. La Kurnevo bičiuliams - robotas 
policininkas. Naujutėlaitis kūnas, išskyrus koją ir pėdą, vieninte- 
lę žmogaus kūno dalį, kurios nepavyko priauginti nė vienam pa- 
saulio chirurgui. Bet ta vienintelė pėda nekliudo žengti į priekį 
taip greitai, kaip kitiems. Netgi dar greičiau. Bėgioti aš pradėjau 
mamos laidotuvių vakarą. Ir niekada nesilioviau. 

- Suprantu. 

— Kvartale visi mane pažįsta. Jums pakaktų pasiteirauti bet 
kurioje La Kurnevo laiptinėje. Aš - apsigimęs luošys, ir negalė- 
jau būti Morganos ir Mirtijės prievartautojas. 

- Atleisk mums. 

Pasinaudojęs proga nuvogiau iš jos ilgą bučinį. 

- Žinai, diena iš dienos aš augau su mirtimi ant kulnų, kie- 
kvieną gruodžio dvidešimt penktąją prašydamas Kalėdų Senelio 
dar vienų gyvenimo metelių... Taigi jeigu jūs būtumėte leidę man 
paskęsti Sen Markutfe, iš esmės nieko nebūčiau gailėjęsis... 

— Net penkių savo žvaigždės spindulių? 

Sudvejojau. 

Ar aš pasikeičiau? Ar išsižadėjau Achilo lemties? 

Atitraukiau delną nuo jos rankos ir uždėjau ant krūties - de- 
šiniosios, apvalios, putlios. 


— Mano žvaigždė gali ir toliau šviesti po mano mirties, tiesa? 

Oseana suvirpėjo. Ji ranka sugniaužė mano delną. Ilgai spau- 
dė jį sau prie krūtinės, paskui priglaudė prie odos - lėtai, žemiau, 
dar žemiau, iki pasaulio krašto. 


Oseana natūraliu judesiu apsivilko per galvą suknelę. Šilkas 
apgaubė ją kaip antroji oda. 

- Praalkau. Baigsi savo Gonkūrus, kol aš paruošiu mūsų 
šventę? 

Oseana dar ir gamina valgį? 

Stebėjau, kaip ji eina per kambarį, negalvodama nutveria 
šampano taurę ir ją tvarkingai pastato, paskui dingsta virtu- 
vėje. 


Tai įvyko prieš keletą minučių. 

Paskui, įsitaisęs odiniame fotelyje, aš ištikimai užrašiau kie- 
kvieną žodį, kiekvieną gestą, kiekvieną emociją, patirtą per pra- 
ėjusią valandą. 

Taip baigsis mano pasakojimas. 

Netrukus atiduosiu jį perskaityti Oseanai. Turbūt mes vėl 
mylėsimės. 

Graži istorija, tiesa? Luošas arabiūkštis, kaip visi manė, kal- 
tasis, baigia gyvenimą savo svajonių moters glėbyje. Kaip jums 
atrodo? 

Ko gero, pernelyg sentimentali pabaiga detektyviniam roma- 
nui, sutinku. Bet gražiam populiariam romaniukui? „Gražuolė ir 
pabaisa , priemiesčio versija... 


Aš pakeliu akis. Virš normandiškos spintos, papuoštos iš- 
drožinėtais vaisiais, į dangų atsiveria apskritas langelis, apjuostas 
nėriniais. Juodame danguje spindi dešimtys žvaigždžių. 

Kuri manoji? 

Kuri rodo penkias mano lemties kryptis? 

Mano mintys nukrypsta prie ankstesnio mano gyvenimo, to, 
prie kurio vėl grįšiu pirmadienį Šv. Antano institute. Ibu palaikys 

mane bepročiu, Ofelija bus sukaupusi naujų vaikinų nuotraukų, 
tas šiknius Žeromas Pinelis mirtinai man pavydės. 

Oseana dainuoja virtuvėje. Atrodo, atpažįstu Goldmano „Tai, 
ko mes nepadarėme“*. Nesu visiškai tikras. 

Mano rašiklis juda vis lėčiau. Turiu apdairiai parinkti pasku- 
tinius savo pasakojimo žodžius. 

Ar aš laimėjau? 

Ar mirtis pagaliau paliko mane ramybėje? 

Ilgai laikau iškėlęs į viršų rašiklį, kol trinktelėdamos durys 
priverčia mane pasukti galvą. Pasirodė Oseana su šluoste ranko- 
je. Stiprus kvapas kutena man šnerves. Medžiotojų padažas - tas, 
kurio neturėdavau teisės ragauti valgykloje. Grybai, svogūnėliai, 
grietinė ir vynas. 

- Ar tu įsitikinęs? - teiraujasi Oseana. - Niekas nežino, kad 
tu čia“ 

- Įsitikinęs! 

Aš tausojau jos drovumą - niekam neprasitariau apie savo 
būsimąjį vizitą. Gražuolė, matyt, dar truputį varžosi neparan- 
kaus meilužio. Bijo, kad Karmen nepritars. Kad bambės Žilbe- 
ras. Bijo Monos reakcijos? 

Ne Monos - Alinos! 

Pavyduliauja? 

Dievinu tą slaptingą aromatą. Tegu ši meilė ir toliau išlieka 
slaptinguoju prieskoniu. 


Mano rašiklis paskutinį kartą priliečia lapą. Noriu rasti gra- 
žią frazę pabaigai. Delsiu. Kramsnoju rašiklio dangtelį. 

— Paruošta! - šūkteli Oseana. 

Ką darysi. Pasuku lengviausiu keliu. 

Tokie pirmi mano pasakojimo žodžiai - tokie bus ir pasku- 
tiniai. 


* Jean-Jacgues Goldman - prancūzų dainininkas ir dainų kūrėjas, turima galvo- 
jejo 1991 m. sukurta daina. 

Man ilgai nesisekė. 
Visada buvau įsitikinęs, kad sėkmė pakryps visada ta pačia 
puse - niekada ne manąja. 


Jeigu jau visai atvirai - man dar sunku patikėti, kad ji būtų 
pakeitusi stovyklą. 


PABAIGA 


IV 
EGZEKUCIJA 


Roni su Bua, 2014 m. rugpjūčio 10 d. 


Nuo Žeraro Kalmeto, Nelaimingų atsitikimų aukų identi- 


fikavimo žandarmerijos padalinys 


Ponui Leitenantui Bertranui Donadjė, Nacionalinė žan- 
darmerija, Etretato apylinkių teritorinė brigada, Pa- 


jūrio Senos departamentas 
Pone leitenante, 


rašau jums šį trumpą laiškelį, norėdamas pasidalyti 
specialia apklausa, atlikta vadinamosios trijų skeletų, 
rastų 2014 m. liepos 12 d. Iporo paplūdimyje, byloje. 
Trumpai primenu, kad tų trijų asmenų, kuriuos dėl tyrimo 
patogumo praminėme Alberu, Bernaru ir Klovisu, mirties da- 
tos skirtingos: Albero - 2004 metų vasara; Bernaro - 2004 
metų ruduo-2005 metų žiema; Kloviso - 2014 metų vasaris- 
kovas, o konfidenciali jų žūties priežastis - nusikalsta- 
mas nunuodijimas muskarinu, kurio dozė, pasak ekspertų, 
bus išprovokavusi visų trijų asmenų mirtį sustojus šir- 
džiai mažiau kaip po pusės valandos suvartojus nuodus. 

Bet mūsų tyrimui pasistūmėjus toliau atskleidėme vieną 
keistą detalę, verčiančią pateikti jums klausimą, dėl ku- 


rio, pone leitenante, iš anksto atsiprašau. 

Ar jūsų tarnyba būtų pamiršusi atsiųsti mums vieną iš 
daiktinių šio tyrimo įrodymų? Kitaip tariant, mums stin- 
ga vienos galvosūkio detalės, ir mes prašome jūsų itin 
kruopščiai patikrinti, ar ji nebus pasimetusi. 

Paaiškinsiu. Iš tų kaulų, kuriuos jūs mums persiuntėte, 
mums pavyko visiškai atkurti Albero ir Bernaro skeletus. 
Tai tikslus paleontologo darbas, bet mes įpratę. 

Ir atvirkščiai, kad ir kaip stengėmės, mums nepavyko 
atkurti Kloviso skeleto - primenu, šis vardas duotas asme- 
niui, mirusiam visai neseniai, 2014 metų vasarį, tai yra 
praėjus vos kelioms dienoms, kai buvo užbaigta Avril ir 
Kamiu byla, tariamai nustačius dvigubą žudiką Frederiką 
Sen Mišelį. Sąmoningai vartoju žodį „tariamai“, nes anks- 
tesniame savo laiške kategoriškai tvirtinau, kad Albero, 
nunuodyto 2004 metų vasarą, DNR atitiko DNR spermos, ras- 
tos ant Morganos Avril ir Mirtijės Kamiu kūnų ir drabužių. 
Kol kas nesu gavęs jokio atsakymo iš tardytojo Lagardo, 
kuriam buvo pasiųsta mano ankstesniojo laiško kopija. 

Kloviso skeletas - jaunesnio nei trisdešimties metų 
vyro, itin proporcingo, mirusio jau prieš šešis mėnesius - 
labai smarkiai apiręs. Kai pabandėme sujungti kaulus, ku- 
riuos jūs mums atsiuntėte, kad ir kaip ieškojome, grupa- 
vome ir tyrinėjome, turėjome pripažinti akivaizdų dalyką. 


Jam trūksta blauzdikaulio. 


Vildamasis, kad galėsite mums paaiškinti tą keistą de- 
talę, pamestą arba dingusią, leiskite perduoti jums nuo- 


širdžiausius linkėjimus, pone leitenante. 


Žeraras Kalmetas, 
Nelaimingų atsitikimų aukų identifikavimo 


žandarmerijos padalinio direktorius 


46 


Ar aš laimėjau? 


Oseana užtrenkė Audi 03 bagažinę, nė nežvilgtelėjusi į Dža- 
malo lavoną. Tik pasitikrino, ar sodo tamsoje niekas negali jų 
pastebėti. Vienintelę šviesą artėliau metė žibintas gatvės gale, bet 
jo šviesos ratilas neįstengė prasiskverbti pro kiemą juosiančią 
gyvatvorę. 

Buvo šalta. Ant stogų ir šaligatvių drėgna plėvele leidosi 
smulkus aptirpęs sniegas. Šįvakar niekas niekur nekišo nosies. 
Niekas nesukliudys Oseanai nugabenti kūną prie kitų. 

Ji grįžo į vidų. 

Iš trijų vaikinų Džamalas Salaju buvo tas, kurio ji ilgiausiai 
nesiryžo nužudyti. Pirozas nesvarbu. Jinai jį pašalino, nes jis vis- 
ką perprato, buvo besukaupiąs įrodymus; suvaryti jam, pusgir- 
čiam, peilį į pilvą ir perversti per Paramė turėklus neprireikė nė 
minutės. 

Ji priėjo prie židinio. Viena kita paskutinė liepsnelė lyžčiojo 
apanglėjusias pliauskas. 

Džamalas Salaju buvo kas kita. Objektyviai jis nenusipelnė 
mirties. Jis buvo auka, kaip ir ji. Sistemos, svetimos nuomonės 
ir jų mimezinio žiaurumo auka. Atpirkimo ožys pačia tiksliausia 
žodžio prasme, nekaltasis, užsivertęs ant pečių kolektyvinę visų 
kitų kaltę. 

Visų kitų vyrų. 

Nuo žemo stalelio Oseana paėmė Džamalo istoriją - dau- 
giau kaip šimtą lapų - ir sviedė ją į ugnį. Iš pradžių nieko nevy- 
ko, paskui staiga visa popieriaus piramidė užsiplieskė it didžiu- 
lis deglas. 

Džamalas Salaju būtų galėjęs atskleisti tiesą. Tas šniukšlys 
Pirozas papasakojo jam apie kalinio dilemą - Džamalas viską 
užrašė savo dienoraštyje. Ir jeigu Džamalas nesuprato, tai išma- 
nus skaitytojas būtų galėjęs kitaip atkurti aplinkybes, į kurias jis 
neatkreipė dėmesio, imti sukti galvą dėl oficialiosios versijos ne- 
nuoseklumo. Suprasti... 

Oseana nusimetė suknelę - tulpę. Ilgai nuoga stovėjo prie- 
šais židinį, leisdama kaitrioms liepsnoms gaubti odą. Mėgavosi 
ta akimirka, kai joks vyras negali įsmeigti žvilgsnio į jos kūną, 
pajusti geismo ją užvaldyti, įsigyti savo iškrypusių Žaidimėlių 
varžytynėse. 


Tarp mūsų niekada nebus jokio vaikino. 

Morganos balselis nuaidėjo jos galvoje. Sesei buvo septyneri, 
jos abi įsiropštė į didžiąją obelį priešais mamos namą. Buvo pa- 
vasaris, ant jų plaukų ir pečių krito žiedlapiai - rausvas pasakų 
lietus. 


Tarp mūsų niekada nebus jokio vaikino. 

Jos pasižadėjo. Kad taptų princesėmis, joms nereikės riterio, 
princo ar karaliaus. Jos sesės, dvynės - viena kitai ir kita vienai, 
ir niekad niekas ničniekas negalės tarp jų įsiterpti. 

Netgi žiedlapis. 

Ugnis jau blėso židinyje. Ore tebesklandė tik kelios Džamalo 
dienoraščio plėnys. Oseana pasilenkė, pažarstė pelenus, gaivin- 
dama liepsną. Ji privalo būti atsargi - tokia visad ir buvo nuo 
dešimties metų. Aišku, romus ir nuolankus Džamalas niekam 
nepasakojo, kad turi pasimatymą jos namuose, bet kai farai susi- 
griebs, kad jis dingo, būtinai ją apklaus. Savo namuose negalima 
palikti jokio jo pėdsako. Juolab šito dienoraščio. 

Iki aštuoniolikos metų jiedvi su Morgana dažnai kardavosi į 
obelį. Pasižadėdavo kiekvieną pavasarį, kiekvienais metais, ir tai 
jas dar labiau suartindavo, darė tvirtesnes, o ir gražesnes. 

Jokio vaikino tarp mūsų. Niekada. 

Paeiliui jos buvo Snieguolė ir jos veidrodėlis. Siamo prince- 
sės. Dvi širdys, bet vienas kraujas. 

Mamai su jos vienintele širdimi niekada nereikėjo vyro. Ji 
sukūrė šeimą viena. Savo rankomis pati pastatė gražiausią Neša- 
telyje an Brė namą. Paėmė į rankas valdžią municipalinėje tary- 
boje, Brė krašto vystymosi asociacijoje - viena pati. Tarp mamos 
ir jų niekada nebuvo jokio vaikino. 


Ugnis išblėso. Oseana kurį laiką leido šalčiui šiurpuliais vars- 
tyti odą, paskui užlipo į miegamąjį, apsivilko džinsus ir tamsų 
nertinį. Džamalo Salaju lavonui buvo metas keliauti prie kitų 
dviejų vaikinų palaikų. 

Ko krašto keliai buvo tušti. Šaltas lietus balino atšlaites ir me- 
džių skeletus - jokio pavojaus, kad Oseaną sustabdys policija. 
Kas išdrįstų leistis į lauką trečią valandą nakties departamento 
keliais, čaižomais vėjo ir ledinės dulksnos? Žibintų šviesoje kel- 
rodis rodė Iporo kryptį. Dešimt kilometrų. 

Ir vėl nuskambėjo Morganos pažadas: 

Tarp mūsų niekada nebus jokio vaikino. 

2004 metų birželio 5-osios vakaro ritminės gitaros gręžė jai 
smegenis. Vaizdai plaukė vienas po kito, užtrenkti kurtinamos 
muzikos. Išvyka į Iporą su Klara, Nikola, Matjė ir Morgana. Nak- 
tis Sea View klube. Šokių aikštelė. 

Valytuvai judėjo jos širdies ritmu, braukdami ašaras, tačiau 
jos vėl plūdo, kaskart vis smarkiau. 


Jokio vaikino tarp mūsų. Niekada. 

Oseana jai tai pakartojo. Pakuždėjo į ausį Nikola automobi- 
lyje, pastebėjusi Morganą persirenginėjant mašinos gale ir be- 
sivelkant tą suknelę, standžiai aptempiančią sėdmenis ir krūtis. 
Riktelėjo jai tai šokių aikštelėje, prasibrovusi pro vyrų vilko aki- 

mis minią, kuri ją supo. Griaudėjo technomuzika. Transo pagau- 
ta Morgana jos neišgirdo. Nesiklausė. Net nežvilgtelėjo. 

Tačiau Morgana buvo žadėjusi... 

Nikola ir Klara bučiavosi ant kanapos. Tas šūdžius Matjė net 
išbandė savo šansą - brūkštelėjo ranka jai per šlaunis, priglaudė 
lūpas prie kaklo. Vylėsi, kad ji išsižadės savo priesaikos ir susidės 
su jo plauko menkysta. Jis užknarkė su savo degtine ir apelsinų 
sultimis. Oseana taip pat išgėrė. Daug. Gerokai per daug. Dau- 
giau, negu kada nors gyvenime buvo išgėrusi. 

Paskui ji juos pasekė. 

Morgana buvo išsirinkusi vieną iš vilkų. Ne gaujos vadą — 
veikiau vilkiūkštį pieniniais dantimis, su atlapais marškiniais ant 
depiliuotos krūtinės ir juokingu raudonu šaliku apie kaklą. 

Oseana matė, kaip jie bučiuojasi stovėjimo aikštelėje, nusi- 
renginėja pačiame paplūdimio gale. Skardžio šešėlyje girdėjo, 
kaip bėga į jūrą, springsta juokais, liečia vienas kitą vandenyje, 
sužvarbę skuba į krantą. Pasislėpusi už molo girdėjo, kaip Mor- 
gana dūsauja, glamonėjama nepažįstamojo, tramdo dejones, at- 
siduoda, užsimiršta. 

Tu pažadėjai, klykė balsas jos galvoje, jokio vaikino, niekada. 
Kai jie apsirengė, - Morgana net nespėjo užsimauti po suknele 
kelnaičių, - Oseana svirduliuodama nusekė sesę ir vaikiną su ša- 
liku iki bunkerio. Kuriam iš jųdviejų kilo mintis stverti kitą už 
rankos ir ten užsiropšti, iš ten iki begalybės stebėti jūrą ir skardį? 
To Oseana niekada nesužinojo. 

Nuo išgerto alkoholio Iporo namų šiferio stogai pačioje apa- 
čioje liūliavo kaip pilkos bangos. Po kelių minučių, kai vilkiūkš- 
tis pagaliau nutolo, Oseana prisiartino. Morgana buvo apsivy- 
niojusi apie kaklą nepažįstamojo šaliką. 

- Aleksas man jį padovanojo. 

Jo vardas Aleksandras. Aleksandras Da Kosta. 

— Tai mūsų ryšys. Mūsų raudonoji gija. Mes vėl susitiksime. 
Jis ne toks, kaip kiti... 

Stiklo valytuvai nebeįstengė nubraukti vandens. Oseana 
sulėtino greitį ir sustojo šalikelėje prieš pat sankirtą, rodančią 
Benuvilio kryptį. Vaizdai buvo per ryškūs. Pasklidę jie gožė 
vieni kitus. 

Jos riksmai tamsoje. Morganos šypsena. 

Tu neturėjai teisės. Tu pažadėjai. Tu neturėjai teisės. 

Morganos juokas. 

Jokio vaikino. Jokio vaikino tarp mūsų. Niekada. 

Įžūlus jos juokas. 

Oseana vėl matė, kaip jos pirštai plėšia Morganos suknelę, 
kad suturėtų seserį, rankos veržia šaliką, kad ji liautųsi juoktis, 
kad pagaliau pravirktų, prašytų atleidimo, susigūžusi jos glėbyje. 

Kad joks vyras niekada nebegalėtų tarp jų įsiterpti. 

Oseana vėl matė, kaip tokios švelnios Morganos akys su- 
stingsta, kūnas rieda drėgna žole - lėtai, žemyn šlaitu, paskui 
krinta žemyn į pragarmę. 


Audi vėl pajudėjo - iš lėto. Oseana šimtus kartų regėjo, 
kaip Morganos žvilgsnis padėrsta, prieš pranykdamas blėsta jos 
žvilgsnyje. Katra jų mirė tą vakarą - princesė ar jos veidrodėlis? 

Nė viena? Ar abi? 

Policija nieko nesuprato. Paplūdimyje jie aptiko dailią pa- 
smaugtą merginą suplėšyta suknele su spermos pėdsakais ant 
kūno ir vaginoje, su šviežio staigaus įsiskverbimo žymėmis ke- 
lios minutės prieš smurtą: jų patiniška išvada negalėjo siekti to- 
liau negu kita hipotezė, negu išprievartavimas! Oseanai jų buku- 
mas žadino tik panieką. 

Audi privažiavo Benuvilį. Miestelis miegojo. Gal net nepra- 
busdavo visą žiemą. Plakatas įspėjo vairuotojus: Kiurė slėnis - 
važiuoti draudžiama. Oseana įvažiavo į kelią. Dar šimtas metrų 
žvyrkeliu. Kas galėtų čia atkakti ieškoti Džamalo Salaju palaikų? 
Niekas - ne ką labiau negu kitų dviejų prieš daugelį metų. Ryt rytą 
lietus bus nuplovęs bet kokius padangų pėdsakus nuo keliuko. 

Oseanai buvo visai nesudėtinga rasti Aleksandrą Da Kosta. 
Jisai slapstėsi Pajūrio Blonvilyje savo tėvų viloje - šie, anksti at- 
sistatydinę, devynis mėnesius per metus praleisdavo Antiluose, 
Sent Vinsente ir Grenadinuose. Nors ir kvailas per visą pilvą, jis 
vis dėlto sumetė, kad Morganos Avril išprievartavimo ir nužudy- 
mo byloje jis - įtariamasis Nr. 1, ir jeigu iškiš nosį, taps atpirki- 
mo ožiu dėl savo DNR, spermos ir šaliko. 

Dar paprasčiau Oseanai buvo jį suvilioti. Ji paskambino 
jam - esą prieš pat žūtį gavusi iš sesės žinutę, kurioje ji atskleidė 
jai savo didžiosios meilės vardą: Aleksandras Da Kosta. 

Tas kretinas manė, jog koks nors tipas užpuolęs Morganą, kai 
jis palikęs ją vieną - galbūt taikydamasis į jos rankinę. 

Ji paskyrė jam pasimatymą vieną vakarą Ivto, prie A29 kelio 
sankryžos, „Formulės 1“ viešbutyje, kur nieko nesusitiksi - tik 
automatus, dalijančius įėjimo kodus, šaldytą maistą ar kavą. Pa- 
tikino neįskundusi jo farams, kaip būtų galėjusi padaryti, bet ji 
dvejojanti... Prieš tai norinti su juo pasikalbėti. Suprasti. Sužinoti 
paskutines sesės emocijas tą vakarą. Jis atskubėjo, tas šunytis. Pa- 
spraudęs tarp kojų uodegą, kurią netruko ištraukti. 

Tą kvaišelį pritrenkė jos grožis. Ji pasirodė jam dar gražesnė 
už seserį - jam, tam pabaisai. Galbūt ne tokia padūkusi ant tris- 
dešimto kambario kartoninėmis sienomis čiužinio, kai jo širdis 
pamažu liovėsi plakusi, paveikta muskarino, įmaišyto į bjaurią 
musaką, atšildytą mikrobangų krosnelėje vestibiulyje. Oseana 
rūpestingai įsispraudė tarp pirštų prezervatyvą su jaunojo gai- 
džiuko sperma, atsargiai perpylė ją į stiklinį buteliuką, paskui 
apie trečią valandą nakties pakrovė kūną į savo automobilio ba- 
gažinę. 


„Tarp mūsų niekada nebus jokio vyro, - sušnibždėjo žvaigž- 
dėms, stumdama jo lavoną į tamsą. 

Turėjo praeiti labai ilgi mėnesiai, kol Aleksandro Da Kosta 
tėvai pranešė, kad dingęs jų dvidešimt dvejų metų sūnus, duo- 
davęs jiems žinią kartą du per metus. Jie net nežinojo pasku- 
tinės jo gyvenamos vietos; be namo Normandijoje, turėjo dar 

du būstus Prancūzijoje - vieną Žydrajame Krante, kitą Rė saloje, 
trečią Creso saloje Kroatijoje ir butą Balearų salose. Tada Osea- 
na sužinojo, kad kasmet Prancūzijoje dingsta apie šešiasdešimt 
penki tūkstančiai žmonių ir daugiau kaip dešimt tūkstančių jų 
nerandama... 

Niekada niekam netoptelėtų į galvą įžvelgti ryšį... 

Mama visą gyvenimą bergždžiai ieškos dukters žudiko. Jis 
miręs. Oseana atkeršijo už sesę. Vyras, kuris pabandė jas išskir- 
ti — jas abi ir visas tris - amžiams miega kiaurymėje skardžio 
dugne. 


Oseana pastatė Audi 03 už uosių giraitės, saugodamasi, kad 
joks laukuose pasiklydęs naktibalda - tuo neįtikėtinu atveju, jei 
toks atsirastų - negalėtų pastebėti automobilio, nebent praei- 
tų pro pat jį. Prasidėjo sunkiausias etapas. Užsiversti kūną ant 
pečių. Pasistengti nepalikti jokios žymės, jokio pėdsako, jokio 
plaukelio, jokio prakaito lašelio. Įveikti dar šimtą penkiasdešimt 
metrų Kiurė slėnio vakaruose. 

Prieš dešimtį metų, 2004 metų birželį, prieš paskirdama 
Aleksandrui Da Kosta pasimatymą „Formulėje 1“ Oseana išti- 
som dienom klajodavo po skardžius. Medituoja, manė praeiviai 
arba farai. Sunerimę. Matyt, įsivaizdavo, jog ji taikosi pulti že- 
myn, kad nukeliautų pas savo dvynę seserį. Būtų buvę labai tuo 
patenkinti. Kaip jie būtų galėję atspėti, jog ant šito šveicariško 
kreidos sūrio ji ieško tinkamiausio iš natūralių šulinių, kad ten 
palaidotų neparankius vyriškius? Šulinio, ganėtinai erdvaus, kad 
sugrūstų ten pusę Žmonijos. 

Rado jį kiek į rytus nuo Benuvilio, Etigų slėnio gale, kars- 
tinėje dauboje, pasislėpusioje tarp gervuogynų - ją žinojo tik 
karvės, ir niekas, kiek siekia normanų atmintis, nedrįsdavo ten 
leistis. 

Atidarydama bagažinę Oseana užgniaužė kvapą. Džamalo 
kūną buvo susukusi į antklodę, ją sudegins vos grįžusi į Nešatelį. 

Trečią kartą gyvenime ji čia stato automobilį. 

2004 metų rugpjūčio 27-ąją pasklido neįtikima naujiena. 
Žemutinėje Normandijoje rasta mergina - išprievartauta ir pa- 
smaugta raudonu Burberry šaliku. Tokia Mirtijė Kamiu. Visuoti- 
nė panika. Žudikas maniakas vėl smogė. Ir smogs vėl... 

Mama tą patį vakarą Grankano Mezi mokyklos valgyklos sa- 
lėje, kurią ta proga atlaisvino meras, sukvietė „Raudonosios gi- 
jos“ sąjungą. Ji norėjo susitikti su visais Mirtijės artimaisiais - jos 
tėvais, močiute, geriausia drauge, būsimuoju vyru. Laikas spau- 
dė. Reikėjo užspęsti žudiką, kol nepaspruko. Ar nepradėjo vėl. 
Surinkti kuo daugiau įrodymų. Mamos kalba buvo griežta: mes 
negalime pasikliauti darbais užverstais ir menkai apmokamais 
policijos pareigūnais, kuriems iš esmės rūpi tik viena: greičiau 
grįžti namo ir pamiršti tą bjaurią bylą. 

Drauge su Žilberu, mamos broliu, aplink stalą jų buvo aštuo- 
netas. Trys iš Avrilių, penki - iš Kamiu pusės. 

Visą kelią iš Nešatelio į Grankaną, kol dėdė Žilberas sukinėjo 
vairą, koneveikdamas rugpjūčio mėnesio paryžiečius, užtvin- 
džiusius A13 magistralę, o mama be paliovos košė pro dantis: 
„Jis vėl pradėjo. Mes užspęsim tą niekšą. Jis vėl pradėjo, Oseana 
gromuliavo įsitikinimą: žudikas pažinojo Mirtiję Kamiu! Netgi 
buvo vienas iš jos artimųjų, vienas iš pirmųjų, kuriuos įtars po- 
licija. Jei ne, kam jis būtų inscenizavęs nusikaltimą ir nukreipęs 
įtarimus į visos Normandijos policijos ieškomą žudiką, vyriškį, 
išprievartaujantį, o paskui pasmaugiantį savo aukas raudonu 
Burberry šaliku? Kam būtų padėjęs tiek vargo, kad įtikintų, jog 
esama žudiko maniako? 

Žudiko maniako nėra! Bet tą paslaptį žino tik du žmonės: 
Mirtijės Kamiu žudikas... ir ji. 

Kai dėdė Žilberas pastatė savo seną mersedesą Žano Mario- 
no mokyklos stovėjimo aikštelėje, Oseana tik vargais negalais 
tramdė jaudulį. Ar vienas iš penkių žmonių, susėdusių su jais 
aplink stalą, - Mirtijės Kamiu žudikas? 


Oseana numetė ant žemės Džamalo lavoną. Nugara degė. 
Neįveikusi nė trisdešimt metrų jautėsi nusivariusi. Niekada jai 

nepavyks nutempti jo iki šulinių. Kurį laiką ji mąstė. Vilkti jį 
žeme - geras sprendimas. Vilkti, tada viską paskui save nuvalyti. 
Ji sunkiai alsavo. 

Mintys nejučiom vėl skriejo Grankano Mezi link tą vakarą, 
kai buvo rastas Mirtijės lavonas. Sambūris su Kamiu šeima val- 
gyklos salėje. Tą vakarą ji padarė klaidą, vienintelę per tą dešimtį 
metų. Klaidą, kuri tada per plauką jai būtų brangiai kainavusi. 

Vos įžengusi į mokyklos valgyklą ir nužvelgusi penkis žmo- 
nes, susėdusius aplink aštuonkampį stalą, ji įtarė Frederiką Sen 
Mišelį nužudžius savo sužadėtinę. Nė vienas iš kitų artimųjų, tė- 
vai ar draugė, nebuvo panašūs į įtikimą kaltininką. Ji stebėjo jį 
visą vakarą, tykodama menkiausių jo gestų, kiekvieno jo virpte- 
lėjimo, menkiausios reakcijos į bet kokią prielaidą, pateiktą skai- 
tant policijos raportus. 

Po valandos jos įsitikinimas sustiprėjo. Tai jis. 

Tačiau ji pamiršo vieną esminę detalę. 

Mirtijės Kamiu žudikas turėjo lygiai tokį pat kozirį. Jis taip 
pat žinojo, kad žudikas maniakas - tik farų sukurta chimera. Ly- 
giai taip pat nujautė, kad Morganos žudikas galbūt sėdi prie to 
paties stalo, priešais jį, ir jį stebėjo. 

Kai jų žvilgsniai pagaliau susitiko, jie tai suprato net nepra- 
tarę vienas kitam nė žodžio. Oseana išsidavė, pernelyg įdėmiai jį 
stebėdama. Kas būtų galėjęs jį įtarti? Kas būtų galėjęs suabejoti 
žudiko maniako versija, jei ne tas, kuris žino, kad Morganą nu- 
žudė ne aklai smogęs valkata? 

Kas, jei ne jos žudikas? 

Jie buvo susaistyti nebylios sutarties. 


Vis tebegalvodama, kaip patogiausiai nusitverti Džamalo 
lavoną, Oseana vėl prisiminė žymiąją teoremą, kurią atkapstė 
Pirozas: kalinio dilemą, du bendrininkus, kurie gali - arba ne - 
vienas kitą išduoti. Jeigu vienas kitą išduoda, tai jį praranda. Jei- 
gu tyli ir bendradarbiauja - abu laimi. Iki tiek, kad vienas iš jų 
dviejų būtų įsitikinęs, jog gali išduoti, kol kitas nespėjo atsakyti 
tuo pačiu. Maksimalus laimėjimas pagal teoremą. Pirozas buvo 

mažiausiai kvailas iš visų farų, galop jis atspėjo, bet kai būdavo 
per daug išgėręs, jo balsas per Paramė kajučių pertvaras aidėda- 
vo kiek per garsiai. 


Tą Mirtijės Kamiu žūties vakarą „Raudonosios gijos“ sąjun- 
gos susirinkimas valgyklos salėje baigėsi apie vidurnaktį. Parau- 
dusiomis akimis visi grįžo į savo automobilius, paskui į viešbutį. 
Prieš pat išeinant Oseana patraukė į tualetą, kuris buvo greta 
valgyklos salės, koridoriaus gale. Čia ją pasivijo Frederikas Sen 
Mišelis. Mirtinai išblyškęs. 

— Tai nelaimingas atsitikimas, - murmtelėjo dusliai. - Nelai- 
mingas atsitikimas. Aš nenorėjau jos pasmaugti. Mes turėjome 
susituokti. Ji mane mylėjo, niekada nebūtų manęs palikusi. Tai 
buvo tik įgeidis. Tasai tipas jai nerūpėjo. Mirtijė mylėjo mane. 
Paskutinįsyk mes pasimylėjom kaip tik prieš... 

- Tikiuosi, su prezervatyvu? 

Sen Mišelis įdėmiai pažvelgė į ją. Jis buvo vertas ne daugiau 
kaip kiti vyrai. Nuo tos akimirkos Oseana jau galvojo jį pašalinti, 
kaip ir kitus. Padarys tai, kai tiktai galės, kai tik nebebus jokios 
rizikos. 

— Taip, - prisipažino jis. 

— Turiu jums dovaną! 

Oseana išsitraukė iš kišenės stiklinį buteliuką. Sen Mišelis, 
aišku, nieko nesuprato. 

— Tas, kuris išprievartavo mano seserį, patikėjo jį man, - pa- 
aiškino Oseana. - Bet turėsite būti šiek tiek šnekesnis. 

Sen Mišelio ranka sugniaužė buteliuką, o jis pats tuo metu 
kuždėjo prisipažinimus, papildydamas savo išpažintį. Pagautas 
panikos po sužadėtinės nužudymo, jis paslėpė Mirtijės kūną po 
paparčiais Didžiuosiuose Karjeruose, vildamasis, kad niekas jos 
neras, kol jis negrįš. Paskui neabejodamas, kad, vos sužadėtinės 
lavonas bus identifikuotas, įtarimas kris ant jo, sumanė laiky- 
tis to paties protokolo kaip Iporo nusikaltime, apie kurį pasta- 
raisiais mėnesiais daug kalbėjo žiniasklaida. Sen Mišelis nuva- 
žiavo į Dovilį, užėjo į Burberry du Printemps krautuvėlę, kad 

užmigdytų pardavėjų budrumą, nusipirko marškinius už šimtą 
penkiasdešimt eurų, tuo pat metu brukdamas po apsiaustu rau- 
doną kašmyro šaliką. Grįždamas tuščiame Asnelių paplūdimyje 
prisisėmė į kanistrą jūros vandens Mirtijės lavonui apšlakstyti. 
Galiausiai grįžęs į Didžiuosius Karjerus nušvilpė jos rankinę ir 
kelnaites, tiksliai atkartodamas Morganos Avril žudiko veiks- 
mus. Trūko vieno - moleskino bloknoto, kuriame Mirtijė užra- 
šinėdavo savo slaptas mintis. Jokio jo pėdsako - nei prie jos, nei 
jos rankinėje. 

Kitame koridoriaus gale nuaidėjo garsus mamos balsas: 

- Eime, Oseana! 

— Ateinu, mama. 

Oseana paliko Sen Mišeliui stiklinį buteliuką. 

Bendradarbiavimas - savitarpis. 

Ta paprasta dovana juos abipusiškai išteisino. 

Jau kitą rytą policija rado Mirtijės Kamiu kelnaites, užkibu- 
sias gervuogyne keli šimtai metrų nuo Didžiųjų Karjerų, išterlio- 
tas prievartautojo sperma, identiška paimtajai iš Morganos Avril 
vaginos. 

Lemiamas įrodymas, kad žudikas - vienas asmuo. 

Žudikas maniakas, pasirenkantis aukas atsitiktinai. 


Oseana vėl šniokštavo. Ji pavilko Džamalo kūną kokį šimtą 
metrų. Dar ne daugiau kaip dvidešimt, ir viskas bus baigta. Be- 
kraščius laukus apšvietė tik viena kita žvaigždė ir mėnulio delčia. 
Dulksna pasmarkėjo. Ji dar labiau išnaikins pėdsakus. Anksti 
rytą nebeliks jokių žymių. Oseana užsitraukė apsiausto gobtuvą, 
pasitrynė pirštinėtas rankas ir ėmėsi darbo. 


Oseanos šansas nuaidėjo 2004 metų spalio 6-ąją, pavakary, 
jos kišenėje: mobilusis. Tuo metu ji buvo „Raudonosios gijos“ 
sąjungos sekretorė, o mama nuolat platino skelbimus, raginda- 
ma prisistatyti galimus liudininkus. Tuos, kurie būtų neišdrįsę 
kalbėtis su policija. 

Olivjė Rua balsas skambėjo nedrąsiai. 

- Aš - tas, kurio visi ieško, - verkšleno jis į telefoną. - Vaiki- 
nas su Adidas kepuraite, tas, kuris sukinėjosi aplink Mirtiję. Tas, 
kurio policija... 

Oseana liepė jam nutilti, svarbiausia, niekam neprasitarti. 
Norėjo paskirti jam pasimatymą tą patį vakarą Ivto „Formulės 1“ 
viešbutyje, bet jis atsisakė. Per toli, per vėlu, pernelyg rizikinga. 
Jai pavyko išsiderėti susitikimą įdienojus Vė pelkynų vidury, keli 
kilometrai nuo jo namų, į pietus nuo Izinji, apleistame senosios 
Karentano brastos gabione. 

- Aš jos nežudžiau, ponia, - toliau aimanavo jis per telefo- 
ną. - Visi taip mano, bet aš jos nežudžiau. Aš ją mylėjau. Ji turėjo 
palikti savo draugužį. Ji rašė man eilėraščius. Rašė savo dieno- 
raštyje. 

- Turite tą dienoraštį? 

- Taip, bet... 

-— Atneškite. 

Olivjė Rua, kaip ir visi kiti, manė, kad Mirtijė Kamiu tapo 
kažkokio valkatos auka. Neturėjo jokio pagrindo įtarti savo var- 
žovą. Ilgai nesiryžo prisistatyti policijai. Dienas leido savo kam- 
baryje arba ilgai klajodavo po atkampias vietas. Kad pamąsty- 
tų. Pagalvotų apie Mirtiję. Jis neturėjo ko sau prikišti, galų gale 
lengvai galėtų įrodyti savo nekaltumą. Bet su farais... Jiems taip 
knieti patupdyti kaltininką, jie visur apygardoje iškabinėjo foto- 
robotą, kiek panašų į jį, jie surakins jo riešus antrankiais jam dar 
nespėjus pasiaiškinti. Tad jam toptelėjo mintis iš pradžių susi- 
siekti su tos sąjungos, „Raudonosios gijos“, nariais. Šie tikriausiai 
veikia išvien su advokatais, žino tam tikrus tyrimo elementus, 
kurių policija nekelia aikštėn. Jie išklausys jį, jam patars, paaiš- 
kins, kaip elgtis su policija. 

Gabione Olivjė perdavė Oseanai visus Mirtijės suvenyrus, 
kuriuos turėjo: moleskino bloknotą, jos laiškus, eilėraščius. Su 
palengvėjimu. Kitaip nei Oseana. Jeigu Olivjė Rua prabils, įta- 
rimai nukryps į Frederiką Sen Mišelį. Jei Frederikas Sen Mišelis 
įklius, ji įklius drauge su juo... 

Niekada tarp mūsų nebus jokio vaikino. 

Oseana atidarė rankinę. Buvo vidurdienis, saulė kybojo ze- 
nite virš pelkynų. Dešimtys ančių ir perkūno oželių suko lizdus 
aplink juos rūdžių spalvos durpyne, išvarpytame pelkių. Olivjė 
Rua, regis, tai buvo gražu. Jis atrodė romantiškas, susikrimtęs, 
visiškai sutrikęs. Kai Oseana ištraukė kolos butelį, šaltos picos 
gabalus ir rytietiškus kepinius, jis negalvodamas ėmė kramsnoti 
drauge su ja. Visa tai jam turbūt pasirodė keistai aštru. Neilgam. 
Jo žvilgsnis pradėjo po truputį niauktis, raumenys - stingti, pas- 
kui jis suakmenėjo kaip medžioklinis šuo, tykantis šeimininko 
švilpuko. Netrukus jo širdis liovėsi plakusi. 


Kitą dieną Sen Mišelis savo laiškų dėžutėje rado jo velionės 
sužadėtinės sukurtą eilėraštį. Oseana tęsė žaidimą. 

Bendradarbiavimas - savitarpis. 

Sen Mišelis buvo gudrus - eilėraščiu jis pasinaudojo prieš 
policijos viršininką Bastinė. Gryna profilaktika. Mažajai Alinai, 
vis tebemąstančiai apie paskutines savo geriausios draugės die- 
nas, piršosi vis daugiau klausimų. 


Dar dvidešimt metrų. Oseana atsargiai stūmėsi į priekį, 
stengdamasi išvengti gervuogių šakų. Farai žlibi, bet kupini fa- 
natizmo. Paprastas audinio pavyzdys, užkibęs ant dyglio galo, 
gali atvesti iki to, kuris ar kuri atėjo čia atsikratyti savo šiukšlių. 

Dingus Olivjė Rua tyrimas subliūško kaip pradurtas balio- 
nas. Kad ir kaip niršo mama, policija bylą užmetė. Kurstyti lieps- 
ną jie patikėjo Fekano žandarmerijai, o konkrečiai - kapitonui 
Pirozui. 

Atgal į pradinį tašką. 

Mama įsitvėrė dvigubo nežinomojo versijos. Rasti tipą, kuris 
būtų lankęsis ir Ipore, ir Izinji... Oseana nesipriešino. Galų gale 
tai neleido mamai visiškai išprotėti. Tai truko daug metų. Galop 
Oseana suartėjo su Alina Mason, geriausia Mirtijės Kamiu drau- 
ge, ir po truputį pasėjo jai abejonę - lygiai tiek, kad paruoštų 

ją tai dienai, kai reikės atsikratyti Sen Mišelio - pasėjo virusą, 
Trojos arklį standžiajame jos smegenų diske, klastingą klausimą: 

O jeigu Mirtiję nužudė ne valkata? 

O jeigu Mirtijė pažinojo savo žudiką? 

Ir vieną gražią dieną, 2013 metų kovo mėnesį, didžiojoje lo- 
terijoje galop išplaukė vardas: Džamalas Salaju. Vargšas tipelis, 
pasimaišęs netinkamoje vietoje netinkamu laiku. Tačiau tai Ži- 
nojo tik Sen Mišelis ir ji. 

Kai Karmen sukurpė savo beprotišką planą - tą neįtikėtiną 
mizansceną, skirtą Salaju demaskuoti, Oseana nesipriešino. Vis- 
kas tiko. Tokia laukta proga užbaigti su Sen Mišeliu. Ji įsivaiz- 
davo nuostabų finalą Sen Markute, pasiūlė jį mamai. Išvakarėse 
prieš didįjį blefą Oseana sutvarkė porą trejetą smulkių reika- 
liukų. Išlupti plytą iš Laržo salos citadelės sienos ir paslėpti ten 
Mirtijės Kamiu moleskino bloknotą. Išraižyti ant plytos tris žen- 
klus. M2O. Ir toliau su Alina kurti laiškus ruduosiuose vokuose, 
kad Džamalas Salaju taip pat suabejotų. Kad reikiamą akimirką 
suprastų... Paskui, pasinaudojus raktų kopija, - ji nušvilpė juos 
per vieną begalinių „Raudonosios gijos“ sąjungos sambūrių, - 
įsmukti pas Frederiką Sen Mišelį, paslėpti jo bute Morganos ran- 
kinę, kurią saugojo visą laiką, įbrukti į vieno vonios kambario 
stalčiaus galą stiklinį buteliuką su senais pamirštais Aleksandro 
Da Kosta spermos pėdsakais. Vis dėlto Sen Mišelis nebuvo toks 
kvailas, kad laikytų pas save tokį daiktinį įrodymą. 

Kitą dieną, anksti rytą, ji Džamalo Salaju panosėje liuok- 
telėjo nuo skardžio, atlikdama šuolį iš šimto dvidešimt metrų, 
sulėtintą tik specialaus parašiuto. Pavara buvo išjudinta. Niekas, 
net Pirozas, negalėjo jos sustabdyti. Džamalas Salaju grūmėsi su 
mechanizmu, kuris anksčiau ar vėliau turėjo jį sutraiškyti. 

Spręsdamas kalinio dilemą ekonomistas Akselrodas, pasitel- 
kęs savo pseudometodą, suklydo. 

Bendradarbiavimas - savitarpis - atleidimas. 

Tai galioja tik tuomet, jeigu bendrininkai, išėję iš kalėjimo, 
susitiktų ir vėl panūstų bendradarbiauti. Ar atkeršyti. Teisingas 
metodas - išduoti tik vieną kartą, galutinai. 

Atsakyti smūgiu į smūgį. Iššauti pirmam. 
Bendradarbiavimas - išdavystė - bausmė. 


Oseana pavilko Džamalo lavoną dar kiek arčiau kiaurymės. 
Pagal jos apskaičiavimus ši buvo kokių trisdešimties metrų gylio, 
galbūt ir daugiau, turint omenyje gretimus požeminius urvus, 
besiraizgančius po klintimis. Matyt, kai kurie vietiniai kaimie- 
čiai Žino tą vietą ir taip pat ateina čia atsikratyti kokių nors nepa- 
rankių daiktų. Bet niekam nešautų į galvą tenai nusileisti. 

Geriausiu atveju koks nors speleologas po penkiasdešimt 
metų tarp šunų griaučių, senų televizorių ir surūdijusių skalbyk- 
lių aptiks tris skeletus. Ar po šimto metų, kai skardis bus pakan- 
kamai atsitraukęs. O net jeigu, net jeigu kūnus atrastų rytoj, kokį 
ryšį būtų galima įžvelgti tarp trejų palaikų ir Oseanos? Net jeigu 
pavyktų nustatyti tų trijų mirusiųjų tapatybę, atkurti jų mirties 
datą ir nužudymo būdą, - kriminalinės policijos mokslininkai 
veikiausiai tai sugeba, - niekas, ničniekas nesusietų jų su ja, ne- 
leistų jos apkaltinti. 

Čia ji neįžvelgė jokio savo nuopelno - nebent atsargumą. 
Visi įsivėlė į jos voratinklį, nors jinai jų ten neviliojo. 

Tartum maldą ji paskutinįsyk pakartojo: „Niekada tarp mūsų 
nebus jokio vaikino.“ Dabar tai tikras reikalas. Visi vyrai užmo- 
kėjo. Visi vyrai, prisiartinę prie jos, prie jų, buvo mirę. 

Ji atraišiojo virveles, atvyniojo apklotą. Džamalo lavonas pa- 
mažu nuriedėjo raudonu audiniu tarsi kilimu, patiestu prieš jį 
baigiamosioms apeigoms. Kūnas tyliai dingo bedugnėje angoje. 

Baigta. 

Oseana skubėjo grįžti į Nešatelį an Brė, bet turėjo būti at- 
sargi, silpname žibintuvėlio spindulyje, vos apšviečiančiame jos 
batų nosis, patikrinti, ar nepaliko kelyje jokio pėdsako. 

Ji skubėjo grįžti namo. 

Skubėjo vėl pamatyti mamą. 

Blyškiame šviesos ratile Oseana nužvelgė geibius nuogus 
kaštonų siluetus, draskomus atviros jūros vėjo. 

Ji troško, kad Do dAno sodybos kieme vėl pražydėtų obelis. 


V 
REVIZIJA 


Fekanas, 2014 m. rugpjūčio 13 d. 


Nuo Leitenanto Bertrano Donadjė, Nacionalinė žandarme- 
rija, Etretato apylinkių teritorinė brigada, Pajūrio 


Senos departamentas 


Ponui Žerarui Kalmetui, Nelaimingų atsitikimų aukų 
identifikavimo žandarmerijos padalinio direktoriui, 
Nacionalinės žandarmerijos Kriminalinių tyrimų insti- 


tutas, Roni su Bua 
Pone direktoriau, 


atsakydamas į jūsų 2014 m. rugpjūčio 10 d. laišką, 
susijusį su trijų skeletų - Albero, Bernaro ir Kloviso, - 
rastų Iporo paplūdimyje 2014 m. liepos 12 d., tapatybės 
nustatymu ir jūsų susirūpinimu dėl „trūkstamo galvosūkio 
elemento“, visų pirma noriu jus nuraminti. Vadinamojo Klo- 
viso blauzdikaulis niekur neprapuolė, pradangintas jūsų 
ar mano tarnybų arba net nuplautas jūros po skardžio griū- 
ties. 

Skaitydami jūsų laišką, mes neišvengiamai atlikome su- 
gretinimą su vienu pagrindinių Avril ir Kamiu bylos vei- 
kėju, Džamalu Salaju, jaunuoliu, kuris vienu metu buvo 


įtariamas galimai esąs abiejų merginų prievartautojas ir 

žudikas. Jūs lengvai suprasite mūsų samprotavimų pobūdį. 
Džamalas Salaju buvo luošas; jo kairės kojos apatinė dalis 
buvo pakeista protezu. Bet svarbiausia, tas jaunuolis pra- 
dingo prieš pusę metų, praėjus kelioms dienoms, kai buvo 
užbaigta Avril ir Kamiu byla. Be jokios regimos priežas- 
ties. Be menkiausio paaiškinimo. 

Jūsų atradimas lemtingai išjudino reikalą. Neabejo- 
tinai ir dėl nežinomos priežasties Džamalas Salaju buvo 
nužudytas. 

Kalbant visiškai atvirai, pone direktoriau, be jokios 
kitos nuorodos, kaip tas plikas skeletas, mes anaiptol ne- 
pasikliovėme to tyrimo baigtimi, nors jis sėjo nerimą dėl 
Avril ir Kamiu bylos išvadų. Dvigubas prievartautojas Fre- 
derikas Sen Mišelis, nužudytas Sen Markufo saloje trys die- 
nos prieš pradingstant Džamalui Salaju, vargu ar galėjo būti 
apkaltintas šiuo nunuodijimu. Daugiau ar mažiau joks kitas 
tos dramos veikėjas neatrodė mums galįs kelti įtarimus. 
Šiaip ar taip, asmuo, nunuodijęs tris vyrus, kurių skeletus 


aptikome, veikė ypač kruopščiai, metodiškai ir atsargiai. 


Gavę jūsų laišką mes pradėjome Džamalo Salaju dingi- 
mo tyrimą drauge su Fekano žandarmerija ir Ruano srities 
kriminalinės policijos tarnyba. Apklausėme visus Salaju 
artimuosius, pusbrolius ir draugus La Kurneve, taip pat 
kitus Avril ir Kamiu bylos veikėjus, buvusius „Raudonosios 
gijos“ sąjungos narius ir galop jo kolegas iš Šv. Antano 
terapinio instituto. Niekas nieko nežinojo. Džamalas Sa- 
laju veikiau buvęs uždaro būdo vaikinas, intravertas, kan- 
triai kūręs asmeninį įvaizdį tarsi kokią sterilią kamerą, 
į kurią nedaug ką teįsileisdavęs. Jo viršininkas Žeromas 
Pinelis mums netgi aprašė jį kaip potencialiai depresyvų 
tipą. Nuo čia iki nusinuodijimo muskarinu ir šuolio nuo 
skardžio į pragarmę, kad palaikytų draugiją dviem lavo- 
nams, žuvusiems tokiomis pat aplinkybėmis ankstesniais 


metais, tik vienas žingsnis, kurio mano tarnyba nežengė. 

Mes jau ketinome palikti Šv. Antano institutą ir už- 
baigti tą bylą, bet čia staiga atsirado paskutinis liu- 
dytojas. Mergaitė iš terapinės auklėjamosios pedagoginės 
institucijos. Ji reikalavo trūks plyš „pasikalbėti su fa- 
rais“ - taip klykė koridoriuose, tačiau auklėtojai, pri- 
pratę prie jos keliamų skandalų, mums lankantis buvo ją 
uždarę kambaryje. 

Galiausiai, kai mes jau sėdomės į automobilius, ji pa- 
šaukė mus pro langą ketvirtame aukšte. Penkiolikmetė mer- 
giotė, internuojama Terapijos institute nuo pirmadienio 
iki penktadienio ir dvidešimt keturias valandas per parą 
gydoma anksiolitikais*. Pasak instituto darbuotojų, mer- 
gaitė psichologiškai nestabili, turinti rimtų seksualinių 
sutrikimų, susijusių su vaikyste. Klasikinis atvejis to- 
kio pobūdžio įstaigoje, patikslino jie. Ji žavėjusis Dža- 
malu Salaju, ir jaunuolį tekę ne kartą įspėti, kad laiky- 
tųsi nuo jos atokiau ir netrukdytų dirbti profesionalams. 
Ofelijos Parodi - toks buvo mergaitės vardas - liudijimas 
bent jau atrodąs mažai įtikimas. 

Auklėtojas pabandė nutempti mergaitę nuo lango. Ji įsi- 
kirto į palangę, paskui į auklėtojo megztinį ir vaišino jį 
spyriais. Isteriškai. 

Aš padariau galą toms linksmybėms, pareikšdamas iš- 
klausysiąs to, ką mergaitė turinti pasakyti. Atvirai kal- 
bant, pasakyti mums mažoji Ofelija neturėjo ką... 

Ji turėjo kai ką parodyti! 

Atsidūrusi prieš mane ir du mano padėjėjus, beveik ap- 
rimusi, tik tankiai alsuodama kaip stirna, pasprukusi nuo 
šunų rujos, ji tiesiog įspraudė man į delną savo mobilųjį 
telefoną. 

Ekrane buvo atidaryta žinutė. 


Perskaičiau, kas jos autorius. 


* Vaistai, ribojantys psichomotorinį aktyvumą, slopinantys centrinės nervų sis- 
temos sužadinimą ir raminantys. 

Džamalo vardas buvo įrėmintas dviem švytinčiais vei- 
dukais. 

Susidomėjęs žvilgtelėjau, kurią valandą ir dieną iš- 
siųsta žinutė. 

2014 m. vasario 25 d., 21 val. 18 min. 

Ta diena, kai Salaju dingo. Nuo to laiko niekas jo ne- 
bematė, nebent visiškai per šešis mėnesius suirusio lavono 
pavidalu. Mergaitė nesvaičiojo - ji buvo paskutinė, ben- 
dravusi su Salaju. 

Nuleidau akis į žinutės turinį. Tekstas buvo trumpas ir 


ganėtinai mįslingas. 


20 iš 20? 


Jis būtų buvęs net visiškai nesuprantamas, jeigu ne jį 
lydintis atvaizdas. Vogčiomis padaryta nuotrauka - nugara 
ir ketvirtis veido jaunos moters, vilkinčios mėlyna tulpės 
kirpimo suknele, su skuduru rankoje, triūsiančios, atro- 
do, virtuvėje. 

Labai gražios moters. 

Neįmanoma jos neatpažinti net iš neryškaus kadro, nors, 
pone direktoriau, tos moters tapatybė užkando man žadą. 

Oseana Avril. 

Pirmosios aukos sesuo. Buvau kelissyk ją apklausęs dėl 
Salaju dingimo, nė akimirkos anaiptol neįtardamas tos to- 
kios gražios, protingos ir orios, nepaisant jos daliai 
tekusių išbandymų, moters. 

Dabar jūs viską žinote, pone direktoriau. 

Tuojau pat paskambinau į Nešatelio an Brė žandarmeriją. 
Autonominė teritorinė brigada nedelsdama apklausė Oseaną 
Avril jos akušerės kabinete. Šiuo metu ji įkalinta Vinje- 
tės sulaikymo centre Val de Rėjuje. Pirmosios psichiatrų 
ataskaitos slogios. 

Vėliau, po naujų nuodugnesnių tyrimų, policijos pro- 


gramuotojams pavyko Džamalo Salaju nešiojamajame kompiu- 

teryje atkapstyti pėdsakus pasakojimo, kurį jis parašė 
prieš mirtį, kelios dienos po tariamos Avril ir Kamiu by- 
los pabaigos. Aš jį perskaičiau - tai pamokoma. Įterpkite 
tą rankraštį į mūsų korespondenciją, pone direktoriau, ir 
turėsite istoriją, kurios nusitvers bet kuris leidėjas. Iš 


esmės jaunasis Salaju tikrai būtų to nusipelnęs. 


Negaliu susilaikyti nepatikslinęs jums paskutinio fak- 
to, pone direktoriau, net jeigu jis ir niekuo nepapildo 
bylos. Jaunoji Ofelija Parodi beveik iš karto atsakė į 
Džamalo Salaju pasiųstą žinutę. Kaip įsivaizduojame, tada 
Salaju jau buvo suvartojęs muskariną, ir jo mirtis arti- 
miausiomis minutėmis buvo neišvengiama. 

Žinutė buvo trumpa. Tiksli kopija žinutės, pasiųstos 
Džamalo Salaju Ofelijai prieš keletą dienų. Kad ir ką sa- 
kytų Šv. Antano instituto psichologai, ta sunkaus būdo 
mergaitė, pateikusi savo asmeninę nuomonę, anaiptol ne 
kvaila. Jos atsakymas į Oseanos Avril nuotrauką ir klausi- 


mą: „20 iš 20?“ užėmė dvi eilutes: 


Per graži. Nepasikliauk išore. 


Man geriau rudė. 
Nuoširdžiausi linkėjimai, pone direktoriau. 


Bertranas Donadjė, 


Etretato apylinkių teritorinė brigada 


Po 18 dienų, 2014 metų rugpjūčio 31 diena 


Emilis automatišku gestu atidarė keltuvo į Midi smailę kabi- 
ną Nr. 22 ir išleido šešiasdešimt kinų turistų dar linkstančiomis 
po kelionės, balansuojant ant laido virš dviejų tūkstančių metrų 
bedugnės, kojomis. 

Jis žengė keletą žingsnių pragarmės link ir prisidegė Marlbo- 
ro cigaretę. 

20 valanda. Šiaip jau tai būtų buvęs paskutinis reisas. Grįži- 
mas žemyn į stotį ir alus „Kuosos“ terasoje. 

Tik ne šiandien. 


Rudžiukė praleido paskutinius kinus ir priėjo prie jo. Už jos 
ją įrėminantis griaumedis, dailus it Alpių medžiotojas, - ne toks 
įdegęs, bet apsivilkęs tokio pat stiliaus baltu kaip sniegas apsiaus- 
tu su antsiuvais ir juostelėmis. Klasė! Turbūt tas tipas iš Krimina- 
linių bylų ir malonės valdybos, pagalvojo Emilis. 

Jis ištiesė merginai ranką. Su kailiniu apsiausto gobtuvu jos 
veidelis atrodė kaip švilpiko. 

— Panelė Alina Mason? 

Mergina kyštelėjo jam graužiko letenėlę. 

— Ne. Salina. Mona Salina. 

Emilis gūžtelėjo pečiais. Jei ministerija suklydo, kas jam dar- 
bo. Asmensargis iš Kriminalinių bylų ir malonės valdybos įteikė 

jam kelis leidimus su mėlynu, baltu ir raudonu spaudu. Emilis 
išspjovė nuorūką, paskui mostelėjo jiems į slankiąsias keltuvo 
dureles. 

- Nagi, pirmyn. Paskutinė kelionė... Šįsyk kylu kartu su ju- 
mis. Manau, tai, ko prašote, panele - neregėtas dalykas. 

Keltuvas pajudėjo. Du trosai juodavo it du didžiuliai įdrėski- 
mai, bjaurojantys kalną iki pat snieguotų keterų beveik trim šim- 
tais metrų aukščiau. Mona spaudė savo lobį prie krūtinės. Ervė, 
Kriminalinių bylų ir malonės valdybos įgaliotinis, liko šaltas ir 
nesutrikdomas. 

— Vis dėlto kažkokia beprotybė, - vėl prabilo Emilis, kad už- 
pildytų tylą. - Netgi stačiai draustina. 

Griaumedis nutaisė klebono toną: 

- Leidimas gautas iš paties ministro. Jūs žinote tą istoriją, tie- 
sa, jums ji neatrodo jaudinama? 

Emilis neatsakydamas metė įdėmų žvilgsnį į Monblaną. 

Jaudinama? 

Jeigu jau ministerijos žaliūkai ima traukti iš kišenių nosi- 
naites... 

- Atsižvelgiant į aplinkybes, - toliau aiškino Ervė, - minis- 
terija vargiai galėjo atsakyti panelei Mason šį simbolinį poelgį. 

— Maniau, jos pavardė Salina, - bambtelėjo sau į barzdą kel- 
tuvininkas. 

Tiesiai šiaurėje paskutiniai saulės spinduliai dažė Baltąjį slėnį 
rausvais ir auksiniais atšvaitais. Emilis įjungė portatyvinį radijo 
ryšio aparatą. 

- Prašome sustojimo! „Žvaigždės“ stotelė. Išėjimas į Rojaus 
gatvę tiesiai mums po kojomis. 

Netrukus keltuvas sustojo. Mona nusišypsojo, įdėmiai žvelg- 
dama į dangų. Emilis pritūpė ant grindų ir ėmėsi atsukinėti sau- 
gos liuką. 

Trisdešimt iš trisdešimties centimetrų. 

Keturi varžtai. 

Daugiau kaip penki šimtai metrų po jų kojomis. 

Mona nukreipė žvilgsnį nuo dangaus ir nuleido akis į Šamo- 
ni slėnį. 

— Kur maratono trasa? - paklausė. 

— Ten, - tyliai atsiliepė Ervė, - už Bionasė smailės - tos bal- 
tos piramidės gūbrio linijoje. Kiek žemiau bėgikai pasieks Tri- 
ko perėją. Du kartus dalyvavau maratone, matyt, todėl man ir 
patikėjo šią užduotį. Bėgikai startavo kiek daugiau nei prieš dvi 
valandas. Pirmieji turėtų pasiekti Italiją dar nesutemus. Paskui 
pačių greičiausiųjų lauks dar penkiolika valandų kelio. 

Emilis atsiduso, lyg Monblano ultramaratono dalyvių pa- 
stangos būtų niekai, palyginti su jo pastangom atsukti keturis 
varžtus, kurių tikriausiai niekas nebuvo lietęs ištisą amžinybę. 

Mona lėtai atsuko urnos dangtelį. 

Tiesiai virš jos jau spindėjo Venera. Penkios svajonės... Ji at- 
gniaužė kairės rankos pirštus ir išvardijo jas vieną po kitos, kuž- 
dėdama puse lūpų kaip paskutinę maldą. 

Penkios svajonės. Džamalas jas visas būtų pasiekęs. 


Būti apverktam moters, kai mirsiu, sušnabždėjo Mona. 
Ašaros tekėjo jos skruostais. Ji užlenkė nykštį. Ervė ištiesė jai 
nosinę, bet ji jos nepaėmė. 


Grąžinti skolą prieš mirštant. 

Užlenkdama smilių Mona pagalvojo apie suimtą Oseaną 
Avril, kaltinamą šešiomis žmogžudystėmis, tris lavonus, rastus 
skardyje, tą niekšą Sen Mišelį, inspektorių Pirozą, Morganą, jos 
dvynę... Džamalui pavyko išryškinti tiesą, tiesą, į kurią daugybė 
farų per dešimt metų buvo atkandę dantis. Ji užsimerkė, prisimi- 
nimai nukrypo į sūpynes tuščioje žaidimų aikštelėje virš Iporo 
paplūdimio. Kai ji pirmą kartą išgirdo apie Ofeliją. Nuo to laiko 
jos dažnai kalbėdavosi apie Džamalą. Pirmą kartą Šv. Antano 
institutas sutiko, kad kitą savaitgalį mergaitė dvi dienas praleistų 
su ja Elbefe. 

Trys varžtai nuriedėjo keltuvo grindimis. Emilis triumfavo. 
Vėjas švilpė po metalo plokšte. 

— Kai ištrauksiu paskutinį, pakratys, ponia. 

Mona nejučiom suvirpėjo. 


Pasimylėti su moterim, gražesne už mane. 

Ji užlenkė didįjį pirštą. Mintis užplūdo tos pirmosios nakties 
vaizdai. Kambarys Nr. 7. Bangų ridenamų akmenėlių čežėjimas. 
Jų oda. Jos nerūpestingumas. Mylėtis be prezervatyvo. 

Umai ledinis gūsis siūbtelėjo į keltuvą. Emilis laikė rankose 
geležinę plokštę. 

- Alina, - paragino Ervė, - reikia baigti. 

Jo balsas buvo nebe toks lipšnus. Griežtesnis. 

Mona užlenkė bevardį pirštą. 


Turėti vaiką. 

Jos ranka trumpam prilietė apvalų pilvą, o aukštybių skers- 
vėjai siūbavo keltuvą. Jau šeši mėnesiai po nakties „Sirenoje“. 

Ji atsargiai priklaupė priešais liuką. Ervė prilaikė ją už peties, 
nors nebuvo jokio pavojaus. Joks kūnas, net smulkutis, nebūtų 
pralindęs pro šitą angą. Ji palenkė urną į tuštumą. 


Tapti pirmuoju luošu sportininku, dalyvaujančiu Monblano 
ultramaratone. 

Ji užlenkė mažylį pirštelį ir dešine ranka pažėrė pelenus pro 
liuką. 

Vėjas juos bematant išsklaidė Takiulio Monblano, Modi 
kalno ir Miazo kupolų kryptimis - aukštai, labai aukštai, tokiu 
greičiu, tokiame aukštyje, kokių niekada nepasieks ultramarato- 
no bėgikai, kurių margaspalviai kombinezonai šmėžavo Bosono 
ledyno pėsčiųjų take. 


MICHEL: 


MICHEL BUSSI 
SVETIMAS KŪDIKIS 


1980-ieji. Kalėdų išvakarėse laineris Stambulas-Paryžius rėžėsi į Baisųjį 
kalną. Po katastrofos niekam nepavyko išgyventi, išskyrus trijų mėnesių 
kūdikį. 

Lėktuvo katastrofoje žuvus mažylės tėvams, jos globos siekia dvi 
šeimos - Karviliai ir Vitraliai, mat paaiškėja, kad to paties amžiaus ir pa- 
našios išvaizdos kūdikiai lėktuve buvo du... 

Kas ta mėlynakė mergaitė - Liza Roza ar Emili? 

Dėl mažosios mėlynakės globos užverda precedento neturintis 
teismo procesas. DNR tyrimas tais laikais dar nebuvo atliekamas, todėl 
teisėsaugininkams tenka nuspresti mergaitės likimą vadovaujantis tik 
skurdžiais įrodymais. 

Karvilių šeimos nusamdytas privatus tyrėjas aštuoniolika metų 
bando įminti šią mįslę, tačiau, kai pagaliau jam pavyksta, jį randa nu- 
Žudytą... 


NELE NEUHAUS 
PIKTAS VILKAS 


Mums yra ko baimintis... 


Karštą birželio dieną Maino upėje netoli Frankfurto rasta negyva maždaug šešiolikos metų 
mergina. Ji siaubingai sužalota. Tačiau keisčiausia tai, kad dingusios merginos niekas ne- 
pasigenda. Praėjo kelios savaitės, o kriminalistai Pija Kirchhof ir Oliveris fon Bodenšteinas 
vis dar negali nustatyti jos tapatybės... 

Žinomas televizijos veidas Hana Hercman tikėdamasi pagerinti savo laidos reitingus 
susidomi psichoterapeutės papasakota skandalinga istorija. Pasižadėjusi ničniekam ne- 
prasitarti vis dėlto apie šią paslaptį užsimena artimam draugui ir netrukus itin skaudžiai 
sumoka. 

Kriminalistai Kirchhof ir Bodenšteinas ima veržti kilpą, kurią paspendė kelių nusikal- 
timų organizatoriams. Ar iš pažiūros padorūs visuomenės piliečiai gali tapti žiaurių susi- 
dorojimų užsakovais? Ar įvykiams pasisukus nenumatyta linkme Pija vis dar gali pasitikėti 
kolega? 


„Piktas vilkas“ lyg sprogstamojo mišinio užtaisas. Kiekviena veiksmo detalė sukimba su 
kita tarsi laikrodžio mechanizmo krumpliaračiai. Kiekviena įvykio užuomazga neatsieja- 
ma nuo pasakojimo. Istorija dinamiška, įtraukianti ir sukrečianti. Ne veltui ši autorė - tikras 
perliukas detektyvų mėgėjams! 


Lisa 
Jackson / 

LISA JACKSON 
TĄ NAKI| 


Su Sandra Brown ir Mary Higgins Clark lyginama JAV rašytoja Lisa Jackson visame pasaulyje 
jau turi didelį būrį gerbėjų. Per 80 knygų parašiusi rašytoja meistriškai kuria istorijas, kurio- 
se be perstojo auganti įtampa ir intriguojanti detektyvinė linija susipina su dramatiškomis 
aplinkybėmis gimusia aistra. Rašytoja pelnytai tituluojama kaip viena talentingiausių ro- 
mantinio trilerio meistrių. „Tą naktį“ - pirmoji Lisos Jackson knyga lietuvių kalba. 


įtakingą ir turtingą Montgomerių giminę jau daugybe metų persekioja skandalai, 
tragedijos, gaubia tamsios paslaptys. Vieną naktį jos prisiveja ir Ketliną Montgomeri - iš- 
gąsdinta sapno košmaro, moteris nubunda krauju suteptuose pataluose, o netrukus pasi- 
beldusi policija praneša apie vyro, su kuriuo Ketlina skyrėsi ir jau kurį laiką gyveno atskirai, 
mirtį. Ketlina tampa pagrindine įtariamąja, bet ji... neprisimena nieko, kas įvyko tą lemtingą 
naktį. Negana to, netrukus vienas po kito į mirtiną pavojų pakliūva ir kiti Ketlinos šeimos 
nariai, O įkalčiai ir vėl veda pas Ketliną, vis labiau kenčiančią dėl atminties spragų. Kas ir ko- 
dėl nusitaikė į Montgomerių giminę? Kam naudinga dėl visų išpuolių kaltinti Ketliną? O gal 
nieko neprisimenanti moteris ir yra tikroji nusikaltėlė? Ką iš tikrųjų blokuoja jos atmintis? 
Ketlina ryžtasi kreiptis pagalbos į naująjį miestelio psichoterapeutą Adamą Hantą, bet šis, 
regis, ir pats slepia didele paslaptį... 


Įtampa auga, o viską išsiaiškinti pasiryžusi Ketlina, padedama paslaptingojo Adamo, iš at- 
minties ištraukia vis daugiau nerimą keliančių nuoplaišų ir... vis stipriau prisiriša prie pagal- 
bininko. Ar spės moteris išsiaiškinti tiesą ir sustabdyti žudiką, nusitaikiusį į Montgomerius, 
o galbūt ir jos pačios gyvybę? 


Bussi, Michel 
Bu364 Niekada nepamiršti : [romanas] / Michel Bussi ; iš prancūzų kalbos vertė 
Jonė Ramunytė. - Vilnius : Alma littera, 2015. - 424 p. 


ISBN 978-609-01-2010-1 


Michelis Bussi šiuo metu yra populiariausias prancūzų detektyvų autorius savo 
šalyje. Jo knygos išverstos į dvidešimt dvi kalbas. Rašytojas garsėja meistriškai, iki pat 

Džamalas Salaju, pats išgyvenęs nelengvą vaikyste, dirba vaikų psichologinės 
terapijos institute. Per atostogas, norėdamas pasiruošti Monblano 
ultramaratonui, jis atvyksta į mažą Prancūzijos pajūrio miestelį, garsėjantį 
įspūdingais kreidiniais skardžiais. 


Vieną rytą bėgiodamas pastebi ant tvoros pakibusį raudoną Burberry šaliką, 
o netrukus ir persigandusią merginą, kurios suplėšyta suknelė byloja apie 
niekšingą nusikaltimą. 


Jie vieni. Laikas sustoja. Mėgindamas išgelbėti ant skardžio atbrailos stovinčią 
nelaimėlę, Džamalas ištiesia šaliką, tačiau mergina metasi žemyn. Nubėges į 
apačią vaikinas paplūdimyje randa negyvą nepažįstamąją su raudonu šaliku ant 
kaklo ir du liudininkus. 


Tokia Džamalo versija. 
Tačiau kaip šalikas galėjo apsivynioti merginai aplink kaklą? 
To paaiškinti Džamalas negali... 


Iš liudininko vaikinas tampa įtariamuoju. Nepalankiai susiklosčiusios aplinkybės, 
0 gal painus ir labai gerai apgalvotas nusikaltimas? 


Knygoje veiksmas veja veiksmą - autorius nė minute neleidžia 
atitraukti dėmesio. Ir kai manai, kad mįslė pagaliau įminta, 
staiga nukrinta dar viena gudrios dėlionės detalė. 

